
Įvadas 


„Kada parašysite knygą moterims?“ 


Šį klausimą dažnai išgirsdavome parašę savo pirmąją knygą 
How to Succeed with Women („Kaip sutarti su moterimis“). Šia 
knyga padėjome vyrams suvokti, kaip susipažinti ir romantiškai 
bendrauti su moterimis. Tai buvo ne vien patarimų rinkinys, o 
išsami programa, kaip kiekvienas vyras galėtų sužavėti ir patraukti 
savo svajonių moterį. Knyga vyrams buvo nuostabiai sutikta ir 
gerai perkama. Kartu su sėkme sulaukėme ir moterų klausimo: 
„Kada mums parašysite knygą?“ Tas laikas atėjo. 

Knyga „Kaip sutarti su moterimis“ buvo populiari, nes joje 
stengėmės paaiškinti išlikusių senųjų merginimo ritualų slaptą- 
sias galias. Ji suteikė vyrams galimybę prasiskverbti iki psicholo- 
ginio šių ritualų pamato. Taikant mūsų metodus tūkstančiams 
vyrų pasisekė susipažinti ir draugauti su pasirinktomis moterimis: 
Būtų neteisinga nesuteikti moterims galimybės taip pat gerai šokti 
savo partijos šiame draugystės šokyje. 

Knygoje „Kaip sutarti su vyrais“ išmoksite šokti meilės šokį 
taip, kaip jums patiks. Išmoksite pagrindinius žingsnelius ir jude- 
sius, kad sutiktumėte tinkamą vyrą ir sukurtumėte sėkmingą, pa- 
tvarią bendrystę. Galėsite pritaikyti dešimties pakopų Didijį Pla- 
ną, padėsiantį palaikyti puikius santykius. Sužinosite, kaip leisti 
vyrui jaustis laimėtoju ir aprūpintoju ir kaip tai svarbu. Išmoksite 
susipažinti su daugybe vyrų sugaišdamos visai mažai laiko. Su- 
prasite vyrų išmėginimo svarbą ir kaip tinkamai tai padaryti, kad 

galėtume atskirti rimtų santykių siekiančius vyrus nuo lengvapė- 
džių, kurie tik naudojasi mūsų pirmosios knygos patarimais ieš- 
kodami atsitiktinio sekso. Sužinosite, kaip būti laisvai ir kaip ne- 
leisti nutrūkti pokalbiui, kai jus užkalbins vyras. Išmoksite prieš 
rimtą pokalbį išvengti vienos frazės („Turime pasikalbėti apie mū- 
sų santykius“) ir nuolat vartoti kitą („Man reikia patarimo“). Ga- 
lėsite įveikti atsiradusias kliūtis bei sunkumus ir išsaugoti patva- 
rios bendrystės gyvybingumą. 

Kodėl manome, kad mums užtenka patirties rašyti tokią knygą? 
Aišku, mes daug išmanome apie vyrus. Suprantame, kaip šie elgiasi 
norėdami jus sugundyti (mes juos išmokėme tų dalykų), ir vieninte- 
liai galime išmokyti jus atsakyti jiems, jei to panorėsite. Mes supran- 
tame gundančio jus vyro psichologiją. Žinome, ko jis tariasi norįs — 
nesibaigiančios trokštamų moterų virtinės savo lovoje. Supranta- 
me, ko jis nori iš tiesų — su moterimis jaustis laimėtoju. Mes parody- 
sime jums, kaip leisti jam pasijusti laimėtoju, kad jūsų trokštų. 

Kad ši knyga jums kuo geriau padėtų, siūlome: 

Leiskitės būti mokomos. Knyga neduos nė trupučio naudos, jei 
skaitydamos atmesite viską, ką sakysime. Žinoma, su kai kuriais 
dalykais neišvengiamai nesutiksite. Dėl to nesijaudinkite. 

Įsivaizduokite, kad mes - jūsų asmeniniai susitikinėjimo mo- 
kytojai. O mokytojo darbas — paskatinti jus išbandyti ką nors 
naujo. Įsivaizduokite profesionalų krepšinio žaidėją, besiginči- 
jantį su savo treneriu, kai šis stengiasi išmokyti jį naujo judesio ar 
kritikuoja jo žaidimą. Žaidėjas daug ginčytųsi ir nieko neišmok- 
tų. Būdama moteris, kurią mokome bendrauti su vyrais, turite 
atidėti į šalį visas jums žinomas tiesas ir kartkartėmis išbandyti ką 
nors naujo. Taigi, jei norite gauti kuo daugiau naudos iš šios kny- 
gos, skaitydama ją mintyse nesisvaidykite argumentais. Apsimes- 
kite, kad tai, ką mes sakome, yra tiesa, nors trumpai išbandykite 
ir pažiūrėkite, kaip tie nauji dalykai jums tiks. 

Susiraskite studijų partnerę. Ar žinote, kodėl Azijos studentai 
vidutiniškai gauna geresnius įvertinimus nei kiti? Anot šį reiški- 

nį studijavusių ekspertų, taip yra ne todėl, kad jie iš prigimties 
protingesni, o todėl, kad dažniau linkę mokytis kartu nei po vie- 
ną. Studentai, kurie mokosi kartu su kitais, greičiau įsimena me- 
džiagą, patiria daugiau malonumo ir gauna geresnius įvertinimus 
nei tie, kurie mokosi po vieną. Jums taip pat geriau seksis, jei 
vadovausitės šia taisykle. 

Jei pažįstate kitą moterį, su kuria galėtumėte studijuoti šią kny- 
gą, būtinai taip ir padarykite. Kartu galėsite aptarti skyrius, min- 
tis ir paraginti viena kitą išbandyti mūsų siūlomus būdus. Studijų 
draugė jus įaudrins prieš susitikimą su vyru ir po to padės atsi- 
kvėpti. Ji pasakys jums savo nuomonę ir patars, o jūs jai atsily- 
ginsite tuo pačiu. Draugė kartu su jumis švęs sėkmę ir padės grei- 
tai užmiršti nusivylimus. 

Rašykite savo pastabas knygoje! Suprantame, kad jus turbūt mo- 
kė niekada nerašinėti knygose. O mes atsakysime — nesąmonė! 
Laisviausiai pritaikykite šią knygą savo poreikiams, kad ji kuo ge- 
riau jums padėtų. Pasibraukite jums svarbias vietas, o paraštėse už- 
sirašinėkite savo mintis ar pastabas. Tai padės geriau įsiminti me- 
džiagą ir rasti patikusias vietas, jei vėliau norėsite prie jų grįžti. 

Mūsų nuomone, turėti gerų ketinimų ir būti gera moterimi 
per maža, kad susikurtumėte idealius santykius. Šios savybės svar- 
bios, bet vien jos beveik niekada nelems romantiškų santykių su 
vyru. Jei norite būti vyrų numylėtinė, turite išmokti sukurti ro- 
mantiškas situacijas, kurioms jie neliktų abejingi. Turite gebėti 
sąmoningai užmegzti ryšį, pradėti pokalbį, numatyti įvykius, su- 
sitikimus ir akimirksnius, kad visa tai sukeltų vyrams romantiš- 
kus jausmus ir paskatintų apie jus svajoti. Kartais taip atsitinka 
savaime, bet turėdamos šiek tiek žinių galėsite garantuoti, kad 
taip būtų nuolat. Šios knygos tikslas ir yra išmokyti jus kurti to- 
kias situacijas. 

Atminkite, kad moters ir vyro santykiai panašūs į šokį. Tai 
svarbus šokis, bet vis dėlto tik šokis. Visus šokius lydi nusivyli- 
mas, kai pirmą kartą mokotės taisyklingų žingsnių. Bet kaip ir 

visi šokiai, bendravimas taps malonus, kai įgusite. Perskaičiusios 
pirmuosius puslapius nemeskite knygos ir ištverkite galimą pai- 
niavą. Būkite atkaklios, ir tai bus malonumas. Šokdama drau- 
gystės šokį galiausiai susikursite trokštamą sąjungą. 

Norėtume padėkoti savo redaktoriui Dougui Corcoranui ir 
visiems nuostabiems Prentice Hall'o žmonėms, kurie padėjo iš- 
leisti šią knygą. Taip pat dėkojame Dmitrijui Bilgere'ui ir Roanui 
Kaufmanui už visa, ką jie padarė, padėdami mums įgyvendinti šį 
sumanymą. 

Dauguma šios knygos medžiagos yra parengta pagal klausi 
mus ir kritines pastabas, gautas iš studentų, kurie lankė mūsų 
vadovaujamas paskaitas apie susitikinėjimą ir konsultavosi su 
mumis individualiai. Jei turite autoriams klausimų ar norėtumė- 
te išsakyti savo pastabas, prašome rašyti elektroninio pašto adre- 
su: succeed(0pobox.com arba adresu: PO. Box 53705. Mūsų in- 


terneto svetainė: www.howtosucceedwithmen.com. 


PIRMAS SKYRIUS 


Norite 
sutarti 
su 
vyrais? 


Vyrai yra vargas. Jūs tai žinote. Mes tai žinome. Su vyrais sunku, 
daug rūpesčių, kivirčų ir nepatogumų. Ir neapsimetinėkime, kad 
yra kitaip. Jie pamišę dėl lytinių santykių, keistai mėgsta sportą ir 
kitus niekus, negali pasakyti, ką jaučia, o per pirmąjį pasimaty- 
mą ir vėliau susitikinėdami elgiasi tarsi bejėgiai nevykėliai. Ne 
paslaptis, kad vyras jūsų gyvenime gali būti didžiausio įmanomo 
susierzinimo priežastis. 

Kita vertus, vyrai būtinai reikalingi. Jie moka prikaustyti dė- 
mesį. Su vyrais smagu. Vyrai romantiški. Vyrai jaudinantys. Vy- 
rai žavūs. Vyrai geismingi. Vyrai apgins jus ir pasirūpins jumis, 
džiaugsis, kai būsite laiminga, ir stengsis - kad ir kaip naiviai — 
tvarkyti jūsų reikalus, kai pati nieko nedarysite. Vyras jūsų gyve- 
nime gali sukelti maloniausių jausmų. 

Savaime aišku, kad turėdama vyrą vienu metu galite jausti 
nusivylimą ir pagyvėjimą, susierzinimą ir pilnatvę. Vyras gali pa- 
kylėti jus į naujas intymumo, artumo ir gyvenimo aistros aukštu- 
mas, o netrukus ant grindų numesti savo nešvarias kojines ir ne- 
sikeisti apatinių, kol juose nepradės veistis nauja gyvybė. Vyras 
gali leisti jums pasijusti ypatingesnei, nei kada nors teko jaustis — 
mylimai, vertinamai, branginamai, dievinamai, idealizuojamai 
ir švelniai globojamai, — bet staiga ims ir pasakys ką nors taip 
kvailai ir bukagalviškai, kad atrodys, jog be reikalo su juo gaišta- 
te laiką. 

Bet grįžtate ir grįžtate pas jį patirti daugiau tų jausmų, ir kas 
išdrįs jus už tai smerkti? Nepaisydamos nusivylimo, nepaisyda- 
mos sunkumų jaučiate, kad savo gyvenime turėti vyrą verta. Jei 

taip nemanytumėt, nebūtumėt ėmusios į rankas šios knygos, para- 
šytos dviejų žinovų, — bestselerio vyrams apie tai, kaip patraukti 
moteris, autorių, - galinčių žinoti šį bei tą, kas gali būti nepapras- 
tai vertinga moterims, norinčioms perprasti santykius su vyrais. 

Manome, kad elgiatės teisingai, ir pažadame jums ypatingą 
kelionę - kelionę, kuri bus nepatogi ir jaudinanti, permaininga 
ir palaiminga. Tikime ir iš patirties žinome, kad su vyrais įmano- 
ma sėkmingai bendrauti, tik reikia suprasti žvėries prigimtį. Mes 
tai darysime visai kitaip, nei esate patyrusi anksčiau, taigi dabar 
norėtume skirti šiek tiek laiko ir įspėti jus, - na, pasakyti jums, — 
ko galite iš šios knygos tikėtis. 


Kaip mes šioje knygoje 
kalbėsimės 


Būkite pasiruošusi! Mes kalbėsimės taip, kaip kalbasi vyrai. Visai 
ne taip, kaip kitose gal jūsų skaitytose knygose apie santykius, šio- 
je neapgaudinėsime jūsų ir nekalbėsime užuolankomis, norėdami 
paslėpti žiaurią tiesą apie vyrų ir moterų santykius. Mes - jautrūs, 
protingi ir išsilavinę vyrai, todėl norime, kad ne tik suprastumėte 
mūsų pateiktą medžiagą, bet kad paaiškėtų, kaip vyrai mąsto ir 
ką mano apie santykius. Vienas būdas tai padaryti - supažindinti 
jus su vyrų kalbėjimo maniera. Pagaliau juk draugausite su vy- 
rais, ar ne? Mes norime pamokyti jus perprasti, ką vyrai sako ir 
ką iš tiesų mano. Dabar galite to ir nesuprasti, bet turbūt esate 
įpratusi atmesti iš vyro išgirstą informaciją, jei jis pateikia ją ne 
taip kaip jūs. Kitaip tariant, norite, kad vyrai kalbėtų ir pateiktų 
informaciją taip, kaip tai daro moterys. Tai iš esmės griauna jūsų 
santykius. Mes norime, kad įprastumėte klausytis vyrų — kai jie 
kalba kaip vyrai — ir pabandytumėte įvertinti tai, ką jie sako. 
Nuo šiol mes kalbėsime kaip vyrai, o moterims pateiksime verti- 

nimą. Galite tikėtis, kad ši knyga išmokys jus būti gera, bent jau 
vyrų kalbos, klausytoja. 

Mes nesupaprastinsime. Daugybė knygų apie santykius suside- 
da iš juokingai supaprastintų idėjų, kurios kartkartėmis naudin- 
gos, bet per silpnos, kad jų pagrindu būtų galima kurti visą gyve- 
nimo filosofiją. Teiginiai „Vyrai veikia tiesiai, moterys — aplin- 
kui“, „Moterų veiklesnė dešinioji smegenų pusė, vyrų - kairioji“, 
„Moterys dirba šešiolika darbų, vyrai - vieną“, „Vyrai - iš Marso, 
moterys — iš Veneros“ yra įžeidžiami ir supaprastina vyrų ir mote- 
rų bendravimą. Galite būti tikros, kad apie vyrus ir moteris pir- 
miausia kalbėsime kaip apie asmenybes ir pateiksime medžiagą 
taip, kad jūsų santykiai su vyrais neiškryps iš vėžių. 

Neduosime netikroviškų patarimų. Ar esate pastebėjusios, kad 
žmonėms patinka duoti netikroviškus su santykiais susijusius pa- 
tarimus? Jie mėgsta patarti taip idiliškai ir taip apibendrintai, kad 
net ima neigti tam tikro žmogaus patirtį ir jos reikšmę tikrame 
gyvenime: „Nutrūkus rimtiems santykiams metus neturėtumėte 
susitikinėti“. O jei vis tiek susitikinėjate, tai ar esate blogas žmo- 
gus? „Jei vyras neatitinka visų reikalavimų, tuoj pat mesk jį“. 
"Tačiau negi turėtumėte blogai jaustis, jei neatsikratote to visais 
kitais atžvilgiais nuostabaus vyro, kuris ne visai atitinka jūsų ide- 
alą? Mes duosime jums praktiškų patarimų, kurie stipriai pakeis 
jūsų elgesį tobulinant santykius. Mes negėdinsime jūsų, jei nesi- 
laikysite beprasmiškų taisyklių. Mes nebūsime kategoriški ir ne- 
neigsime painios santykių prigimties. Nemoralizuosime ir neap- 
simetinėsime, kad suprantame, kas jums geriausia. 

Mes duosime ne mažiau, nei žadame. Dauguma knygų apie san- 
tykius yra diplomatiškos ir švelnios, tarsi jos pajėgtų apsaugoti skai- 
tytoją nuo žiaurios tiesos apie romantišką bendravimą su vyrais. 
Mes būsime jautrūs, bet neslėpsime svarbios informacijos, kurią, 
mūsų nuomone, privalote žinoti. Klausykite, mes — jūsų pusėje. 
Norime, kad puikiai bendrautumėte su pasirinktais vyrais. Daugu- 
ma žmonių, rašančių knygas moterims apie santykius su vyrais, 

nutyli svarbią informaciją, nes bijo, kad knyga gali pasirodyti per 
daug žiauri ir dėl to jos nepirks. Jie stengiasi neįžeisti jūsų ar nepa- 
sirodyti per daug įžūlūs, per daug tiesmuki, per daug nesupratingi. 
Mes, turėdami galvoje jūsų pagrindinį tikslą - sėkmingą bendravi- 
mą, nieko nenutylėsime ir paprašysime tai ištverti. Iš savo patirties 
ir stebėjimų žinome, kad turime būti atviri. Informaciją pateiksi- 
me taip, kad pastebėtumėte galimas kliūtis ir spąstus, kad suprastu- 
mėte, kas juos nulemia, ir kad išmoktumėte jų išvengti. 

Mes galime jus įžeisti. Iš anksto atsiprašome, jei ką nors saky- 
dami jus įžeisime. Kaip ir visi vyrai, mes tikriausiai pasakysime 
kvailysčių, būsime per daug šiurkštūs, per dideli storžieviai ar ap- 
skritai nepakenčiami. Jums teks susitaikyti su mūsų humoru, mūsų 
išdidumu ir mūsų įžūlia laikysena. Mes - vyrai ir dėl to pridaro- 
me rūpesčių. Knyga turi išmokyti jus suprasti vyrų mintis ir jų 
požiūrį į santykius. Mes gvildensime sudėtingą, sunkiai dėstomą 
temą ir gali taip nutikti, kad kai kurie mūsų aiškinami dalykai jus 
nuliūdins ar užgaus. Pakęskite mus. 

Bendrauti su vyrais tam tikra prasme reiškia neišvengiamai 
būti įžeistai ir mokėti tai įveikti. Jums reikia išmokti susitvardyti, 
kai kartkartėmis esate užgaunama, ir neatsisakyti savo didžiojo 
tikslo — laimingos bendrystės. Vėliau kalbėsime apie tai, kaip ne- 
mokėdamos susitaikyti šu paprasta tiesa, kad vyrai kartkartėmis 
įžeis ar įskaudins, moterys diskvalifikuoja vyrus, su kuriais galėtų 
puikiausiai sutarti. Ši knyga pamokys jus tinkamai atsiliepti į už- 
gaulų vyrų elgesį iš dalies suteikdama jums progą pasitreniruoti, 
kai mes jus įžeidinėsime. 

Tuo nenorime pasakyti, kad tyčia stengsimės jus užgauti; būtų 
daug geriau, jei taip nenutiktų. Kai pasakysime ką nors įžei- 
džiamo, patariame tiesiog skaityti knygą toliau. Nuleiskite tai 
negirdomis ir daugiau dėmesio skirkite tam, kas svarbiau - iš- 
mokti viską, ką tik įmanoma, apie gerų santykių su vyrais su- 
kūrimą. Bet, kai tik jausitės įžeistos dėl to, ką pasakysime, užsi- 
rašykite ir stenkitės pastebėti visus būdus, kuriais vyrai ir gyve- 

nime jus užgaulioja. Jei skaitysite šią knygą taip nusiteikusios, 
tai įveiksite visus nemalonumus ir pasieksite svarbiausią kny- 
gos vietą. 


Jūs turite viską, ko reikia 


Jei kada nors ko nors mokėtės, tai įstengsite išmokti ir taip 
bendrauti su trokštamu vyru, kaip norite. Tiesiog šito jūsų dar 
niekada niekas nemokė. Kaip ir su kitais įgūdžiais, išmokus pa- 
grindus, visa kita seksis lengvai. 

Dar norėtume pabrėžti, kad daugumai moterų iki trokštamų 
santykių trūksta tik vieno įgūdžio. Tokia, pavyzdžiui, yra Dona. 
Tai — gana patraukli 36 metų draudimo ekspertė. Ši moteris buvo 
perskaičiusi visas knygas apie bendravimą su vyrais, lankiusi terapi- 
jos kursus, buvo gyvybinga ir miela. Dona neįstengė suprasti, kas jai 
yra. Kad ir kaip stengėsi, nemokėjo išsaugoti santykių su trokštamu 
vyru. Ji draugaudavo su vyrais, kurie iš pradžių atrodydavo labai 
romantiški, bet po lytinių santykių pradingdavo. Tai nuolat karto- 
josi, Doną apėmė depresija ir ji įsiteigė, kad jai visiškai nesiseka su 
vyrais. Mergina tapo beviltiškai neromantiška ir susitaikė su „liki- 
mu“ niekada neturėti mylinčio vyro ir rimtos bendrystės. 

Paaiškėjo, kad Donos rūpestis buvo daug mažesnis, nei atro- 
dė. Ji buvo gera moteris. Ir daug vyrų būtų buvę laimingi galėda- 
mi su ja bendrauti. Bet Dona nesugebėdavo išbandyti vyrų. Ji vis 
pasirinkdavo tokius, kuriuos iš tiesų reikėjo atstumti, nes nemo- 
kėdavo išsiaiškinti, kurie tinkami. Vos tik išmoko išbandyti vy- 
rus bendravimo pradžioje, Dona suprato, kad gali išsiskirti su ne- 
tinkamais ir toliau bendrauti su tais, kurie leidžia jai išreikšti vi- 
sas savo gerąsias savybes. Pagaliau Dona surado vyrą, kuris iš tie- 
sų mokėjo branginti ją visokią: gerą, blogą ir bjaurią. 

Jūs galite turėti panašų sunkumą. Gal paslapčia, kaip Dona, 
svarstote, ar esate tokia kaip visos. Gal manote, kad turite kokią 

nors savybę, kurios pati nepastebite, bet vyrai mato ir traukiasi 
nuo jūsų. Arba gal kaip Dona gąsdinatės turinti kokią nors esmi- 
nę ydą, kuri prie jūsų durų sutraukia visus menkystas ir nuolat 
sugadina santykius. 

Labiau klysti neįmanoma. Aišku, kad turite sunkumų. Visi jų 
turi. Bet kaip, be abejonės, pastebėjote, daug moterų su dar di- 
desnėmis problemomis nei jūsų bendrauja su vyrais ir džiaugiasi 
savo santykiais. Gerai yra tai, kad neturite esminio trūkumo, ku- 
ris neleistų susikurti trokštamo gyvenimo. Jei nors truputį galite 
bendrauti, — kad ir kaip keistai ar neįprastai, — galite susikurti 
santykius, kurie padarys jus laimingą. 

Kai jums iki gerų santykių tetrūksta vieno gero įgūdžio, tai esate 
kaip automobilis su viena „nuleista“ padanga. Automobilis su viena 
„nuleista“ padanga važiuoja taip, tarsi būtų sugedęs. Tokio automo- 
bilio neįmanoma valdyti, jis važiuoja nelygiai ir taip važiuojant ne- 
įmanoma patekti, kur norite. Jį vairuoti nesaugu net ir mažesniu 
greičiu, todėl gali kilti mintis, kad tai nepataisomas reikalas. 

Kai tik suprasite, kad kliūtis yra „nuleista“ padanga, bus aišku, 
kad nors ji reikšminga, dar nereiškia, kad yra neįveikiama. Pakei- 
tusi padangą — dešimt minučių paplušėjusi, jei turite reikiamų 
įgūdžių — tarsi pakeisite visą automobilį ir saugiai, greitai galėsite 
nuvykti ten, kur norėjote. 

Dona, supratusi, kad draugaudama ji tik nemokėjo išbandyti 
vyrų, pajėgė įveikti šį sunkumą ir jos santykiai su kita lytimi aki- 
mirksniu pasitaisė. Gal ir jūs jaučiatės kaip Dona, bet jūsų di- 
džiausias sunkumas nesusijęs su vyrų išbandymu. Gal jūs nesu- 
prantate, ko iš santykių norite, gal nemokate įvertinti kandida- 
tų į draugus, gal neleidžiate vyrams laimėti, o gali būti ir daugybė 
kitokių sunkumų. | 

Dar labiau jus pradžiuginsime: turbūt turite dar mažiau trūku- 
mų, nei manote. Ir dar geresnė žinia: yra daug būdų, kaip nuolat 
sugadinti santykius su vyrais, ir šioje knygoje rasite juos visus. Jei 
nuolat vargstate bendraudama su vyrais ar jei nepasiekiate tokių 

santykių, kokių trokštate, tai turite sunkumų vienoje ar keliose iš 
dešimties aiškių pakopų, kurias mes nagrinėsime šioje knygoje. At- 
likite paprastas užduotis, kurias jums pateiksime, įveikite išsiaiš- 
kintus sunkumus ir būsite pakeliui į nuostabią bendrystę. 


Dešimties pakopų Didysis Planas, 
kaip susikurti nuostabią bendrystę 


Iš tikrųjų: yra tik dešimt pakopų, kuriose galite susigadinti rei- 
kalus su vyru, ir kuriant sveikus santykius kiekviena iš jų labai 
svarbi. Ši knyga nagrinės kiekvieną iš jų. Štai dešimt pakopų, 
kurias turite pereiti, norėdama sutarti su vyrais: 

1. Tiksliai suvokite, ko norite iš vyro ir iš santykių. 

2. Tapkite tokia, kokią būtų verta laimėti. 

3. Susipažinkite su daugeliu kandidatų. 

4. Išbandykite kandidatus. 

5. Skirkite vyrui emocinių pergalių ir bausmių. 

6. Būkite su vyriškiu. 

1. Įveikite sunkumus. 

8. Pateikite jam „įsipareigojimo sandorį. 

9. Sudarykite „įsipareigojimo sandorį 

10. Laikykitės „įsipareigojimo sandorio“. 

Šios pakopos paprastos, bet susijusios kaip grandinės jungtys. 
Mūsų pažįstamos moterys, kurioms yra nepasisekę su vyrais, pa- 
prastai praleisdavo vieną ar keletą pagrindinių pakopų. Jos žino- 
jo, ko nori, bet nesusipažino su pakankamai vyriškių. Jos elgėsi 
taip, kad jas būtų verta laimėti, bet neleido vyrams pajusti, kad 
jie laimėjo jų širdį: Jos pateikė vyrams „įsipareigojimo sandorį“ ir 
sudarė jį, bet neįstengė laikytis sandorio ir santykiai pašlijo. Jos 
sutraukė grandinės jungtis, todėl, suprantama, viskas ir iširo. 

Dešimt pagrindinių pakopų įveiksite taip lengvai, kaip pati 
to panorėsite. 

Nesistenkite sutrumpinti kelio. Sios dešimt pakopų ir yra trum- 
piausias kelias. Naudokitės šiuo planu ir susikursite sveikus bei 
ilgus santykius. 


Ko galite tikėtis 


Jei skaitysite šią knygą ir panaudosite joje pateiktą medžia- 
gą, galite tikėtis suprasti, ko reikia santarvei su vyrais. Galite 
tikėtis išmokti bendrauti su tokiais vyrais, kurie elgiasi kaip vy- 
rai. Nepateksite į aklavietę, stengdamasi priversti vyrą elgtis 
moteriškai, bet vis dėlto galėsite gauti tai, ko norite. Suprasite 
savo didžiąsias klaidas bendraujant su vyrais ir išmoksite jas iš- 
taisyti. O be to, suprasite bukagalviškas klaidas, kurias daro vy- 
rai rėždami apie jus sparną ar jau susitikinėdami, ir mokėsite jas 
atitaisyti. Ir per pasimatymą, ir meilės nuotykio sūkury, ir rim- 
tai bendraudamos sugebėsite pasukti santykius atgal į vėžes, kad 
ir kaip kvailai jis pasielgtų. Jūs laiku pastebėsite „nuleistas pa- 
dangas“ ir sutvarkysite savo automobilį, kad jis nenukryptų nuo 
kelio. Tai, ko jus mokysime, neišspręs visų įsivaizduojamų pro- 
blemų - kai kurie santykiai tiesiog nepataisomi. Su tuo verčiau 
susitaikyti, bet dažniausiai mūsų patarimai nuves jus ten, kur 
norite patekti. 


Aštuoni mitai apie susitikinėjimą, 
kuriais negalima tikėti 


Turbūt turite sunkumų su vyrais, nes jums žinomos tiesos apie 
susitikinėjimą nesiderina su mitais, kuriais jūs pasąmoningai ti- 
kite. Nuolatinė mitų ir tikrovės nedermė sugriauna jūsų santy- 
kius. Turite žinoti apie šiuos mitus, nes jie gali atimti iš jūsų drąsą 
ir sunaikinti bet kokią įmanomą būsimą bendrystę. 

"Turbūt suvokiate, kad dauguma šių mitų neteisingi. Bet širdy- 
je vis dar jais tikite. Pastebėkite, kad ir elgiatės taip, tarsi mitai 
būtų teisingi, net jei protu suvokiate, kad taip nėra. 

Prisiminkite savo elgesį ir atkreipkite dėmesį, ar nesielgiate 
taip, lyg mitai būtų tiesa, net jei ir suprantate, kad taip nėra. Jei 
kuriame nors mite atpažinsite savo įsitikinimus, tiesiog pripažin- 
kite juos. Nesivarginkite ką nors keisti. Šios knygos tikslas — pa- 
dėti juos sugriauti ir vietoje jų išsiugdyti kitų veiksmingų įpročių, 
kurie pravers užmezgant trokštamus santykius. Džiaukitės, kad 
pastebėjote, ir pasiruoškite visai kitokiai patirčiai su vyrais. 

Šis mitų atpažinimo pratimas nėra teorinis. Jus tikrins pats 
gyvenimas. Mes nekalbėsime apie mitus iš vyriškų pozicijų siek- 
dami, kad būtų geriau vyrams. Norime, kad jūsų gyvenimas 
taptų geresnis. Kai kurie mitai pasirodys negarbingi vyrų at- 
žvilgiu, bet mitų atsisakymas neturi nieko bendro su garbingu- 
mu. Jei mes žinotume „negarbingų“ būdų, kurie padėtų sukurti 
puikius santykius, tai nė minutėlės nesudvejoję papasakotume 
jums apie juos. Garbingumas čia niekuo dėtas. Mes kalbame 
apie tai, kas jums galėtų padėti, o bendravimo mitai - esame 
įsitikinę — jums nepadės. 

O dabar - moterų mėgstami susitikinėjimo mitai... 


Pirmasis susitikinėjimo mitas. 

Vyrai nepakenčia stiprių moterų 

Kaip sužinojome, daug moterų teisinasi tuo besiaiškindamos, 
kodėl neieško vyro ir atsisako siekti norimos bendrystės. Mes 
neleisime jums taip lengvai išsisukti. Kad susikurtumėte svajoja- 
mą bendrystę, pati turite imtis iniciatyvos. Nesijaudinkite. Kai 
tik pradėsite, tikrai patiks. Bet kiekvieną sykį, kai nuspręsite, 
kad vyrai negali pakęsti stiprių moterų, - išduosite save. 

Viskas atrodo štai kaip: Siuzana buvo labai susidomėjusi savo 
bendradarbiu Denu ir labai dėl jo stengėsi. Išvydusi jį Siuzana 
visada atrodė laiminga, šypsojosi ir flirtavo. Galiausiai, sukaupu- 

si drąsą, moteris įstengė pakviesti bendradarbį į pasimatymą. „Aš 
juk stipri moteris,- tarė ji sau. — Privalau pasakyti, ko noriu“. 
Taigi ji pakvietė Deną papietauti. Šis miksėjo, stenėjo ir atsisa- 
kė. Jis nenorėjo eiti į pasimatymą su Siuzana. 

Moteris dėl šio atsisakymo palūžo. Įskaudinta ji griebėsi mito. 
„Taip ir maniau, kad nereikėjo jo kviesti į pasimatymą,- tarė ji 
sau. — Vyrai nori būti persekiotojai, aš turėjau tai prisiminti. Po 
velnių — vyrai tiesiog negali pakęsti stiprių moterų“. 

Galėjo būti ir taip, kad Deną atstūmė Siuzanos veržlumas. 
Bet ji, kaip dauguma mūsų pažįstamų moterų, pamiršo kitą ir 
labiau pagrįstą paaiškinimą. Taip galėjo nutikti ne todėl, kad De- 
nas nemoka elgtis su stipriomis moterimis, kurios siekia, ko nori. 
Vaikinas galėjo paprasčiausiai nenorėti eiti į pasimatymą su Siu- 
zana. Gal jis tiesiog nebuvo romantiškai ja susidomėjęs. Denas 
neatmetė „stiprių moterų“ kaip grupės, kaip Siuzi mėgino išsiaiš- 
kinti. Jis atsisakė draugauti su Siuzana individualiai ir asmeniš- 
kai. Tuomet moteris, norėdama geriau jaustis, griebėsi mito, esą 
vyrai nemėgsta stiprių moterų. Užuot paieškojusi tikrojo atsaky- 
mo, kodėl Denas ją atstūmė, Siuzana visą kaltę suvertė jam. 

Mes ne prieš, kad atstumtos moterys geriau jaustųsi, - patys 
parodysime jums keletą būdų, padėsiančių į atstūmimą žiūrėti 
kaip į geriausią savo draugą. Mes net neprieštarautume Siuzanos 
nuostatai, kad vyrams nepatinka stiprios moterys, jei tik tai pa- 
dėtų jai susirasti geresnį draugą. Bet tokia nuomonė nepadeda. 
Kol Siuzana tikės mitu apie vyrų ir stiprių moterų nedermę, tol ji 
neišdrįs dar sykį pakviesti vyro į pasimatymą ar kitokiu būdu jo 
siekti. Juk ji tarsis esanti per daug stipri ir todėl netinkama vy- 
rams. Toks požiūris žlugdo santykius ir jūs negalite pasiduoti šiai 
minčiai. Bendraujant su vyrais ši mintis sustabdys jus pakeliui į 
tikslą nuolat sužadindama pyktį ir bejėgiškumą. O tiesa tokia: 
vieni vyrai jus garbins, kiti - atstums. Kai jus atstumia, tai daž- 
niausiai ne todėl, kad esate „per daug stipri“. Dažniausiai taip 
įvyksta todėl, kad tam vaikinui nepatinkate arba paprasčiausiai 

esate „ne jo skonio“. Tai turbūt netgi nėra asmeniška. Gal atro- 
do žiauru, bet nereikia teisinantis išsisukinėti nuo žaidimo. 

Kitos sako, kad „vyrai nemoka elgtis su stipria moterimi“, no- 
rėdamos pasiteisinti, kai primeta šiems savo valią, būna įžūlios 
arba stengiasi vadovauti, o vyrai leidžia joms suprasti, kad jiems 
tai nepatinka. Iš tikrųjų vyrai gali bendrauti su stipriomis moteri- 
mis. Tik jiems, kaip ir jums, nepatinka įžūlūs ir savo valią prime - 
tantys žmonės —ir vyrai, ir moterys. Jei esate įžūli ir linkusi kitiems 
diktuoti savo valią, o vyrų nenorą su jumis bendrauti išsiaiškinate 
kaip negalėjimą pakęsti jūsų „stiprybės“, toks požiūris nepadės. 
Mes patarsime, kaip būti stipria moterimi, kuri pasiekia to, ko no- 
ri, kuriai būti su vyru yra taip pat natūralu, kaip ir gyventi savo 
gyvenimą. Tokios stiprios moters trokšta kiekvienas vyras. 

Dar viena šio mito atmaina yra įsitikinimas, kad vyrams reikia 
nuolankių ir kvailų moterų. Toks mąstymas yra patogus pasiteisi- 
nimas vyrų atstumtoms moterims. Juk daug lengviau nutarti: „Jis 
nori nuolankios ir kvailos moters, o aš ne tokia“, nei pripažinti: 
„Aš jam nepatikau todėl, kad esu tokia, kokia esu“. Iš esmės tai yra 
toks pats išsisukinėjimas, lemiantis tas pačias bėdas, kaip įsitikini- 
mas, jog vyrams nepatinka stiprios moterys. Taip manydama tik 
tapsite pikta, bejėgė ir bus dar sunkiau sutarti su vyrais. 


Antrasis susitikinėjimo mitas. 

Visi geri vyrai vedę arba homoseksualūs 

"Tai dar vienas mitas, kuriuo tikėdama nejįsitrauksite į susitiki- 
nėjimo žaidimą. Bet jei visi gerieji nebūtų vedę ir nebūtų homo- 
seksualūs, tai kaip paaiškintume, kad tiek daug savimi pasitikin- 
čių, ramių, atsipalaidavusių ir iš pažiūros nuostabių vyrų yra ve- 
dę arba homoseksualūs? Žinoma, jog atrodo, kad tai tiesa, bent 
jau kaip teigia mūsų pažįstamos ir paskaitų lankytojos, bet tai 
pasiteisinimas ir mitas. 

Kaip jūs; be abejonės, suprantate, bendrystė gerokai suteikia 
pasitikėjimo savimi. Kai žinote, kad jūsų gyvenime yra kas nors, 

pas ką galite grįžti namo, su kuo galite pasimylėti, kas jus dievina — 
jūs savaime įgyjate pasitikėjimo. Tai matyti ir iš vedusių bei ki- 
taip „užimtų“ vyrų elgesio. Jie atrodo labiau savimi pasitikintys ir 
ramesni nei tie, kurie vis dar „rinkoje“. 

Dar kitaip tariant, jūsų nervingumą su vyrais lemia rizika, dėl 
kurios nedrįstate bendrauti. Jei juntate, kad bendrauti labai rizi- 
kinga —- kad žmogus, kurį sutikote, gali būti jūsų sielos draugas ir 
su juo reikėtų nesusigadinti reikalų bei kitaip pasistengti, — tai 
draugystei suteikiate daug reikšmės ir labai nervinatės. 

Jau vedę, rimtai draugaujantys vyrai arba homoseksualai su 
jumis bendraudami visai nejaučia šios „didžiulės rizikos“. Jie gali 
sau leisti klysti, viską sugadinti, išbandyti naujus dalykus ir ap- 
skritai būti savimi. Jie nesusivaržę, todėl natūralu, kad jums pa- 
tinka ir atrodo „geri“. 

O dabar palyginkite šiuos vedusius arba homoseksualus su tais 
vyrais, kurie norėtų su jumis draugauti. Kai kurie iš tų vyrų mė- 
nesių mėnesius neskyrė pasimatymo ar metų metus lytiškai ne- 
santykiavo. Tie vyrai — su kuriais, beje, jūs susitikinėsite — ben- 
draudami jaus didesnę ar mažesnę įtampą. Jie norės palikti gerą 
įspūdį. Jiems jūs galite būti vienintelė puikių santykių ir laimin- 
go gyvenimo galimybė. Jie bijo, kad netikėtai juos atstūmusi at- 
imsite iš jų viltį. Bendraudami su jumis jie jaus baimę ir negalės 
to paslėpti. 

Mes patarsime jums, kaip išsklaidyti vyrų baimes ir kaip padė- 
ti jiems būti nuostabiais, vertais vyrais, kokie jie ir yra, kai nesu- 
trinka ir nepraranda amo. Kai suvoksite šio mito trapumą, įsiti- 
kinsite: visi gerieji - nevedę ir ne homoseksualūs. Visi gerieji yra 
aplink jus, laukia, kol juos surasite. 


Trečiasis susitikinėjimo mitas. 
Trapusis vyrų „aš“ 


Trapusis vyrų „aš“ — labai mėgstama tema. Kartais išgirstame 
savo paskaitų dalyves aptarinėjančias šią tariamą vyrų silpnybę. 


29 


vt6 


Teiginiu, kad vyrai turi trapų savąjį „aš“, norima pasakyti, jog iš 
tiesų jie yra kūdikiai ir negali savimi pasirūpinti. Tuo tvirtinama, 
kad vyrai nemoka išgirsti jūsų sakomos tiesos, kad jie nepajėgia 
prisipažinti klydę, nuolankiai elgiasi ar net dairosi pagalbos neži- 
nodami, ką daryti. 

"Tokiu mitu tikėti pavojinga. O jei tai sau leisite, sugriausite 
draugystę. Tikėdama, kad vyrai silpni ir kad dėl to su jais reikia 
elgtis kaip su vaikais, atrodysite ir priekaištinga, ir teikianti ma- 
lonę. Jūs pyksite, kad vyrai lyg kūdikiai, ir nuolaidžiausite elgda- 
masi su jais taip, lyg šie visiškai neįstengtų savimi pasirūpinti. Jūs 
visai pamiršite, kokią savo asmenybės dalį vyrai stato į pavojų 
siekdami jūsų, ir elgsitės su jais šiurkščiai manydama, kad jie ne- 
sistengia taip kaip jūs. 

Vyrui nėra nė menkiausios priežasties būti su moterimi, ma- 
nančia, kad jis nevykėlis. Ar jūs norėtumėte būti su kuo nors, 
kas jus taip griežtai teistų? Mūsų paskaitų dalyviai vyrai dažniau- 
siai skundžiasi dėl moterų nenuovokumo, kiek drąsos reikia vy- 
rams, kad pasiryžtų jas vilioti. Vyrai rizikuoja būti atstumti, kai 
jums sako „Labas“, kai pradeda pokalbį, kai flirtuoja, kai pakvie- 
čia jus į pasimatymą, kai stengiasi pirmą kartą pabučiuoti ir be- 
veik kiekvieną meilinimosi akimirką. Vyrai mėgina ir mėgina, ir 
kiekvienas neišvengiamas atstūmimas yra smūgis jų esybei, kurį 
jie turi ištverti. Kad visa tai pakeltų, vyro savasis „aš“ turi būti 
neabejotinai stiprus. 

"Tai patiriantiems vyrams nepatinka girdėti apie „vyrišką sil- 
pnumą“. Jūs galite kurti puikią bendrystę su vyru ir viską suga- 
dinti vieną sykį paminėjusi, kad vyrai silpni. Jis susiras kitą mo- 
terį, kuri įvertins jo riziką, o jūs vėl liksite viena. Mes nenorime, 
kad jums taip nutiktų. 

Tiesa, kad kai kurie vyrai tikrai silpni. Bet tarp vyrų, kaip ir 
tarp moterų, pasitaiko įvairių gabumų žmonių. Svarbiausia, kad 
nuo šiol palaipsniui liautumėtės su vyrais elgtis kaip su silpnais 
kūdikiais. Jums abiem bus tik blogiau, jei su vyru elgsitės, tary- 

tum jis būtų neįgalus. Jūsų santykiai su vyrais bus geresni, jei 
užuot žeminusi, gerbsite jų stiprųjį „aš“. Kituose skyriuose neap- 
gaudinėdami jūsų labai tiesiai pakalbėsime, kaip jūs tai darote. 


Ketvirtasis susitikinėjimo mitas. 

Visi vyrai menkystos 

Koks puikus būdas niekais paversti galimus santykius su vy- 
rais! Pamaloninkite save teiginiu, kad visi vyrai menkystos. Net 
jei mes ištarsime tai tūkstantį kartų, jūs turbūt mielai ir toliau tą 
kartosite, nesvarbu, kokie bus to padariniai. 

Ar tarp vyrų yra menkystų? Žinoma. Mes ir neketiname su 
jumis dėl to ginčytis. Mums net nerūpi, ar šis mitas teisingas, ar 
ne, nes manome, kad vien jau tikėti juo yra kenksminga jūsų 
santykiams su vyrais. Kartkartėmis visai neblogai taip manyti: 
jus gali raminamai veikti susitikimai su draugėmis, kai visos skun- 
džiatės vyrais menkystomis. Mes paprasčiausiai patariame: kai 
baigsite dėl to verkšlenti, iš naujo nepradėkite. Nesiskųskite tuo 
bendraudama su vyrais. 

Atsisakyti minties, kad vyrai - menkystos, bus vienas iš sun- 
kiausių dalykų, kurių mes jūsų paprašysime. Bet jei leisitės į san- 
tykius tikėdama, kad jis niekam tikęs, „kaip ir visi“, paskatinsite 
jį savo elgesiu tai patvirtinti. 

Pirmasis Barboros pasimatymas su Džefu buvo kavutė resto- 
rane. Vienas pirmųjų Džefo poelgių buvo žvilgsnis, mestas į pa- 
davėjos iškirptę, sėdantis už staliuko. Jis tikriausiai manė esąs šau- 
nus; bet Barborai pasirodė tikras menkysta. Ji nedelsdama nu- 
sprendė: „Šis vaikinas menkysta, kaip ir kiti. Ką gi!“ 

Visą likusį pasimatymą ji bendravo su Džefu manydama, kad 
jis menkysta. Kad ir ką jis darė, Barbora mintyse savęs klausė, ar 
jis vėl nesielgia kvailai. Ir, suprantama, rado tam patvirtinimų. 
Galiausiai ji tapo irzli ir nebesuteikė Džefui dingsties toliau ją 
merginti. Barbora įtikino save, kad Džefas - tikrų tikriausias men- 
kysta. Nuo to akimirksnio ji paprasčiausiai rinko įrodymus. 

Tikėdama mitu, kad visi vyrai yra menkystos, Barbora sužlug- 
dė savo galimybes su Džefu. Mes negalime leisti, kad jums taip 
nutiktų. Nesirūpinkite — patarsime, kaip reaguoti į vyrų kvailys- 
tes pasimatymų metu. Bet turite atsisakyti mito, kad visi vyrai 
menkystos, nes tai sugriaus jūsų santykius. 


Penktasis draugystės mitas. 

Vyrams rūpi vien lova 

Na, gerai, šis mitas turi daug tiesos. Beveik kiekvienas jūsų 
sutiktas vyras — ir turbūt kiekvienas vyras, su kuriuo norėtumėte 
bendrauti - norės mylėtis. Tai gerai, nes jūs tikriausiai norite pa- 
tvarių santykių: artimų, romantiškų ir rimtų. 

Vyrai, aiškiai pamišę dėl lytinių santykių ir bendravimo pra- 
džioje vien apie juos tesvajojantys, iš tiesų nėra tokie riboti. Di- 
džiuma jų nori visko, kas sudaro rimtą bendrystę: meilės, romanti- 
kos ir darbo. Dauguma vyrų, su kuriais dirbome, prisipažino, kad 
pradžioje jie daugiausiai dėmesio skiria mylėjimuisi, bet nori įpa- 
reigojamos draugystės, kuri, be mylėjimosi, suteikia ir kitų dalykų. 

Jei tikėsite, kad vyrams rūpi vien lova, tapsite priešiška ir įtari, 
su jumis bus sunku bendrauti. Negalite pradėti susitikinėti su vy- 
rais, jei ant jų griežiate dantį. Jums rūpimi vyrai manys, kad esate 
per daug pikta ir per daug užsisklendusi, ir jie bus teisūs. Jei iš pat 
pradžių atrodysite apsėsta sueities fobijos ir įtarinėsite, kad visi 
vyrai trokšta vien pasimylėti — reikalai tik pablogės. 

Pažvelkime į vyrų lytinę patirtį, nes toks supratimas padės 
jums atsikratyti mito, kad vyrams rūpi vien lova. Dauguma vyrų 
užauga desperatiškai visomis išgalėmis siekdami lytinių santykių. 
Nors tai skamba juokingai, bet iš tiesų daugiau metų, nei gali 
prisiminti, jie jautėsi lytiškai susijaudinę ir lytinio pasitenkinimo 
trūkumas šį siekį pavertė svarbiausiu dalyku. Mes neteigiame, 
kad jūs nesijautėte panašiai, bet moterys šį trūkumą dažnai jau- 
čia kitaip. Vyrai paprastai užauga su didele lytinio dėmesio ir pa- 
sitenkinimo stoka, o moterims stinga romantikos, rūpesčio ir švel- 

naus prisilietimo. Būtent dėl to vyrai nori mylėtis tiek pat, kiek 
jūs norite romantikos. Poreikio stiprumas netgi skaudina juos ir, 
suprantama, verčia daryti nesąmones. Daug daugiau pasiektumėte 
tikėdama, kad vyrai kenčia apgailėtiną lytinių santykių badą nei 
manydama, kad vienintelis jų tikslas yra lova. Nepriklausomai 
nuo to, ar nutarsite miegoti su vyru ar ne, labiau juos užjausite ir 
mažiau piktinsitės vyrų geidulingumu. Šitaip jums bus daug leng- 
viau padaryti santykius tokius, kokių norite. 


Seštasis susitikinėjimo mitas. 

Tik moterys kenčia 

Šis mitas yra artimas teiginiui „Tai vyrų pasaulis“. Kai kuriose 
srityse tai tikra tiesa, bet viso gyvenimo platybėje - ne. Jei gy- 
vensite įsitikinusi, kad vyrai maloniai ir lengvai leidžia laiką, kai 
jūs kenčiate ir kovojate, tai pyksite ant vyrų. Šis pyktis vers jus 
keršyti vyrams, su kuriais susitikinėsite, ir taip juos atbaidysite. 
Vyrai jūsų vengs, nes jie nenori nemalonumų. 

Džeinė turėjo tokių sunkumų. Širdies gelmėje ji iš tiesų tikė- 
jo, kad vyrų gyvenimas, palyginus su moterų, yra lengvas. Ji mėg- 
davo sakyti, kad vyrai niekada nebuvę moterų kailyje, todėl ir 
negali įsivaizduoti, ką mūsų visuomenėje reiškia būti moterimi. 
Kita vertus, ji, atrodo, niekada nepagalvojo, kad neįsivaizduoja, 
ką reiškia būti vyru. Netgi priešingai, atrodė, kad ji tariasi puikiai 
suprantanti vyrų gyvenimą. Ji žinojo, kad vyrams daug lengviau 
nei moterims, ir tiek. 

Vienintelis tokio mąstymo nepatogumas buvo vyrų nenoras bū- 
ti šalia jos. Jiems buvo aišku, kad gyvenimas ypač lengvas nėra 
niekam - nei vyrams, nei moterims. Juos atstumdavo nuolatinės 
Džeinės užuominos, kad tik moterys gyvenime yra apribojamos ir 
turi sunkumų. Net jei susitikinėdama su vyrais ji stengdavosi būti 
miela, jos įsitikinimas, kad tik moterys kenčia, padarydavo savo. 

Jei tikite šiuo mitu, jums reikia pabandyti atsidurti vyrų kaily- 
je. Turite imti suprasti, kad vyrų gyvenimas taip pat ne rožėmis 

klotas. Priminsime — mes tai sakome ne tam, kad būtų geriau 
vyrams. Patariame tai dėl jūsų pačios ir jūsų laimės. Jei per gyve- 
nimą eisite nepastebėdama vyrų skausmo ir sunkumų, manyda- 
ma, kad jie niekuomet neprilygs moterų kančioms, vargu ar atsi- 
ras vyrų, kurie norės su jumis susitikinėti. 

Dar pablogindami padėtį vyrai daro viską, ką gali, kad tik 
priverstų jus tikėti šiuo mitu. Juk jie nuo gimimo mokomi dėtis, 
kad viskas lengvai sekasi, niekada nesiskųsti, nepasirodyti silpni 
ir neprašyti kitų pagalbos. Tad vyrų neklauskite patarimo. Palik- 
ti likimo valiai vyrai kvailai patvirtina šį mitą, net jei tai ardo jų 
santykius su moterimis. Tik nuo jūsų priklauso, ar atsisakysite šio 
„mito. Bet jei suprasite, kad vyrų gyvenimas iš esmės yra toks pats 
sunkus kaip ir moterų, vyrai pajus tai iš jūsų elgesio ir norės su 
jumis susitikinėti. Kai įstengsite suvokti abi lytis kaip visumą, 
palenksite į savo pusę vyrus, trokštančius būti šalia jūsų. 


Septintasis susitikinėjimo mitas. 

Vyrai supranta, ko norite, bet tyčia jums to nesuteikia 

Madonna dainuoja: You've got to make him express how he feels, 
and then yov'll know your love is real ( „Turi priversti jį išreikšti tai, 
ką jaučia, ir tuomet suprasi, ar tavo meilė tikra“). Blogesnio pa- 
tarimo turbūt neįmanoma duoti. Vyrai neslepia savo jausmų - ir 
nieko kito — tik tam, kad jus kankintų. Kuo daugiau prievartau- 
site vyrus, nesvarbu, dėl ko, tuo labiau jie nuo jūsų tols. Pagalvo- 
jusi turbūt prisiminsite, kad jau seniai šią tiesą žinojote. Bet net 
suprasdama, kad šis mitas neteisingas, vis dėlto gyvenote taip, 
tarsi vyrai tyčia viską apsunkintų, neduodami jums, ko norite. 

Vėliau šioje knygoje patyrinėsime skirtingą vyrų ir moterų elg- 
seną susitikinėjant, skirtingus jų flirto ir bendravimo būdus, dėl 
kurių kyla nesusipratimų. Kol kas užteks žinoti, kad vyrai nesu- 
pranta apie 80 procentų jūsų siunčiamų signalų. Jei manote, kad 
vyrai tyčia neduoda jums to, ko norite, būtų naudinga pagalvo- 
ti, kaip galite aiškiau ir regimiau prašyti. 

Kai moteris ko nors iš vyro nori, o jis to neduoda, ji linkusi 
manyti, kad jos reikalavimas teisėtas, o vyras elgiasi neteisingai. 
Mes nesakome, kad moterys dėl to klysta - kiek mums žinoma, 
kiekvienas jūsų reikalavimas vyrui būna tikrai ir visais atžvilgiais 
teisėtas. Mes teigiame, kad tikėjimas šiuo vyrų atžagarumo mitu 
it rūdys sugrauš bet kokius santykius. 

Jei norite sutarti su vyrais, geriau manykite, kad jie dosnūs, 
nei kad šykštūs ir apribojantys. Jums bus lengva pakeisti nuomo- 
nę, jei atkreipsite dėmesį, ką vyrai daro dėl jūsų ir dėl moterų 
apskritai, ko jie visai neprivalo daryti. Atkreipkite dėmesį į vyrą, 
laikantį jums atidarytas duris ir pamanykite: „O, štai paslaugus 
vyras“. Įvertinkite jus pietų pakvietusį vyrą užuot svarsčiusi, ko 
jis už tai tikisi. Pastebėkite, kiek daug vyrų pasirengę rizikuoti 
dėl moterų, pasiaukoti, kad apsaugotų moteris, o galiausiai visa, 
ką vyrai daro palengvindami moterų gyvenimą. Įvertinkite vyrų 
kilnumą. Jūsų santykiams tai duos daug daugiau naudos nei įsiti- 
kinimas, kad vyrai nusigręžę nuo jūsų. 


Aštuntasis susitikinėjimo mitas. 

Vyrai negali įsipareigoti 

Mūsų klientai vyrai dažnai skundžiasi, kad jų gyvenime sutik- 
tos moterys neįvertina jų. Jiems atrodo, kad pažįstamos moterys 
nepagiria jų. Tarsi joms labiau rūpėtų vyrą pažeminti, nei iškelti. 
Vienas iš svarbiausių įgūdžių, kurį įgysite skaitydama šią knygą, 
tai gebėjimas paversti vyrą laimėtoju. Išmoksite tai daryti natū- 
raliai, iš visos širdies, be melo, apgavystės ir nesižemindamos. Ge- 
bėjimas paversti vyrus laimėtojais, jūsų širdies laimėtojais — tai 
įgūdis, kuris palengvins bet kokius jūsų santykius su vyrais. Bet 
jei tikėsite mitu, kad vyrai negali įsipareigoti, šalia jūsų esantys 
draugai jausis ne laimėtojai, o nevykėliai. Dėl to nukentės jūsų 
santykiai. 

Būtų naudinga skirti šiek tiek laiko ir pagalvoti apie vyrų pui- 
kų gebėjimą įsipareigoti. Kam vyrai įsipareigoja? Na, jie beveik 

aklai įsipareigoja savo karjerai. Dėl savo atsidavimo karjerai vy- 
rai atsisako draugų, šeimos ir net sveikatos. 

Kiekvienas vyras turi kokią aistrą. Tereikia tik apsidairyti. Vy- 
ras, pavyzdžiui, gali būti aistringai atsidavęs savo automobiliui. 
Jūs galite ir nepateisinti tokio atsidavimo, bet dėl to jis nei padi- 
dės, nei sumažės. Kitas vyras gali būti atsidėjęs įrašyti kiekvieną 
Star Trek laidos epizodą į vaizdo juostą ar įsiminti kiekvieną ka- 
da nors parašytos Monty Python parodijos žodį. Jis gali būti atsi- 
davęs savo šeimai. Jis gali būti įsipareigojęs uždirbti labai daug 
pinigų. Jis gali būti nutaręs įrodyti, kad yra nevykėlis. Bet jis kam 
nors atsidavęs, ir jei paieškosite, pastebėsite, kam. Ir įsitikinsite, 
kad vyrai tikrai gali įsipareigoti. 

Moteris gali skųstis, kad jos vyriškis nemoka įsipareigoti, kai iš 
tiesų jis tik nenori įsipareigoti jai tiek, kiek ji trokšta. Dažniau- 
siai taip atsitinka ne dėl vyro „negalios įsipareigoti“. Jis puikiau- 
siai pajėgtų, tačiau nenori įsipareigoti būtent tai moteriai ir bū- 
tent taip, kaip ši įsivaizduoja. Jam tai atrodo nevertingas pasiūly- 
mas ir jis gali būti teisus. 

Šioje knygoje pamokysime jus, kaip vyrui pateikti tokį „įsipa- 
reigojimo sandorį“, kurio jis neįstengtų atmesti. Tačiau niekuo- 
met nepavyks to padaryti, jei vis dar tikėsite, kad „tikroji“ kliūtis 
yra jo negalėjimas įsipareigoti. Norėdama sukurti tokią rimtų san- 
tykių viziją, kuri jį užvaldytų taip, kaip yra užvaldžiusios kitos jo 
gyvenimo sritys, turėsite pastebėti, kaip jis savo gyvenime įsipa- 
reigoja. Išmoksite atsidurti jo vietoje, kad rimtus santykius su- 
prastumėte taip kaip jis ir kad apie įsipareigojimus galėtumėte 
kalbėti taip, kad jis girdėtų. 

Mes nejuokaujame apie jus tykantį pavojų, jei tikėsite šiais mi- 
tais. Kiekvienas atskirai atrodo nereikšmingas, tačiau bet kuris iš 
jų gali suardyti jūsų kuriamą bendrystę. Kiekvienas mitas pasėja 
apmaudą, lemia susvetimėjimą ir sunkumus bendraujant. Papras- 
čiau pasakius, dauguma moterų, su kuriomis mes susitikome ir dir- 
bome, linkusios tikėti keletu iš šių mitų ir todėl yra vienos. 


36 


Jei elgiatės taip, tarytum susitikinėjimo mitai yra patvirtinti 
faktai, neįtikėtina, kad apskritai galėjote susidraugauti su vyru. 
Įsivaizduokite mėginanti sukurti visaverčius, romantiškus, mei- 
lės kupinus santykius būdama įsitikinusi, kad vyrai yra tokie sil- 
pni, jog negali bendrauti su stipriomis moterimis; kad visi gerieji 
jau vedę arba homoseksualūs; kad moterys kenčia, o vyrai ne; 
kad vyrų savasis „aš“ trapus ir kad iš tiesų jie yra vaikai; kad, šiaip 
ar taip, visi vyrai menkystos; kad jiems rūpi vien lova ir kad ne- 
duoda jums, ko norite, tik todėl, kad apskritai yra sunkaus cha- 
rakterio. O prie to dar pridėkime mintį, kad pagaliau visa tai 
nesvarbu, nes vyrai paprasčiausiai negali įsipareigoti. Sunku, kai 
tokia padėtis, įsivaizduoti gerus santykius, ar ne? Bet vis dėlto 
dauguma moterų stengiasi tai daryti. 

Laimė, galite liautis tikėjusi šiais mitais ir tuomet dauguma su 
vyrais susijusių sunkumų beregint išnyks. Kiekviena Didžiojo Pla- 
no pakopa padės sugriauti šiuos mitus ir išlaisvins jus, kad galėtu- 
mėte bendrauti su vyrais laimingai, kūrybingai ir sėkmingai. Pa- 
stebėjusi ir supratusi, kokį vaidmenį šie mitai vaidina jūsų gyve- 
nime, su vyrais bendrausite laisviau ir greičiau surasite savo 
Vienintelį. 


Išvada 


Sveikos, išsiruošusios į kelionę „Kaip sutarti su vyrais“. Prašo- 
me visus savo lagaminus pasidėti į viršutines lentynas. Prisisekite 
saugos diržus, o kėdės atlošą ir stalelį pastatykite vertikaliai. Pra- 
sideda išvyka, kurioje pasitaikys duobėtų ir lygių kelių, o kartais 
galime padaryti ir vieną kitą kilpą. Bet, nepaisant visų vingių ir 
posūkių, galiausiai pasieksite tikslą — suprasite, ką turite daryti, 
kad sukurtumėte, sustiprintumėte ir puoselėtumėte sėkmingą ben- 
drystę su vyru. 

Mėgaukitės kelione. 

ANTRAS SKYRIUS 


Įvertinkite 
save. 
Ko norite? 


Jau sakėme, kad jei nežinote, kur norite nuvykti, tiks bet koks 
kelias. Galite bet kaip klajoti visą savo gyvenimą: stebėti, kas 
dedasi aplink, ir pasitenkinti tuo, ką gausite. Tačiau jei visuomet 
svajojote apie tam tikrą gyvenimą ar troškote tam tikros ben- 
drystės, - gyvendama kaip papuolė nepasieksite norimo rezulta- 
to. Atvirkščiai — patirsite nesėkmę ir nusivilsite. Jei tik miglotai 
įsivaizdavote, ko norite, tai nežinosite, ar jau pasiekėte tikslą. 
Galite net gauti tai, ko norite, ir neatpažinti, nes jūsų troškimai 
nebuvo gerai apgalvoti. 

Reikia aiškiai žinoti, kokią bendrystę norite sukurti, ir tai yra 
viena iš dešimties Didžiojo Plano pakopų: tiksliai išsiaiškinti, ko 
noriu iš vyro ir iš santykių. Žinodama, ko norite, turėsite api- 
brėžtą tikslą, o tai padės suvokti, ar artėjate, ar tolstate nuo de- 
šimtuko. Jei neįsivaizduojate trokštamo rezultato, mūsų planas 
sužlugs. Be tikslo mūsų siūloma sistema bus panaši į stalą be vie- 
nos kojos: jis gali stovėti, bet nėra patogus nei tinkamas naudo- 
tis, o galiausiai nuvirsta. Kai aiškiai suprasite, ko norite ir siekia- 
te, kiekviena vyksmo pakopa bus lengvesnė. 

Jei neišsiaiškinsite, kokių santykių norite, turėsite džiaugtis 
tuo, ką aplinkybės jums pasiūlys, ir užuot pati valdžiusi savo 
likimą pateksite į aklavietę. Jei aiškiai neįsivaizduosite, kas jums 
svarbiausia, — nežinosite, į kokias savybes atkreipti dėmesį iš- 
bandant vyrus. Nežinosite, su kuriais vyrais verčiau neprasidė- 
ti (išskyrus labai akivaizdžius atvejus), ir galiausiai pasitenkin- 
site patogiais santykiais. Jums užteks, kad vaikinas bus šalia ir 
atrodys „neblogas“. Jei turėtumėte privalomų savybių sąrašą, ži- 

notumėte, kad su juo nereikia likti. Bendraudama ne su tuo 
vaikinu, negalėsite rasti tinkamo, nes vyras, su kuriuo būsite, 
užpildys visą jūsų laiką ir psichinę erdvę. Žinojimas, ko norite, 
ir stiprus įsitikinimas neapsakomai pagelbės ieškant puikaus vyro 
rimtiems santykiams. Be to, tai padės išvengti tokio žmogaus, 
kuris padarytų jus nelaimingą. 

Pagunda „nutūpti“ bus juo didesnė, jei neturėsite konkre- 
taus reikalavimų sąrašo. Paruošti tokį sąrašą ir nepasitenkinti 
gavus mažiau, nei iš tiesų norėtųsi vienoje ar kitoje gyvenimo 
plotmėje, moteriai paprastai sunku dėl to, kad ji abejoja savi- 
mi. Kelė turėjo tokių sunkumų. Ji bijojo išreikšti savo norus, 
nes manė esanti su vyrais tokia nevykėlė, jog turi džiaugtis bet 
kuriuo sutinkančiu su ja bendrauti vyru arba nugyventi gyve- 
nimą viena. Ji bijojo, kad dėl to sąrašo pasijus dar labiau paže- 
minta neįstengusi rasti to, ko nori, ir galiausiai turės pasiten- 
kinti atsitiktiniu vaikinu. Tai kam vargintis? Vis dėlto dirbda- 
ma su mumis ji suprato, kad jos reikalavimų sąrašas yra pirma- 
sis, lemiamas žingsnis. 

Kelė patyrė, kad sudarydama draugystės kriterijų sąrašą ir 
tapdama verta laimėti (Didžiojo Plano antroji pakopa) ji pasi- 
ruošė ir nusiteikė susitikti su daugeliu vyrų, norinčių laimėti 
jos širdį (trečioji pakopa). Pasinaudojusi tuo, ką iš mūsų išmo- 
ko, ir „apklaususi“ — tai yra flirtavusi ir išbandžiusi - daug vyrų 
ji suprato, kad gali rinktis. Kelei nereikėjo „nutūpti“, nes ji iš- 
moko taikydama savo pasimatymų sistemą perleisti tiek vyrų, 
kad kuriam nors neatitikus reikalavimų buvo aišku, jog iš ten, 
kur jis atėjo, ateis ir daugiau. Jos reikalavimų sąrašas, žinoji- 
mas, ko iš tiesų nori, buvo vadovas sėkmingai įveikti kitas mū- 
sų programos pakopas. 

„Ką daryti, jei žinau, kad jo noriu, 
0 jis manęs - ne?“ 


Kartais net naudojantis mūsų sistema gali atsitikti taip, kad 
norėsite vyro, kuris nenori jūsų. Nėra šimtu procentų sėkmingų 
dalykų. Jei jums to nepasakytume, galėtumėte apšaukti mus me- 
lagiais. Bet jūsų trokštamas vyras nenorės jūsų daug rečiau, nei 
manote, nes dauguma vyrų, su kuriais flirtuosite ir susitikinėsite, 
skirtingai nuo jūsų beveik nenumanys, ko iš tiesų nori. Jie tarsis 
žiną, bet kadangi jie niekada nebus prisėdę ir apie tai pagalvoję, 
tai jų įsivaizdavimai bus labai padriki. 

Jei netikite, kad vyrai netikri ir sutrikę dėl trokštamų santy- 
kių, pamąstykite apie tai: neseniai buvo atliktas Auburno uni- 
versiteto tyrimas apie tai, kokių moterų vyrai trokšta, ir jų norai 
pasirodė esą juokingai prieštaringi ir migloti. Vyrai pageidavo ly- 
tiškai nekaltų moterų, bet labai mėgstančių mylėtis. Troško liek- 
nų ir smulkaus sudėjimo moterų, bet su didelėmis krūtimis. Sva- 
jojo apie pasaulio gudrybių neišmanančias moteris, bet turinčias 
atsakomybės patirtį. Norėjo dorų ir santūrių moterų, bet koke- 
čių ir mėgstančių nuotykius. Moteriai pateiktas kaip rimtas, šis 
savybių sąrašas lengvai išvarytų ją iš proto. 

Laimei, Auburno universiteto tyrimas nėra rimtas vyrų reika- 
lavimų moterims sąrašas. Jis tik parodo, kokie vyrai sutrikę ir ne- 
išmanantys, ko iš tiesų nori. Vyrai nori jaustis laimingi ir aklai 
siekia to, kas, mano, atneš jiems laimę: smulkiai sudėtos didžiak- 
rūtės santūrios ir doros koketės, nekaltos mažutės nimfomanės. 
Nesielvartaukite dėl to. Jei padėsite vyrui jaustis laimingam - o 
mes patarsime, ką padaryti, kad su jumis jis jaustųsi toks laimin-- 
gas kaip nė su viena kita moterimi - jis beveik neabejodamas 
jūsų trokš. Kai tik supras, kaip labai jam patinkate jūs, jo neaiški 
svajonių moteris pasiliks nuošalyje. 

Nuspreskite, o tada bus matyti 


Pasirinkdama tikslus turite nutarti, ko norite. „Noriu drau- 
gauti su vyru, kurio ūgis bent 183 centimetrai, kuriam patinka 
klasikinė muzika ir kuris turi gerą darbą“ — gal taip parašysite 
savo idealaus vyro savybių sąraše. Jūs pasakėte tai, ko norite. 
Viskas. 

Ar tikrai? Mūsų norus visuomet lydi viena smulkmena, vadi- 
nama gyvenimu. Jūs naudositės mūsų programa ir sutiksite daug 
vyrų. Vertindama juos pagal savo reikalavimus taip pat tikrinsi- 
te, ar tie reikalavimai pagrįsti. Gyvenimas parodys, kurios jūsų 
suformuluotos vyro savybės iš tiesų būtinos ir kurie reikalavimai 
neturi nieko bendro su tuo, ko jums reikia. Pavyzdžiui, sutiksite 
vyrą, kurio ūgis ne 183 centimetrai; gal jis tik 170 centimetrų 
ūgio. Tačiau visa kita gali taip puikiai sutapti, kad ūgis neteks 
svarbos. Tuomet iš savo sąrašo galite išbraukti pageidavimą apie 
partnerio ūgį. 

Yra toks priežodis: „Reikia nuspręsti, o tada bus matyti“. Kai 
išsiaiškinsite, ko norite iš santykių su vyru, reikės išbandyti tų 
norų tikrumą. Pirmiausiai sugalvokite, ko norite, o po to įsiti- 
kinsite, ar tai tiesa. Nuspręskite, kas jums svarbiausia, o po to 
įsitikinsite, ar taip yra iš tikrųjų. 

Nuspręsti, o po to pamatyti skiriasi nuo reikalavimų atsisaky- 
mo tuo, kad atsisakydama pasiduodate. Jūs juk nesakote: „Ma- 
nau, kad nėra tokių vyrų, kurie atitiktų mano reikalavimus, tai 
aš juos sumažinsiu“. Tos moterys, kurios taip sako, paprastai ne- 
įvykdo visų mūsų programos užduočių. Trečioji pakopa išmokys 
susitikinėti su daug vyrų. Kai jūsų „kartelė“ bus aukštai iškelta, 
sutiksite tiek daug vyrų, kad kandidatų netrūks. Savo reikalavi- 
mus keisite ne todėl, kad, jūsų manymu, nesugebate patraukti 
vyrų. Savo reikalavimus keisite todėl, kad anksčiau laikyti svar- 
būs dalykai pasirodys esą visai nereikšmingi. 


43 


Idealūs santykiai 


O dabar norėtume pakviesti jus į menamą kelionę. Metas pa- 
žvelgti į ateitį ir pamatyti, koks būtų jūsų gyvenimas, jei galėtu- 
mėte idealiai bendrauti ir jei tai tęstųsi iki senatvės. 

Verslo konsultantas Stephenas Covey'us, parašęs knygą The 
Seven Habits of Highly Effective People („Septyni sėkmės numylėti- 
nių įpročiai“), moko žiūrėti į savo gyvenimą taip, tarsi jį matytume 
būdami gyvenimo pabaigoje. Jei įsivaizduotume, kad į savo dabar- 
tinį gyvenimą žiūrime sėdėdami supamojoje kėdėje, tai lengviau 
galėtume nuspręsti, kokio gyvenimo norėtume šiandien. Tada iš- 
„ryškėtų tai, kas svarbu, o mažiau reikšmingi dalykai išnyktų. 


Dauguma žmonių supranta, kad paskutinį sykį apmąstant gy- 
venimą daug svarbiau yra santykių kokybė už tai, kokiu automo- 
biliu važinėjo ar kokiame name gyveno. Žvelgiant į savo gyveni- 
mą dabar, labai lengva įsivelti į materialiąją jo pusę - juk kasdien 
labai daug laiko praleidžiame tvarkydami finansinius ir ekonomi- 
nius išlikimo reikalus. Jei pažvelgsite į savo gyvenimą iš tolimos 
ateities, išlikimo reikalai išnyks ir bus aiškiau, kokių santykių iš 
tiesų norite. Turėdama tai galvoje nukeliaukite į savo ateitį. Iš ten 
pamatysite, kas jums iš tiesų dabar svarbu bendraujant. 

Kaip tarėm, taip ir padarykim. Pasiimkite sąsiuvinį ir pieštuką 
ar tušinuką. Skaitydama šį skyrių ir pritaikydama mūsų progra- 
mą, sąrašą turėsite koreguoti. Štai ką jums reikės daryti. 

Įsivaizduokite, kad susipažinote su savo svajonių vyru, už jo 
ištekėjote ir kartu pasenote. Atšventėte savo santuokos dešim- 
ties, dvidešimties, trisdešimties metų jubiliejus. Viskas buvo nuo- 
stabu. Jūs, jau pagyvenusi moteris, sėdite supamojoje kėdėje. Jū- 
sų vyras ir gyvenimo draugas supasi šalia jūsų. Pažvelkite į jį ir, 
kai pajusite, ką reiškia puikūs, visaverčiai ir patvarūs santykiai, 
nusišypsokite sau. 

Prisiminkite viską, kas per tuos metus buvo - džiaugsmą, trium- 

fą, sunkumus ir išbandymus — kodėl buvote kartu ir visą laiką 
jautėtės (daugiau ar mažiau) laimingi? Kokios jo savybės lėmė 
patvarius santykius ir leido jaustis su juo laiminga moterimi? Da- 
bar šiek tiek susikaupkite ir apibūdinkite tas savybes. 

Kas jums pasirodė svarbu? Daugumą moterų nustebina jų 
pačių sudaryti sąrašai. Jos pastebi, kad tos savybės, kurios būtų 
svarbios tokį sąrašą sudarinėjant „šiandien“, kartais pranyksta, 
kai atsigręžiama į savo gyvenimą iš supamosios kėdės. Gali at- 
kristi reikalavimai dėl ūgio, kai kurie išvaizdos dalykai ar kiti 
fiziniai ypatumai, ekonominės fantazijos. Ką iš savo sąrašo su- 
žinojote! | 

Būtų naudinga pažiūrėti į kieno nors kito sąrašą, kad galėtu- 
mėte tiksliau ir aiškiau išreikšti savąsias mintis. Štai kai kurios 
savybės, kurias atlikdama šį pratimą parašė Triša. Ji teigė, jog jųd- 
viejų santykiai su vyru „buvo“ patvarūs ir laimingi, nes: 

Ca— Jis iš prigimties buvo linkęs paremti. 

Ca Aš visada jaučiau, kad jis mano pusėje. 

Ca Jis mokėdavo mane kritikuoti nepriversdamas gintis. 

Ca- Aš niekada nesibaiminau, kad jis lytiškai santykiaus su 
kita moterimi. 

Ca— Jis turėjo bruožų, kuriais aš be galo žavėjausi. 

Ca Aš žavėjausi jo profesiniu meistriškumu, įgūdžiais ir ge- 
bėjimais. 

Ca- Jis visada priversdavo mane juoktis, galėdavo prajuo- 
kinti net tada, kai jausdavausi nusiminusi. 

"Ca Jis praskaidrindavo mano nuotaiką labiau nei bet kas 
kitas pasaulyje. 

Ca Jis visada pasakydavo tai, kas būdavo reikalinga. 

Ca Jis buvo ypač kultūringas ir nepaprastai vertino sąži- 
ningumą ir dorumą. 

Ca— Jis visada buvo kilnus ir mane palaikė. 

Ca Jis turėjo draugų, su kuriais man būdavo nepaprastai 
smagu. 

Ca Jis buvo žavus ir įdomus. 
Ca Jam, kaip ir man, labai patiko ir vis dar patinka gyvūnai 
ir sodininkystė. 
Ca Jam labai patikdavo su manimi ilgai vaikštinėti. 
Ca— Jis visada buvo labai geidulingas ir kūniškas. 
Ca— Jis visada mane glamonėdavo ir jam patiko mylėtis. 
Ca Jis mokėjo mylėtis smagiai, nevaržomai, džiaugsmingai 
ir aistringai. 
Ca Jis skatindavo mąstyti - mums niekada nepritrūkdavo 
pokalbio temų. 
Dabar turbūt norėsite šiek tiek patobulinti savo sąrašą. Toks 
"jūsų poreikius iš tiesų atitinkantis sąrašas yra svarbus žingsnis ku- 
riamos laimės link. 


Sąrašo tobulinimas 

Anot pažinčių ekspertės Juli Vinik (www.matemagic.com), 
gyvybiškai svarbu tokį sąrašą turėti ir nuolat jį pakoreguoti. 
J. Vinik teigia, kad moterys turi nutarti, kokias svarbiausias savy- 
bes privalėtų turėti jų norimas vyras, kokie turėtų būti jų santy- 
kiai, ir rasti būdų, kaip išbandyti, ar vyrai turi sąraše išvardytas 
savybes (kaip tai daryti, aiškinsimės per visą knygą). Jos tyrimas 
rodo, kad sėkmingiausiai vyrus galima atrinkti nutarus, kurie 
bruožai yra svarbiausi ir kurie nesvarbūs, o po to naudojantis šia 
informacija susitikinėti su galimais partneriais. Bet kuris reikala- 
vimų neatitinkantis kandidatas greitai atmetamas. Dabar, kai jau 
turite savo sąrašą, reikia iš naujo įvertinti tai, kas jums svarbu, ir 
sąrašą pasiruošti taip, kad būtų galima greitai pritaikyti įverti- 
nant sutiktus vyrus. 


REIKALAVIMAI 
Pasidėkite prieš akis sąrašą. Apibraukite penkis ar dešimt „rak- 
tažodžių“, kurie pirmiausiai išsiskiria iš kitų. Iš savo sąrašo į švarų 
popieriaus lapą išrašykite išskirtus žodžius. Jei patogu, savo nuo- 
žiūra suskirstykite savybes į dideles grupes. Tie žodžiai, kuriuos 
jūs apibrauksite ir išrašysite, taps esminė jūsų savybių sąrašo da- 
lis. Kai Triša atliko pratimą, per kurį įsivaizdavo save supamojoje 
kėdėje žvelgiančią į buvusį gyvenimą, ji išrašė tokias pagrindines 
vyro, su kuriuo ji tarėsi nugyvenusi visą gyvenimą, savybes. Tri- 
šos vyras turi būti: 
Ca Palaikantis 
Ca— Ištikimas 
Ca— Turintis gerą humoro jausmą ir smagus 
Ca Kultūringas 
Ca Skatinantis mąstyti 
Ca Žavus 
Ca Geismingas 


Pagrindinės savybės 

Paprastai vyrui keliami reikalavimai visų pirma susiję su el- 
gesiu ir vidinėmis savybėmis, bet jūs taip pat galite ieškoti to- 
kio vyro, kuris kaip nors ypatingai atrodo, domisi tam tikrais 
dalykais ar uždirba tiek ir tiek pinigų. Kai pažiūrėsite į savo 
sąrašą, vėl pagalvokite ir nutarkite, ar dar yra kokių nors kitų 
savybių, kurios būtinos idealiems santykiams. Tada išrašykite 
keturias svarbiausias vyro savybes, dėl kurių, jūsų manymu, nė- 
ra ko svarstyti. 

Užsisvajojusi apie patvarius santykius Triša suprato: jos įsi- 
vaizduotas vyras turėtų mylėti gyvūnus. Bonė per šį pratimą pa- 
aiškėjo, kad ji negalėtų rimtai bendrauti su vyru, kuris už ją že- 
mesnis. Kadangi Bonė buvo aukšta moteris, vyro ūgis jai buvo 
nesvarstytina savybė. „Žinau, gali skambėti kvailai, bet svajoda- 
ma apie idealų vyrą įsivaizduoju mus apsikabinusius, šokančius, 

laikančius vienas kito ranką ir visą laiką aš į jį žiūriu pakėlusi 
galvą. Tai daryti su žemesniu vyru būtų neįmanoma“. Būdama 
atvira sau ir sąžiningai išvardijusi visus reikalavimus, ji galiausiai 
susiras tokį vyrą, kokio trokšta. 

Molei trisdešimt vieneri ir ji visada svajojo būti motina. Atli- 
kus pratimą paaiškėjo, kad jai netiktų joks vyras, kuris per pir- 
muosius penkerius metus nenorėtų turėti vaikų. Ji nutarė, kad 
pirmąjį vaiką norėtų pagimdyti per penkerius artimiausius metus 
ir kiekvienas vyras, su kuriuo ji draugautų ar už kurio ištekėtų, 
turėtų norėti to paties. 

Reičel — laukinė moteris. Ji menininkė ir gyvena bohemiškai. 
Ši moteris keliauja po visą šalį, gatvėse ir roko koncertų metu par- 
davinėdama papuošalus. Reičel visada apsimetinėjo, kad nori na- 
mų ir pastovaus vyro. Atlikusi šį pratimą suprato, kad idealius san- 
tykius įsivaizduoja su tokiu vyru, kuris keliautų su ja po pasaulį. Jai 
paaiškėjo, kad labiausiai vertintų ištikimą draugą, kuris norėtų pa- 
matyti pasaulį ir būtų pasiruošęs nuolat patirti nuotykius. 

Norėtume, kad labai įsijaustumėte ir nutartumėte, ko iš tiesų 

trokštate. Norėtume, kad išsiaiškintumėte, kokias vyro savybes 
galėtumėte nuoširdžiai priimti ir kokių ne. Jūs turite galimybę 
apibūdinti savo svajonių santykius. Iyrinėkite vis atidžiau, kol 
suprasite, kas padarys jus laimingą ilgam. Vis dar įsivaizduokite, 
kad jūs supamojoje kėdėje prisimenate savo gyvenimą, visus sa- 
vo patirtus ir padarytus stebuklingus dalykus, ir vis atkreipkite 
dėmesį į tas vyro savybes, kurios buvo būtinos, kad nuostabieji 
dalykai įvyktų. 


Geros savybės, bet nebūtinos 

Kai peržiūrėsite savo sąrašą, galite rasti tokių savybių ir bruo- 
žų, kurie atrodo svarbūs, bet nėra būtini. Šios savybės - lyg pui- 
kūs priedai, bet ir be jų jūs tikrai jaustumėtės laiminga. 

Iš Trišos sąrašo sprendžiant, viena didžiausių jos vyro teigia- 
mybių būtų pomėgis dirbti sode. Jai patiko sodininkystė ir dirbti 

kartu su draugu būtų tikras džiaugsmas. Šiek tiek vėliau paaiškė- 
jo, kad drauge dirbti sode būtų smagu ir gera, bet to negalima 
laikyti svarbiu reikalavimu vyrui. Triša taip pat norėjo žmogaus, 
kuris mėgtų būti su jos bičiuliais, bet paaiškėjo, kad ir tai - mie- 
las, tačiau nebūtinas priedas. 

Bonė dievino operą ir visada tikėjosi rasti vyrą, kuris mėgs tą 
patį. Bet atlikusi minėtąjį pratimą suprato, kad nors opera yra jos 
aistra, ja nebūtinai turi degti ir tas vyras, už kurio ji ištekės. Bo- 
nei dar patiko raumeningi vyrai apžėlusiomis krūtinėmis. Ji gro- 
žėjosi stipriu kūnu ir kvaito vyro milžino glėbyje. Pratimas padė- 
jo suvokti, kad ši savybė paįvairintų santykius ir kad magėtų pa- 
sipuikuoti savuoju „milžinu“ prieš draugus, tačiau santykiai gali 
būti tokie pat visaverčiai ir su normaliai sudėtu vyru. Galiausiai 
juk yra kitų, daug svarbesnių, savybių. 

Krisė mėgo roko muziką. Ji eidavo į koncertus ir ištisas naktis 
šokdavo. Jos vaikinai visada buvo muzikantai ir laiką ji nuolat 
leisdavo prie scenos. Pasvarsčiusi, kaip turėtų atrodyti idealūs san- 
tykiai, ji suprato, kad pasitenkintų lankydama roko koncertus ir 
su draugėmis. Jei vyrui nepatiktų taip leisti laiką, šiaip ar taip, 
jiedu galėtų nuostabiai bendrauti. Tai neturėtų būti kliūtis ir 
nesumenkintų kitų, svarbesnių, savybių. „Juk po 25 metų ne- 
rūpės, — svarstė ji, - ar vyrui patinka roko muzika, ar ne? Kitos 
savybės bus daug svarbesnės“. 

Molė prisipažino: „Svajodama apie santuoką aš visada skra- 
jodavau padebesiais: norėdavau turėti vyrą, kuris remtų mane 
finansiškai, ir būti jo nepaprastoji, branginama princesė“. Pra- 
timas Molei atskleidė, kad ji įsivaizdavo trokštanti turtingo vy- 
ro, bet jai reikėjo ne pinigų, o saugumo. Iš tiesų Molė dirbo 
labai gerai apmokamą darbą ir jai pačiai puikiai sekėsi verslas. 
„Labiausiai už viską trokštu tikro partnerio — tokio žmogaus, 
kuris palaikytų mane ir nelaimėje, ir džiaugsme. Būtų puiku 
turėti daug pinigų, bet dar svarbiau, kad vyras mokėtų užjausti 
ir paremti“. 

O dabar imkite ir išvardykite keletą vertingų, tačiau rimtiems 
santykiams nebūtinų vyro bruožų. Svarbu juos užrašyti, kad pra- 
dėjusi susitikinėti šiuo sąrašu galėtumėte pasinaudoti ir taip iš- 
bandyti vyrą. 


Išbandymas 


Tai kaipgi įvertinti vyrą ir sužinoti, ar jis turi šias savybes? 
Skyriuose apie flirtą (6 ir 7 skyriai) ir vertinamuosius pasimaty- 
mus (8 ir 9 skyriai) išmokysime jus, kaip naudojantis sąrašu iš- 
bandyti vyrus. Kituose skyriuose toliau tyrinėsime išbandymo 
veiksmus. Kol kas jums reikia suprasti pagrindinius vyrų patikri- 
nimui reikalingus įgūdžius. 

Norėdama tinkamai išbandyti vyrą turite atsižvelgti į keletą 
veiksnių: jo parodomąjį elgesį, jo pastebimą elgesį ir savo atsaką 
jam. Šie veiksniai padės pasirengti įvertinti vyrą ir išsiaiškinti, 
kaip jis atitinka jūsų reikalavimus. 

Pastebimos savybės yra tos, kurias galite matyti. Pavyzdžiui, 
jei norite tam tikros figūros vyro, lengvai galite įvertinti vien 
pasižiūrėjusi į jį. Be jokių klausimų. Jei, sakykime, norite kan- 
traus vyro, įsidėmėkite, kaip jis elgiasi jums pavėlavus, ir tirkite 
jo kantrybę (daugiau apie tai 7 skyriuje). Galite net paruošti ide- 
alų pasiteisinimą tokiam atvejui ir pažiūrėti, kaip jis jį priims. 
Išsiaiškinusi svarbiausius reikalavimus ir papildomas savybes, rem- 
kitės šiuo sąrašu ir išbandykite galimus draugus. 

Galite vertinti vyrą ir pagal savo reakciją. Vienas iš Trišos rei- 
kalavimų vyrams — „skatinantis mąstyti“. Ar vyras turi šią savy- 
bę, priklauso nuo to, ar jis sugeba sudominti, ar ne ir ar kalbėda- 
mas parenka įdomias temas. „Jei jis negali sudominti manęs per 
vieną vakarą, tai kaipgi jis įstengs išlikti man įdomus visą gyve- 
nimą!“ — teisingai pabrėžia ji. 

Išbandyti vyrą yra pagrindinis dalykas, todėl kituose skyriuo- 

se pakalbėsime apie tai daugiau. O dabar bus labai naudinga pra- 
dėti nuo to, kaip atpažinti gerąsias vyro savybes. 


Įvertinimas 


Dabar jau turėtumėte būti sudariusi reikalavimų savo išsvajo- 
tajam vyrui sąrašą, taip pat išsiaiškinusi savo pagrindinius tikslus, 
vizijas ir troškimus. Dabar, kai nemažai laiko praleidote sudari- 
nėdama šį sąrašą ir savo sielos gelmėse ilgai ieškojote atsakymo į 
klausimą, ko iš tiesų norite..., spėkite, kas nutiks? Bėda! Jūsų 
gyvenime pasirodys vyras ir visą teoriją paleis vėjais. 

Tikslo pasirinkimo paradoksas yra tas, kad iš tiesų pradėjus 
bendrauti su vyru tos savybės ir elgesys, kuriuos anksčiau laikėte 
būtiniausiais, gali pasikeisti. Įsisiūbavus romantiškai draugystei 
jūsų ankstesnis noras susitikinėti tik su tam tikro svorio, ūgio ar 
konkrečių pomėgių vyru gali atrodyti mažiau reikšmingas. 

Tai natūralu. Kai siekiate, ko norite, svarbu nuolat iš naujo 
įvertinti savo sąrašą. Jei ir toliau iš visų jėgų sieksite aiškumo, 
sąrašas taps gyvu ir kvėpuojančiu dokumentu, užuot likęs nesi- 
keičianti atmintis ar tarsi akmenyje iškaltos taisyklės, į kurias dau- 
giau nė nežvilgtelėsite. Mes patariame jums naudotis savo sąrašu 
išbandant, ar vyras turi būtinas savybes. Gali būti ir tokių savy- 
bių, kurių dabar norite, bet pradėjus susitikinėti su vyru jos pasi- 
rodys nesvarbios. Norime, kad prieš pasirinkdama vyrą būtumė- 
te gerai išsiaiškinusi savo vertybes ir reikalavimus, ir jam paga- 
liau pasirodžius bei apvertus jūsų gyvenimą aukštyn kojom nesi- 
jaustumėte visai nepasiruošusi. 

Kai susitikinėsite, vis peržiūrėkite savo sąrašą galvodama apie 
tolimą ateitį. Viena iš Džeinės sąrašo savybių buvo dideli jos ide- 
alaus vyro raumenys. Kai padėjome jai suvokti santykių tikslus 
po dvidešimties ir po penkiasdešimties metų, ji suprato, kad rau- 
menys nėra pati svarbiausia vyro savybė (nors tai būtų nuosta- 

bu). Kai kurios moterys teigė, kad per dvidešimt metų iš tiesų 
svarbu tapo tai, ar vyras yra geras tėvas, linksmas, pastovus, pui- 
kus klausytojas, gerai sutariantis su šeima ir emociškai artimas. 
Laikui bėgant tokie dalykai, kaip tos pačios mėgstamos knygos, 
muzika ar filmai, kūno sudėjimas ar pinigai, pasirodė ne tokie 
reikšmingi. Siūlome jums šį vaizduotės seansą tęsti tol, kol susi- 
kursite tikrovišką ir patrauklų esminių savybių vaizdą. Kuo aiš- 
kiau žinosite, ko iš vyro norite, tuo lengviau jį atpažinsite, kai 
jūsų keliai neišvengiamai susieis. 

Gali būti ir taip, kad vyras, su kuriuo draugausite, pakeis jūsų 
nuomonę apie tai, kas svarbu. Džeinei gali atrodyti, kad jos ide- 
alus vyras turi būti raumeningas vien todėl, kad ji nori susitiki- 
nėti su žaviu vyru, nors tokie santykiai retai būna sėkmingi. Ta- 
da ji gali nuspręsti pakeisti sąrašą arba atsisveikinti su tuo vaiki- 
nu. Kiekvieną sykį ji sąmoningai pasirinks savo ateitį. 


Termino nustatymas 


Dabar, kai jau sudarėte ir iš naujo įvertinote savo sąrašą, lai- 
kas parengti „meilės verslo planą“- jūsų veiksmų seką. Mes ži- 
nome, kad vien svajonės ir tikslai be jų įgyvendinimo plano ve- 
da į nesėkmę ir nusivylimą. Jūs privalote turėti planą. 

Įsivaizduokite, kad esate lakūnė, skrendate į Norvegiją ir 
neturite nė menkiausio supratimo nei kaip rasti kelią, nei kaip 
valdyti lėktuvą. Jei apskritai įstengėte pakilti, ko gero, tai bus 
labai trumpas skrydis, kuris baigsis tragedija. Turėti veiksmų pla- 
ną yra tolygu suprasti lėktuve esančių navigacinių prietaisų rod- 
menis. Išmokti pakilti yra toks pats darbas, kaip įtikinti save 
eiti ir susitikti su vyrais. Išmokti valdyti jau pakilusį lėktuvą 
tolygu suprasti, kaip išlaikyti vyro dėmesį jums ir išbandyti jį. 
Nutupdyti lėktuvą skrydžio pabaigoje — tai tarsi patirti, kaip 
įsipareigoti rimtiems santykiams. Jūsų veiksmų planas yra kon- 

kretus dokumentas, kuriuo vadovausitės vykdydama šį suma- 
nymą ir kuris padės suprasti, kaip pasiekti tikslą pačiu trum- 
piausiu keliu. 


Pagrindinės veiksmų plano dalys 

Svarbiausia jūsų veiksmų plane bus konkretūs ir apgalvoti veiks- 
mai, kurie priartins jus prie vyrų pasaulio. Šį procesą pradėkite 
prisimindama savo rimtų santykių tikslą. Galbūt pagrindinis jūsų 
tikslas — ištekėti, bendrauti abiem pusėms įsipareigojus ar bent tu- 
rėti draugą. Pavyzdžiui, pasitelkime tikslą ištekėti. Veiksmų plano 
viršuje parašysite: „Mano pagrindinis tikslas — ištekėti“. 

Kitas žingsnis — susitikinėti, kol įgyvendinsite savo tikslą. Išsi- 
keldama tikslus būkite begėdė ir įžūli, bet kartu venkite pagun- 
dos užsibrėžti per daug. Tarkit sau, kad malonu užbaigti darbą 
greičiau, nei planuota. Viena moteris nutarė ištekėti per šešis mė- 
nesius. „Iaip gali atsitikti, - sakė ji mums. — Viskas įmanoma, ir 
aš sakau, kad taip įvyks“. Mums tai atrodė įmanoma, bet mažai 
tikėtina, todėl pasiūlėme jai šiek tiek pailginti laiką. Norime, kad 
tikėtumėte stebuklais, bet kartu mąstytumėte tikroviškai. 

Kai kurių mūsų paskaitų dalyvių tikslai buvo tokie kuklūs ir 
atsargūs, kad neteikė įkvėpimo ir tapo bereikšmiai. Viena mote- 
ris nusprendė sukurti įpareigojamą bendrystę su vyru per penke- 
rius metus. Mes jai pasakėme, kad net blogiausiu atveju susirasti 
draugą prireiks daug mažiau laiko. Jei tikslai bus nukelti taip toli 
į ateitį, bus sunku įžvelgti, kaip dabarties veiksmai padeda jų 
siekti. Turėkite ir šiek tiek optimizmo. 

Numatysime apytikslį šio sumanymo terminą. Turite pasirinkti 
tiek laiko, kuris įkvėps jus, bet bus realus. Reikia suvokti savo 
padėtį ir išsikelti tikslus, kurie būtų susiję su ankstesne patirtimi 
ir įkvėptų gyventi, nepaisant ankstesnių suvaržymų. Kai apsi- 
spręsite dėl termino, užrašysite datą, pavyzdžiui, taip: „Mano tiks- 
las — ištekėti per artimiausius dvidešimt du-dvidešimt penkis mė- 
nesius, iki (konkreti data)“. 

Kai užrašysite datą, iki kurios turite pasiekti galutinį tikslą, 
kitas žingsnis bus padalyti laiką į mažesnes atkarpas. Žinodama, 
kad norite ištekėti per dvidešimt du mėnesius, galite nuspręsti, ir 
kada norite būti susižadėjusi. Sužadėtuvės bus antrasis plano sky- 
rius. Savo planu numatykite ir pasirengimą vestuvėms, turbūt 
norėsite tam skirti nuo devynių iki dvylikos mėnesių. Sakykime, 
kad skirsite devynis mėnesius. Jei vestuvių datą numatysite po 
dvidešimt dviejų mėnesių skaičiuojant nuo šiandien ir iš to laiko 
atimsite devynis mėnesius pasiruošti vestuvėms, tai sužadėtuvių 
data bus maždaug tryliktas mėnuo skaičiuojant nuo šiandien. 
Naudodama tą pačią formulę užrašysite: „Aš būsiu susižadėjusi 
„po trylikos-šešiolikos mėnesių, arba iki (konkreti da- 
ta)“. Jei sunku tai įsivaizduoti, susidarykite tvarkaraštį įtraukda- 
ma į jį visas užduotis, kurias reikia atlikti siekiant tikslo, prade- 
dant santuoka ir vardijant atgaline tvarka. Kai išvardysite, ką 
reikia įvykdyti, jūsų sąrašą gali sudaryti dvidešimt, o gal tik penki 
ar šeši skirsniai. Šiaip ar taip, nurodykite visas datas, iki kada 
užduotys turėtų būti atliktos. 

Dabar esate pasiruošusi žengti kitą sumanytą žingsnį. Jau ži- 
note, kad jei norite ištekėti per dvidešimt du mėnesius, per arti- 
miausius trylika mėnesių turėsite susižadėti. Tuomet galite savo 
tikslą pavadinti „susižadėti“ ir jį vėl suskaidyti į mažesnius skir- 
snelius. Gal kitas skirsnelis bus nutarti, iki kurios dienos norėsite 
pirmą kartą kalbėtis apie santuoką su būsimuoju jaunikiu. Neįti- 
kėtina, kad pats daug neplanavęs ir apie tai nesvarstęs vyras pirks 
sužadėtuvių žiedą ir pasipirš. Manome, kad galite pradėti kalbėti 
apie sužadėtuves maždaug šešis mėnesius prieš tai, kai jis turėtų 
nutarti pirkti žiedą. Vėl paimkite planą ir užrašykite: „Su savo ga- 
limu vyru kalbėsiu apie santuoką per artimiausius septynis-dešimt 
mėnesių, arba iki (konkreti data)“. 

"Toliau atgaline tvarka pildykite savo meilės planą. Kitas žings- 
nis būtų taip tvirtai ir atsakingai draugauti, kad net galėtumėte 
prabilti apie santuoką. Kad vyras svarstytų apie santuoką, reikia 

su juo draugauti bent tris=keturis mėnesius. Mūsų siūlomu būdu 
toliau užrašykite: „Įsipareigosiu draugystei per tris artimiausius 
mėnesius, arba iki (konkreti data)“. 

Ir vėl ženkime atbuli. Jums trūksta tik vieno dalyko - vyro. 
Jei artimiausius tris mėnesius norite rimtai draugauti, turite susi- 
rasti draugą. Kaip jau žinote, dauguma vaikinų nelinkę įsiparei- 
goti. Vyrui reikės bent dešimties-dvylikos savaičių, kol jis pano- 
rės rimtai bendrauti tik su jumis. Tad, mūsų pasiūlymu, užrašyki- 
te: „Susirasiu draugą per artimiausius tris mėnesius, arba iki 

(konkreti data)“. 

Jums reikės padraugauti su dešimčia arba dvidešimčia, o gal ir 
daugiau vaikinų, kad susirastumėte tokį, su kuriuo norėsite drau- 
gauti ilgai. Pasakykite sau, su kiek vyrų bendrausite per tuos tris 
mėnesius. „Per kitas dešimt savaičių, arba iki (konkreti 
data), aš susitikinėsiu bent su aštuoniolika skirtingų vyrų“. 

Dabar jau matote, kaip galima naudotis šiuo planu, kad išsi- 
aiškintumėte, ką galite nuveikti šiandien, kas pajudins visą įvy- 
kių grandinę ir galiausiai atves į tikslą. Kai sudarysite tvarkaraštį, 
bus aišku, kokias užduotis reikia atlikti. Gulint lovoje ir svajo- 
jant apie santuoką, veiksmai, kurių turite imtis, atrodo painūs, 
neįgyvendinami ir migloti. Savo plano ir tvarkaraščio padedama 
visada žinosite, ką daryti toliau. 

"Turėdama planą ir tvarkaraštį galėsite nuspręsti, ar lengva bus 
pasiekti pagrindinį tikslą. Kai kurios veiksmų plano dalys gali 
pasirodyti tiesiog neigyvendinamos. Jei taip, keiskite savo tvar- 
karaštį, taisykite jį tol, kol atrodys įgyvendinamas. Dauguma mūsų 
paskaitų dalyvių savo planą taiso keletą kartų, kol jis tampa tik- 
roviškas. Šiai užduočiai atlikti skirkite maždaug valandą ar dvi. 

Mes teigiame, kad kuo aiškiau užrašysite savo tikslus, tuo 
didesnė tikimybė, kad juos pasieksite. Dauguma žmonių ven- 
gia aiškumo, ypač kai kalbama apie tuos tikslus, kurių jie metų 
metus išsisukinėjo. Sudaryti veiksmų planą su konkrečiais „rei- 
kia...“ yra viena iš svarbiausių jūsų sėkmės sąlygų. Išmokusi žengti 

pirmuosius žingsnelius, įgausite jėgų ir pasitikėjimo, kurie neš jus 
pirmyn. Jums reikės imtis tokių veiksmų kaip: flirtuoti su pasi- 
rinktais vyrais, šypsotis pasirinktiems vyrams, pakviesti į pasima- 
tymą pasirinktus vyrus, lankytis vienišų žmonių renginiuose, pa- 
duoti į laikraštį numatytą skaičių pažinčių skelbimų ar bendrauti 
su pasirinktais žmonėmis internetu. Prie savo tikslo artinsitės įvyk- 
dydama kiekvieną plane nurodytą veiksmą. 

Patariame jums veiksmų planui sukurti skirti tiek laiko, kiek 
prireiks, ir dažnai jį atnaujinti (apie tą plano dalį, kur numatyta 
pažintis su vyrais, plačiau pakalbėsime 4 ir 5 skyriuose). Pagrin- 
dinė plano paskirtis yra padėti jums pamatyti, kiek jau pasiekėte 
kurdama trokštamus santykius. 


Naudokitės juo 

Dauguma žmonių iš anksto pasmerkia save nesėkmei nesu- 
teikdami savo planui tinkamos, patogios naudoti struktūros. Dau- 
guma žmonių išsikelia nuostabiai įkvepiantį tikslą, susijaudina ir 
pasiryžta jį pasiekti, o vėliau viską pamiršta. Kiti žmonės pasi- 
duoda vos susidūrę su pirmais sunkumais ar jėgų išbandymu. Reikia 
ieškoti konkrečių būdų, kaip išlaikyti tikslus gyvybingus ir nenu- 
krypti nuo veiksmų plano. Savo tikslus ir ką reikia padaryti užra- 
šykite sąsiuvinyje ar kokioje nors kitoje kasdien matomoje vie- 
toje, pavyzdžiui, ant vonios veidrodžio ar šaldytuvo durų, auto- 
mobilio vairo ar kur nors kitur, į ką dažnai pasižiūrite. Kuo leng- 
viau bus laikytis veiksmų plano, tuo didesnė tikimybė, kad pa- 
sieksite savo pagrindinį tikslą. 

Visi manė, kad Andrėjai galvoje vėjai švilpavo. Ji užmiršdavo 
susitarusi susitikti su draugais, kad reikia nusiųsti sveikinimo at- 
virutes ar paskambinti žmonėms svarbių švenčių proga. Andrėja 
kreipėsi į mus todėl, kad jai nepavykdavo išsaugoti vyro. Ji mo- 
kėjo taip elgtis, kad vyras pakviestų ją į pasimatymą, bet drau- 
gystė neilgai trukdavo. Mes padėjome Andrėjai sudaryti veiks- 
mų planą ir greitai sužinojome, kad ji nemokėjo laikytis susitari- 

mų ir pažadų. Ši moteris ėmė keisti visą savo gyvenimą papras- 
čiausiai įsigijusi užrašų knygutę. Andrėja pradėjo užsirašinėti vi- 
sus susitarimus ir ėmė iš anksto planuoti, kada siųs atvirutes drau- 
gams ir šeimos nariams. Tada pasikeitė ir jos santykiai su vyrais. 
Andrėja ėmė daryti tai, ką buvo numačiusi, nes nuolat turėjo 
prieš akis užrašų knygutę. Ji pradėjo laiku ateiti į pasimatymus ir 
net ėmė juos planuoti prieš savaitę - ko anksčiau niekaip nebū- 
tų įstengusi padaryti. Kai Andrėja susikūrė sistemą, kaip laikytis 
savo veiklos plano ir tikslų, jai pradėjo labiau sektis visose gyve- 
nimo srityse. 

Patariame kiekvieną tikslą skaidyti į kuo mažiau dalių, kol 
prieisite priė to, ką galite padaryti šiandien. Pavyzdžiui, Barbora 
turėjo tikslą per tris mėnesius nueiti į dešimt pasimatymų. Ji nu- 
sprendė, kad pirmąjį mėnesį nueis į tris pasimatymus, antrąjį irgi 
į tris, o paskutinijį į keturis. Tada Barbora suskaičiavo, kad pir- 
mus du mėnesius ji turėtų nueiti į pasimatymą kas dešimt dienų, 
o per paskutinį mėnesį - kas septynios dienos. Ji paruošė suma- 
nymo planą, kad galėtų įvykdyti šias užduotis. Iš savo patirties 
Barbora prisiminė, kad iš dvylikos vaikinų, su kuriais ji flirtuoda- 
vo, į pasimatymą ją pakviesdavo vienas. O draugaudavo tik su 
vienu iš keturių ją į pasimatymą pakvietusių vaikinų. Tuomet 
Barbora išsiaiškino, jog'turinti flirtuoti su keturiasdešimt aštuo- 
niais vyrais, kad galėtų su vienu susidraugauti. Nepulkite į pani- 
ką, mes ne matematikos mokytojai ir patarsime jums, kaip tai 
padaryti. Barbora paprasčiausiai apytiksliai nustatė, kiek flirto 
žaidimų baigdavosi pasimatymu ir kiek pasimatymų baigdavosi 
draugyste. Iš pradžių tai gali bauginti, bet kai įstengsite planuoti 
pasimatymus ir apibrėžti jų skaičių, daug aiškiau įsivaizduosite, 
ko reikia norint pasiekti tikslą. Tada galite pakeisti įvykių eigą, 
nelygu, ko pageidaujate, nepamiršdamos pakeliui pasitaikančių 
sunkumų. 

Zymėkitės vyrus 

Dar viena naudinga priemonė, pagyvinanti sumanymą, yra 
įvykių žymėjimasis. Žymėjimo sistema pirmiausiai reikalinga tam, 
kad greitai ir lengvai galėtumėte stebėti, keisti ir tvarkyti vyks- 
mą. „Raudonasis kryžius“ yra sumanęs diagramas, kviečiančias 
žmones veikti. Dabar visur galima pamatyti jų kylantį kraujo ma- 
tuoklio stulpelį. Bendruomenės nariai kiekvieną sykį gali maty- 
ti, kiek jau padarė siekdami tikslo, - kiek pasipildė termometro 
stulpelis? Mes patariame rasti būdą, įgalinantį matyti, kiek jau 
padarėte siekdama tikslo. Štai keletas dalykų, kuriuos galėtumė- 
te stebėti ir žymėti savo lentelėje ateinančius mėnesius: 

Ca Planuojamas pasimatymų skaičius per tam tikrą laiką 

Ca Su kiek vyrų flirtuojate 

Ca Kiek pažinčių skelbimų parašėte ir į kiek atsakėte 

Ca Į kiek renginių nuėjote 

Ca Kiek bičiulių paprašėte supažindinti jus su vienišais vyrais 

Ca Kiek kartų pasiskelbėte internete 

Sukurti savistabos sistemą svarbu todėl, kad ji padeda pama- 
tyti, kiek jau pasiekėte, palyginus su galutiniais uždaviniais. Len- 
telėje taip pat turėtų būti skiltis pažymėti, ar įvykdėte tai, ką 
buvote numačiusi, ir skiltis pažymėti, kas sutrukdė jūsų sėkmei. 
Galite net prisiminti mokyklos pagyrimus už gerą elgesį ir kiek- 
vieną kartą, kai atliksite ką nors iš savo sąrašo, pagirti save ar 
pasidovanoti kokią smulkmenėlę. 


Įkvepiantis vaizdas 

Mes taip pat siūlome susikurti kokį nors įkvepiantį vaizdą. 
"Tokio vaizdo prasmė bus pažadinti troškimą pasiekti tikslą ir nie- 
kada jo neužmiršti. Tai bus jūsų skatinamasis veiksnys. Įkvepiantis 
vaizdas — kad ir paveikslėlis su besibučiuojančiais įsimylėjėliais 
bei apačioje ranka užrašytais žodžiais „Susituokę birželį“ — ar iš- 
radingesnis meno kūrinys, padarytas iš nuotraukų ir šūkių, padės 
jums išsaugoti troškimą ir visas jėgas skirti tikslui pasiekti. 

Viena iš mūsų paskaitų lankytojų sukūrė labai ją skatinusią 
kompoziciją. Ji iš žurnalų išsikirpo šaunių ir patrauklių vyrų nuo- 
traukas, suklijavo jas ant didelio plakatinio popieriaus lapo ir 
atspausdino savąjį trokštamų vyro savybių sąrašą. Tame plaka- 
te ji paliko laisvos vietos, kad galėtų išvardinti visus vyrus, su 
kuriais draugavo, ir pažymėti, ar jie atitinka, ar ne gyvenimo 
draugo reikalavimus. Plakatą ji pritvirtino ant savo miegamojo 
sienos, kad galėtų kasdien jį matyti. Mergina pripažino, kad ši 
kompozicija skatino jos ryžtą ieškoti vyro ir nenusiminti, kai 
vyrą tekdavo atstumti. 

Geriausiai tiktų toks vaizdas, kuriame būtų kas nors jums ypač 
asmeniška. Tai turėtų ką nors jums reikšti ir dirginti vaizduotę. 
Šis vaizdas šauks jus pirmyn. Tai gali būti kas nors visai nedide- 
lio, pavyzdžiui, kortelė su viršuje pakeverzotu šūkiu, kurią galė- 
tumėte pasidėti ant savo stalo ar nešiotis piniginėje, užrašas, pri- 
klijuotas ant vonios veidrodžio, plakatas ant sienos ar net gran- 
dinėlė ant kaklo, kuri jums turėtų ypatingą reikšmę. Jums rink- 
tis. Vienintelė sąlyga šiam įkvėpimo daiktui — kad kasdien į jį 
pasižiūrėjusi prisimintumėte savo tikslą. 


Susiraskite, kas jus paremtų 

Dauguma vienišų moterų daro dar vieną esminę klaidą - jos 
linkusios veikti po vieną. Jos leidžia savo gėdai, liūdesiui ar kito- 
kiems jausmams atskirti jas nuo kitų. Todėl aplinkiniai negali 
padėti joms šiuose ieškojimuose. Mes labai skatiname moteris 
susirasti bičiulę ar net jų grupę, kad viena kitai padėtų susirasti 
vyrus. Jūs net galite viena su kita pasitarti, suteikti viena kitai 
tuo metu reikalingą pagalbą ir draugystę. 

Geriausiai būtų suburti komandą, susidedančią iš kuo dau- 
giau bičiulių, šeimos narių, bendradarbių, kolegų, netiesioginių 
pažįstamų, tolimų pusseserių, politikių, sportininkių, mylimų žmo- 
nių ir visų, ką tik galite įsivaizduoti. Paprašykite keleto draugių, 
kad jus paremtų, ir nuolat su jomis kalbėkitės apie savo naująjį 

siekį susirasti vyrą. Kalbėjimasis apie jūsų susitikinėjimo žaidimą 
padidins galimybes laikytis žodžio ir nenutraukti jo. 

Jei norite greitų ir veiksmingų rezultatų, patariame susirasti 
mokytoją. Mokytojas ar patarėjas nukreips jus tinkama linkme ir 
neleis sustoti. Mokytojas sulaikys jus nuo neteisingų sprendimų. 
Jei atsidūrėte keblioje padėtyje, mokytojas drąsins jus ir patars, 
ką daryti toliau. Garsūs sportininkai, tokie kaip Michaelas Jorda- 
nas, visada turi trenerį. Mokytojas pastebės dalykus, kurių jūs pati 
negalite matyti, ir padės patobulinti žaidimą. Mūsų darbas - pa- 
gelbėti žmonėms surasti vienas kitą, stengiamės padėti savo moki- 
niams išsaugoti draugystę. Mokome savo paskaitų dalyvius siekti 
didesnės sėkmės, nei jie anksčiau drįso tikėtis, nes galime padėti 
jiems patobulinti sumanymą ir susikurti planą. Jei negalite atvykti 
pas mus, savo pasimatymų patarėja paprašykite tapti bičiulę ar ką 
nors kitą, ką gerbiate ir kam, atrodo, sekasi su vyrais. 

Jei kada nors mokėtės gražintis, tai lankėtės ir grožio salone. 
Geras mokytojas turi gebėti ištirti jūsų gyvenimo sritis ir atskleis- 
ti tas jūsų gyvenimo puses, apie kurias anksčiau nė nesusimąstė- 
te. Geras mokytojas padės jums pamatyti savo silpnąsias ir stip- 
riąsias puses. Susiraskite mokytoją. 


Šviesos... Kamera... Veiksmų planas. 
Septyni žingsniai iki jūsų santykių 
veiksmų plano 


Šią parengiamąją veiklos atkarpą siūlome užbaigti tiksliu 
veiksmų planu. Pasirengimo rūpesčiai tikrai atsipirks, jei viską 
atliksite lygiai taip, kaip nurodėme. Štai jums veiksmų plano 
metmenys. 


1. Koks jūsų pagrindinis tikslas ir iki kurios datos šis 

tikslas bus pasiektas? 

Kaip jau minėjome anksčiau, be galo svarbu, kad kuo aiškiau 
išreikštumėte savo tikslą. Būtinai nurodykite laiką, per kurį jis 
turi būti pasiektas. 


2. Į kokias smulkesnes užduotis jis suskirstytas? 
Jei jūsų tikslas yra ištekėti per dvidešimt du mėnesius, kad 
pasiektumėte jį, gali prireikti įvykdyti šias užduotis: 
a. Nueiti į dvidešimt penkis pasimatymus 
b. Išsirinkti vyrą, su kuriuo norėtumėte rimtai bendrauti 
c. Abiem pusėms tvirtai nutarti įsipareigoti viena kitai 
d. Pažinti vienas kitą praleidžiant daug laiko kartu 
e. Gyventi drauge 
f. Susižadėti 
g. Susitarti dėl santuokos 
Prie kiekvienos užduoties parašykite datą, iki kada ji turi būti 
įvykdyta. 


3. Susikurkite savistabos sistemą, kad galėtumėte pažy- 
mėti, ką jau pasiekėte 
Privalote turėti: | 

a. Lentelę, kurioje būtų vietos pažymėti, į kiek pasimatymų nu- 
ėjote ir su keliais vaikinais nutarėte susitikinėti toliau. 

b. Lentelę, kurioje būtų galima pažymėti, su keliais vyrais tą die- 
ną flirtavote. 

c. Lentelę, kurioje būtų galima pažymėti renginių, kuriuose lan- 
kėtės kiekvieną savaitę ar mėnesį, skaičių. 


4. Susikurkite įkvepiantį vaizdą, kuris kurstytų suma- 
nymą ir ragintų jus veikti 

a. Vaizdas, pavyzdžiui, plakatas su besibučiuojančių įsimylėjėlių 
ar vestuvinių suknelių nuotraukomis. 

b. Ypatingas papuošalas, kurį galėtumėte kasdien nešioti, kad 
primintų jums apie sumanymą. 

c. Puslapis jūsų darbo kalendoriuje su įkvepiančiais šūkiais apie 
santuoką. 


5. Suburkite paramos komandą, kuri jus skatintų ir 
padėtų išsaugoti įkvėpimą 


a. Į savo paramos grupę įtraukite bent keturis žmones. 


6. Sudarykite priemonių sąrašą 

Šios priemonės — tai grupės, kurioms jūs priklausote ar į kurias 
norėtumėte įsijungti, vietos, kur norėtumėte nueiti, kad susipa- 
žintumėte su vyrais, pažinčių tarnybos ir skelbimai. Dabar per 
daug nesirūpinkite dėl šio sąrašo, jį galėsite išsamiau apmąstyti 
skaitydamos 4 ir 5 skyrius. | 


7. Išvardykite dalykus ir kliūtis, kurie gali sutrukdyti 

jums laikytis žodžio ir pasiekti savo tikslus 

Gerai pagalvokite ir sąžiningai pasakykite, kas galėtų sutruk- 
dyti sėkmingai vykdyti tai, ką suplanavote. Iš anksto išsiaiški- 
nusi, su kokiais sunkumais galite susidurti įgyvendindama su- 
manymą, lengviau tvarkysitės šiems iškilus. Pavyzdžiui, Tina 
suprato, kad dėl savo vyrų baimės ji tikriausiai norės viską mes- 
ti. „Supratau, kad kada nors mano baimė būti įskaudintai ir 
vyrų baimė pastos man kelią ir neleis įvykdyti to, ką esu supla- 
navusi. Išvardijusi, kas man galėtų sutrukdyti, galėjau tai atpa- 
žinti ir prireikus prašyti bičiulių pagalbos. Kai iš anksto leidau 
sau prisipažinti apie šiuos galimus sunkumus, vėliau turėjau jėgų 
juos patirti, bet nesustoti“. 

Kas jus sustabdys? Ar tai bus sunkumai, susiję su laiko plana- 
vimu? Gal norėsite pasipriešinti sėkmei? Ko bijote? Ar taip nu- 
liūsite atstumta, kad sustosite? Gal jums bus nuobodu? Kai tik 
įsivaizduosite jums kelią užtveriančią kliūtį, užrašykite ją į savo 

veiksmų planą, kad neišsigąstumėte jos. Numačiusi ir užsirašiusi 
kliūtis, galite nutarti prašyti paramos, kai tik pajusite trikdantį 
pasipriešinimą. 


Terezos veiksmų planas 


ŠIOS DIENOS DATA: 
1999 m. lapkričio 2 d. 


AIŠKUS TIKSLAS IR TIKSLI DATA, IKI KURIOS JIS BUS PASIEKTAS: 
Ištekėti iki 2001 m. birželio 2 d. 


KAS PRIMINS TAI, KĄ REIKIA DARYTI: 

Viską rašysiu į atskirą dienoraštį, o pastabas užsirašinėsiu į už- 
rašų knygutę. Kiekvieno sekmadienio vakarą numatysiu sa- 
vaitės pasimatymų tikslus ir veiksmus. 


ĮKVEPIANTIS VAIZDAS, KAD SUMANYMAS IŠLIKTŲ GYVYBINGAS: 
Sukursiu daugybę iš ko nors suklijuotų paveikslėlių ir išdėsty- 
siu po visus namus. Sukursiu paveikslėlį nešiotis užrašų kny- 
gutėje. Nusipirksiu grandinėlę ant kojos, kuri man reikš rim- 
tus santykius. 


PRIEMONĖS: 

Pažinčių skelbimai, vietos vienišų žmonių klubas, svingo šo- 
kių pamokos, mano draugės Morenos vakarėliai, mano bičiu- 
lis Džo, kuris vis siūlo supažindinti su savo draugais, vyrų ir 
moterų tinklinio klubas. 

(Šį sąrašą 4 ir 5 skyriuose papildysime) 


MANO PARAMOS GRUPĖ: 
Mano geriausios draugės Vanda, Selė, mano kirpėjas Barbas, 
mama, pusseserė Stefanija, Mikas ir jo bičiuliai. 

SUMANYMO PADALIJIMAS Į ATKARPAS: 

Pagrindinis tikslas: ištekėti iki 2001 m. birželio 2 d. 

I atkarpa. Susižadėti iki 2000 m. spalio mėnesio. 

II atkarpa. Persikelti pas vyrą ir gyventi kartu bent šešis mė- 

nesius iki 2000 m. balandžio. 

III atkarpa. Iki 2000 m. kovo mėnesio rimtai draugauti. 

IV atkarpa. Iki 2000 m. vasario 12 d. būti sutikus bent vieną 

vyrą, su kuriuo norėčiau rimtai draugauti ir jis taip pat. * 

V atkarpa. Iki 1999 m. lapkričio 25 d. nueiti į penkiolika 

pasimatymų. 

Dabar, kai jau pamatėte, kaip kurti veiksmų planą, kada pa- 
baigsite savąjį? Mes patariame kuo greičiau tam atsidėti ir suda- 
ryti savo smulkų planą. Dar siūlome pasiryžti nueiti į pasimaty- 
mus bent su keletu vyrų per savaitę ar per mėnesį. Ką nors nu- 
veikite kiekvieną savaitę ir tikslai bus pasiekti. Taigi, ko imsitės 
šią savaitę! 


Devynios dažniausiai pasitaikančios 
priežastys, kodėl moterys liaujasi 
ieškojusios tinkamo vaikino 


Ar jau nekantraujate? Ar mintis apie begalę pasimatymų ir 
daugybę jūsų trokštančių šaunių viengungių neatrodo nuostabi? 
Jei esate kaip dauguma mūsų paskaitų dalyvių, galite įžvelgti daug 
sėkmės galimybių ir įsivaizduoti save laimėtoją. Kartu turbūt jau- 
čiate savotišką pilvo maudulį, esate susinervinusi, pasiruošusi gin- 
tis ir išsigandusi,-kad šie nuostabūs santykiai bus nepasiekiami, 
kad dėl visų šių svajonių tik padaugės nesėkmių ir kad nėra vil- 
ties. Taip, ir nekantrumas veikti, ir nerimas atsiranda tuo pačiu 
metu. Tai normalu. 

Išvardysime dažniausiai pasitaikančias priežastis, dėl kurių mo- 

terys pasitraukia iš susitikinėjimo žaidimo. Susitikinėdama pasi- 
stenkite atkreipti dėmesį ir pastebėti, kur dažniausiai suklumpa- 
te ir pasiduodate bei liaujatės veikti. Atminkite, kad šios knygos 
autoriai nori jums padėti. Mes įsipareigojome padaryti jus laimė- 
toją ir rašome, kad paskatintume svajoti, veikti ir įgyvendinti 
savo pasimatymų troškimus. Mumis ir mūsų patarimais galite pa- 
sikliauti kaip kelių žemėlapiu. 


1. Paramos stoka 

Be reikiamos paramos susitikinėjimo žaidimas jums tikriausiai 
nesiseks. Šiame skyriuje stengėmės pabrėžti, kad norint pasiekti 
savo tikslus kitų žmonių parama būtina. Jums padėti gali kartu 
knygą su jumis skaitanti pažįstama, patikima, gera draugė, bičiu- 
liai ir šeima. Visi šie žmonės gali emociškai paremti, padėti susi- 
pažinti su vaikinais ir paskatinti susitikinėti toliau. Bus akimir- 
kų, kai susitikinėti taps atgrasu; neturėdama peties išsiverkti ar 
draugės pasiguosti, galite viską mesti. Turite pasistengti gauti rei- 
kiamą meilę ir paramą, kad pajėgtumėte tęsti šį darbą. 


2. Priemonių stoka 

Priemonėmis mes vadiname ir pinigus, ir būdus rasti vyrų kan- 
didatų. Dauguma moterų, susiruošusių ieškoti vyrų, varžo save 
finansiškai. Nedarykite to. 

Mūsų patirtis sako, kad paprastai vyras atiduoda jums savo 
pinigus ir energiją, o ne atvirkščiai. Jei jums atrodys, kad pinigai 
kliudo susitikinėti su vyrais, raskite pigesnių būdų su jais susipa- 
žinti. Kaip sužinosite iš kitų skyrių, visada bus įvairiausių galimy- 
"bių susipažinti su vyrais. 

Moterims dažnai sunkumų sukelia kitų priemonių, kaip an- 
tai vaikinų pasiūlos, arba vietų, kuriose juos galima sutikti, sto- 
ka. 4 ir 5 skyriuose išaiškinsime tai kartą ir visiems laikams. 
Mes apibūdinsime skirtingas „rinkas“ ir pamokysime jus suktis 
jose, kad susipažintumėte su savuoju vyriškiu. Jei vykdysite vis- 

ką pagal mūsų 4 ir 5 skyriaus nurodymus, sutiksite tiek vyrų, 
kiek tik jums reikės. 


3. Nemokėjimas įveikti atstūmimo 

Jūsų gebėjimas klestėti net tuomet, kai būsite atstumta, bus 
svarbiausias dalykas, įgalinsiantis jus nesiliauti ieškojus tol, kol 
nesukursite trokštamų santykių. 3 skyriuje patarsime, kaip įveik- 
ti baimę būti atstumtai, ir parodysime, kaip kuo lengviau susido- 
roti su šia kliūtimi, kai ji pasitaikys jūsų kelyje. . 


4. Nenoras imtis iniciatyvos 

Kai kurios moterys buvo išauklėtos tikėti, kad pakviesti vyrą į 
pasimatymą tolygu nusižeminti. Jos labai anksti vaikystėje suži- 
nojo, kad pažintį gali užmegzti tik vyrai, o moterų reikalas - pri- 
imti arba atmesti pasiūlymus. Mes sutinkame, kad tai būtų nuo- 
stabus būdas vyrų ir moterų santykiams sutvarkyti, bet visos tai- 
syklės pasikeitė ir taip nebėra. Mes skatiname vyrus siekti moterų 
ir net tvirtiname, kad tai būtent jų darbas. Kad ir kaip būtų liūd- 
na, dauguma pasaulio vyrų neskaitė knygos „Kaip sutarti su mote- 
rimis“ ir neklauso mūsų patarimo. Jei jaučiate liūdesį ir nutraukiate 
paieškas, nes manote, kad jums nederėtų pirmai kreiptis į vyrą, 
turite pakeisti savo mąstymą. Laikydamasi šios taisyklės dabar esa- 
te vieniša, — o jei jūsų įsitikinimai būtų naudingi, jau turėtumėte 
vyrą, — todėl privalote išbandyti ką nors naujo. Be to, kuo labiau 
klausysite mūsų patarimų, tuo daugiau vyrų kvies jus į pasimaty- 
mus, nes tapsite tokia moterim, kuri traukia vyrus. Pirmiausia rei- 
kia pradėti flirtuoti su vyrais ir tapti jiems labiau pasiekiamai. Ar 
jums patinka tai, ar ne, turite panorėti kreiptis į vyrus. 


5. Nuoseklumo stoka 


Laikui bėgant moterys susiduria su viena iš kliūčių - jos ne- 
įstengia valdyti susikurtos sistemos. Jos pajunta įkvėpimo ir įžvalgų 
protrūkius, po kurių būna ilgas neveiklumo laikotarpis. Kad įveik- 

tumėte šį sunkumą, rekomenduojame kiekvieną savaitę pamažu 
ir nuolat ką nors nuveikti užuot manius, kad dideli darbai gero- 
kai pastūmės reikalus pirmyn. Šį sumanymą galite vykdyti kaip 
tik norite ir galite priderinti jį prie bet kokio savo tvarkaraščio. 
Jei nepavyksta susitikti penkis kartus per savaitę, susitikite du. 
Jei nepavyksta ieškoti vyrų kelis vakarus per savaitę, ieškokite 
vieną vakarą. Sumanymas turi jums padėti ieškant vyrų išlaikyti 
gyvenimo pusiausvyrą. Jei gyvenimas apvirs aukštyn kojom ir 
dėl to nukentės visi kiti jūsų darbai, nieko gero neišeis. Ieškant 
draugo reikia eiti pamažėle. Žingsniuokite nuolatos, kad ir kokie 
maži tie žingsneliai būtų. 

Kita išeitis būtų susirasti draugę, kuri siektų to paties. Jei veik- 
site abi kartu, reikalams pasunkėjus galėsite viena kitą paguosti. 
Galėsite kartu lankytis renginiuose ir net abi su savo vaikinais 
eiti į pasimatymą. Jei esate linkusi palikti planus neįvykdytus, 
jums padėtų kiekvieną savaitę draugei ką nors pažadėti, nes tai 
neleistų nuošalyje palikti darbų, kuriuos reikia atlikti. 

Jei suprantate, kad neįstengsite nuosekliai laikytis plano, ga- 
lite turėti sunkumų ir planuodama. Galbūt jums prireiks daugiau 
laiko kiekvienos dienos užduotims numatyti ir galbūt teks įrašyti 
į dienotvarkę daugiau darbų, kuriuos kiekvieną savaitę reikės 
daryti. Kad ir kas nutiktų, kiekvieną savaitę būtinai ką nors atli- 
kite, nors tai būtų ir labai mažas dalykas. Kai įstengsite tesėti 
kalendoriuje įrašytus pažadus ir nepamiršti sumanymo, jūsų veikla 
bus daug sėkmingesnė. 


6. Esate įskaudinta vyrų 

Jus galėjo įskaudinti daugeliu įvairiausių būdų. Gal vyrai pra- 
eityje su jumis elgėsi kaip menkystos. Jūs tikriausiai buvote įsivė- 
lusi net į keletą nevykusių santykių, gal net vieną kitą santuoką, 
ir bent kartą kitą gyvenime buvo paniekinti jūsų jausmai. Šių 
priežasčių paprastai užtenka, kad svarstytumėte, ar verta atverti 
vyrui širdį dar kartą. Mes užjaučiame jus ir suprantame, kodėl 

pasaulyje gyvena daug vienišų žmonių. Galbūt jus įskaudino taip 
stipriai, kad trokštate tik kiūtoti namie. Dėl to gali atrodyti ne- 
įmanoma pasitikėti jokiu vyru. Šį sunkumą įveikti nelengva. Mes 
niekada nedrįstume patarti, kad liautumėtės buvusi atsargi. Ta- 
čiau iš patirties galime skatinti eiti pirmyn, net jei jaučiatės įskau- 
dinta. Pas mus lankėsi daug moterų, kurios net ir besijausdamos 
įskaudintos susitikinėjo ir flirtavo. Šios moterys apsisprendė, kaip 
nori gyventi likusį savo gyvenimą ir kokius tikslus nori pasiekti, 
kad iš tikrųjų taptų laimingos. Siekdamos savo trokštamų santy- 
kių jos neneigia jaučiančios skausmą, bet neleidžia šiam jausmui 
visiškai sužlugdyti sumanymo. Toliau knygoje pasiūlysime praty- 
bas, kurios padės numalšinti skausmą ir išvaduos iš praeities varžtų. 
O dabar jums svarbu tik suprasti savo pasipriešinimą ir išsiaiškin- 
ti, ką jis jums sako. Nuspręskite, ką iš tiesų norite daryti. Ar no- 
rite likti viena, kol išgysite? Gal norėtumėte kreiptis į psichote- 
rapeutą, kuris padėtų jums šiuos reikalus išspręsti? Gal įsijunkite 
į asmenybės tobulėjimo grupę? Ar norite tiesiog eiti pirmyn ir 
vėl pradėti draugauti? Jūs turite nuspręsti. Mes labiausiai už vis- 
ką norime, kad galėtumėte rinktis ir, kai tik jausitės pasirengusi, 
pradėtumėte susitikinėti su vyrais. 


7. Reikalavimai tokie dideli, kad joks vyras niekada 

jų neatitiks 

Esame sutikę daug moterų, kurios ieško „idealaus vyro“. Jos 
ieško savo susigalvoto supermeno - toks vyras turi būti visais 
atžvilgiais nepriekaištingas. Jos susikuria tokį vyro paveikslą, ku- 
riam nė vienas negali prilygti. Pirmiausia reikia suprasti, kad ne- 
priekaištingas vyras yra mitas, — tokio nėra. Jei jūsų reikalavimai 
neįmanomi, nė vienas vyras neįstengs jų įvykdyti ir jūs vėl liksi- 
te viena. Suprasti šią kainą — vadinasi, beveik įveikti sunkumą. 
Kai tik suprasite, kad tarp savęs ir kiekvieno vyro nuolat kuriate 
kliūtis, galėsite pakeisti savo požiūrį ir imti kitaip bendrauti su 
vyrais. Iki tol jums tikriausiai neįtiks joks vyras. Toliau būtina vis 

atnaujinti savąjį tinkamiausių vyro elgesio bruožų sąrašą. Tiks- 
linkite savo sąrašą, kad vyrus galėtumėte rinktis pagal jį, o ne 
pagal idealą. 


8. Netikite, kad galite gauti tai, ko norite 

Vienas iš stiprios moters bruožų yra atrasti pusiausvyrą tarp 
praeities nesėkmių, nepavykusių santykių ir ateities svajonių. Tai 
galite pasiekti aiškiai įsivaizduodama trokštamus santykius ir ži- 
nodama tuos dalykus, kurie gali pastoti jums kelią. Viena iš prie- 
žasčių, kodėl patariame susikurti įkvepiantį vaizdą ir aiškius tiks- 
lus, yra ta, kad jie padėtų jums išlikti teigiamai nusiteikusiai ir 
susikaupusiai. Jie neleis abejonėms išmušti jūsų iš kelio. Mes su- 
žinojome, kad mūsų konsultuotos moterys buvo linkusios nu- 
stoti tikėti, kad pasieks tikslus, tada, kai joms trūko paramos. Mo- 
terims pritrūksta tikėjimo tada, kai jos neturi savo gyvenime tokių 
žmonių, kurie padėtų išsiaiškinti, kaip įveikti kliūtis, paskatintų 
toliau susitikinėti, kai atrodo sunku ir baisu. Kai tik suprasite, kad 
liaujatės tikėti, geriausiai tai padės įveikti pokalbiai su draugais, 
bendradarbiais ir bendravimas su žmonėmis tol, kol atgausite viltį. 
Kalbėkitės su bičiuliais ir šeimos nariais, kol prisiminsite savo tiks- 
lus ir brangiausias svajones bei troškimus. Būkite su kitais, nepasi- 
duokite nevilčiai ir sugrįžkite į malonią būseną. 


9. Neturite asmeninio stiliaus ar pasitikėjimo 

Nepasitikinti savimi ar asmeninio stiliaus neturinti moteris 
vyrui nepatraukli. Galite būti nuostabiausia moteris pasaulyje, 
bet jei jums trūksta asmeninio stiliaus ar pasitikėjimo, bus sunku 
susirasti vyrą. Tai yra taip svarbu, kad visas kitas skyrius bus apie 
tai, kaip „Tapti tokiai, kokią būtų verta laimėti“ kuriant savo 
stilių ir stiprinant pasitikėjimą. 

Išvada 


Šiame skyriuje pateikėme begalę informacijos ir daug priemo- 
nių, kurios padės siekti savųjų tikslų. Suteikėme jums galimybę 
pasvajoti apie tai, ko iš tiesų norite, pažvelgus dvidešimt, trisde- 
šimt ir net penkiasdešimt metų į priekį, o tada perkėlėme šią 
viziją į dabartį. Padėjome jums išsiaiškinti savybes, bruožus, pa- 
geidaujamą ir nebūtiną elgesį, būdingą tam vyrui, kurį sutiksite 
ir su kuriuo praleisite visą likusį savo gyvenimą. 

Gali prireikti šiek tiek laiko šią informaciją pritaikyti gyveni- 
mui ir paversti veiksmais, bet tai padaryti verta. Ženkite po vie- 
ną žingsnelį ir sumanymas virs stebuklais. 


TREČIAS SKYRIUS 


Tapkite tokia, 
kokią būtų 
verta 
laimėti 


Dabar jau žinote, kokio vyro ir kokių santykių norite. Kaip jau- 
čiatės! 

Dauguma moterų, pabaigusios tokį darbą kaip jūs, jaučiasi ga- 
lingos ir įkvėptos. Joms atrodo, kad turi taikinį ir kryptį. Jos pasi- 
ruošusios išeiti ir ką nors pradėti. Šios moterys jaučiasi pagaliau 
turinčios veiksmo planą ir yra pasirengusios jį panaudoti. 

Kitos moterys nesijaučia tokios įkvėptos. Jos žiūri į savo sąra- 
šą ir užuot maniusios, kad yra pasirengusios, jaučiasi pasmerktos. 
„Suprantama, kad kiekviena moteris norėtų draugauti su aukš- 
tu, patraukliu, sportišku vyru, kuriam viskas sekasi, kuris myli 
gyvūnus ir turi puikų humoro jausmą, - galėtų pasakyti tokia 
moteris. — Tai kas iš to, kad ir aš noriu tokio vaikino? Šis sąrašas 
tik parodė man, kokia esu neverta ir pilna naivių vilčių! Aš nie- 
kada negausiu, ko noriu!“ 

Gerai gerai, baikime tas šnekas. Prisiminkite, kas yra jūsų pa- 
tarėjai — du santykių žinovai, kuriems labiau nei bet kam visoje 
planetoje rūpi rezultatas. 

Ne, mes neliepsime jums tik gerai nusiteikti, rašyti pasižadėji- 
mus ar atsilošti kėdėje ir stebėti, kaip visi jūsų tikslai stebuklingai 
išsipildo vien todėl, kad juos užrašėte. Gyvenime taip nebūna. 
Tiesiog reikia ką nors daryti, jei norite gauti tai, ko siekiate. O ši 
knyga ir yra apie tą „ką nors“ ir, patikėkite mumis, — mes negai- 
šintume jūsų mokydami, jei tai nebūtų nieko verta. Taigi nenu- 
kabinkite nosies. Jei ankstesnis skyrius sukėlė jums nemalonių 
jausmų, neišsigąskite. Šiame skyriuje rasite pagrindinius dalykus 
apie tai, kaip tapti tokiai, kokią būtų verta laimėti. Mes atskleisime 

svarbiausias stiliaus ir pasitikėjimo savimi paslaptis, kurios pa- 
trauks vyro širdį. 

„Bet palaukite! - galite pasakyti. — Ar aš neverta laimėti bū- 
dama tokia, kokia esu?“ Mūsų atsakymas yra „žinoma“, bet gal 
jūs tos tiesos neatskleidžiate taip, kad vyras norėtų jūsų siekti. 
Tapti verta laimėti siekiant trokštamų santykių yra antroji Di- 
džiojo Plano pakopa. 

Visų pirma mes dar turime aptarti tą vyrą, kurio trokštate. 
Dauguma moterų, suvokusios galimybę pasirinkti tokį vyrą, ko- 
kio norėtų, patiria svaigulį, kaip vaikas saldainių parduotuvėje. 
„Noriu turtingo, gražiai kalbančio, nuolat vilkinčio puikiausius 
kostiumus vyro, - pasakytų jos. - Jis turi būti veterinarijos gydy- 
tojas, laisvalaikiu skambinti pianinu ir būti puikus meilužis, ku- 
ris tik apie mane visą laiką ir tegalvotų. Tegu jis rūpinasi manimi 
finansiškai, mes išlaikome visą armiją tarnų, vasaras leidžiame 
Prancūzijos pietuose ir keliaujame po pasaulį nuosavu lėktuvu!“ 

Kai šios moterys permąsto troškimus įsivaizduodamos ateitį 
(ojūs taip darėte 2 skyriuje), dauguma supranta, kad sukurti pui- 
kiems santykiams su puikiu vyru visai nereikia šių paradinių da- 
lykų. Ir vėl primename, kad neturėtumėte pasitenkinti mažes- 
niu, nei iš tiesų norite. Mes tik sakome, kad jūsų vaizduotė tur- 
būt pralenkia tikrus troškimus. Vaizduotė paprastai pranoksta gy- 
venimą ir yra linkusi mūsų vidinius impulsus padaryti kraštuti- 
nius. Dauguma konsultuotų moterų tikrajame gyvenime iš tiesų 
nenori kraštutinumų. Jos nori patrauklių vyrų, bet ne maneke- 
nų; protingų, bet ne Nobelio premijos laureatų; sėkmingai dir- 
bančių, bet ne visą laiką skiriančių darbui ir tokių, kurie turi 
savo stilių, bet nėra kupini tuštybės. 

Turbūt pastebėsite, kad tas pat tinka ir jums. Tikriausiai nori- 
te ypatingo vyro, bet ne tokio, kuris jus trikdytų ir stebintų. Te- 
gul bauginantys ir fantastiški vyrai įsikūnija jūsų svajonėse ir fan- 
tazijose apie nuplėšiamas liemenėles, bet nebūna rimtų santykių 
tikslas. 

Kai sumažinsite savo svajonių vyrą nuo fantastiškų dydžių iki 
žemiškų - jei, suprantama, manote, kad protinga taip padaryti, — 
štai kita pakopa. Pagalvokite apie tą žmogų: ką jis jaučia, koks jo 
stilius. Dabar savęs paklauskite: kokia moteris turėčiau būti, kad 
patraukčiau tokį vyrą? Šis klausimas labai svarbus, nes jis padės 
jums tapti vertai vyrų pastangų. 

Į šį klausimą atsakydamos moterys pirmiausia klysta manyda- 
mos, kad turės būti kas nors daugiau, nei įmanoma. Jos pasmer- 
kia save taip neteisingai susivaržydamos: „Kad turėčiau vyrą, kokio 
iš tiesų trokštu, turėčiau būti Cindy Crawford“, arba „Kad turė- 
čiau vyrą, kokio iš tiesų trokštu, turėčiau būti dvidešimt metų 
jaunesnė ir su didesnėmis krūtimis“, arba „Kad turėčiau vyrą, ko- 
kio iš tiesų trokštu, turėčiau sverti penkiolika kilogramų mažiau, 
būti aukštesnė ir gražesnė“. Arba gali dar kitaip save pasmerkti 
manydamos, kad turi pakeisti savo padėtį: „Kad turėčiau vyrą, 
kokio trokštu, turėčiau būti bevaikė“ arba „Kad turėčiau vyrą, 
kokio trokštu, reikėtų neturėti visų šių skolų“. 

Visa tai nesąmonė. Jums nereikia iš esmės tapti kitokiai, nei 
esate, kad gautumėte tokį vyrą, kokio trokštate. Jums nereikia 
būti lieknesnei ar turtingesnei, ar kažkaip iš esmės gražesnei. Klau- 
sykitės: tiesa apie vyrus labai paprasta. Galite turėti tokį vyrą, 
kokio norite, jei priversite jį taip jaustis - laimėjęs jus, jis manys 
laimėjęs kai ką brangaus ir nuostabaus. Nors ir tiesa, kad vyrai 
tariasi žiną, kokia moteris yra brangi ir nuostabi, - miela, aistrin- 
ga ir dvidešimt šešerių, - juos galima perauklėti. 

Jūs negalite perauklėti vyro, tai per didelis darbas. Bet kai 
įgysite laimėti vertos moters stilių ir imsite pasitikėti savimi — tai 
jam šį tą reikš, palies jį, trauks jį prie jūsų. Jį perauklės jūsų sukelti 
jausmai jam. "Tai viskas, ko jums reikia. 

Galite sakyti, kad visa tai paistalai. Tokiam vyrui, kurio jūs 
norite, reikia pašėlusios šokėjos ir nesvarbu, kokia verta pastan- 
gų tapsite, jam vis tiek atrodys, kad esate per sena arba per stora. 
Nemeluosime - kai kuriems vyrams taip atrodys. Taip gali many- 

ti net sėkmingai dirbantys, patrauklūs ir gal net nuostabūs vyrai. 
Bet netiesa, kad taip manys visi vyrai ar net dauguma jų. 

Svarbiausia — vyrai nori būti mylimi, pripažinti ir giliai jausti. 
Vyrai nori tikėti, kad jų moteris yra dovana. Jei susiradusi savo 
stilių ir pasitikėdama savimi tapsite dovana, jis nejučia ištars savo 
draugužiams: „Supranti, ji sveria keliais kilogramais per daug [ar 
kaip nors panašiai], bet man atrodo, kad tokia moteris man lyg ir 
patinka!“ Vyrams patinka moterys, kurias verta laimėti. Jums rei- 
kia tai padaryti, suradus tinkamą būdą, kuris nereikalautų esminių 
permainų. Šiame skyriuje parodysime, kaip tai padaryti. 

Atsakydamos į klausimą „Kokia turėčiau būti, kad patraukčiau 
trokštamą vyrą?“ moterys apsirinka ir dėl to, kad nutaria tapti to- 
kios, kokios nėra: jos apsimetinėja arba vaidina supermodelius. Jos 
mano, kad norėdamos susirasti vyrų turi išduoti pačios save, juo- 
kingai ir nevykusiai iškraipyti savo esmę, rengtis pagal paskutinę 
madą ir laikytis madingiausių dietų. Jos nutaria apsimesti „įžūliai“ 
besielgiančios ir stengiasi atrodyti kitokios — „išdykusios“ ir jaunes- 
nės. Tai neteisinga. Kaip pamatysite šiame skyriuje, norėdama bū- 
ti verta laimėti, turėsite pasitempti, bet ne išduoti save. 

Lygiai taip, kaip susitarėme sužmoginti kraštutines „idealaus vy- 
ro“ savybes, turime sumažinti reikalavimus, jūsų keliamus sau — 
tokiai, „kokia turite tapti“. Tai atlikusios, dauguma konsultuotų 
moterų pakeitė savo nuomonę dėl to, kokios norėtų tapti, kad 
surastų savo trokštamą vyrą. Jos teigia panašiai kaip Patricija: 
„Na, manau, kad turėčiau labiau pasitikėti savimi ir daugiau ben- 
drauti su vyrais. Man atrodo, jei norėčiau sudominti tokį vyrą, 
kuris man patiktų, reikėtų turėti daugiau entuziazmo ir labiau 
džiaugtis gyvenimu. Neturėčiau taip dažnai slėptis kamputyje. 
Reikėtų dažniau išeiti iš namų, dažniau sakyti „taip“ ir tiek daug 
laiko nepraleisti namie vienai naršant po internetą“. 

Dauguma moterų supranta, kad nors joms nereikia tapti iš 
esmės kitokioms, nei yra, tikrai reikia daug kruopščiau puoselėti 
ir vertinti savo teigiamas, vieninteles, įdomias savybes. Jos suvo- 

kia, kad turi susikurti asmeninį stilių. Asmeninis stilius susideda iš 
dviejų dalių: stiliaus - jūsų aprangos, eisenos ir žvilgsnio ir pasiti- 
kėjimo savimi - jūsų elgesio. Kadangi nereikia keisti savęs kaip žmo- 
gaus, turbūt supratote, kad norėdama susirasti svajonių vyrą turite 
keisti būdą, kuriuo išreiškiate save —- asmeninį stilių. 


Kodėl reikalingas asmeninis stilius? 


Renė visai nenori pasikeisti, kad susirastų vyrą. Ji įsitikinusi, 
kad kaip nors pakeitusi savo išvaizdą ar elgesį taptų didžiausia 
apsimetėlė. „Noriu patikti vyrui tokia, kokia esu!“ — tvirtina ji. 
Dauguma moterų sako: „Jei tik vyrai mane pažintų, tikrai norėtų 
su manimi būti“. Bet kodėl tie vyrai, kurių jos trokšta, niekada 
nepanori jų pažinti? Kai patyrinėjame, kaip tos moterys rengiasi 
ir savimi pasitiki, visada įsitikiname, kad savo apranga ir elgesiu 
jos atstumia vyrus. 

Renė buvo viena iš tokių moterų. Ji visada didžiavosi, kad vis- 
ką darė savaip, vadino save „balta varna“ ir „maištininke“. Jai pa- 
tiko dėvėti apiplyšusius drabužius, su kuriais atrodė siaubingai. Renei 
nerūpėjo, kaip atrodo, bet ji stebėjosi, kad savo išvaizda besirūpi- 
nanvys vyrai nesidomėjo ja. Ši mergina nuolat atrodė prastai ir bu- 
vo nepatraukli tiems vyrams, kurių troško. Kasdien ji laukė to ypa- 
tingo vaikino, kuris mylėtų ją „tiesiog tokią, kokia ji yra“. 

Bendraudama su vyrais ji neatrodė visiška baikštuolė. Vis dėl- 
to kiekvieną kartą patrauklūs vyrai versdavo ją drovėtis. Renė 
vis klausė savęs: „Ką aš ne taip darau? Ar aš jį įžeidžiu ? O jei aš 
jam nepatiksiu? Gal aš per garsiai juokiuosi?“ Ji neturėjo ką pasa- 
kyti vyrams. Iš tiesų ji nepasitikėjo savimi ir nesugebėjo keistis. 
Kaskart ji elgėsi lygiai taip pat ir vis neatrodė patraukli savo trokš- 
tamiems vyrams. Ir kaskart dėl to stebėjosi ir pyko. 

Įdomiausia tai, kad Renė tikrai buvo puiki moteris. Ji buvo 
apsiskaičiusi ir išsilavinusi. Jai net patiko sportas! Renė buvo ma- 

ratono bėgikė, puikios figūros ir kupina įdomiausių minčių. Aki- 
vaizdu, kad ji galėjo tapti puikia bendražyge, su kuria būtų galė- 
jęs jaustis laimingas kiekvienas vyras. Bet Renė turėjo esminį 
trūkumą, dėl kurio buvo bejėgė bendraudama su vyrais: ji visai 
nenorėjo keisti nei savo drabužių, nei elgsenos. Turbūt girdėjote 
šį pamišimo apibrėžimą: būti pamišusiam — vadinasi, daryti vis tą 
patį ir tikėtis kitokių rezultatų. Būtent taip elgėsi Renė. Taip el- 
giasi dauguma moterų, galbūt ir jūs. 

Pagalvokite apie tai. Dauguma moterų turi savo įsisenėjusias 
pažiūras, kaip patraukti vyrus, ir retai jas keičia. Jos ima laikytis 
dietos, kad numestų svorio. Jos prisiekinėja, kad dažniau eis spor- 
tuoti. Jos ilgiau varto madų žurnalus ir perka kosmetiką. Jos vis 
stropiau stengiasi panėšėti į manekenes. Galiausiai dauguma jų 
su vyrais ima jaustis labiau prislėgtos ir bejėgės nei anksčiau. 

Mes tvirtiname, kad šis nekintamas požiūris neveiksmingas, 
nes nustelbia jus. Tai tik stilius, o ne visas žmogus. Numesti 
svorio gali būti jūsų asmeninio stiliaus dalis. O gali ir nebūti. Tai 
priklauso nuo jūsų. Vilkėti manekenių drabužius gali būti jūsų 
asmeninio stiliaus dalis. O gali ir nebūti. Tai irgi priklauso nuo 
jūsų. Jei stilių ir pasitikėjimą stengsitės kurti aklai sekdama kieno 
nors pavyzdžiu, nieko nepešite, nes reikalavimas būti panašiai į 
manekenę gali jums visai netikti. Mūsų požiūriu, jums reikia iš- 
reikšti save suradus savo stilių ir įgijus pasitikėjimo savimi. Užuot 
paslėpusi save, turite atrasti save. Ši maža gudrybė gali viską pa- 
keisti, kai stengiatės būti verta laimėti. 


Ką teigiate savo drabužiais 


Kartą išminčius pasakė: „Dar niekada nesutikau žmogaus, kuris 
nebūtų rūpestingai apsirengęs“. Pritariame. Kad ir kaip dabar bū- 
tumėte apsirengusi, jūs pasirinkote savo drabužius, nes kuri nors 
jūsų asmenybės dalis jais ką nors teigia. Anksčiau minėtoji Renė 

vilkėjo suplyšusius drabužius norėdama perteikti, kad ji maišti- 
ninkė ir kitokia. Pasąmonės lygmenyje Renei buvo svarbiau pa- 
rodyti, kad ji maištininkė, nei susidraugauti su vyru. 

Kai vyrai atkreipia dėmesį į jūsų aprangą, pastebi, ką norite 
pasakyti taip apsirengusi. Renės apranga vyrams teigė: „Man ne- 
rūpi, ką manote apie mano išvaizdą“. Ir visai nekeista, kad vyrų 
ji netraukė. Kitos moterys savo apranga nori teigti kitus dalykus, 
kurie irgi trukdo vyrams susidomėti jomis. 

Viena iš dažniausiai moterų per aprangą vyrams siunčiamų 
žinučių yra: „Aš rengiuosi, kad įtikčiau madų kūrėjams ir kitoms 
moterims, bet ne kad atkreipčiau vyrų žvilgsnius“. Kaip jūs, be 
abejonės, žinote, dauguma drabužių, su kuriais manekenės atro- 
do gana gražiai, ne visada tinka moterims, kurių svoris nėra dvi- 
dešimt kilogramų mažesnis už normalų ar jei jos sveria per daug. 
Bet ko tik nepadaro kai kurios moterys - kurioms, beje, šie dra- 
bužiai baisiai netinka - kad jais apsivilktų, klaidingai įsivaizduo- 
damos, kad su jais vyrams atrodys patrauklesnės nei be jų. 

Dažnai tai paprasčiausiai netiesa. Jei su madingu drabužiu ne- 
atrodote gražiai, atsispirkite jam. Atminkite, kad norite kuo aiš- 
kiau ir tikriau perteikti žinią, kurią savo drabužiais siunčiate vy- 
rams, o šiems nerūpi paskutinės mados. Jie nepasakys: „Aš pa- 
kviesčiau ją į pasimatymą, bet ji vilki praėjusių metų sezono dra- 
bužiais“. Jiems tai paprasčiausiai nesvarbu. Jei jums labiau rūpi 
žengti koja į koją su mada, nei tai, kaip tie drabužiai jums tinka, 
jūs teigiate: „Rengiuosi taip, kad įtikčiau madų kūrėjams ir ki- 
toms moterims, bet ne kad patikčiau vyrams“. Šitaip nesielkite. 

Tad kaipgi rengtis, kad patiktumėte vyrams, jei vilkėdama įspū- 
dingus drabužius galite jų nesužavėti? Geriausia, ką galite pra- 
nešti vyrui — kad jus jaudina jūsų gyvenimas, jaudina tai, kas 
esate ir ką veikiate. Tokia moteris vilki drabužius, kurie ją graži- 
na, nesvarbu, ar jie atitinka griežčiausius naujosios mados reika- 
lavimus, ar ne. Ji vilki ir madingiausius drabužius, jei su jais gra- 
žiai atrodo ir gerai jaučiasi. Bet ji nėra mados auka, nes supranta, 

kad būdama mados auka nebūtinai gražiai atrodys ir gerai jausis, 
nebūtinai praneš vyrams tai, ką geriausio gali pranešti. 

Dar vienas dažnai pasitaikantis dalykas, kurį moterys perduo- 
da vyrams savo drabužiais, yra: „Aš pasiduodu“. Tokia buvo Mo- 
nika. Ji jau daug metų stengėsi numesti trylika kilogramų ir vis 
atidėliojo susitikimus su vyrais, kol nenumes svorio, o juk taip 
gali niekada neatsitikti. Dėl to Monika priprato būti viena ir 
jos įprotis stengtis atrodyti patraukliai tapo atsainus. Ji vadova- 
vo biurui ir rengėsi verslininkės drabužiais, bet neturėjo nė la- 
šo elegancijos. Ši moteris nedarė nieko, kad kaip nors pagyvin- 
tų savo tipiškos verslininkės išvaizdą. Ji nesegėjo įdomių segių 
ir papuošalų, nekeitė net šukuosenos, kad galėtų įsitikinti, ko- 
kia geriausiai tinka jos veidui, — ji leido, kad viskas būtų pa- 
prasta, vienoda ir nuobodu. Šį paslėptą nusivylimą jautė ir vy- 
rai, todėl geriausiu atveju su ja elgėsi kaip su seserimi. Nusivyli- 
mas taip pat atsispindėjo ir jos elgesyje: su vyrais ji visai nepasi- 
tikėjo savimi ir negalėjo užmegzti jokių romantiškų ryšių. Dar 
blogiau, ji įprato platoniškai draugauti su ją traukusiais vyrais 
ir, užuot tapusi mylimąja, tapdavo bičiule. Tai dar labiau skati- 
no ją nusivilti, vertė dar nuobodžiau rengtis ir toliau vyrams 
sakyti: „Aš pasiduodu“. 

Kitos moterys, netgi fiziškai neką patrauklesnės už Moniką, 
savo drabužiais praneša vyrams joms naudingus dalykus. Prisi- 
minkite pažįstamas ar matytas moteris, kurios savo aprangos sti- 
liumi perduoda vyrams kai ką teigiamo. Negalvokite tik apie ge- 
riausias manekenes, prisiminkite moteris, kurios sveria per daug, 
yra „per aukštos“ ar turi tokį patį kūno trūkumą kaip jūs. Šios 
moterys turbūt rengiasi taip, kad praneštų: „Aš esu savaip pa- 
traukli moteris ir žinau, ko noriu. Nesistengiu ką nors teigti ki- 
toms moterims, sau ar mados pramonei. Aš neatsisakiau nei sa- 
vęs, nei bendravimo. Aš ne manekenė, bet puikiai tvarkausi su 
tuo, ką turiu, ir jums gyvenime reikia tokios moters kaip aš“. 
Jums irgi reikia šitaip teigti. 

Mums dirbant su Rene, ji pakeitė savo stilių ir tai, ką juo teigė 
vyrams. Mergina suprato, kad jos trokštamiems vyrams buvo svar- 
biau, kad ji patraukli, nei kad yra maištininkė. Ji suprato, kad 
norėdama tapti tokia moterim, kuri gautų savo trokštamą vyrą, 
turi rengtis drabužiais, kurie sakytų: „Aš — patraukli subrendusi 
moteris“. Ji pasikeitė taip, kaip ir jūs išmoksite padaryti skaityda- 
mos šį skyrių, ir neilgai trukus savo santykius su kita lytimi išvy- 
do taisantis. 

Ką vyrams sako jūsų aprangos stilius? 


Keturi būdai pranešti 
vyrams apie save 


Nepaisant to, ką jūsų apranga byloja vyrams šiuo metu, yra 
keletas paprastų būdų, kuriais galite pabrėžti vyrams siunčiamus 
ženklus. Nors mes nesame madų žinovai, paisydama šių patari- 
mų pasikeisite iš esmės, kad ir kokia mada jums patiktų. 


1. Džiaukitės tuo, kas jums duota 

Tiek daug žmonių — ir vyrų, ir moterų — neįstengia geriau 
gyventi, nes nenori pasinaudoti tuo, ką turi. Jie žūtbūt stengiasi 
atsikratyti to, kas jiems skirta, ir, užuot kaip galima geriau pasinau- 
doję savo vertybėmis, stengiasi pakeisti jas į ką nors ypatingesnį. 

Tai didelė klaida, bet ją lengva įveikti. Jei, pavyzdžiui, per 
daug sveriate, liaukitės mąstyti vien apie tai, kaip sulieknėti. Dėl 
tokio išskirtinio dėmesio per daug laiko praleisite galvodama apie 
tai ir svarstydama, kas su jumis negerai. Bet pabandykite pažvelgti 
į save tokią, kokia esate, ir kuo maloniau gyvenkite būdama sa- 
vimi. Tai padės daugiau dėmesio skirti tam, ką turite gero. Taip, 
jūs galite būti patraukli vyrams, net jei sveriate keliais kilogra- 
mais per daug. Juk žinote, kad tai tiesa, nes matėte apkūnių mo- 
terų, puikiai bendraujančių su vyrais - su nuostabiais vyrais. Ar 

kaip reikiant pasinaudojate savo patraukliais bruožais, ar laukia- 
te, kada turėsite visai kitokį kūną, kad tai padarytumėte? Jei la- 
bai stengsitės padaryti viską, ką galite, su tuo, kas jums duota, 
atskleisite geriausias savo puses. Jūs mylėsite ir vertinsite tai, ką 
dabar turite geriausio. Dėl to būsite labiau patenkinta savimi, 
tapsite patrauklesnė vyrams ir net atrodysite jiems dailesnė. 


2. Susiraskite pagalbininkę 

Kai kitų moterų prašote patarimo, kaip apsirengti ir kaip pasi- 
rodyti vyrams, kas tas žmogus, kurio klausiate? Ar klausiate tų 
moterų, kurių drovitės, moterų, iš prigimties turinčių nuostabų 
kūną, odą, plaukus ar kitą bruožą, kurio jums, regisi, stinga? Ar 
klausiate tų moterų, kurių savybės panašios į jūsų, tik jos ypatin- 
gai jas panaudoja? Savo pagalbininkėmis reikia pasirinkti pasta- 
rąsias. Gražuolės iš prigimties gali ir nemokėti padėti jums bei 
atsižvelgti į jūsų padėtį, o panaši į jus moteris, ypač puikiai ge- 
banti pasinaudoti savo išvaizda, —- gebės. 

Patariame jums susirasti tokių moterų. Mokykitės iš jų ir pra- 
šykite patarimo. 


3. Galvokite apie moterį, kuria pasiryžote tapti 

Yra viena moteris, kuri esate dabar, ir kita, kuria pasiryžote tap- 
ti. Ta moteris, kuria pasiryžote tapti, veikiausiai turės bruožus, rei- 
kiamus savo svajonių vyrui suvilioti. Jei dar nelabai gerai įsivaiz- 
duojate, kokia ši moteris turėtų būti, turbūt bent nujaučiate tai. 
Šis jausmas ar vaizdinys gali padėti jums susikurti asmeninį stilių. 

Tegul jūsų vaizdinys apie moterį, kuria norėtumėte tapti, ve- 
da jus priimant sprendimus dėl savo drabužių ir elgesio. Kiekvie- 
nu metu galite savęs paklausti: „Ką ta moteris, kokia aš nutarusi 
tapti, tokioje padėtyje darytų?“, ir kadangi jūs nutarusi pasidary- 
ti ta moterimi, jūsų protas pakuždės kokį nors atsakymą. 

Kaip rengtumėtės, jei būtumėte ta moteris, kokia nutarėte 
būti, bet kuri turi lygiai tokį pat kūną kaip jūs? 

4. Labiau rūbpinkitės sveikata ir gyvybingumu 

nei grožiu 

Grožis gali būti vienadienis, o sveikata ir gyvybingumas sklis 
iš pačios jūsų esmės. Sveika ir energinga moteris turi valios gy- 
venti, o tai traukia vyrus nepriklausomai nuo to, kaip ji atrodo. 
Jūs pažįstate žmonių, kurie taip trykšta džiaugsmu, kad šiek tiek 
pabuvusi su jais pati imate jaustis daug energingesnė nei prieš 
juos sutikdama. Šie žmonės turi stiprios gyvybinės energijos, kuri 
atsirado dėl geros sveikatos. 

Gal norėtumėte pasidaryti masažą ar pasirinkti jums patin- 
kančią sporto rūšį. Gal daugiau laiko skirsite savo kūnui, kad 
"taptumėte gyvybingesnė ir stipresnė, — pavyzdžiui, kai kurioms 
moterims labai padeda masažo programa Rolfing ar nervų rau- 
menų terapija. Dėmesys savo kūnui gali teigiamai paveikti laiky- 
seną, nuotaiką ir vyrų nuomonę apie jus. 

O kol kas galite kartkartėmis pamėginti vaikščioti, sėdėti, ges- 
tikuliuoti ir judėti kaip moteris, kurios sveikata puiki ir kuri pil- 
na gyvybinių jėgų. Tai padės jums pažadinti savo įgimtą gyvy- 
bingumą ir tapti patrauklesnei vyrams. 


Pasitikėjimas savimi 


Atstūmimo baimė 

Jei yra tokia baimė, kurią patiria ir vyrai, ir moterys, tai ji vadi- 
nasi baimė būti atstumtiems. Galite mylėti gyvenimą, būti pasiry- 
žusi tapti nuostabia moterim ir sumaniai naudotis tuo, kas jums 
duota, bet galite būti paralyžiuota atstūmimo baimės. Reikia pri- 
pažinti, kad baimę bus lengviau įveikti, jei visi kiti sunkumai jau 
bus praeitis, bet kol atstūmimo baimės nepažabosite ir nepaversite 
savo drauge, ieškant vyro ji pančios jus arba visai sukaustys. 

Vienas iš susitikinėjimo ir viliojimo mitų teigia, kad tai turėtų 
būti lengva, kad yra nepriekaištingų žmonių, kurie niekada ne- 

pralaimi, niekada neišgirsta „ne“ ir niekada nepatiria atstūmi- 
mo. Taigi, anot šio mito, viskas gana paprasta. Jei jus atstūmė, 
vadinasi, nebuvote viena iš tų nuostabių žmonių. Ką nors darė- 
te blogai. Turėtumėte gėdytis. 

Labiau klysti neįmanoma. Būti atstumtai reiškia iš tikrųjų ieš- 
koti partnerio. Atstumia visus. Tai neišvengiama. Atstumia net 
labiausiai įgudusius, šauniausius ir nuostabiausius žmones. Jums 
reikia išmokti susitaikyti su šiuo įvykiu ir pajungti jį savo naudai. 

Įsivaizduokite, kad nuėjote į trečią pasimatymą. Manote, kad 
laikas perkelti bendravimą „į kitą lygmenį“, bet jis dar net nepa- 
bandė pabučiuoti jūsų. Atrodo, kad jam patinkate, bet kas gali iš 
tiesų žinoti? Gal jis vis dar galvoja apie sporto rezultatus arba 
svarsto, ar apskritai verta su jumis draugauti. Jūs manote jį pabu- 
čiuoti. Bet kas bus, jei jis pasakys „ne“? 

Arba įsivaizduokite, kad tai dar net ne pasimatymas. Gal žiū- 
rite į kitame kambario gale sėdintį jį, tą galbūt idealų vyrą, ir 
trokštate vieno — prisiartinti tiek, kad galėtumėte prabilti. Bet 
jei jis atstums jus? Kas bus, jei nueis nuo jūsų šalin? Ką reikės 
daryti, jei ištars „ne“? 

Nekalbėkime apie fizinį saugumą, jūs vengiate to vyro tik dėl 
vienos priežasties: bijote skausmo ir pažeminimo, kurį pajusite, jei 
jis jus atstums. Jei ištars „ne“, jūs išsigalvosite įvairiausių dalykų: 
kad niekada nesusirasite vyro, kad nesate užtektinai gera ir kad 
turite kokią nors esminę ydą. Pažeminta ir įskaudinta jausitės ke- 
letą dienų, o gal ir dar ilgiau. Kiekvienas atstūmimas verčia jus vis 
labiau susilaikyti nuo bet kokios iniciatyvos bendraujant su vyru. 

Sandrai net tokiam paprastam dalykui kaip flirtui vakarėlio 
metu reikia labai didelių pastangų. „Jei aš jam nepatiksiu, — susi- 
mąsto ji, - atrodysiu kaip kvailė. Jau dabar matau pasibaisėjimo 
perkreiptą jo veidą. Įdomu, kokią priežastį sugalvos, kad manęs 
atsikratytų. Paskui paskelbs mūsų bendriems pažįstamiems, kad 
iš visų aš vienintelė išdrįsau su juo flirtuoti. Visi juoksis iš manęs 
ir paslapčia šaipysis. Mano reputacija bus sužlugdyta“. 

Sandra skaudinasi įsivaizduodama blogiausia. Ji paralyžiuoja 
save savo baime. Vos pradėjusi bendrauti su vyru Sandra įsivaiz- 
duoja, kas blogiausia gali nutikti, ir be kita ko, vien jos baimė 
verčia vyrus tolintis. Būdama su vyrais ši moteris visada pasirodo 
prasčiausiai, kaip tik gali, nes elgiasi labai keistai ir dvejodama. 
Jos elgesyje nėra nieko šviesaus, žaismingo ar lengvo. Vyrai jau- 
čia tai ir yra beveik tikra, kad ją atstums. 

Kaip ir dauguma žmonių, Sandra mano, kad įsivaizduoti blo- 
giausia, kas gali nutikti rizikingoje padėtyje, yra gerai, nes taip 
galėtų save išgelbėti. Ji mano, kad teisinga tikroviškai mąstyti 
apie nemaloniausius atvejus. Sandra klysta. Pritraukdama ne- 
- malonius psichinius vaizdus ir iš anksto visiškai įsijausdama į keblią 
padėtį, Sandra nepadeda sau, - tik padaro atstūmimą beveik ne- 
išvengiamą. 

Savimi pasitikinti moteris yra išmokusi tai vertinti visai ki- 
taip. Užuot laikiusi atstūmimą savo vertės rodikliu, savimi pasiti- 
kinti moteris turi vieną paprastą taisyklę: „Atstūmimas labai pra- 
vartus mano svajonių santykiams“. Savimi pasitikinti moteris apie 
atstūmimą mano kitaip nei netvirta, išsigandusi ir abejojanti mo- 
teris. Vyro atstumta ji viską išsiaiškina sumaniau. 

Pavyzdžiui, įsivaizduokite, kad vykdydama tą savo sumany- 
mo dalį, kurioje reikia susitikti su vyrais (apie šį sumanymą dau- 
giau kalbėsime kitame skyriuje), vietiniame universitete pradė- 
jote lankyti trumpas paskaitais „Investavimo pagrindai“. Jūs pri- 
einate prie vieno neįtikėtinai gražaus, aukšto, su trumpa barzde- 
le, mėlynakio bendrakursio. Ketinate pradėti flirtuoti, todėl pa- 
prašote padėti išsiaiškinti vieną užduotį, kurią dėstytojas uždavė 
tam, kad būtų lengviau diskutuoti. 

Iš karto paaiškėja, kad suklydote. Jis vis dairosi aplink, tarsi 
norėtų įsitikinti, kad jo niekas su jumis nemato. Netaręs nė žo- 
džio pastumia jums savo atsakymų lapą, kad nusirašytumėte. Į 
jūsų mažus koketiškus klausimėlius atsako vienskiemeniais burb- 

telėjimais. Negalėdamas pasitraukti, kol su juo kalbatės, jis atstu- 
mia jus visais kitais įmanomais būdais. 

Po šio bendravimo patyrinėkime, ką mano savimi nepasiti- 
kinti moteris. Turbūt ji dejuoja: „Oi, tikrai viską sugadinau. Ne- 
galiu patikėti, kad taip su juo kalbėjau. Turbūt buvau visai apdu- 
jusi. Ir vėl pasitvirtina mano nuojauta, kad tie vyrai, kurių trokš- 
tu, visai manęs nenori. Ar kada nors išmoksiu su vyru kalbėti 
taip, kad jis manęs neatstumtų? Kodėl aš ne tokia kaip visos? Ir 
kam vis stengiuosi?“ Savimi nepasitikinti moteris tokį bendravi- 
mą išsiaiškina taip, kad jaustų pažeminimą ir gėdą. 

Savimi pasitikinčiai moteriai atstūmimas yra laiptelis, ant 
kurio ji gali pasilypėti siekdama idealaus gyvenimo kartu, nes 
jai tai reiškia dar vieną „ne“ pakeliui į neišvengiamą „taip“, ku- 
rį ištars jos laukiantis vyras. Po lygiai tokio pat pokalbio pasiti- 
kinti moteris turbūt pagalvos: „Oi, jis tikrai nešnekus. Įdomu, 
ar gerai jautėsi. Gal buvo ką tik sužinojęs kokią nors blogą nau- 
jieną. Ką gali žinoti?“ Jei ji būtų maniusi, kad nepatiko jam, 
vienintelė jos mintis būtų tokia: „Gerai, kad tai supratau dabar, 
dėl jo neiššvaisčiusi daug laiko ir energijos. Dabar galiu visą 
dėmesį skirti tiems vyrams, kurie norės būti su manimi! Su kuo 
man dabar pakalbėjus?“ Pasitikinti moteris tokį atsaką išsiaiš- 
kins taip, kad jaustųsi savimi patenkinta. Ji iš savo kelio pašali- 
no dar vieną „ne“ ir gali prieiti prie kurio nors kito vyro, kuris 
pasakys „taip“. 

Įsidrąsinusios pakviesti vyrą į pasimatymą pasitikinčios ir ne- 
pasitikinčios savimi moterys taip pat mąsto skirtingai. Įsivaizduo- 
kite, kad esate atvirame koncerte ir užmezgėte pokalbį su vyru, 
kuris atrodo gana įdomus. Jūs ryžtatės: „Žinai, tu atrodai gana 
šaunus. Ar norėtum kada nueiti kavos?“ Jis nesmagiai atsako: 
„O, ne. Turiu eiti“. Ir pradingsta. 

Štai kaip apie įvykį manytų savimi nepasitikinti moteris: „Oi, 
kaip mane pažemino. Aš sugniuždyta. Negaliu patikėti, kad jam 
tai pasiūliau. Tai štai, ką gaunu, kai tik pamanau, kad toks mie- 

las ir įdomus vaikinas norėtų su manimi susitikti. Turbūt šian- 
dien atrodau baisiai. Daugiau niekada to nemėginsiu“. 

O tuo pat metu apie tą patį įvykį savimi pasitikinti moteris 
mąsto: „Na ir keistas jis. Tik pamanykite. Turbūt turi draugę ar 
panašiai, o gal anksčiau buvo įskaudintas. Gal jis homoseksua- 
las arba abejoja dėl savo lytinės orientacijos. Nutinka ir taip. 
Tikriausiai jis paskendęs savo mažame pasaulėlyje. O gal aš tie- 
siog ne jo skonio. Na ką gi. Dar vienu „ne“ mažiau pakeliui į 
išsvajotą gyvenimą su vyru. Įdomu, prie ko kito dabar galėčiau 
prieiti ir pasikalbėti?“ Savimi pasitikinti moteris neigiamą atsa- 
ką išsiaiškina taip, kad jis nebūtų nukreiptas prieš ją asmeniš- 

kai: tai neturi nieko bendro su ja, išskyrus tai, kad liko vienu 
„ne“ mažiau. 

Išgirdus neigiamą atsaką jums reikia padaryti du dalykus. Vi- 
sas jūsų gyvenimas priklausys nuo to, ar jų paisysite, ar ne. Jei 
naudositės mūsų patarimais, atstūmimą paversite savo draugu (ar 
bent sąjungininku). Tapsite savimi pasitikinti moteris ir paga- 
liau pasieksite trokštamus santykius, nes būsite atkakli, griebsitės 
naujovių ir niekada nepasiduosite. Jei šių dviejų patarimų nepai- 
sysite, kartą kitą atstumta jūs sustosite, 0 su vyru gyvensite - jei- 
gu apskritai taip nutiks — tik atsitiktinai pasisekus. Kadangi siek- 
dama trokštamų santykių neišvengiamai būsite ir atstumta, ypač 
svarbu gebėti naudotis šiais patarimais. 

Kai jus atstums, pasinaudokite šiais dviem svarbiais patari- 
mais. 


1. SUSIKURKITE TOKĮ PAAIŠKINIMĄ, KURIS SKATINTŲ 

VEIKI1 TOLIAU 

Pirmas įsakymas: kai atstums, surasti sau tokį įvykio paaiški- 
nimą, kuris neleistų savęs kaltinti. Tokiu atveju leidžiama ir net 
naudinga sukurti paaiškinimus, kurie atstūmimą paverstų jo ne- 
sėkme, bet ne jūsų. 

Galite sau pasakyti: 
„Ca „Jis visai susipainiojęs savo pasaulyje“ 
Ca „Jis turi draugę“ 
Ca „Jis vedęs“ 
Ca „Ko gero, prastai jaučiasi“ 
Ca— „Jis turbūt ką tik sužinojo blogų naujienų“ 
Ca „Jis gali būti homoseksualus“ 
Ca— „Jis greičiausiai abejoja dėl savo lytinės orientacijos“ 

Nieko tokio, jei dauguma šių paaiškinimų netikri. Jūs nežino- 
te. Bet kai nežinote — o dažnai ir negalite žinoti — kuris paaiški- 
nimas teisingas, nedvejodama rinkitės tuos, kurie mažiausiai jus 
žemina. Negalima manyti, kad esate nevykėlė, kurios joks vyras 
niekada nenorės. Kiekvienas iš šių prasimanytų paaiškinimų gali 
tikti. Taigi išsirinkite vieną, nemanykite, kad atstūmimas nukreip- 
tas asmeniškai į jus, ir eikite toliau. 

Dabar prisiminkite 1 skyrių, kuriame kalbėjome apie susitiki- 
nėjimo mitą „Vyrai nepakenčia stiprių moterų“. Jei prisimenate, 
mes patarėme vengti remtis šiuo mitu, kai ieškosite atstūmimo 
priežasties. Gali atrodyti, kad dabar patariame priešingai, todėl 
pravartu būtų tai paaiškinti. 

Teiginiai: „Šis vyras nemoka elgtis su stipria moterimi“ ir „Vy- 
rai nemoka elgtis su stipriomis moterimis“ labai skiriasi. Šie pasi- 
teisinimai skiriasi tuo, kad jie skirtingai veikia jūsų požiūrį. Kai 
teigiate sau, kad vyrams nepatinka stiprios moterys, pasmerkiate 
savo būsimus susitikimus su vyrais ir nuteikiate save, kad vyrai 
nemokės su jumis elgtis ir dėl to atstums. Jums reikėtų pasisteng- 
ti, kad paaiškinimas būtų skirtas tik tam tikram vyrui ir tam tikru 
atveju. 

Labiausiai savimi pasitikinčios moterys mano, kad vyrai ap- 
skritai yra puikūs. Tik kai kurie dėl jiems vieniems žinomų prie- 
žasčių kartais atstumia moteris. Tai ne asmeniškas ir ne visuoti- 
nis reiškinys. Taip atsitinka ne dėl jūsų ir ne dėl vyrų apskritai. 
Tai dėl to vaikino tuo metu. Štai ir viskas, ką galima pasakyti. 

2. SUSIDOMEKITE KUO NORS KITU IR GALVOKITE (ARBA 

DARYKITE) KĄ NORS KITA 

Savimi nepasitikinti moteris vis krimsis dėl nesėkmės. Ji nuo- 
lat tai prisimins, svarstys, ką padarė ne taip, ir vis stipriau jausis 
pažeminta bei įskaudinta. Savimi pasitikinti moteris nedelsda- 
ma nukreips savo dėmesį kur nors kitur. „Su kuo dar galėčiau 
netrukus pasikalbėti?“ — galbūt paklaus ji savęs. Čia tiks beveik 
bet koks klausimas. „Ką rodo per televizorių?“, „Kuriai draugei 
galėčiau paskambinti ir apie ką su ja reikėtų pasikalbėti?“, „Kur 
dabar nuėjus, kad galėčiau galvoti apie ką nors kitą, tik ne apie 
šį atstūmimą?“ 

Tikriausiai kada nors esate taip dariusi. Gal jums buvo nutikę 
kas nors labai nemalonaus, bet taip įsitraukėte galvodama apie 
kai ką kitą, kad visai užmiršote blogai jaustis dėl įvykio. Kai vėl 
mintimis grįžote prie to nemalonumo, jis tikriausiai atrodė men- 
kesnis ir nebe toks baisus. 

Kai išgirdusi neigiamą atsaką žinosite, jog ilgo ir laimingo gy- 
venimo su vyru sąlyga yra nepaisyti nesėkmės ir laikytis šių dvie- 
jų paprastų taisyklių, jūsų trokštama sėkmė su vyrais bus beveik 
garantuota. 


Zaidimas su skaičiais 


Savimi pasitikinčios moterys nuolat prisimena, kad tinkamo 
vyro suradimas, kaip ir dauguma gyvenimo siekių, yra tik skaičių 
žaidimas. Gali atrodyti didžiausia kvailystė, bet susitikinėjimas 
su vyrais panašus į prekės pardavimą. Tik užuot pardavinėjusios 
dulkių siurblį ar ką nors kita jūs parduodate save ir drauge idėją 
apie įpareigojamą ir ilgą gyvenimą su jumis. Prekybininkai žino, 
kad retai pavyksta parduoti gaminį pirmą kartą paskambinus. Jie 
taip pat žino, kad tai pavyksta tik sėkmės atveju, ir kurį laiką po 
to vėl jos nesitiki. 


88 


Pažiūrėkime, kaip dirba puiki prekybos vadybininkė. Merė 
jau ketverius metus yra draudimo agentė. Jai tik dvidešimt devy- 
neri, bet ji ne kartą apstulbino savo įmonės vadovus įvykdyda- 
ma ir net viršydama prekybos planus. Vadovaudamasi paprasta 
filosofija ji tapo geriausia prekybos vadybininke įmonėje. Žymė- 
damasi savo skambučius ji pamatė, kad paskambinus septynias- 
dešimt penkiems žmonėms susitikti pavyksta tik su keturiais iš 
jų, o susitikus su keturiais galimais klientais tik vieną iš jų pa- 
vyksta įtikinti apsidrausti. 

Skirtingai nuo kitų bendradarbių, kurie dirba ne taip pelnin- 
gai, Merė susitaikė su gyvenimo faktais. Ji suprato, kad kai žmo- 
nės meta telefono ragelį, nebūna namie ar šaukia ant jos, tai 
nenukreipta prieš ją asmeniškai. Tai tik dalis skaičių žaidimo, 
kuriame ji dalyvauja ir žino, kad galiausiai vis tiek pavyks par- 
duoti. Jai tik reikia nesiliauti rinkus telefono numerių ir anks- 
čiau ar vėliau ji įtikins žmones apsidrausti. Taigi, žinodama šią 
tiesą ji vis skambina. 

O jos nevykėliai bendradarbiai į savo darbą nemoka žiūrėti 
kaip į skaičių žaidimą. Atsisakymus ir sunkumus jie priima asme- 
niškai. Užuot suvokę, kad siekti gerų darbo rezultatų yra daug 
svarbiau, nei krimstis dėl nesėkmių, jie ima blogai jaustis ir pa- 
miršta tikslą. Neištvėrę jie pasiduoda, o Merė sėkmingai tęsia. Ši 
moteris panaši į žymųjį Energizer elementus reklamuojantį ne- 
pailstantį kiškį. Ji vis dirba ir dirba, neleisdama pakeliui sutik- 
toms kliūtims jos sustabdyti. Žinoma, kai reikalai klostosi ne taip, 
kaip norėtų, Merė jaučiasi nusivylusi, pikta ir liūdna. Bet ji visa- 
da gali pradėti savo skaičių žaidimą iš naujo. 

Savimi pasitikinčioms moterims susitikinėjimas su vyrais irgi 
atrodo skaičių žaidimas. Net tos moterys, kurioms labai sekasi ir 
kurios labai savimi pasitiki, supranta, kad ne su kiekvienu sutik- 
tu vyru maloniai pabendraus - toli gražu. Jos žino, kad dauguma 
jų „eilinių skambučių“ — tai yra flirtų su vyrais — baigsis ne dau- 
giau kaip vienu pokalbiu. 

Savimi pasitikinti moteris numano, kad pažintis su aštuoniais iš 
dešimties vyrų baigsis tik flirtu. Ji žino, kad dėl kokios nors priežas- 
ties ji nuvertins juos arba šie nepakvies jos į pasimatymą. Ji taip pat 
žino, kad nuėjus į vertinamuosius pasimatymus (8-9 skyriai) su pen- 
kiais vyrais, tik du ar trys tiks tarpiniams pasimatymams (10-12 sky- 
riai). Ji supranta, kad iš visų tarpinių pasimatymų tik vienas vyras 
turės galimybę tapti tas vienintelis, su kuriuo ji gražiai gyvens. Ji 
susitaiko su šiais gyvenimo faktais. Susitikinėjimą ji lygina su beisbo- 
lu — tie, kurie geriausiai atmuša kamuolį, daugiausia jų ir praleidžia. 
Ji supranta, kad vyrų „ne“, neatėjimas į pasimatymą ir atstūmimas 
nenukreipta prieš ją asmeniškai. Viskas yra tik žaidimo dalis, žaidi- 
mo, kuris galiausiai baigsis jos trokštamais santykiais. Jai tik reikia 
vykdyti dešimties pakopų planą ir susiras vyrų, su kuriais norės ben- 
drauti. Taigi nekreipdama dėmesio į visas nesėkmes ji tęsia, ką pra- 
dėjusi, visą dėmesį sukaupusi tik savo tikslui. 

Savimi nepasitikinti moteris nelaiko susitikinėjimo skaičių žai- 
dimu - iš tiesų vien ši mintis ją smarkiai žeidžia. Sunkumus ir 
neigiamus atsakus ji priima asmeniškai. Užuot maniusi, kad ski- 
nasi sau kelią per neišvengiamas kliūtis į tikrąją sėkmę, ji susipai- 
nioja laikinuose jausmuose. Dėl to pameta aiškų savojo tikslo 
vaizdą. Galiausiai pasiduoda, o tuo tarpu savimi pasitikinti mo- 
teris toliau eina sėkmės link. 

Pradžioje, kai vos pradedate ugdyti pasimatymų įgūdžius, skai- 
čiai gali nebūti guodžiantys. Neturint patirties jums gali tekti flir- 
tuoti su dvidešimt penkiais ar trisdešimt vyrų, kol trys iš jų pa- 
kvies jus kur nors nueiti, o iš tų trijų tik vienas gali būti tinka- 
mas. Kol imsite atpažinti laisvus vyrus, jums gali tekti gan ilgai jų 
ieškoti. Pagaliau tai nesvarbu; jums seksis su vyrais, jei atminsite, 
kad visa — tik skaičių žaidimas. 

Kai kurios moterys priešinasi minčiai, kad neigiamas vyro at- 
sakas turi nutekėti nuo jų kaip nuo žąsies vanduo. Jos nenori 
būti nejautrios vyrams — juk iš tiesų trokšta atsiverti jiems, o ne 
atsitverti siena! 


Mes manome, kad jūs turite būti jautrios žodžiams ir elgesiui 
tų vyrų, su kuriais einate į pasimatymą, bet nedaryti to vos už- 
mezgusi ryšį. Pažinties pradžioje per daug jautrumo tik pakenks. 
Labai dažnai santykiai pasirodo beprasmiai arba baigiasi atstū- 
mimu, todėl tuo metu visai nereikia draskyti sau širdies ir dar 
sustiprinti nemalonius jausmus. Vėliau gal tai ir bus reikalinga. Iš 
pradžių jums paprasčiausiai reikia būti apdairesnei. Jei norite su 
vyru sukurti išsvajotą bendrystę, ankstyvųjų pasimatymų metu 
turite nesijaudinti dėl to, kad būsite atstumta. Kai tik vyras lai- 
mės teisę į jūsų širdį, galėsite jam atsiverti. O kol taip nutiks, 
neleiskite nesėkmei jūsų liūdinti. | 


Trisdešimties dienų programa atstūmimo baimei 

įveikti 

"Turite taip įprasti būti atstumta, kad toks atsakas daugiau netu- 
rėtų jums jokio neigiamo poveikio. Lengviausia tai padaryti pasi- 
telkus mūsų trumpą, paprastą trisdešimties dienų programą, kuri 
padės įveikti atstūmimo baimę ir stiprinti pasitikėjimą savimi. 

Jei nedrįstate užkalbinti vyrų ir bijote, kad šie jus atstums, 
vykdydama paprastą programą turėsite kalbėtis su jais kasdien ir 
juoktis, kai būsite atstumta. Tai labai tiesmuka, neskausminga ir 
lengva. Viskas pagrįsta paprastu keleto raidžių deriniu, kurį sa- 
kant vyrams stiprėja pasitikėjimas savimi, lengviau užmegzti po- 
kalbį ir patraukti vyrų dėmesį. 

Ar jau pasiruošėte sužinoti tą žodį? Tai — „Labas!“ 

Norite pasitikėti savimi ir nebebijoti būti atstumta? Trisde- 
šimt dienų bent šešis sykius per dieną sakykite vyrams viešose 
vietose „Labas“. Tik tiek. Einate gatve, pamatote patrauklų vy- 
rą, pasakote jam „Labas“ ir žingsniuojate toliau. Pastebite kitą 
patrauklų vyrą, pasakote „Labas“ ir jam. Ir taip toliau. 

Neapsigaukite manydama, kad tai labai lengva. Tačiau jei iš 
tiesų nuspręsite tai daryti ir iš tiesų kiekvieną dieną daugumai 
vyrų viešoje vietoje pasakysite „Labas“, jūsų pasitikėjimas stip- 

rės, mažiau bijosite būti atstumta ir labiau vyrams patiksite. Ir 
štai kodėl. 

Pirmiausia, jūsų pasitikėjimas savimi padidės todėl, kad kas- 
dien kalbinsite vyrus. Sakyti „Labas“ nuostabu, nes pokalbis grei- 
tai baigiasi. Žodis „Labas“ nekelia pavojaus jūsų savigarbai ir ne- 
duoda daug galimybių jus atstumti. Ką blogiausio vyriškis galėtų 
padaryti? Perverti jus nuožmiu žvilgsniu? Negi tai taip baisu? Juk 
jūs nepuolėte jam po kojų prašydama tapti jūsų vaikų tėvu. Tie- 
siog pratinatės pastebėti vyrus, kurie jums patinka, ir su jais pa- 
kalbėti. O tai gerai. 

Antra, vyrų reakcija jums pasidarys nebe tokia svarbi. Taip 
darydama pajusite, kad tampate tokia moteris, kokia norite būti, 
tampate moteris, kuri sveikinasi su jai patikusiu vyru nesidrovė- 
dama galimo atsako. Jūs mažiau bijosite būti atstumta, kai pama- 
tysite, kad dauguma vyrų nusišypsos ir atsakys „Labas“, kad kai 
kurie vyrai bus užsisklendę savo pasaulyje ir net nepastebės, jog 
juos šnekinate, o dar kiti tik dėbtels į jus. Visa tai ims atrodyti 
nesvarbu, nes svarbiausia juk tai, kad pradėdama kreiptis į jus 
traukiančius vyrus, pati imsite valdyti savo gyvenimą. Tai darysi- 
te ne tiek dėl to, kad vieną iš tų vyrų įtrauktumėte į savo svajo- 
nes, o dėl to, kad pati pasidarytumėte savo svajonių moteris. 
Stengsitės paveikti ne jų požiūrį, o keisitės pati. 

"Trečia, jei ilgai nelaukdama žengsite pirmąjį žingsnį, jums iš 
tiesų atsiras daugiau galimybių bendrauti su vyrais. Ar buvote 
kada nors tokioje padėtyje, kai norėjote užkalbinti vyrą, bet 
nebuvo kaip pradėti, nes praleidote tinkamą akimirksnį? Ne- 
seniai taip atsitiko mūsų bičiulei Laurai. „Aš laukiau eilėje bi- 
lietų į kiną, —- pasakojo ji. —- Prieš mane stovėjo neapsakomo 
grožio vaikinas, bet kai tik jį pamačiau, iškart susigūžiau, kaip 
anksčiau buvau pratusi, nepasižiūrėjau į jį ir nepasakiau „La- 
bas“. Palaukusi maždaug penkias minutes labai norėjau pradėti 
kalbėtis su juo, bet atrodė nepatogu, nes nepasakiau „Labas“ iš 
karto“. Kai keletą savaičių dažnai kartosite „Labas“, bus vienas 

juokas pamačius tą vyrą eilėje pažiūrėti jam tiesiai į veidą ir pa- 
sakyti „Labas“. Elgsitės laisvai ir nesuksite sau galvos dėl jo atsa- 
kymo, nes būsite mačiusi visokių reakcijų. Tada daug natūraliau 
abu pradėsite kalbėtis, o jūs galėsite panaudoti kitas šios knygos 
siūlomas priemones: flirtą, išbandymą. Ir gal net sėkmingai plė- 
tosite santykius toliau. 


Keturi pasiteisinimai, neleidžiantys 
jums pasitikėti savimi 


Yra keturi dažniausiai vartojami pasiteisinimai, neleidžiantys 
moterims žengti pirmyn, tapti tokioms pasitikinčioms, kokios no- 
rėtų būti, gyventi su trokštamu žmogumi. 


Pirmas nedrąsiųjų pasiteisinimas: 

„Aš neužtektinai patraukli“ 

Vos keletas moterų mano, kad turi vyrams vilioti tinkamą kū- 
ną. Girdėjome pasakojimą apie moterų grupę, aptarinėjusią pa- 
trauklumą vyrams. Kiekviena dalyvė turėjo išrinkti kitą moterį 
iš grupės, kuri, jos manymu, turėtų patikti vyrams. Visos ėmė 
rodyti į tą pačią moterį „Jūs patinkate visiems vyrams!“ — sakė jos 
jai. „Ar juokaujate?“ - atsakė ši. Tada ji parodė į kitą kambaryje 
buvusią moterį ir pareiškė: „Jie nori jūsų, ne manęs!“ Beveik nė 
viena moteris nemano, kad yra „užtektinai patraukli“. Net pa- 
čios gražiausios pasaulio moterys turi bent vieną kūno dalį, kuria 
yra nepatenkintos; visų kūnai ne tokie, kokių norėtųsi. 

Galite stengtis atitikti dabartinės visuomenės sukurtus grožio 
standartus moterims, bet tai neįmanoma. Kuo atkakliau stengsi- 
tės, tuo mažiau malonu tai bus. Jei net pačiai gražiausiai moteriai 
neatrodo, kad ji užtektinai graži, kokia prasmė stengtis atrodyti 
idealiai? 

Svarbiausia yra liautis stengtis atitikti neįmanomus kultūrinius 
grožio reikalavimus ir iš tiesų imti vertinti tą grožį, kurį turite. Rei- 
kia pripažinti, kad tai lengviau pasakyti, nei padaryti. Bet pasakyti 
reikia, nes tai tiesa. Yra keletas tokių dalykų, kuriuos galite pradėti 
daryti, kad susigrąžintumėte jausmą, jog esate graži. 

Išleista puiki knyga Beyond the Blame Game: Creating Com- 

passion and Ending the Sex War in Your Life („Anapus priekaištų 
žaidimo: kaip gyventi užjaučiant ir baigti lyčių karą“), kurią re- 
komenduojame įsigyti. Jos autorius Dmitrijus Bilgere'as pateikia 
„žavesio pratybas“, kurių verta imtis. Štai jos, atpasakotos mūsų 
žodžiais. 
Visai natūralu manyti, kad kitos moterys patrauklios, ir atsira- 
dus šiai minčiai jaustis bejėgei ir nepatraukliai. Jūs graužiatės: „Ji 
tokia graži. Aš bjauri. Ji aistringa. Aš niekam tikusi“. Psichologai 
tai vadina projekcija. Matydama tą gražią moterį, atrodo, iš karto 
prarandate savuosius grožio ir vertės jausmus. Tarsi ji turėtų teisę į 
visą jūsų žavesį. Jūs juos suprojektavote į ją, pati išgyvendama tik 
pavydą ir nevertę. Laimei, yra vaizduotė, kurią galite panaudoti 
norėdama susigrąžinti tuos jausmus ir net sustiprinti juos. Jei galite 
savo mintis „Ji graži, aš ne. Ji nuostabi. Aš niekas“ nutraukti tuo 
metu, kai jos atsiranda, į darbą paleiskite vaizduotę. 

Reikia tik truputėlio, kad susigrąžintumėte savo patrauklumo 
jausmus, ir tai gali padaryti kiekviena. Pirmiausia įsivaizduokite, 
kaip jaučiasi ta nuostabioji moteris. Įsivaizduokite save jos vietoj, 
einančią gatve. Atsistokite taip, kaip ji stovi. Leiskite sau įšivaiz- 
duoti, ką ji galvoja. (Šios mintys gali būti visai neteisingos, bet, 
šiaip ar taip, leiskite sau jas patirti.) Pavyzdžiui, galite įsivaizduo- 
ti, kad ji galvoja: „Aš tokia patraukli. Aš tokia graži. Visi manęs 
trokšta“. Mąstykite taip ir įsidėmėkite tų minčių sukeliamą jaus- 
mą. Jei tikrai apsimetate esanti ji, pataisykite savo laikyseną taip, 
kad ji, jūsų manymu, atitiktų jos, galvokite tai, ką šiuo metu gal- 
voja ji, — ir kuria nors savo kūno dalimi pradėsite jaustis esanti 
patraukli. 

Paieškokite to jausmo. Ar tai lengvumas jūsų krūtinėje? At- 
palaiduoti pečiai? Kiekvienas žmogus skirtingas, todėl jums ga- 
li tekti paieškoti to jausmo, kol jį atpažinsite. Tai bus geras jaus- 
mas — tuo esame įsitikinę. 

D. Bilgere'as teigia, kad iš tiesų tai yra jūsų patrauklumo 
jausmas, kurį buvote suprojektavusi į kitą moterį. Tai patrauk- 
lumas, kurį galite jausti pati, nesvarbu, kaip atrodote. Pagalvo- 
kite, kas būtų, jei daug laiko praleistumėte taip jausdamasi. Šis 
jausmas gali suteikti energijos, kuri paskatintų jus kalbėtis su 
vyrais, rengtis taip, kad išryškintumėte savo geriausius bruožus, 
ar nuolat sportuoti. 

Dabar visą dėmesį skirkite savo kūnui vis dar atpažindama tą 
jausmą. Jei jums sunku tai padaryti, galite susigrąžinti buvusį pa- 
trauklumo jausmą įsivaizduodama, kad esate ta moteris, ir pa- 
klauskite savęs: „Kuria kūno vieta tai juntu?“ Kai surasite tą vie- 
tą, vėl stabtelėkite: „Kaip tas jausmas reiškiasi? Jei reikėtų suteik- 
ti jam spalvą, kokia spalva galėčiau jį įvardyti? Koks jis?“ 

Skirtingos moterys sugalvoja vis kitokias metaforas tam jaus- 
mui apibūdinti. Tai gali būti ryški saulė, šviečianti jūsų krūtinė- 
je. Gali būti ir ugnies juostos, einančios jūsų rankomis žemyn ir 
išeinančios pro pirštus. Galite jaustis, lyg jūsų klubai būtų virtę 
tigru, - viskas tiks, kad ir ką jūsų vaizduotė praneštų. 

"Turėdama aiškią nuovoką apie tą energiją, galėsite lėtai su- 
grįžti į savo kūną, sąmoningai išsaugodama metaforą ir patrauk- 
lumo jausmą, ir stebėti, kaip jus veiks tokia nauja savastis. Po 
šio įsivaizdavimo turbūt pastebėsite, kad pasitaisė jūsų laiky- 
sena ir kad bent kol kas galite džiaugtis savo patrauklumu. 
Savyje turėsite tą saulę, tą ugnį ar tą tigrą. Ir pamatysite, kaip 
gerai bus. 

Jei tai darysite dažnai, pastebėsite, kad į kitas moteris savo 
patrauklumo jausmus projektuosite daug rečiau. Ar tai vaistai 
nuo visų ligų? Ne. Ar vis dar bus už jus patrauklesnių moterų? 
Žinoma. Bet užuot atidavusi patrauklumo jausmą kam nors ki- 

tam, galėsite pradėti jį teisėtai jausti pati. Jūs tikrai turite ką nors 
patrauklaus ir leisdama sau pajusti šią energiją tikrai galėsite tuo 
pasinaudoti. 


Antras nedrąsiųjų pasiteisinimas: 

„Aš per sena“ 

Jūs ne per sena. Tai mitas. Kaip galite būti per sena gyventi su 
vyru! Ar tos moterys, kurios jau penkiasdešimt ar šešiasdešimt 
metų gyvena su vyrais, yra „per senos“ tai daryti? Žinoma, ne. 
Tai kaip galite būti per sena pati taip gyventi? 

Gal tariatės esanti per sena pradėti kurti tokį gyvenimą. Tur- 
būt manote, kad susitikinėjimas yra jaunesnių žmonių žaidi- 
mas ir sulaukus tokio amžiaus, kokio dabar esate, jau iš esmės 
per vėlu tai daryti. Esate sena, išsekusi ir joks vyras niekada 
jūsų nenorės. 

Galite priversti save jaustis dar blogiau iškreiptai pastebėda- 
ma, kad vyresni vyrai dažnai draugauja su jaunesnėmis moteri- 
mis, o vyresnės moterys retai susiranda jaunesnį vyrą. Galite pri- 
siminti ir tai, kad vyrai miršta anksčiau už moteris ir jūsų galimų 
partnerių kiekis mažėja kiekvieną minutę. O jei pavyks įsivaiz- 
duoti visa tai iš karto, mitas galutinai jus pavergs ir už tai būsite 
apdovanota - visiškai sugniuždyta. 

Bet nebūtinai. Jums nereikia išstumti savęs iš susitikinėjimo 
žaidimo tik dėl to, kad nesate tokia jauna, kaip kažkada buvote. 
Argi svarbu, kad yra mažiau laisvų vyrų? Moteris, pasiryžusi siek- 
ti artimų santykių, supranta, kad jai nereikia šimtų vyrų, o tik to 
vieno, kurio ieško. 

Tiesa, kad susitikinėjimas yra jėgų išbandymas. Tiesa ir tai, 
kad jei esate vyresnė, gali būti sunkiau. Bet netiesa, kad jūs per 
sena. Perskaitykite kitus du skyrius apie vietas, kur galima susi- 
tikti su vyrais, pasinaudokite kuo daugiau iš šių pasiūlymų ir 
pastūmėsite savo sumanymą pirmyn. Pradėsite pažindintis su 
vyrais. 

Neleiskite susitikinėjimo keblumams sustabdyti jūsų. Nesitėi- 
sinkite savo amžiumi. Atsisakydama ieškoti neatimkite iš nuo- 
stabaus vyro galimybės nuoširdžiai jus mylėti. Atlikite pasitikėji- 
mo pratybas, susikurkite asmeninį stilių ir eikite pirmyn. 


Trečias nedrąsiųjų pasiteisinimas: 

„Joks vyras nenorės moters su vaikais“ 

Dauguma moterų slopina paskatas labiau pasitikėti savimi nuo- 
lat sau primindamos, kad turi vaikų. Bet šis pasiteisinimas irgi 
nerimtas ir jis taip pat neturėtų sulaikyti jūsų nuo susitikinėjimo 
žaidimo. 

Mes, kurie mokome susitikinėti ir vyrus, girdime tūkstančius 
atsikalbinėjimų, o „Aš turiu vaikų“ būdingas ir jiems. Iš tiesų pa- 
saulyje yra labai daug išsituokusių vyrų su vaikais, ieškančių to- 
kios moters kaip jūs. 

Pažintis su žmogumi, turinčiu vaikų — kai ir pati jų turite — 
gera tuo, kad visiems drauge ką nors veikiant atsiras vienijantis 
ryšys. Kai vyras pamatys jus bendraujančią su savo ir jo vaikais, 
galės geriau įvertinti jūsų kaip pamotės ir kaip gyvenimo draugės 
galimybes. Tai gali būti jums naudinga. Bendravimas su vienas 
kito vaikais gali padėti įsijungti į vienas kito gyvenimą. 

Tai nereiškia, kad jei turite vaikų, galite draugauti tik su vyru, 
kuris turi vaikų. Mes pažįstame nepaprastai daug vyrų, kurie yra 
puikūs tėvai genetiškai svetimiems vaikams. "Tai tikrai įmanoma. 
Kai vyras įsimyli moterį, jis įsipareigoja ir jos vaikams. Tokie vy- 
rai, kokius jūs surasite remdamasi mūsų programa, - vyrai, iš tie- 
sų ne tokie paviršutiniški, kaip dažniausiai atrodo iš pirmo žvilgs- 
nio, — yra geriausi kandidatai į šį vaidmenį. 

Bet, žinoma, jei vaikus naudosite kaip dingstį, trukdančią susiti- 
kinėti, niekada nesurasite vieno iš šių nuostabių vyrų. Taigi ne- 
apsigaukite. Raskite kiek galima daugiau laiko, išeikite pasižmo- 
nėti ir draugaukite. 

Ketvirtas nedrąsiųjų pasiteisinimas: 

„Bijau būti įskaudinta“ 

Baimė būti įskaudintai iš tiesų yra doras pasiteisinimas. Jei 
visą laiką sėdėsite namie, bus daug mažiau progų būti įskaudin- 
tai nei siekiant ko nors daugiau. Jei iš savęs reikalausite daugiau 
ir nutarsite tapti savimi pasitikinti moteris, kokia neabejotinai 
galite pasidaryti, - rizikuosite, kad nepasiseks. Nesėkmės gali skau- 
dinti. Jei nemėginsite — tokios rizikos nebus. Jei darysite taip, 
kaip pataria šios knygos dešimties pakopų planas, ir pradėsite 
dažniau bendrauti su vyrais, dažniau rizikuosite būti įskaudinta, 
nei tuo atveju, jei liksite namie. 

Stiprios moters sąlytis su gyvenimu yra pilnas rizikos. Tai tie- 
sa. Bet jeigu jau ketinate ryžtis ir daryti viską, kad taptumėte 
savimi pasitikinti moteris, turinti savo asmeninį stilių, tai paklaus- 
kite savęs štai ko: kaip jaustumėtės, jei nerizikuotumėte? Kaip 
sektųsi slėptis už įvairių dingsčių ir nedaryti to, kas reikalinga, 
kad taptumėte tokia moteris, kokia galite būti, tokia moteris, 
kokia nutarėte pasidaryti? Ar tai padėtų susikurti norimą gyve- 
nimą!? Ar tai padėtų susikurti trokštamą bendrystę su vyru? 

Siekti išsvajotų santykių yra emociškai rizikinga. Bendrauti 
su vyrais taip pat yra emociškai rizikinga. Jus gali įskaudinti. Bet 
"panašu, kad dalį to skausmo ir dabar jaučiate kaip vienišumą ir 
nusivylimą. Ir jei, šiaip ar taip, tie jausmai yra, tai gal verta eiti 
pirmyn ir rizikuoti. Tada bent jau atsiras vilčių gauti atpildą. 


Kitos priemonės labiau pasitikėti savimi 
„Sėkmės laukas“ 


Sėkmės numylėtiniai pasakoja apie buvimą „sėkmės lauke“ 
arba „ant bangos“. „Sėkmės lauke“ esate tuomet, kai pasirodote 
geriausiai, kai galite pasinaudoti visais savo vidiniais ištekliais ir 
kai atrodo, kad be jokių pastangų puikiai tvarkotės. 

Visi esame patyrę tokių momentų. Kartais taip atsitinka spor- 
tuojant. Kai, pavyzdžiui, alpinistė susitelkia vien į lipimą, ji pa- 
miršta viską pasaulyje, išskyrus prieš ją stūksančią uolą. Chirur- 
gai sako, kad atlikdami operacijas jie taip įsitraukia į darbą, kad 
pajunta nuostabią dermę su aplinkiniu pasauliu. Jei prisimenate 
tokį atvejį, kai be ypatingų pastangų ir ramiai pavyko atlikti dau- 
giau, nei anksčiau gebėdavote, tuomet jūs buvote sėkmės lauke. 

Įsimylėjėliai būna sėkmės lauke. Tai turbūt irgi jautėte. Kai bu- 
vote su juo, atrodė, kad laikas sustojęs. Niekaip negalėjote suklysti 
ir gyvenimas būnant su juo atrodė nereikalaujantis jokių pastan- 
gų. Būdami kartu jautėtės kūrybingi, laimingi ir nesirūpinote nei 
savimi, nei gyvenimu. Tai taip pat „sėkmės laukas“. 

Keja tai patyrė susipažinusi su Niku: 

— Buvau mačiusi jį keliuose vakarėliuose ir jis mane labai trau- 
kė, bet net iš pat pradžių su juo nesijaučiau įsitempusi ar nervin- 
ga, nors taip visada atsitinka, kai susipažįstu su įdomiu vyru. Tar- 
si širdies gelmėje būčiau žinojusi, kad puikiai sutarsime, ir jokio 
nerimo. Atrodė: kas turi įvykti, įvyks. Tikrai visai nesijaudinau. 

Prisimenu, susidūriau su juo parke, mes apsikeitėme keletu 
sakinių ir susėdome ant pievos. Nemaniau, kad reikia dar ką 
nors sakyti, visai nesivaržiau tų ilgų tylos tarpų, kai abu neišta- 
rėme nė žodžio. Jaučiausi rami ir laiminga, man nereikėjo už- 
pildyti tos tylos. 

Po vieno tokio tylėjimo jis pasakė: „Norėčiau viską apie tave 
sužinoti“. Tai buvo mūsų artimų santykių pradžia. Tą dieną aš 
buvau „sėkmės lauke“. Tuo esu įsitikinusi. 

Kaip Kejai tai pavyko? Kaip, net visai mažai tekalbėdama, ji 
pasirodė Nikui tokia patraukli, kad jis būtinai panoro atsiverti 
jai? Keja atsitiktinai padarė tai, ką daro visi sėkmės numylėti- 
niai, o galite pamėginti ir jūs. Ji siekė to, kas įvyko (romantiškai 
elgdamasi su Niku), o kartu leido įvykiams klostytis savaime (ti- 
kėdama, kad jei skirta — tai ir įvyks). Ji liovėsi nerimavusi dėl to, 
ar jam patiks, ar ne. Keja buvo susitaikiusi su bet kokiais padari- 

niais. Jei Nikas nebūtų panoręs su ja likti, gal būtų nusivylusi, 
bet nebūtų jautusis įskaudinta. Ji taip pat perdėtai nesirūpino, ar 
Nikas domisi ja, nors šio vaikino siekė. 

Pažiūrėkime į priešingą pavyzdį. Dona buvo labai susidomė- 
jusi Randžiu. Manė jį esant mielą ir paslaptingą, todėl geidė pa- 
tyrinėti, kaip atrodytų jų romantiškas bendravimas. Donai buvo 
beprotiškai svarbu, kad visi susitikimai būtų nepriekaištingi, kad 
ji jam darytų įspūdį ir kad būtų pakviesta į pasimatymą. Dona 
skyrė tiek daug dėmesio savo tikslui pasiekti ir taip bijojo Ran- 
džiui nepatikti, kad būdama su juo atrodė keista ir suglumusi. 

— Buvau tokia neišmanėlė, — sako ji dabar. — Taip norėjau 
sužavėti jį, kad čiauškėjau kaip užsukta, pasakojau nejuokingus 
anekdotus ir apskritai buvau įsitempusi bei nervinga. 

Kadangi Dona neįstengė liautis galvojusi apie trokštamus pa- 
darinius — kad Randis taip jos norėtų, kaip ji nori jo, - tai nega- 
lėjo nurimti ir atsiriboti nuo jo. 

— Aš jį atbaidžiau, - sako Dona. - Mane buvo taip apėmusios 
fantazijos apie trokštamus įvykius, kad negalėjau iš tiesų džiaug- 
tis juo, kai buvome kartu. 

Dona nemokėjo siekti Randžio nesijaudindama dėl padari- 
nių, o tai pašalino ją iš „sėkmės lauko“ ir bendravimas atrodė 
priverstinis, O ji - nepatraukli. 

Kai abu su vyru imate vienas kitą traukti, tai siekiate jo nesi- 
rūpindama dėl padarinių. Dėl tam tikrų priežasčių su kai kuriais 
vyrais lengva nesirūpinti dėl įvykių eigos ir atsidurti „sėkmės lau- 
ke“. Visgi galima išmokti bendraujant su vyrais nerimauti vis ma- 
žiau ir mažiau — paprasčiausiai nutarkite nesijaudinti! Pradėjusi 
bendrauti galite sau priminti, kad rezultatas nesvarbus. Taip nu- 
sprendusi suprasite, kad galite ir nepersistengdama sužavėti vy- 
rą. Kai Dona išmoks nesirūpinti, kaip seksis su Randžiu, o pasiti- 
kės ir leis įvykiams klostytis savaime, ji nurims ir Randžiui bus 
lengviau pažinti ją bei pastebėti jos žavesį. Kad patektumėte į 
„sėkmės lauką“, labai svarbu atsisakyti nerimo dėl trokštamų re- 

zultatų. Visus kitus dalykus, kurių išmoksite iš šios knygos - kur 
ir kaip susipažinti su vyrais, kaip flirtuoti, išbandyti vyrus ir taip 
toliau, - nuveiksite daug lengviau ir sėkmingiau, jei įprasite siek- 
ti trokštamų santykių ir kartu liausitės nerimavusi dėl padarinių. 


Nežiūrėti į jį ieškant patvirtinimo, 

kad viskas gerai 

Tai svarbus dalykas, prie kurio dar ne sykį sugrįšime. Visi žmo- 
nės — ir vyrai, ir moterys - dažnai į jus žiūri, kad įsitikintų, ar ben- 
drauti su jumis klojasi gerai, ar prastai. Jie ieško požymių: ar ji 
atrodo susinervinusi, bijo ir nerimauja, kad kiekvieną akimirks- 
nį gali padaryti ką nors ne taip? Ar ji atrodo persigandusi, kad 
gali įvykti kas nors bloga? Ar ji dvejoja dėl savo minčių, jausmų 
ir nuomonės! Jei jūs tikrai atrodote susinervinusi ar abejojanti, 
tikimybė, kad su jumis bendraudami žmonės maloniai jausis, la- 
bai sumažėja. 

Kita vertus, žmonės taip pat ieško jūsų elgesio požymių, kad 
viskas vyksta sklandžiai. Jie svarsto: ar ji atrodo tikra dėl savęs ir 
savo poreikių? Ar panašu, kad ji tiki, jog viskas klojasi puikiai? 
Arji išlieka žvali net tuomet, kai iškyla keblumų! Jei tikrai atro- 
dys, kad tikite teigiama įvykių eiga, šalia jūsų esantys žmonės 
nurims ir taip pat tuo patikės. 

Kai bendraujate su vyru, svarbu, kad nė vienas neužmirštu- 
mėte šios taisyklės. Mes mokome vyrus vieno iš svarbiausių vi- 
liojimo principų: jie privalo liautis žiūrėti į moterį ieškodami pa- 
tvirtinimo, kad sekasi puikiai, ir savo elgesiu tai patvirtinti. Bet 
vyrai, su kuriais flirtuosite, gali to nežinoti ir žvilgčioti į jus lauk- 
dami patvirtinimo. Jei ir jūs ieškosite patvirtinimo, iš tokių vyrų 
jo negausite. Nė nesivarginkite. 

Elena taip suklydo pirmą kartą susitikusi su Hariu. Ji su juo 
flirtavo taip, kaip ir jus netrukus pamokysime, bet nesulaukusi 
aiškaus signalo iš Hario, kad jam tai patinka, ėmė dvejoti ir ne- 
pasitikėti. 

— Negalėjau suprasti, ar jam buvo smagu kalbėtis, ar ne, — 
pasakojo ji vėliau. - Aš vis tikėjausi, kad jis bus savimi pasitikin- 
tis ir ramus, kad ir aš galėčiau atsipalaiduoti. Tik vėliau supratau, 
kad jis laukė, kol aš atsipalaiduosiu, kad ir jis galėtų tai padaryti. 
Galiausiai aš nutraukiau pokalbį ir išėjau, jausdamasi kaip nevy- 
kėlė. Jei tik būčiau įstengusi patikėti, kad viskas puiku, užuot 
laukusi šios informacijos iš jo, jis turbūt būtų pakvietęs mane į 
pasimatymą. 


Išvada 


Asmeninį stilių turinčią moterį verta laimėti, nes ji laimėjo 
save. Drabužiais ir elgesiu ji išreiškia save ir gyvenimo meilę. 
Vyrams ji praneša esanti subrendusi ir pasiruošusi būti kartu, 
užuot skelbusis, kad yra nebrandi, puošiasi dėl kitų moterų ar į 
viską numoja ranka. Ji moka pasinaudoti tuo, ką turi, jai nepa- 
tinka būti atstumtai ir tuo ji nesimėgauja, bet puikiai ištveria, 
sukaupia jėgas ir įveikia dar vieną „ne“ toliau siekdama tikrai 
jai skirto „taip“. Ji vertina save dėl savo asmeninio stiliaus, ku- 
riuo išreiškia tai, kas jai patinka, ir dėl pasitikėjimo savimi, kurį 
išreiškia savo elgesiu. Kai ji pati vertina savo širdį, ir vyrai ją 
labiau ima vertinti. Įgyvendindama savo troškimus ji tampa lai- 
mingesnė. 

Savimi nepasitikinčios, neturinčios asmeninio stiliaus moters, 
daugumos vyrų nuomone, tiesiog neverta laimėti. Ji nesistengia 
kuo geriau pasinaudoti tuo, ką turi, ar išmokti ištverti neigiamą 
ataką. Ji kuo blogiausiai mano apie save, atstumta prisigalvoja 
nemaloniausių paaiškinimų, o savo apranga pripažįsta esanti nie- 
kam tikusi gyvenimo bendražygė. Savimi nepasitikinčios moters 
stilius nuolat verčia ją jaustis nelaimingą ir sako vyrams, kad jos 
širdies neverta laimėti. Liūdna, bet toks asmeninis stilius įsuka į 
užburtą ratą: kuo labiau ji manys, rengsis ir elgsis taip, lyg jos 

neverta būtų laimėti, tuo dažniau vyrai ją atstums ir dėl to jos 
įsitikinimas, kad yra nieko verta, tik stiprės. 

Šiaip ar taip, tokia moteris gali pasikeisti. Jei jums kai kada 
atrodo, kad esate tokia moteris, galite nustoti dėl to nerimavusi. 
Dažniausiai moterys klysta manydamos, kad laikas, kai jos norės 
keistis, ateis savaime. Pasikeitimą jos supranta kaip didelį, pasau- 
linį ir sukrečiantį įvykį. Galite pasikeisti net neįtardama, kad 
keičiatės, — iš tiesų tas metas, kai keičiamasi nepastebimai, yra 
pats tinkamiausias. Tik imkitės nors vieno mūsų šiame skyriuje 
pasiūlyto veiksmo, bet kurio iš jų. Nedarykite nieko didaus ar 
dramatiško. Tebūnie tai mažas pokytis, tik šiandienis. Paprašyki- 
te moters, kuria pasitikite, turinčios pasisekimą tarp vyrų, kad 
duotų vieną kitą pasiūlymą dėl jūsų išvaizdos. Nedarykite iš to 
didelio rūpesčio, tik pasinaudokite jos pasiūlymu. 

Paklauskite savęs: „Kaip man dabar, šiandien, kuo geriau pa- 
sinaudoti tuo, kas man duota, ir netgi pajusti malonumą!“ Pra- 
dėkite nuo mūsų trisdešimties dienų „Labas“ programos, kad įveik- 
tumėte atstūmimo baimę, ir visai nesirūpindama dėl galimos re- 
akcijos šiandien pasakykite „Labas“ šešiems vyrams. Pažiūrėkite, 
kaip jausitės. 

Visi šie maži veiksmai sudaro visumą. Roma nebuvo pastatyta 
per vieną dieną ir įpročiai akimirksniu nepasikeičia, todėl liauki- 
tės nerimavusi ir dėl to. Imkitės kokio nors mažo veiksmo ir stebė- 
kite, kaip jausitės. Jei patiks, leiskite sau tuo mėgautis. Leiskite sau 
pasidžiaugti tuo, kad vyrams sakote „Labas“. Leiskite sau pasidžiaug- 
ti mažais pokyčiais, kurių pasiekiate pranešdama trokštamiems vy- 
rams tai, ką norite jiems pranešti. Pamaloninkite save jausdamasi 
ta moteris, kuria nusprendėte tapti. Kol kas nežadėkite sau nuo 
šiol gyventi visiškai kitaip. Asmeninis stilius atrandamas ne iškart, 
bet atrasite jį, jei stengsitės. Puoselėdama savąjį stilių gerai jausitės 
ir vis dažniau pastebėsite, kad įgaunate bruožų tos moters, kuria 
nutarėte tapti. Jūs tampate verta laimėti. 

O kai tai vyksta, jūs taip pat laimite save. 

KETVIRTAS SKYRIUS 


Pasiruoškite 
susipažinti 
su savuoju 


„Kur man nueiti, kad susipažinčiau su vyru?“ —- kiekvieną sykį 
klausia mūsų per paskaitas, radiją, televiziją, internetą ar gatvė- 
je. Atrodo, kad visoms Amerikos moterims rūpi žinoti, kur galė- 
tų nueiti, kad susipažintų su tinkamais vyrais. 

 Norėsime, kad pabaigusi skaityti du tolesnius skyrius gerai su- 
prastumėte: jūsų, taip, jūsų, gyvenime šiuo metu yra sričių, po- 
mėgių, priemonių ir pažįstamų žmonių, kurie visi gali padėti jums 
susipažinti su vyrais. Taigi liaukitės vaidinti sutrikusią ir pradėki- 
te veikti. 

Dauguma moterų klaidingai mano, kad trūksta vienišų vyrų, 
iš kurių galėtų rinktis. Mes tai vadiname „stygiaus mitu“. Iš savo 
patirties ir atliktų tyrimų žinome, kad vyrų netrūksta, netgi jūsų 
miestelyje. Dauguma vienišų moterų paprasčiausiai nepastebi, 
su kiek vyrų susiduria savo įprastos dienos metu. Iš tiesų daugu- 
mą moterų atliekant visus įprastus dienos darbus supa vyrai, bet 
jas per daug apakina „stygiaus mitas“, kad tai pastebėtų. Vienišos 
moterys kartais taip įsisuka į kasdienę rutiną, kad net nenutuo- 
kia, jog vienas iš tų iki šiol joms nieko nereiškusių asmenų gali 
būti puikiausias ir romantiškiausias iki šiol sutiktas draugas. Bet 
dauguma vyrų tarsi ištirpsta, lieka nepastebėti, o vienišos mote- 
rys ir toliau gyvena vienos. 

Mums žinomi faktai įrodo, kad „stygiaus mitas“ neteisingas. 
Kur nors yra jums skirtasis, nors ir kaip atrodytumėte, nesvarbu, 
iš kokios šeimos būtumėte kilusi, kad ir kokią odos spalvą turėtu- 
mėte, kad ir koks būtų jūsų amžius ar svoris, kad ir kokios - dide- 
lės ar mažos — būtų jūsų krūtys. Kurgi visi tie vyrai, kai mes taip 

įsitikinę tvirtiname, kad jų apstu visur? Jie - knygynuose, resto- 
ranuose, važiuoja traukiniais, plaukia valtimis, skrenda lėktuvais 
ar net skraidyklėmis. Šiuo metu tinkami vyrai žingsniuoja jūsų 
gatve, ilsisi gamtoje, vaikštinėja prekybos centruose, lankosi ba- 
ruose, sporto renginiuose, koncertuose ir mugėse, keliasi liftais, 
flirtuoja internetu, atsiliepia į pažinčių skelbimus, eina į bažny- 
čią ar net lanko jūsų mėgstamą seminarą „Kaip padėti sau“. 

Norėdama rasti tinkamų vyrų turite pakeisti požiūrį. Jūs pra- 
dėsite pastebėti visus aplinkui esančius vyrus ir imsite ieškoti bū- 
dų su jais paflirtuoti. Paskui rasite būdų flirtą paversti pasimaty- 
mais. Tada nuo flirto pamėginsite pereiti prie gilesnių pokalbių. 
Suprantame, kad pasimatymų pasaulis gali būti žiaurus ir trik- 
dantis. Dėl to autoriai yra su jumis ir pasiruošę jus išgelbėti. Lai- 
mei, Copelandas ir Louisas yra riteriai, išvaduosiantys jus nuo 
šiaip jau šalto ir žiauraus pasaulio. Taip, mes kunigaikščiai su žvil- 
gančiais šarvais, atvykome išgelbėti jus, maloningąją sielvartau- 
jančią panelę, ir padėsime jums rasti kelią, vedantį į savąją pilį 
dviem. Dauguma mūsų konsultuotų moterų buvo nusivylusios, 
nes vadovavosi tokiais beverčiais patarimais kaip „bet kokios prie- 
monės tinkamos“, „niekada neik į pasimatymą penktadienį, „tie- 
siog laisvai elkis“, „vyras atsiras, kai būsi dvasiškai pasirengusi“ 
arba „daugiau bendrauk“. Susitikinėjimo patarimai moterims — 
tai paprastai neįtikimi pažadai, garantuojantys vyrą per dvide- 
šimt keturias valandas arba dar greičiau, tai psichologinės pagal- 
bos linijos nevykėlių gudriai klaidinantys kosminiai tauškalai bei 
prievartiniai teiginiai, bet mažai naudingų žinių ir pagalbos. 

Netrūksta šios srities šarlatanų, kurie pateiks nepagrįstą teori- 
ją net neužsimindami, kaip ją pritaikyti. Dauguma žmonių be 
jokių paaiškinimų ar gyvenimiškų pavyzdžių išmokę vien princi- 
pus ir teoriją lieka nusivylę, išsekę ir jaučiasi dar blogiau, nei 
prieš pradėdami. 

Sausa teorija nepadės susirasti vyro. Vienas iš pagrindinių su- 
sitikinėjimo įgūdžių yra gebėjimas suprasti, kur ir kaip galima su- 

sipažinti su vyrais. Pažintis yra antroji mūsų dešimties pakopų 
programos dalis. Šiame skyriuje bus nenuginčijamai įrodyta, kad 
kiekvienoje ekonominėje, visuomenės, psichologinėje, poilsio 
ar intelekto terpėje yra vietų, kur galima susipažinti su tokiu vy- 
ru, apie kurį iki šiol tik svajojote. Šiame skyriuje bus nurodyta, 
ką tiksliai reikia daryti, kad susirastumėte vyrą. Mes taip pat pa- 
dėsime jums įžvelgti, kaip ieškodama savo svajonių vyro galite 
pasinaudoti savo pomėgiais ar interesais. Argi ne šaunu? 


Seši basiteisinimai, sulaikantys nuo 
pažinties su vyru 


Prieš pereidami prie veiksmų turime išsiaiškinti, kas jus sulai- 
ko nuo pažinties su vyrais. Vadovaudami seminarams ir konsul- 
tuodami asmeniškai supratome, kad žmonėms sunku pajudėti pir- 
myn, kol neišsiaiškina, kas trukdo eiti į pasimatymus. Taigi pir- 
miausiai reikia išsiaiškinti. 

"Tad klausiame: kokie jūsų pasiteisinimai? Kas jums trukdo kal- 
bėtis ir užmegzti ryšius su vyrais? Kas jus laiko namie šeštadienio 
vakarą, o neleidžia išeiti su bičiuliais ir flirtuoti su vyrais? Toliau 
patyrinėsime dažniausias priežastis ir aptarsime, kaip kiekvieną 
iš jų galima pašalinti. | 


Pirmas pasiteisinimas. Tam reikia per daug laiko 

Sara pasižiūri į savo tvarkaraštį ir skundžiasi, kad jai neužten- 
ka laiko. Ji teigia, kad vyrams niekaip negalėtų skirti laiko, nes 
visą jį atima darbas, draugai, pomėgiai, skaitymas ir kasdieninės 
priedermės. Mes, ekspertai, žinome, kad Saros pasiteisinimai pa- 
prasčiausiai netikri. Susipažinti su vyrais visai netrunka taip il- 
gai, kaip manote, nes daug laiko, kurį tuščiai gaištate — pavyz- 
džiui, laukdama eilėse ir vaikštinėdama po parduotuves - iš tiesų 
sudaro tinkamiausios progos susipažinti su vyrais. Mes galėtume 

per dieną sekti Sarą ir parodyti šimtus tokių progų, kai ji gali susi- 
pažinti su vyrais tam skirdama labai mažai papildomų pastangų. 

"Tuo pat metu nemeluosime, kad susipažinti su vyrais visai ne- 
trunka. Kad ir ką naujo sumanytumėte, negali būti, kad visai ne- 
skyrusi laiko įstengsite ką nors pasiekti. Šiame savo gyvenimo tarps- 
nyje turite nuspręsti, ar labai jums reikia vyro. Ar nepagailėtumėte 
daug savo suplanuoto laiko ir norėtumėte tris ar devynis mėnesius 
rimtai atsidėti susitikinėjimui? Jei nenorite, tai ši knyga turbūt ne 
jums. Jei skirsite tam laiko ir labai stengsitės, atpildas bus nuosta- 
bus, pranoks lūkesčius ir net privers jūsų širdį dainuoti. Jūs vienin- 
telė galite nuspręsti, ar ilgai ieškosite pastovaus vaikino, draugo ar 
berniuko — žaisliuko. Jei jaučiate, kad galite imtis šio reikalo ir 
keletą mėnesių tuo sąžiningai rūpintis, galime judėti toliau. 

Jei norėtumėte tapti garsia dailininke, turėtumėte nusipirkti 
tinkamų dažų ir teptukų, sąsiuvinį eskizams, molbertą, tam tikrą 
laiką miklinti ranką ir mokytis pagrindinių taisyklių. Kai išmok- 
site gerai nupiešti paprastus daiktus, darbas palengvės. Ateis ta 
valanda, kai turimų įgūdžių pakaks, beliks tik jais naudotis. Tą 
patį galima pasakyti apie sėkmę su vyrais. Kai tik įgysite reikia- 
mus įgūdžius ir turėsite veiksmų planą, jums nebereiks tam skirti 
daug laiko. Belinda yra viena iš moterų, kurios sėkmė galėtų būti 
pavyzdys. Savo tikslų ji siekia kasdien. Kiekvieną dieną ji prati- 
nasi flirtuoti su vyrais, šypsotis jiems užmegzdama nekaltus po- 
kalbius ir žavėti visus sutiktuosius. Šios smulkmenos nesugaiši- 
na, o bendras jų poveikis - milžiniškas. Belinda įveikė šį pasitei- 
sinimą kasdien imdamasi visai mažų dalykų, o ilgainiui pastebė- 
jo, kad jie pavirto dideliais laimėjimais. 


Antras pasiteisinimas. Tai pakenks mano geram 

vardui 

Kai kurie mūsų paskaitų lankytojai labai nerimauja arba yra 
perdėtai susirūpinę dėl viešosios nuomonės apie save. Jie bijo 
būti užklupti ir pamatyti beviltiškos ar netvirtos būsenos. Nuo- 

gąstauja, kad draugai juos žiauriai teis ir erzins. Jei ši dingstis jums 
trukdo veikti, patariame sumanymu dalintis tik su labai atidžiai 
pasirinktais draugais, kuriais iš tiesų pasitikite ir esate tikra, kad 
šie artimi žmonės nepaskleis apie jus apkalbų. Jei atrodo, kad 
kurie nors pažįstami mėgsta plepėti ir būgštaujate, kad jus įskau- 
dins, nieko jiems apie savo veiklą nepasakokite. Užuot nerima- 
vusi dėl viešosios nuomonės, būkite atsargi, pasisaugokite gali- 
mų apkalbų ir toliau ieškokite vyrų. 


Trečias pasiteisinimas. Gerų vyrų nėra 

Nuolat girdime moteris sakant, esą pasaulyje nelikę gerų vy- 
„rų. Skamba taip, tarsi kažkada buvo gerų vyrų perteklius, o vė- 
liau jie visi išnyko nuo žemės paviršiaus tik todėl, kad jų vietoje 
apsigyventų paskutiniai mulkiai. 

Dirbdami su vyrais pastebėjome, kad dauguma jų yra geri 
žmonės, tik išmokę tai slėpti. Vyrai tūno savuose nepatrauk- 
liuose kiautuose, bet tas kiautas plonas ir jį dažniausiai galima 
greitai pramušti. Prisimindami ne kartą iširusius santykius su 
moterimis vyrai linkę būti atsargūs ir įtarūs, o tada neatrodo 
tokie žavūs. Kai vyrai stengiasi susipažinti su moterimis ir pa- 
tikti joms, jie ne visai supranta, kaip tai padaryti, ir galiausiai 
viską sugadina, galbūt net elgiasi kaip mulkiai arba silpnapro- 
čiai. Moterys (turbūt ir jūs) dažnai neteisingai supranta vyrų 
ženklus ir ketinimus. Nevykėliškas merginimas dar kartą jas įti- 
kina, kad vyrai yra menkystos. Šie sutrinka, nes juk stengėsi 
būti mieli ir romantiški. Savo ruožtu jie ima elgtis ciniškai ir 
abejoti, ar kada nors bus laimingi su moterimi. Skirtingų lyčių 
vieni kitiems siunčiami signalai nepasiekia tikslo ir bendravi- 
mas pavirsta pražūtingu uždaru ratu. Mes ir esame, kad padėtu- 
me nutraukti tą ydingą ciklą; mes paaiškinsime, kaip toks reiš- 
kinys atsiranda, ir parodysime, kaip rasti išeitį iš vienokios ar 
kitokios padėties. Kai suprasite, kas vyksta, galėsite išdrįsti per- 
žengti to uždaro rato ribą. 

Prisiminkite, kad vyrai yra įžūlūs ir malonūs, meilūs ir šiurkš- 
tūs; linksmi ir storžieviai tuo pat metu. Kadangi aišku, jog vyrai 
yra skausmo ir malonumų mišinys, vėl grįžkime prie jūsų. Nebus 
lengviau susirasti vyrą, jei kaltinsite juos dėl savo sunkumų, liū- 
dėsite, kad jie:vienu metu įžeidžia ir stengiasi būti mieli. Kaltin- 
dama vyrą pasieksite tik viena: liksite tokia, kokia esate — viena. 

Dabar pasakysime jums dar daugiau žeidžiančių ir baisių daly- 
kų. „Idealus vyras“ neegzistuoja. „Idealus vyras“ tėra jūsų vaiz- 
duotės vaisius, mistinė būtybė ir nepasiekiamas tikslas. Nors 
yra tūkstančiai gerų vyrų, visi jie mieli ir kvaili, storžieviai ir 
rūpestingi. Joks vyras, kad ir koks turtingas, gražus ar mielas 
būtų, niekada neatitiks jūsų idealo. Kol neišvaduosite savęs iš 
troškimo surasti tą nepakartojamą vyrą, tol joks jūsų sutiktas 
vyras nebus užtektinai geras. Nė vienas vyras neįstengs prilygti 
jūsų idealui. 

O dabar pasiruoškite atsisveikinti su susikurtojo vyro atvaiz- 
du. Pasiimkite šautuvą, peilį, nuodų ar kitą ginklą ir sunaikinki- 
te „idealaus vyro“ vaizdinį. Sudeginkite jį prieš eidama pirmyn. 

Nuo šiol pasirenkite žvelgti į sutikto vyro esmę. Ištirkite, 
kaip jis apskritai elgiasi, puikiai žinodama, kad visi vyrai daro 
kvailų klaidų (daugiau apie tai pasiskaitysite 6 skyriuje). Jūs 
turbūt nuvertinote daug šaunių pasaulio viengungių tik todėl, 
kad jie nuolat elgėsi ne taip, kaip norėjote. Dažnai tenka ma- 
tyti, kaip neapgalvotai ir šiurkščiai vyrai mėgina mergintis. To- 
kiu atveju moterys dažniausiai dėbteli į vyrą, išklauso jo kvai- 
lus pirmuosius išvedžiojimus ir nedelsdamos atmeta, nieko dau- 
giau apie jį nesužinojusios. Dažniausiai matome moteris verti- 
nant vyrus pagal jų aprangą ir pagal tai, ar šie moka lengvai 
prieiti ir romantiškai pradėti pokalbį. Moterims nepavyksta ver- 
tinti pagal savo kriterijus ar tikruosius tikslus. 2 skyriuje drauge 
sudarėme planą, kaip sutikti tą Vienintelį, kokios jo savybės 
yra pageidautinos. Norime, kad pradėtumėte vertinti vyrus, su 
kuriais susipažįstate, pagal savo sąrašo reikalavimus, o ne pagal 

taktišką priėjimą. Juk vyras, kurio švelnūs judesiai, gali ir netu- 
rėti tų savybių, kurių jums reikia. Pasakyta, keliaukime pirmyn. 


Ketvirtas pasiteisinimas. Aš nepajėgiu to padaryti 

Naujų dalykų mokymasis ar naujas sumanymas gali gąsdinti. 
Mokslo vaisiai kartūs. Sumanymas panašus į sunkų darbą. Galu- 
tinis tikslas atrodo tarsi nepasiekiama svajonė. Maža to, suma- 
nymo pradžia, ko gero, bus pilna klaidų ir apsiskaičiavimų. 

Daugumai mūsų paskaitų dalyvių atrodė, kad jie yra beviltiški 
bendrauti su priešinga lytimi. Kai kurie įpusėję paskaitas norėda- 
vo nutraukti ir pasiduodami pakelti rankas, nes susitikinėti pasi- 
rodė per sunku. Kitiems dalyviams patirtos nesėkmės buvo per 
daug skaudžios, jie traukdavosi ir nenorėdavo pradėti iš naujo. 
Kad ir kokia būtų priežastis, vykdant šį sumanymą kai kada at- 
rodys, kad daugiau nepajėgiate, ir norėsite viską mesti. 

Kai jausitės nuliūdusi ir norėsis baigti poros ieškojimo žaidi- 
mą, geriausias vaistas - kitų moterų parama. Draugės arba mama 
supras jūsų rūpesčius, paguos jus, patars ir ištrauks jus iš tamsos 
gelmių taip, kaip niekas kitas nemokėtų to padaryti. Be galo svar- 
bu, kad reikiamą paramą gautumėte, kai tik pasijusite bejėgė ar 
norėsite viską baigti. Jei turite draugių, kurios taip pat skaito šią 
knygą, nueikite pas jas ir aptarkite, kaip sekasi mūsų programa. 
Tegul draugės primena jums būsimus dabartinio triūso vaisius ir 
kaip bus gera, kai pagaliau surasite trokštamą vyrą. Pasikalbėkite 
su bičiuliais, kurie jau pastebėjo jūsų pažangą, ir paprašykite daž- 
niau jums apie ją priminti. 

Štai gera žinia: iš tiesų gali būti naudinga jaustis nevykėlei. 
Skausmas gali veikti kaip spyruoklė ir vėl priversti jus veikti. Kai 
neteksite kantrybės ir manysite, kad jūsų santykiai nė trupučio 
negerėja, turbūt jausitės blogai tol, kol vėl nesugrįšite į vėžes ir 
nepradėsite visko iš naujo. Daugelis mūsų konsultuotų žmonių 
panaudoja neigiamą savijautą kaip priežastį dar atkakliau siekti 
savo tikslų. Jūs tikriausiai esate patyrusi tą jausmą, kai išbūni ak- 

lavietėje taip ilgai, jog ilgiau nebegali tverti, ir tuomet griebiesi 
keisti padėtį. Kartais sakoma, kad kai žmogus suglemba, geriau- 
sia jam įspirti - tuomet greičiau atitoks. Kai jausitės nevykėlė ir 
nesėkmė bus per daug skaudi, įsidrąsinkite — grįžkite į veiksmo 
vietą — ir vėl elkitės ryžtingai. 


Penktas pasiteisinimas. Nemoku susirasti vyro 

Dar niekada neteko sutikti tokios atstumiančios moters, ku- 
rią būtų galima vadinti beviltiška. Gebėjimas susirasti vyrą ne- 
priklauso nuo jūsų genetinio kodo ar psichinių savybių. Gebėji- 
mą susirasti vyrą galima išsiugdyti, perduoti ir padauginti. Nors 
kai kurioms moterims tai sekasi tarsi savaime, daugumai reikia 
dėl to stengtis. Trokšdama sėkmės tarp vyrų seniau gal pasikliau- 
davote likimu, viltimi ar net maldomis. Kaip matote, nė vienas 
iš šių būdų nėra labai veiksmingas. Tad kokia gi išeitis? 

Išeitis yra biblija, kurią laikote rankose. Taip, mes siūlome iš- 
eitį iš visokio vargo, sielvarto, ašarų ir vienišų naktų. Visą savo 
gyvenimą laukėte tokių gelbėtojų kaip Ronas Louisas ir Davidas 
Copelandas. Šioje knygoje slypi atsakymai į jūsų klausimus ir nuo- 
sekli programa, kad atrastumėte savo svajonių vyrą. Tai reiškia, 
kad jokie pasiteisinimai daugiau negalės jūsų sustabdyti. Kai baig- 
site skaityti šią knygą ir toliau veiksite savarankiškai, nenuleiski- 
te rankų, ieškokite bičiulių paramos ir mėginkite tol, kol galiau- 
siai pasiseks. 


Šeštas pasiteisinimas. Vyrą susirasti nekainuoja 

pastangų 

Kai kurioms moterims atrodo, kad jų padėtis neleidžia inici- 
juoti pasimatymų su vyrais. Jos buvo išauklėtos, kad visa atsako- 
mybė turi gulti ant vyro pečių. Mes sutinkame, kad pačiu geriau- 
siu atveju minios vyrų kvies jus į pasimatymą. Gera pradžia būtų 
reikalauti, kad visi vyrai perskaitytų knygą How to Succeed With 
Women („Kaip sutarti su moterimis“). Bet jei vyrai jūsų į pasima- 

tymą nekviečia, tai ką dėl to reikėtų kaltinti? Šitaip besiteisi- 
nančias moteris mes vadiname primadonomis, nes jos reikalau- 
ja, kad viskas būtų nepriekaištinga ir taip, kaip jos įsivaizduoja. 
Kai reikalai nesiklosto taip, kaip nori primadona, ji kaltina visą 
pasaulį, kad šis netenkinąs jos poreikių. Ji skundžiasi ir skundžia- 
si, bet nenori nieko daryti, kad pakeistų padėtį. 

Geriausias būdas išvengti primadonos likimo, kad ir kaip tai 
būtų nedėkinga, yra imtis atsakomybės už savo paieškų sėkmę. 
Kaip tai padaryti? Elgtis taip, kad vyrai galėtų prie jūsų prieiti. 
Pagalvokite, ar nutaisote išdidžią miną ir jus tiesiog baisu užkal- 
binti? Dauguma šią dingstį nurodančių moterų prisipažįsta, kad 
jaučia baimę vyrams. Jos paslapčiomis stengiasi laikytis atstu nuo 
vyrų, kad nereikėtų su jais turėti reikalų. 

Jei esate primadona, turėtumėte suprasti, kad dauguma tokių 
moterų lieka vienišos arba patiria visą virtinę nesėkmingų san- 
tuokų. Tipiška primadona trokšta vyro meilės ir jo suteikiamo 
patogumo labiau nei bet ko kito pasaulyje, bet nenori įsileisti 
vyro į savo gyvenimą. Todėl vyrai jaučia, kad niekada neįstengs 
laimėti primadonos širdies, ir eina tolyn, ieškodami moters, kuri 
leis tai padaryti. 


PENKI PATARIMAI PRIMADONAI 

Kadangi neturime atskiros programos primadonoms, duosi 
me jums visais atvejais tinkamų patarimų. Kad pradėtumėte 
sveikti, pirmiausia turite išsiaiškinti, kaip kuriate atstumą tarp 
savęs ir vyrų. Antra, turite patyrinėti, kaip neleidžiate vyrams 
laimėti, kai jie šalia jūsų, ir pradėti ieškoti būdų, kaip leisti jiems 
gerai jaustis su jumis. Trečiasis žingsnis yra stebėti, kaip peikia- 
te ir žeminate vyrus, neatitinkančius vaizduotės sukurto vyro 
idealo. Išsiaiškinusi, kad dažnai žiauriai teisiate kitos lyties at- 
stovus, kai šie elgiasi toli gražu ne idealiai, galite pradėti atleisti 
vyrams jų prieštaringą — nuostabų ir pasibaisėtiną — būdą. Ir 

ketvirtas žingsnis yra išmokti būti malonesnei. Tai galite pada- 
ryti ištyrusi savo skleidžiamą nuotaiką ir pradėjusi lankytis to- 
kiose vietose, kuriose vyrams bus patogu jus užkalbinti. Penk- 
tasis ir paskutinis žingsnis yra pradėti jausti atsakomybę už ben- 
dravimo sėkmę ir prižadėti nebekaltinti vyrų. Vėliau gal net 
įprasite daryti siaubingus dalykus - flirtuoti su vyrais ir kviesti 
juos į pasimatymus. 


Kokie jūsų pasiteisinimai? 

Mes pabrėžiame, kad susitikinėdama galite patirti nemalonių 
jausmų. Kartais skaudu vien prisiminus, kaip mus atstūmė. Kar- 
tais norisi pasislėpti ir pasiguosti savo pasiteisinimais. Patariame 
šiek tiek leisti sau priešintis. Susirasti vyrą yra ilgas darbas, todėl 
labai svarbu sutarti su savimi. 

Ar perskaičiusi visus šiuos pasiteisinimus galėtumėte pasakyti, 
kurį naudojate atidėliodama pažintis su vyrais? Kokiomis čia ne- 
paminėtomis priežastimis pateisinate savo vienišumą! Kokios įsi- 
kalbėtos nelemtos ydos trukdo gyventi taip, kaip norite? Pamąs- 
tykite ir užsirašykite, kad suvoktumėte savo pasąmonės vyksmus. 
O dabar skelbiame karą visiems šiems pasiteisinimams ir apskri- 
tai savigraužai. Mūšį galite laimėti tik labai aiškiai pažinusi savo 
priešą ir jo veiksmus. Pradėkime tuoj pat! 


Dievaitės susitikinėjimo įpročiai: 
aštuonios pagrindinės taisyklės 


Mes ir toliau skatinsime tyrinėti klaidingas neveiklumo prie- 
žastis bei tuo pačiu metu pamažu siekti užsibrėžtųjų tikslų. Mūsų 
metodas yra kaip lazda su dviem galais, kuriais reikia pakaitomis 
naudotis tai imantis veiksmų, tai aiškinantis jūsų pačios sau da- 
romas kliūtis. Dabar išsamiau pakalbėsime apie aštuonias pravar- 
čias taisykles, padėsiančias susipažinti su tinkamais vyrais. 

Pirmoji taisyklė. Flirtuokite su kiekvienu 

patraukiančiu dėmesį vyru 

Žaneta moka flirtuoti suprantamai. Ji žino, kad kiekvienas 
vyras, su kuriuo ji susipažįsta, gali tapti jos draugu arba mylimuo- 
ju. Žaneta kalba ir flirtuoja tikėdama, kad galiausiai atras svajo- 
nių vyrą. Ji yra atkakli ieškotoja. Žaneta seniai suprato, kad 
neveikliosios lieka vienišos. Dėl to ji pasiryžo sukurti patvarius 
santykius, kad ir kiek darbo jai tai atsieitų. Zaneta žino, kad kiek- 
vieną draugystę sudaro tūkstančiai bendrų akimirkų: nuo pirmo 
žvilgsnio iki pirmojo bučinio, nuo pirmo pokalbio iki pasipirši- 
mo. Žanetai sekasi su vyrais, nes ji supranta: prireiks tūkstančių 
akimirkų, kol jos tikslai bus įgyvendinti. Toks požiūris suteikia 
jai stiprybės einant į pasimatymus, flirtuojant, ilgiau ar trumpiau 
bendraujant su vyrais. Esame tikri - toks požiūris padės išsipildy- 
ti jos svajonėms. 

Flirtas gali tapti dideliu sąmyšiu. Dažnai vyrai visiškai nenu- 
tuokia, kaip suprasti jūsų ženklus, o dar blogiau būna, kai jie sten- 
giasi su jumis flirtuoti. Jūs turbūt nepatikėtumėte, kad vyrai nesu- 
pranta jūsų užuominų net tuomet, kai jūs manote, jog jos labai 
aiškios. Dažniausiai vyrai taip įgąsdinti nesėkmių su moterimis, 
kad užtenka kiek šaltesio atsako, ir jie bėga. Visi esame matę, kaip 
vyras prieina prie moters, pabando žaismingai ją užkalbinti ir po 
trumpo pokalbio arba subtiliausio požymio, kad ji nėra labai susi- 
žavėjusi pašnekovu, atsisako ketinimų. Moterys paprastai nesusi- 
gaudo, kad atkreipti vyro dėmesį ar sudominti jį neužtenka nusi- 
šypsoti ir pakedenti plaukus. Kiekvieną akimirksnį reikia stengtis 
ir išraiškingai bendrauti, kad vyras suprastų, ką norite jam pasakyti 
(6 skyriuje tai aptarsime nuodugniau). 

Jei jus domina vyras, ieškokite būdų išlaikyti jo susidomėjimą 
jumis, ypač jei gavote ženklų, kad tarp jūsų atsirado abipusė trau- 
ka. Žaneta moka išlaikyti vyro dėmesį visą vakarą ir gerokai il- 
giau. Ji ko nors jo paprašo, pasiteirauja, gauna jo telefono nume- 
rį, paskambina jam, palieka gundomas žinutes ir visą dieną ne- 

leidžia jam savęs pamiršti. Bet visų svarbiausia - Žaneta yra drą- 
si, tvirta ir atkakliai siekia vyro bei galimos draugystės. Maži kryp- 
tingi veiksmai lemia stiprius ryšius ir darnius santykius. Turėkite 
omenyje: reikia dešimčių, jei ne šimtų valingų veiksmų, kad su- 
sirastumėte vyrą ir jį išsaugotumėte. 


Antroji taisyklė. Remkitės į drauges 

Jau sakėme ir dar pakartosime, kad įsidėmėtumėte: sėkmė su 
vyrais absoliučiai pareina nuo jūsų draugių paramos: patarimų, 
išsipasakojimų, pasiginčijimų, atokvėpių ir atsinaujinimų po žei- 
džiančių draugystės žaidimo tarpsnių. Leiskite savo bičiuliams 
padrąsinti jus. Tai padės neprarasti ūpo gerokai ilgiau nei bū- 
nant vienai. Tyrimo rezultatai rodo, kad geriausiai sekasi toms 
moterims, kurias labai remia jų pažįstamos. 

Šios knygos autoriai dažnai naudodavosi šia taisykle vienas 
kitą paragindami pakviesti moteris į pasimatymą. Kai nedrįsda- 
vome moteriai paskambinti, mes irgi vienas kitą skatindavome 
tai padaryti. Naudodavomės visiems būdingu polinkiu įžūliai iš- 
dykauti ir lažindavomės, kuris susipažins ir flirtuos su daugiau 
moterų, ir net vienas kitą drąsindavome prieiti prie gražių mote- 
rų ir užkalbinti jas. Vienas kitam padėdami pajėgėme ištverti daug 
ilgiau, nei jei būtume veikę po vieną. 

Žinome, kokia kančia yra būti atstumtam ir kaip graužiasi bei 
sielvartauja vienišiai. Draugių parama lydės per sunkumus ir 
džiaugsmus. Jei neturite artimų draugių ir daugiausiai šnekučiuo- 
jatės su vyrais, turėtumėte nedelsdama pakeisti savo įpročius. 
Draugių padrąsinimai bei šių padrąsinimų poveikis pralenks bet 
kurio vyro patarimų galią (žinoma, išskyrus autorių patarimus). 
Be to, turint labai daug bičiulių vyrų gali būti sunku susipažinti 
su vyrais kitokiems santykiams. Galimi partneriai arba pavydės, 
arba nepatogiai jausis dėl vyriškos jūsų draugijos. Galų gale bi- 
čiuliai vyrai dažniausiai tik sujauks jūsų reikalus, nes, šiaip ar taip, 
daugumai jų galite slapta patikti. 

Trečioji taisyklė. Nepaliaujamai siekite jus 

dominančių vyrų 

Moterys, kurioms puikiausiai sekasi, būna visą dėmesį sukau- 
pusios į savo tikslus. Jos nepaliaujamai ieško progų susitikti, pra- 
tinasi būti laisvos ir suranda būdų tuo pat metu linksmintis. To- 
kios moterys visuomet gali rinktis iš keleto vyrų. Laisvė rinktis 
suteikia galimybę pačiai nuspręsti, su kuriuo eiti į pasimatymą ir 
su kuriuo bendrauti toliau. Jos pasiekia to, kad vyrai varžosi dėl 
jų dėmesio. Moteris, bendraujanti pagal šios knygos siūlomą pro- 
gramą, flirtuojanti su vyrais bei juos gundanti, nesuks sau galvos, 
jei su vienu ar su dauguma vaikinų nieko neišeis. Užuot krimtu- 
sis, ji bus visą dėmesį sutelkusi į savuosius tikslus: turėti vieninte- 
lį vyrą, vyrų haremą ar meilės vergą. 

"Tos mūsų paskaitų dalyvės, kurioms labiausiai sekasi, nuolat 
susipažįsta su vyrais vienišų žmonių renginiuose, restoranuose, 
baruose, gatvėje ar bet kur kitur. Kaip ir šauniausios prekybos 
vadybininkės, jos daro viską, kad gautų tai, ko nori. Nepames- 
damos iš akių pagrindinio tikslo jos nenuilstamai susitikinėja su 
vyrais ir siekia tų, kurie jas domina. 


Ketvirtoji taisyklė. Išmėginkite daugelį 

Susitikinėjimas yra skaičių žaidimas. Sėkmės numylėtinės se- 
niai išmoko aklai nepasitikėti. Jos siekia daugelio vyrų. Šios mo- 
terys suvokia, kad draugystė yra pilna netikėtumų. Spektaklis 
nesibaigs, kol jis su žiedu vienoje rankoje, gėlėmis dantyse ir pi- 
nigais kitoje rankoje nepasipirš. O dovana jam tebūnie prašy- 
mas surengti jums patį žavingiausią medaus mėnesį. Kad surastu- 
mėte šį, vienintelį, turite išmėginti daugelį. 

Susitikinėjimas — skaičių žaidimas dar ir todėl, kad turėsite 
suktis apie tiek ir tiek vyrų, kad kai kurie iš jų pasiūlytų pasima- 
tyti. Iš šių kiek nors vyrų atitiks jūsų reikalavimus. Iš šių kai kurie 
norės pratęsti santykius su jumis. Iš jų gal bus vienas, o gal ir keli, 
su kuriais norėsite susituokti. Aišku? 

Mes siūlome ir jums pradėti žiūrėti į šį sumanymą kaip į skai- 
čių žaidimą, kad nuimtumėte nuo jo rimties kaukę. Tvarkyti rei- 
kalus su skaičiais nėra asmeniška, tai tik patogi skaičiavimo sis- 
tema. Ji padeda nekreipti dėmesio, ar kokiam nors vaikinui pati- 
kote, ar nepatikote, ar jūsų tą dieną nepanorėjo todėl, kad plau- 
kai negražiai atrodė. Kai žiūrėsite į reikalus kaip į skaičių žaidi- 
mą, galėsite matematiškai apskaičiuoti, kiek laiko jums prireiks, 
kad gautumėte tai, ko norite, tada kiekvieną užduotį vertinsite 
kaip kliūtį, per kurią reikia peršokti keliaujant į tikslą. 

Žaismingai šnekučiuodamasi su daugeliu vyrų imsite vis la- 
biau pasitikėti savimi ir tapsite gyvybingesnė. Susitikinėjant su 
keletu vyrų viena sėkmė skatins kitą, o sustiprėjęs pasitikėjimas 
savimi padės surasti dar daugiau galimų partnerių. Dėl to tapsite 
veržlesnė bei labiau pasitikinti, kad ir ką darytumėte. Kaip teigia 
vienas apibrėžimas, gyvybingumas rodo, kiek žmogus turi drąsos 
gyventi. Drąsa gyventi — tai, kiek mėgstate viešumą, kiek norite 
išsiskirti iš kitų, ar bijote, ar ne savo aistringumo ir kaip save 
pateikiate. Kai laisvai pažindinsitės, matysitės ir bendrausite su 
daugeliu vyrų, būsite tvirtesnė, veržlesnė ir drąsesnė. 

Išbandyti daug kandidatų (tai yra susitikinėjimą suprasti kaip 
skaičių žaidimą) gerai dar ir dėl to, kad šio triūso vaisiai bus tikrai 
puikūs. Maži ir nuolat atliekami veiksmai galiausiai lemia sėk- 
mę. Visi prisimename istoriją apie vėžlį, kuris laimėjo, nes buvo 
lėtas ir pastovus, ne toks kaip greitas, bet tingus ir nerūpestingas 
kiškis. Tas pat ir siekiant vyrų: atkaklūs mėginimai atneš sėkmę. 


Penktoji taisyklė. Įsivaizduokite, kad jus dievina 

Mes primygtinai siūlome jums pasirinkti drabužius, išvaizdą, 
laikyseną, mintis ir bendrą elgseną, būdingą moteriai, kurią lydi 
sėkmė. Dmitrijus, vienas iš gabiausių mūsų paskaitų dalyvių, su 
moterimis visada elgiasi kaip „tikras vyras“. Tada jis būna savimi 
pasitikintis ir žaismingas. Dmitrijus slapčiomis mėgdžioja Džoną 
Travoltą, vaidinusį filme Get Shorty („Surask žemaūgį“). Jis seka 

ir savo draugo Rono pavyzdžiu. Dmitrijus suprato, kad su mote- 
rimis jam seksis geriau, jei elgsis taip kaip Ronas. Dmitrijui pra- 
dėjo klotis, kai jis ėmė mėgdžioti šaunuolius. 

Karina mėgdžioja vieną iš savo mėgstamos knygos veikėjų. 
Prieš pasimatymą ji įsivaizduoja esanti gundanti drąsuolė iš mei- 
lės romano ir taip įkvepia pasitikėjimo savimi. Ji net nusipirko 
sijoną, kurį, manė, ši veikėja segėtų. Karina žino kartais bū- 
nanti baikšti, užsisklendusi savyje, beveik atsiskyrėliška. Ji bu- 
vo įpratusi vengti vyrų, ir ne todėl, kad jais nesidomėjo, o to- 
dėl, kad jų bijojo. 

Karina pradėjo mėgdžioti romano veikėją, kad išsivaduotų iš 
tos įprastos baimės. Ji suprato, kad jei elgsis taip kaip anksčiau, 
teks iškęsti dar daugiau vienišų naktų ir nesėkmių. Įsivaizduoda- 
ma esanti kitas asmuo ji įveikė savo drovumą. Kaip ir dauguma 
šios knygos patarimų, mėgdžiojimas nėra greitai gydantis vaistas 
nuo visų ligų. Karinai šis būdas padėjo labiau pasitikėti savimi, 
nes ji kantriai mėgdžiojo romano veikėjos elgesį kelis mėnesius. 
Karina keitėsi po truputį, bet keitėsi, kol pasiekė savo tikslą. Tu- 
rėdama pavyzdį ji įveikė baimę ir tapo šauni. 


Seštoji taisyklė. Iš namų - kaip į šventę 

Siekiant pasisekimo tarp vyrų svarbu visur ir visada gražiai 
atrodyti. Kai kurioms moterims nepavyksta psichologiškai ir fi- 
ziškai pasiruošti sutikti tą ypatingą žmogų. Dažnai jos pamiršta, 
kad gali sutikti vyrą visai netikėtai, neįprastai susiklosčius aplin- 
kybėms. Taip, tūkstančiams porų nutiko būtent šitaip. Nuo šiol 
būkite pasirengusi sutikti savo svajonių vyrą kiekvieną akimirksnį 
išėjusi iš namų. Mes neraginame išeiti iš namų visada vilkint kos- 
tiumėlį ar vien apatinius, nors gal būtų ir neblogai. Tačiau siūlo- 
me įvertinti savo drabužius pagal tai, ar taip apsirengusi norėtu- 
mėte susipažinti su vyru, ar ne. Vyrus gali patraukti bet kas: su- 
plėšyti džinsai, apatiniai, sportinės kelnės ar vesterno stilius. Vi- 
sų svarbiausia yra požiūris, kurį perteikiate savo apranga. Dalį 

jūsų požiūrio apibūdina patrauklūs drabužiai, su kuriais jaučiatės 
patogiai ir laisvai. Kupidonas gali į jus pažvelgti pačiu netikė- 
čiausiu akimirksniu. Niekada to nepamirškite. 


Septintoji taisyklė. Greitai berpraskite vyrus ir 

dairykitės kitų 

Jei norite tapti karšta ir gundanti mergytė, gaunanti bet kokį 
vyrą, kurio nori, turite labiau pasitikėti savimi ir labiau save ver- 
tinti. Juk neleisite sau švaistyti laiko vyrams, kurie jums netinka. 
Nors to dar nesuvokiate, jūs esate karšta ir gundanti mergytė, 
kokių trokšta ir kokios turi savo tikslą. Kam ta gėla dėl pasimaty- 
mų, kam prisirišti prie vyrų, kurie neįeina į jūsų planus? Jei sutik- 
site priimti mažiau, nei iš tiesų norite, nukrypsite nuo pagrindi- 
nio tikslo ir atitolinsite susitikimą su svajonių vyru. 

Turite išmokti greitai atskirti grūdus nuo pelų, jums tinkamus 
vyrus — nuo netinkamų. Vertinkite pagal savąjį sąrašą, kad ne- 
reikėtų spręsti iš išvaizdos, pokalbio pradžios ar kitų išorinių sa- 
vybių. Jei einate į pobūvį susitikti su vyrais ir ten nėra nė vieno, 
atitinkančio jūsų reikalavimus, nedelsdama išeikite. Kam gaišti 
laiką? Jūs ten tik dėl vienos priežasties — susirasti vyrą ilgai drau- 
gystei! 

Išmokti greitai įvertinti vyrus ir dairytis kitų jums tikriausiai 
bus nauja. Iš tiesų šitiek vyrų iš karto gali būti neįtikima, palygi- 
nus su jūsų ankstesniais įpročiais. Lygiai kaip lavindama visus 
kitus įgūdžius, turėsite nuolat pratintis, kad išmoktumėte greitai 
atrinkti vyrus. Pirmus keletą sykių greitai atstūmusi vyrą dėl to, 
kad jam trūksta jūsų ieškomų savybių, galite jaustis nepatogiai ir 
nenatūraliai. Tačiau tai palengvės. Ir toliau primename jums, kad 
esate be galo paklausi prekė ir negalite sau leisti švaistyti laiko 
nevykėliams. Tai suprasdama daug veiksmingiau sieksite pagrin- 
dinio tikslo. 

Aštuntoji taisyklė. Susitikinėjimas — tai žaidimas 

pagal tam tikras taisykles 

Kai sakote žodį „žaidimas“, apie ką galvojate? Daugumai mū- 
sų žaidimas siejasi su varžybomis, painiava, pralaimėjimu, liū- 
desiu. Mes norėtume jūsų požiūrį į žaidimą pakeisti taip, kad 
susitikinėjant jis būtų naudingas. Prisiminkite tą savo gyveni- 
mo tarpsnį, kai žaisti buvo smagu ir linksma. Minutėlę atmin- 
ties kloduose paieškokite savęs, kai jums buvo gal ketveri ar 
penkeri. Atsigręžkite į tą amžių, kai jums reikėjo lėlių, paveiks- 
lėlių, dėlionių, kai ėjote slėpynių, arba prisiminkite bet kokį 
žaislą ar žaidimą, kuriuo mėgavotės ir džiaugėtės. Ar dar atsi- 
menate tuos vaizduotės sukurtus pasaulius ir nerūpestingą žai- 
dimą? Su kuo tuo metu draugavote? Ką labiausiai mėgdavote 
veikti? Koks pašėliškiausias ir smagiausias nutikimas iš to tarps- 
nio įsiminė? Daugumai mūsų tai buvo laikas, kad ir tolimas bei 
trumpas, bet kupinas džiaugsmo, laisvės ir žaidimų. Norime, 
kad susitikinėdama gyventumėte šiuo tyrumo, linksmybės, kū- 
rybingos išraiškos, gyvybingumo, laisvės ir stebuklų jausmu. 

Šioje knygoje žodis „žaidimas“ reikš kai ką linksmo, kas ne- 
turės jokių neigiamų padarinių, jei žaisdama suklysite. Panau- 
dokite prisiminimus apie žaidimus ir lėles kurdama naujojo — 
susitikinėjimo — žaidimo taisykles. Ateinančius kelis mėnesius 
kvėpuokite tuo pačiu laisvės dvelksmu ir mes padėsime jums 
susirasti vyrą. 


OFICIALIOS SUSITIKINĖJIMO ŽAIDIMO TAISYKLĖS 

Visi žaidimai turi taisykles. Tad jūsų susitikinėjimo žaidimo 
taisyklės — geriausias susitikinėjimo vadovas, kokį tik kada nors 
esate skaičiusi. Laikykitės šių taisyklių, ir jūsų gyvenimas greitai 
pagerės. 

Pirmoji taisyklė. Nieko nesupraskite asmeniškai. Ar teko 
žaisti tokį žaidimą, kuris staiga nustojo būti žaidimu ir peraugo į 

kai ką asmeniška? Alenija, mūsų paskaitų dalyvė, žaidė moterų 
tinklinio komandoje. Ji vaizdžiai mums paaiškino, kaip lengvai 
ir greitai smagūs žaidimai gali virsti nemaloniais. 

— Žaisti sekėsi puikiai, - pasakojo ji, — tik staiga kitos koman- 
dos žaidėja tyčia trenkė kamuoliu vienai iš mūsų komandos na- 
rių ir sužeidė ją. Tai jau nebuvo žaidimas. Mes visos buvome ap- 
stulbusios, kad kita komanda elgiasi taip agresyviai. Sužeistoji mer- 
gina buvo mano draugė. Akimirksniu žaidimas virto tikrove. 

Prieš šį įvykį Alenijai buvo smagu, ji žaidė atsipalaidavusi ir 
įsijautusi. Po to buvo sunku vėl į tai žiūrėti kaip į žaidimą, nes jis 
virto mūšiu. | 

Pasiaiškinkime, kaip susitikinėjimas vėl galėtų virsti žaidi- 
mu. Pirmoji žaidimo taisyklė - kad ir ką vyras sakytų ar darytų, 
nesuprasti to asmeniškai. Jei bare prieinate prie vyro, o jis de- 
dasi jūsų nematąs, nesupraskite to asmeniškai. Jei susitikote su 
tikru gražuoliu ir atsisveikindamas jis nepabučiuoja jūsų net ir 
po to, kai panaudojate visas gundymo gudrybes, nesupraskite 
to asmeniškai. Kad ir koks būtų atvejis, niekas, ką vyrai darys 
ar sakys, nebus nukreipta prieš jus ir todėl jums niekada nerei- 
kėtų taip suprasti. Kai ką nors nemalonaus prisitaikote sau as- 
meniškai, tai tik sukelia kančią, savikritiką ir atitolina žaidimo 
pergalę. | 

Kaip jau minėjome 3 skyriuje, vienas iš geriausių būdų ištverti 
bet kokį atstūmimą yra kūrybiškai jį išsiaiškinti. Kai vyras daro 
ką nors, kas jums nepatinka, raskite būdą išsiaiškinti jo veiks- 
mus taip, kad tai būtų jo reikalas, o ne jūsų. Jei vyras nepastebi 
jūsų, kai jam gatvėje sakote „Labas“, galite manyti, kad jis taip 
elgiasi ką tik sužinojęs blogą naujieną, kad susirgo jo motina. 
Kitas kūrybiškas aiškinimas būtų pamanyti, kad jis turi klausos 
sutrikimų ir net negirdėjo, kaip sveikinotės. Jei bare susipaži- 
nus su vyru šis nueina tolyn, tai kūrybingai išsiaiškintas jo el 
gesys reikš, kad nuo per daug išgerto alaus jam suskaudo pilvą. 
Esmė ta, kad kiekvienu atveju tikrosios neigiamo atsako prie- 

žastys jums nežinomos, todėl geriau aiškintis taip, kad jaustu- 
mėtės stipresnė, užuot aiškinusis taip, kad apie save manytumėt 
blogai. Jei vyro elgesį suprasite asmeniškai, žaidimas greitai virs 
karu. Sumanymas teiks vis mažiau malonumo ir galiausiai virs 
sunkiu darbu. 

Kada reikia suprasti asmeniškai: jei vyras į jūsų ženklus, žvilgs- 
nius ar bet kokį kitą kvietimą atsilieps teigiamai, jums būti- 
niausiai reikia tai suprasti asmeniškai. Ir turite stengtis išlaikyti 
jį susidomėjusį kaip galima ilgiau. Atminkite: jį traukia prie jū- 
sų. O tai atsitiko ne dėl ko nors kito, o tik dėl jūsų pastangų. 
Kai reikalai klostosi gerai, laikas atšvęsti jūsų stiprybę. Taisyklė 
tokia - kai reikalai klostosi gerai, privalote jaustis įvertinta, o 
kai blogai, nesuprasti to asmeniškai. Dėl taisyklių ginčytis ne- 
galima, jų reikia laikytis. 


Antroji taisyklė. Būkite žaisminga. Neseniai matėme, kaip 
keturiasdešimt penkerių metų moteris susipažino su raumeningu 
dvidešimt aštuonerių metų vaikinu. Moteris atėjo pasiimti užsa- 
kyto maisto ir pakritikavo vieną iš Elvio plakatų ant sienos. Par- 
davėjas šypsojosi ir juokavo su ja apie tą negudrų meną. Jie abu 
smagiai leido laiką keliolika minučių vienas su kitu juokaudami. 
Jai nueinant jis tarė: „Buvo malonu susipažinti su tokia gražia ir 
miela moterimi“. Ji paraudo ir prisidengė valgiaraščiu apsimesda- 
ma išpilta karščio ir sutrikdyta. Elgdamasi nevaržomai ir žaismin- 
gai ji suteikė jam progą pasišnekučiuoti. Toji moteris išmoko bū- 
ti žaisminga, laisva ir turbūt vyrai mielai su ja šnekučiuojasi bei 
kviečia kur nors nueiti. Žaismingumas gali padėti panašiai elgtis, 
pasiekti panašių pergalių ir jums. 


Trečioji taisyklė. Nepasiduokite. Zaidžiant bet kurį žaidimą 
ar mokantis ko nors naujo viską lemia atkaklumas. Net jei nesi- 
tikite laimėti, žaisti bus daug smagiau, jei nepasiduosite ir sieksi- 

te pergalės. Be to, skaitydama šią knygą randate paslapčių ir da- 
lykų, kurių kitos moterys niekada nesužinos. Jūsų viršus! 

Vyrus prie jūsų trauks labiau, kai būsite atkakli ir žaisite nusi- 
teikusi laimėti. Juos žavės jūsų valia ir ryžtas. Nepaliaudama sie- 
kite, ko norite, ir palenksite sėkmę savo pusėn. 


Ketvirtoji taisyklė. Remkitės tikimybėmis. Į susitikinėjimo 
žaidimą įsitraukiantiems savo paskaitų dalyviams visada pataria- 
me remtis tikimybėmis. Juk matematika visiems patinka (juo- 
kaujame). Remiantis tikimybėmis bus smagiau ir lengviau į ben- 
dravimą su vyrais žiūrėti kaip į skaičių žaidimą, užuot manius, 
kad tai milžiniškas pavojus jūsų savigarbai. Vieną vakarą knygy- 
ne pastebėjusi puikų vyrą pasinaudokite tikimybių teorija ir nu- 
tarkite, kokia yra procentinė tikimybė, kad pasikeisite telefonų 
numeriais. Galite nutarti, kad yra penkiasdešimties procentų ti- 
kimybė, kad jis su jumis kalbės. Galite spėti, kad yra šešiolikos 
procentų tikimybė, kad pasikeisite telefonų numeriais, ir aštuo- 
nių procentų tikimybė, kad tą patį vakarą šalia esančioje kavi- 
nėje drauge išgersite kavos. Spėlioti smagu ir tai neleis jums per- 
nelyg rimtai žiūrėti į susitikinėjimo žaidimą. 

Štai tokios yra susitikinėjimo taisyklės ir tikimės, kad nuo šiol 
jų laikysitės. Tai pagrindiniai nurodymai, kaip flirtą ir pasimaty- 
mus padaryti linksmus ir neskausmingus. Tegul tariamas papras- 
tumas ir lengvumas neapgauna jūsų. Jei laikysitės taisyklių, jos 
bus labai veiksmingos ir naudingos. Pasimatymai labiau panėšės 
į žaidimą, bus ne tokie bauginantys ir trikdantys. Kaip ir visuose 
žaidimuose, bus kalnų ir pakalnių, pergalių ir nesėkmių. Juk ne- 
galite tikėtis žaisti nė sykio nepralaimėdama. Ir pergalės, ir pra- 
laimėjimai yra būtinos žaidimo dalys, bet kiekviename žingsnyje 
jums padės stiprybė ir pasitikėjimas. 

Išvada 


Šiame skyriuje Copelandas ir Louisas atskleidė jums laiko pa- 
tikrintas tiesas, kaip susirasti svajonių vyrą. Pradėjome išsklaidy- 
dami „stygiaus mitą“, teigiantį, kad nėra laisvų vyrų. Po to paty- 
rinėjome dingstis, trukdančias susirasti savo Vienintelį. Jei jau 
spėjote užmiršti pasiteisinimus, perskaitykite juos dar kartą: 

Ca Pirmas pasiteisinimas. Tam reikia per daug laiko. Da- 
bar jau suprantate, kad jis neteisingas. 

Ca Antras pasiteisinimas. Tai pakenks mano geram vardui. 
Jau mokate šį pasiteisinimą įveikti ir nebūti paranojiška. 

Ca Trečias pasiteisinimas. Gerų vyrų nėra. Dabar mato- 
te, kaip tai juokinga. 

Ca Ketvirtas pasiteisinimas. Aš tiesiog nepajėgiu to pada- 
ryti. Dabar jau žinote, kad galite padaryti viską, kam pasi- 
ryžtate. 

Ca Penktas pasiteisinimas. Nemoku susirasti vyro. Šis vis 
dar gali atrodyti teisingas, bet sprendimą knygoje rasite. 

Ca Šeštas pasiteisinimas. Man nereikia stengtis, kad susi- 
rasčiau vyrą. Dabar turite penkis patarimus primadonos li- 
gai gydyti, tad pamąstykite, kaip galėtumėte užmegzti ryšius. 


Pradėję nuo pasiteisinimų, vėliau patyrinėjome ir galimas iš- 
eitis: pateikėme aštuonias taisykles. Daugybė moterų įvairiau- 
siais atvejais išbandė šias taisykles ir sėkmingai įrodė jų veiks- 
mingumą. Prisiminkite: 


Ca Pirmoji taisyklė. Flirtuokite su kiekvienu patraukian- 
čiu dėmesį vyru 

Ca— Antroji taisyklė. Remkitės į drauges 

Ca Trečioji taisyklė. Nepaliaujamai siekite jus dominan- 
čių vyrų 

Ca Ketvirtoji taisyklė. Išmėginkite daugelį 

Ca Penktoji taisyklė. Įsivaizduokite, kad jus dievina 

Ca Šeštoji taisyklė. Iš namų — kaip į šventę 

Ca Septintoji taisyklė. Greitai perpraskite vyrus ir dairy- 
kitės kitų 

Ca— Aštuntoji taisyklė. Susitikinėjimas — tai žaidimas pagal 
tam tikras taisykles 


Kitame skyriuje panaudosime šias taisykles ir sukursime veiks- 
mų planą, kaip susitikti ir bendrauti su vyrais. Pasiruoškite pergalei! 


PENKTAS SKYRIUS 


Kurgi 
tie 
vaikinai 


Ankstesnį skyrių pradėjome aiškindamiesi, kas jums trukdo susi- 
pažinti su vyrais. Šiems sunkumams įveikti pateikėme sprendimų, 
kurie padės sutikti trokštamą vyrą. Dabar patyrinėsime jūsų natūra- 
liąsias „rinkas“, taip pat grupes ir organizacijas, kurioms jūs priklau- 
sote ir kuriomis galėtumėte pasinaudoti ieškodama partnerio. 

Viso pasaulio vieniši vyrai ir moterys mano, kad norint susi- 
kurti nuostabius santykius užtenka tik vieną kartą pamėginti. 
Vienišiai įsitikinę, kad jei sykį pasiskelbs pažinčių skyrelyje ar 
kavinėje pabendraus su vienu žmogumi, tai būtinai užmegs trokš- 
tamus ryšius. Šiame skyriuje atversime jums daugiau galimybių 
susirasti porą parodydami, kokios aplinkybės yra ypač palankios 
užmegzti pažintį. Vilties yra, nenuogąstaukite. 


Vyrų yra visur 


Vyrų yra visur. Jie - maisto parduotuvėse, gatvėse, šokių klu- 
buose, autobusuose, muziejuose, oro uostuose, sportuoja sveika- 
tos klubuose ir perka knygas jūsų pamėgtose parduotuvėse. Vy- 
rai klausosi paskaitų ir lankosi vyno ragavimo vakarėliuose, eina 
į bažnyčią ir bėgioja parkuose. Norime, kad suprastumėte svar- 
biausią dalyką: vyrų yra visur. Jų netrūksta. Pradėkite pastebėti 
aplink jus visada esančius vyrus. Nuostabus vyras šiuo metu yra 
visai netoli. Tik jūs jo dar neradote. 

Sešios kasdien lankomos vietos, tinkamiausios 

susipažinti su vyrais 

Kaip rodo mūsų tyrimai, yra tokių vietų, kuriose lengva susipa- 
žinti su vyrais. Kas trukdo? Tikriausiai jūs nekreipiate į juos dėme 
sio. Pradėkite stebėti savo kasdienį gyvenimą ir vietas, kuriose su- 
tinkate vyrus. Tada galėsite išsiaiškinti, kodėl nesusipažinote anks- 
čiau, ir suprasite, ar vos pamačiusi jų nenuvertindavote. 

Kai imsite pastebėti vyrus, turėsite įprasti kasdien išsiruošti 
susitikti ir bendrauti su jais. Išsiugdyti įprotį — tai kiekvieną sa- 
vaitę, tomis pačiomis dienomis, tuo pačiu laiku eiti į tas pačias 
vietas. Tada, kad ir kur eitumėte, tapsite nuolatinė lankytoja. 
Būti nuolatine lankytoja yra labai naudinga. Galėsite susitikti ir 
susipažinti su kitais nuolatiniais lankytojais, jausitės tarsi tapusi 
ypatingo klubo nare. Dažnai sutikdama tuos pačius žmones tu- 
rėsite laiko numatyti ir pasirengti, kaip prieiti prie patikusio vyro 
ar net keleto jų. O dar džiugesnė žinia: atlikti tyrimai rodo, kad 
kuo dažniau žmonės susitinka, tuo patrauklesni vienas kitam at- 
rodo. Taigi jei kasdien tuo pat metu eisite į kavinę ir vis matysite 
tą patį trisdešimt trejų metų vyrą, geriantį kavą ir skaitantį laik- 
raštį, tai greičiausiai po kiek laiko imsite vienas kitam patikti. 
Mes tai vadiname „artimumo dėsniu“. Suvokdama šį dėsnį žino- 
site, kad galima užmegzti ryšį su nuolat sutinkamais vyrais. Kuo 
dažniau jus matys, tuo labiau jūsų trokš. Paklausykite mūsų pata- 
rimo ir tapkite „nuolatinė“ toliau išvardintose vietose. 


KNYGYNUOSE 

Ar ieškote protingo, aistringo, lakios vaizduotės vyro? Nuolat 
užsukdama į knygynus galite sutikti labai įdomių žmonių. Tiesą 
sakant, knygynai skatina vienišus žmones susipažinti. Jie net ren- 
gia vienišų žmonių susitikimus. Savaitgalių vakarais didžiuosiuose 
knygynuose knibždėte knibžda vienišių, norinčių surasti vienas 
kitą. Atrodo, kad jie kažko ieško, bet iš tiesų ne naujojo Johno 
Grishamo romano. Jie ieško Jūsų! 

Paulina susipažino su patraukliu vienišu vyru, skaičiusiu ver- 
slo dienraštį didelio knygyno spaudos skyriuje. Ji nusišypsojo jam 
ir padarė pastabų apie pirmojo puslapio straipsnį. Šnekėtis buvo 
įdomu ir netikėtai Paulina atsidūrė knygyno kavinėje, kur kal- 
bėjosi su juo visą valandą. Jie šypsojosi, juokėsi, susitarė pasima- 
tyti kitą savaitę. Paulina su šiuo vyru susitikinėjo keletą mėnesių 
ir puikiai leido laiką. Ji gyveno ypatingai vien todėl, kad išdrįso 
užkalbinti mielą žurnalų skyriuje pamatytą vaikiną. Dažnai už- 
eidama į knygynus ir jūs galite patirti panašų nuotykį. 


BAŽNYČIOSE, SINAGOGOSE, MEČETĖSE 
Pažįstame šimtus moterų, kurios su vyrais susipažino bažnyčio- 
je. Viena mūsų paskaitų dalyvė teigė, kad bažnyčia yra puikiausia 

vieta susipažinti su vyrais. Vardu Diana, ji atrodė kaip tikrų tik- 
riausia nuobodybė. Diana nešiojo didelius akinius storais stiklais, 
rengėsi senamadiškai ir nė trupučio nenutuokė apie stilių. Bet ji 
visada aktyviai dalyvaudavo savo bažnyčios renginiuose ir buvo 
nepaprastai atsidavusi tikinčioji. Ji nutarė pasinaudoti šiomis ap- 
linkybėmis ir susipažinti su vyru, už kurio galėtų ištekėti. 

Diana labai protingai nusprendė. Bažnyčia - puiki vieta susi- 
pažinti, nes visus jos narius sieja bent vienas bendras dalykas, o 
aplinka skatina dalytis mintimis ir pajusti bendrumo dvasią. Dia- 
nai bažnyčia suteikė daug galimybių. Savaitgaliais ji lankė vieni- 
šų žmonių sueigas. Keletui žmonių net pasakė, kad norėtų arti- 
miau susipažinti su to paties tikėjimo vyru. Kadangi dauguma 
bažnytinių bendruomenių skatina savo narių artimus santykius 
ir bendravimą, keletas kongregacijos narių pradėjo jai piršti vai- 
kinus. Galiausiai Diana ėmė artimai bendrauti su Miku. Po kele- 
to mėnesių jie susižadėjo, o netrukus ir susituokė. 

Dėl plačių socialinių ryšių ir progų, bendrų visiems jos na- 
riams, bažnyčia ar sinagoga yra puikiausia vieta sutikti savo gy- 
venimo draugą. Kad ir kokio tikėjimo būtumėte, mes siūlome 
bažnyčią kaip puikią vietą sutikti savo gyvenimo draugą. 

KAVINĖSE 

Pasiruošusi paprastumui!? Kavinės sparčiai tampa geriausia vie- 
ta susipažinti su tinkamais vyrais. Visos šalies vienišiai naudojasi 
jomis kaip galimų pažinčių įstaigomis. Kiekvienąkart įsitikiname, 
kaip naudinga tapti nuolatiniu kavinės lankytoju. Kavinės yra nuo- 
stabios užeigos susitikti su žmonėmis, nes jos traukia klientus, ku- 
rie ateina vieni ir ilgai sėdi siurbčiodami savo kavą ar arbatą. Kavi- 
nėje nusižiūrėjus vyrą lengva su juo pradėti pokalbį apie naujienas 
ar apie bet kokį į galvą šovusį dalyką — netgi orą. Atkreipusi į save 
vyro dėmesį galėsite ruoštis pasimatymui (nesirūpinkite, vėliau pa- 
aiškinsime, kaip tai padaryti). Siandien pat nueikite į savo mėgs- 
tamą kavinę, gerkite kavą, įsilinksminkite ir elkitės drąsiai. 


SPORTO SALĖJE 

Daugumai mūsų paskaitų klausytojų puikiai sekėsi susipažinti 
su vyrais sporto salėse. Mūsų klientės teigia, kad sporto salės pil- 
nos šauniausių smarkuolių, pasiruošusių jas merginti. Ypač daž- 
nai su sportiškais ir draugiškais vyrais susipažįstama didžiųjų miestų 
sporto salėse. 

Sporto salę siūlome dar ir todėl, kad mankšta pagražins jūsų 
kūną ir, atvirai sakant, pakels jūsų vertę vyrų akyse. Keletą kartų 
per savaitę pasportavusi galite numesti svorio, sustandinti savo 
sėdmenis ir sustiprinti ištvermę. Vyrai gali net pradėti justi jūsų 
kūno išskiriamus feromonus - visai nebloga premija. 

Dar vienas sporto salės privalumas: dauguma vyrų ten eina 
kaip tik susipažinti su moterimis. Nusižiūrėjusi kokį vyrą išsiaiš- 
kinkite treniruočių laiką, pradėkite su juo kalbėtis ir laikui bė- 
gant ištirpdysite jo širdį. Saugi aplinka leis jums savaites ar net 

„mėnesius atsargiai tyrinėti vienas kitą. 


RESTORANUOSE 

Kaip elgtis su alkanu vyru? Tapkite vyrų tramdytoja. Restora- 
nas - dar viena puiki įstaiga susirasti porą. Vyrams be galo patin- 
ka valgyti. Jau spėjote tai suprasti. Net jei jus atstums, bus nau- 

dinga išdrįsti pabendrauti su pasipuošusiais vyrais, nutarusiais pra- 
leisti vakarą ne namie. Susipažinti geriausiai tokiuose restora- 
nuose, kuriuose daug vietos užima baras arba yra vidinis kiemas. 

Gerai susipažinusi su restoranu ir padavėjais ar kitais darbuo- 
tojais, maisto paslaugą galite lengvai paversti meilės paslauga: 
pradėjusi bendrauti su kukliu indus nuo stalų nurenkančiu vai- 
kinu nutisusiais kirpčiukais, galite toliau sėkmingai bendrauti su 
restorano vadovais, barmenais, padavėjais ir, žinoma, klientais. 


Vietos, kuriose galite susipažinti su 
vyrais pagal savo laisvalaikio pomėgius" 


Pagalvokite apie savo laisvalaikio pomėgius. Jei mėgstate ne- 
varžomai šėlti, pasižiūrėkite į mūsų sąrašą, kur gali nueiti padū- 
kėlės. Jei labiau linkstate į sportą, pažinčiai su vyrais tiks tokios 
vietos, kuriose tuo pačiu metu galėtumėte ir sportuoti. Jau šian- 
dien galite daug ką nuveikti, kad susirastumėte sau porą. 

Pateiksime kelis sąrašus vietų, kuriose galima susipažinti su vy- 
rais. Pasinaudokite šiais sąrašais, kad pažadintumėte savo vaizduotę 
ir pamėgintumėte žvelgti naujai, ar kad pasielgtumėte kaip nors jums 
visiškai nebūdingai. Apibraukite kiekvieną vietą, kuri pasirodys įdo- 
mi, ir nutarkite kas savaitę apsilankyti keliuose renginiuose, kurių 
pavadinimai patraukia ir uždega. O visų svarbiausia, tegul šie sąrašai 
paskatina jus veikti, išbandyti naujas mintis ir naujas vietas. 

Žymėkitės, kaip sekėsi kiekviename renginyje. Pasižymėkite 
savo jausmus ir ką pavyko nuveikti. Peržiūrėkite dienoraštį ir 
prisiminkite, kur buvo smagiausia, o kur mažiausiai malonu; ko- 
kiuose renginiuose pavyko sublizgėti ir kokiuose ištiko nesėkmė. 
Tada galėsite dažniau lankytis tose vietose, kuriose geriausiai se- 
kėsi, ir rečiau tose, kur reikalai klostėsi prasčiausiai. 


* Šiame skyrelyje rasite ir vien tik amerikietiškų realijų, tačiau pagalvojusios lietuvių 
skaitytojos galbūt suras panašių galimybių ir pas mus. Vert. 

Dešimt kultūros renginių, tinkamiausių 
susipažinti su vyrais 

1. Parodų atidarymai 

2. Labdaros pobūviai ir renginiai 

3. Meno mugės 

4. Klasikinės muzikos koncertai 

5. Muziejai 

6. Koncertai 

1. Vyno ragavimo pobūviai 

8. Kino festivaliai 


Penki renginiai, tinkamiausi susipažinti 
vienišiems žmonėms 

1. Vienišų žmonių pobūviai 

2. Kelionės laivu 

3. Bažnyčios renginiai 

4. Baseino pobūviai 

5. Muziejų rengiami vakarai vienišiems žmonėms 


Aštuoni būdai sustiprinti sveikatą ir susipažinti 
su vyrais 

1. Jogos pamokos 

2. Sporto salė 

3. Golfas 

4. Mišrios sporto lygos 

5. Dailusis čiuožimas 

6. Važinėjimasis riedučiais 

1. Važinėjimasis dviračiu 

8. Karo meno kursai 


Aštuoni vyrų savanoriškai remiami dalykai — 
ir jums reikėtų taip daryti 


1. Gamta žmonijai 

2. Savanoriškas darbas su vienišais žmonėmis 

3. Politinės kampanijos 

4. „Raudonasis kryžius“ 

5. Nevyriausybinės organizacijos (t.y. ligoninės arba visuo- 
menės finansuojamos radijo stotys) 

6. Švietimo programos 

1. Tėvų ir mokytojų asociacijos 

8. Menininkų organizacijos 


Trylika būdų mokytis ir susipažinti su vyrais: 
dažniausiai vyrų lankomos paskaitos 
1. Automobilių mechanikų 

2. Verslo pagrindų 

3. Investicijų valdymo 

4. „Kaip susirasti moterį“ 

5. Kelionių po gamtą 

6. Paukščių pažinimo 

1. Vyno ragavimo 

8. Šių dienų istorijos 

9. Šaunamųjų ginklų priežiūros ir naudojimo 
10. Auskarų vėrimo 

11. Netradicinės medicinos 

12. Pobūvių vedėjų 

13. Vaidybos 


Trylika keisčiausių vietų susipažinti su vyrais 

1. Suaugusiųjų sekso klubai 

2. Kūrybos keistenybių sąjunga 

3. Renesanso mugės 

4. „Vaivorykštės“ susibūrimai 

5. „Degančio žmogaus“ festivaliai 

6. Spiritizmo seansai ir kiti egzotiški šio amžiaus pramanai 
1. Parapsichologų konferencijos 

8. Mokslo ir technikos gerbėjų suvažiavimai 

9. Su menu susiję darbai 

10. Paslaptingi naktiniai klubai 

11. Nudistų klubai, asociacijos ir organizacijos 

12. Sadomazochizmo naktiniai klubai (Perspėjame! Viena 
neikite.) 

13. Motociklininkų suvažiavimai 


Aštuoni beprotiški, keisti ir kvaili būdai 

susipažinti su vyrais 

Šio sąrašo tikslas — atverti jums akis, kad pastebėtumėte beri- 
bes jums pasiekiamas galimybes. 

1. Paskambinti į sekso paslaugas telefonu 

2. Nueiti į striptizo vakarą 

3. Tapti pornografijos manekene 

4. Rašyti kaliniams (nesiūlome) 

5. Vykti į Antarktidą (santykis: 1 moteris 250 vyrų) 

6. Persirengti vyru ir nueiti į klubą vien tik vyrams 

7. Nueiti į policijos darbuotojų susirinkimą 

8. Įstoti į daugiasluoksnės rinkodaros grupę ir nusitaikyti į vie- 

ną iš daugiausia uždirbančių vyrų 


Sešios vietos tapti dvasingesnei ir susirasti 
gyvenimo draugą 

1. Asmenybės tobulėjimo seminarai 

2. Šiuolaikinės dvasinės bendruomenės 

3. Meditacijos pamokos 

4. Gydyklos 

5. Meno paskaitos 

6. Paramos grupės turintiems žalingų įpročių ar sveikatos sun- 
kumų 

Šeši būdai, kaip jums galėtų padėti šeima ir 
draugai 

1. Pripiršti savo buvusius vyrus ar draugus 

2. Supažindinti su savo giminaičiais 

3. Pripiršti savo bendradarbius 

4. Supažindinti su savo bičiuliais 

5. Surengti pasimatymą su nepažįstamuoju 

6. Padėti jums surengti vienišų žmonių vakarėlį namie 


Dešimt vietų susipažinti su neabejotinų 
smarkuoliu 

1. Nuotykingos kelionės 

2. Cigarų vakarai 

3. Regbio žaidimai 

4. Automobilių parodos 

5. Bokso varžybos 

6. Riedutininkų varžybos 

7. Profesionaliosios imtynės 

8. Striptizo klubai 

9. Elnių medžioklės klubai 

10. Šaudymo į taikinį varžybos 


Aštuonios vietos susirasti išsilavinusį svajonių 
vyrą 

1. Bibliotekos 

2. Knygų aptarimai 

3. Istorijos paskaitos 

4. Politiniai debatai 

5. Knygų draugijos sambūriai 

6. Kompiuterininkų sambūriai 

1. Mokyklos išleistuvių šventės 

8. Bendramokslių sueigos 

Trylika vietų susipažinti su turtingais vyrais 
1. Medikų suvažiavimai 

2. Medicinos klubas 

3. Brangios kelionės jūra 

4. Teisės konferencijos 

5. Automobilių lenktynininkų paramos grupės 
6. Prabangūs užmiesčio klubai 

1. Golfo aikštelės 

8. Teismai dėl mokesčių 

9. Vertybinių popierių birža 

10. Bankininkų suvažiavimai 

11. Louiso ir Copelando namai 

12. Sundance filmų festivalis 

13. Holivudo aktorių paramos grupės 


Dvylika pažinties su vyrais vietų padūkėlėms 
1. Barai 

2. Pankroko koncertai 

3. Triukšmingos puotos namie 

4. Narkotikų nusavinimo operacijos 
5. Roko koncerto užkulisiai 

6. Šėlionės | 

7. Muzikos renginiai lauke 

8. Tatuiruočių mėgėjų suvažiavimai 
9. Anoniminių narkomanų sueigos 
10. Narkomanų gydymo programos 
11. Kalėjimai 

12. Jerry'io Springerio pasirodymas 


Septyni klubai, į kuriuos galite įstoti ar lankytis, 
kad susipažintumėte su vyrais 

1. Kino aistruolių 

2. Knygų mėgėjų draugijos ir svetainės 

3. Šokiai: 
a. svingas 
b. liaudies 
c. pankų 
d. Lotynų Amerikos 
e. pramoginiai 
4. Nuotykių klubai 
5. Viengungių keliautojų klubai 
6. Medžiotojų ir žvejų klubai 
7. Nacionalinės ginklų bendrijos renginiai 


Penkios neįprastos aplinkybės susipažinti su 
vyrais 

1. Laukiant eilėje 

2. Automobilių avarijos vietoje 

3. Techninio aptarnavimo stotyje 

4. Traukinyje ar autobuse 

5. Savitarnos skalbykloje 


Trys būdai drovioms moterims susipažinti su 
vyrais 
1. PAŽINČIŲ SKELBIMAI 


Susipažinti su vyrais pasiskelbiant laikraščiuose ir žurnaluose 
yra dar vienas geras, beveik nerizikingas būdas lavinti savo flirto 
įgūdžius. Akis į akį nesusitikdama galite bendrauti su vyrais ir 


išsamių pašnekesių metu geriau juos pažinti. 


Dauguma vyrų, besiskelbiančių laikraščiuose, gana atvirai iš- 
vardys ieškomos moters savybes. Jie gali šiek tiek meluoti apie sa- 
vo išvaizdą — pavyzdžiui, apie savo svorį, — bet tai vis tiek geras 
būdas susipažinti. Kaip ir visada bendraudama su vyrais, turite bū- 
ti atsargi. Mūsų nuomone, moteriai ypač svarbu jaustis saugiai, 
todėl privalote pati tuo pasirūpinti. Klausykitės savo vidinio bal- 
so. Niekada nesutikite pasimatyti su vyru, jei juo nepasitikite. 

Patarimai, kaip rašyti pažinčių skelbimus. 

Skelbimas turi būti trumpas. Dauguma žmonių mano, kad il- 
gesnis skelbimas geriau paveikia, bet mes iš patirties žinome, kad 
taip nėra. Trumpos žinutės sužadina smalsumą, jas perskaitę vyrai 
svarsto ir svajoja apie dievišką būtybę, kuri parašė tą skelbimą. 

Ilgi skelbimai paprastai vyrus atstumia. Jei kada nors skaitė- 
te pažinčių skelbimus, turbūt atkreipėte dėmesį į ilgas dvide- 
šimt ar trisdešimt eilučių, kuriose smulkiai surašoma viskas, ko 
ji kažkada tikėjosi iš vyro, kokio audinio drabužiai turėtų būti 
mielesni jo kūnui ir kokia turėtų būti jo mėgstamiausio diržo 
sagties spalva. Būdama perdėtai tiksli, galite versti vyrus jaustis 
nepatogiai dėl to, kad bus sunku įvykdyti jūsų reikalavimus. 
Dauguma vyrų tiesiog nuspręs, kad esate pasipūtėlė. Mes nesa- 
kome, kad turėtumėte būti visiškai atsaini. Gerame skelbime 
turėtumėte sąžiningai apie save pateikti tikslių žinių, bet kartu 
likti paslaptinga. 

Esminė klaida rašant pažinčių skelbimą yra per daug reikalau- 
ti. Norėdama, kad vyras atkreiptų dėmesį į jūsų skelbimą, pir- 
miausia turite pasijusti jo kailyje ir pamėginti nuspręsti, kas, jo 
manymu, patrauklu. Ilgi skelbimai su išreikštais troškimais susi- 
tuokti ir turėti vaikų per keturias savaites atbaidys daugumą vy- 
rų, taip pat ir skelbimai apie šeimininkavimą namie ir žaidimus 
su vaikais. Tai moteriškos, ne vyriškos svajonės. Prisiminkite skir- 
tumus ir gerokai pralenksite varžoves. 

Vyrą domina, ką jam suteiksite ir kuo bus naudingi santykiai 
su jumis, o ne jūsų rūpesčiai ir neurozės, nuo kurių galbūt ken- 
čiate jausdamasi nesaugi. Reikalauti galėsite tada, kai peržiūrėsi- 
"te visus skelbimus ir nuspręsite, į kuriuos atsakyti. Turbūt atme- 
site apie šešiasdešimt procentų. Jie greičiausiai bus iš nekantrių, 
lytiškai pasitenkinti trokštančių vyrų. Dėl kitų turbūt bus verta 
pagalvoti. Duoti pažinčių skelbimus ir į juos atsakyti yra geras 
būdas žengti pirmąjį žingsnį ir bent šiek tiek priartinti pažintį su 
tuo stebuklinguoju. 

Žodžiai ir faktai, kurių skelbime reikia vengti. Savo skelbi- 
me reikėtų vengti keleto teiginių. 

Norinti susituokti. Kaip jau minėjome anksčiau, tai greičiau- 
siai atstums vyrus, kurie šiaip jau būtų galimi kandidatai. Jūsų 
gali vengti netgi tie vyrai, kurie ieško žmonos. Jie tikriausiai ne- 
nori skubinti įvykių ir mieliau pamažu pažins žmogų prieš nu- 
spręsdami tuoktis. 

Vieniša. Tai žodžio „nevykėlė“ sinonimas. Vyro nesužavėsite 
sakydama, kad esate vieniša ir kad gyventi jums įgriso. Taip tik 
priskirsite save prie nevykėlių ir praradusių viltį. 

Pažinčių skelbimai pilni kvailų nuvalkiotų posakių. Svarbu, 
kad jūsų skelbimas išsiskirtų, kad vyras apsibrauktų jį įsivaizduo- 
damas susitikimą su jumis. Daug laikraščių ir žurnalų spausdina 
ištisus skelbimų puslapius. Naudodama nuvalkiotus posakius at- 
stumsite vyrus ir pateksite į nuobodžiųjų grupę. 

Kai kurios moterys daro klaidą pasiskelbdamos pasauliui, kad gy- 
dosi senas žaizdas. Šios moterys visiems skaitantiems jų skelbimą 
prisipažįsta, kad stengiasi atsigauti po nutrūkusių šešerių metų san- 
tykių. Jos stengiasi apsakyti pasauliui, kad šiuo metu yra nusivylusios 
ir pažeidžiamos. Kiekvienas galvą ant pečių nešiojantis vyras vengs 
moterų, kurios taip save apibūdina. Žinome, kad esate lengvai pa- 
žeidžiama, bet to fakto paminėjimas skelbime daro jus dar labiau 
pažeidžiamą. Taip savęs siūlyti negalima. Iš tiesų, juk atrodote tokia 
moteris, kuriai reikia daug dėmesio ir kuri iš pat pradžių žada daug 
nemalonumų. Kiekvienas vyras, bent kartą su jumis pasimatęs, ne- 
rimaus, ar neužgavo jūsų, ir bijos, kad jūs per daug aikštinga. Pasilai- 
kykite tokią informaciją sau ir viskas eisis daug geriau. 


Žodžiai ir duomenys apie save, kuriuos verta pateikti 

skelbime. 

Energinga, linksma, mylinti gyvenimą. „Energinga“ reiškia, kad 
jums patinka gyventi ir kad nelaukiate linksmintojo bei globėjo. 
„Mylinti gyvenimą“ reiškia, kad esate gera bendražygė ir toks žmo- 

gus, kuriuo nereikia ypač rūpintis. Vartodama šiuos žodžius teigsi- 
te esanti patenkinta moteris, besidžiaugianti, kad gyvena. 

Aistringa. Vyrams labai patinka mylėtis ir jie ieško tokių mo- 
terų, kurios nori mylėtis taip pat dažnai ir aistringai kaip ir jie. 
"Taigi skelbime pavartojusi žodį „aistra“ patrauksite daugybės aistra 
degančių mulkių, kurie perskaitys jūsų skelbimą, dėmesį. Tai gal 
ir nebus gerai, nes jums reikės perskaityti daugybę atsakymų ir į 
atskirą krūvelę atidėti tik keleto normalių, pasimatyti galbūt tin- 
kamų vaikinų laiškus. Bet šį žodį pavartoti patartina, jei norite 
rasti iš ko pasirinkti. 

Kad žodį „aistringa“ atsvertų kitos savybės, patariame jį var- 
toti su kitais būdvardžiais. Pavyzdžiui, galite parašyti „Patraukli 
ir aistringa moteris, dirbanti vadovaujamą darbą ir padariusi pui- 
kią karjerą, mylinti gamtą ir gyvenimą, ieško romantiškų santy- 
kių“. Parašiusios tokį skelbimą sulauksite teigiamo dėmesio, ne- 
pritraukdamos iškrypėliškų vyrų. Šitaip paminėjus žodį „aistrin- 
ga“ matyti, kad pasitikite savimi ir jaučiatės laisvai. 

Romantiška. Tai geras žodis, nes jis reiškia intymų bendravimą 
ir riteriškus vyro veiksmus. Romantiškos moterys yra švelnių sie- 
lų, joms patinka pamesti galvą dėl mylinčio vyro. Romantiškos 
moterys vertina vyrų įnašą į draugystę. 

Lengvai bendraujanti. Moteris, su kuria lengva bendrauti, leis 
drauge esančiam vyrui jaustis savimi. Moteris, su kuria lengva 
bendrauti, yra sukalbama, miela ir atlaidi. 

Nereikalaujanti daug dėmesio. Vyrai įsitikinę, kad moterys yra 
amžinas vargas. Jei manote, kad nereikalaujate daug dėmesio, 
galite taip ir pasakyti. Vyrams tai patiks. Bet kas žino? Net jei tai 
ir ne visai tiesa, jie to nesužinos, kol nebus per vėlu. 


2. INTERNETAS 

Gal jūs labai drovi? Bijote kalbėtis su vyrais? Bijote būti įžeis- 
ta ar įskaudinta! Žinoma, kad taip. Nieko tokio: yra būdas, ku- 
riuo patogu pratintis flirtuoti ir atrasti savąjį stilių, kai neigiamas 

atsakas beveik nesužeidžia, o sėkmė yra visai čia pat. Tas būdas 
vadinasi internetas. 

Jei esate vieniša, drovi ar net ištroškusi lytinių santykių, pasi- 
sukinėkite tarptautiniame susitikinėjimų greitkelyje - internete. 
Su mūsų tema susijusios interneto dalys: žiniatinklis (World Wide 
Web), pažinčių skelbimų naujienos, mokami tinklapiai, interne- 
to pokalbių svetainės ir „Amerika operatyviuoju režimu“ (Ame- 
rica Online). 

Žiniatinklis (WWW). Apskritai žiniatinklis yra ne itin gera 
vieta ieškoti antrosios pusės. Žiniatinkliu dauguma moterų pa- 
prastai pasinaudoja pirmiausia. Vyrams patinka ieškoti svetainių, 
nes jose gali rasti pornografijos. Žiūrinėti gražius paveiksliukus, 
deja, yra ne tas pat, kas bendrauti su žmogumi. Kad surastumėte 
vyrų, su kuriais užmegztumėte romantiškus ryšius, reikės palikti 
ramybėje žiniatinklį ir daugiausia dėmesio skirti pažinčių skelbi- 
mų naujienoms, pokalbių svetainėms ir mokamiems viengungių 
tinklapiams. 

Usenet tinklas. Su Newsreader programa galima tyrinėti Use- 
net tinklą, kuriame skelbiasi tūkstančių tūkstančiai įvairiais daly- 
kais besidominčių vartotojų. Galima rašyti daugumai iš šių intere- 
sų grupių, kad bet kas galėtų perskaityti ir atsakyti, arba siųsti as- 
meninį laišką į elektroninio pašto dėžutę. Didelis grupių skyrius 
susideda daugiausia iš pažinčių skelbimų, kur jums reikėtų įdėti ir 
savąjį. Rašydamos naudokitės mūsų ankstesniais patarimais. 

Mokamos svetainės. Internete yra labai daug puslapių skelb- 
tis tik viengungiams, kuriuose jie gali peržiūrėti ir kitų skelbi- 
mus. Galite pasirinkti ieškoti pagal vietovę, pomėgius ar bet ką 
kita. Tačiau mes išsiaiškinome, kad šie skelbimai yra tik brangiai 
atsieinantis laiko švaistymas. Šiuose puslapiuose besiskelbiantys 
vyrai nori tik trumpalaikės aistros ir nieko kito. Net jei ir rasite 
vieną kitą jūsų reikalavimus atitinkantį vyrą, patariame nekreipti 
į jį dėmesio ir geriau pasinaudoti „Amerikos operatyviuoju reži- 


mu“ (AOL) paieška. 

Pokalbių svetainė. Prie jos visai lengvai prisijungsite, jei nau- 
dojatės tokios didelės tarnybos kaip „Amerika operatyviuoju re- 
žimu“ paslaugomis. Pokalbių svetainė — tai vieta, kur visi rašo 
vienu metu ir tai, ką parašo, pasirodo visų ekranuose. Dauguma 
dalykų, vykstančių pokalbių svetainėse, yra vaikiški („Ei, kas 
ten?“ arba „Ar čia yra moterų?“). Bet gerai paieškojusi galėtu- 
mėte rasti pašnekesiams tinkamų viengungių ir šiaip vyrų. 

AOL. Ne, mes nesame „Amerikos operatyviuoju režimu“ at- 
stovai. Ne, tai ne komercinis dalykas. Tačiau rimtai patariame 
naudotis „Amerika operatyviuoju režimu“. Mus net pravardžiuoja 
„Amerikos operatyviuoju režimu“ pažinčių tinklu. Siūlome AOL, 
nes jie sudaro geras sąlygas susipažinti viengungiams. Įmanoma 
sukurti keletą skirtingų skelbimų ir vardų, kurie priviliotų skir- 
tingus vyrus. Įdėkite vieną skelbimą, kuriame pirmenybę atiduo- 
site dvasingumui, kitame paminėkite, kad ieškote savo srities ži- 
novo, dar kitame išvardinkite laisvalaikio pomėgius, o vieną pa- 
likite tik meilės reikalams. Galite paduoti kiek tik norite skirtin- 
gų skelbimų. Taip pat įsidėmėkite, kokie vyrai į kiekvieną iš jų 
atsiliepia, ir nuspręskite, su kurios grupės ar grupių atstovais to- 
liau palaikysite ryšį. 

Dar viena AOL paslauga yra laiškų išsiuntimas akimirksniu. Ši 
sistema leis išsiųsti asmeninius laiškelius vyrams, dalyvaujantiems 
pokalbių klubuose. Į jus turbūt nusitaikys daug trumpalaikės aist- 
ros geidaujančių vyrukų (ir greitai tai ims erzinti), bet galite susi- 
pažinti ir su tokiu vyru, su kuriuo rasite daug bendrų interesų. Vie- 
na iš. mūsų paskaitų dalyvių susipažino su savo dabartiniu vyru 
diskutuodama apie Airiją per AOL. Taip susipažįstama nuolatos. 

Ar įmanoma per internetą susirasti tokį vyrą, su kuriuo būtų 
galima draugauti? Galbūt, bet turėkite galvoje keletą dalykų. Pir- 
ma, jūsų uždavinys - pratintis. Antra, jis gali būti mulkis. Trečia, 
jis gali gyventi toli, būti vedęs ar slėpti kokią nors kitą nemalo- 
nią staigmeną. Jei atsiminsite šiuos tris įspėjimus, flirtuoti su vy- 
rais internetu tikrai seksis. 

Keturios pagrindinės priežastys, kodėl verta bendrauti su 
vyrais internetu 

1. Kaupiate patirtį. Visiems savo paskaitų dalyviams patariame 
per internetą išlavinti flirto įgūdžius. 

2. Ima sektis. Daug gerų ir šaunių vyrų laiką leidžia prie interne- 
to. Tai tokie vyrai, kurie iš tiesų ieško artimo ryšio, kuriems 
nepatinka baro aplinka arba jie neturi laiko išeiti į pasaulį 
moterų ieškoti. Mes pažįstame daug žmonių, kurie susipažino 
internetu ir vėliau susituokė. Tokie dalykai tikrai nutinka. 

3. Atsitiktiniai lytiniai santykiai. Jei norite nerūpestingos aistros, 
tai vienas iš būdų, kaip lengviausiai jos gauti. Čia susirasite 
vyrų seksui telefonu. Mes tik pateikiame jums šią informaciją, 
jei tai būtų jūsų slaptas troškimas. 

4. Galite pasiekti netikėtų rezultatų. Internetu žmonės tikrai su- 
siranda svajonių partnerį. Tai nutinka kiekvieną dieną. Jūs 
paprasčiausiai turite būti atkakli ir stengtis dėl to. 


3. PAŽINČIŲ TARNYBOS PASLAUGOS 

Pažinčių tarnybos — vis dar paplitęs vienišų žmonių susipaži- 
nimo būdas. Paprastai prieš pasirinkdama vyrą, su kuriuo norė- 
tumėte susitikti, galite pažiūrėti galimų draugų vaizdo juostą. Tik 
neaišku, kiek asmenų naudojasi tarnybos paslaugomis. Dides- 
niuose miestuose tokios paslaugos dažnai būna geresnės, nes yra 
didesnė pasiūla. Šios tarnybos bus gera išeitis drovioms mote- 
rims, nes reikės tiesiog laukti, kol vyrai su jumis susisieks. Jei tu- 
rite šiek tiek atliekamų pinigų ir kantrybės, galite pasirinkti šį 
būdą. 


Kaip pasirinkti vietas, kuriose 
galėtumėte susipažinti su vyrais 


Didelė vienišų moterų daroma klaida, kad vienu metu jos ieš- 
ko tik vieno ar kelių kandidatų. Tai sumažina sėkmės galimybę, 
nes jos tiesiog nesusitinka ir neflirtuoja su užtektinai vyrų. 

Žanetai visai nesisekė su vyrais, todėl kreipėsi į mus pagal- 
bos. Ji atėjo beveik verkdama ir skųsdamasi negalinti susirasti 
jokio viengungio. Daugiau paklausinėję supratome, kad Žane- 
ta vyrų ieškojo tik dviejose vietose: bažnyčios vienišų žmonių 
renginiuose ir savo mėgstamoje užkandinėje. Nors nė viena iš 
tų vietų nėra bloga, Žanetai paprasčiausiai trukdė tai, kad ji 
nesilankė kitose vietose. Moteris metų metus ėjo šiuo niekur 
nevedančiu keliu nė trupučio nepriartėdama prie savo tikslo 
ištekėti. 

Dauguma į mus besikreipiančių moterų yra panašios į Žane- 
tą. Ieškodamos vyrų jos apsižvalgo tik šen bei ten ir nustemba, 
kad negali pasiekti savo tikslų. Atminkite, kad tai skaičių žai- 
dimas ir visa paslaptis yra nepaliaujamai sukiotis ten, kur vyrų 
daugiausia. 

Mes mokome jus „išsklaidyto šaudymo“ požiūrio. Vienu me- 
tu taikomasi į daug taikinių tikintis, kad kulka (šiuo atveju Ku- 
pidono strėlė) įsmigs į vieno tinkamo viengungio širdį. Kitaip 
kalbant, ieškodama vyro turite nepamiršti įvairių grupių drau- 
gų, organizacijų, pomėgių ir kitų visuomenės ryšių. Žaneta kly- 
do paprasčiausiai nepasinaudodama kitomis progomis susipa- 
žinti su vyrais. Jums seksis daug geriau, jei išvardinsite savo „na- 
tūraliąsias rinkas“ ir sukursite žaidimo planą, kaip elgtis kiek- 
vienoje iš jų. „Išsklaidyto šaudymo“ požiūris praplės jūsų mąsty- 
mą, imsite pastebėti laisvus vyrus ten, kur anksčiau jų net ne- 
įsivaizdavote esant. 

Sąrašų sudarymas 


Siūlome prisėsti ir sudaryti tokius sąrašus. Su jais dirbsite skai- 


tydama visą šį skyrių. 


l. 


6. 


"8 


8. 


Išvardykite visas formalias grupes, kurioms priklausote. Tai gali 
būti tokios grupės: Tėvų ir mokytojų asociacija, Anoniminių 
alkoholikų bendrija, „Liūto“ klubas, Amerikos pensininkų są- 
junga, Alaus mėgėjų bendrija, religinės grupės, broliškos ar 
kokios nors kitos grupės, kurioms priklausote. 


„ Išvardykite visas su darbu susijusias organizacijas, kurioms pri- 


klausote. Tai gali būti prekybinės organizacijos, profesinės or- 
ganizacijos ir net su jūsų darbu susijusios verslo ryšių grupės. 
Pavyzdžiui: Valstybinė barų asociacija, Moterų verslininkių 
asociacija, Nacionalinė juvelyrų asociacija, Klausos profesio- 
nalų sąjunga, Nekilnojamojo turto asociacija, Tarptautinė pro- 
fesinė sekretorių asociacija ir taip toliau. 


„ Išvardykite organizacijas, kurioms priklausote. Tai gali būti to- 


kios grupės: Kaimynų bendrija, Žaliųjų judėjimas, Krikščio- 
nių merginų asociacija, Pasaulio garstyčių asociacija, labdaros 
organizacija March of Dimes, Moterų labdarybės institutas ar 
bet kurios krypties politinė grupė. 


„ Išvardykite vietas, į kurias nuolat einate. Nepamirškite trauki- 


nio, kuriuo kas rytą važiuojate į darbą, kavinės, maisto par- 
duotuvės, knygyno, sporto salės ir bet kurios kitos vietos, ku- 
rioje būnate bent kartą per devynias dienas ar panašiai. 


„ Išvardykite bičiulius ir šeimos narius, su kuriais dažniausiai ben- 


draujate. Išvardykite juos pagal tai, kaip dažnai bendraujate. 
Išvardykite bičiulius, su kuriais dažnai kalbatės. Surašykite ne- 
priklausomai nuo jų gyvenamos geografinės vietovės. 
Išvardykite jums pasiekiamas pažinčių paslaugas, kuriomis galėtu- 
mete pasinaudoti. Tai - vienišų žmonių grupės, vienišų žmo- 
nių sąjungos, pažinčių skelbimai, pažinčių tarnybos, „profe- 
sionalūs“ paskalų nešiotojai ir taip toliau. 

Išvardykite savo laisvalaikio pomėgius, kurie suteiktų galimybę 

susipažinti su vyrais. Įtraukite tokius pomėgius kaip jodinėji- 

mas, žygiai, vyno ragavimas, menas, filmų kūrimas, žaidimas 

kėgliais, šokiai, želė valgymo varžybos - tiks bet kokios pra- 
mogos, kurias galėtų mėgti ir vyrai, kuriose vyrai galėtų daly- 
vauti. 

9. Išvardykite savo vietovėje esančias galimybes susitikti viengun- 
giams. Išvardykite visus būdus, kuriuos galėtumėte išmėginti, 
jei taip nuspręstumėte. Atminkite, kad svarbiausias žodis yra 
„galėtumėte“. Juk ieškome galimybių, o ne prievolių. Turėda- 
ma šį sąrašą prieš akis, reikalui esant, susikursite savitą veiks- 
mų planą. 

Toliau skyriuje kursime tikslų veiksmų planą, kuriuo užsibrė- 
šite tikslus, numatysite konkrečias datas ir laiką pasinaudoti tam 
tikrais ryšiais ir organizacijomis. Tuomet remdamasi šiuo sąrašu 
imsite veikti ir išmėginsite numatytus būdus, padėsiančius susi- 
rasti porą. Sąrašas gali tapti jūsų sumanymo aukso kasyklomis. 
Kai su savo paskaitų dalyviais atliekame šią užduotį, dažnai nu- 
stembame, kad moteris, kuri teigia turinti labai mažai galimybių 
susirasti draugą, staiga pamato, kad jos gyvenime yra tūkstančiai 


tokių progų. 


Kur susipažinti su vyrais 


Dabar jau apsiginklavome ir pasirengėme mūšiui. Esate pasi- 
rengusi užkariauti savo Vienintelio širdį. Kitas skyrius padės jums 
sudaryti žaidimo planą. O žaidimo planas atvers jums naujas pro- 
gas ir dingstis susipažinti ir matytis su vyrais. Planas apims ir svar- 
biausius bičiulius bei grupes, kurie bus pravartūs žaidimo dalyviai. 

Dauguma mūsų gyvename būdami abejingi aplinkiniams, su 
kuriais mus šis ar tas sieja. Gyvename ir jaučiamės vieniši. Taip ir 
nutolstame nuo kitų žmonių. Kai sukursite pradinį žaidimo pla- 
ną, susitelkite ties tomis aplinkybėmis, kurios suteikia vienokių 

ar kitokių ryšių. Kasdien atkreipkite dėmesį į įvairiausius žmo- 
nes, su kuriais susiduriate darbe, banke, savitarnos skalbykloje, 
autobuse ar kitose vietose. Kaip viskas pasikeistų, jei į kiekvieną 
kasdien sutinkamą žmogų žiūrėtumėte kaip į pagalbininką ieš- 
kant antrosios pusės? Tikri padėjėjai būtų ir artimi bičiuliai, šei- 
mos nariai. 

Pažiūrėkite į Dinos sąrašą. Išvardydama visus galimus pagal- 
bininkus ji paruošė planą, kad pasinaudotų šiais duomenimis 
siekdama geriausių rezultatų. Ji nutarė išpešti kuo daugiau nau- 
dos iš sąraše suminėtų grupių. Su tomis grupėmis, kurios lėmė 
geriausias sąlygas — tai yra, kurios supažindino Diną su dau- 
giausia vyrų — ji palaikė ryšius ir toliau. Grupes, kuriose įmano- 
"mų vyrų pasiūla atrodė skurdi, ji prisimindavo rečiau arba visai 
apleido. Dina taip pat pasitelkė asmeninius ryšius ir ėmė vi- 
siems pasakoti ieškanti draugo. Apie savo planus ji papasakojo 
visoms bičiulėms ir paprašė pripiršti jai vyrą ar surengti pasima- 
tymus su nepažįstamaisiais. Pasižiūrėkite į Dinos sąrašą ir įsidė- 
mėkite, kaip jis sudarytas. 


BENDRADARBIAI 

"Tai ryšiai su tais bendradarbiais, kuriems Dina nebijodama ir 
nesigėdydama papasakojo apie savo tikslus. Bet kuris iš šių ben- 
dradarbių galėjo padėti Dinai surengdamas pasimatymą su nepa- 
žįstamuoju ir supažindinti ją su galimu draugu. 

1. Danas, bendradarbis 

2. Ženė, bendradarbė 

3. Barbora, bendradarbė 

4. Džimas, klientas ir bičiulis 

5. Liucija, bendradarbė 

6. Dona, viršininkė ir bičiulė 

7. Darlena, bendradarbė 


8. Pamela, bičiule tapusi klientė 

ARTIMI BIČIULIAI 

Atlikdami šią užduotį artimais bičiuliais vadinsime tuos, su 
kuriais kalbate bent kartą per devynias dienas. Visi į Dinos sąra- 
šą įtraukti bičiuliai žinojo, kad ji ieško poros, ir sutiko jai padėti. 

1. Paula 

2. Karolė 

3. Sara 

4. Džinė 

5. Ronas 


6. Luisas 
7. Nensė 


NE TOKIE ARTIMI BIČIULIAI 

Ne tokie artimi bičiuliai — tai žmonės, su kuriais Dina kalbasi 
bent keletą kartų per mėnesį. Dinai patinka sąraše išvardinti žmo- 
nės ir ji net jaučiasi jiems artima. Kiekvieno iš jų ji paprašė padė- 
ti susipažinti su vyrais. 

1. Patricija 

2. Rikas 

3. Robinas 

4. Tomas 

5. Erika 

6. Džilas 

1. Marcelė 

8. Dženifer 


TOLIMI BIČIULIAI 

Tolimais bičiuliais ji vadina tuos, kuriuos malonu pamatyti, 
kai atsitiktinai susitinka. 

1. Myrna 

2. Džilas 

3. Krisas 

4. Tonis 

5. Klara 

6. Stepas 

7. Molė 

8. Karlita 

9. Laris 

10. Dalė 
11. Maurena 
12. Ketė 

13. Melinda 
14. Džekas 
15. Frankas 
16. Lorenas 


ŠEIMOS NARIAI 

Tai tie artimi šeimos nariai, kurių Diana paprašė būti jos drau- 
go paieškos komandoje. 

1. Motina 

2. Tėvas 

3. Teresė, sesuo 

4. Džimas, svainis (vedęs Teresę) 

5. Bonė, sesuo 

6. Konradas, svainis (vedęs Bonę) 

1. Rojus, brolis 

8. Vincas, dėdė 


POROS 

Dina taip pat sudarė susituokusių arba rimtai draugaujančių 
bičiulių sąrašą. Ji kreipėsi į kiekvieną porą ir paprašė juos padėti 
ieškant draugo. | 

1. Patricija ir Markas 

2. Heza ir Rėjus 

3. Treisė ir Semas 

4. Barbora ir Donas 

5. Jonas ir Eksena 

6. Ričis ir Carlena 

7. Klifas ir Marija Elena 
8. Liza ir Mikas 


O. Lilė ir Džonatanas 


FORMALIOS GRUPĖS 
1. Pobūvių vedėjų kursai 
2. Valstybinė istorijos draugija 


NEFORMALIOS GRUPĖS 

1. Moterų knygų klubas 

2. Kino draugija 

3. Paukščių stebėtojų asociacija 


ORGANIZACIJOS 

1. Moterų balsuotojų lyga 

2. Respublikonų partija 

3. Audobon draugija 

4. „Gelbėkite vaikus“ 

5. „Specialiosios olimpiados“ 

6. Nacionalinė šaulių asociacija 


DARBO ORGANIZACIJOS 

1. Nacionalinė rašytojų ir redaktorių asociacija 
2.Rašytojų klubas 

3. Techninių tekstų rašytojų asociacija 


LAISVALAIKIO POMĖGIAI 
1. Važinėjimasis riedučiais 
2. Internetas 

3. Žygiai po gamtą 

4. Meditacijos grupės 

5. Šunų augintojų renginiai 
6. Sodininkų draugija 


DINOS DAŽNAI LANKOMŲ VIETŲ SĄRAŠAS 
1. Starbucks kavinė 

2. Knygynas 

3. Savitarnos skalbykla 

4. Sporto salė 

5. Šunų vedžiojimo parkas 


PAŽINČIŲ PASLAUGOS 

1. Pažinčių skelbimai vietos savaitraštyje 
2. Pažinčių tarnybos 

3. Vienišų žmonių sambūriai 

4. Bažnyčios vienišų žmonių sambūris 


Plano įgyvendinimas 

Sudariusi išsamų sąrašą žmonių, dalyvausiančių ir paremsiančių 
ieškant draugo, Dina turėjo žengti kitą žingsnį ir sukurti kelių mė- 
nesių bendravimo kalendorių. Dina pasižadėjo eiti į susirinkimus 
ir su draugėmis ten, kur būtų progų susipažinti su vyrais, prašyti 
bičiulių pagalbos, rašyti pažinčių skelbimus ir atsakinėti į juos. 


DINOS KALENDORIUS 
TIKSLAS: 
Per ateinančius du mėnesius nueiti į 20 pasimatymų. 


TARPINĖS UŽDUOTYS 
Savaitės tikslai 


PIRMOS SAVAITĖS TIKSLAI: 
Ca— Paprašyti Paulos ir Karolės, kad kartu skaitytų šią knygą 
ir padėtų ieškoti draugo. 

Ca Paflirtuoti su dviem vyrais sporto salėje. 

a Lankyti paskaitų ciklą universitete ir pasikalbėti bent 
su keturiais vyrais. 

Ca Paskambinti Jonui su Eksena ir paklausti, ar nesupažin- 
dintų su kokiais nors vaikinais. Pasinaudoti šiomis pažintimis. 

Ca Pasiskelbti internete. 

Ca Paskambinti Ronui ir Nensei ir paprašyti, kad su kuo 
nors supažindintų. Pasinaudoti šiomis pažintimis. 


ANTROS SAVAITĖS TIKSLAI 

Ca Pasiskelbti vietos laikraščio pažinčių skyrelyje. 

Ca Paskambinti Myrnai, Džilui, Krisui ir Toniui ir paprašy- 
ti, kad su kuo nors supažindintų. Pasinaudoti šiomis pažin- 
timis. 

Ca Paflirtuoti bent su dviem vyrais vedžiojant šunį. 

Ca Lankyti meditacijos grupę ir flirtuoti su šią grupę lan- 
kančiu patraukliu vyriškiu Franku. 

Ca Nueiti į pobūvių vedėjų susirinkimą ir sužavėti bent 
vieną jo dalyvį. 

Ca Išbandyti visus vaikinus, su kuriais sutarta pasimatyti (žr. 


8 ir 9 skyrių). 


TREČIOS SAVAITĖS TIKSLAI 

Ca Nueiti į bažnyčios vienišų žmonių susitikimą ir pasižiū- 
rėti, ar ten yra tinkamų bei įdomių vyrų. 

Ca Flirtuoti bent su trimis vyrais važinėjantis riedučiais. 

C> Paskambinti Ričiui su Carlena ir paprašyti, kad su kuo 
nors supažindintų. Pasinaudoti šiomis pažintimis. 

C> Nueiti į vyno ragavimo kursus ir paieškoti vyrų, pana- 
šių į švelnų vyną. 

Ca Paskambinti Skotui ir paprašyti, kad su kuo nors supa- 
žindintų. Pasinaudoti šiomis pažintimis. 

Ca Išbandyti visus, su kuriais sutarta pasimatyti. 

KETVIRTOS SAVAITĖS TIKSLAI 

Ca Lankytis vienišų žmonių šokių vakaruose. 

Ca— Nueiti į rašytojų grupę paieškoti vyrų. 

Ca Paskambinti Klarai, Stepui, Molei ir Karlitai ir paprašyti, 
kad su kuo nors supažindintų. Pasinaudoti šiomis pažintimis. 

Ca Paskambinti mėgstamos radijo stoties muzikos laidų ve- 
dėjui ir pakviesti jį į pasimatymą. 

Ca Paskambinti Klifui ir Marijai Elenai ir paprašyti, kad su 
kuo nors supažindintų. Pasinaudoti šiomis pažintimis. 

Ca— Rasti informacijos apie vienišų žmonių savanorišką darbą. 

Ca Išbandyti visus, su kuriais sutarta pasimatyti. 


PENKTOS SAVAITĖS TIKSLAI 

C> Nueiti į šokių klubą su bendradarbėmis Žene, Barbora 
ir Liucija. 

Ca Paskambinti Lariui, Dalei ir Maurenai ir paprašyti, kad 
su kuo nors supažindintų. Pasinaudoti šiomis pažintimis. 

Ca—> Nueiti į paukščių stebėtojų asociacijos susirinkimą. 

Ca Paskambinti Lizai su Miku ir paprašyti, kad su kuo nors 
supažindintų. Pasinaudoti šiomis pažintimis. 

Ca— Surengti vakarėlį ir pakviesti į jį bent penkiolika žmo- 
nių. Visų jų paprašyti atsivesti nesusituokusių bičiulių. 

Ca— Išbandyti visus, su kuriais sutarta pasimatyti. 


ŠEŠTOS SAVAITĖS TIKSLAI 

Ca Rezultatas: išspausdintas skelbimas ir gauti 22 vyrų atsi- 
liepimai. Diana pasižada kasdien paskambinti trims vyrams 
ir juos įvertinti. 

Ca Paflirtuoti bent su keturiais vyrais internetu. 

C> Vykti į Valstybinės parkų sistemos remiamą vienišų žmo- 
nių kelionę su palapinėmis. 

Ca Paskambinti Lilei su Džonatanu ir paprašyti, kad su kuo 
nors supažindintų. Pasinaudoti šiomis pažintimis. 

Ca Užsirašyti į asmenybės tobulėjimo seminarą. 

„Ca—> Paskambinti Stepui ir Erlui ir paprašyti, kad supažin- 
dintų su savo bičiuliais. Pasinaudoti šiomis pažintimis. 

Ca— Išbandyti visus, su kuriais sutarta pasimatyti. 


SEPTINTOS SAVAITĖS TIKSLAI 

Ca Paskambinti aštuoniems vyrams, kurie atsiliepė į pažin- 
čių skelbimą. 

Ca Flirtuoti su trimis vyrais knygyne. 

Ca Paskambinti Ketei, Melindai, Džekui, Frankui ir Lore- 
nai ir paprašyti, kad su kuo nors supažindintų. Pasinaudoti 
šiomis pažintimis. 

Ca Nueiti į vietos meno galerijos atidarymą. 

Ca— Nueiti į pobūvių vedėjų susirinkimą. 

Ca Išbandyti visus, su kuriais sutarta pasimatyti. 


AŠTUNTOS SAVAITĖS TIKSLAI 

Ca Nueiti su Džine į vakarėlį. 

Ca Paskambinti keturiems vyrams, kurie atsiliepė į skelbi- 
mą. 

Ca— Nueiti į Kino sąjungos naujų filmo serijų peržiūros va- 
karą. | 

Ca Dalyvauti politiniuose svarstymuose nauja visiems rū- 
pima tema. 

Ca— Paskambinti Rikui, Robinui ir Tomui ir paprašyti, kad 
su kuo nors supažindintų. Pasinaudoti šiomis pažintimis. 

Ca Išbandyti visus, su kuriais sutarta pasimatyti. 


Sudarykite savo sąrašus 

Dabar jūsų eilė pradėti vardyti organizacijas, laisvalaikio po- 
mėgius ir bičiulių būrelius, kuriems priklausote. Šioje žaidimo at- 
karpoje svarbu susikaupti ir sudaryti kuo išsamesnį sąrašą. Nesi- 
rūpinkite, ar iš tam tikrų žmonių galima ko nors tikėtis, tiesiog 

užrašykite visus, kurie ateis į galvą. Vėliau nuspręsite, ar jais ver- 
ta pasikliauti. Sudarinėdama sąrašus prisiminsite ryšius ir žmo- 
nes, o tuomet galėsite pasitelkti juos į pagalbą ieškodama vyrų. 
Naudokite šioje knygoje pateiktą pavyzdį sudarydama savo pla- 
ną. Pasiremkite sąrašu ir paprašykite draugų bei šeimos narių pa- 
galbos, o kita dalis pravers ieškant vietų, kuriose galima susipa- 
žinti su vyrais. Kai sudarysite sąrašus, žaidimas taps aiškesnis. 

Dabar turite galimybių sąrašą paversti iš anksto apmąstytų 
veiksmų planu. Lengviausia kurti konkrečius planus bus tada, 
kai žinosite tikslą, o paskui reikėtų suskaidyti planą į mažiausias 
dalelytes. Užsibrėžkite savaitės, mėnesio ir net dviejų mėnesių 
tikslus. Tebūnie tai įprastinė veikla. Sudarykite planą taip, kad 
siekti tikslų nebūtų sunku. Juk niekas nesistengia be reikalo ap- 
sikrauti darbais. Šios sistemos padedami mūsų paskaitų dalyviai 
nuolat pasiekdavo teigiamų rezultatų. Norime, kad susikurtumėte 
žaidimo planą, dėl kurio pildytųsi visos jūsų svajonės. Tai svar- 
bus žingsnis. 


Išvada 


Šio skyriaus tikslas — paskatinti jus veikti i1 susitikti su vyrais. 
Patarėme, kaip sukurti veiksmų planą, ir pateikėme tikslius bei 
išsamius sėkmę lėmusių planų pavyzdžius. Įrodėme „vienaveiks- 
mio mąstymo“ trūkumus („Padarysiu tai ir rasiu vyrą!“) ir išsklai- 
dėme vyrų stokos mitą. Norėtume paskatinti šias naivias ir itin 
paprastas mintis perkelti į aiškų planą, kad susipažintumėte su 
vyrais ir pasiektumėte trokštamą bendrystę. Elgdamasi, kaip 
siūlome mes, būsite tikrai pavojinga ir stipri viliūgė. Sveikiname. 
Iki šiol jums sekėsi puikiai. Laikas mokytis ko kito. 


ŠEŠTAS SKYRIUS 


Flirtas 
be 


rūpesčių 


Pabuskite, merginos! Šiame skyriuje išmoksite tokių dalykų, ku- 
rie visiems laikams pakeis jūsų intymųjį gyvenimą. Sužinojote, 
kurgi tie vyrai ir kad jų daugybė. O dabar patirsite, kad yra 
daug daugiau šaunių vyrų, nei įsivaizdavote. Jūs pačios paneig- 
site mitą, kad „gerų vyrų nėra“. Tuoj paaiškės, kaip juos surasti, 
prisivilioti, kaip su jais kalbėtis, flirtuoti ir pradėti draugauti. 
Išmoksite susidoroti su neišvengiamais sunkumais, kurių flir- 
tuodami pridaro vyrai. Išmoksite būti kantri su „geru vyru“, ne- 
mokančiu žaismingai elgtis, užuot per anksti jį paniekinusi. Su- 
žinosite apie būtinus išbandymus, kuriuos turėsite atlikti flir- 
tuodama, kad išsiaiškintumėte, kuriuos vyrus pasilikti, o ku- 
riuos atstumti. O kad viskas dar geriau atrodytų, pridursime: 
bus netgi smagu! 
Pasiruoškite flirtuoti be rūpesčių. 


Raskite vyrų, su kuriais galėtumėte 
pasikalbėti. Kaip tai padaryti? 


Dauguma moterų į gyvenimą žiūri protingai ir analitiškai, bet 
kai reikia bendrauti su vyrais, elgiasi neapibrėžtai ir linksta tikėti 
stebuklais. Jos mano, kad tikra romantika „atsitinka savaime“. 
Daugumą moterų net žeidžia mintis, kad jos turėtų pamąstyti, 
kaip sugundyti vyrą, ir tai galėtų nulemti puikią draugystę. Jos 
nori atsiskleisti savaime ir paneigia bet kokį bendravimą, kuriam 

reikia planavimo ar išmoktų įgūdžių. Dėl tokio požiūrio nuverti- 
na gerus kandidatus dar prieš suteikdamos jiems galimybę. 

"Tuo tarpu vyrai dar pablogina reikalus, romantiškus santykius 
suvokdami kaip verslo sandorį. Tikėkite ar ne, bet vyras gali sau 
tarti: „Moterys teigia, kad joms patinka atviri ir sąžiningi vyrai. 
Kas gali būti dar atviriau, nei prisipažinti apie lytinį potraukį 
joms?“ Tada jis stengsis sugundyti moterį paaiškindamas, kaip 
jiems apsimokėtų bendrauti ar patirti vienos nakties nuotykį. 
"Toks sausas ir dalykiškas požiūris moteris atstumia. 

Vyrai dažniausiai per daug logiškai mąsto apie santykius, o 
moterims paprastai logikos trūksta. Vyrai sukurs meilės verslo planą 
ir lauks, kol jūs pagrįstai jam pritarsite (o tada sumesite su juo 
klumpes), o moterys, kaip įprasta, nuliūs paaiškėjus, kad sugun- 
dyti be jokių pastangų nepavyksta. Moterys susisieloja, kad ro- 
mantika yra kažkas kita nei fejerverkų pliūpsniai, virpančios šir- 
dys, veriantys žvilgsniai ir lėti meilės romanų prisipažinimai. 

Nė vienas iš šių požiūrių nėra veiksmingas. Kad galėtumėte 
artimai draugauti, reikia akimirksniu užplūstančių šiltų jausmų, 
bet tokie jausmai retai atsiranda patys savaime. Jūs turite sąmo- 
ningai veikti vienas kitą, kad padėtumėte romantiškiems jaus- 
mams ir potraukiui „tiesiog atsirasti“. Pirmasis „romantiškai erd- 
vei“ sukurti reikalingas veiksmas yra jūsų flirtas. 


Kas yra flirtas? 


Flirtas yra Didžiojo Plano trečia ir ketvirta pakopa. Tai svar- 
biausia dalis susipažįstant su daug kandidatų ir išbandant juos. 4 
ir 5 skyriuose jus mokėme, kur surasti kandidatų. Šis skyrius pa- 
ragins bendrauti. 

Norint apsukti vyrams galvas reikia šį bei tą žinoti apie flirtą. 
Flirtas nėra kažkas apibrėžto ar tiesmukai paaiškinamo, bet jis 
remiasi pagrindiniais principais ir, kai juos suprasite, savo vilioji- 

mo gabumais ir vyrų dėmesiu jums būsite toli pralenkusi kitas 
moteris. Kaip perspėjome, šioje knygoje neduosime jums itin pa- 
prastų ar madingų patarimų. Šio pažado laikysimės ir kalbėdami 
apie flirtą. Flirtas yra nenuspėjamas šokis, bet mes galime jus iš- 
mokyti pagrindinių žingsnelių. 

Flirtas taip pat yra žaidimas. Prisiminkite vienas su kitu žaidžian- 
čius vaikus. Savo žaidimu jie nesistengia ko nors pasiekti. Kad ir ką 
žaistų, jiems tik rūpi, kad būtų smagu. Vaikams lengva prisiimti vaid- 
menis. Jei žaidžia policininkus, vienas vaikas būna policijos parei- 
gūnas, o kitas nusikaltėlis. Jei žaidžia namus, vienas vaikas būna 
motina, o kitas — tėvas. Jei žaidžia ligoninę, vienas vaikas tampa 
gydytoju, kitas — ligoniu. Kad geriau įsijaustų į vaidmenis, jie gali ir 
persirengti. Vaikai išlaisvina savo vaizduotę. Visa tai neturi jokios 
sąmoningos prasmės, bet jiems tai nerūpi - jie tik nori žaisti. 

Dažnai vaikai per daug nesirūpina laimėti. Jie laimingi vien 
būdami kartu ir žaisdami. Žaisdami vaikai susidraugauja, nes žai- 
dimas suartina. | 

Suaugusiesiems žaisti taip pat svarbu, kaip ir vaikams, bet suau- 
gusieji žaidžia kitaip. Pirmiausia - kaip žaidžia vyrai su vyrais? Vy- 
rams neatrodo, kad tai žaidimas, bet žiūrėdami sporto varžybas 
arba kalbėdamiesi apie sportą jie iš tiesų vieni su kitais žaidžia. 
Pagaliau juk - kaip visi žinome - sportas yra visai beprasmis. Nuo 
to, kuri komanda šiais metais laimės NBA čempionų vardą, visai 
nepriklauso didžiųjų pasaulio reikalų tvarka, kad ir ką apie tai ma- 
nytų jūsų bičiuliai vyrai. Domėdamiesi varžybomis, stebėdami jas, 
šaukdami ir rėkdami ant žaidėjų bei sekdami žinias apie sportinin- 
kus vyrai žaidžia tarpusavyje. Dėl tokio žaidimo vyrai, kaip ir vai- 
kai, patiria bendrumo jausmą ir nesavanaudišką meilę vienas ki- 
tam, net jei niekada to ir neįvardytų žodžiais. 

Dar kitaip vyrai vienas su kitu žaidžia tarpusavyje juokauda- 
mi: plepėdami, įžūliai geraširdiškai išdaigaudami ir juokdamiesi 
vieni iš kitų. Vyrai susidraugauja šiek tiek pasijuokdami vienas iš 
kito, vienas kitą su meile įžeisdami. 

Bet vyrai ir moterys tarpusavyje žaidžia kitaip. Stačiokiškos išdai- 
gos yra vyrų žaidimas, o flirtas yra vyrų ir moterų žaidimas. Dau- 
guma vyrų to nežino, todėl jie dažnai stengiasi flirtuoti su mote- 
rimis taip pat, kaip žaistų su kitais vyrais. Tai nepadės. Kita ver- 
tus, moterys stengiasi flirtuoti rizikuodamos ir žaisdamos jausmais. 
Vyrų manymu, tai ne žaidimas, todėl jis taip pat nebus veiksmin- 
gas. Dauguma moterų nemoka flirtuoti, todėl jos negeba atsaky- 
ti į vyrų flirto klaidas. Dėl to gali kilti nesusipratimų ir moterys 
be reikalo atstums vyrus. Tada žaidimas baigiasi. 

Flirtas yra tikras iššūkis, nes vyrams trūksta įgūdžių, prie kurių 
prisideda ir jūsų neišmanymas. Šiame skyriuje visa tai ištaisysi- 
me. Išdėstysime jums visus įmanomus sunkumus, kurie gali atsi- 
rasti dėl vyro įgūdžių stokos, ir paaiškinsime, kaip flirtą vėl pa- 
kreipti tinkama linkme. Parodysime jums, kaip viliūgiškai valdy- 
ti padėtį leidžiant vyrui pajusti emocines „pergales“ ir „bausmes“. 
Išmokysime jus svarbiausių išbandymų, kurių turėsite imtis flir- 
tuodama, kad tiksliai išsiaiškintumėte, ar jis —- jūsų žavusis prin- 
cas, ar tiesiog pridarys dar daugiau vargo. Patarsime, kaip būti 
neabejingai, kai jus nori žaismingai užkalbinti, kaip pačiai pra- 
dėti bendrauti ir kaip pabaigti pokalbį ar susitarti pasimatyti net 
su didžiausiu drovuoliu, kuris neišdrįstų pakviesti jūsų pats. Per- 
skaičiusi iki galo šį skyrių galėsite flirtuoti, mesti žaidimą pažinusi 
vyrą arba susitarti pasimatyti, jei to norėsite. 


Kam reikalingas flirtas 


Flirtas —- esminis dalykas kuriant sėkmingus santykius. Tai bū- 
das pradėti pokalbį su vyru ir įsitikinti, ar jis bent kiek panašus į 
jūsų ieškomąjį. Jei neflirtuosite, bus sunku rasti užtektinai vyrų, 
kad galėtumėte rinktis. Įgudusi flirtuoti visada rasite, su kuo susi- 
tikinėti ir užmegzti rimtą draugystę. 

Flirtas svarbus štai dėl ko. 

Flirtas padeda susidraugauti 

Draugiškumas reiškia, kad jam patinka su jumis kalbėtis ir kad 
jis puikiai jaučiasi tai darydamas. Tarp jūsų yra kibirkštėlė, ryšys. 
Kai flirtuojate, paprastai neaptarinėjate ko nors labai rimto ar 
sudėtingo. Greičiau jau šnekučiuojatės apie kai ką malonaus ar- 
ba kvailo. Atrodote tarsi žaidžiantys vaikai. Jam malonu, ir jums 
taip pat. Tai sukuria draugiškumą. Draugiškumas užmezga ryšį. 
Ryšys sudaro sąlygas vėl pasimatyti, o pasimatymas tampa jūsų 
artumo pagrindas. 


Flirtas leidžia abiem jaustis saugiai, nes vis grįž- 
tate prie tos pačios temos 
"Kaip sužinosite iš šio skyrelio, flirtas su vyru paprastai grin- 

džiamas juokavimu kokia nors tema. Pavyzdžiui, Molė, ketu- 
riasdešimt ketverių metų koledžo dėstytoja, sporto salėje flirta- 
vo su vyru, kuris keletą savaičių treniravosi tuo pačiu laiku kaip 
ir ji. Juokai prasidėjo tada, kai Tedui tarsi vis prireikdavo to 
paties treniruoklio ar svarmens, kurio norėdavo Molė. Galiau- 
siai ji kandžiai papriekaištavo, esą Tedas stengiąsis išmušti ją iš 
vėžių. Taip jie juokaudavo nuolat, o vėliau ėmė šnekučiuotis ir 
apie ką kita. Pamačiusi jį sportuojantį su treniruokliu, Molė 
apsimesdavo nekantria ir aikštinga sporto salės karaliene, rei- 
kalaujančia, kad jis pasiskubintų pabaigti ir pasitrauktų jai iš. 
kelio. Jie dažnai vienas kitą erzindavo. Tai buvo dingstis pra- 
dėti kitus, daug rimtesnius, pokalbius, saugaus atsitraukimo lai- 
das. Molė ėmė lankytis klube tuo pačiu laiku kaip ir Tedas, o jų 
ryšys vis stiprėjo. 

Nuo tada beveik kiekvieną sykį susitikus vienas jų atkartoda- 
vo šią komišką sceną. Tedas buvo laimingas matydamas Molę, 
nes jiedu buvo susikūrę mažą ypatingą pasaulį. Dabar jį sutikusi 
Molė visada turi apie ką kalbėtis. 

Flirtuodama galite išbandyti vyrą 

Su vyrais bendraujanti moteris gali teisingai nuspręsti, ar vy- 
ras yra toks, kokio ji ieško, ar kaip tik toks, kokio reikia vengti. 
Kitame skyriuje aptarsime devynis flirto išbandymus. 


Flirtas padės vienam su kitu jaustis saugiai 

Visoms savo konsultuotoms moterims vis pabrėžiame, kad sau- 
gumas yra svarbus ir rimtas dalykas, kad nereikia būti naiviai ir 
per daug tikėti nepažįstamaisiais. Žinome, kad pirmą sykį sutiku- 
sios vyrą moterys labiausiai bijo, kad šis nebūtų pavojingas psi- 
chopatas. Kai flirtuodama žaidžiate su vyru, abu galite atsipalai- 
duoti. Tuomet pati per daug neatsiskleisdama galite pajusti, ar su 
juo jaučiatės saugiai. 


Flirtas leidžia jaustis laimingai 

Flirtuodama netikėtai ir kūrybiškai sugalvojate, kaip dar galė- 
tumėte pasilinksminti. Tai lengvas būdas atsidurti „sėkmės lau- 
ke“. To negalėtumėte padaryti, jei būtumėte prislėgta, ko nors 
labai trūktų, būtumėt priešiška, blogos nuotaikos arba užsisklen- 
dusi. Flirtui būdinga veržli kūrybinga būsena, visai nesiderinanti 
su bloga nuotaika. Elgdamasi taip, kaip pamokysime šiame sky- 
riuje, pamiršite savo blogą nuotaiką ir tapsite gyvybinga mote- 
ris, kuriai nestigs vyrų draugijos. Turėsite būti tokia moteris, 
kokia visada norėjote tapti, turėsite pasitelkti visą savo vylių ir 
įžvalgumą. 


Flirtas padės susirasti vyrą! 

Nedaug ką tepridursime. Kuo išradingiau flirtuosite, tuo su- 
prantamesnis jam atrodys noras artimiau jus pažinti. Kuo dau- 
giau vyrų suksite aplink pirštą, tuo daugiau galimybių patikrinsi- 
te ir mažiau laiko sugaišite, kol surasite tinkamą — ar tinkamus, 
jei ketinate įsteigti šaunuolių haremą. 

Kaip paversti vyrą flirto „laimėtoju“ 


Flirtuodamas vyras ieško teigiamos jūsų užuominos, patvirti- 
nančios, kad jis laimi jus arba laimi būdamas su jumis. Jei įtaria- 
te, kad tas vyras jums ims patikti, turite jam parodyti tai, net jei 
jo žodžiai ar judesiai ne visai be priekaištų. Labai paprasta leisti 
vyrui pajusti pergales. Nusišypsokite jam. Juokitės iš jo išdaigų. 
Žiūrėkite į akis. Būkite atlaidi jo bukagalviškoms klaidoms, ku- 
rių flirtuodamas neišvengiamai darys (iš pradžių daug daugiau 
nei vėliau). Klausykitės, kaip jis giriasi, ir suraskite kokį nors jo 
žavų bruožą. Arba pasakykite jam, kodėl juo žavitės. Sveikina- 
me —jūs flirtuojate! Tiek ir tereikia daryti. 

Kai pažinsite jį geriau, žinoma, santykiai taps asmeniškesni ir 
bus sunkiau leisti jam pajusti pergales, tačiau kol kas, jei tik ne- 
būsite rūsti ragana, jis norės pabūti laimėtojas dar kartą. 

Dovanoti vyrui emocines pergales — ir skirti bausmes, apie 
kurias mes pakalbėsime vėliau — yra flirto ašis ir pagrindas, nule- 
miantys būsimą draugystę. 


Flirto kelias pasimatymo link 


Didžiausias sunkumas, su kuriuo teks susidurti, kad vyrai, kaip 
ir visi, priešinasi pokyčiams — netgi tokiems, kurie jiems turbūt 
patiktų. Visai įmanoma, kad draugystė su jumis būtų geriausias 
jūsų trokštamam vyrui kada nors nutikęs dalykas. Nepaisant šios 
tiesos, kad jūs galite būti geriausias kada nors jam nutikęs daly- 
kas, jis priešinsis jums, nes priešinsis pokyčiams. Jūs jam reiškiate 
galimą skausmą, nepatogumą, įkyrumą, įpareigojamą pažadą ir 
net - osiaube! - ištikimybę. Mažų mažiausiai jūs reiškiate tai, ko 
jis nepažįsta. Jūs esate netvarkos pranašas šiaip jau laisvame ir 
lengvame jo gyvenime. Jūs svajojate apie nuostabų ilgą gyveni- 
mą su juo, baltą namą, tvorelę ir pulką vaikų, o jis mano, kad 

retai galės susitikti su savo bičiuliais ir visą laiką turės skirti dar- 
bui, kad išlaikytų šeimą. Jis taip pat bijo visą likusį gyvenimą ne- 
galėsiąs lytiškai santykiauti su jokia kita moterimi, išskyrus jus 
(užuomina: daugumai vyrų tai skamba žiauriai). Taigi net pačio- 
mis geriausiomis aplinkybėmis susipažinusi su vyru patirsite jo 
priešiškumą. 

"Tai visai tas pat kaip prekyba (o iš esmės visokios vilionės ir yra 
siekis parduoti). Jei kada nors buvote susijusi su prekyba, tai žino- 
te: žmonės užsispyrę priešinasi daugumai gaminių ir paslaugų, net 
jei jūsų siūlomi gaminiai ar paslaugos pagerintų jų gyvenimą. Jie 
leidžia skepticizmui lemti jų sprendimą ir dėl to dažniausiai ne- 
duoda sau to, ko labiausiai trokšta. Kai norite parduoti puikų ga- 
minį, žmonės svarsto, kad juos ketinate apgauti. Lygiai taip pat ir 
su vyrais. Vyrai priešinsis minčiai apie įsipareigojimą, kol neįtikin- 
site, kad tai jiems bus naudinga ir kodėl. Kad įveiktumėte šį pri- 
gimtinį pasipriešinimą, turite išmokti flirtuoti geriausiai, kaip tik 
pajėgiate. O tada ir pasieksite to, ko norite. 


Trys flirto gudrybės 


Pirmoji gudrybė. Pažintis ir pirmas pokalbis 

su juo 

Štai ten, kitame kambario gale, jūsų laimikis. Jis žiūri į jūsų 
pusę! Ką daryti? Nuo to akimirksnio, kai susitiko judviejų akys, 
iki tikro flirto gali būti ilgas kelias. Suimkite save į rankas. Nesu- 
sigūžkite! Šiomis akimirkomis, artėjant prie tikro flirto, jums rei- 
kia daug ką nuveikti. 

Visų pirma vaikinas turbūt išsigandęs (nebent jis vienas iš mūsų 
paskaitų lankytojų. Deja, turbūt taip nėra.). Jis labai norėtų rasti 
dingstį prieiti prie jūsų ir pasakyti „Labas“, bet apsigaudavo taip 
dažnai kaip ir jūs, todėl sužavėti jį reikia pamažu. Turite ką nors 
daryti, kad jis prabiltų. 

Susitikite su juo akimis ir išlaikykite žvilgsnį tol, kol atrodys 
„per ilgai“. Nusišypsokite jam. Išlaikyti akių žvilgsnį „per ilgai“ 
yra pagrindinė tiek vyrų, tiek moterų gundymo priemonė. Taip 
užmegsite pirmąjį slaptą tik judviejų ryšį. Nekreipkite dėmesio, 
kad jo nepažįstate, galvokite tik apie tai, jog jis vyras. Išlaikyti jo 
žvilgsnį iš kitos kambario pusės yra pirmoji užuomina. Jūsų šyp- 
sena taip pat turėtų būti atviresnė, nei esate įpratusi. Dauguma 
žmonių mano, kad šypsosi atviriau, nei iš tiesų yra. Nusišypsoki- 
te jam plačiai ir galite tikėtis, kad jūsų šypsena pasirodys jam 
vidutiniškai santūri. 

Bet to gali neužtekti jūsų drovuoliui padrąsinti. Žvilgtelėkite 
ir nukreipkite žvilgsnį kitur. Po kelių minučių pakartokite tai dar 
sykį pridėdama ir šypseną. Tai įtikins jį, kad jis yra jei ne labai, 
tai bent vidutiniškai trokštamas pašnekovas. 

Dabar, kai jau aiškiai parodėte, kad nenuvysite jo šalin, jis tuoj 
pat prieis prie jūsų paplepėti, ar ne? Klystate! Jis gali manyti, kad 
susidomėjote, bet vis dar bijoti. Kur kas daugiau vyrų, nei jūs ma- 
note, nesuprastų moters kvietimo, net jei ši nusiplėštų savo drabu- 
žius ir jam prieš veidą pabanguotų krūtimis. (Čia mes tik švelniai 
perlenkiame. Prieš tapdami Gundymo Meistrais abu sugaišome daug 
laiko visaip apsižioplindami su moterimis. Vienam iš autorių kele- 
tas moterų net prisipažino prieš daugelį metų kaip įmanydamos 
mėginusios jį sugundyti, ir visai nesėkmingai. Bijodamas atstūmi-- 
mo jis buvo taip paskendęs savo pasaulyje, kad net nepastebėjo 
šių moterų pastangų, kad ir kaip begėdiškai, jų manymu, jos elgė- 
si.) Kartais vyrai pražiopso užuominas, gali nesuprasti ir jūsiškių. 


SEPTYNI DALYKAI, KURIUOS PRIVALOTE PADARYTI, KAD 

PASKATINTUMĖTE VYRĄ JUS UŽKALBINTI 

Kad vyras prie jūsų prieitų, akių sąlyčio neužteks. Jūs jau prieš 
tai turite būti atlikusi keletą skatinamų dalykų. Štai tie dalykai. 
Jums nereikia jų visų daryti, bet jei nenorite atrodyti pasipūtusi, 
turite bent kai ką išbandyti. 


168 


Jis žino, kad esate juo susidomėjusi. Žiūrėjote į jį ir šypsojotės. 
Dabar jam trūksta priežasties prie jūsų prieiti. Jis svarsto kitame 
kambario gale: „Ji atrodo susidomėjusi. Bet ką aš jai pasakysiu? 
Galėčiau prieiti ir pasisveikinti, o ką sakyti po to?“ Iš tiesų, ką po 
to? Būtent todėl turite pasiūlyti savo būsimam pašnekovui prie- 
žastį užkalbinti jus. 


1. Prisisekite ženkliuką su užrašu. Šį pasiūlymą perėmėme iš 
Helenos Gurley Brown, buvusios Cosmopolitan žurnalo redak- 
torės ir klasikinės septintojo dešimtmečio pradžios knygos mote- 
rims Sex and the Single Girl („Lytiniai santykiai ir vieniša mergi- 
na“) autorės. Jei jos dar neskaitėte, pasiieškokite. 

Ženkliukas su kokiu nors užrašu suteiks vyrui dingstį užkal- 
binti jus. Šiaip ar taip, tuo užrašu kažin ką skelbiate visam pasau- 
liui. Nėra nemandagu apie tai užsiminti ar jį perskaityti. 

Ženkliukų galima įsigyti dovanų ir atvirukų parduotuvėse. Rei- 
kėtų nusipirkti tokį, kuris kviestų pasišnekėti ir nebūtų pernelyg 
įžūlus ar gašlus. Vienai mūsų pažįstamai moteriai labai pravertė 
ženkliukas su užrašu: „Esu tokia, nes kai buvau maža, neturėjau 
arkliuko ponio“. Vyrai perskaito tai ir smalsauja. Tada ji atsako, 
kad jai įkyrėjo žmonės, kurie nuolat kitais skundžiasi. Vyrai turi 
progą įsitikinti, kad naujoji pažįstama ne verkšlenė, ji net jau 
linksmai šnekučiuojasi. 

Reikėtų vengti ženkliukų su tokiais užrašais: „Aš už Loreną 
Bobbit“ arba „Vyro vieta prie viryklės“. Bet kokie priešiški žo- 
džiai atstumia vyrus, o perskaitę šiuodu užrašus vyrai tikriausiai 
bėgs slėptis. Jūs tikriausiai nesirinktumėte ir tokių užrašų: „Papy- 
pink, jei nori birbint“ arba „Buvusi pleibojaus triušiukė“. Su šiais 
sulauksite netikusio dėmesio ir iš tokių vyrų, kurių kaip tik turite 
saugotis. Taigi keliaukite į ženkliukų parduotuvę ir išsirinkite ke- 
letą įdomesnių. Prisisekite ir pasižiūrėkite, kurie atneš didesnę 
sėkmę palengvindami kelią jūsų link. Išbandykite skirtingas vi- 
suomenės, politikos, humoro, poezijos ir kultūros idėjas, pateik- 
tas paprastai ir suprantamai — ant ženkliuko. 

2. Vilkėkite tai, apie ką jis galėtų kalbėti. Kas nors neiprasto 
ir susijusio su jūsų asmenybe bus dingstis vyrui jus užkalbinti. 
Pažįstame moterų, kurioms gerokai praverčia senoviški drabu- 
žiai, įmantrios skrybėlės, apyrankės iš Indijos ar karoliai iš Japo- 
nijos. Jums tai turėtų tikti, bet kartu atrodyti neįprastai, kad jis 
jaustųsi teisus ko nors apie tai paklausdamas. Jam apie tai užsi- 
minus jums, žinoma, reikės maloniai ir įdomiai paaiškinti. Negali 
būti nieko blogesnio, kai moteris, paklausta apie savo išvaizdą, 
tik šykščiai ką nors tarsteli. Palengvinkite jo gyvenimą. Kai pa- 
klaus, pasistenkite pokalbį pratęsti. 


3. Nešiokitės prieštaringai vertinamą knygą. Nesirūpinkite, 
jums nereikia jos skaityti. Jei vyras užduos sudėtingesnį klausimą, 
galėsite paprasčiausiai pasakyti: „Tik pradedu ją skaityti“. Mes siū- 
lome jums nešiotis knygą, kurią šiuo metu laikote rankose, ir ji bus 
puikiausia dingstis pradėti pokalbį. Pamatę šią knygą vyrai klaus, 
kokios draugo savybės jums svarbiausios, o dėl garsaus autorių var- 
do mirs iš nekantrumo norėdami daugiau apie jus sužinoti. 

Jums reikėtų tokios knygos, kuri būtų užtektinai keista, kad 
atkreiptų dėmesį, bet ne tokia keista, kad atstumtų vyrus ir vers- 
tų neteisingai apie jus pamanyti. Pavyzdžiui, Lady Chatterley's 
Lover („Ledi Caterli meilužis“) arba Fear of Flying („Skrydžio bai- 
mė“) — dar beveik padorūs pavadinimai, tačiau knygos The Story 
of O („Pasakojimas apie O“) arba Our Bodies, Our Selves („Mūsų 
kūnai, mūsų sielos“) nueina per toli. Siūlome meilės poeziją arba 
tokias knygas, kurios tuo pat metu atrodo ir padorios, ir priešta- 
ringos. Pažįstame moterį, kuri daug pasiekė nešiodamasi knygą 
The Alchemy of Love and Lust („Meilės ir geismo alchemija“). Ši 
knyga iš karto skatindavo vyrus kalbėti apie romantiškus santy- 
kius ir meilę. Ji net perskaitė ją, bet kaip jau sakėme, tai nebūtina. 


4. Atskleiskite pasauliui savo pomėgius. Akivaizdūs laisva- 
laikio pomėgiai taip pat pasiūlo pokalbio temą. Tai suteikia vy- 

rams priežastį prie jūsų prieiti. Pavyzdžiui, jei kavinėje pasirody- 
site dviratininkės apranga, vyrams bus lengviau prie jūsų prieiti 
ir pašnekėti apie dviračius. Jei nešiositės kompiuterį, bus papras- 
ta kalbėtis apie kompiuterius. Jei megsite, jie sumanys ko nors 
paklausti apie mezgimą. Taip pat galite atsinešti su pomėgiais 
susijusią knygą arba žurnalą, apie kuriuos jie galėtų ką nors pasa- 
kyti. Jei mėgstate burlenčių sportą, nešiokitės žurnalą apie bur- 
lentes. Beveik neturi reikšmės, kas jums patinka, kad tik suteik- 
tų vyrams dingstį užkalbinti jus. 


5. Turėkite laikraštį ir šalia esantiems žmonėms užsiminki- 
te apie naujienas. Jei šalia esantiems žmonėms užsiminsite apie 
įdomias naujienas, vyrai supras, kad lengvai bendraujate, o to- 
kią drąsiau užkalbinti. Jei su jumis gali šnekučiuotis kiti, šnekėsis 
ir jis. Taip šalia esantiems vyrams suteikiate progą padiskutuoti 
su jumis ir tai gali būti tik pati pradžia. Mes įsitikinome, kad tai 
tikrai veiksminga moterų gudrybė pradėti pokalbį ir puikiai ben- 
drauti. 


6. Lankykitės tose pačiose vietose tuo pačiu laiku. Dar kar- 
tą kartojame, kad viskas bus daug paprasčiau, jei dažnai tuo pa- 
čiu laiku eisite į tas pačias vietas. Pirmą kartą sutiktas jūsų laimi- 
kis neišdrįs jūsų užkalbinti, bet dažnai vienas kitą matydami tap- 
site pažįstami. Kuo dažniau susidursite, tuo didesnė tikimybė, kad 
imsite bendrauti ir patogiai jausitės drauge. Vienas iš jūsų neiš- 
tvers ir tars „Labas“. Tai paskatins šnektelėti, o pašnekesys ne- 
truks virsti į flirtą. 


1. Kai jis ims šnekinti, būkite maloni. Kai jis ko nors apie jus 
pasiteiraus, būkite maloni! Kalbėkite su juo. Atsakykite į jo klau- 
simą. Apdovanokite jį pergale. 

Paplitę įtarumas ir priešiškumas vyrams bus jums naudingi, 
kai tik žmogus pradės pokalbį su jumis. Gal net neįtariate, bet 

dauguma vyrų mano, jog moterys elgiasi niekšiškai, ypač vos jas 
užšnekinus. Jei būsite maloni, jis veikiausiai taip nustebs ir pasi- 
jus toks laimingas, kad norės ir norės su jumis šnekėtis. Supraski- 
te, kad šie vaikinai taip dažnai būdavo moterų paniekinti ir at- 
stumti, kad bijo patirti tai dar kartą. Iš pat pradžių būdama malo- 
ni apdovanosite jį emocine pergale ir įgysite didelį pranašumą 
prieš tas moteris, kurios pirmą sykį sutiktus vyrus verčia gerokai 
paplušėti, kad šie įrodytų savo vertę. Vėliau, jei pasikliausite mū- 
sų patarimais, jam reikės nemažai pasistengti, kad įrodytų savo 
vertę, bet dabar to žinoti nereikia. Kol kas turbūt norite, kad jis 
nesiliautų kalbėjęs. 


KAIP ELGTIS, KAI JIS NEVYKUSIAI PRADEDA POKALBIĮ 

Ar vyrai iš pat pradžių gali leptelėti nesąmonę? Be abejo, taip! 
Jei vyras jums sako: „Ar galėčiau pasiskolinti jūsų mobilųjį tele- 
foną? Noriu paskambinti į dangų ir pranešti, kad suradau jų ieš- 
komą angelą“, ar iškart nuo jo nusisuksite? Galite klausyti arba 
ne, patarimas — nebūtinai. Norėdami šiek tiek paaiškinti pokal- 
bio pradžioje vartojamus posakius, suskirstysime juos į dvi rūšis: 
mieli, bet kvaili ir šiurkštūs bei perdėtai gašlūs. Kai vaikinas kal- 
ba mielai, bet kvailai, patariame pasvarstyti, ar norite su juo kal- 
bėtis, o kai pradeda pliaukšti šiurkščiai ir perdėtai gašliai (taip 
šiurkščiai, kad net negalime čia pateikti pavyzdžio), be jokios 
abejonės, nedelsdama atsikratykite jo. 

Įsidėkite tai į galvą ir visuomet prisiminkite: moterys daro vieną 
iš didžiausių klaidų nepagrįstai atstumdamos vyrus. Nėra ko slėpti, 
daug puikiausių vyrų sukdamiesi apie jus sako arba daro kvai- 
liausius dalykus (apie tai — skyrelis „Dvylika bjaurių vyrų flirto 
klaidų“). Moterys paprastai šiuos vyrus paniekina. Nors esame 
gana tvirtai įsitikinę, kad turite išravėti savo daržą nuo jums ne- 
tinkamų vyrų, nereikėtų to daryti karštosiomis. Viena iš pagrin- 
dinių priežasčių, kodėl moterys sako, kad gerų vyrų nėra, yra ta, 
jog dauguma moterų nuvertina visai gerus vyrus dėl kvailų, bet 

nebūtinai mirtinų dalykų, kuriuos šie padaro pradėdami flirtuo- 
ti. Tai ypač dažnai nutinka, kai vyras lepteli kokią nesąmonę. 

Kai vyras užkalbina, tai visu savo elgesiu iš tiesų praneša, kad 
norėtų su jumis bendrauti, kad jam atrodote patraukli ir kad jis 
nežino, ką pasakyti. Vyras nekantraudamas viliasi, kad jo pasa- 
kyti žodžiai, kad ir kokie kvaili būtų, pradės pokalbį, kurį jūs 
sutiksite pratęsti. Ir dar kartą pabrėšime: moterys praeina pro ge- 
rus vyrus todėl, kad šie nesužavėjo jų iš pat pradžių. Kokia klai- 
da! Tarsi pagrindinis jūsų poreikis — turėti vyrą, kuris mokėtų 
gražbyliauti! Iš tiesų santykiai su gražbyliu vyru gali apkarsti, nes 
jums tokį gerą įspūdį palikusius žodžius jis sakys ir kitoms mote- 
rims. O paskui stebitės, kodėl visada draugaujate su mulkiais, kai 
priežastis visai paprasta: renkatės vyrus pagal tai, kuris gražiau 
užkalbins. Netikęs būdas. 

Mes siūlome apie vyro charakterį nespręsti iš pirmųjų pokalbio 
sakinių, nebent tai būtų atviras kvietimas lytiškai santykiauti. Pir- 
masis įspūdis gali būti svarbus, bet gali ir nebūti. Geriau įvertinkite 
jo drąsą, kurios prireikė prie jūsų prieiti ir užkalbinti; kad ir kaip 
norėsite išsyk atstumti, nedarykite to. Taip nusiteikusi galėsite iš- 
girsti jo žodžius, neisižeisti dėl jų ir suprasti, ką jie iš tiesų reiškė: 
drąsų bandymą jums įtikti ir užmegzti pokalbį. Jei jis bent kiek jus 
domina, atsidėkokite maloniu elgesiu ir pašnekesiu. 


APIE KĄ KALBĖTIS NEPAŽĮSTAMIEMS? 

Geras ir beveik visiems vyrams užšnekinti tinkamas žodis yra 
paprastutis „Labas“. Jis atveria galimybę kalbėti ir išvaduoja jį iš 
būtinybės pačiam sugalvoti tinkamus žodžius. 

Pasakiusi „Labas“ galite pasiteirauti ko nors, kas jums atrodo 
neįprasta. Jei jis kaip nors ypatingai apsirengęs, jei užsidėjęs jam 
ypač derančią panamos skrybėlę, ryši keistą kaklaraištį ar turi 
nematytą lagaminą, paklauskite jo: „Kokia šių daiktų istorija?“ 
Pradėkite pokalbį ir būsite pralaužusi ledus. Taip pat galite pa- 
komentuoti kokią naujieną arba tai, kam jis pats duotų dingstį. 

Tiesiog šnekučiuokitės, parodykite, kad jums įdomu, per greitai 
nenuvertinkite naujojo pažįstamo (tuoj apie tai kalbėsime dau- 
giau) ir būsite pirmosios flirto gudrybės žinovė. 


NAUDINGOS SMULKMENOS UŽMEGZTI PAŽINTĮ 
Stai keletas dalykų, kurie gali praversti norint kuo greičiau 
imti šnekėtis. 


Paprašykite jo pagalbos. Padėti jums, jei už tai dar ir padėko- 
site, yra akimirksnio pergalė vyrui. Tai suteiks jam galimybę būti 
riteriu švytinčiais šarvais, atvykusiu jums tarnauti. Tad nesivar- 
žykite ir prašykite jo paslaugos ar pagalbos. 

+ Jūsų rankos užimtos? Paprašykite, kad atidarytų duris ar net 
padėtų jums ką nors panešti. Sprendžiate kryžiažodį? Paklauski- 
te kurio nors atsakymo (ir neužmirškite jam kuo nuoširdžiausiai 
padėkoti, net jei jo ir nežinos). Benas Franklinas savo „Auto- 
biografijoje“ teigė, kad žmonės labiau prie jūsų prisiriša, kai pra- 
šote jų paslaugos, nei tuomet, kai jūs darote jiems paslaugą. Pasi- 
naudokite tuo ir paprašykite jums patinkančių vyrų pagalbos. 

Atsiminkite, kad vyro pagalbos turite prašyti maloniai ir būti 
už ją dėkinga. Vyrai skundžiasi, kad moterys dažnai tariasi turin- 
čios išskirtinių teisių ir nerodo deramo dėkingumo už tai, ką vy- 
rai dėl jų daro, net jei tai ir smulkmena. Tai labai juokinga girdė- 
ti iš tų vyrų, kurie pradėję kartu gyventi laukia, kol moterys juos 
nuo galvos iki kojų aptarnaus. Bet taip jie pripratę, tad nesiste- 
bėkite. Tiesa, kad moteris, kuri tarsi nesijaučia dėkinga už pagal- 
bą ar net pyksta, kad turi jos prašyti, yra visiškai nepatraukli vy- 
rams. Bet jei nusišypsosite ir padėkosite jam, jis jausis didvyris ir 
pažintis su jumis taps svarbus jo dienos įvykis. 


Padėkite jam. Siūlyti pagalbą vyrui ne taip gerai, kaip iš jo 
prašyti, bet, šiaip ar taip, bus sukurtos prielaidos jums pasikalbė- 
ti. Tik padėdama vyrui nepamirškite įvertinti jo paties sprendi- 
mų, ir viskas bus gerai. 


174 


Kartą vieno iš autorių automobilis įstrigo sniege ir labai pa- 
traukli jauna moteris sustojo jam padėti. Reikalai baigėsi keletu 
pasimatymų. Pagalba vyrui gali būti puiki proga pereiti į flirtą. 


Prisipažinkite, kad nervinatės. Jei prisipažinsite, kad nervi- 
natės, suteiksite jam galimybę jums padėti — padėti nesinervinti. 
"Tai rodo šiokį tokį jūsų silpnumą ir sudaro pokalbio prielaidas, o 
kartu leidžia jam pasijusti stipresniam, kas labai glosto širdį. Kiek 
pasišnekučiavusi nepamirškite padėkoti: pasakykite, kad visiš- 
kai nurimote. 


KELETAS ŽODŽIŲ APIE „PIRMĄJĮ ĮSPŪDĮ“ 

Mūsų nuomone, jūs labai pervertinate pirmojo įspūdžio svar- 
bą. Apskritai žmonės, o ypač vyrai, kiekvieną minutę jus stebi 
stengdamiesi susidaryti nuomonę apie naują žmogų. Jie taip el- 
giasi ką tik susipažinę ir kiekvieną kartą, kai vėl susitinka. Tai- 
gi jei pirmą sykį suklysite, daug ką galėsite pataisyti antrą ir 
trečią kartą. 

Ginei atrodė, kad pirmą kartą bendraudama su Lariu viską 
sugadino. Pirmą sykį susitikus Ginė jautėsi nerangi, varžėsi ir 
rūpinosi, kad jam nepatiks. Dėl to ji per garsiai ir per įžūliai 
juokėsi iš jo anekdotų, tauškė keistus ir nemalonius dalykus, 
apskritai plepėjo nesąmones ir taip pasirodžiusi jautėsi tarsi pas- 
kutinė kvailė. 

Kai apie tai kalbėjomės, ji buvo labai prislėgta. „Dabar jis nie- 
kada nebenorės manęs matyti, - sakė ji mums. — Aš nieko nebe- 
galiu pakeisti“. Mes jai paaiškinome, kad žmonės vieni apie ki- 
tus sprendžia kiekvieną sykį bendraudami. „Jei elgsitės taip, tarsi 
pirmą sykį nebūtų nutikę nieko keisto, — pasakėme jai, — jam 
tikriausiai atrodys taip pat. Jis daugiausia dėmesio kreips į tai, 
kiek kalbėdama su juo pasitikite savimi, o ne galvos apie pirmąjį 
kartą“. Ginė paklausė patarimo ir nebesijaudino dėl to, kad pir- 
masis įspūdis nulems tolesnę santykių eigą. Kitą kartą bendrau- 

dama su Lariu ji visai užmiršo praeitį ir atleido sau, kad anąsyk 
jautėsi taip nepatogiai ir nerangiai. Per antrąjį susitikimą ji pasi- 
rodė Lariui įdomesnė ir, nors santykiai tuo ir baigėsi, Ginei tai 
buvo svarbi pamoka. Ji sužinojo, kad pirmasis įspūdis ne toks 
svarbus kaip dabartinis ir kad kiekvienas susitikimas — tai gali- 
mybė padaryti puikų įspūdį. 

"Taigi jei nerimaujate, kad prastai pasirodėte, atleiskite sau ir 
dar sykį susitikite. Jis nenuvertins jūsų, jei pati to nepadarysite. 
Nesigraužkite dėl nesėkmės. 


Antroji gudrybė. Pokalbio kreipimas reikiama 

linkme 

Jei iš pradžių viską darėte gerai, jus dominantis vyras jau su 
jumis kalbasi. Jei jūs patenkinta šypsotės, jis gal net su jumis flir- 
tuoja. Didelė tikimybė, kad jis kaip nors viską sugadins, bet skai- 
tydama skyrelį „Dvylika bjaurių vyrų flirto klaidų ir kaip viską 
pataisyti“ sužinosite, kaip elgtis. 

Didžiausia kliūtis, trukdanti jam galvoti apie jus kaip apie ga- 
limą romantiškų santykių partnerę, yra klausimas „O gal ne?“ 
Klausimas „O gal ne?“ yra prigimtinio pasipriešinimo išraiška, ir 
toliau bendraudami abu to klausite. Pirmą kartą kalbindamas 
vyras vertina jus taip pat, kaip ir jūs vertinate jį. Jis galvos: „Ji 
atrodo maloni moteris. Ar man su ja kur nors nueiti? O gal ne?“ 
Kai tik jis savęs paklaus „O gal ne?“, pradės į šį klausimą berti 
atsakymus. O gal ne? „Juk ji turbūt mane atstums.“ O gal ne? 
„Juk ji turbūt mane kritikuos, kaip ir mano buvusi draugė“. O 
gal ne? „Juk ji turbūt švaistys mano pinigus, norės, kad už ją 
mokėčiau restorane, o paskui pareikš, kad nori likti „tik bičiu- 
liais“. Vaikinas, atsakydamas į klausimą „O gal ne?“, gali teisintis 
šimtais priežasčių ir jis turbūt taip padarys. 

Beje, su liūdesiu turime pastebėti, kad jūs veikiausiai darote 
tą patį. Klausiate „O gal ne?“ ir sau atsakote. Teigiate sau, kad jis 
ne jūsų stiliaus, kad neturi skonio, kad mūvi išvirkščias kojines — 

nesvarbu, kokią priežastį surastumėte. Jūs ieškote būdų užgniaužti 
besiskleidžiančius romantiškus santykius, visai kaip ir jis. Tiesiog 
taip žmonės elgiasi. 

Viena jūsų pusė nori paprasto, ramaus ir sveiko gyvenimo, 
todėl priešinasi painiavai, atsirasiančiai į jį įsileidus vyrą. Tai šiai 
jūsų pusei taip rūpi klausimas „O gal ne?“, tai ji sugriauna gali- 
mybes toliau bendrauti su sutiktaisiais vyrais. „O gal ne?“ kliūties 
padariniai gali būti žalingi, nes dėl jų liekate viena ir svarstote, 
kurgi visi gerieji vyrai, kai būtent juos per anksti atstūmėte. 

Jei norite įveikti „O gal ne?“ kliūtį, turite būti atkakli ir leisti 
sau pajusti flirto bei džiaugsmo, teikiamo kitam, malonumą. 


NEPASIDUOKITE NEVILČIAI 

Vienas iš didžiausių flirto stabdžių yra neviltis ir labai įtikima, 
kad neįgudusi flirtuotoja pradžioje neįstengs jos suvaldyti. Nie- 
kas negąsdina vyro labiau nei nusivylusi vieniša moteris, aiškiai 
pasakanti, jog tuojau pat nori ištekėti ir susilaukti vaikų. Vyras 
nedelsdamas teisingai nutars, kad ši moteris iš tiesų nesidomi juo. 
Jis nuspręs, kad jai turbūt tiktų kiekvienas vyras, sutinkantis ves- 
ti. Prisiminkite mūsų žodžius: jei būsite tokia nekantri ir aiškiai 
parodysite, ko norite, vyrai nuo jūsų pasitrauks. 

Neviltis dažniausiai pasireiškia trimis atvejais: 


1. Kai siekiate tik vieno vyro. Jei domitės tik vienu vyru ir vis- 
kas priklauso vien nuo jo, galite greitai prarasti viltį. Jūs neturite 
atsarginio plano, taigi reikalai turi klostytis gerai su tuo vyru, 
kurį norite suvilioti. Šis spaudimas, kad „turi pavykti“, neleidžia 
jums pasakyti: „Nesvarbu, kaip reikalai klostysis su šiuo vyru. Ga- 
lima pasirinkti iš daugelio kitų“. Jūs būsite įsitempusi, jis tai pa- 
stebės ir taip pat negalės jaustis laisvai. Tada jūs dar labiau įsi- 
tempsite, nes matysite, kad griaunate ir šią vienintelę galimybę. 
Jei neprisiversite suvokti, kad yra ir daugiau jums pasiekiamų vai- 
kinų, greičiausiai pulsite į neviltį. 

Išeitis, žinoma, yra visada bendrauti su daugeliu vyrų, kaip 
jau minėjome anksčiau. Jei turėsite keletą galimų draugų, nevil- 
tis nebus baisi. 


2. Kai per daug bijote nepatikti. Jei perdėtai bijosite nepatikti, 
taip pat atrodysite apsėsta liūdesio. Tačiau viliamės įtikinę jus, 
kaip svarbu įveikti baimę būti atstumtai, ir kad jau esate pasiry- 
žusi tvarkytis su šiuo jausmu 3 skyriuje pasiūlytais būdais. 


3. Kai be jo jūsų gyvenimas vienišas ir beprasmis. Jei esate vieni- 
ša ir gyvenimas atrodo beprasmis, vyrams taip pat atrodysite prara- 
dusi viltį. Turite susirasti, kas įprasmintų jūsų gyvenimą ir be ben- 
drystės su vaikinu. Atidžiai į save pažvelkite, patyrinėkite savo 
giliuosius troškimus ir didžiąsias svajones - keliones, veiklą, laisva- 
laikio pomėgius, karjerą ir taip toliau - kurios padėtų išreikšti save 
nepriklausomai nuo vyro. Jei stengiatės išreikšti save vien ben- 
draudama su vyrais, jie tai tikrai pastebės ir nenorės su jumis būti. 

Mes čia nepasakosime, kaip tvarkytis gyvenimą, bet supraski- 
te, kad bendrystės su vyrais sėkmės principai yra tokie patys, kaip 
ir siekiant sėkmės gyvenime. Jei vadovausitės jais kurdama dar- 
nius santykius, šie principai padės gyventi aistringai ir laimingai. 
Savo didžiuosius troškimus įgyvendinsite sąmoningai ir tikslin- 
gai. Neviltis negrės, kai ir be vyro jausite aistrą gyventi, kai rū- 
pinsitės ir kitais svarbiais dalykais. 


KAIP VENGTI NEREIKALINGŲ KONFLIKTŲ 

Svarbu, kad flirtuodama galėtumėte rinktis pokalbio temas. 
Prisiminkite savo troškimus. Juk norite tą vyrą sužavėti, patrauk- 
ti, turėti galimybę išbandyti jį bei įsitikinti, ar norite bendrauti 
toliau. Kol kas flirtuojant su juo svarbu vengti bereikalingų gin- 
čų. Na ir kas, kad jis drėbs kokį nors teiginį, kuris varys jus iš 
proto! Jūs turite svarbesnių reikalų. 

Kai Džekė pirmą kartą nuėjo į pasimatymą su Kurtu, viskas 

ėjo sklandžiai, kol Kurtas nepradėjo reikšti savo nuomonės apie 
vyrų judėjimą. „Ar žinai, kad statistiškai namie prieš vyrus smur- 
tauja tiek pat moterų, kiek ir vyrų prieš moteris?“, - paklausė jos 
pirmą kartą flirtuodamas. Džekė griežtai nesutiko su šiuo teigi- 
niu ir įsižeidė, kad per pirmąjį pokalbį jis ėmėsi tokios nemalo- 
nios temos kaip namų smurtas. Bet paskui prisiminė savo tikslą: 
ji čia atėjo ne tam, kad sunkiai ir visai beprasmiškai ginčytųsi, ji 
atėjo paflirtuoti ir geriau pažinti to vaikino. Ji taip pat suprato, 
kad atstumdama Kurtą dėl flirto klaidos būtų nepakanti, todėl 
tarė: „O, tai įdomu“ ir pakreipė pokalbį malonesne tema. 

Jums reikia nuspręsti, kas svarbiau: ginčytis su vyru ar kurti 
darnius santykius. Jei apie moteris būtų galima spręsti iš santykių 
su žmonėmis, tai vaidytis būtų labiau linkusi ne itin gudri asme- 
nybė. (Nesirūpinkite dėl to, vyrai — tokie patys.) Ne itin gudri 
moteris įsivelia į ginčus su vyrais apie lyčių santykius arba kodėl 
vyrams taip patinka sportas. Tad ji be jokios rimtos priežasties 
atsikrato puikiausių džentelmenų. Jūs turėtumėte būti kitokia. 

Jei norite sutarti su vyrais, turite išmokti tinkamai atsakyti į 
kokią nors bukagalvišką, ginčą kurstančią nuomonę, kai vaiki- 
nas flirtuodamas ją išreikš. Teisingai atsakyti į vyro kvietimą ko- 
voti — tai leisti jam suprasti, kad girdėjote, ką sakė, ir pakreipti 
pokalbį kita linkme. Kai Kurtas išrėžė savo nuomonę apie vyrų 
ir moterų teises, Džekė pasielgė kaip tik taip, kaip ir reikėjo. Ne- 
siginčydama su juo ir pakeisdama temą ji išvengė kivirčo ir galė- 
jo toliau tikrinti Kurtą. 

Žinoma, būna ir tokių vyrų, kurie yra daugiau nei blogi Aire 
tuotojai — kai kuriems vyrams be galo patinka kautynės ir tai 
viskas, ką jie nori su jumis veikti. Jei vieną iš tokių vaikinų sutik- 
site, atpažinsite labai greitai. Keletą kartų jam stengiantis sukelti 
ginčą jūs nepradėsite bartis, bet netrukus suprasite, kad jis tik tai 
ir temoka. Atsikratykite jo. 

Jei jus nors kiek paguos, jis turbūt labai seniai lytiškai nesan- 
tykiavo. 

KAD KEISTUMAS NEGĄSDINTŲ 

Ar kada nors pažinojote moterį, kuri buvo keista arba ne to- 
kia kaip visos, bet patiko vyrams? Turbūt taip. Gal ir dabar žino- 
te tokią, visą išsitatuiravusią, žaliais plaukais ir su daug auskarų. 
O galtajūsų pažįstama atrodo grėsmingai — juodais dažytais plau- 
kais ir su odiniu švarku. Ji gali būti tikra feministė, „pasaulio mo- 
tina“ arba turėti kokią nors kitą ekscentrišką savybę. Tikriausiai 
pastebėjote, kad šis ekscentriškumas joms padeda. Jos patogiai 
jaučiasi su savo tatuiruotėmis, auskarais, žaliais plaukais, naujo- 
viškais drabužiais ar kitaip išsiskirdamos. Joms visai nesunku su- 
sipažinti su vyrais ir flirtuoti. 

Moteris, kuri kaip nors „keista“ ir kuri laisvai dėl to jaučiasi, 
įkvepia vyrus. Vyrai mato, kad ji nesigėdija savo aistrų, ir žiūri į 
ją kaip į žmogų, kuris nori save išreikšti. Kai kuriems vyrams to- 
kios moterys atrodo „mielos“ arba „meniškos“ ir šios savybės trau- 
kia. Jie pasitiki tokiomis moterimis, nes šios pasitiki pačios savi- 
mi. Juos atgaivina flirtas su jomis, o jų drąsa save priimti tokias, 
kokios yra, leidžia tą patį daryti ir vyrams. 

Kita vertus, moteris, kuri dėl savo keistumo jaučiasi nepatogiai, 
gąsdina vyrus. Kadangi ji pati tariasi esanti ne tokia kaip visos, tuo 
įtikina ir vyrus. Jos gėdijimasis savo aistrų vyrams atrodo keistos ir 
pasitikėjimo nekeliančios moters bruožas. Jie nepasitiki ja, nes ji 
nepasitiki savimi. Su tokia moterimi flirtuoti visai nemalonu. 

Išeitis būtų paieškoti savo keisto elgesio bei aprangos įpročių 
ir nuspręsti, ar norite juos išsaugoti. Jei taip — išdidžiai tausokite 
juos kaip savastį. Paklaususi savęs: „Ką tai apie mane praneša?“, 
turite pati nuspręsti, ar norite tai išsaugoti. 

Liza susimąstė apie tai norėdama nuspręsti, ar ir toliau kirptis 
ežiuku. Ji ne tik pati svarstė, bet paklausė ir bičiulių bei šeimos 
narių. Ir sužinojo daugumos nuomonę: su trumpais plaukais ji 
atrodė rūsčiai ir gąsdinančiai. Tai bylojo, kad ji buvo nemoteriš- 
ka arba šiurkšti. Apsvarsčiusi tai, ką išgirdo, Liza pritarė jų nuo- 
monei. Ji užsiaugino plaukus, įgavo švelnesnę išraišką ir suprato, 

kad tapo laimingesnė. Žmonės ėmė kitaip su ja bendrauti. Ne- 
trukus ir vyrai, būdami šalia jos, ėmė jaustis laisviau. Buvo leng- 
viau flirtuoti. 

Bet Lizos padėtis išskirtinė, kaip ir jūsiškė. Kai kurios mote- 
rys labiau gundo ir vilioja, kai atrodo šiurkštesnės ar kitaip sa- 
votiškos. 

Dažnai moteris pasirodo keista vyrui todėl, kad laukia iš jo 
pritarimo. Ji nori, kad šis palankiai įvertintų jos keistumą, tarsi 
siekdama patikrinti, koks pakantus jis apskritai gali būti. Arba 
moteris gali atrodyti nesuprantama, nes taip trokšta savo išvaiz- 
da ką nors įrodyti, jog atrodo lyg užburta arba pasipūtusi. Dar 
sykį kartojame: ieškokite pritarimo kur tik norite, tik nelaukite 
jo iš vyrų. Jei sieksite, kad vyras flirtuodamas pritartų jūsų egzis- 
tencijai, viskas bus dešimt kartų sunkiau. 

Daugelis moterų pasirodo vyrams keistos atsitiktinai, kai flir- 
tuodamos nerimauja dėl to, kaip jas priims. Jos žiūri į vyrus lauk- 
damos, kad šie pritartų jų savitumui, galiausiai pasirodo keistos ir 
išgąsdina vyrus. Jei turite ekscentrišką savybę, tai turbūt esate 
kitokia. Turite tuo didžiuotis — arba to atsisakyti, jei nenorite 
atbaidyti vyrų. 


KAIP VAIDINTI SUNKIAI PASIEKLAMĄ 

Daugumai moterų sunku flirtuojant vaidinti sunkiai pasiekia- 
mą. Laimei, yra keletas paprastų dalykų, kuriuos pasitelkus šis 
vaidmuo visada įtikins. 

Dažnai moterims sunku įtikinamai vaidinti sunkiai pasiekia- 
mas, nes jos iš tiesų nevaidina sunkiai pasiekiamų. Jos vaidina 
tokias, kurių neįmanoma pasiekti. Kad ir kokia patraukli būtu- 
mėte, yra riba, iki kurios jūs galite dėtis sunkiai sušnekama ir 
pasiekiama. Jei esate gražuolė, dėl to tik blogiau - labiau tikėti- 
na, kad vyrai greitai atsisakys ketinimų, klaidingai palaikę didelę 
jūsų savigarbą aiškiu atsaku „ne“. Vaidinti sunkiai pasiekiamą 
reikia labai švelniai. 

Mes jau sakėme anksčiau ir dar pakartosime, nes tai ypač svar- 
bu: vyrai klaikiai bijo būti moterų atstumti. Mes pažįstame galin- 
gą milijonierių, kuriam priklauso keletas gamyklų ir kurio dar- 
buotojai gūžiasi nuo kiekvieno jo žodžio. Jis atėjo pas mus, nes 
buvo vienišas ir per daug bijojo jį traukiančioms moterims ištarti 
net „Labas“. Jis drebėjo, kad šios jį atstums. Tai labai dažnas at- 
vejis. Kai tiesiogiai bendraujame su radijo klausytojais, paprastai 
pirmiausia paskambina vyras ir klausia: „Ką man daryti, jei mane 
atstums?“ Vyrai gyvena bijodami, kad juos atstumsite. Bet ne- 
paisydami to jie siekia jūsų. 

Dauguma moterų, vaidinančių sunkiai pasiekiamas, tarsi ban- 
do vyrus norėdamos įsitikinti, kiek šie dėl jų stengsis. Tai turi tik 
vieną blogybę - tiksliai sužinosite, kiek jis ištvėrė, tik tuomet, 
kai jus paliks. Neteksite jo, tad kokia nauda vaidinti sunkiai pa- 
siekiamą! Su jumis neįmanoma susišnekėti, ir viskas baigta. 

Jūs skirsitės nuo „daugumos moterų“, nes suprasite, ką iš tiesų 
reiškia vaidinti sunkiai pasiekiamą - tai yra sukurti nenutrūksta- 
mą mažų „pergalių“ grandinę, kad vyras turėtų dėl ko stengtis 
siekdamas didžiosios pergalės - jūsų širdies. 

Kai tik flirtuodama su vyru panūstate apsimesti sunkiai pasie- 
kiama, atsiminkite, kad neturite jo versti kentėti arba plušėti, 
arba atstumti dėl tuščio malonumo. 

Nebent pageidaujate likti viena. 


Trečioji gudrybė. Tebūnie pasimatymas! 


TRYS FLIRTO APLINKYBĖS 

Ar greitai susitarsite dėl pasimatymo, priklausys nuo esamos 
padėties, kai išvysite savo taikinį. Yra trejos skirtingos aplinky- 
bės, kai galima susipažinti su vyrais, ir kiekvienos iš jų skatina 
kitaip veikti. 

Pirma, yra skubinančios aplinkybės. Jūs važiuojate traukiniu 
ar stovite greitai judančioje eilėje ir turite tik kelias minutes ar 

akimirkas atkreipti vyro dėmesį arba užmegzti ryšį, nes jei to ne- 
padarysite dabar, turbūt daugiau niekada to vyro nesutiksite. 

Jei norite, kad kas nors įvyktų, turite pasikalbėti dabar pat. 
Tai gali būti taip pat paprasta, kaip ir prieiti prie vyro knygyne, 
paklausti jo apie vartomą knygą ir pradėti flirtuoti. Jei esate įsiti- 
kinusi, kad uždelsusi daugiau to vyro nepamatysite, tai veikite 
drasiai ir nieko neprarasite. Šiek tiek pasikalbėjusi galite tarti: 
„Aš paprastai taip nesielgiu, bet norėčiau paklausti: ar kada nors 
galėčiau jums paskambinti? Gal nueitume kavos?“ Jis gali atsa- 
kyti „ne“, jis gali atsakyti „taip“. Jei vis dėlto drovitės, galite pa- 
duoti savo kortelę. Žinoma, pasikalbėjusi turėsite geresnę gali- 
mybę su juo susidraugauti nei tuo atveju, jei nieko nesakysite. 
Juk jei neužkalbinsite, jūsų galimybės bus lygios nuliui. 

Kitokiomis aplinkybėmis taip skubėti nereikės. Šiuo atveju 
jam prisivilioti turėsite keletą valandų arba visą dieną. Jūs, pa- 
vyzdžiui, galite dalyvauti vakarėlyje arba visą dieną trunkančiuose 
kursuose. Gal jau ne kartą su juo kalbėjotės. Esant tokioms ap- 
linkybėms prieš išeidama galite pasakyti: „Žinot, jūs atrodote įdo- 
mus. Gal kada nors kartu nueitume išgerti puodelio kavos?“ O 
tada ir susitarsite. 

"Trečiu atveju galėsite flirtuoti dar ilgiau. Tą vyrą sutinkate 
nuolat: jis gali sportuoti toje pačioje sporto salėje, gali lankytis 
kavinėje, į kurią jūs dažnai ateinate, ir panašiai. Tokios aplinky- 
bės kelia mažiausiai įtampos, nes bendrauti su tuo vaikinu galite 
ilgai. Skirkite jam tiek laiko, kiek tik reikės, kad prie jūsų pri- 
prastų, imtų jumis pasitikėti ir įsivaizduotų jus romantiška savo 
gyvenimo dalimi. Tada, kai ateis tinkamas metas, arba jis pa- 
kvies jus į pasimatymą, arba jūs galėsite tai padaryti. 

Svarbu, kad išsiaiškintumėte, kokios aplinkybės sieja jus su 
dominančiu vyru. Flirto ir gundymo įgūdžiai nieko nereiškia, jei 
svajonių vyras dings iš jūsų akiračio, o jūs nieko nedarysite, kad 
sustabdytumėte jį. Kai įvertinsite aplinkybes, atsižvelkite į jas ir 
tik tada griebkitės tinkamų flirto gudrybių. 

SKIRIATE PASIMATYMĄ 

Atsiprašome, kad ant jūsų pečių užkrovėme tiek daug atsako- 
mybės už pasimatymus. Kiekvienas vyras, skaitęs kitą mūsų kny- 
gą How to Succeed with Women („Kaip sutarti su moterimis“), 
žino, kad susitarti dėl romantiško ir ypatingo pasimatymo yra jo 
darbas. Bet mūsų šiuolaikiniame pasaulyje susipainiojus vyrų ir 
moterų vaidmenims turite imti vairą į savo rankas. Knygos auto- 
riai kaip įmanydami stengiasi greičiau pataisyti padėtį ir nekan- 
triai laukia dienos, kai galėsite atsilošti kėdėje — tikėkimės, po 
skėčiu — ir nėriniuotos pirštinės išdidžiu mostu priimti arba at- 
mesti jūsų rankos siekiančius garbintojus. O kol kas pati turite 
tinkamai ir romantiškai susitvarkyti savo pasimatymus. Apgai- 
lestaujame dėl to. 

Geroji šio sunkumo pusė, kad neatrodydama vyrui keistai pa- 
ti galite imtis priemonių ir susitarti dėl pasimatymų. Iš tiesų daug 
vyrų bus tikrai dėkingi už pagalbą, ypač jei ją suteiksite grakščiai. 

Mielai jums pateiktume kokį nors sudėtingą procesą, suside- 
dantį iš daug dalių, kaip galėtumėte padėti vyrams pakviesti jus į 
pasimatymą, bet iš tiesų tai visai nesudėtinga: reikia tik įveikti 
baimę, kurią gal jaučiate dėl to, kad būtent jūs žengsite pirmąjį 
žingsnį. Mūsų siūlymai paprasti, ir jei turėsite juos galvoje, viskas 
bus gerai. 


Aiškiai įsivaizduokite, ką per pasimatymą galėtumėte veikti. Vie- 
na iš didžiausių įmanomų klaidų yra pradėti tartis dėl pasimaty- 
mo nejįsivaizduojant, ką abu galėtumėte veikti. Nieko negali bū- 
ti blogiau, kaip toks pokalbis: 

— Hm, o ką tu norėtum veikti? 

— Nežinau. Ką tu norėtum veikti? 

"Tokie pasikeitimai frazėmis tiesiog išsunkia besiskleidžiančius 
santykius. Neleiskite, kad taip nutiktų. 

Pataisyti reikalus paprasta: iš anksto turėkite keletą minčių. 

Nuo Biki 12 skyriaus kalbėsime apie „vertinamuosius“ ir „tarpi- 
nius“ pasimatymus ir patarsime, kaip prasimanyti įdomių dalykų. 
Vis dėlto jau dabar pasistenkite, kad susitartumėte kaip galima 
tiksliau, būtinai numatykite laiką ir vietą. 


Elkitės gražiai, maloniai ir lanksčiai. Kaip jau sakėme, tai pada- 
ryti nesunku. Kai tariatės dėl pasimatymo, būkite maloni. Ne- 
primeskite savo valios, nebūkite įžūli ar šiurkšti. Jei jis iš tiesų 
negali apsispręsti ir, regis, pats nieko nepasiūlydamas tik atmeta 
jūsų mintis, galite arba atidėti pokalbį kitam kartui, arba papra- 
šyti jo kol kas sutikti, kol neateis į galvą kas nors gerėsnio. Dau- 
guma vyrų su tuo sutiks. Jei jis dar priešinsis, tai gali reikšti, kad 
nenori su jumis niekur eiti. Palikite jį ramybėje, bet paskambin- 
kite vėliau ir dar kartą pasiūlykite susitarti dėl pasimatymo. Jei jis 
vis dar nebus linkęs sutikti, turbūt nenori su jumis draugauti ar- 
ba su juo gali būti daugiau sunkumų, nei jis to vertas. Rimtai 
patariame atsižvelgti į jo pasiūlymus dėl susitikimo vietos ir lai- 
ko, tačiau būti tikrai, kad pasimatymas jus patenkins, derės prie 
jūsų dienotvarkės ir bus saugus. 


KVIEČIATE Į PASIMATYMĄ TELEFONU 
Jei šnekučiuojantis nepavyko susitarti dėl pasimatymo, tai ar- 
ba jis jums paskambins, arba jūs turėsite skambinti jam, kad susi- 
tartumėte. Štai keletas pagrindinių taisyklių kviečiant vyrą į pa- 
simatymą telefonu. 
Ca— Jei jam skambinsite, žinutę galima palikti tik du kartus. 
Jei paskui vėl išgirsite automatinį atsakiklį, padėkite ragelį 
ir stenkitės su vaikinu pasikalbėti tik tiesiogiai. Priešingu 
atveju jis gali jus pradėti vadinti: „Ia moteris, kuri man 
visada skambina“ ir taip puikuotis, kad jo siekiate ir trokš- 
tate, jog niekada nepaskambins pats. Jis taip pat gali nepa- 
togiai pasijusti ar net susirūpinti, kad per dažnai skambin- 
dama imate jį persekioti. 

Ca Palikite žinutes tik su konkrečiais klausimais ir siūlymais. 
Vyrui sunkiau atsakyti į tokią žinutę, kuria apskritai pasa- 
kote „Labas“, nei į tokią, kai paskambinus reikėtų konkre- 
čiai apie ką nors kalbėtis. Geriausiai paskambinus palikti 
žinutę apie kokią nors vietą, kur jums būtų malonu kartu 
nueiti, ir neužmiršti paminėti dienos ir laiko. Pasakykite kad 
ir taip: „Pamaniau, būtų smagu kitą ketvirtadienį nueiti į 
planetariumą“, o ne „Ei, ar norėtum kur nors išlėkti?“ 

C+— Nemanykite, kad palikdama žinutę žeminatės. Leiskite 
sau kiek nerimastauti ir dėl to nesigėdyti. 

Ca Neskambinkite tik „pasikalbėti“. Jis ne viena iš jūsų drau- 
gių. Daugumai vaikinų nelengva telefonu plepėti „apie nie- 
ką“, jūsų santykiuose dar net per anksti šito iš jo laukti. 
Palikite jį ramybėje ir daug nesitikėkite. Prisiminkite: kuo 
dažniau turite leisti jam pasijusti laimėtoju. Dauguma vyrų 
nemėgsta ilgai kalbėtis telefonu ir nepamanys, kad plepėti 
„apie nieką“ yra pergalė. 

Ca Siame santykių tarpsnyje stenkitės, kad visi telefono 
pokalbiai su juo būtų trumpi. Pakvieskite, susitarkite dėl 
pasimatymo, pasakykite ką nors malonaus leisdama pasi- 
justi laimėtoju ir atsisveikinkite. 

Ca Palikdama žinutes pasistenkite, kad balsas būtų drau- 
giškas. 

Ca Niekada neskambinkite, kai esate supykusi ant jo, ant 
savo buvusio draugo ar ant vyrų apskritai. Tuomet nege- 
bėsite būti maloni ir atvira su juo. 


Jei jis jums nepaskambins, paskambinkite jam dar kartą ir apsi- 
meskite, kad jokios žinutės nesate palikusi. Niekada neklauskite, 
kodėl jums neatsakė, - dėl to atrodysite silpna ir verkšlenanti mote- 
ris, kuri vis ko nors reikalauja. Paklaususi, kodėl jums nepaskambi- 
no, nieko gero neišgirsite. Jis sukurs jums kokį nors atsakymą, ir kas 
iš to? Greitai suprasite, jei šis vaikinas yra jums visiškai abejingas. 
Paprasčiausiai elkitės taip, lyg pirmosios žinutės niekada nebuvo. 

Dvylika bjaurių vyrų flirto klaidų 
ir kaip viską pataisyti 


Moterys dažnai ir skaudžiai klysta per anksti paniekindamos 
vyrus dėl flirto klaidų. Vaikinas stengiasi pasakyti ką nors juo- 
kinga, bet, užuot prajuokinęs, įžeidžia. Dažnai tie vyrai, kurie 
apsirinka flirtuodami, žaidžia su jumis taip, kaip žaistų su kitais 
vyrais: šiurkščiai, kiauliškai ir kvailai. Iš esmės tai yra vyro ban- 
dymas atsipalaiduoti ir supažindinti jus savuoju humoru, bet ne 
įžeisti jus. 

Svarbiausia, tvarkantis su vyrų flirto klaidomis, yra mokėti 
skirti emocines „bausmes“ ir „pergales“. Kai darys ką nors, kas 
jums patiks, apdovanokite jį emocine „pergale“, o kai elgsis ne- 
tikusiai — skirkite emocinę „bausmę“. 

Kai jis įžeidžiamai su jumis flirtuos, bus metas jį emociškai 
nubausti. Emocinė bausmė yra priešinga emocinei pergalei. Užuot 
šypsojusis, jūs susirauksite ir piktai dėbtelsite. Užuot žiūrėjusi į jį, 
nusisuksite. Jei šalia bus kitas vyras, jūs pradėsite domėtis juo, o 
ne tuo, su kuriuo flirtuojate. Neatsakysite į jo klausimą, palikda- 
ma jį nuošalyje. Užuot kreipusi dėmesį į jį, nukreipsite jį į ką 
nors kitą. Vaikinas turi jaustis taip, tarsi tą akimirką būtų prara- 
dęs jūsų palankumą. 

Sunkiausia, emociškai „baudžiant“, yra nepadaryti to nuolati- 
niu dalyku. Labai lengva sugadinti visą flirtą skyrus per didelę 
„bausmę“. Jūs siekiate jį pataisyti, o ne visai nutraukti besiklos- 
tančius santykius. Trumpai parodydama savo nepritarimą turite 
jam įgelti, kad suprastų elgęsis blogai, ir neatimti iš jo vilties lai- 
mėti jus. Atsiminkite, kad jis turbūt nėra blogas žmogus, tik ne- 
moka flirtuoti. Jis gali būti puikus partneris, tik jam dar reikia šio 
to išmokti, patobulinti kai kuriuos savo asmenybės bruožus, taip 
pat ir elgseną. Kai nukreipsite savo dėmesį šalin ar piktai pa- 
žvelgsite, jį tai gels gal net labiau, nei jums atrodys. 

Daugumai moterų labai sekasi „bausti“ vyrus emociškai. Bet 
jos paslysta, kai ateina laikas vėl pakreipti reikalus tinkama lin- 
kme. Sugrąžinti viską į reikiamas vėžes techniškai nėra sunku. 
Gal tik emociškai. Jūs turite norėti atleisti vyrui už jo nuodėmę ir 
po mažos bausmės vėl apdovanoti jį savo žaviu palankumu. Po 
klaidos ir emocinės bausmės turite norėti kuo greičiau suteikti 
jam pergalę. Jei to nepadarysite, neteksite jo visiems laikams. 

Debrai puikiai sekėsi tai daryti. Jos flirtas su vyrais buvo kruopš- 
čiai derinamos pergalės ir bausmės. Ji nusišypsodavo ją dominu- 
siam vyrui, juokdavosi iš jo išdaigų, atsakydavo į užuominas, gir- 
davo jį ir apskritai darė viską, ką galėjo, kad patikintų, jog šis 
elgiasi gerai ir laimi jos širdį. 

Kai jos gerbėjas neišvengiamai iškrėsdavo kokią nors kvailys- 
tę - kad ir pasijuokdavo iš jos — visa laimė iš jos veido išgaruoda- 
vo kaip dūmas. „Aš noriu, kad vyrai mane laimėtų, ir leidžiu 
jiems tai daryti, nes tai labai malonu, - pasakojo ji mums. - Bet 
jei mane įžeidžia, aš akimirksniu „išjungiu“ savo gerumą, kol su- 
voks, kad kažką padarė ne taip“. Tačiau vos tik vaikinas pasiel- 
gia tinkamai, ji vėl leidžia jam pajusti emocinę pergalę, kad šis 
patirtų jos atlaidumą. „Beveik juokinga, - sakė ji. - Jie supranta 
peržengę ribas, bet kai aš vėl tampu gera ir miela, jiems, regis, 
labai palengvėja. Tada aš vėl leidžiu reikalams taisytis“. 

Svarbu pabrėžti, kokios subtilios turi būti šios pergalės ir baus- 
mės. Dauguma su jumis flirtuojančių vyrų bijo ir ieško menkiau- 
sios priežasties, kad galėtų pavadinti tai nesėkme, nutarti, kad jūs 
kalė, ir palaidoti visas viltis. Todėl jūsų nepasitenkinimas ir jam 
skirtos emocinės bausmės bus daug veiksmingesni, nei manote. 
Labai lengva persistengti baudžiant ir atstumti jį visiems laikams. 

Svarbiausia, norint išsaugoti vyrą: kai supykstate ant jo, pa- 
sitaikius artimiausiai progai vėl jam nusišypsokite. Tai nereiš- 
kia — kitą dieną ar po valandos. Mes patariame, kad klaidos, 
bausmės ir naujos pergalės derinys užtruktų ne ilgiau kaip mi- 
nutę. Jei tai užtruks bent kiek ilgiau, tą vyrą visiškai prarasite. 

Įsidėmėkite, kad bausmės turi kontroliuoti jo elgesį, o ne pa- 
versti jį jūsų priešu. 

Visai nereikia su juo kautis arba ginčytis. Užsipuolusi vyrą, ku- 
ris flirtuodamas su jumis suklydo, nepajėgsite atkurti džiaugsmin- 
gos flirto nuotaikos. Nemalonumas tik stiprės. Dėl to jis tikriausiai 
ims gintis ir visi žinome, kuo tai gali baigtis. Skirkite jam tik mažu- 
tę emocinę bausmę, užmirškite tai ir vėl jį maloniai paskatinkite. 

Štai dvylika bjaurių vyrų flirto klaidų ir siūlymai, kaip vėl vis- 
ką sutvarkyti. 


Pirmoji klaida. Jie juokiasi iš jūsų 

Kai vyrai kartu, jų juokai šiurkštesni ir dažniausiai jie šaiposi 
vienas iš kito. Kai, pavyzdžiui, vaikinui kas nors iškrinta, kitam 
atrodo labai juokinga ir jis draugiškai drebia: „Na ir kerėpla!“ 
Vyrams tai puikus humoras, proga pasisveikinti. Taip jie žaidžia 
vieni su kitais ir taip nuolat juokiasi vienas iš kito klaidų. 

Vyras, nemokantis flirtuoti, gali nuspręsti su jumis išmėginti 
tokį patį humorą. Kai ką nors numesite, jis gali apie tai pajuo- 
kauti pasakydamas maždaug taip: „Jaučiamės šiek tiek nerangios 
šiandien, ar ne?“ Ir, suprantama, jus tai įžeis. Nors toks vyro pa- 
juokavimas yra perspėjamasis ženklas, vien dėl to nereikia jo nu- 
vertinti. Tai gali būti ženklas, kad jis atžagarus ir nejautrus mul- 
kis, bet tai taip pat gali būti ženklas, kad jis nemoka flirtuoti su 
moterimis ir su jumis elgiasi kaip su kitu vaikinu. 

Patarimas dėl daugumos vyrų flirto nuodėmių yra tas pats. Iki 
šiol leidote jam jaustis laimėtoju, o dabar parodykite, kad prašo- 
vė. Kai tik susigriebs suklydęs ir vėl pasielgs maloniai, nuoširdžiai 
nusišypsokite. Bendraukite toliau ir visai pamirškite, kad buvo 
įvykę kai kas nemalonaus. 


Antroji klaida. Jie juokauja apie jūsų išvaizdą 

Tai dar vienas pavyzdys, kai vyrai su jumis flirtuoja taip, kaip 
Elirtuotų vienas su kitu. Jums tai gali būti nepriimtina, bet atmin- 
kite, kad jis nenorėjo jūsų įžeisti taip, kaip galbūt jausitės įžeista. 

Ponas Šmaikštuolis pasijuoktų vos pasiskundus dėl savo svo- 
rio. Jums pasakius: „O, per pastaruosius du mėnesius aš priaugau 
tiek svorio, kad tikriausiai atrodau kaip didelė karvė“, jis įkan- 
din atšautų: „Ne per didelė karvė. Mūūūū!“ Jis kikens, o jūs 
mintyse brauksite jį iš savo vaikinų sąrašo. 

Viso pasaulio vyrams padarytume paslaugą, jei maldautume 
jūsų niekada jiems nesiskųsti dėl savo svorio, nes vyrai iš tiesų 
net neįsivaizduoja, kaip tokiu atveju reikėtų elgtis. Jūs jiems pa- 
tinkate ir jie norėtų, kad jaustumėtės geriau, bet nežino, kaip tai 
padaryti, todėl norėdami sušvelninti padėtį pajuokauja. 

Bet mes šią knygą rašėme ne tam, kad pagelbėtume vyrams, 
mes ją rašėme, kad padėtume susikurti svajonių santykius jums. 
Pirmiausia, prisiminkite: jei vyras patrauks per dantį jūsų išvaiz- 
dą, jūs būsite linkusi įsižeisti per stipriai. Moterys į savo išvaizdą 
žiūri daug rimčiau nei vyrai, kaip jau turbūt esate pastebėjusios. 
Sis juokas apie jūsų išvaizdą jam tikriausiai tiek daug nereiškia 
kaip jums. Tai dar vienas kvailas dalykas, kuris jam išsprūdo visai 
negalvojant apie padarinius. Parodykite, kad prašovė, ir įsitikin- 
kite, kad suprato patekęs į jūsų nemalonę. Tada prisiminkite, 
kad jis nenorėjo blogo, užmirškite ir vėl leiskite jam pajusti per- 
galę. Taip sugrąžinsite reikalus į vėžes, o patirtoji nesėkmė turėtų 
jį sulaikyti nuo panašios klaidos ateityje. 

Kartais jis iš tiesų gali stengtis įžeisti jus. Dėl to jums reikia 
pasikliauti savo nuojauta. Jei jis mulkis ir nori išvesti jus iš pu- 
siausvyros bei susilpninti jūsų pasitikėjimą savimi, atsikratykite 
jo nedelsdama. Tikrai yra daugybė gerų vaikinų, kurie nesistengs 
jūsų pažeminti. Bet nepadarykite klaidos atsikratydama gero vai- 
kino, kuris suklysta, bet nėra vienas iš tų menkystų. 


Trečioji klaida. Jie juokauja apie smurtą 

Vaikinai visą laiką juokauja apie smurtą. Jie dažnai net nesu- 
pranta, kad nelabai pažįstamam vyrui pajuokavus apie smurtą 
moteris paprasčiausiai išsigąsta. Nors ir kaip keista, dauguma vy- 
rų tiesiog nesuvokia šito. Jie į tai žiūri visai kitaip. 

Vienas iš mūsų paskaitų dalyvių buvo gerai pamokytas. Verslo 
reikalais jis dalyvavo visą dieną trunkančiose pratybose, kur susipa- 
žino su patrauklia jauna moterimi. Pasiūlęs drauge išgerti ir vežda- 
mas ją savo automobiliu į barą, pajuokavo: „Et, buvę nebuvę. Gal 
man geriau nusivežti tave į mišką ir užmušti“. Mergina visai ne be 
reikalo persigando. Juk ji vaikino nepažinojo ir net neįsivaizdavo, 
ką šis gali iškrėsti. Jam buvo aišku, kad nieko panašaus nepadarytų, 
bet su ja pajuokavo taip, kaip tai darytų su kitu vaikinu. 

Jei vaikinas juokauja apie jūsų nužudymą - flirtas baigtas, tu- 
rite susirasti kitą pašnekovą. Visai neverta rizikuoti ir sužinoti, 
kad iš tiesų jis nejuokavo. | 

Dažniausiai vyrų juokai apie smurtą nebus nenukreipti prieš 
jus. Jie juokaus apie tai, kaip sumuš padavėją, arba prie baro per 
televizorių žiūrėdami Pasaulio imtynių federacijos laidą žvengs 
kaip arkliai. Jie pasimėgaudami papasakos filme matytą smurto 
triuką. Ir dar kartą sakome: kai vyras pasirinks šią temą, parody- 
kite jam savo nepalankumą ir vėl suminkštėkite, kai kitą aki- 
mirksnį ims tinkamai elgtis. Jei jis išgąsdins jus ir jūsų nuojauta 
pašnabždės, kad ne viskas gerai, arba jei privers virpėti iš baimės, 
metas nuo jo pasitraukti. 


Ketvirtoji klaida. Jie kumščiuojasi 

Vaikinai vienas su kitu žaidžia tarpusavyje pasistumdydami. 
Jie stukteli vienas kitam, stipriai kumščiu patrina galvą ir apskri- 
tai būdami kartu ima chuliganiškai elgtis. Aišku, kad taip elgtis 
su jumis neleisite. 

Jei vaikinas kirs jums į nugarą ar padaužiškai kumštelės petį, 
iškart jam priminkite, kad su panele reikia deramai elgtis. Skirki- 
te jam didelę emocinę bausmę, o kai tik pasitaisys, vėl jį apdova- 
nokite. Svarbu, kad „nubaustumėte“ vyrą nedelsdama, iš karto 
po nemalonaus įvykio, ypač jei jo kumščių žaidimas jus skaudi- 
na. Leiskite jam suprasti, kad jis netinkamai elgiasi, o jei tai pasi- 
kartos, atsisveikinkite su juo. 

Penktoji klaida. Jie netinkamai juokauja apie 

lytinius santykius 

Vaikinai, kurie nežino, ką daro, kartais išreiškia lytinį susido- 
mėjimą jumis netinkamai pajuokaudami apie lytinius santykius. 
"Tai turbūt ne naujiena. Vaikinai pradeda su jumis bendrauti taip, 
kaip norėtų, kad su jais bendrautumėte — tiesmukai kalbėdami 
apie lytinius santykius ir įžūliai išdaigaudami. Pasakymas „Ar dan- 
gus prarado kelis savo angelus? Matau, kaip jie šokinėja po tavo 
marškiniais“ gali būti labai įžeidi flirto pabaiga arba ne. Vyrai, 
žinoma, linkę daryti tokių klaidų. 

Kai jums patinkantis vyras nederamai juokaus apie seksą, pa- 
sistenkite tik dėl to vieno karto nenuvertinti jo. Daug „gerų vai- 
kinų“ šitaip klysta, nes nemoka elgtis kitaip. Susidūrę su patrauk- 
lia moterimi ir nekantraudami griebtis romantiškų veiksmų, jie 
sako tokius dalykus, kokius „kieti“ vaikinai sakydavo mokyklo- 
je, ir atrodė, kad tai jiems padėdavo. Jie pajuokauja tikėdamiesi, 
kad suprasite jų lytinį susidomėjimą ir pasidalysite savuoju. Jie 
nori padaryti jums įspūdį, nes, be abejonės, jiems patinkate, tik 
nemoka viso to išreikšti taip, kad sužavėtų jus. Tai graudi tiesa. 

Jei tas vyras — vienas iš „gerų vaikinų“, kurie paprasčiausiai 
nesupranta, ką daro, tai jį atstumdama pati save nuskriausite. 
Skirkite jam bausmę ir kuo greičiau apdovanokite. Parodykite 
jam savo romantiškus ketinimus šypsodamasi, „per ilgai“ išlaiky- 
dama jo akių žvilgsnį ir paliesdama jį. 

Jei, kita vertus, gašlus pokštas yra tik viena iš daugybės jo flir- 
to klaidų, turbūt galite spėti, kad tas vaikinas mulkis ir jo reikia 
atsikratyti. Jeigu akivaizdu, kad jis domisi jumis tik dėl lytinių 
santykių, tada kuo greičiau reikėtų ištarti „sudie“. 


Seštoji klaida. Jie virsta paaugliais 

Jei vaikinas įžūlus, juokauja apie šlapinimąsi, tuštinimąsi ar 
bezdėjimą — vadinasi, jis taip jūsų bijo, kad net grįžta į tuos lai- 
kus, kai žemesnėse gimnazijos klasėse matė „kietus“ vaikinus iš- 

darinėjančius įvairiausius dalykus vien todėl, kad priverstų mer- 
gaites šlykštėtis. Dar kartą pabrėžiame, kad jums reikia atsiriboti 
nuo savo staigaus pasibjaurėjimo ir atkreipti dėmesį į jo elgesio 
aplinkybes. Ar tai panašu į vieną sykį įvykusią nesėkmę, ar toks 
jo elgesys yra vienas iš visos gašlių išdaigų, fizinio humoro ir pa- 
žeminimų virtinės? Ar jis išlaikė kitus jūsų išbandymus? Ar turi 
pagrindines jūsų vertinamas ir ieškomas savybes? Teisdama jį už 
nusižengimus įvertinkite visa tai. Jei jis paprasčiausiai patyrė aki- 
mirkos baimės nulemtą nuopuolį į senus blogus paauglystės lai- 
kus, reikėtų skirti nedidukę „bausmę“. Jei jis panašus į visišką 
mulkį ir prie viso to dar prisideda kitoks nederamas elgesys, gal- 
būt protingiau jo atsikratyti. 


Septintoji klaida. Jie vaidina smarkuolius 

Vyrai, nemokantys elgtis su moterimis, norėdami padaryti įspū- 
dį dažnai vaidina „kietus“ vaikinus. Jūsų turbūt nesužavės jo pa- 
sipūtėliška dirbtinė eisena, lankstymasis ir pagyros, bet kadangi 
jis neįsivaizduoja, ką dar galėtų daryti, nusprendžia geriausiai pa- 
sirodysiąs šitaip. 

Sunku ką nors patarti, kai vyro flirto klaida yra per didelis 
pasipūtimas, nes jei jis stengiasi toks būti, tai šitaip daro dažnai. 
Tikriausiai tai ne atsitiktiniai pasipūtimo atvejai, turbūt tai nesi- 
baigianti jų virtinė. Kaip tokiu atveju tvarkytis? 

Jei spėjate, kad jis puikus vaikinas, tik vaikšto kaip gaidys no- 
rėdamas padaryti jums įspūdį, būkite įžvalgi ir paieškokite jo švel- 
nesnių bei jautresnių bruožų. Kai tik jis pasielgs švelniau ir su- 
pratingiau, apdovanokite jį, kaip tik pajėgiate. Pasakykite jam, 
kas jums taip patiko, ir pridurkite: „Tu man labiau patinki, kai esi 
švelnus“. Nusišypsokite jam. Ir toliau jį skatinkite, kai tik bus 
švelnesnis, ir papeikite, kai nepakenčiamai pasipūs. Jei jis geras 
vaikinas, tik stengiasi padaryti jums įspūdį, taip elgtis bus daug 
naudingiau, nei per anksti su juo atsisveikinti. 

Aštuntoji klaida. Jie pernelyg „jautrūs“ 

Šios knygos autoriai gerai žinomi dėl savo kampanijos Sensi- 
tive New Age Guy, arba SNAG („Jautrusis naujųjų laikų vaiki- 
nas“). Perdėtas „jautrumas“ — tai dar viena vyrų flirto klaida, 
labai panaši į pasipūtimą, nors tiems vaikinams taip ir neatrodo. 

Jautruolis vos pradėjęs flirtuoti stengsis padaryti jums įspūdį 
savo jautrumu. Jis sunkaus būdo, su juo juokauti ir žaisti bus tik- 
ras vargas, nes visada save seks, kad tik atsitiktinai nepasakytų 
ko nors neprotingo ar jūsų neįžeistų. Jo pokalbio temų ratas bus 
labai siauras ir atrodys, tarsi jis nuo jūsų ką nors slepia. Užuot 
romantiškai jus kerėjęs, jis kalbės, kaip remia moterų reikalus ir 
kaip piktinasi, kad moterims už darbą mokama mažiau nei vy- 
rams. Jis piktinsis vyrais taip, kad net atrodys šiek tiek iškrypėliš- 
ka — tarsi pats nemanytų esąs vyras. 

"Toks „jautrumas“ ir sudėtingumas sugadins flirto žaismę. Bet 
vėl kartojame: jei manote, kad šiaip jis geras vaikinas, tik nemoka 
elgtis, palaukite, kol prabils ne taip jautriai, ir pagirkite jį už tai. 
Pasakykite jam, kas jums taip patiko, ir pridurkit: „Man labiau pa- 
tinka, kai būni ne toks malonus“. Nusišypsokite jam. Ir nuolat 
leiskite justi pergales, kai tik bus ne toks malonus, ir nesėkmes, kai 
jo jautrumas labiausiai erzins. Jei jis toks vaikinas, su kuriuo norė- 
tumėte būti, ir jei jautrumo kaukę užsideda tik norėdamas padary- 
ti jums įspūdį, šis būdas padės. Neleiskite, kad mūsų pasibjaurėji- 
mas tokiais vyrais nuslopintų jūsų norą pastebėti jų gerąsias savy- 
bes (jei tokių turi). Neleiskite mūsų nuomonei, kad „jautrieji“ yra 
velnio išperos, sustabdyti jūsų nuo to, ką užsibrėžėte padaryti: įver- 
tinti juos pagal savajame sąraše išvardytas savybes. 


Devintoji klaida. Jie visiškai užsisklendžia 
Daug gerų vaikinų mirtinai bijo kaip nors įžeisti ar įskaudinti 
moteris. Daugumą tų, su kuriais norėsite draugauti, motinos, mo- 


* Toliau knygoje šis vyrų tipo pavadinimas verčiamas: Silpnas Trigubai Opus Pilietis, 


arba STOP Verr. 

kytojos, buvusios draugės ir kitos moterys mokė, kad visi vyrai 
yra nelaimingi mulkiai, kurie net to nesuprasdami skaudina mo- 
teris. To išmokytam vyrui bus sunku iš pat pradžių su jumis žaisti 
ir flirtuoti, nes jis siaubingai bijos jus užgauti. 

Iš tiesų jis gali taip bijoti, kad ims kontroliuoti kiekvieną savo 
veiksmą ir visiškai užsisklęs. Tapęs „saugus“ jis bus nuobodus. "Toks 
vyras ištrins kiekvieną savo asmenybės bruožą, kad taptų visai 
nepakaltinamas. 

Jei įtarsite, kad už šios pilkos išorės slepiasi įdomus vaikinas, 
nenurašykite jo. Labiau pritarkite viskam, ką jis pasakys. Lai- 
minga šypsokitės ir klausinėkite ko nors apie jį. Juokitės iš jo 
išdaigų ir sakykite, kokios jo savybės jums patinka. 

Atvirai sakant, gali būti labai sunku pasiekti esmę tokio vyro, 
kuris taip įklimpęs į nuobodumo liūną, kad gal net neverta dėti 
pastangų. Bet jei jis nuobodus tik todėl, kad nori paslėpti savo 
baimę, truputėlis teigiamo paskatinimo gali daug ką pakeisti. Daug 
yra tokių vaikinų, kurie vaidina nuobodžius, bet juos gali prikel- 
ti gyventi jūsų paskatinimas ar leidimas būti kitokiam. Dažniau- 
siai jie yra labai stiprios asmenybės ir ištikimai prisiriša prie tos, 
kuri užkariauja jų širdį. 


Dešimtoji klaida. Jie kalba apie dalykus, kurie 

jums neįdomūs 

Užsisklendęs vyras kartais gali flirtuoti kalbėdamas apie jums 
neįdomius dalykus. Jis gali pasakoti apie sportą arba mokslinę 
fantastiką — pasirinkdamas bet kokias mažiausiai jus dominan- 
čias temas — bet vis zys ir zys apie tą patį. 

Jums pačiai reikėtų spręsti, ar dėl šio vaikino verta stengtis. 
Geriausiu atveju jis labai protingas, tik nelabai geras flirtuotojas. 
Blogiausiu atveju kalbėjimo apie sportą ir mokslinę fantastiką 
apsėsti vaikinai dažniausiai ir toliau būna apsėsti manijos kalbė- 
tis apie sportą ir mokslinę fantastiką. Jie gali kalbėtis ir kitomis 
temomis, bet iš tiesų patinka tik šios dvi. 

Gerai yra tai, kad jie gali išmokti valdyti tokį elgesį. Tokiu 
atveju labai paveiktų atviras pokalbis. Pasakykite: „Žinai, tu man 
labai patinki, bet tikrai dabar norėčiau, kad mažiau kalbėtumės 
apie (kad ir dėl ko jis būtų pamišęs)“. Ypač padės, jei tai sakyda- 
ma šypsositės ir tučtuojau pasiūlysite kitą pokalbio temą. 


Vienuoliktoji klaida. Jie neperkelia santykių 

į kitą lygmenį 

Nesistengdami perkelti santykių į kitą lygmenį, vyrai daro vieną 
iš žalingiausių flirto klaidų. Jūs jau laukiate, kol jis pakvies jus į 
pasimatymą arba paprašys jūsų telefono numerio. Jis pasirengęs 
eiti su jumis į pasimatymą ir turėtų pakviesti jus. Bet taip bijo 
būti atstumtas, kad nekviečia ir nutraukia draugystę dar jai ne- 
užsimezgus. 

Tokiu atveju gali tekti veikti jums. Gerai, kad yra keletas sa- 
kinių, kuriuos galite ištarti, kad paskatintumėte jį veikti, jei pats 
nedrįsta. 


Ca— „Pakviesk mane kavos ir pasikalbėsime apie tai“. (Veiks- 
mingas sakinys. Jūs pasirengusi eiti ir jis tai žino, bet jei 
nenori jūsų pakviesti, gali pakeisti temą.) 

Ca „Ar dar neketini manęs kviesti?“ (Rizikingiau, nes jis 
gali atsakyti „Ne“. Bet jei esate beveik įsitikinusi, kad jis 
norėtų, tik drovisi, šis sakinys labai padės.) 

Ca „Štai mano kortelė, telefonas, elektroninio pašto adre- 
sas. Man patiktų, jei kada nors paskambintum“. (Iniciaty- 
va paliekama jo nuožiūrai, taigi ne visai garantuota. Dro- 
viam vyrui gal geriau būtų duoti savo elektroninio pašto 
adresą nei telefono numerį. Elektroninis paštas dar ir daug 
saugesnis.) 


Arba galite griebti jautį už ragų — pati pakviesti į pasimatymą. 
„Gal kada nors norėtum nueiti kavos?“ yra ypač paveiki frazė. 

Dvyliktoji klaida. Siunčia jums klaidinamus 
signalus 

Ir paskiausias, bet iš tiesų ne paskutinis dalykas, kaip vyras flirtą 
gali paversti painiava: ims siųsti jums klaidinamus signalus. To 
galite tikėtis. Jis ne visada norės su jumis bendrauti ir ne visada 
sužadins nuostabiausius jūsų jausmus. Kad ir kaip keistai atrodytų, 
svarbiausia yra ir toliau leisti jam pajusti pergales, kai elgsis taip, 
kaip jums patiks, ir nesėkmes, kai elgsis nemaloniai. Tai tiek. 

Kai kurios iš čia suminėtų klaidų yra neišvengiamos ir beveik 
kiekvienas vyras flirtuodamas taip suklys sykį ar dažniau. Vyras 
gali būti puikus, mėgti kalbėti apie Star Trek televizijos laidą ir 
vis dėlto kartkartėmis atsiraugėjimą suprasti kaip juokingą daly- 
ką. Dauguma vyrų atrodys kaip maišeliai, pilni pliusų ir minusų, 
nes tokie jie ir yra. Jūs turite labai norėti bendrauti, pasinaudoti 
progomis ir stebėti, kaip viskas klostysis. Kuo daugiau laiko pra- 
leisite kartu, tuo labiau viskas aiškės. 


SEPTINTAS SKYRIUS 


Vienuolika 
flirto 
išbandymų 


Knygoje „Kaip sutarti su moterimis“ vyrus mokėme, kad jie, trokš- 
dami vienos nakties aistros, turėtų tučtuojau apie tai prisipažinti 
moteriai ir sužinoti jos ketinimus. Moterys, kurioms ši mintis pa- 
tiktų, nedelsdamos priimtų siūlymą, o kitos įsižeistų. Taigi jei mo- 
teris įsižeidžia, vyras gali traukti į lengviau pasiekiamas, nors gal 
ir ne vešlesnes, ganyklas. Taip jis greitai patikrintų daug kandi- 
dačių ir atsirinktų atitinkančias jo reikalavimus. 

Jums irgi reikia greitai tikrinti kandidatus. Nėra prasmės švais- 
tyti laiką su emociškai uždaru vyriškiu, su tokiu, kuris nemoka 
būti romantiškas ir jums netgi nelabai patinka. Turite greitai pa- 
stebėti tokius „mirtinus“ trūkumus, kad pati iškart galėtumėte 
traukti į vešlesnes ganyklas. 

Pirmą kartą flirtuodama su vyriškiu, stenkitės išsiaiškinti du 
dalykus: pirma, pažiūrėkite, ar jis apskritai padorus. Turite išsiaiš- 
kinti, ar jis nepavojingas, kantrus ir ar sugebės būti romantiškas. 
Dauguma flirto išbandymų atskleis šias savybes. Jei jis šių išban- 
dymų neišlaikys, galėsite ieškoti vaikino, kuris turėtų pagrindi- 
nes svarbiąsias savybes, ir nešvaistyti laiko toliau tikrindama ne- 
tinkamą vyriškį. Šis tikrinimo etapas dažniausiai pereinamas, kai 
jūsų santykiai tebėra paviršutiniški. 

Antra, žiūrėkite, ar jis atitinka konkretesnius jūsų reikalavi- 
mus ir kriterijus. Tai paprastai daroma per „vertinamuosius“ ir 
„tarpinius“ pasimatymus. Žinoma, šios tikrinimo pakopos nė ne- 
prireiks, jei vyras neišlaikys pagrindinių išbandymų. Jei pagrin- 
diniai išbandymai išlaikyti, galite pradėti tikrinti, kaip jis ati- 
tinka jūsų svajonių vyro portretą. Jei vyrui iš karto nepavyksta 

išlaikyti pagrindinių išbandymų, galite bendrauti su juo toliau, 
bet giliau netirti. 

Vyro patikrinimas yra ketvirtoji Didžiojo Plano pakopa. Ap- 
žvelkime, kokios buvo ankstesniosios. Pirmoji pakopa: išsiaiški- 
note, ko norite iš bendravimo su vyru. Pati žinote, kad jūsų tiks- 
las gali pamažu keistis, ir tikriausiai pasikeis, kaip ir dauguma 
tikslų. Bet taip pat žinote, kad turėdama tikslą būsite veiklesnė 
„meilės žaidimų aikštelėje“ nei visiškai nežinodama, ko ieškote. 

Antroji pakopa: tapote geidžiama, nes susikūrėte stilių ir ėmėte 
pasitikėti savimi. Trečioji: atsirado daugybė kandidatų. Trečioji 
pakopa - tai kiekybė, kiekybė, kiekybė. Supratote, kad vyrų esa- 
ma visur, sužinojote, kur ieškoti vienišiaus pasimatymams. Perpra- 
tote, kad susitikinėjimas — tai žaidimas su skaičiais, ir kaip rasti 
daugybę kandidatų, kuriuos įvertinusi rastumėte tą vienintelį, ieš- 
kantį jūsų ir tapsiantį didvyriu bei užkariausiantį jūsų širdį. 

Dabar, pasiekusi ketvirtąją pakopą, išmoksite greitai ir patiki- 
mai patikrinti tuos kandidatus. Šie išbandymai vyks flirtuojant. 
Flirto padariniai priklausys nuo to, ar vyras išlaikys išbandymus. 
Jei išlaikys, galėsite skirti pirmąjį pasimatymą. Jei ne, eisite prie 
kito kandidato, kol rasite tą, kurio ieškote. 


Kam tikrinti vyrus? 


Kartais moterys mūsų klausia: „Kam tikrinti vyrus? Juk tai pa- 
salūniška ir klastinga! Ar negalima tiesiog kultūringai ir garbin- 
gai pasikalbėti su vyru apie tai, ko aš noriu? Ar negalima tiesiog 
išaiškinti jam savo norų ir paklausti, ar jis gali juos patenkinti?“ 
Ne, negalima. 

Atsakome neigiamai, nes vyrai jums meluotų, jei vos susipaži- 
nusi tiesiai jų klaustumėte, kokie jie yra. Suprantate, vyrai — kaip 
visi žmonės. Jie stengiasi pasirodyti kuo geresni. Jei paklausite 
vyrą, ar norėtų jus vesti ir turėti vaikų, jis atsakys teigiamai, nors 

tenorės įsitempti jus į lovą, nes, po šimts, jūs juk išslysite jam iš 
rankų, jei atsakymas bus kitoks. Jei vyras supranta, kad netinka- 
mai atsakydamas jis visiškai jus praras, galite būti tikra, kad me- 
luos. Jis nuspręs, kad kol jūs suprasite tiesą, arba jau būsite su juo 
permiegojusi, arba taip įsimylėjusi, jog pražiopsosite jo trūkumus. 
Tikriausiai taip ir įvyktų. Taigi: atsakymas neigiamas. Negalite 
tiesiai klausti, kokio jis būdo. Turite jį patikrinti jam to neži- 
nant, turite stebėti, ką jis sako ir kaip elgiasi. Pamažu, draugystei 
stiprėjant, jis bus vis atviresnis ir vis sąžiningiau atsakinės į tie- 
sius klausimus. Kai kurie iš šių išbandymų tinka per pirmus susi- 
tikimus, kitus palikite vėlesniam laikui. 
Nagi, čiupkite pieštuką, laikas tikrinti. 


1. Patikrinkite, ar jam patinkate 

Tik nedaugelis vyrų ir moterų gali lengvai atspėti, kad kam 
nors patinka. Taip yra todėl, kad niekas nenori rizikuoti ir per- 
nelyg atvirauti, o paskui būti atstumtas ir įskaudintas. Vyrai ne- 
nutuokia, kad patinka moteriai, o šios mano, kad jų užuominos 
tokios atviros, jog labiau tiktų kokiai pasileidėlei. Moterys nenu- 
tuokia, ar patinka vyrams, nes šie taip bijo būti atstumti, kad nė 
nemirktels, idant parodytų moteriai, ką jaučia. 

Kaip suprasti, kad patinkate vyrui? Dažnai pasitaiko, kad jis 
su jumis nesikalba. Jis taip drovisi to potraukio, kad bijo būti 
atstumtas net tada, jei tiesiog prieis ir pasisveikins. Turėtumėte šį 
jausmą gerai suprasti — tikriausiai ir jums taip būna. Baisiausia 
kalbėtis su žmonėmis, kurie mums patinka, todėl vengiame jų, 
taip išvengdami ir pavojaus. Kai kurie vyrai, kuriems patinkate, 
laikosi nuošaliai nuo jūsų. 

Aišku, atsiranda keblumas, kadangi vyrai, kuriems nepatin- 
kate, irgi laikosi nuošaliai, taigi jei vyras vengia jūsų, dar nieko 
nereiškia. Reikia suvokti tik štai ką: jei vyras nelepina jūsų savo 
dėmesiu, dar nereiškia, kad jo netraukiate. Gali būti ir priešin- 
gai. Tai ne vienintelis rodiklis, bet tą reikia turėti omenyje. 

2. Patikrinkite, ar jis nepavojingas 

Kaip pati žinote, saugumas — labai svarbu. Jei tik jaučiatės 
nesaugi, viskas netenka prasmės. 

Nelengva patikrinti, ar žmogus patikimas. Saugumą ir jaučia- 
me, ir suvokiame protu. Turite klausytis savo vidinio balso ir juo 
pasitikėti, net jei jis klysta. Būti atsargiai — tai ieškoti ir galimo 
pavojaus, ir saugumo požymių. 

Vienas iš sunkiausių dalykų, kuriuos vyrui tenka įveikti susi- 
pažįstant su jumis, yra jūsų baimė, kad jis pavojingas. Neliepia- 
me šios baimės atsikratyti — tai būtų didelė klaida. Su vyrais rei- 
kia būti atsargiai. Kartais pasimatymai pavojingi. Bet savo baimę 
turite paversti sąjungininke ar netgi drauge. 

Vyrų baimė bloga tuo, kad gali būti perdėta. Lyg kažkur giliai 
galvotumėte: „Jei truputį bijodama vyrų esu saugi, tai labai bijo- 
dama būsiu dar saugesnė“. Jei labai bijote vyrų, niekada nesuge- 
bėsite šalia jų atsipalaiduoti taip, kad galėtumėte flirtuoti, tikrin- 
ti, pažinti juos ar eiti į pasimatymą. Jiems atrodysite įtari, užsispy- 
rusi, ir jie patrauks pas kitas. Kita vertus, jei vyrų bijosite per 
mažai, galite pakliūti į tikrą pavojų. Kiekviena moteris turi išlai- 
kyti pusiausvyrą. 

Geriausia savo baimei duoti darbo - tegu klausinėja konkre - 
čių dalykų ir ieško kokių nors ypatybių. Jei baimė ims jus valdyti, 
niekada neatsipalaiduosite ir nepasilinksminsite. Taigi prasmin- 
gai įdarbinkime baimę, kad ji padėtų bendraujant su vyrais. 


KĄ APIE JĮ SAKO KITT! 

Puikus būdas patikrinti, ar vyriškis nepavojingas — pasikalbėti 
su gerai jį pažįstančiais žmonėmis. Paklausinėkite bendrų draugų 
apie tą žmogų ir kaip jam anksčiau sekėsi su moterimis. Jei pa- 
vyksta, stebėkite jį kitų žmonių draugijoje. Prieš pasimatymą sten- 
kitės kuo daugiau apie jį sužinoti. Nors ne visada atsiras, kas apie 
žmogų papasakotų, tačiau verta mėginti. 

Jei vyriškį sutikote vakarėlyje, pasišnekėkite su jo bičiuliais. 

Tiesa, bičiuliai ne visada bus jums atviri, bet galite kai ką nuspėti 
iš jų elgesio. Galite klausti taip tiesiai, kaip tik jums patinka. Jei 
sutikote jį vakarėlyje ir matote, kad atėjo su draugais, pasišnekė- 
kite su jais jam negirdint. Geriausia, jei sutiktumėte porą, nes 
vyras tada nebandys merginti jūsų, o moteris nesieks jūsų vyriš- 
kio. Prisipažinkite, kad jums įdomus jų draugas, ir paprašykite 
apie jį papasakoti. Stebėkite, kaip jie kalba. Jei gūžiasi ir lyg kaž- 
ką slepia, greičiausiai ko nors nenori prasitarti. O jei kalba lais- 
vai ir džiugiai — geras ženklas. Paklauskite, su kuo jis draugavo 
anksčiau. Stebėkite, kaip jie kalba. Jei vėl atrodo, kad slepia kaž- 
ką negero, greičiausiai taip ir yra. Jei jų atsakymai nesuvaržyti — 
geras ženklas. 

Taip patikrinus bus saugiau bendrauti su patinkančiu vyriš- 
kiu. Atsimenate, kaip mokykloje, kai patikdavo koks berniukas, 
nereikėdavo kalbėti su juo pačiu, galėjote paklausti jo draugų, ar 
irgi jam patinkate? Tas pats yra ir kai kalbatės su jo draugais tik- 
rindama, ar jis nepavojingas. Jie jums pasakys, ar jam patinkate, 
ir papasakos jam, kad juo domitės. Žmonės, o ypač poros, mėgs- 
ta piršliauti. Jie junta pasimatymų virpulį nesibaimindami pralai- 
mėjimo kančių. 

Jei draugai tvirtina, kad jis — tikras džentelmenas, gerai, bet to 
nepakanka. Kaip vėliau pamatysite, viską nulems jūsų nuojauta. 
Bet jei draugai jį mėgsta - geras ženklas. 


KOKIE JO DRAUGAI? 

Stebėdama vaikino draugus, ne visada sužinosite apie jį vis- 
ką, ką norėtumėte, tačiau ir tai bus daug. Šalia jūsų vyras elgsis 
geriausiai, kaip tik sugeba. O kaip jis elgiasi, kai jūsų nėra, nega- 
lite žinoti. Vis dėlto kokią nors užuominą galite gauti iš bičiulių 
elgesio. Nesirūpinkite, jei vyriška jo draugija šiurkšti — su jumis 
jis taip nesielgs. Bet jei jo draugai atrodo pavojingai nepastovūs, 
narkomanai, rasistai ar šovinistai, aišku, tai jau nieko gero ne- 
reiškia. 

KAIP SU JUO ELGIASI PAŽĮSTAMOS MOTERYS? 

Gal jo pažįstamos moterys atrodo supykusios ar įsižeidusios? 
Ar joms patinka būti su juo? Ar jos jo bijo? Įsidėmėkite, kaip su 
juo elgiasi jo pažįstamos - taip ir jūs tikriausiai elgsitės, kai su juo 
draugausite. 


AR JIS GREITAI SUPYKSTAĄ? 

Dabar pažiūrėkite į jo paties elgesį. Kruopščiau jį patyrinėsite 
tikrindama kantrybę, bet kol kas pasiaiškinkite, ar jis piktas. Ar 
jis greitai supyksta? Ar moka valdytis? Ar įsiunta, kai koks vairuo- 
tojas užlenda prieš jį? Ar smerkia žmones už jų klaidas? Ką sako 
apie bendradarbius ar viršininką? Jei jis šiurkštus ir linkęs karš- 
čiuotis, gali būti bėdos. Nereikia nė sakyti, kad tai blogi ženklai. 


AR JIS NESLEPIA KO NORS APIE SAVE! 

Galvoje turime ne intymių dalykų, pavyzdžiui, pornografi- 
jos kolekcijos, slėpimą, bent jau flirtuojant. Jei jis pasakotų per- 
nelyg intymius dalykus vos susipažinus, būtų taip pat nejauku 
ir netinkama, kaip ir nieko nepasakoti. Bet yra dalykų, kurių 
jis tikrai neturėtų slėpti. Pavyzdžiui, turėtų pasakyti, kur gyve- 
na. Neturėtų sutrikti paklaustas apie merginą ar žmoną. O ge- 
riau susipažinus neturėtų slėpti namų ir darbo telefono nume- 
rių ar liepti skambinti tik į mobilųjį ar pranešimų gaviklį, esą 
„aš retai būnu namie“. Neturėtų baimintis duoti elektroninio 
pašto adreso. Jei jis nenori duoti telefono numerių ar atsakyti į 
paprastus klausimus, vadinasi, kas nors ne taip, į tai turite at- 
kreipti dėmesį. 


KĄ SAKO JŪSŲ NUOJAUTA! 

Visoms savo paskaitų dalyvėms sakome, kad sprendžiant, ar 
žmogus nepavojingas, reikia klausytis vidinio balso. Juk jūs pati, 
ne kas kitas, turite spręsti, ir ne kas kitas, o jūs pati nukentėsite, 
jei suklysite. 


Taigi klausykite, ką apie vyriškį sako jūsų nuojauta. Net kai 
viskas atrodo gerai, bet jaučiate, kad kažkas ne taip, susizgribki- 
te. O jei vidinis balsas sako, kad viskas puiku, nors jūs ir bijote, 
galite bendrauti toliau. Niekada nepasitikėkite kitų nuomonė- 
mis apie vyriškį, jei jos prieštarauja jūsų nuojautai. Jo draugai 
galbūt teigia, kad jis šauniausias vaikinas pasaulyje, bet jei jau- 
čiate kitaip, bėkite šalin. Jūsų nuojauta visada yra svarbiausias 
vyriškio pavojingumo rodiklis. 


3. Patikrinkite jo kantrybę 

Vyro kantrybę reikia patikrinti. Tai nereiškia, kad turite su 
juo elgtis atsainiai ar erzinti jį. Kantrybę tikrinti reikia protingai, 
kad pažintumėt, koks jis žmogus. Jis turi įrodyti, kad tikrai verti- 
na jus kaip asmenybę, o ne kaip vienintelės nakties nuotykį. 
Kantrybės išbandymas atskleis jo laikyseną, kai neišvengiamai 
kils sunkumų ilgiau bendraujant. Štai į ką reikia atkreipti dėmesį 
tikrinant vyro kantrybę. 


KAIP JIS ELGIASI SU APTARNAUJANČIAIS ŽMONĖMIS? 

Kone geriausia vieta patikrinti vyro kantrybę - restoranas ar 
kita su aptarnavimu susijusi aplinka. Kaip jis elgiasi su žmonė- 
mis, kurie jį aptarnauja? Ar su padavėja jis draugiškas, ar įsak- 
mus? Ar jis stengiasi palengvinti aptarnaujančiųjų darbą, ar ty- 
čia viską daro kuo šlykščiau? Elgesys su aptarnaujančiuoju per- 
sonalu rodo, ar jis kantrus. 

Jo elgesys su aptarnaujančiaisiais gali atskleisti ir tai, ar jis 
nėra per daug kantrus. Kaip jis reaguoja į prastą aptarnavimą ar 
nederamą elgesį? Gal pernelyg nuolankus, kad skųstųsi, kai skųs- 
tis reikia? Jis ir jums gali būti pernelyg nuolankus. Su vyru, ku- 
riam galima lipti ant galvos, gerų santykių nebus, taigi saugoki- 
tės ir tokio. 

AR JIS PYKSTA, KAI VĖLUOJATE Į PASIMATYMĄ? 

"Tai patikrinti lengviausia einant pasimatyti, bet galite jį iš- 
bandyti ir susitikusi pirmą kartą. Kelioms minutėms atsiprašyki- 
te, o paskui grįžkite. Pažiūrėkite, ar jis nekantrauja laukdamas. 
Ar apsidžiaugė, kai grįžote, ar įsižeidė, kad užtrukote tualete? 

Ilgai galvokite prieš atsakydama į klausimą. Žiūrėkite, ar jis 
neims nekantrauti laukdamas atsakymo. 

Prieš pasimatymą tegu palaukia, kol pasidažysite, arba tiesiog 
pavėluokite ir žiūrėkite, kaip jis reaguoja. Svarbiausia, jis neturi 
suirzti. Net jei apie tai ir užsimins, turi būti mandagus. Jei labai 
širsta, verčiau jau palikite jį. 


KAIP JIS ELGIASI, JEI VĖLUOJA KITI? 

Siūlome flirtuojant papasakoti jam, kaip kas nors pavėlavo į 
susitikimą su jumis, ir paklausti, ką jis jūsų vietoje būtų daręs. 

Taip pat galite klausti: „Ką vyrai mano, kai moterys vėluoja?“ 
Jis jums pasakys, ką jis pats mano, — o jums kaip tik to ir reikia. 


AR JIS NEGAILI LAIKO SIEKTI JŪSŲ? 

"Tai svarbiausias išbandymas. Ar jis veržiasi su jumis bendrauti 
nepaisydamas, kad iškart negauna visko, ko nori? Jei nekantrau- 
ja jus pavergti, tikriausiai neišlaikys kantrybės išbandymo. 


4, Išsiaiškinkite, kokios jo vertybės 

Tikriausiai turite savo vertybių ir pageidautumėte sutarti dėl 
jų su savo išrinktuoju. Galbūt vyras, su kuriuo draugausite, turės 
būti tų pačių politinių pažiūrų. Gal laikotės religinių įsitikinimų 
ir norite, kad jis jų taip pat laikytųsi, o galbūt turite nuomonę 
apie šeimą ir vaikus, kuri jums atrodo nepaprastai svarbi. Flir- 
tuodama galite patikrinti pašnekovo nuostatas. 

"Tai išsiaiškinsite netiesiogiai jo klausinėdama. Kaip jau minė- 
jome, negalite klausti tiesiai, nes jis atsakys tai, ką, jo nuomone, 
jūs norėtumėte išgirsti. Tiesą sužinosite klausdama ne asmeniškai. 

Ne asmeniškai — tai, kai klausiate, ką vyrai mano apie kurią 
nors vertybę. Klausti, ką vyrai apie tai mano, yra patikimas bū- 
das sužinoti, ką mano jūsų išrinktasis. Dauguma vyrų nesąmo- 
ningai įsitikinę, kad jų nuomonė - tai visų vyrų nuomonė, ir 
džiaugiasi, galėdami jus apšviesti, o tuo pačiu pabrėžia, kad jie, 
žinoma, ne tokie kaip visi. Savo nuomones įvairiais klausimais 
jis išreikštų visai kitaip, jei reikštų jas kaip savo nuomones, o ne 
kaip visų vyrų. Pavyzdžiui, jei ieškote ištikimo žmogaus, flirtuo- 
dama su vyriškiu galite taip jį ištirti: „Mudvi su drauge kaip tik 
kalbėjomės apie tai, ir man įdomu, ką vyrai galvoja apie ištiki- 
mybę?“ Jis iškart išrėš viską, ką pats apie tai galvoja. Galbūt pasa- 
kys: „Manau, kad daugumai vyrų ištikimybė — pagrindinė gerų 
santykių sąlyga“. O gali tarti ir: „Fui! Manau, daugumai vyrų tai 
bjauru. Daugumai tai kaip moterų sugalvoti spąstai vyrams val- 
dyti — tik aš, aišku, nesu tos nuomonės“. Tą supraskite visiškai 
priešingai. 

Dažnai svarbiausia vertybe laikote tą, dėl kurios išsiskyrėte su 
savo buvusiuoju. Kartais žmonės taip įsiplieskia dėl to, ko trūko 
jų buvusiam draugui ar draugei, kad tas trūkumas tampa pagrin- 
dinis reikalavimas kitam. Tai nebūtinai blogai, bet neturite per- 
sistengti, kitaip atrodysite fanatikė. Jei į pažinčių skyrelį įdėsite 
skelbimą, kad „Vieniša moteris ieško vyro, kuris jos nepaliks, kaip 
kiti“ (nemažai moterų tikrai rašo beveik tokius skelbimus), tai 
esate fanatiška ir turite truputį atvėsti. 

Nepasiduokite pagundai ir neužduokite vyriškiui tiesaus klau- 
simo, pavyzdžiui: „Mano buvęs vaikinas bijojo įsipareigoti, ir aš 
daugiau niekada su tokiu neprasidėsiu. Juk tu nebijai įsipareigo- 
ti?“ Valdykitės ir elkitės, kaip anksčiau aprašyta. Atsakymai bus 
daug tikresni. 


5. Patikrinkite, ar jis emociškai atviras 
Tikriausiai ieškote vaikino, kuris bent truputį reikštų savo jaus- 
mus. Daugelio vyrų nelaimei, jausmai, netgi ne visada geri, yra 

bet kokių santykių dalis. Turite anksti patikrinti jo emocinį atvi- 
rumą ir mesti jį, jei išbandymo neišlaiko. 

Elkitės štai kaip. Flirtuodama, bet tik ne patį pirmą kartą (juk 
nenorite per daug jo prigąsdinti), papasakokite apie ką nors, kas 
jus liūdina, ir žiūrėkite, ką jis darys. Galite kalbėti apie visiškai 
paprastus dalykus, pavyzdžiui, nelaimę, apie kurią neseniai pra- 
nešė per žinias, ar kokią draugės bėdą. Verčiau nekalbėkite apie 
save, antraip pasirodysite keistuolė. Pavyzdžiui, geriau nepasa- 
kokite, kaip jus pačią nuskriaudė ar užpuolė. Tai per sunku. Pri- 
siminkite ką nors, dėl ko pagrįstai jaučiate liūdesį, papasakokite 
jam ir žiūrėkite, ką jis darys. 

Dauguma vyrų pasijus nejaukiai, ir tai gerai. Jei jis visiškai 
nutyla ir žiūri į šalį, gali būti, kad jis nelinkęs dalintis jausmais. 
Jei siūlo problemos sprendimą arba mėgina jus pralinksminti — 
jau geriau. Bent jau sužinosite, kad jis noriai priima jūsų jaus- 
mus, o ne sprunka į krūmus. Gal jums ir nelabai patiks tokia 
paguoda, bet taip jau vyrai daro. Draugaudama galite išmokyti jį 
geresnių būdų jus paremti. Gali atsitikti ir taip, kad išbandymą 
jis išlaikys lygiai taip, kaip jums norėtųsi. Paims jus už rankos, 
supratingai žiūrės, užduos tinkamus klausimus ar tiesiog ir toliau 
klausys. Tikimybė pESIOElS bet jei taip atsitiks — vyras emociš- 
kai atviras. 

Gali būti, kad jis pakeis temą. Tokį atsaką suprasti sunkiau. 
Ar jis taip elgiasi todėl, kad bijo jausmingo pokalbio, ar kad pra- 
linksmintų jus ir galėtų toliau vilioti? Pati turite susivokti. Jei 
vyras geras gundytojas, jis tikriausiai emociškai atviras ir tiesiog 
stengiasi, kad būtumėte linksmesnė ir lengviau pasiduotumėte 
vilionėms. Turėsite pasitarti su nuojauta ir nuspręsti, ar jis išlaikė 
išbandymą. | 

Po išmėginimo iškart pakeiskite temą prabildama apie ką nors 
gero ir nejausmingo. Jis užtektinai prisikentėjo. 

6. Patikrinkite, ar jis kūrybingas 

Tikriausiai norite, kad jūsų vyriškis per gyvenimą sukurtų ką 
nors tikro ir apčiuopamo. Vaikinas, nieko neveikiantis ir tik gu- 
linėjantis ant sofos (jūsų sofos!), valgantis jūsų maistą ir plepan- 
tis, kaip kada nors praturtės, išgarsės, ar kitaip fantazuojantis, 
nepadarys jūsų laimingos. Jums reikia žmogaus, galinčio ką nors 
sukurti šiame pasaulyje, o ne tokio, kuris laisvalaikiu pratinasi 
dalyti autografus besiruošdamas artėjančiai šlovei arba svarsto, 
kaip atsakyti į sudėtingus klausimus per interviu žurnalui Play- 
boy. Tikrinti jo kūrybingumą reikia per pirmuosius susitikimus. 

Labai galimas daiktas, kad jis papasakos apie savo sėkmę. Taip, 
jis giriasi, ir vyrams tai dažniausiai neblogai pavyksta. Tereikia 
paklausti apie karjerą, ir jis įsivažiuos. Jei nepavyko, paklauskite, 
kuo iš savo karjeros jis labiausiai didžiuojasi. Jis mielai papasa- 
kos. Jei didžiuojasi tuo, kad pasirašė sutartį statyti keturiasdešim- 
ties aukštų namą, tikriausiai jis gabus. Jei didžiuojasi, kad pirmas 
Viskonsino valstijoje pamatė „Žvaigždžių karų“ pirmąją dalį, jam 
tikriausiai ne itin sekasi kurti. 

Kitas būdas gauti šią informaciją — papasakoti apie savo pa- 
čios gyvenimo siekius ir pažiūrėti, ką jis pasakys. Jei atsakys, kad 
nori draugauti su turtinga mergina, palikite jį ramybėje. O jei 
papasakos apie savo ketinimus, verta labiau juo susidomėti. 

Taip pat galite pasakyti, ir ko norėtumėte — kalbėkitės apie. 
daiktus — ir pažiūrėkite, ką jis atsakys. Bet šiuo atveju nepersi- 
stenkite, kad nepasirodytumėte kaip moteris, ieškanti vyro dėl 
jo pinigų. Be to, kai kurie turtingi vyrai slepia savo padėtį nuo 
jiems patinkančių moterų. Jie nori būti mylimi patys, o ne dėl 
savo pinigų. Tačiau tokie vyrai bent jau apytiksliai nupieš pa- 
trauklų savo sėkmės paveikslą. 


7. Ar iš tiesų juo žavitės? 
Yra daugybė priežasčių paflirtuoti prieš pradedant draugauti, 
o viena iš svarbiausių — reikia pasitikrinti, ar tas žmogus iš tiesų 

jums patinka. Nesusižavėkite per daug visais kitais patarimais, 
antraip pamiršite pagrindinį. Visiems būna, kad žmogus patinka 
iš pirmo žvilgsnio, o iš antro nusprendžiama, kad trečio nebus. 

Flirtas — puikus būdas išsiaiškinti, ar vis dar juo žavitės, ne- 
svarbu, kelintą kartą jį matote. Paskui jau aukokite laiką, jaus- 
mus ir susitikinėkite lig valios. Žinoma, jei fAirtuodama suvokia- 
te, kad žmogus jūsų netraukia, palikite jį, bendraukite su kitu, 
pasakykite, kad juo nesidomite, ar padarykite dar ką nors, kad jis 
paliktų jus ramybėje. 


8. Įsitikinkite, ar jis geba būti romantiškas 
Idealiame pasaulyje visi vyrai turėtų būti nusipirkę ir perskai- 

tę mūsų pirmąją knygą „Kaip sutarti su moterimis“. Tos utopijos 
vyrai suprastų, kad tai jie turi įkvėpti jums romantikos pojūtį, 
flirtuodami priversti jus pasijusti ypatingą ir laimingą. Tada te- 
reiktų skirti jam emocines pergales ir bausmes (reiškiant pasiten- 
kinimą ir nepasitenkinimą) tol, kol jis pagaliau pasiryžtų pakviesti 
jus į pasimatymą. Deja, dar tebesama vyrų, kuriems trūksta šio 
visuomenei naudingo darbo įgūdžių. Jie neišmano romantikos ir 
jums teks patikrinti, daug ar mažai jie supranta. Užduokite sau 
šiuos klausimus apie jo romantiškumą: 

Ca Ar su juo jaučiuosi romantiškai? 

Ca Arjis mandagus? 

C> Ar man sako komplimentus? 

Ca Arjis mielas? 

Ca Arelgiasi su manimi kaip su dama? 

Ca Arjis galantiškas? 

Ca Ar rodo man dėmesį? 

Ca Ar pasikalbėjusi su juo jaučiuosi laiminga, ar liūdna ir 

išsigandusi? 

Ca— Arjis žaismingas! 

Ca- Ar moka linksminti? 

Ca Ar pasiūlo kėdę man atsisėsti? 

Ca Aratidaro man duris? 

Ca Ar atidaro mašinos dureles ir, man įsėdus, jas uždaro? 
Ca Ar perka man gėlių, visokių mažmožių ir dovanėlių? 
Ca Ar gražiai įpakuoja man skirtas dovanas? 


Kuo daugiau teigiamų atsakymų, tuo romantiškesnis vyriš- 
kis. Įsidėmėkite: vyras gali būti neįgudęs romantikas, tačiau ga- 
lima jį išlavinti skiriant pergales ir bausmes. Sunerimkite tik 
tada, jei jis visiškai nesupranta romantikos, nes jei vyras negali 
būti romantiškas, jis tikriausiai negeba ir būti žaismingas bei 
linksmas. 


9. Patikrinkite, ar jis patikimas 

Pasitikėjimas užsitarnaujamas, o ne gaunamas už dyką. Žmo- 
nės užsitarnauja pasitikėjimą pažadėdami ir ištesėdami. Pamąsty- 
kite pati: žmonės, kuriais pasitikite, yra tie, kurie visada ištesi, ką 
pažadėję. Kalbame apie tokius paprastus dalykus, kaip punktua- 
lumas, laiku atliktos užduotys ir apskritai žodžio laikymasis. 

Pamąstykite apie tuos, kuriais nepasitikite. Galbūt jie visada 
vėluoja, visada išsisukinėja, retai padaro, ką pažadėję. Visi pažįs- 
tame tokių žmonių ir žinome, kad jais pasitikėti negalima. 

Patikimas vyras laikysis žodžio. Jei pasakė, kad užsuks pas jus 
tam tikrą valandą, taip ir bus. Jei pažadės ką nors padaryti, pada-. 
rys. O vyras, kuris žodžio nesilaiko, - nepatikimas. 

Pasitikėjimas ir palankumas - ne tas pat. Žmonės gali labai 
patikti, nors jūs ir žinote, kad jie tikrai vėluos ir neištesės jokio 
pažado. Įsidėmėkite: vien dėl to, kad vyriškis patinka, negalima 
juo pasitikėti. Jei asmuo atrodo nepatikimas, mėgaukitės jo drau- 
gija, kiek valiojate, bet nepatikėkite jam savo mašinos raktelių, 
piniginės ar širdies. Nepatikimas vyras atneš daugiau bėdos nei 
naudos. 

10. Dar keli klausimai 


Flirtuodama norėsite sužinoti apie vyriškį dar daugiau. Ver- 
čiau tegu šie klausimai būna sąmoningi. Jei jie bus nesąmonin- 
gi, bus sunku nuspręsti, kaip į juos atsakyti. Siūlome sudaryti 
kitų klausimų, į kuriuos atsakysite flirtuodama, sąrašą. Jis gali 
būti maždaug toks: 

Ca— Arašjuo pasitikiu? 

Ca Ar labai juo pasitikiu? 

Ca— Arjis ne žiaurus! 

Ca— Arjis nori rimtų santykių? 

Ca Arjis tik žaidžia? 

Ca Kąjis turėtų padaryti, kad įrodytų esąs manęs vertas? 
Ca Arjis labai reiklus? 

Ca Arjis suprastų, jei atsisakyčiau mylėtis? 

Ca Ar jis būtų geras tėvas? 

Ca Kaip klostosi jo karjera? 

Ca Arjam galėtų sektis ten, kur, mano manymu, svarbu? 
Cs Ar jis patiktų mano bičiuliams? 

Ca Arjis patiktų mano šeimai! 


11. Įvertinkite jį pagal savo kriterijus 

Dažniausiai patogiau vyrą vertinti pagal savo kriterijus, kai bai- 
gusi flirtuoti grįžtate namo. Susiraskite sąrašą, kurį sudarėte 2 sky- 
riuje, ir įdėmiai pamąstykite. Ar vyriškis tinkamas? Kodėl? Kurių 
kriterijų jis neatitinka? Atkreipkite į tai dėmesį, kai kitą kartą jį 
susitiksite. Ar dėl jo norisi sąrašą pataisyti? Tuomet taisykite. 

Šiaip ar taip, juk flirtuojate ir tikrinate, dovanojate pergales ir 
skiriate bausmes, kad rastumėte vaikiną, su kuriuo galėtumėte 
draugauti. Ieškote to, ko pasiryžote ieškoti, bet kartu atrandate 
ir tai, ko nebuvote numačiusi. Ieškote ir žinote, ko norite, bet 
sykiu patikrinate savo troškimus. Flirto išbandymai reikalingi tam, 
kad galėtumėte įvertinti ir atsirinkti kandidatus, bet kartu ir tam, 
kad vis aiškiau suvoktumėte, ko iš tiesų trokštate. 

Išvada 


Tikimės, kad šiame skyriuje supratote, kodėl moterys taip daž- 
nai skundžiasi, esą „visi vyrai niekšai“. Ne visi vyrai niekšai, bet 
jie prie tokių priskiriami dėl klaidingų priežasčių. Kai šitą suvok- 
site ir imsite vyrams dovanoti pergales bei skirti bausmes, o tuo 
pačiu tikrinsite juos ieškodama to, kas tikrai svarbu, - turėsite 
tiek gerbėjų, kad nežinosite, kur juos dėti. Tada jau galėsite pa- 
kilti į aukštesniąją pasimatymų programos pakopą ir išsirinkti vie- 
nintelį, tinkamiausią, kandidatą. 

Pateikiame patogią flirto išbandymų santrauką. Verta peržvelgti 
šį sąrašą prieš susitinkant su vyriškiu, o paskui pasitikrinti pagal jį 
po pasimatymo. Ką sužinojote? 

1. Patikrinkite, ar jam patinkate 

2. Patikrinkite, ar jis nepavojingas 

Ca Ką apie jį sako kiti? 

Ca Kokie jo draugai? 

Ca— Kaip su juo elgiasi pažįstamos moterys? 

Ca— Arjis greitai supyksta? 

Ca— Arjis neslepia ko nors apie save? 

Ca— Ką sako jūsų nuojauta? 
3. Patikrinkite jo kantrybę 

Ca Kaip jis elgiasi su aptarnaujančiais žmonėmis? 

Ca Arjis pyksta, jei vėluojate ar verčiate jį laukti? 

Ca Kaip jis elgiasi, kai vėluoja kiti? 

Ca— Arjis negaili laiko siekti jūsų? 
4. Išsiaiškinkite, kokios jo vertybės 

Ca Paklauskite: „Ką vyrai mano apie (kurią nors vertybę)?“ 
5. Patikrinkite, ar jis emociškai atviras 

Ca Papasakokite jam ką nors liūdno, bet ne tragiško ar 

asmeniško. 
6. Patikrinkite, ar jis kūrybingas 
Ca— Paklauskite apie jo karjerą. 

Ca— Paklauskite, kuo iš savo karjeros jis labiausiai didžiuojasi. 
Ca Papasakokite jam, kokių daiktų norėtumėte, ir pažiū- 
rėkite, ką atsakys. 
1. Ar iš tiesų juo žavitės! 
Ca— Susitikite su juo keletą kartų ir pažiūrėkite, ar vis dar 
juo domitės. 
8. Įsitikinkite, ar jis sugeba būti romantiškas 
Ca Ar jis dažnai maloniai jus nustebina? 
9. Patikrinkite, ar jis patikimas 
Ca Ar jis laikosi žodžio? 
10. Kiti rūpimi dalykai 
11. Įvertinkite pagal savo kriterijus 
Šių išbandymų padedama suprasite, ar norite pereiti į kitą pa- 
kopą: ar skirsite vertinamąjį pasimatymą. 


AŠTUNTAS SKYRIUS 


Prieš 
vertnamąjį 
pasimatymą 


Džonas sportuodavo tame pačiame sveikatos klube kaip ir 
Patricija. Keletą kartų su juo paflirtavusi Patricija nusprendė leis- 
ti Džonui pakviesti ją į pasimatymą. Kaskart susitikusi klube Pa- 
tricija užkalbindavo Džoną ir nuolat paminėdavo, kokius filmus 
ji norėtų pamatyti, į kokius koncertus nueiti, ir kitus jai įdomius 
dalykus. Kuo toliau, tuo labiau jis jai patiko — atrodė gražus, ne- 
pavojingas ir labai ja susidomėjęs. Kartą jiems besišnekant Patri- 
cija pasiūlė Džonui nusivesti ją į netolimą kavinukę, kad pabėgę 
nuo klubo triukšmo ir maišaties jiedu galėtų geriau susipažinti. Ir 
kaipgi jis būtų galėjęs atsisakyti? Patricija suteikė jam progą pa- 
kviesti ją į pasimatymą, nors akivaizdu, kad ji pati viską suorga- 
nizavo. Džoną ji iš anksto įspėjo, kad susitikimas bus neilgas. 
„Turėsiu maždaug valandą laiko, - pasakė Patricija, — bet tiek 
turėtų užtekti, kad galėtume geriau susipažinti, pasitraukę nuo 
mankštos rutinos“. 

Patricija paskyrė vadinamąjį vertinamąjį pasimatymą. Jo tiks-. 
las — trumpas susitikimas su vyriškiu, trunkantis tik tiek, kad spė- 
tumėte patikrinti jį pagal savo kriterijus ir išsiaiškintumėte, ar jis 
bent iš tolo primena tą, kurio ieškot. Vertinamasis pasimatymas — 
greitas ir pigus būdas pažinti vyriškį, ir daug patogesnis už ilgą 
vakarą su kinu ir vakariene, kadangi nereikia gaišti laiko vaiki- 
nui, neatitinkančiam kriterijų. Vertinamasis pasimatymas tebū- 
nie trumpas, kadangi vyrams pasimatymai siejasi su kūniškais 
džiaugsmais ir jie tikėsis, kad ilgesnis susitikimas baigsis aistrin- 
gai. Skirdama vertinamąjį pasimatymą leidžiate suprasti vyrui, 
kad jis jums patinka, bet mylėtis dar nesate pasiruošusi. Leidžiate 

jam suprasti, kad jūs valdote padėtį ir jūs lemiate suartėjimo tem- 
pą. Taip išlošite. Draugystė stiprės arba nutrūks iškart. Bet ku- 
riuo atveju vertinamasis pasimatymas įgalins jus nuspręsti, kaip 
ir kokiu greičiu plėtoti santykius. 

Per vertinamąjį pasimatymą vyriškiui suteikiate galimybę tapti 
jūsų draugu. Lyg krautumėte laužą prieš jį užkurdama: jei viską 
padarysite teisingai, reikės tik keleto paprastų judesių įžiebti kaitrią 
ugnelę. Nepasirengusi visada turėsite sunkiai darbuotis, kad 
pasiektumėte, ko norite. Kai viskas paruošta, pirmasis pasimaty- 
mas parodys, ar reikia atstumti vyriškį, ar įžiebti jo ugnelę ir veik- 
ti toliau. | 

Tai metas, kai ratas pradeda suktis. Atėjo laikas panaudoti 
viską, ką taip kruopščiai parengėte - flirto ir pokalbių su vyrais 
patirtį, pasitikėjimą sustiprinantį stilių, reikalavimų sąrašą ir visa 
kita. Vertinamasis pasimatymas apima ketvirtąją ir penktąją Di- 
džiojo Plano pakopas. Ketvirtoji pakopa - kandidatų tikrinimas. 
Pradėjote jau flirtuodama, o dar atidžiau tęsite per vertinamuo- 
sius pasimatymus. Ir toliau dalinsite vyrams emocines pergales ir 
bausmes (penktoji pakopa), o kartu leisite kuriam nors iš jų pa- 
mažu palenkti savo širdį. Jį pažinusi ir paskatinusi jūsų siekti (jei 
jis pasirodė to vertas) išpurensite dirvą draugystės daigams. 


Keturi reikalavimai vertinamajam 
pasimatymui 


Ana - patraukli moteris, įpusėjusi penktąją dešimtį, dukart 
„išsiskyrusi, o dabar vėl ieško vyro. Per paskutinius keletą mėne- 
sių ji ėjo į kelis pasimatymus, ir draugės dažnai ją supažindina su 
naujais vyriškiais. Kai pirmą kartą su ja kalbėjomės, ji nenorėjo 
susitikinėti nuosekliai. Jai tai atrodė dirbtina ir klastinga. Mes 
patarėme jai kitaip žiūrėti į susitikinėjimą, nes tada ji galėtų tikė- 
tis greičiau rasti tą, kurio ieško. Sakėme, kad apie vyrą reikia 


219 


sužinoti svarbių dalykų prieš apsisprendžiant toliau su juo drau- 
gauti. Pasiūlėme jai savo programą. Nors pradžioje Ana bodėjosi 
sistema, pamažu pradėjo vis sėkmingiau ja naudotis. 

Yra daug tokių moterų kaip Ana. Joms labiau patinka elgtis 
neapgalvotai, susipažinti su vyru be plano, be tvarkos, jas veda 
atsitiktiniai jausmai, o ne rimtas tikslo siekimas ir atrankos krite- 
rijai. Dažnai to padariniai: iššvaistytas laikas, įžeidimai ir nuos- 
kaudos, o juk nemalonumų galima išvengti vadovaujantis nuo- 
stabia vertinamųjų, tarpinių pasimatymų ir tolesnių mūsų siūlo- 
mų veiksmų sistema. Vertinamajam pasimatymui keliame ketu- 
ris reikalavimus. 


Pirmas reikalavimas: vertinamasis pasimatymas 

turi būti trumpas 

Mūsų nuomone, vertinamasis pasimatymas turi trukti nuo 30 
iki 75 minučių, jokiu būdu ne ilgiau. Kai kurioms moterims taip 
nepatinka ir jos tęsia tol, kol tik sekasi. Bėda ta, kad pasimaty- 
mas baigiasi, kai baigiasi smagumas, ir vyras atsisveikina jausda- 
masis prastai, o ne džiugiai. Esame įsitikinę (tą patį rodo ir mūsų 
tyrimai), kad jei vyrą paliksite norintį dar pabūti su jumis, o ne 
atvirkščiai — jam jau nusibodusi, galite tikėtis daug didesnės sėk- 
mės su juo vėliau. Reikia, kad vyras lėtai jus mergintų ir prisijau- 
kintų. Dalis to prisijaukinimo - iš lėto pažinti jus. 

Pirmieji keli pasimatymai turi būti visiškai trumpi. Pradžioje 
būtinai turite kontroliuoti pokyčius, kad pasimatymas nevirstų 
vien tik lytiniais santykiais ar kuo kitu, kas sutrukdytų tikrinti 
vyrą pagal sąrašą. Kitaip sakant, jūs turite nulemti pasimatymo 
ritmą ir tempą, kad vaikinas visko nesugadintų savąja tvarka. 

Prieš pasimatymą dauguma moterų ieško priežasčių atstumti 
vyrą. Nors nieko ir neatsitiko, jos ieško, kaip jį nuvertinti. Vie- 
nas iš susitikinėjimo keblumų yra tas, kad sukrečiama įprasta gy- 
venimo tvarka, dingsta bet kokia ramybė. O jei dar pridėsite 
aistringas naktis, pasikeis visos taisyklės. Dabar užuot ieškojusi, 

kaip jį mesti, imsite visų pirma teisintis, kodėl su juo mylėjotės. Be 
to, lytiniai santykiai jus greičiau prie jo pririš ir viskas dar labiau 
susipainios. Širdis sakys „taip“, protas „ne“ ir galva apsisuks. 

Jei per anksti imsite mylėtis, tai atsisuks prieš jus. Pavyzdžiui, 
vyras neatitiks jūsų reikalavimų, bet dėl lytinių santykių jausitės 
jam artima. Užuot vertinusi jį pagal savo sąrašą ir ieškojusi blo- 
gųjų savybių, greičiausiai įžiūrėsite vien gerąsias. Nebegalėsite 
visapusiškai įvertinti padėties. Visi poreikiai ims atrodyti nereikš- 
mingi, svarbiausia taps aistra. O jis tuo tarpu žiūrės į jus kaip į 
lytinio pasitenkinimo objektą, o ne kaip į galimą draugę. Jei pir- 
mieji pasimatymai truks per ilgai, bus dar didesnė tikimybė, kad 
viskas taip pakryps. Jei įtikinome ir jūs paskirsite keletą trumpų 
vertinamųjų pasimatymų bei daug tarpinių, tai sugebėsite tiks- 
liau suvokti padėtį prieš mylėdamasi. 

Vertinamasis pasimatymas turi būti trumpas tam, kad kuo ma- 
žiau laiko praleistumėte su vyru, kurio galbūt nebenorėsite dau- 
giau susitikti. Kiekvieną moterį raginame susikurti gyvenimą, 
kurį ji tausotų, daryti tai, ką svajoja daryti, gyventi laisvai ir 
aistringai — net ir be vyro. Moterys, mylinčios gyvenimą ir pil- 
dančios savo svajones, vyrams labai patinka. Kai moteris paten- 
kinta tuo, kad gyvena ir pasitiki savimi, vyrai tiesiog negali jai 
atsispirti. Skirdama trumpus pasimatymus sakote sau neturinti 
laiko niekšeliams ir vyrams, neatitinkantiems jūsų kriterijų. Įtrau- 
kite į susitikinėjimo filosofiją labai svarbią sąvoką — savigarbą. 
SAVIGARBA. Išsiaiškinkite, ką jums šis žodis reiškia. 


Antras reikalavimas: vertinamasis pasimatymas 

turi vykti kavinėje ar kitoje ramioje viešoje vietoje 

Vertinamasis pasimatymas kavinėje ar kitoje viešoje vietoje 
ne tik garantuoja jūsų saugumą, bet ir parodo vyrui, kad čia tik 
bičiuliškas pasisėdėjimas, o ne lovoje pasibaigsianti vilionė. Šiaip 
ar taip, koks gi vaikinas galėtų atsisakyti trumpo pašnekesio su 
tokia meilute kaip jūs? O kavinė labai patogi „tiesiog paplepė- 

ti“ — tai reiškia patikrinti vyriškį pagal sąrašą. Iškilminga vaka- 
rienė, priešingai, leidžia tikėtis visai kitokios įvykių eigos. Be to, 
maistas blaško ir nukreipia mintis nuo darbo, kurį turite padary- 
ti. Dar blogiau — kinas. Pabandykite ko nors paklausti vyriškį per 
įtemptą veiksmo sceną. Gero vėjo. Pasimatymas kavinėje leidžia 
ramiai pasišnekučiuoti, niekas neblaško ir netrukdo artimiau su- 
sipažinti. 

Taip pat išsirinkite vietą, kurioje nesutiksite nei savo, nei jo 
bičiulių. Jei žinote, kad tam tikroje kavinėje jis dažnai lankosi su 
bičiuliais, ten neikite. Siūlykite neutralią aplinką. Nereikia, kad 
jūsų ar jo bičiuliai blaškytų. 


PRASČIAUSIOS VIETOS VERTINAMAJAM PASIMATYMUI 

(TEN EITI GRIEŽTAI DRAUDŽIAMA) 

Yra vietų, už kurias blogesnių vertinamajam pasimatymui ne- 
būna. Draudžiame eiti ten, kur negalėsite patikrinti vyro pagal 
savo sąrašą. Jose per daug įtampos, jos pasirodys keistos ir nejau- 
kios arba bus pernelyg rimtos ir iškilmingos. Galime patarti rink- 
tis tik kavines ir panašias vietas, kadangi ten bus lengviausia pa- 
siekti vertinamojo pasimatymo tikslus. 

Kaip įmanoma venkite šių aplinkybių per vertinamuosius pa- 
simatymus: 

Ca Vestuvių 

Ca Naujųjų metų pobūvių 

C> Šeimos švenčių 

Ca Paplūdimių 

Ca Laidotuvių 


Skirdama vyrui vertinamąjį pasimatymą turite numatyti tin- 
kamą vietą. Pirma sugalvokite, o tik paskui kvieskite jį. Tikslu- 
mas padidins jo atėjimo tikimybę, o be to, juk žinote, kad vaiki- 
nai nemėgsta klausti kelio. Visada verta tiksliai paaiškinti, kaip 
ten ateiti, net jei jis ir tvirtina, kad žino. 

Trečias reikalavimas: nedera rungtyniauti 

Vyrai dažniausiai nusigręžia nuo moterų, kurios nuolat de- 
monstruoja savo stiprybę ir nepriklausomybę. Tai būdinga mo- 
terims, kurios jaučiasi nedrąsiai ir nori pasireikšti. Supraskite tei- 
singai: neliepiame tylėti kaip pelytei po šluota ir laukti, kol vyras 
užkalbins, užuot šnekėjus pačiai. Būkite ne kas kitas, o stipri mo- 
teris — juk tokia ir esate. Tačiau kai bendraujate su vyru, nepasi- 
rodykite pernelyg linkusi rungtyniauti. Kitaip jis arba leis jums 
laimėti, kad įsitemptų į lovą, arba pasirodys blogiausia savo puse 
ir sutriuškins jus. Abiem atvejais padariniai bus nelinksmi. 

Lorena nuėjo į vertinamąjį pasimatymą su Semu. Viskas klo- 
josi puikiai. Ankstyvą popietę romantiškoje kavinukėje jie sma- 
guriavo kava su ledais ir labai nuoširdžiai kalbėjosi. Jiedu puikiai 
sutarė. Lorena tikrino Semą pagal savo kriterijus ir jis atlaikė 
visus išbandymus. O tada ji padarė lemtingą klaidą: ėmė prieka- 
biai teirautis apie jo sportinius laimėjimus ir įkyriai ragino lenkti 
rankas (pati buvo sunkumų kilnotoja). Šis atsisakė, o ji ėmė er- 
zinti jį sakydama, kad tikriausiai esąs per silpnas. Paskui pasiūlė 
lošti kortomis. Ji visą laiką laimėdavo, tačiau nebuvo kilni, o 
nuolat šaipėsi. Semas atsiduso jausdamasis nugalėtas ir nenuos- 
tabu, kad daugiau niekada Lorenai nebeskambino. 

Galbūt manote, kad niekada taip nepasielgtumėte. Iš tiesų 
moterys dažnai panašiai elgiasi per pasimatymus. Ir mūsų paskai- 
tų dalyviai vyrai, ir mes patys esame patyrę moteris tai darant, 
kas dažniausiai baigdavosi nesėkme. Kėgliai ir rankų lenkimas, 
biliardas ir kortos, strėlyčių mėtymas ir šaškės, „Monopolis“ ir 
kryžiažodžiai - jais lengva prisišaukti bėdą, ypač per vertinamuo- 
sius pasimatymus. 

Rungtynės su vyriškiu dažnai iškels į paviršių jo blogiausias 
savybes. Vyrai turi įgimtą instinktą laimėti bet kuria kaina (tą 
instinktą jie turėtų nukreipti jūsų širdžiai palenkti). Nors ir ne- 
reikia leistis jo nugalimai, gali būti dar blogiau, jei pati jį nugalė- 
site. Palaukite, kol draugystė taps tvirtesnė, o tada galėsite rungty- 

niauti. Jei manote, kad gąsdiname jus, - taip nėra. Tiesiog duoda- 
me vertingą patarimą. Iš vyrų esame girdėję, kad rungtynės nu- 
traukia visai smagius pasimatymus. Moterys irgi prisipažįsta, kad 
po rungtynių vyrai joms jau nebe taip patinka kaip anksčiau. 

Neįtikinėjame, kad visos rungtynės su vyrais yra blogai. Tiesiog 
pabrėžiame, kaip svarbu per vertinamąjį pasimatymą neprisivirti 
košės. Galima varžytis su vyriškiu, ir tas bus labai romantiška. Bet 
tokie žaidimai turi palaukti, kol geriau vienas kitą pažinsite. Rung- 
tyniauti per vertinamąjį pasimatymą - pernelyg rizikinga. 

Kyla dar vienas klausimas — kam gi jums apskritai varžytis su 
vyru? Ar išdaigaujate, ar kerštaujate vyrams, kad jus skriaudė? 
Negi bandote atsilyginti žemindama pirmą pasitaikiusį vyriškį? 
Galbūt perdėtai stengiatės vyrui pademonstruoti, kad jis jums 
nereikalingas, kokia stipri esate ir kaip nė trupučio nuo jo nepri- 
klausote? Jei taip, tai dar kartą pamąstykite, ar tikrai norite ro- 
mantiškos draugystės su vyru. Jei su savo vyriškiu nuolat kovosi- 
te, santykiai nebus nei visaverčiai, nei malonūs. 

Įsidėmėkite: vyro poreikį laimėti reikia nukreipti į tai, į ką 
jis ir pats savaime krypsta: jo užduotis yra pavergti jūsų širdį. 
Užuot leidusi jam laimėti ar pralaimėti įvairias varžybas, ver- 
čiau leiskite jam palenkti savo širdį - pamažu, kaip buvote mo- 
kyta flirto skyriuje. 


Ketvirtas reikalavimas: vertinamasis pasimatymas 

nėra laisvalaikis su bičiuliais 

Kaip jau sakyta, vertinamasis pasimatymas nėra tinkamas lai- 
kas veikti ką nori ir šnekėti ką nori. Šis pasimatymas - galimybė 
vyrą patikrinti. Patikrinti. Patikrinti. Patikrinti. Supratote? Ver- 
tinamasis pasimatymas — ne tas pat, kas laisvalaikis su bičiuliais. 
Tai nėra betikslis linksminimasis ir plepėjimas. Šito nereikia, kol 
neišsiaiškinote, ar jis atitinka jūsų reikalavimus. Šiaip sau pra- 
mogaujate su bičiuliais ar šeimos nariais, o ne su galimu draugu 
per pirmąjį tikrą pasimatymą. 

Daugumos vyrų nuomone, paprasta bičiulystė ir susitikinėji- 
mas — du skirtingi dalykai. Negalite būti ir vyro bičiulė, ir jo ro- 
mantiška draugė. Vyrai į jus žiūri arba kaip į gundančią kitos 
lyties atstovę, arba kaip į bičiulę. Labai retai įmanomas tarpinis 
variantas. Panašiai kaip su gėrimu ir vairavimu: arba geri, arba 
vairuoji. Negalima daryti visko iškart. Nėra jokio tarpinio va- 
rianto. Turite apsispręsti, ar vyras bus tiesiog bičiulis, ar jūsų vai- 
kinas, ir griežtai to laikytis. Betikslis linksminimasis ir plepėjimas 
neatitinka vertinamojo pasimatymo paskirties. Užuot tikrinusi jį 
kaip galimą draugą, elgsitės su juo kaip su bičiuliu. Susipainiosi- 
te, prisidarysite bėdos, iššvaistysite laiką, o kai suprasite, kad įsi- 
gijote dar vieną „bičiulį“, toliau stebėsitės: kur dingo geri vyrai! 

Padrąsindami sakome, kad neturite būti pernelyg dalykiška ar 
nuobodžiauti. Vyrui bus nesmagu, jei jausis lyg klausinėjamas bū- 
simo darbdavio (nors būtent tą ir darote). Šnekėkite su juo apie 
tai, kas įdomu. Tegu pokalbis teka laisvai. Tačiau kartais įterpki- 
te klausimų, kuriais jį patikrinsite pagal savo kriterijus. Nede- 
monstruokite to, bet valdykite pokalbio tempą ir toną. Kad ir 
kas vyktų, galvoje privalote turėti savo sąrašą. Tada galėsite arba 
mesti vaikiną ir traukti prie kito kandidato, arba toliau tyrinėti 
pasirinktąjį. Esate pasimatymo valdovė, tad neleiskite jam virsti 
tiesiog laisvalaikiu. 


Keturios išankstinės nuostatos, 
trikdančios vertinamąjį pasimatymą 


Yra daugybė būdų sugadinti vertinamąjį pasimatymą. Mote- 
rys dažnai turi neprotingų įsitikinimų, kurie viską griauna. Turi- 
te įsisąmoninti savo nuostatas, kad išmoktumėte jų atsikratyti ir 
nesugadinti pasimatymo. Įsikaltos mintys neleidžia gerai jaustis. 
Jos gali jus apakinti ir vietoj vyriškio matysite savo pačios išanks- 
tines nuostatas. Klaidingi lūkesčiai trukdys jums pasiekti pasi- 

matymo tikslą, o nereikalinga įtampa pakenks besiklostantiems 
santykiams. Sios keturios nuostatos lemia vertinamųjų pasima- 
tymų nesėkmes. Pamokysime jus, kaip jų išvengti. 


1. Nusiteikimas, kad jis niekšas 

Nemažai moterų į susitikinėjimą žiūri su tokiu praeities skaus- 
mu ir kartėliu, kad visi vyrai joms atrodo niekšai. Per vertinamąjį 
pasimatymą jos laukia, kad vyriškis padarys ką nors netikusio ir 
tik patvirtins jų nuostatą: visi vyrai — niekšai. Iškart nebelieka 
jokios vilties susidraugauti su vyru, ką jau kalbėti apie meilę. Jei 
manysite, kad visi vyrai niekšai, tarp jūsų ir jų atsiras tiek kliuvi- 
nių, kad net jei vaikinas ir susidomės jumis, jam teks išdarinėti 
tokius triukus, taip stengtis — ir taip retai pelnyti pergalę, - kad 
devyniasdešimt devyni procentai vyrų neištvers, ir jūs amžinai 
liksite viena. Vyrai, bendravę su moterimis, visus vyrus laikan- 
čiomis niekšais, jautėsi griežtai teisiami ir suvaržyti. Jie prisipaži- 
no nutraukę pažintį ar pasimatymą. 

Paprastai tariant, dauguma vyrų, vertų jūsų palankumo, ne- 
nori bendrauti su moterimis, kurios visus vyrus laiko niekšais. 
Vieninteliai, kurie paprastai su jomis prasideda, ir yra niekšai. 
Jiems nerūpi, ką apie juos manote. Jie nori tik sekso. Jiems nieko 
nereiškia jus įskaudinti. Įskaudinę jus jie teisinasi tuo, kad to 
nusipelnėte, nes taip blogai galvojate apie vyrus. Jei manote, kad 
visi vyrai niekšai, prisiviliosite kaip tik tuos, kurių turėtumėte 
saugotis. Štai kur bėda. 

Šį nusiteikimą įveiksite, jei aiškiai žinosite savo poreikius ir 
pagal juos rinksitės vyrus. Taip atskirsite praeities išgyvenimus 
nuo ateities tikslų. Jei į vyrus žiūrite iš praeities, pamirštate, ko 
trokštate ateityje. Tikrindama vyrą pagal savo kriterijus (o ne 
pagal praeities patirtį) įvertinsite objektyviai, o ne subjektyviai. 
Jei vertinate jį pagal savo reikalavimus, imate aiškintis, ar jūs 
tinkate vienas kitam, o ne spręsti, ar jis niekšas, kaip ir jūsų bu- 
vusysis. 

Kitas būdas - surašyti visus vyriškius, su kuriais susitikinėjote 
ir kurie, jūsų nuomone, jus įžeidė, blogai elgėsi, negerbė jūsų ar 
kaip nors įskaudino. Užrašykite, kiek jums buvo metų ir kas tiks- 
liai įvyko. Taip pat —- kaip kiekvienu atveju jautėtės. Tada per- 
žvelkite sąrašą ir pagalvokite, kuriems vyrams ir kaip galėtumėte 
atleisti. Taip pat atsirinkite ir tuos, kuriems kol kas atleisti nepa- 
jėgiate, ir pamąstykite, ko prireiktų, kad ir jiems atleistumėte. 

"Tada siūlome aprašyti nelaimingą įvykį arba užrašyti žmogaus 
vardą ant popierėlio ir jį sudeginti. Atlikite nedideles apeigas, 
kad išsilaisvintumėte iš praeities nuoskaudų. Džiaukitės stebėda- 
ma, kaip dega popierius ir jūsų skausmas. Šis veiksmas daugeliui 
žmonių padeda. Šios apeigos ne visagalės, bet pagelbsti apmal- 
šinti praeities skausmus. 

Jei vadovausitės skausmingais praeities išgyvenimais, gyventi 
bus daug sunkiau. Jei dar nepastebėjote, vyro ir moters santykiai 
yra sudėtingi ir painūs. Skirtingi judviejų požiūriai, kuriuos išlai- 
kote bendraudami, gali kelti sunkumų, net jei ir neįsikiš praeitis. 
Privalote susitaikyti su savo praeitimi, kad padidėtų sveikų ir ma- 
lonių santykių su vyrais tikimybė dabar ir ateityje. Atleidimas — 
tai ne sentimentali šiuolaikinė priemonė. Jei iš širdies kam nors 
atleidžiate, išsilaisvinate iš praeities suvaržymų, imate labiau my- 
lėti ir priimti kitų meilę. Ši laisvė atleisti daro jus dar patraukles- 
nę vyrams. Visi pažįstame žmonių, kurie nuolat pyksta ir yra kupi- 
ni kartėlio. Jie nėra labai malonūs ir šalia jų nelengva, netgi bai- 
su. Bet yra ir laimingų žmonių, kurie nesunkiai atleidžia. Šalia jų 
gera; jie mieli ir lengvai bendrauja. Mąstykite taip: jei būtumėte 
vyras, su kokia moterimi labiau norėtumėte draugauti? 

Taip pat praverstų pasigilinti į tai, kad vyrui turite dovanoti 
pergalių. Kaip tai sumaniau panaudoti per pasimatymus? Yra 
užtektinai priežasčių nemėgti bet kurio vyro ar laikyti jį niek- 
šu, jei būtent to siekiate. Bet jei stengsitės padaryti vyrą laimė- 
toju (plačiau tai aptarsime kalbėdami apie „tarpinius pasimaty- 
mus“), susitelksite į tai, kas svarbu. Rūpinsitės, kaip sukurti pa- 

tvarią draugystę, o ne laikysitės įsikibusi praeities ar eisite tamsiu 
nuoskaudų tuneliu. 

Aišku, nepaisyti praeities ir iš jos nepasimokyti — kvaila. Nai- 
vumas niekuo nepadės, todėl neliepiame prisiklijuoti šypsenos, 
jei vyrai jus nuskriaudė. Tačiau niūrumas ar pagieža irgi nepagel- 
bės susirasti mylinčio vyro. Reikia laikytis vidurio. Turite išmokti 
įžiūrėti ir gerąsias, ir blogąsias vyrų savybes. 


2. Nusiteikimas, kad bus nesmagu 

Džina buvo nepataisoma pesimistė. Labiau nei bet ko pasau- 
lyje ji troško draugo, bet buvo tokia savikritiška ir uždara, kad 
šalia vyrų nepajėgdavo atsipalaiduoti. Jei jausdavosi gerai, būda- 
vo miela ir smagi, bet dažniausiai taip nervindavosi ir krimsda- 
vosi dėl savo trūkumų, kad labai retai eidavo į pasimatymus ar 
netgi flirtuodavo su vyriškiais. Džina apmąstydavo visas priežas- 
tis, dėl kurių vyrui turėtų nepatikti, ir, aišku, jai būdavo nesma- 
gu. Galiausiai rūpesčiai taip ją prislėgė, kad net nustojo kalbėtis 
su vyrais. Jei esate tokia kaip Džina ir turite panašių nuostatų, 
būti su vyrais jums beveik neįmanoma. Jei nusiteikiate, kad bus 
nesmagu ir kad jausitės skausmingai bei nejaukiai, taip ir bus, o 
vyrui greičiausiai bus nejauku su jumis. 

Mes visi kartais būname nervingi ir savikritiški. Lyg mūsų gal- 
vose slypėtų koks garsiakalbis, kuris niekada nenutyla ir zyzia 
vaikišką, kvailą ir beprasmę dainelę: „Nieko nebus. Kaip galė- 
čiau jam patikti? Aš per stora. Aš šlykšti. Mano šukuosena šian- 
dien bjauri. Buvęs draugas sakė, kad aš niekam tikusi. Aš kvaila. 
Mano sėdynė per stambi. Aš bloga pašnekovė“. Šio balselio tiks- 
las —- aiškus ir paprastas: neleisti jums kautis mūšio lauke ir ieškoti 
tinkamo vyro. | 

Gal tas balselis ir įtikins jus, bet mes žinome, kad jis visada 
klysta. Būtent — visada. Manote, kad esate per stora? Viena iš 
pačių storiausių mūsų pažįstamų moterų jau ilgai draugauja su 
vyriškiu, kuris ją myli, per galvą verčiasi, kad tik ją pradžiugintų, 

ir kuris, kaip ji pati sako, „dėl mano svorio niekada manęs negė- 
dijo“. Pažįstame moterų, kurios su savo dabartiniais draugais su- 
sitiko dienomis, kai nesugebėjo pasidaryti šukuosenų, arba to- 
kių, kurias jų buvę draugai išvadino nieko vertomis, o dabarti- 
niai vyrai laiko neįkainojamomis brangenybėmis. Pažįstame mo- 
terų, kurios manė, kad nemoka bendrauti, bet išmoko kalbėtis 
su vyrais ir dabar puikiai sutaria su savo mylimaisiais. Jos irgi tu- 
rėjo tą patį bjaurų vidinį balselį, bet suprato, kad tie bjaurūs bal- 
seliai visada klysta. 

Tik kaipgi elgtis su balseliu galvoje ir ką jis jums daro? Yra 
keletas būdų įveikti savikritiką ir mes jų pamokysime. Mes ne 
kvailiai - neliepiame jums imti ir nugalėti save. Nėra jokios pa- 
prastos išeities, bet kai ką galime patarti. Pirmiausia, turite su- 
prasti, kad jūsų kritiškas vidinis balselis — tas pats, kuris liepia net 
nepradėti, esą, kad ir ką darysite, bus nesmagu — tik stengiasi 
jums padėti. 

Pagalvokite. Evoliucijos prasme naujovių vengti verta. Drą- 
suoliai, nutrūktgalviškai ėmęsi naujovių, neišgyveno tiek ilgai, 
kad turėtų vaikų. Jie įkliūdavo į pavojus ir žūdavo. Jei drąsa ir 
nutrūktgalviškumas padėtų išgyventi, šie bruožai pasitaikytų la- 
bai dažnai, nes esminiai bruožai nurungia kitus, mažiau svarbius. 

Baikštumas žmonijos išlikimui svarbesnis, nei nutrūktgalviš- 
kas potraukis viskam, kas nauja ir baisu. Kažkur giliai, roplio lyg- 
menyje, jūsų sąmonė tą žino. Todėl, kai bandote padaryti ką 
nors naujo, ištrūkti iš savo mielos, saugios ir patogios ramybės, ji 
priešinasi ir pasakoja jums viską, kas tik gali atsitikti blogo. Ji 
pabrėžia kiekvieną jūsų trūkumą, dramatiškai piešia skausmą, kurį 
galite patirti, jei nenurimsite. Ji įtikina jus, kad bus negera, ir jūs 
liaujatės. Tai džiugina jūsų smegenis, nes liekate saugioje ir pa- 
žįstamoje aplinkoje. 

Kai tą suvokiate, pamėginkite nuraminti savo neryžtingumą. 
Padėkokite jam, kad jus saugo. Prisiminkite, kad kalbėtis su vyru 
nėra taip labai pavojinga. Ir pirmyn. 

Galite išbandyti ir pokalbį su savimi, kuriame po vieną išsa- 
kote savo rūpesčius. Galbūt, kaip Džina, atrodote sau iš esmės 
nepatraukli ir nemylima. Siūlome susidaryti savo rūpesčių sąrašą 
ir visus juos patikrinti. Sąrašas gali būti maždaug toks: 

Ca Aš per stora 

C> Mano šukuosena negraži 
Ca Aš per sena 

Ca—- Aš nedaug uždirbu 

Ca Vyrai visada mane palieka 

...ir taip toliau. 

"Tada įsivaizduokite, kad patariate gerai draugei. Tai jos rūpes- 
čių sąrašas. Ką sakytumėte, jei jį išvystumėte? Tikriausiai sąrašas 
jums pasirodytų kvailas ir per daug dramatiškas. 

Po vieną peržvelkite savo baimes draugės požiūriu: 

Baimė: „Aš per stora“. Draugė atsako: „Tiesa, nesi šakalys kaip 
kokia manekenė, bet juk žinai, kad daugumai vyrų perkarusios 
moterys ir nepatinka, jie labiau mėgsta apvalesnes, labiau gun- 
dančias formas. Kai lygini save su manekenėmis, galvoji apie mo- 
teris, kurios vyrams atrodo per plonos. Be to, juk pažįsti daugybę 
storulių, kurioms puikiai sekasi su vaikinais. Galų gale pati žinai, 
kad sau visada atrodai blogesnė, nei iš tikrųjų esi. Daugybė tavo 
figūros moterų nuostabiai sutaria su vyrais! Taigi baik zyzti ir eik 
pasižmonėti!“ 

Baimė: „Mano šukuosena negraži“. Draugė atsako: „Netikęs 
pasiteisinimas! Na, suprantu, kad labiau patinki sau ilgesniais 
plaukais (ar kuo būtumėte tądien skundusis), bet juk atrodai gra- 
žiai! O be to, tikra draugystė niekada negimsta vien dėl plaukų! 
Galiausiai juk tavo šypsena verčia vyrus iš koto!“ 

Baimė: „Aš per sena“. Draugė atsako: „Juokauji! Tu gal ir sens- 
ti, bet juk ir vyrai sensta, ir, be to, vis labiau turtėja. Tiesa, nema- 
žai jų vedę, bet yra ir išsiskyrusių. Ir nepamiršk jaunesnių. Mary 
"Tyler Moore ištekėjo už beveik penkiolika metų jaunesnio vyriš- 
kio. Matai, būna ir taip!“ 

Pamažu apmąstydama kiekvieną savo rūpestį jausitės vis drą- 
siau.ir vis labiau pasiryšite veikti. O kartu pamatysite, kad nema- 
ža dalis šių įsitikinimų tėra gryniausi išsisukinėjimai. Suprasite, 
kad moterys kasdien pergali tokius trūkumus ir susipažįsta su vy- 
rais. Jei jos gali, galite ir jūs. 

Vienintelė šio žaidimo taisyklė — draudžiama iš jo pasitraukti 
neigiamai vertinant savo gyvenimą. Turite tęsti, kol rasite ką 
nors labai gero. 

Matote, vien dėl to, kad protas jums šmeižia jus pačią — pa- 
vyzdžiui, kad negebate bendrauti su vyrais - dar neprivalote juo 
tikėti. Vien dėl to, kad sąmonė kuria patį nelaimingiausią scena- 
rijų ir vaizdingai jį nupiešia, dar nereikia tikėti viską taip ir išsi- 
pildysiant. Neverskite savęs tikėtis blogiausio. To nereikia. Ti- 
kėkite šiek tiek šviesesne ateitimi, ir bus gerai. Nesijaudinkite. 

Prisiminkite ir tai, ką anksčiau aiškinome apie „sėkmės lau- 
ką“, — irgi padės atsikratyti nusiteikimo, kad bus nesmagu, ir at- 
vers jums vartus į pavydėtinos sėkmės su vyrais karalystę. 


3. Nusiteikimas, kad jis - nemokami pietūs 

Tikroji „lobių ieškotoja“ kiekviena proga pasinaudoja savo 
grožiu ir žavesiu, kad tik priverstų vyrus už ją mokėti. Ji gyvena 
lyg primadona ir į vyrus žiūri tik kaip į šutvę tiekėjų, kurių vie- 
nintelė paskirtis — nešti jai gėrybes. Tikriausiai jūs ne tokia. Re- 
tai pasitaiko, kad „lobių ieškotojai“ sektųsi, bet tuo atveju ji tik- 
rai neperka knygų „Kaip sutarti su vyrais“. 

"Tačiau nemažai mūsų pažįstamų moterų bei tų, kurias apklau- 
sėme, „ieško lobių“ mažesniu mastu. Supraskite teisingai: nori- 
me, kad jūsų draugystė su vyru būtų tokia, kokios trokštate. Jei 
didžiausia jūsų svajonė - ištekėti už turtingo vyro, kuris amžinai 
jus išlaikytų, - pirmyn! Puikus tikslas! Bet netgi jei tai - vienin- 
telis viso jūsų gyvenimo tikslas, primadonos elgesys ir aikštingu- 
mas pažinties pradžioje tikriausiai neduos nieko gero. Dauguma 
gerų vaikinų tokių žaidimų nežais. Įnoringu elgesiu galite atbai- 

dyti net ir didžiausius turtuolius. Daugumai vyrų patinka išlaiky- 
ti moteris ir jas džiuginti, bet niekas nemėgsta jaustis išnaudoja- 
mas. Kai iš vyro tikitės tik nemokamų pietų, jis jaučiasi panašiai 
nejaukiai, kaip jūs jaustumėtės susitikusi su vyru, kuris tenori įsi- 
tempti jus į lovą nė nemėgindamas geriau pažinti. 

Mūsų siūloma išeitis jums gal ir nepatiks: nebūkite „lobių ieš- 
kotoja“. Negalvokite apie tai, kad vyras turėtų remti jus finansiš- 
kai, ir žengsite žingsnį link daug geresnių santykių. Elkitės su juo 
kaip su mėginančiu palenkti jūsų širdį. Mąstykite, kaip paversti 
jį laimėtoju. Kreipkite dėmesį į tai, kokia artima jam jaučiatės 
(arba nesijaučiate) ir kaip jums smagu kartu, o ne į jo paviršinę 
vertę (plačiau apie tai - „Iarpinių pasimatymų“ skyriuje). Įlįskite 
į jo kailį ir pažiūrėkite į pasimatymą jo žvilgsniu. Ar smagu su 
aikštinga moterimi? Jo akimis žiūrint, dėl savo aikštingumo ir 
turtų troškimo esate mažiau patraukli, nebent būtumėte pritren- 
kiamai graži, o jis tenorėtų tuo pasimėgauti. 


4, Lūkestis, kad jis turi jus garbinti 

"Tam tikra prasme tai lūkestis, priešingas nuostatai, kad bus 
nesmagu. Kai kurios moterys mano, kad būti su jomis vyrui yra 
tokia garbė, jog jis neturėtų daryti nieko kito, kaip tik jomis gėrėtis. 
Sara, stotinga šiaurietiško grožio blondinė, buvo tiesiog sukrėsta, 
kai jos naujasis pažįstamas tenorėjo kartu pasilinksminti ir geriau 
ją pažinti. Ją liūdino ir pykdė tai, kad jis nuolat nekartojo, kokia ji 
graži ir nuostabi. Ji tikėjosi pagyrų kiekvienai savo asmenybės da- 
lelei ir už kiekvieną bent kiek šiltesnį poelgį. Jei esate tokia kaip 
Sara, vyrui keliate beviltiškas sąlygas. Moters, reikalaujančios ne- 
riboto įvertinimo, negali patenkinti joks vyras. Jei pageidaujate 
būti giriama ir vertinama net už menkiausią smulkmeną, išvarysi- 
te vyrą iš proto. Iš anksto pasmerkiate pralaimėti visus vyrus, nes 
pagyrų ir meilių žodžių jums niekada nepakaks. 

Moterys, perdėtai trokštančios liaupsių, dažniausiai turi pra- 
eities nuoskaudų. Jei taip yra atsitikę ir jums, tikriausiai drauga- 

vote su vyrais, kurie deramai jūsų neįvertino, ir dabar ieškote 
atpirkimo ožio. Išbandykite anksčiau aprašytus atleidimo prati- 
mus. Kai atleisite vyrams, deramai nevertinusiems jūsų praeityje, 
ne taip pasigesite begalinių pagyrų dabar. 


Keturi būdai pasirengti vertinamajam 
pasimatymui 


Džoana prieš kiekvieną pasimatymą taip įsibaimindavo, kad 
vos įstengdavo prašnekti. Ji jausdavosi prastai, o pasimatymui 
baigiantis galvodavo, kad niekada to vyriškio nebeišvys. Džo- 
ana kreipėsi į mus pagalbos prašydama išmokyti, kur sutikti pa- 
dorių vyriškių ir kaip pačiai pasiruošti, kad pasimatymas vyktų 
sklandžiai. Mūsų padrąsinta ji ėmė lankyti literatūros diskusijų 
grupes — jai tai buvo tinkamos vietos susitikti su vyrais. Vienoje 
iš diskusijų ji sutiko Klintą, anglų kalbos dėstytoją. Jie valan- 
džiukę paplepėjo po diskusijos ir jis pakvietė ją kavos. Prieš ver- 
tinamąjį pasimatymą Džoana labai nervinosi ir kreipėsi į mus 
patarimo. Pasiūlėme tam tikrų priemonių, kaip valdyti savo jaus- 
mus prieš ir per pasimatymą, ko jį klausinėti, ir būdų pasimatymo 
sėkmei nulemti. Mūsų patarimai jai padėjo susikaupti tam, kas 
svarbiausia — tikrinti vyrą. Ji paklausė mūsų siūlymų, pasimaty- 
mas klostėsi sklandžiai ir netrukus jie vėl susitiko. Viskas vyko 
puikiai, nes ji buvo gerai pasirengusi. 


1. Tikėkite sėkme 

Anksčiau esame kalbėję apie buvimą „sėkmės lauke“. Būda- 
ma „sėkmės lauke“ esate ir atsidavusi savo tikslui, ir kartu nuo jo 
nepriklausoma. Jums labai rūpi, kuo viskas baigsis, bet tam tikra 
prasme ir nė trupučio nerūpi. Sugebate atsikratyti nuogąstavimų 
ir tikėtis, kad viskas bus gerai. Padrąsinkite save prieš vertinamą. 
jį pasimatymą. Atsiminkite, viskas išsispręs puikiai. Tikėkite pa- 

simatymo sėkme. Jei turėsite viltį, lengviau atsikratysite nuogąs- 
tavimų ir susitikimas bus smagesnis. 


2. Turėkite atsarginį planą 

Rūpindamiesi jūsų saugumu ir sveika emocine būkle, reika- 
laujame turėti atsarginį pasimatymo planą. Jis reikalingas dėl dvie- 
jų priežasčių. Pirma, turėsite pasirinkimą, jei vyriškis neateis į 
vertinamąjį pasimatymą. Antra, galėsite sprukti, jei vaikinas pa- 
sirodys padugnė arba tiesiog nepatiks. 

Stefanija buvo sumaniusi nuostabų pasimatymą su Setu: išky- 
la į gamtą su gurmaniškomis vaišėmis. Pabaigoje - koncertas lau- 
ke, džiazo trio, grojantis po žvaigždėmis. Stefanija labai nekan- 
travo ir prisigyrė visiems draugams. Ji netgi nusipirko naują vasa- 
rinę suknelę ir rengėsi ja pasipuošti. Nubudusi šeštadienio rytą 
Stefani baisiausiai nusivylė: lijo, ir atrodė, kad negreit nustos. 
Įsijungusi orų prognozę dar išgirdo ir apie galimą viesulą toje vie- 
tovėje. Visi planai žlugo. Stefanija žinojo, kad per smarkiai nusi- 
minė, bet juk šios dienos laukė visą savaitę. Ji sėdėjo lovoje niūri 
ir prislėgta. Užuot sugalvojusi, kur dar galima nueiti ir ką veikti, 
ji nusprendė pasimatymą atšaukti. Stefanija niekaip negalėjo su- 
galvoti ko nors, kas bent iš tolo prilygtų žlugusiam sumanymui. 
Ir jums gali taip atsitikti, jei neturėsite atsarginio plano, nes visi 
planai gali iširti paskutinę minutę. | 

Ką daryti? Niekada nekurti planų ir neišeiti iš namų? Tiesiog 
visada reikia turėti keletą atsarginių sumanymų, kad kam nors 
netikėtai įvykus ramiai pereitumėte prie plano b, c ar netgi d. 
Nors lietus ir nuvylė, praūžus audrai porelė galėjo apsilankyti 
muziejuje ar botanikos sode, pasislėpti maloniame restorane ar 
kine, kavinėje su minkšta sofa, ant kurios patogu bučiuotis, ar 
knygyne su erotikos skyriumi ir t. t. Esmė ta, kad atsarginis pla- 
nas gali išgelbėti išsprūstantį pasimatymą. 

Beje, reikia pasiruošti ir dar didesnei bėdai. Jis gali netgi neat- 
eiti į vertinamąjį pasimatymą. Taip, tas „nuostabus“ vaikinas gali 

pasirodyti esąs bailys ar apgavikas. Susitikinėdama su įvairiais vy- 
riškiais anksčiau ar vėliau užkibsite keliems vaikinams, kurie į 
pasimatymus neateis. Taip atsitinka visoms atkakliai susitikinė- 
jančioms moterims. Reikia tik įsidėmėti, kad tai nėra asmeniška. 
Suprantame, kad paprasčiau duoti šį patarimą, nei jo paklausyti. 
Bus lengviau, jei paaiškinsime išsamiau: bet koks vyro veiksmas 
nėra asmeniškai su jumis susijęs. Tai, kaip jis elgiasi arba kaip 
nesielgia, priklauso nuo jo paties reakcijų ir minčių raidos ir su 
jumis labai nedaug tesusiję. Jei vyriškis neatėjo, nemanykite, kad 
jam nepatinkate ar esate nepatraukli. Dažniausiai tai reiškia, kad 
jis yra bailys ar tiesiog užuomarša. Nesirūpinkite. 

Išeitis — visada atsinešti knygą ar kokį darbelį, jei vaikinas 
paspruktų ar susivėlintų. Atsinešusi ką veikti atrodysite labiau 
užsiėmusi ir reikalinga visur. Bus matyti, kad esate veikli, o ne 
bejėgiškai laukiate vyriškio, kuris ateitų ir jus pralinksmintų, nes 
šiaip gyvenate nuobodžiai — net jei taip ir būtų. Jei pakviestasis 
nesirodo, išeikite palaukusi maždaug dvidešimt minučių. Per tą 
laiką darykite, ką tik norite: apdovanokite save už tai, kad išdrį- 
sote ateiti. Skaitykite, gerkite kavą, flirtuokite su verslininku, 
skaitančiu laikraštį greta, ir išeikite, kada panorėjusi. 

Neleiskite vaikinui savęs kvailinti daugiau nei tris kartus, kad 
ir koks gražus, turtingas, mielas ar žavus jis būtų. Trys kartai - ir 
tai jau beprotiškai daug. Po trijų klaidų jis turi iškristi iš žaidimo. 
Nebesitarkite su juo susitikti. Tai labai svarbu, kadangi vyras jus 
kvailindamas elgiasi negarbingai, nerūpestingai ir nesilaiko žo- 
džio. Jei jis negeba laiku ateiti ar bent jau paskambinti, ko dar jis 
nepajėgs, kai tapsite artimesni? Per daug jam atleisdama nusiže- 
minate. Lyg sakytumėte jam, kad gali lipti jums ant galvos. Šito 
nesakykite. 

Vėlavimas - visai kita kalba. Vienos moterys punktualumui 
didesnės svarbos neteikia, o kitoms jis labai reikšmingas. Pati tu- 
rite nuspręsti. Jei puktualumas yra jūsų kriterijų ir vertybių sąrašo 
pradžioje, nedvejodama meskite vyrą, kuris nuolat vėluoja ir ne- 

perspėja. Jei ramiau į tai žiūrite, elkitės kitaip. Svarbiausia — veikti 
taip, kad tesėtumėte pažadus pačiai sau. 

Dar vienas svarbus dalykas - fizinis saugumas. Nesame teisinin- 
kai, asmens sargybiniai ar kovos menų žinovai, taigi negalime patar- 
ti, ką daryti susiklosčius tam tikroms aplinkybėms, kad viskas būtų 
saugu ir įstatymiška. Tačiau nuolat patariame rūpintis savo fiziniu 
saugumu. Nešiokitės kuoką, mokykitės savigynos, lankykite treni- 
ruotes, kuriose moko apsisaugoti nuo prievartautojų, ar bent stebė- 
kite prievartos ženklus per pasimatymus. Apie tai užsiminėme ne 
tam, kad jus įgąsdintume, bet tik kad perspėtume apie tokius siau- 
bingus atsitikimus. Geriausiai saugo žinios ir pasirengimas. Be to, jei 
imsitės šių priemonių, drąsiau ir ramiau jausitės šalia vyro. 

Dėl saugumo siūlome vertinamąjį pasimatymą skirti viešoje vie- 
toje. Be to, niekada nesusitikite su vyru, jei nuojauta liepia jo veng- 
ti. Jei nepaisydama blogos nuojautos pasiryšite eiti į pasimatymą, 
susitarkite su drauge, kad kas valandą jai skambinsite ir pasakysite 
kol kas esanti saugi. Jei nesaugiai jaučiatės su vyriškiu, susitikite su 
juo viešoje vietoje, iš kurios prireikus galėtumėte greitai ištrūkti. Ir 
įsidėmėkite — nesiveskite vyro į namus, kol nepradėsite juo visiš- 
kai pasitikėti. Visų šių patarimų esmė — neskubėkite ir po truputį 
vyrą tikrinkite, kol jis įrodys esąs patikimas. Jei iš pradžių elgsitės 
protingai, turėsite atsarginį planą ir rūpindamasi saugumu pasi- 
kliausite savo nuojauta, daug labiau įtikima, kad viskas bus gerai. 


3. Užsibrėžkite vertinamojo pasimatymo tikslus 

Prieš pasimatymą peržvelkite savo kriterijų sąrašą ir išsirinkite 
tris ar keturias savybes, kurių ieškosite. Jei jums svarbi kantrybė, 
truputį pavėluokite ir žiūrėkite, kaip jis elgsis. Jei norite būti finan- 
siškai aprūpinta, užsisakykite tuo pat metu kaip ir jis ir pažiūrėkite, 
ar jis sumokės. Paklauskite, kaip sekasi jo karjera, ir pamažu suži- 
nosite jo pajamas. Ar jis tinka? Prieš kiekvieną pasimatymą užsi- 
brėžkite konkretų tikslą, nuspręskite, kuriuo atžvilgiu jį tikrinsite 
ir kokių savybių ieškosite. Aiškūs pasimatymų tikslai labai svarbūs 

pereinant nuo vertinamųjų prie tarpinių pasimatymų. Turėdama 
tikslų tikrinate vyrą ir arba judu toliau susitikinėjate, arba nutrau- 
kiate pažintį. Be tikslų pasimatymas neturės krypties ir jūs nė kiek 
nepasistumsite savo didžiojo tikslo link. Jei neužsibrėšite tikslų, jis 
(jei tik turi bent kiek nuovokos) pasinaudos proga jus sugundyti, 
ko gero, greičiau, nei būtumėte norėjusi. 


4. Prieš pasimatymą perskaitykite šią atmintinę 
Ca Apsirengti taip, kad jausčiausi patogiai ir stipri 
Ca Peržiūrėti kriterijų sąrašą 
Ca Atsinešti ką nors paskaityti arba kokį darbelį, jei jis vėluotų 
Ca Tikėti sėkme 
Ca Užtrukti ne ilgiau kaip 30-75 minutes 
Ca Pasiimti pinigų 
Ca Aiškiai žinoti, ko tikiuosi 
Ca Laiku išeiti iš namų, kad nepavėluočiau 
Ca Sugalvoti atsarginį planą 
Ca Sugalvoti, ką pasiūlyti kitam pasimatymui 


Išvada 


Taigi esate pasiruošusi pasimatyti. Prisiminkime, ką išsijuosę 
patarinėjo Louisas ir Copelandas. Sužinojote, kokie yra keturi 
vertinamojo pasimatymo reikalavimai. Sužinojote, kad pasima- 
tymas turi būti trumpas (nuo 30 iki 75 minučių). Sužinojote, jog 
nedera su vyru rungtyniauti ir kad tai ne šiaip laisvalaikis su bi- 
"Čiuliais. Sužinojote, kad susitikti reikia kavinėje ar kitoje vieto- 
je, kur jauku šnekučiuotis. Be to, sužinojote, kokios išankstinės 
nuostatos kelia sunkumų per pasimatymus ir ką daryti. Suvaldė- 
te savo jausmus. Turite atsarginį planą, jei jis neateitų arba jei 
nesaugiai su juo jaustumėtės. Perskaitėte aukščiau pateiktą at- 
mintinę. Esate pasiruošusi, tad pirmyn! 

Vertinamasis 
pasimatymas 


Sveikiname patekus į didžiąsias žaidynes. Jei jau tiek daug pasie- 
kėte ieškodama vyro, tai toli palikote varžoves ir daugybę metų 
ūgtelėjote nuo tada, kai pradėjote įgyvendinti šį sumanymą. Mo- 
kotės suprasti, kaip susipažinti su savo svajonių vyru, kaip kurti 
- draugystę, dėl kurios iš džiaugsmo dainuos širdis. Esate verta karš- 
čiausių sveikinimų ir žinokite, kad šios knygos autoriai ploja sto- 
vėdami minios priešakyje. O dabar laikas pulti į pasimatymų sū- 
kurį — ir į nežinomybę. 

Paskutiniame skyriuje ruošėtės pasimatymui. Dabar laikas į 
sceną. Turite progą panaudoti viską, ko taip ilgai mokėtės ir kam 
rengėtės. Nagi pirmyn! 


Geriau pažinkite jį 


"Tampate didžiąja vyrų žinove. Tačiau net ir po to, ką sakėme 
apie išbandymus „Flirto“ skyriuje, jums gali nepatikti mintis, kad 
vyrus reikia tikrinti. Galbūt tebemanote, kad tai pinklės arba 
kad tai jus atitolina vieną nuo kito, nes remiatės slapukavimu ir 
klasta. Daugeliui moterų tikrinimas siejasi su moraliniu įvertini- 
mu „gerai - blogai“. Bet mes mokome visai ne to. Mes neliepia- 
me nieko teisti remiantis morale ar dar kuo nors, svarbūs tik jūsų 
reikalavimai gyvenimo draugui. Tikrindama vyrus nesate bloga, 
žiauri ar nedraugiška, tiesiog bandote susikurti tokią draugystę, 
kokios norite, atmesdama vyrus, kurie netinka. 

Manome, kad tikrindama vyrus elgiatės garbingai. Taip suda- 

rote lygiavertes sąlygas abiem gauti tai, ko siekiate. Kai apima 
vangumas, prisiminkite: esate verta tokio gyvenimo, kokio nori- 
te, tokios meilės, kokios norite, ir tokio vyro, kokio norite. Tiesą 
sakant, įgyvendinti troškimus laikome jūsų prigimtine teise. Nie- 
kam nepadėsite pasirinkdama antrosios vietos laimėtoją. 


Devyni vertinamojo pasimatymo išbandymai 

Išaiškinę, kodėl reikia tikrinti vyrus, dar labiau praplėsime jūsų 
akiratį. Kalbėdami apie flirtą smulkiai aptarėme išbandymus, ku- 
riais siūlome tikrinti vyriškį flirtuojant. Taip pat patarėme, kokius 
klausimus užduoti bei kaip kurti situacijas, kuriose pamatytumėte 
jo reakciją ir elgesį. Skyriuose apie flirtą išmokote tikrindama vyrą 
ieškoti tam tikrų matomų požymių. Jūsų sprendimų nelemia vien 
jausmai. Flirtuodama pradėjote jį tikrinti. Per vertinamąjį pasima- 
tymą galėsite išplėsti ir pagilinti savo žinias apie vyriškį. Įsivaiz- 
duokite, kad jūs - mokslininkė, o jis - jūsų tyrimų objektas. Tyri- 
mų tikslas - kuo geriau suprasti, kas jis toks ir kaip jums sektųsi su 
juo draugauti. Per vertinamąjį pasimatymą pakartosite kai kuriuos 
ar visus išbandymus ir vis daugiau sužinosite apie vyriškį. Kad leng- 
viau būtų prisiminti, štai tie devyni išbandymai: 


1. PATIKRINKITE, AR JAM PATINKATE 
Ca— Arjis jums šypsosi? 
Ca— Ar jis nori kuo ilgiau būti su jumis? 


2.PATIKRINKITE, AR JIS NEPAVOJINGAS 
Ca Ar jis greitai supyksta? 
Ca Arjis neslepia ko nors apie save? 
Ca Ką sako jūsų nuojauta? 


3. PATIKRINKITE JO KANTRYBĘ 
Ca Kaip jis elgiasi su aptarnaujančiais žmonėmis? 
Ca Ar jis pyksta, jeigu vėluojate? 


4. IŠSIAIŠKINKITE, KOKIOS JO VERTYBĖS 
Ca Ką jis mano apie... (jums svarbi vertybė)? 
Ca Ką „vyrai“ mano apie... (jums svarbi vertybė)? 


5. PATIKRINKITE, AR JIS EMOCIŠKAI ATVIRAS 
Ca Papasakokite jam ką nors liūdno, bet ne tragiško ar 
asmeniško. 


6. PATIKRINKITE, AR JIS KŪRYBINGAS 
Ca Paklauskite jo, kaip sekasi karjera. 
Ca Paklauskite, kuo iš savo karjeros jis labiausiai didžiuojasi. 
Ca Papasakokite apie materialius savo troškimus ir žiūrėki- 
te, ką atsakys. 


7. AR IŠ TIESŲ JUO ŽAVITĖS? 
Ca Ar po keleto pasimatymų jis vis dar jums patinka? 


8. ĮSITIKINKITE, AR JIS GEBA BŪTI ROMANTIŠKAS 
Ca Ar dažnai jus maloniai nustebina? 


9, PATIKRINKITE, AR JIS PATIKIMAS 
Ca Arjis laikosi žodžio? 


Peržiūrėkite savo sąrašą ir išsirinkite keturias ar penkias vyro 
savybes, kurias turite aptikti prieš nuspręsdama su juo draugauti. 
Dėl šių savybių nenuolaidžiaukite. Patikrinti, ar vyras jas turi, 
privalote dar prieš tarpinį pasimatymą. Jei neįžiūrėsite pagrindi- 
nių pageidaujamų bruožų, nešvaistykite su juo laiko. Vyras turi 
išlaikyti šiuos išbandymus prieš pereidamas į kitą pakopą. 

Po pasimatymo dar kartą pasižiūrėkite į kriterijų sąrašą ir paly- 
ginkite, kuriuos jūsų reikalavimus vyriškis atitinka. Tada prisimin- 
kite, ar jis pasirodė turįs tas keturias ar penkias savybes, būtinas 
jūsų išrinktajam. O tada ir nuspręsite, ar norite jį vėl pamatyti. 

Jei jis neišlaikys išbandymų, arba pakeiskite kriterijus, arba 
meskite jį. Pasižiūrėkite į sąrašą ir prisiminkite, kokiam elgesiui 
teikiate pirmenybę. Atsiminkite negalinti švaistyti laiko susitiki- 
nėdama su nevykėliais, kurių vis tiek nepakęsite. Juk pažįstate 
užtektinai vyrų ir galite visus juos tikrinti, tad neskubėkite apsi- 
stoti prie kurio vieno. 


Pasimatymas ir pinigai 


"Tai kas gi moka per pasimatymą? Mūsų laikais tai keblus klausi- 
mas. Kai kurie mūsų paskaitų dalyviai buvo moterų subarti, kai ati- 
darė joms duris ar pasisiūlė sumokėti. Kiti yra taip pripratę mokėti 
tik už save, kad iš pasimatymų dingsta nemažai romantikos. Kas, 
jūsų nuomone, turi mokėti per pasimatymą? Norite mokėti pati? Ar 
kad jis užmokėtų? Daugybė vyrų mūsų šito klausinėja. Netgi esame 
girdėję apie vyrų teisių gynėją, sudariusį susitikinėjimo sutartį, pagal 
kurią, jei vyras moka per pasimatymą, moteris turi su juo mylėtis 
arba padengti pasimatymo išlaidas! Kita vertus, yra moterų, kurios 
yra griežtos nuomonės apie lygybę ir neleistų vyrui už nieką mokėti. 
Mes visada sakome vyrams, kad jie turi mokėti per pasimatymą. 
"Tačiau kas žino, ką apie tai mano jūsų būsimasis draugas. 

Iš patirties patariame — geriausia elgtis taip, kaip patogiau. Te- 
ko dirbti su moterimis, kurioms sąžinė liepia mylėtis su vyrais 
vien todėl, kad jie sumokėjo už vakarienę prabangiame restora- 
ne. Jei žinote, kad jausitės turinti su vyru mylėtis ar tiesiog pra- 
leisti daugiau laiko, nei norėtumėte, susimokėkite pati. O gal 
taip elgdamasi nemanote įsipareigojanti. Tada tegu jis moka. Tegu 
apipila jus dovanomis ir vedžiojasi po brangias vietas, tik būkite 
tikra, kad pamažu leisite jam palenkti savo širdį. Nėra viena- 
reikšmio atsakymo į klausimą, kas turi mokėti. Dar kartą pabrė- 
žiame —- elkitės taip, kaip jums patogiau. Elkitės taip, kad nesi- 
jaustumėte įsipareigojusi ir kad galėtumėte vyrą tikrinti. 

Vyrų tramdytoja: geismų valdymas 
per pasimatymą 


Sindei puikiai sekėsi pasimatymas su Marku. Jis išlaikė visus 
išbandymus ir apskritai vertinamasis pasimatymas buvo vienas 
puikiausių jos gyvenime. Progai pasitaikius Sindė paskatindavo 
Marką. Ji padėkojo, kai jis padavė cukraus, atidžiai klausėsi jo 
pasakojimų, pagyrė jo išvaizdą, domėjosi jo nuomone apie poli- 
tiką. Prieš atsisveikinant ji leidosi pabučiuojama. Sindė apdova- 
nodavo Marką kaskart, kai jis padarydavo ką nors malonaus. 

Kai skatinate vyrus, turite atsižvelgti į tai, ar labai jie jus pa- 
malonino. Moterys dažnai apdovanoja niekšus. Jos miega su vai- 
kinais, kurie tik keletą kartų pasielgia meilikaujamai ir gundo- 
mai šneka. Jų dovanojamos pergalės pranoksta vyrų teikiamą ma- 
lonumą ir romantiką. Užuot apdovanojusios vyrą, kai jis būna 
atviras, mielas, romantiškas ir rūpestingas, jos apdovanoja vul- 
garius ir lėkštus vaikinus. Pabaiga visada vienoda: jų draugystei 
trūksta gilumos, romantikos ir meilės. 

Pažiūrėkime ir kitaip. Teko dirbti su moterimis, kurios beveik 
niekada vyrų neskatina. Lyg visiškai nesugebėtų būti dėkingos, 
mielos, švelnios ir mandagios. Lengva (ir netgi linksma!) nuolat 
bausti vyrą. Kai rašome šią knygą, viena iš dažniausiai skamban- 
čių dainų yra Shania'os Twain That don't impress me much („Man 
tai nedaro įspūdžio“). Šios dainos pagrindinė veikėja sutinka įvai- 
rių vyrų, kurie visi rodo, ką turi geriausio, ir visus ji atstumia saky- 
dama: „Man tai nedaro įspūdžio“. Niekas negali jos laimėti. Io- 
kios moterys tiesiog nemato prasmės padaryti vyrus laimėtojais. Jei 
priklausote šiai kategorijai ir netgi su mieliausiu vaikinu elgiatės 
šaltai, liksite vieniša. Jau sakėme ir toliau kartosime: jei vyras ne- 
gali laimėti jūsų, jis laimės kitą. Ir tiek. 

Per vertinamąjį pasimatymą dažniausiai susiklosto trejopi san- 
tykiai: jis jums patinka ir norite veržliai tęsti; norite tęsti, bet 

išlikti apdairi; jis jums nepatinka ir norite viską nutraukti. Per 
vertinamąjį pasimatymą patogu ir pakurstyti draugystės ugnelę, 
ir sulėtinti įvykius, ir mesti vaikiną. 


1. Jei jis jums patinka ir norite veržliai tęsti 

Jei vyras labai patinka, turite leisti jam laimėti, ir kuo daž- 
niau. Per pasimatymą apdovanokite jį mažomis pergalėmis, kad 
jis jus pamiltų ir su jumis jaustųsi laimėtojas. Įpraskite taip elgtis 
jau pačioje draugystės pradžioje. 

Arjus kada nors yra taip trikdęs vyro elgesys, kad nežinojote, 
nei kaip atsakyti, nei kaip suprasti jo ženklus? Ar kada nors ste- 
bėjotės, kodėl vyrai nesupranta jūsų ir jūsų norų? Visus mus trik- 
do priešinga lytis. Kartais net atrodo, kad su ja neįmanoma nė 
primityviausiai bendrauti. Todėl, jei norite siekti vyro, būtinai 
turite aiškiai jį paskatinti. Taip jis supras, kad elgiasi teisingai, 
kad taip ir turi daryti, ir jausis laimingas. Bausmė reikš, kad jis 
padarė klaidą, ir bus akstinas stengtis vėl pelnyti apdovanojimą. 
Kol kas viskas paprasta, skatinkite vyrą, kai jis elgiasi taip, kaip 
jums patinka, ir bauskite, kai klysta. Dėl pergalių vyrai nori būti 
su jumis. Viskas paprasta. 


2. Jei norite sulėtinti įvykius 

Jei norite sulėtinti įvykius, apdovanokite vyrą rečiau ir ne 
taip dosniai. Jei nebe taip dažnai skatinsite, jis tikriausiai veiks 
nebe taip ryžtingai. Tikimės, jau supratote, jog galutinė perga- 
lė - lytiniai santykiai. Jei tikrai norite būti apdairesnė, tramdy- 
kite kiekvieną geismo apraišką. Vyras vargu ar susivoks pralai- 
mėjęs, jei galės aistringai su jumis mylėtis, vos tik užsigeis. To- 
dėl reikėtų valdyti ir vengti parodyti geismus, jei pirma norite 
geriau pažinti tą žmogų. 

Kitas būdas sulėtinti įvykius — eiti į daugiau vertinamųjų pasi- 
matymų ir labiau susitelkti ties išbandymais, o ne ties romantika. 
Vertinamasis pasimatymas yra laikas, per kurį galite toliau jį tik- 

rinti ir vis aiškiau suprasti, ar norite siekti daugiau. Kai nuspręsi- 
te, kad norite tęsti draugystę, vėl imkite dažniau jį skatinti. 


3. Jei jis jums visai netinka 

Jei vyras jums nepatinka ir nebenorite jo matyti, nebeskatin- 
kite jo! Parodykite, kad jam nepavyko. 

Jei jis jums nepatinka, galite būti tiesi arba truputį nuslėpti 
tiesą, kad ne taip jį įskaudintumėte. Nebeskambinkite jam ir ku- 
rį laiką jo venkite. Kai kurios moterys jaučiasi kaltos ir nenori 
elgtis atžariai, kad vyro neįžeistų. Taip nieko neišeis. Jei nebūsite 
su juo tiesi, jis nežinos, ką galvoti. Jei elgsitės neryžtingai, jis pa- 
„manys, kad tiesiog nedrįstate įsimylėti rimtai, ir toliau sieks jūsų. 
Geriausias būdas nutraukti santykius — elgtis sąžiningai, bet man- 
dagiai ir nepalikti jam jokių abejonių. 

Mes žinome, kad mesti vyrą bjauru, bet toks gyvenimas, an- 
gelėli. Kaip žinote, būti pamestai irgi bjauru. Idealiame pasaulyje 
neatsitiktų nieko blogo ar nesmagaus, bet kaip jau tikriausiai pa- 
stebėjote, ne viskas klojasi be rūpesčių. Branginkite save, savo 
laiką ir savo širdį. Užuot švaisčiusi laiką su netinkamu vaikinu 
verčiau užmegzkite pačius romantiškiausius, saldžiausius ir mei- 
lės kupinus santykius. 

Jei mokėsite dalyti šias trijų rūšių emocines pergales, būsite tik- 
roji pasimatymo valdovė. Galėsite draugystę stiprinti, sulaikyti ar 
net nutraukti. Mokėsite laimėti laiko, kad deramai įvertintumėte 
vyriškį prieš eidama toliau, ir žinosite, kaip sparčiau siekti tikslo. 


Neįstumkite jo į nežinią 


Nuėjusi į pirmąjį pasimatymą su Džimu Diana kalbėjo viso- 
mis temomis, kurios tik ateidavo į galvą. Ji prasitarė, kad pritaria 
mirties bausmei. Papasakojo, kad visi brandaus amžiaus vyrai, su 
kuriais jai teko susidurti, buvo banda galvijų, tetroškusių sekso 

be jokių įsipareigojimų. Pareiškė, kad nekenčia žinių ir žiniask- 
laidos. Ir taip be paliovos ji kalbėjo visomis keisčiausiomis ir 
prieštaringiausiomis temomis pasaulyje. Džimas atsisveikino nu- 
sprendęs, kad Diana nesveika. Savo kraštutinių nuomonių iš- 
dėstymas — puikus būdas vyrams atbaidyti. Geriausiu atveju pasi- 
rodysite keistuolė, blogiausiu — nusikaltėlė ar sektantė. Perskai- 
tykite šį skyrelį, kad išvengtumėte tokių klaidų kaip Dianos. 
Prieš pareikšdama ką nors, kas galėtų pasirodyti pernelyg griež- 
ta, paklauskite savęs: „Kodėl aš tai sakau?“ Pamąstykie, ar jūsų 
žodžius vyras supras kaip emocinę pergalę, ar kaip bausmę, padi- 
dinančią atstumą tarp judviejų. 
Prieš pasirinkdama pokalbio temą atsakykite ir į šiuos klau- 
simus: 
Ca Ar tai padės įvykdyti mano pagrindinę užduotį - patik- 
rinti jį! 
Ca Kaipjjis į tai pažiūrės! 
Ca Kąjis pagalvos apie mane, jeigu aš to paklausiu? 
Ca Arjis nepasijus nesmagiai, jeigu aš to paklausiu? 
Ca Ką draugystės pradžioje pasirinkdama šią temą aš duo- 
du suprasti jam, kaip moteris vyrui? 
Ca Ar taip kalbėdama būsiu tokia moteris, kokia pasiryžau 
tapti! | 
Prieš bet kurį pokalbį santykių pradžioje, o ypač per vertina- 
mąjį pasimatymą, turite apgalvoti šiuos klausimus. Žinome labai 
išsilavinusių moterų, kurios daro klaidą ir ima kalbėti prieštaringo- 
mis temomis per vertinamąjį pasimatymą. Jos aptarinėja buvusius 
sutuoktinius ar draugus, praeities meilužius, jas įskaudinusius vy- 
rus, savo mėnesinių ciklą, kodėl visi vyrai niekšai ir kitus nemalo- 
nius reikalus. Jei esate moteris, kuriai patinka aptarinėti tokius da- 
lykus per pasimatymus, dar kartą prašome prisiminti savo tikslą ir 
paklausti savęs, kam tai darote? Ar taip padrąsinsite vyrą? Ar tai 
suteiks jam progą išlaikyti arba ne išbandymą? Ką jūsų galimas 
draugas turi atsakyti, ką jam manyti apie tokias kalbas? 

Vyrui gali būti sunku atsakyti, kai kalbate nesuprantamai ir 
griežtai. Jam bus sunku sugalvoti ką nors, už ką pelnytų pergalę. 
Jei nuolat prabylate apie tai, kas vyrus trikdo, pamąstykite, gal 
reikėtų keisti šį įprotį? Mes panaršėme po sukauptų vyrų skundų 
maišelį ir atrinkome keletą dažniausiai pasitaikančių temų, ku- 
rios žlugdo pasimatymus, kad ir kaip gerai jie sektųsi. 


Keisti polinkiai 

Per vertinamuosius pasimatymus kai kurios moterys pasakoja 
apie savo keistus polinkius. Vyrai nuo to visada pasijunta nema- 
loniai. Nepasakokite, kad mylite kokią įžymybę arba kad turite 
jus lytiškai sujaudinantį fetišą. Bus bėdos. Daugumos sutiktųjų 
nežavės jūsų aistra, sakysime, vyrų kojoms. Pasakojimai apie vai- 
kinus, su kuriais draugavote ir kuriais žavitės iki šiol, —- dar blo- 
giau. Nepamirškite, kas yra romantiškas pokalbis. Pamenate — 
sakėme, kad jūsų perteikiami jausmai tik tuomet pasiekia klausy- 
tojo širdį, kai jis įsigyvena į jūsų pasakojimą ir tarsi patiria viską 
pats. Jei atskleisite turinti keistą polinkį, vyras įsivaizduos save 
su tokia audringa moterimi ir išgyvens visus tokioje padėtyje įma- 
nomus blogus jausmus. Šitaip vyrui liepsite laikytis atokiai. Pra- 
nešite jam, kad ir juo galite taip beprotiškai susižavėti, ir jis pa- 
manys, kad kelsite daug daugiau rūpesčių, nei būtų iš tikrųjų. 
"Taigi jis jūsų vengs. Niekas netrokšta dar labiau pakvaišusio gy- 
venimo. Visi nori ramaus gyvenimo. Jei pasirodysite keista ir lyg 
kažko apsėsta, jis jus mes. 


Buvęs draugas 

Kodėl per vertinamąjį pasimatymą kalbate apie buvusius vai- 
kinus ir sutuoktinius? Kokia iš to nauda? Kai kalbate apie buvusį 
vyrą ar draugą, atrodo, kad vis dar jo ilgitės, o pašnekovas dėl to 
pasijunta nesmagiai ir ima svarstyti, kodėl apskritai su jumis susi- 
dėjo. Jam įgrysta kalbos apie kitą vyrą, nes jis iškart įtaria varžo- 
vą. Taip tik atvėsinsite jo įkarštį jūsų siekti. Jis manys: „Taip, ji 

man patinka, ji patraukli, galiu įsivaizduoti mudu kartu — bet 
kaip tada jos buvęs draugas?“ Galiausiai daug svarbiau domėtis 
vyru, su kuriuo esate dabar. Nereikia ir nemandagu lyginti da- 
bartinio draugo su buvusiais vaikinais. 


Vyrų trūkumai 

Pasakoti pašnekovui apie tai, kokie vyrai šlykštūs ir kaip ne- 
gailestingai jie jus įskaudino, — irgi puikus būdas išardyti pasi- 
matymą. Tai puikus būdas atstumti bet kurį vyriškį ir priversti jį 
gintis ar net gėdytis. Neprivalote jam aiškinti, kad jūsų dvide- 
šimt antrasis vaikinas eidavo medžioti, kaip negražu žudyti žvė- 
relius ir kokie vyrai bjaurūs, kad turi grobuonies instinktą. Jam 
neįdomu, kad jūsų vienuoliktasis vaikinas nesiprausdavo ir kaip 
šlykštu, kad vyrams trūksta higienos įpročių. Jam nesvarbu, ko- 
dėl jūs pykstate ant „patriarchato“, dėl kurio jaučiatės tokia 
nuskriausta. Jei pasakosite apie kitų vyrų trūkumus, net ir visiš- 
kai nekaltai, jūsų draugas manys, kad kalbate apie jį, kadangi 
nepamirš priklausąs vyrams — tai jūsų smagiai vainojamai bjau- 
rybių padermei. 


Vedybos 

Moterys kartais elgiasi neatsargiai ir per vertinamąjį pasima- 
tymą ima kalbėti apie vedybų svarbą. Dažniausiai taip atsitinka 
moterims, kurios blogai jaučiasi būdamos netekėjusios, tartum 
vyras galėtų prisiekti amžiną meilę ir pasipiršti čia pat per pasi- 
matymą. Nors įsipareigojimas ir vedybos yra svarbu, per anksti 
apie tai prasitarusi vyrą atbaidysite. Per vertinamąjį pasimatymą 
ištarusi „vedybos“ arba kitą žodį, susijusį su įsipareigojimu, pasi- 
rodysite keista, nervinga ir neįdomi. Jam nerūpi, kad kai jums 
buvo dvidešimt su trupučiu, užteko tiesiog susitikinėti, bet dabar 
biologinis laikrodis skubina jus tekėti. Taip jį atgrasysite. Jei per 
vertinamąjį pasimatymą jums norisi kalbėti apie įsipareigojimą ir 
vedybas, atvėskite - tokiems pokalbiams bus laiko vėliau. Ir ne- 

sijaudinkite, šioje knygoje dar mokysime sulaukus tinkamo me- 
to atsargiai prašnekti apie įsipareigojimą. Tik pirmieji pasimaty- 
mai tam visai netinka. 


Jūsų troškimas turėti vaikų 

Kad ir kaip primygtinai tiksėtų jūsų biologinis laikrodis, netu- 
rite apie jį skelbti pirmam pasitaikiusiam vyrui. Aišku, kad nori- 
te vaikų. Taip, labai norite vaikų. Tačiau kalbėti apie šį troškimą 
per vertinamąjį pasimatymą taip pat nedera, kaip ir apie vedybas 
bei įsipareigojimą. Kad svajojate turėti vaikų, geriau prisipažin- 
kite per tarpinį pasimatymą arba kai tikrinsite, ar pavyktų su juo 
rimtai draugauti. Kalbos apie vaikus geriausiai dera aiškinantis 
judviejų tikslus, daug vėliau, artimai su juo susipažinus ir visapu- 
siškai patikrinus. Jei norite sužinoti, ką jis mano apie vaikus, ste- 
bėkite. Kai šalia verkia kūdikis, ar jis susierzina? Ar susidomi)? 
Kai greta yra vaikų, ar jis ima su jais žaisti, ar jų vengia! 

Jei per pirmus keletą pasimatymų vis dėlto paklausite vyro, ar 
jis nori vaikų, jis tikriausiai sumeluos, pasakys tai, ką, jo many- 
mu, jūs tikitės išgirsti. Kodėl? Nes, dar kartą kartojame, jei vyras 
numano dėl savo sąžiningumo galįs jus prarasti, jis jus klaidins, 
kad suviliotų. Todėl nesužinosite tikrųjų ketinimų, jei tiesiai pa- 
klausite, ar jis nori vaikų. Turite stebėti, kaip jis elgiasi su vaikais, 
ir aiškintis jo būdą. 

Jei vaikų jau turite, aišku, iškart jam tą pasakykite. Tikriausiai 
viskas išaiškės dar flirtuojant. Jei vyras dėl vaikų nenori su jumis 
draugauti, ieškokite kito žmogaus. Nesvarstykite, kaip viskas ga- 
lėjo būti. Mąstykite apie ką kita, manykite, kad tai jo bėdos, ir 
veikite toliau. 


Kūniški reikalai 
Kai kurioms moterims per vertinamąjį pasimatymą patinka 


pasakoti apie pačius slapčiausius savo kūno trūkumus. Jos dažnai 
ima guostis, kokios yra storos arba kad stora kuri nors jų kūno 

dalis. Kitos aptarinėja savo drabužių dydžius, kiek norėtų sverti 
arba kokios lieknutės buvo mokykloje. Paskui jos pradeda zyzti 
ir tardyti vyrą, ar kuri nors jų kūno dalis neatrodo riebi, rubensiš- 
ka, negraži ir t. t. - žodžiu, stora. Šitaip įvarytas į kampą vyras 
niekada nepataikys atsakyti. Ar nutuokiate kodėl? Jei jis tikrai 
mano, kad per kai kurias vietas ji yra stambi, moteris supyks. Jei 
jis paneigs, ji nuspręs, kad jis meluoja, ir ims jį kamantinėti. Tai 
gali tęstis iki begalybės ir vyras neteks vilties. 

Visi iki vieno mūsų paskaitų dalyviai yra tai patyrę. Maloni 
moteris ir nuostabus pasimatymas dingsta kaip sapnas, kai ji ima 
skųstis ir aimanuoti, kokia yra stora ir kokia nepatenkinta kuria 
nors savo kūno dalimi. Tokie skundai ir toks pagyrų reikalavi- 
mas netinka vertinamajam pasimatymui. Tegu jus išklauso ir guo- 
džia tikras draugas. Dabar ne laikas pradėti šį neišvengiamai ilgą, 
nuobodų ir kankinantį pokalbį. | 

Moterys dažnai skundžiasi ir savo plaukais - įžymiomis „netiku- 
sios šukuosenos“ dienomis. Nesitikėkite, kad vyras kalbės apie jūsų 
plaukus. Dauguma net nepastebės, ar tvarkingai jie nudažyti, ap- 
kirpti ir sušukuoti. Vyrai žiūrės į jus ir trokš jūsų nekreipdami dėme- 
sio į netvarkingus kirpčiukus, nevienodas sruogeles prie ausų ir kitus 
šukuosenos trūkumus. Iš tiesų vyriškis, ko gero, net gerai nenusima- 
nys apie šukuosenas ir negalės turiningai apie tai su jumis pasišnekė- 
ti. Jūs vyrus uždegate arba ne, ir mažai kas priklauso nuo plaukų. 

Ar dar reikia tęsti? Vyrai išvardijo, kad moterys prisipažįsta 
raudonuojančios, kai susijaudina, kad joms skauda dešinijį kelį, 
kai lauke lyja, kad ji negražiai pasidažiusi, kad jos viena krūtis 
didesnė, kad už apgamo ant dešiniojo peties kliūva liemenėlės 
„petnešėlė, kad jos norėtų būti aukštesnės, kad ant strėnų egzema 
ir t.t. Dar kartą klausiame: kam vyrui tai pasakoti? Juk jis tik 
palaikys jus nervinga ir nesusitvarkančia su savim. Be to, kam 
atkreipti jo dėmesį į savo trūkumus! Vertinamojo pasimatymo 
paskirtis — per trumpą laiką padaryti jam gerą įspūdį, o ne at- 
stumti ar nustebinti savo ydomis. 

Kai tas žmogus geriau jus pažins ir ims pamilti, nebe tokie 
svarbūs pasidarys ir kūno trūkumai. Tačiau jie gali sutrukdyti 
užmegzti draugystę, ypač jei pati juos sureikšminsite. Kad ir kaip 
knietėtų pasipasakoti vyriškiui apie fizinę ydą ar aptarti, kokia 
stora esate, nedarykite to. Kartokite: „Per pasimatymą neapta- 
rinėsiu savo kūno trūkumų ir ydų“. Verčiau pasiskųskite bičiu- 
lėms, o vaikinus palikite ramybėje, kol rimtai nedraugaujate. 
Paskui galėsite varyti juos iš proto, kiek tik valiosite. Patikėki- 
te, tai tikra tiesa. 


Jūsų melai, vagystės ir suktybės 

Moterims kartais taip reikia atsiverti, kad per pirmas trisde- 
šimt penkias pasimatymo minutes iškloja vyrams viską, ką nesą- 
žiningo yra padariusios per gyvenimą. Gal joms atrodo, kad išsi- 
pasakojimas, kaip melavo, vogė iš parduotuvių, sukčiavo lošda- 
mos pokerį, maustė policininką ir apie kitus nusižengimus suar- 
tins su vyriškiu. Kai užsimenate apie tai, kad nesąžiningai elgė- 
tės, sukčiavote ar vogėte, vyras susimąsto, ar jis netaps jūsų ne- 
dorybių auka. Sąžiningumas - kilnu, bet svarbu ir būti taktiškai 
bei žinoti, kokį poveikį gali padaryti pernelyg ankstyva išpažin- 
tis. Jis ims nuo jūsų saugoti piniginę. Išgąsdinsite jį. Kai draugys- 
tė jau tvirta ir tęsiasi kurį laiką, kalbos apie nesąžiningus ir nusi- 
kalstamus poelgius gali padėti apsivalyti ar net būti juokingos, 
tačiau per vertinamąjį pasimatymą vaikinas greičiau palaikys jus 
pavojinga. Jis pradės vaizduotis, kad jūsų ieško policija ir kad 
kėsinsitės pavogti jo televizorių. 


Psichikos ligos 

Neįtikima, kaip žmonės išsipasakoja, norėdami būti sąžinin- 
gi. Visi pažįstame asmenų, sirgusių manija ar depresija, bandžiu- 
sių žudytis ar patyrusių nervų sukrėtimą. Psichikos ligos palaužia 
daugybę nuostabių asmenybių, o skausmas dėl jų siaubingas ir 
jiems patiems, ir jų šeimoms bei artimiesiems. Dėl to, kad gulėjo- 

te psichiatrijos ligoninėje, lieka didžiulė socialinė ertmė, ypač 
bendraujant su vyrais. Prisipažinimas turint tokių bėdų gali pa- 
lengvinti gydymą, bet vyrus atbaidys tokios sudėtingos aplinky- 
bės. Jie nepatikės, kad gebate valdytis, jei viską atskleisite per 
pirmąjį pasimatymą. 

Tai pernelyg sunki problema, kad galėtumėte laisvai ją aptari- 
nėti per vertinamąjį pasimatymą. Prieš ją atskleisdama patikrin- 
kite, ar vyras moka užjausti, kitaip jis tik įskaudins jus nesupra- 
tingu atsaku ir abu pasijusite nesmagiai. Dauguma vyrų visiškai 
nežinotų, ką atsakyti, pavyzdžiui, į jūsų prisipažinimą apie dvi- 
polį sutrikimą arba panikos priepuolius. Todėl geriausia palaukti 
tarpinių pasimatymų, kai jau būsite nusprendusi rimtai su juo 
draugauti. Reikia paminėti, kad dauguma rimtai į santykius žiū- 
rinčių vyrų suteikia vertingą paramą savo draugėms ir padeda 
joms sveikti. 


Kaip reikšti jausmus 


„Jausmus? - nustebsite. - Argi ne visuomet turiu būti emociš- 
kai atvira ir nuoširdi su vyrais? Argi neturiu rizikuoti ir leisti vy- 
rui pažinti savo esmę?“ Ir taip, ir ne. Bet kurių rimtų santykių 
sėkmę lemia atvirumas ir nuoširdumas. Bet dabar kalbame apie 
vertinamąjį pasimatymą, o per jį būti pernelyg atvirai yra tiesiog 
per anksti. Dauguma vyrų nemokės teisingai suprasti jūsų jaus- 
mų. Jiems gali pasirodyti, kad padarė kažką blogo ar kad įskaudi- 
no jus. Užsiminusi apie didelę baimę ar širdgėlą, išgąsdinsite ir 
"sutrikdysite vyrą, jis tiesiog nežinos, ką sakyti. 

Bet kartu neliepiame visą laiką būti linksmai ir laimingai kaip 
kokiai mašinai be jausmų. Suraskite vidurį, kad būtumėte ir atvi- 
ra, ir kartu nenukryptumėte į kraštutinumus. Patikrinusi vyro 
emocinį atvirumą nuspręsite, ką galite sau leisti. Sukurkite to- 
kias aplinkybes, kad galėtumėt elgtis jausmingai, drauge ir jį pa- 

skatintumėte, ir kad jums abiem bendrauti būtų malonu. Jei ge- 
bėsite reikšti jausmus taip, kad jis nesutriktų, abu jausitės paten- 
kinti ir laimingi. 


Apie ką kalbėti 

Išsiaiškinome, apie ką nekalbėti, žvilgtelėkime ir į kitą pusę: 
apie ką kalbėti? Visų pirma prisiminkite, kad su vaikinu būsite 
tik 30—75 minutes ir paliksite jį susidomėjusį, o ne pavargusį ir 
besitaikantį sprukti. Per tą laiką turite jį patikrinti, pasilinksmin- 
ti ir maloniai pasišnekučiuoti. Kalbėkite apie tai, kas jus domi- 
na, ir taip pažinkite jį. Daug svarbiau nei tai, ką jis sako, yra jo 
dėmesys jums. Mintyse pasižymėkite, kaip jis atsakinėja į klausi 
mus ir kaip su jumis elgiasi. Gal šie klausimai padės jį pažinti: 

Ca Netjei jis, pavyzdžiui, nemėgsta šokti svingo, ar norėtų 
išmokti? 

Ca Netjeijis nieko nėra girdėjęs apie makrobiotiką, ar no- 
riai klausosi ir diskutuoja su jumis? 

Ca Arjam įdomu sužinoti ką nors apie jus? 

Ca- Arjaučiatės jo griežtai teisiama, ar nuo pat pradžių drau- 
giškai palaikoma? 

Ca Arjis dėmesingas, žvalus ir lengvai įsitraukia į šneką, ar 
net nežiūri jums į akis? 

Ca Arjis drįsta kalbėti apie save, atsakyti į asmeniškus klau- 
simus? 

Ca— Ar jis vargina jus smulkmenomis apie siaubingą savo 
darbo dieną, ar šneka romantiškai ir flirtuoja? 

Pokalbis turėtų būti nesudėtingas ir sklandus, bet kartu ne tik 
apie orus ir sportą. Nepamirškite savo tikslo jį patikrinti, ir viskas 
bus gerai. O jei ir nepasiseks, aplink visada pilna vyrų, su kuriais 
įmanoma rimtai draugauti. 

Kaip klausytis, kad jį baskatintumėte 


Barbara geriau nei kas kitas geba paskatinti vyrus. Ji maloni ir 
patraukli, bet ne pataikūnė ar kvailutė. Ji kalbasi su vyrais apie 
jų gyvenimą, darbą ir panašiai, o ta proga parodo gerbianti jų 
patirtį. Ji natūraliai ir neįkyriai giria juos už laimėjimus ir įverti- 
na, kai su ja gerai elgiamasi. Barbara giria vyrus, kai jie gražiai 
atrodo, kai ją pralinksmina, kai daro jai mažas paslaugas, pavyz- 
džiui, nuperka kavos ar atidaro duris. Vyrai šalia jos jaučiasi esą 
šaunūs, nes ji nesidrovi jų paskatinti ir pagirti. Šalia jos vyrai 
jaučiasi pagerbti ir pripažinti, nes jos džiaugsmas džiugina ir juos. 
Vyrai mėgsta Barbarai patarnauti, nes ši moka juos už tai pama- 
loninti. 


Kaip klausytis ir elgtis, kad jį paskatintumėte 

1. Įvertinkite, kai jis papasakoja ką nors įdomaus apie save. 

2. Pagirkite jį, kai jis elgiasi taip, kaip jums patinka. 

3. Pagirkite jį, kai jis elgiasi taip, kaip pageidavote savo sąraše. 

4. Klauskite jo asmeniškų dalykų ir atidžiai išklausykite, kai 
jis atsakinės. 

5. Paprašykite jo vyriškos pagalbos (atsukti stiklainį, atidaryti 
duris, nupirkti kavos). 

6. Pagirkite jį už gerus ketinimus, net jei atsitiko ne visai taip, 
kaip tikėjotės. 


Bučiuotis ar nesibučiuoti 


Jei per pasimatymą vyrą užtektinai padrąsinote, jis tikriausiai 
norės jus pabučiuoti (tiesą sakant, jis tikriausiai norės daug dau- 
giau). Sužavėtas vyras gali elgtis keistai. Gali žiūrėti veršelio aki- 
mis, atrodyti nerangus ir susigėdęs, dažnai liesti jus, laikytis ato- 
kiai, būti per arti jūsų ir dar kitaip, keistai ir nesuprantamai. Tik- 

riausiai jis visą laiką mąsto, kaip čia jus pabučiavus. Kai ateina 
bučinių laikas, stenkitės aiškiai parodyti, norite to ar ne. Jis lauks 
jūsų sprendimo. Na, o dabar smulkiai išaiškinsime viską apie pir- 
mąjį bučinį. 

Merė puikiai leido laiką su Bobu per vertinamąjį pasimatymą. 
Jis labai įdomiai pasakojo apie fotografų ekspedicijas į Prancūziją 
ir Graikijos salas. Susitikimui baigiantis ji buvo tokia smagi, jis 
taip jai patiko, kad ji vos valdėsi aistringai jo nepabučiavusi ir 
nepaglosčiusi tamsių garbanotų vaikino plaukų. Galų gale Merė 
nusprendė tik draugiškai jį apkabinti ir pakštelėti į skruostą, nes 
nenorėjo skubėti. 

Ji prisiminė savo pagrindinį tikslą, todėl nusprendė susilaikyti 
ir nepasiduoti jausmams. Viską pasvėrusi ji nutarė, kad bučiuotis 
dar anksti, ir paliko tai kitam pasimatymui. 

Jei pasimatymas sekasi gerai, turite pagalvoti, kuo jis baigsis. 
Saldžiu prancūzišku bučiniu, pakštelėjimu į skruostą, apkabini- 
mu, rankos paspaudimu ar tik atsisveikinimo žodžiais? Jūs pati 
turite spręsti. Vyras tikriausiai norės jus pabučiuoti, bet lauks, 
kol duosite ženklą, ką ir kaip daryti. Jis žino, kad jūs lemiate bet 
kokį geismų proveržį. Jūsų laikysena ir tai, kiek jį padrąsinsite, ir 
nulems atsisveikinimą. Kad sužinotumėte, kaip įkaitinti vyrą ir 
greičiau gauti pirmąjį bučinį, atsiverskite 11 skyrių „Kaip suža- 
vėti vyrą per tarpinį pasimatymą. 

Mūsų patarimas: turėkite omenyje savo didijį tikslą ir pa- 
sverkite galimus padarinius. Galiausiai darykite taip, kaip, jūsų 
manymu, bus geriausia pačiai. Žinome moterų, kurios po ver- 
tinamojo pasimatymo atsigulė su vyru į lovą, praleido nuosta- 
bią naktį ir toliau viskas klojosi nepriekaištingai. Kitoms ben- 
dra naktis po vertinamojo pasimatymo baigėsi tragiškai. Kai 
kurios moterys aistringai bučiavosi po vertinamojo pasimaty- 
mo ir iš to gimė švelnumo kupina draugystė. Kitoms aistringi 
bučiniai pirmą kartą susitikus tik priartino draugystės pabaigą. 
Tik jūs pati turite pasverti savo geismą ir savo didįjį tikslą. Tu- 

rite pagalvoti, ar būsite patenkinta vyru ir pati savimi, jei atsi- 
duosite geismui. Klausykite nuojautos, ji geriausiai patars, ku- 
ria linkme eiti. 


Tariatės vėl susitikti 


Kerolė dirbo reklamos įstaigoje ir jau dvejus metus neturėjo 
draugo. Ji atėjo pas mus trokšdama surasti savo meilės nesėk- 
mių priežastis. Pasiūlėme jai tą pačią programą, apie kurią skai- 
tote: ji pažindinosi su vyrais ir susitikinėdavo su jais, o tada 
kiekvieną vertino pagal tai, ar jis tinka ilgai draugystei. Vienas 
iš pirmųjų jos pasimatymų buvo su Gariu. Jam neblogai sekėsi 
darbas, tačiau jis buvo mažesnio ūgio, nei ji norėjo, ir apskritai 
atrodė keistas. Kerolė vis tiek nusprendė tęsti. Bet nuo pat pra- 
džių ji nekaip su juo jautėsi. Jai labai nepatiko jo žemas ūgis. 
Buvo ir daugiau bėdų - Garis kartais būdavo šiurkštus ir atro- 
dė, kad jam rūpi vien seksas. Ji tikrino jį ir jis išlaikė daugiau 
nei pusę vertinamojo pasimatymo išbandymų. Pasimatymui bai- 
giantis ji buvo beveik įsitikinusi, kad jį mes, tačiau dėl tikrumo 
pasiryžo dar sykį susitikti. Po kito pasimatymo nebeliko abejo- 
nių, kad Garis netinkamas. 

Nors su Gariu jai nieko neišėjo (ir ačiū Dievui), mes pagyrė- 
me Kerolę už tai, kad jį tikrino ir ieškojo žinių, kol nusprendė 
remdamasi surinktais duomenimis, priklausomai nuo to, ar Garis 
išlaikė išbandymus, ar ne. Ji laikėsi vertinamojo pasimatymo tai- 
syklių ir netgi dar kartą su juo susitiko norėdama gauti daugiau 
žinių, kad patikslintų savo pirmąjį įvertinimą. Kerolė nešvaistė 
laiko abejodama, ką su Gariu daryti, ir neapsigavo dėl vyro, su 
kuriuo nebuvo ateities. Ir, žinoma, ji su juo nemiegojo, kad dar 
labiau nesusipainiotų. 

Po vertinamojo pasimatymo yra tik trys tolesnių veiksmų ga- 
limybės: 

1. Jei jis atitiko tik nedaugelį kriterijų, meskite jį. 

2. Jei nesate tikra, ar jis jums patinka, arba jei jis išlaikė tiek 
išbandymų, kad nežinote, ar verta prasidėti, ar ne, paskir- 
kite jam dar vieną vertinamąjį pasimatymą. 

3. Jei jis atitinka daugelį jūsų kriterijų ir išlaikė anksčiau iš- 
vardytus svarbiausius išbandymus, skirkite tarpinį pasima- 
tymą. 

Ar nuspręstumėte pereiti prie tarpinio pasimatymo, ar skirtu- 
mėte dar vieną vertinamąjį, bus paprasčiau, jei susitarsite vėl su- 
sitikti dar prieš išsiskirdami. Įsiminkite datą ir valandą. Būtinai 
susisiekite su juo per savaitę ir patikslinkite, ką veiksite susitikę; 
jei atidėliosite ilgiau, kito karto gali ir nebebūti. Prieš skirdama 
pasimatymą aiškiai suvokite, ką norite apie jį sužinoti. Jei skiria- 
te dar vieną vertinamąjį pasimatymą, įvardykite, ko trūksta, kad 
pereitumėte prie tarpinių pasimatymų, o ko - kad išbrauktumėte 
jį iš kandidatų sąrašo. Taip bus daug lengviau parengti reikalin- 
gus išbandymus. Jei skiriate tarpinį pasimatymą, matyt, nuspren- 
dėte judėti pirmyn, nes jis atitinka daugelį jūsų reikalavimų. Ta- 
čiau vis tiek dar reikės jį tikrinti. Tam pasiruošite kitame skyriu- 
je, kur kalbėsime apie tarpinius pasimatymus. 


Trys ženklai, kad pasimatymą 
reikia baigti 


Kai kurie pasimatymai pasmerkti būti nutraukti. Nėra pra- 
smės bendrauti su nevykėliais ir švaistyti laiką nejaukiomis ap- 
linkybėmis. Šiame pasaulyje yra ir nevykėlių, ir padorių žmonių. 
Kartą ir visiems laikams sakome - su netikšomis nereikia vargti. 
Kai kurie vyrai per vertinamąjį pasimatymą laužo esmines tai- 
sykles. Greitai suprantate, kad jie nebus jūsų draugai. Nešvaisty- 
kite laiko: atsisveikinkite su jais. Nėra reikalo pasilikti ir kankin- 
tis. Štai keli ženklai, kurie sako, kad pasimatymą reikia baigti. 

Pirmas ženklas: jums nesmagu 

Susitikinėjimas - rizikinga veikla. Eiti į pasimatymą - tai eiti į 
nežinią. Pirmą kartą sutiktas vyras gali pasirodyti įdomus, o vė- 
liau tapti nuobodus netikša. Kalbant telefonu atrodo, kad jus 
daug kas sieja, o per vertinamąjį pasimatymą paaiškėja, kad jis — 
geismų nesuvaldąs gašlūnas. Jei su vyru nesmagu, nesvarbu, dėl 
kokios priežasties, nesidrovėkite ir anksti nutraukite pasimaty- 
mą. Jei vaikinas jus įžeidė, jei jums visai nepatinka ir jaučiate, 
kad daugiau susitikti nenorėsite, anksti nutraukite pasimatymą. 
Galite tiesiog pasakyti: „Nieko mums neišeis“, arba „Atsiprašau, 
bet man jau reikia bėgti“. Nėra reikalo aiškintis, pėr daug atsi- 
prašinėti ir dar labiau trukdytis. 

Čia juk vertinamasis pasimatymas, jį numatėte būsiant trum 
pą. Galite pasakyti, kad turite tikrą ar išgalvotą susitikimą - jis 
vis tiek neturi tikėtis praleisti su jumis ištisos dienos. Mandagiai 
atsiprašykite ir išeikite. 

Niekada ilgai nesiteisinkite, kodėl turite baigti pasimatymą. 
Jei jis niekšas, tai nevertas, kad sakytumėte tiesą, ypač jei ta tiesa 
nemaloni arba jums atrodo, kad nuo tiesos jis pavojingai supyks. 
Nesate socialinė darbuotoja ir neprivalote atsakingai iškloti jam 
viską, ką apie jį galvojate, klaidingai vaizduodamasi padedanti 
jam keistis ir tobulėti. Jei jis prašo pasilikti, o jūs pasakėte, kad 
turite kitą susitikimą, eikite. Jei jis klausia, kodėl nepasiliekate, 
neaiškinkite, kad draugė supyks, jei pavėluosite, ir nepateikite 
kokios kitos lengvai paneigiamos priežasties. Įkyruolis bandys iš- 
siaiškinti, kodėl išeinate, ir ginčysis su jumis tikėdamasis, kad pa- 
siduosite. Nenusileiskite. Pakartokite, kad turite kitą susitikimą 
ir kad laikotės pažadų. Neįsivelkite į ginčą dėl savo dienotvar- 
kės. Jei reikia eiti, eikite. | 

Kad ir kaip atrodytų nelogiška, bet gali būti nesmagu ir su 
vaikinu, kuris jums labai patinka, kuris jus visiškai pavergė. To- 
kiomis aplinkybėmis pradedate savęs klausinėti, ar nesate jam 
per prasta. Galite įsiteigti sau tokį nerimą, kad draugystės tiki- 

mybė vis mažės ir mažės, nes darysitės vis neramesnė ir nerames- 
nė. Kartais nejauku nuo minties, kad tuoj gausite kaip tik tai, ko 
norite. Pasidaro baisu. Šiaip ar taip, jei nepatinkate kokiam ne- 
vykėliui, koks skirtumas? O būti atstumtai nugalėtojo — labai 
skaudu. Jei bijote, nes vaikinas atitinka tiek daug jūsų reikalavi- 
mų, prisiminkite viltį. Visą dėmesį ir jėgas skirdama tam, kad 
susikurtumėte svajonių draugystę, įsivaizduodama ir ieškodama 
vyro, atitinkančio jūsų sąrašo reikalavimus, tikriausiai sykį išvy- 
site jį pasirodant. Įsidėmėkite — jūs pati pritraukėte šį vyrą ir šias 
aplinkybes. Net jei jaučiatės nesmagiai, vis tiek pasilikite. Norė- 
kite svajonių išsipildymo. Reikalai pasitaisys, kai apsiprasite ir 
labiau pasitikėsite savimi. 


Antras ženklas: nuojauta sako, kad jis pavojingas 

Jei su vyru jaučiatės nesaugiai, iškart išeikite. Saugumo nega- 
lima nepaisyti. Būna žiaurių, pavojingų ir t. t. vyrų. Bėda ta, kad 
nėra „Vadovo pavojingiems vyrams atpažinti“. Niekšų pasitaiko 
visokių rasių ir ekonominių sluoksnių. Verčiau jau likite saugi ir 
praraskite gerą vyrą bei smagų pasimatymą, nei rizikuokite nu- 
kentėti nuo pavojingo vyriškio. 


Trečias ženklas: jis neišlaiko išbandymų 

Kam vargintis su vyru, kuris neišlaiko svarbiausių flirto ir ver- 
tinamojo pasimatymo išbandymų! Jūsų kriterijai turėtų susidėti 
iš reikalavimų ir įvairių smulkmenų, kurias vadintumėte nuosta- 
biais privalumais. Pavyzdžiui, reikalaujate dosnumo, o turtas — 
privalumas, lyg prabangi chromo apdaila jūsų naujame automo- 
bilyje. Tokiu atveju vyras turėtų būti dosnus, bet nebūtinai per- 
tekęs turtuolis. Ilgiau būdama su vyru galite ir keisti savo sąrašą — 
pamenate, vis kartojame peržiūrėti ir patikrinti sąrašą po susiti- 
kimo? Smulkmenos pasidaro nebe tokios svarbios, ryškėja jo cha- 
rakteris. Kad ir kaip vyrą vertintumėte, turite stebėti jį visą (jo 
elgesį, išvaizdą ir t.t.) ir atsižvelgti į tai, ar jis jums patinka ir ar 

juo pasitikite. Dar pagalvokite, kaip vienas su kitu derate ir ar 
jums smagu kartu. Draugystės pradžioje sąrašas tikriausiai keisis. 
Bet jei vaikinas neišlaiko pačių pagrindinių išbandymų, tai tik- 
ras ženklas, kad pasimatymą reikia nutraukti. 


Bukagalviškos vyrų klaidos 


Aišku, pasimatymai turėtų reikšti džiaugsmą, romantiką, eks- 
tazę. Tačiau lygiai taip pat jie gali būti kupini įtampos ir nuobo- 
dulio. Bet kuris pasimatymas gali nenusisekti. Patyrinėkime, ko- 
kių rūpesčių vyrai dažniausiai pridaro ir kaip su jais susitvarkyti. 


Pirma bukagalviška klaida: jis nuobodžiai šneka 

Jis nepaliaujamai kalba apie mokslinę fantastiką, pluoštinės 
optikos naudojimo telekomunikacijų pramonėje istoriją, sportą, 
darbą ar kita nuobodžia tema. 

Šią klaidą pirmą kartą paminėjome mokydamiesi flirtuoti, bet 
žinote ką? Taip atsitinka ir per vertinamuosius pasimatymus! Kai 
Paula pirmą kartą ėjo susitikti su Maiku, ji nė neįsivaizdavo, kaip 
siaubingai nusivils. Maikas ne tik pliurpė neužsičiaupdamas, bet 
buvo ir nuobodus! Jis vis kalbėjo ir kalbėjo apie naujausius kom- 
piuterių modelius, kiek megabaitų atminties jie turi, jų savybes, 
prisijungimo prie interneto greitį, prievadų tipus, monitorių raiš- 
ką ir taip toliau, kol ji vos tvėrė nepuolusi klykti arba jį smaugti, 
arba daryti ir tą, ir tą. Kiek kartų jums teko būti su vyru, postrin- 
gavusiu tema, kurios jūs nei išmanėte, nei domėjotės, o jis kalbė- 
jo valandų valandas nesustodamas? Taip neretai atsitinka. 

Kodėl vyrai taip daro? Dažnai jie nejaukiai jaučiasi šalia mo- 
terų, nenori pasirodyti kvaili ir nedrąsūs, todėl kalba apie tai, ką 
geriausiai išmano, pavyzdžiui, darbą ar sportą. Visų pirma, įsidė- 
mėkite, kad nors vaikinas ir nuobodus, bet nebūtinai blogas, tai- 
gi nereikia iškart jo nurašyti. Užjauskite jį, bet pasigailėkite ir 

savo ausų būgnelių. Jūs laisva pakeisti pokalbio temą, tik turėki- 
te galvoje, kad jis pliurpia ne verždamasis vadovauti pokalbiui, o 
todėl, kad labai jaudinasi ir nežino, apie ką dar kalbėti. Nors ir 
nekaip pasirodęs pirmą kartą, jis gali puikiausiai atitikti jūsų kri- 
terijus. Juk tauškia lyg užsuktas ne tam, kad jums įkyrėtų, o kad 
padarytų įspūdį. 

Būkite atvira ir nesidrovėkite jo pertraukti pakeisdama temą. 
Gal jis nė nesusivokia kalbąs per daug, ar kad jums neįdomu. 
Sunku atspėti, kas dedasi jo galvoje, o kai apsimetate susidomė- 
jusi, tik skatinate jį plepėti toliau. Mąstykite taip: iš dalies gerai, 
kad jis kalba nuobodžiomis temomis, nes galima patikrinti, kaip 
reaguoja, kai yra pertraukiamas. Kai kurie vyrai atsiprašo ir pa- 
keičia temą, kiti tyliai suniurna ir prašnenka apie ką nors kita, 
treti susigėsta taip, kad net nebežiūri į jus. Šie dalykai pravets, 
kai spręsite, ar norite su juo susitikti dar kartą. 


Antra bukagalviška klaida: jis neateina į 

pasimatymą 

Sveikiname, jis neatėjo. Tai sveika, grūdina charakterį. Na taip, 
truputį šaipomės. Tai bjauru, bet tikrai padeda išmokti nepalūžti 
patyrus nesėkmę, o tai gerai. Tikimės, kad tą apgalvojote ir mūsų 
patarta atsinešėte knygą ar ką kitą tam atvejui, jei jis neateitų. Duo- 
kite jam dar vieną progą pasitaisyti, daugiausia dvi - paskui įrašykite 
į juodąjį sąrašą ir venkite jo. Įsidėmėkite — nedarykite skubotų išva- 
dų, nesupraskite to kaip asmeninio įžeidimo ir nesvarstykite, ką blogo 
padarėte, kad taip atsitiko. Iš tikrųjų nežinote, kas įvyko. Nežinote, 
ar jis pamiršo, ar susirgo jo katė ir teko vežti ją pas veterinarą, ar 
automobilis sugedo, ar dar kas nors. Geriausiame iš galimų pasaulių 
jis paliko jums žinutę autoatsakiklyje, kuria nuolankiai atsiprašo, ir 
jau siunčia jums gėlių, kad atpirktų savo kaltę; bet čia juk tikrovė. 
Tikriausiai jis nebus toks nuostabus. 

Jei jis neatėjo, siūlome elgtis taip. Supykote? Neskambinkite 
jam, kol nenusiraminsite. Po kurio laiko paskambinkite ir pa- 

klauskite, kaip ten atsitiko. Nerėkite ir nekaltinkite jo, kitaip jis 
ims jūsų bijoti. Moterys pyksta ant vyrų, juos atstumia, o paskui 
stebisi, kad šie šalinasi jų. Juk nežinote, kas iš tikrųjų jam sutruk- 
dė tesėti pažadą. Jei jis geras vaikinas, vargintis verta. Leidžiame 
palikti vieną žinutę jo autoatsakiklyje, bet kuo greičiau pasišne- 
kėkite su juo pati. Viskas paaiškėja, kai žmonės vieni su kitais 
pasikalba. Jei jis vykusiai pasiteisins, suteikite jam dar vieną pro- 
gą. Jei vėl neateis, baikite tą žaidimą. Nuvilti moterį — tai paro- 
dyti, kad esi nepatikimas, negarbingas vyras, stokojąs atsakomy- 
bės ir tada, kai jos būtinai reikia. 


Trečia bukagalviška klaida: jam nesiseka būti 

romantiškam ir jūs imate jo gailėtis 

Tikrai, daugelis vyrų nemoka romantiškai šnekučiuotis ar inty- 
miai bendrauti. Tai gali būti ir geras ženklas. Daugelis vyrų, vertų 
ilgos draugystės, nėra saldūs ir dirbtinai švelnūs. Geri, dori, sąžinin- 
gi, darbštūs vaikinai nemoka meistriškai vilioti, jie ne kokie klastin- 
gi kazanovos. Jie klupinės, retkarčiais kris veidu į purvą, jie viską 
sugadins. Taip turi būti ir bus kiekvienoje santykių pakopoje - nuo 
pirmųjų pasimatymų iki vedybų. Pratinkitės. Tai nereiškia, kad visi 
vyrai, kurie negrabiai merginasi ir jaučiasi su jumis nejaukiai, yra 
geri ar atitinka jūsų kriterijus. Dauguma neatitinka. Tiesiog nepa- 
niekinkite vaikino vien dėl to, kad jis pasakė kvailystę ar suklydo. 
Tegu vyrai klysta, tie, kurie yra jūsų verti, pamažu išmoks elgtis ro- 
mantiškai ir jautriai. Būti atlaidžiai nereiškia nejausti ribų ar leistis 
išnaudojamai, tiesiog neteiskite jo per griežtai ir įvertinkite pastan- 
gas būti romantiškam, net jei jis truputį nerangus. 


Ketvirta bukagalviška klaida: jis per veržliai ir 

per greitai siekia kūniškos meilės 

Lizai Džastinas atrodė patrauklus ir įdomus. Jai buvo dvide- 
šimt treji, ji studijavo paskutiniame kurse. Džastinui irgi buvo 
per dvidešimt, atrodė drovus. Buvo trumpų šviesių plaukų, rau- 

meningas ir mielo dailaus veidelio. Jis krito Lizai į akį prieš kelis 
mėnesius ir ji vis flirtuodavo, pamačiusi jį universitete ar prie 
bendrabučių. Vieną dieną jis pakvietė ją pasivaikščioti. Liza pa- 
siūlė po kelių dienų nueiti į kavinę. Per pasimatymą Džastinas 
lyg skrajojo padebesiais. Jis mažai kalbėjo ir tarsi buvo susirūpi- 
nęs. Pasimatymas staiga baigėsi, kai Džastinas pasakė turįs bėgti į 
darbą. Jie drauge išėjo iš kavinės. Vos atsidūręs gatvėje Džastinas 
čiupo Lizą į glėbį ir ėmė bučiuoti, nelaukęs jokio jos sutikimo 
ženklo. Liza greitai sureagavo: skėlė jam antausį ir nulėkė sau. 

Bus vyrų, kurie pernelyg skubės patenkinti savo geismus, to- 
dėl turite iš anksto apgalvoti, ką su tokiais darysite. Dažniausiai 
vyrai žengia pirmą žingsnį, o toliau laikosi jūsų pageidaujamo 
tempo. Jūsų atsakas priklauso nuo jūsų poreikių ir nuo to, ko 
apskritai iš vyro norite. Pavyzdžiui, Džastinas labai įžeidė Lizą ir 
ji prisiekė sau daugiau niekada su juo nesusitikti. Jei jis būtų da- 
vęs ženklą, kad nori ją pabučiuoti, arba būtų buvęs švelnesnis ir 
romantiškesnis, ji nebūtų supykusi. Taigi turite nuspręsti, kas jus 
žeidžia ir dėl ko labiausiai supyktumėte. Žinokite, kad vyras gali 
žengti pirmą intymesnį žingsnį ir neteisingai supratęs jūsų elgesį. 
Kai jis apsižioplina, jūsų valia nutarti, ar jam atleisite. Daug ką 
lemia tai, ar saugiai su juo jaučiatės, kokią kvailystę jis iškrėtė ir 
kojūs pati siekiate. 


Narkotikai ir alkoholis 


"Tai didelė bendravimo problema. Kaip ją spręsti? Patariame 
turėti griežtas nuostatas šiais klausimais ir įtraukti jas į reikalavi- 
mų sąrašą. Ką manote apie narkotikų vartojimą? Sakysime, ar 
rūkyti marihuaną, jūsų nuomone, yra blogai? Ar susitikinėtumė- 
te su vaikinu, kuris rūko žolę? O kiti narkotikai? O alkoholis? 

Privalote pati išsiaiškinti kai kuriuos dalykus. Ar susitikinėtu- 
mėte su retkarčiais vartojančiu draudžiamus narkotikus žmogu- 

mi? Kodėl ne? Aiškiai apsispręskite dėl šių dalykų ir numatykite 
galimus padarinius, kad santykius grįstumėte iš anksto apgalvo- 
tais kriterijais, o ne kaskart stebėdamasi dėl jo elgesio. Jei nu- 
sprendėte neiti į pasimatymą su narkomanu, laikykitės šio paža- 
do. Nesileiskite į ginčus. O svarbiausia: niekada nepradėkite drau- 
gauti tikėdamasi vyrą pakeisti. Tai beveik neimanoma. Jei ren- 
giatės susitikti su vyru, vartojančiu draudžiamus narkotikus, da- 
rykite tai tik todėl, kad jums taip tinka, nesitikėkite jo pakeisti. 
Narkomanija ir alkoholizmas — rimtos bėdos. Turite stebėti, 
ar vyras netampa ligonis. Viena vertus, būkite budri. Kita vertus, 
pernelyg nesigąsdinkite ir nedarykite skubotų išvadų. Kai kurios 
moterys išvadina vyrus alkoholikais, jei jie užsisako bokalą alaus 
per pietus. O kitos taip atsiriboja, kad leidžia vyrui metų metus 
leistis heroiną nė nepabandydamos tam pasipriešinti ar pasikal- 
bėti apie narkotikų žalojamus santykius. Turite išmanyti ligos po- 
žymius ir simptomus. Kai jau rimtai draugausite, tikriausiai padė- 
site draugui ieškoti pagalbos, rasti psichologą ar kitą gydymosi 
būdą. Bet jei apie tokią problemą sužinote pažinties pradžioje, 
apsispręskite, ar norite bendrauti su alkoholiku ar narkomanu. 


Po pasimatymo 


Po pasimatymo svarbiausia mokėti atpažinti sėkmę. Dažniau- 
siai vienišiai rūsčiai save teisia ir nepaiso sėkmės ženklų. Jie tik 
kankinasi dėl klaidų, dėl akimirkų, kai susinervino, leptelėjo ne- 
sąmonę ar išpylė kavą ant naujų kelnių. Dėl savo tobulėjimo ir 
lavinimosi turite rasti, kuo didžiuotis. Galbūt jums daug reiškia 
vien tik susitikti su vyru. Galbūt triumfuojate išdrįsusi anksti nu- 
traukti pasimatymą, nes jis jums nepatiko, nors anksčiau būtu- 
mėte sėdėjusi ir nuobodžiavusi. Užsirašykite visa tai į dienoraštį. 
Pasistenkite patikėti, kad pasimatymas pavyko. Tai padės kitą 
kartą labiau pasitikėti savimi. 

Prisėskite ir pasitikrinkite pagal atmintines „Po pasimatymo“ 
ir „Emocinių pergalių kontrolė“, įvertinkite, kaip jis išlaikė iš- 
bandymus, ir atsakykite į kontrolinius klausimus (visa tai rasite 
skyriaus pabaigoje). Mąstydama apie pasimatymą aiškiau suvok- 
site, kokių įgūdžių jums dar trūksta, o ką jau pavyksta atlikti meist- 
riškai. Tada vėl peržiūrėkite reikalavimų sąrašą ir sukurkite sėk- 
mės planą kitam pasimatymui, su kitu vyru. 

Štai atmintinės, pagal kurias lengva pasitikrinti, ar draugas 
jums tinkamas. 


Emocinių pergalių kontrolė 
Prisiminkite: 
Ca Ar noriai vaikiną skatinote emocinėmis pergalėmis? 
Kodėl? 
Ca Kaip parodėte savo palankumą? 
Ca Arjis atrodė patenkintas jus nudžiuginęs? 
Ca Arskatinote ir buvote dėkinga tiek kartų, kiek jis buvo 
to vertas? 


Išbandymai: taip arba ne 
Atsakykite į šiuos klausimus pateikdama kuo daugiau kon- 
krečių pavyzdžių. 


1. PATIKRINKITE, AR JAM PATINKATE 
Ar jį patikrinote? Taip ar ne? Iš kur žinote? 


2. PATIKRINKITE, AR JIS NEPAVOJINGAS 
Ar su juo jautėtės saugiai? Kaip tą pajutote ir kas tai įrodo? 


3. PATIKRINKITE JO KANTRYBĘ 


Ar patikrinote? Taip ar ne? Ar kantrybė - svarbi jūsų idealaus 
vyro dorybė? Kaip tikrinote jo kantrybę? 

4. IŠSIAIŠKINKITE, KOKIOS JO VERTYBĖS 
Ar išsiaiškinote? Taip ar ne? Iš kur žinote, kad jo vertybės 
dera su jūsiškėmis? 


5. PATIKRINKITE, AR JIS EMOCIŠKAI ATVIRAS 
Ar patikrinote? Taip ar ne? Ar jis emociškai atviras? Ar jis 
galėtų tapti atviresnis vos vos jums pasistengus ir jį pamokius? 


6. PATIKRINKITE, AR JIS KUŪRYBINGAS 
Ar patikrinote? Taip ar ne? Iš kur žinote? Ką jis turėtų jums 
sukurti? 


7. PATIKRINKITE, AR JIS GEBĖS BŪTI ROMANTIŠKAS 
Ar patikrinote? Taip ar ne? Ar jis supranta romantiką? Ar vos 
vos pasistengusi išmokytumėte būti romantiškesnį? 


8. GERIAU SUSIPAŽINUSI PATIKRINKITE, AR TIKRAI JUO 

ŽAVITĖS 

Ar norėtumėte dar kartą susitikti? Taip ar ne? Ar paskyrėte 
dar vieną pasimatymą)? 


9, PATIKRINKITE JĮ PAGAL KITUS KRITERIJUS 

Peržvelkite kitus savo sąrašo kriterijus ir pasižymėkite, ar į juos 
atsižvelgėte tikrindama ir ar jis išlaikė išbandymą. Susirašykite 
geriausius ir blogiausius pasimatymo akimirksnius. Pasižymėkite, 
kada jis suklydo. Pasižymėkite, kada suklydote pati. 


Kontroliniai klausimai bo pasimatymo 
AR JŪS... | 

Ca Bent du kartus jį pamaloninote? 

Ca Atėjote laiku? 

Ca Turėjote atsarginį planą? 

Ca— Atsinešėte knygą ar kokį darbelį? 

Ca Skatinote vaikiną už jo tinkamą elgesį? 

Ca Baigėte pasimatymą praėjus 30—75 minutėms? 
Ca Tikrinote vyriškį? 

Ca Susitikote su juo kavinėje? 

Ca- Iš anksto užsibrėžėte pasimatymo tikslus? 

Ca— Turėjote pinigų, kad išvengtumėte nesusipratimų? 
Ca Klausėtės jo taip, kad jaustųsi pamalonintas? 


Ca Su juo nerungtyniavote? 

Ca— Nepasakojote apie buvusį draugą! 

Ca— Į pasimatymą nėjote tik šiaip pasilinksminti ar pasižmo- 
nėti? 

Ca—> Nebučiavote jo vien todėl, kad jis išleido daug pinigų? 

Ca Nepasakojote apie savo blogus darbus ar kitų baisybių? 

Ca Nekalbėjote apie vedybas ir įsipareigojimą? 

Ca Neleidote savęs įžeisti? 

Ca Nepasakojote apie savo keistenybes? 


Vyro tikrinimas: pavyzdys iš gyvenimo 

Per Maiklo vertinamąjį pasimatymą Lina elgėsi visiškai tei- 
singai. Kai Maiklas pakvietė vakarieniauti, ji pasiūlė verčiau su- 
sitikti kavinėje. Nenorėjo ilgai su juo būti, kol nesužinojo, ar-jis 
atitinka jos reikalavimus. Ji nusprendė, kad užteks vienos valan- 
dos. Prieš pasimatymą ji pasiėmė sąrašą ir išsirinko keletą kriteri- 
jų, pagal kuriuos Maiklą tikrins: humoro jausmą, mandagumą, 
patikimumą, romantiškumą ir intelektą. Iškart sugalvojo keletą 
būdų šias savybes patikrinti. 

Kai Maiklas atėjo į kavinę, Lina susidomėjusi skaitė savo mėgs- 
tamiausią žurnalą. Pirmasis buvo punktualumo išbandymas. 
Maiklas puikiai jį išlaikė. Jis plačiai šypsodamasis priėjo prie sta- 
liuko ir pažvelgė Linai tiesiai į akis. Jai patiko jo drąsa. Ji ištiesė 
ranką pasisveikinti, o Maiklas ją švelniai pabučiavo. Linai tas 

pasirodė gražu, o ne banalu, dirbtina ar pernelyg intymu. Ji pasi- 
juto gerbiama, tai buvo labai romantiška. 

Kai Maiklas užsisakė kavos, jie ėmė maloniai šnekučiuotis. Ji 
klausinėjo apie jo darbą ir pokalbio metu neužmiršo retsykiais jo 
pamaloninti. Ji dažnai šypsojosi ir žvelgė jam į akis, kad parody- 
tų, jog nėra abejinga. Bet vis užmesdavo akį į laikrodį, nes žino- 
jo, kad antraip pasimatymas gali užtrukti iki vėlios nakties. 

Ji kalbėjo su Maiklu ir apie savo mėgstamiausias knygas bei 
filmus — taip tikrino jo intelektą. Koledže jis studijavo anglų 
kalbą, tad jiedu šnekėjosi apie viduramžių literatūrą, senovės 
graikų mitologiją. Kai išbandymas praėjo sėkmingai, Lina džiu- 
giai tą pasižymėjo savo nematomoje užrašų knygutėje ir ėmė 
dar labiau šypsotis. 

Nors nebuvo jokio pagrindo įtarinėti, Lina susizgribo patikrin- 
ti, ar Maiklas nepavojingas. Ji paprašė jo namų ir darbo telefono 
numerių, kad įsitikintų, ar jis nemėgins išsisukinėti. Maiklas davė 
jai savo vizitinę kortelę ir elektroninio pašto adresą. Pirmąjį sau- 
gumo išbandymą jis išlaikė be priekaištų. Lina stebėjo, kaip Maik- 
las su ja elgiasi. Jis domėjosi tik ja, nesižvalgė į jaunas merginas 
trumpais sijonėliais ir atviromis palaidinėmis, sėdėjusias prie greti- 
mo stalelio. Ji pastebėjo, kad jis mandagus ir su kavinės darbuoto- 
jais. Taip buvo patikrinti jo bendravimo įpročiai. 

Lina pastebėjo, kad Maiklas atidžiai klausosi, kai ji kalba, ir 
jam įdomu, ką ji pasakoja. Jis atrodė nuoširdus, taigi išlaikė dar 
vieną išbandymą, bet Lina žinojo, kad nuoširdumą reikės tikrin- 
ti ir vėliau. Iš to, kaip jis klausėsi, Lina suprato tikrai jį žavinti. Jo 
romantiškus jausmus juk atskleidė ir rankos pabučiavimas. Ta- 
Čiau kartu jis nesielgė savininkiškai, nežiūrėjo į ją vien geismo 
kupinu žvilgsniu. Maiklas ją domino ir traukė. 

Maždaug po valandos Lina baigė pasimatymą. Kad ir kaip 
norėjosi dar pasiplepėti su Maiklu, ji žinojo, kad reikia sustoti 
laiku. Pasimatymui baigiantis ji nusprendė, kad Maiklas jau už- 
tektinai patikrintas ir galima pereiti prie tarpinio pasimatymo. Ji 

iš anksto buvo suradusi keletą vietų ir renginių, tinkamų tarpi- 
niams pasimatymams. Lina prasitarė norinti pasivaikščioti vieti- 
niame parke. Maiklas pasisiūlė sudaryti jai draugiją, ir tarpinis 
pasimatymas buvo paskirtas dar prieš išeinant iš kavinės. 

Rengdamasis išeiti Maiklas nebuvo tikras, kaip reikėtų atsi- 
sveikinti. Linai norėjosi jį pabučiuoti, bet ji nusprendė pakentė- 
ti iki kito pasimatymo. Tad apkabino jį ir prisiglaudė jam prie 
krūtinės. Jis švelniai pabučiavo ją į skruostą. Lina negirdimai at- 
siduso. Ji suprato, kad Maiklas buvo neabejingas, ir pati jautė tą 
pat. Beliko nekantriai laukti kito pasimatymo. 

Linos vertinamasis pasimatymas pavyko, nes ji laikėsi pagrindi- 
nio tikslo — tikrinti vyrą. Ji nepasidavė romantikai. Savo tikslą 
vertindama labiau nei akimirkos įgeidžius galų gale pasiekė savo. 


DEŠIMTAS SKYRIUS 


Ruošiatės 
tarpiniam 
pasimatymui 


Peržvelkim, ką jau nuveikėme, gerai? 

Jums nekaip sekėsi su vyrais, todėl pasiryžote kaip nors page- 
rinti padėtį. Būdama išmintinga nusipirkote šią knygą. Joje ra- 
dote dešimties pakopų Didijį Planą, kaip susirasti draugą ir susi- 
kurti svajonių bendrystę. 

Pirmoji Didžiojo Plano pakopa buvo tiksliai išsiaiškinti, ko 
trokštate. Mintyse susikūrėte idealaus vyro ir idealios bendrystės 
paveikslus. Supratote, kad šie paveikslai užmezgus pažintį gali 
keistis ir tikriausiai keisis. Suvokėte, kad nieko baisaus keisti pa- 
veikslą, nes jei galvoje turėsite kelionės tikslą - net jei bekeliau- 
dama jį ir pakeisite — nukaksite ten, kur norite, greičiau nei visai 
nežinodama krypties. Supratote, kad atsidūrus kelyje prasideda 
veiksmas — keisti sutapimai, atsitiktiniai susitikimai ir neįtikimi 
stebuklai, dažnai įžiebiantys gražiausias draugystes. Supratote, kad 
jei tiksliai žinote, ko ieškote, daug dažniau pasitaiko stebuklų. 

Antra pakopa išmokė būti verta dėmesio. Įveikėte stiliaus ir 
pasitikėjimo savimi sunkumus. Išmokote atkreipti vyrų dėmesį 
savo apranga ir elgesiu, suvokėte pagrindinę sėkmingų tinkamo 
vyro paieškų sąlygą — nebijoti būti atstumtai. Trečioji pakopa 
(pažintys su vyrais) pamokė rasti galimų kandidatų ir susipažinti 
su jais. Pastebėjote, kad visur pilna vyrų, įpratote gyventi taip, 
kad nuolatos tarp jų suktumėtės. Ketvirtoji pakopa (vyrų išban- 
dymas) padėjo įžvelgti, kad iki šiol paniekindavote vyrus dėl nie- 
kam tikusių priežasčių. Apsižiūrėjote, ko gero, atstūmusi daugelį 
vyrų vien todėl, kad jie nemokėjo flirtuoti ar iš pradžių neatrodė 
nuostabūs. Dar blogiau, patyrėte, kad tie, su kuriais iki šiol drau- 


272 


gavote — nuostabūs flirtininkai, gebantys kerinčiai sublizgėti — 
kaip. niekas kitas linkę puikuotis šiomis savybėmis vis prieš kitą 
moterį. Išmokote pastebėti gerąsias savybes tų vyrų, kurie nė tru- 
pučio neišmanė apie flirtą. Ketvirtoji pakopa taip pat padrąsino 
tikrinti vyrus ir suvokti, kuriems iš jų patinkate, ar jie nepavojin- 
gi, kantrūs, emociškai atviri, romantiški, kūrybingi, ar nors dalis 
jų vertybių sutampa su jūsiškėmis. Naudodamasi šiomis žiniomis, 
o ne paklusdama flirto ir žavesio kerams, nutarėte, ar eisite į pa- 
simatymą su vienu iš tų vyriškių. Įgudote priversti jį jus pakvies- 
ti, pakviesti jį pati ir susitarti pasimatyti pirmą kartą. 

Penktoji pakopa išmokė emociškai apdovanoti ir bausti vyrą 
taip kontroliuojant flirto tempą ir linkmę. Įsigudrinote paversti 
vyrą laimėtoju - ne varžybų nugalėtoju, o jūsų širdies laimėtoju. 
Suvokėte, kad jei jis jausis laimėtojas, vis grįš pas jus. 

"Tada įžengėte į šeštąją pakopą - „būti su vyriškiu“ — ir nuėjote 
į pirmąjį pasimatymą. Sužinojote, kad pirmasis pasimatymas yra 
„vertinamasis pasimatymas“, „mokslinė ekspedicija“ pažinti jį ir 
jo vertybes. Išmokote tikrinti vyrą per vertinamąjį pasimatymą, 
patyrėte, ko iš jo tikėtis ir kaip valdyti pasimatymą emociškai 
skatinant ir baudžiant. Išmokote išlyginti neišvengiamus pirmo- 
jo pasimatymo nesklandumus, kad būtų įmanoma susitikti dar 
kartą. | 

"Taigi, po vertinamojo pasimatymo (vieno ar kelių) jūs norite 
tęsti. Jis taip pat. Prasideda tarpiniai pasimatymai - laikas, iki 
pasiryšite įsipareigoti ir susitikinėjimas pagaliau virs „draugyste“. 

Tarpiniai pasimatymai — tai penkta ir šešta Didžiojo Plano 
pakopos. Norint, kad viskas klotųsi sėkmingai, teks labiau pasi- 
gilinti į šias dalis. Svarbesnė penktoji pakopa, nes ir toliau emo- 
ciškai skatinsite ir bausite vyrą. Vyras įsitikins, kad su jumis jis — 
laimėtojas ir aprūpintojas, ypač kai pasistengs jums įtikti elgda- 
masis romantiškai ir rūpestingai. Šeštoji pakopa svarbi tuo, kad 
praleisite daugiau laiko drauge. Jūs darysitės vis artimesni, gal 
netgi imsite lytiškai santykiauti. Be to, vis geriau jį pažinsite. 

Per šiuos pasimatymus judu gundysite vienas kitą, svarstysi- 
te, ar norite tapti romantikos ir kūniškos aistros partneriais. 
Didžioji šio skyriaus dalis yra apie tarpinius pasimatymus iki 
lytinių santykių. Tam esama dviejų priežasčių. Pirma, moterys 
kartais nusprendžia laukti, kol vyras pasiryš įsipareigoti, ir tik 
tada su juo mylėtis. Antra, kad ir kaip keistai skambėtų, po 
bendros nakties draugystė ims po truputį nusistovėti. Kūniškai 
suartėję pastebėsite, kad būnate vienas su kitu nebe taip kaip 
per ankstesnius tarpinius pasimatymus. Jums bus daug jaukiau 
šalia vienas kito, judu išsiugdysite bendrus įpročius, atsiras tra- 
dicijos. Šiame skyriuje daugiausia kalbėsime apie keletą pirmų. 
jų pasimatymų, įvyksiančių po vertinamojo (ar vertinamųjų), 
tačiau dar prieš išnykstant bet kokiai ribai tarp jūsų. Per šiuos 
tarpinius pasimatymus nuspręsite, kaip toliau bendrauti, ir im- 
site drauge kurti ateitį. 


Septyni sėkmingo tarpinio 


pasimatymo priesakai 


1. Tarpinis pasimatymas trunka ilgiau nei 

vertinamasis 

"Tarpinis pasimatymas trunka kelias valandas. Vertinamasis pa- 
simatymas buvo trumpas, o tarpinis turi būti ilgesnis. Per verti- 
namąjį pasimatymą reikia tik įsigauti į vaikino vidų, pasižiūrėti, 
kaip ten viskas atrodo, ir vėl išlįsti sugaištant kuo mažiau laiko. 
Turite jį pažinti ir palikti vis dar jūsų trokštantį. Per tarpinį pasi- 
matymą imate tyrinėti. Sužinote, koks jo būdas, pamatote, ko- 
kia pati būnate šalia jo ir kaip judviem sekasi kartu. Tam reikia 
daugiau laiko, tačiau jei jau einate į tarpinį pasimatymą, matyt, 
vaikinas to vertas. 

2. Per tarpinį pasimatymą vyras turi pasijusti 

laimėtojas 

Jau kalbėjome apie tai, kaip vyrui svarbu laimėti jūsų širdį. Jei 
neįsidėmėsite nieko daugiau iš šios knygos, įsidėmėkite nors tiek. 
Žodžiais ir veiksmais kartodama vyrui, kad jis nevykėlis, amžinai lik: 
site viena. Net jei ir nepasinaudosite niekuo, ko jus mokėme šioje 
knygoje, tačiau pastebėdama, skatindama ir įvertindama vyrų šau- 
numą patrauksite kitą lytį prie savęs. Jei iškalsite visa kita, bet nelei- 
site vyrui jaustis laimėtoju, liksite vieniša, kad ir ką darytumėte. 


3. Per tarpinį pasimatymą vyras turi pasijusti 

aprūpintojas 

Paminėjome žodį „aprūpintojas“. Vyras yra patenkintas savimi 
ir mano esąs tikras vyras - raumeningas vyras, vyriškas vyras — kai 
kuo nors aprūpina jam patinkančią moterį. (Primename: jam 
patiksite, jei jį paskatinsite.) Tačiau aprūpinti galima įvairiai. Vi- 
sai nebūtinai, pakartokite, nebūtinai tai reiškia švaistymąsi pini- 
gais. Esama daugybės būdų, kuriais vyras jus aprūpina, ir tik vie- 
nas iš jų yra pinigų laidymas. 

Nagi pamąstykime, ką vyras, laimėtojas ir aprūpintojas, mano 
apie pinigus. Visi žinome, kad kai kurios moterys eina į pasima- 
tymus su jų nedominančiais vyrais vien tik norėdamos gauti pra- 
bangius pietus už dyką. Vyrai tą puikiai supranta. Kaip jau sakė- 
me, neaiškiname jums, kas gerai ir kas blogai. Tiesiog perspėja- 
me, kad susitikusi su vaikinu vien dėl brangaus restorano negau- 
site tų santykių, kurių siekiate. Kai išnaudojate vaikiną kaip ne- 
mokamų pietų tiekėją, nemanykite, kad jis to nesupranta. Jis 
daugiau ar mažiau nutuokia, bet nesijaučia reikalingas ir galin- 
gas aprūpintojas. Jaučiasi kaip koks kelmas. Gali net supykti. Ka- 
dangi nepasijuto laimėtojas.leisdamas dėl jūsų pinigus, jis ras ki- 
tokį būdą. Gali būti, kad ims į santykius su jumis žiūrėti kaip į 
mainus: pinigai (tai yra brangūs patiekalai) už intymias paslau- 
gas. Tada jis tikrai pavirs į niekšą ir jums teks su tuo tvarkytis. 

Tai nereiškia, kad kaskart, kai vyras nepadoriai elgiasi norė- 
damas intymių paslaugų už pinigus, kalta jūs. Vyrai turi nuosta- 
bų gebėjimą be niekieno pagalbos pavirsti niekšeliais, bet išnau- 
dodami jus jie galės lengviau pasiteisinti, jeigu numanys, kad ir 
jūs darote tą pat. 

Ar tai reiškia, kad nereikia leisti vyrui pavaišinti pietumis? Na 
ką jūs — vaišinti moterį per pasimatymus pridera. Bet turite jį už 
tai pamaloninti, leisti jam jaustis laimėtoju ir aprūpintoju, ant- 
raip jis pradės ieškoti kitų būdų laimėti. Tegu jis žino, kad yra 
jūsų didvyris. Iš kur? Kai įvertinsite jo rūpestį. 


KUO VYRAS APRUPINA? 

Yra daug dalykų, kuriais vyras gali aprūpinti, o jūsų užduotis — 
juos pastebėti ir įvertinti. Paklauskite savęs: ar svarbiau, kad vy- 
ras turėtų daug pinigų, ar kad būtų įdomus žmogus, gebėtų da- 
lytis jausmais ir su juo gerai jaustumėtės? Tikriausiai atsakysite, 
kad aprūpinti pinigais ne taip svarbu, kaip būti įdomiu žmogu- 
mi, mokėti dalytis jausmais ir gebėti jus pradžiuginti. Taigi vyras 
jums dovanoja save, savo sugebėjimą bendrauti ir gerą nuotaiką. 
Turite nepriekaištingai išmokti tai pastebėti ir įvertinti, jei nori- 
te sutarti ir rimtai draugauti su vyru. 

Yra trys dalykai, kuriuos reikia atlikti, kad vyras pasijustų aprū- 
pintojas. Pirma, turite pastebėti, ką jis jums suteikia. Antra, turite 
įvertinti tai, ką jis suteikė. Irečia, reikia jam prisipažinti, kaip jau- 
čiatės dėl to, kad jis kažką jums suteikė. Pavyzdžiui, kai Betė ėjo į 
pirmąjį tarpinį pasimatymą su Caku, iš jos namų į zoologijos sodą 
jie važiavo taksi. Atvažiavus vairuotojas bandė juos apgauti. Ča- 
kas nenusileido ir sumokėjo maždaug tiek, kiek ir priklausė. 

Betė pastebėjo, kad Čakas ja rūpinasi (pirmas žingsnis), ir nu- 
sprendė dabar esant gerą progą pagirti Čaką už sumanumą. Kai 
taksi nuvažiavo, ji pasakė: „Labai šaunu, kad neleidai jam mūsų 
apiplėšti. Tu drąsiai kalbėjaisi ir privertei jį sumažinti kainą“. Tai 
buvo antras žingsnis: ji pasakė, ką jis gero padarė. Tada ji žengė 

trečią žingsnį paaiškindama, ką jis suteikė jai savo poelgiu. Ji 
tarė: „Aš jaučiuosi tikrai saugiai, kai manimi rūpinasi toks drąsus 
vyras. Ačiū“. Čakas pasijuto tikras didvyris, pasiryžo ir ateityje 
būti drąsus ir pamanė, kad Betė - viena iš šauniausių jo pažįsta- 
mų moterų. 

Iš eilės aptarkime kiekvieną žingsnį. 


Pirmas žingsnis: pastebėkite, ką jis jums suteikia. Skirtingi 
vyrai skirtingu laiku suteikia skirtingus dalykus. Kartais tai būna 
kažkas didelio ir išraiškingo, o kartais — vos pastebimas menk- 
niekis. Štai sąrašas pavyzdžių, ką vyrai gali suteikti, kad pradėtu- 
mėte lavinti pastabumą. 

Gal pastebėsite, kad jis: 

Ca Laiku ateina 

Ca Gražiai atrodo 

Ca Užmoka 

Ca Yra gero būdo 

Ca Darojus laimingą 

Ca Jaudina jus 

Ca Padeda atsipalaiduoti 

Ca— Nuramina 

Ca— Domisi jūsų jausmais 

Ca Rizikuoja savo saugumu, kad apgintų jus 
Ca Rizikuotų dėl jūsų, jei to prireiktų 

Ca Yra paslaugus 

Ca Rūpinasi jumis 

Ca Siekia jūsų rizikuodamas būti atstumtas 
Ca Pasiūlo kėdę 

Ca Atidaro duris 


Antras žingsnis: įvertinkite, kad jis jumis rūpinasi. Nieko ge- 
ro, jei pastebite, ką vyras suteikia, bet jam to nepasakote. Neuž- 
tenka prasitarti, kad su juo jaučiatės smagiai, saugiai, juo pasiti- 

kite, jis jus jaudina. Turite jam tiksliai nupasakoti, ką jis padarė, 
kad jus pradžiugino. Štai koks tas antras žingsnis. 

Kai įvertinate tai, ką jis dėl jūsų daro, tai pabrėžiate, kokie 
poelgiai jus džiugina ir kokių norėtumėte daugiau. Taigi sakyki- 
te: „Man patinka, kaip tu kalbi apie jausmus“ arba „Man patiko, 
kad tu taip griežtai neleidai taksistui savęs apiplėšti“. 


Trečias žingsnis: prisipažinkite, kaip jaučiatės dėl jo poelgių. 
Darydama tai ypač tiksliai apibūdinate, kuo jums svarbus jo po- 
elgis, ir taip parodote, kad jį vertinate. Kai ištariate: „Man patin- 
ka, kaip tu kalbi apie jausmus“, pridurkite: „Tai mane džiugina“. 
Kai teigiate: „Man patiko, kad neleidai taksistui sukčiauti“, pri- 
sipažinkite: „Aš pasijutau saugiai“. 

Pagirkite vyrą ir už dideles, ir už mažas paslaugas. Atkreipkite 
dėmesį, kad jis atidarė mašinos dureles ir jums įsėdus jas uždarė 
(pirmas žingsnis). Tarkite: „Aš pastebėjau, kad tu atidarei ir už- 
darei man mašinos dureles. "Tai labai malonu“ (antras žingsnis). 
Tada užbaikite ceremoniją prisipažindama, kuo jums asmeniškai 
svarbus jo poelgis: „Man labai gera, kai su manim elgiasi kaip su 
dama. Ačiū“ (trečias žingsnis). 


Ką jis turi daryti. Kol jūs stengiatės, kad jis pasijustų laimėto 
jas ir aprūpintojas, jis, jei tik turi nors kiek nuovokos, taip pat 
stengsis nuteikti jus romantiškai ir nekasdieniškai. Tikrai steng- 
sis, jei jis — mūsų mokinys. Jei ne, jis galbūt nieko nenorės daryti. 
Šito mes neleisim. 

Laimei, jei jis jausis laimėtojas ir aprūpintojas, jūs skirsitės nuo 
visų moterų, su kuriomis jis yra draugavęs. Jūs pastebėsite ir įver- 
tinsite tai, ką kitos vargu ar matė ir vertino. Parodykite jam, kas 
jums svarbu ir kokią reikšmę turi. Tai tikrai skirsis nuo beveik 
visų kitų moterų elgesio. Ir tai jį maloniai nustebins. 

Per tarpinius pasimatymus pasijutęs šaunus ir reikalingas, vy- 
riškis vis tvirčiau prie jūsų prisiriš ir nekantraudamas lauks kitų 

susitikimų. Tokie geri jausmai skatins jį dėl jūsų stengtis labiau 
nei dėl kitų moterų. Vyro puoselėjama kaip karalaitė, juk patikė- 
tumėte esanti nepaprasta! Taip ir jį, jei jausis didvyris, pagaus 
įkvėpimas, jis nersis iš kailio, kad tik jums įtiktų. Jei už tai jį pa- 
skatinsite, vaikinas dar labiau stengsis. 


4, Tarpiniai pasimatymai — nekasdieniški 

"Tarpiniai pasimatymai — tai romantika. Judu jau nebe bando- 
te vienas kitą, o iš tikrųjų kuriate bendrus ypatingus, gilius jaus- 
mus. Kad pasisektų, viską reikia daryti nekasdieniškai. Plačiau 
apie tai pakalbėsime aptardami, kaip skirti pasimatymą. Įsidėmė- 
kite: jums reikia bendrų prisiminimų, kuriais galėtumėte dalytis. 
Vienas iš būdų — išsiveržti iš įprastos tvarkos ir vykti ten, kur 
niekad nebuvote arba kur einate tik ypatingomis progomis, pa- 
vyzdžiui, kai turite svečių. Jei ten apsilankysite su draugu, viskas 
atrodys nauja, nepaprasta, ryšku, išeis tikras nuotykis. 

Galite susitikti muziejuje, sporto varžybose (tik jei žinote, kad 
jis mėgsta sportą, ir jei pati jį mėgstate), koncerte, ypatingame res- 
torane ar kitoje nekasdieniškoje vietoje, kuri turėtų jums abiem 
patikti. Nueikite į muziejų pasižiūrėti iškasenų iš Egipto ar nuva- 
žiuokite į mažą netolimą miestelį papietauti senoviškoje užeigoje. 
Jei jūsų mieste yra turistų lankomų vietų, nedvejokite ir atraskite 
jas iš naujo — dviese. Pažįstame niujorkietę, turėjusią nuostabių 
pasimatymų, kadangi siūlydavo vyrams pasiplaukioti laivu aplink 
Laisvės statulą. Nė karto nepritrūko romantikos. Kitai mūsų pa- 
žįstamai iš Sent Lujo puikiai pasiseka, jei ji pasiūlo per pasimatymą 
nuotykį ant Sent Lujo arkos. „Visada smagu ir nekasdieniška, — 
sako ji. — Paskui dar skanūs pietūs, ir pasimatymas būna malonus!“ 


PAPILDOMI TAŠKAI 

Kai geriau jį pažinsite, galite nueiti ir ten, kur jam įdomu. 
Viena mūsų pažįstama pradėjo draugauti su vyriškiu, kuris kartą 
prasitarė, kad labai domisi Benjaminu Franklinu ir Revoliucija. 

Jiedu gyveno Filadelfijoje, taigi moteris paprašė nusivesti ją į Fran- 
klino muziejų ir parodyti Nepriklausomybės salę. Jis labai apsi- 
džiaugė ir kitą sekmadienį jie ten nuvyko. Jai buvo įdomu ir sma- 
gu klausytis jo ugningo pasakojimo apie Revoliuciją. Kai paky- 
rėdavo, tiesiog pasiūlydavo pereiti prie kito stendo. Jis pareiškė, 
kad kitos tokios moters nėra — ne todėl, kad ji domėjosi tuo pa- 
čiu, kuo ir jis, bet todėl, kad susidomėjo juo ir atkreipė dėmesį į 
tai, kas jam svarbu. 

Tokie jau tie vyrai. Jie turi slaptų pomėgių ir žaidimų, renkasi 
vietose, kur gali daugiau sužinoti ir dalytis savo pomėgiais. Jūsų 
draugas irgi kažką mėgsta. Gal automobilius, gal veiksmo filmus. 
Gal vaidinimus apie Pilietinį karą. Gal savąją komiksų kolekciją. 
Jei norite uždirbti papildomų draugystės taškų, turite išsiaiškinti tą 
pomėgį, kad ir koks jis būtų. Kai išgirstate, kaip jis pagyvėja apie 
ką nors kalbėdamas, paklausinėkite daugiau. Jei jums smagu ma- 
tyti jį tokį užsidegusį, pasakykite jam: „Matau, kad ši tema tau be 
galo įdomi. Man smagu žiūrėti, kai tu toks užsidegęs“. Tai didžiulis 
įvertinimas ir jis pasijus suteikęs jums kai ką ypatingo. 

Pradėjusi draugauti su Semu Denisė pastebėjo, kad jam labai 
patinka rinkti ir žiūrinėti senas komiksų knygeles. Jis jų turėjo 
daugybę ir mokėjo beveik mintinai. Kartu su bičiuliu, kuris irgi 
mėgo komiksus, jie susigalvojo žaidimą - imdavo vienas kitą klau- 
sinėti apie knygeles. Manote, kad tai visiškai beprasmiška? Bet 
juk Semui tai teikė didžiulį malonumą! Tad Denisė išmintingai 
nusprendė, kad tos knygelės Semui labai svarbios. 

Kai vietos muziejuje buvo surengta senų komiksų paroda, 
Denisė pasiūlė Semui ten nueiti. Jis tryško džiaugsmu supažin- 
dindamas ją su savo aistra, o jai patiko būti su juo, tokiu užsi- 
degusiu. „Būtent tada jis stipriai prie manęs prisirišo, - vėliau ji 
pasakojo mums. — Aš jį mylėjau, netgi kai jis degdavo kokia 
kvaila aistra. Nemanau, kad taip būtų elgusis kokia kita mote- 
ris, todėl jam aš tapau nepaprasta. Paskui jau niekaip nebegalė- 
jo manęs palikti“. 

Neliepiame jums meluoti ar vaidinti susidomėjusią, jei nuo- 
bodu. Tokiu atveju kiekvieną savaitgalį gali tekti domėtis vien 
jo pomėgiais ir tai greitai įgris. Patariame gėrėtis juo, apimtu savo 
aistros. Jei Semas būtų paklausęs Denisę, ar ji tikrai mėgsta senų 
komiksų paveikslėlius, ji būtų atsakius: „Ne, nelabai. Bet man 
patinka būti su taip pakiliai nusiteikusiu žmogumi. Tai nuosta- 
bu, toks tu man patinki. Jaučiuosi lyg būdama su vyru, kuriam 
visas gyvenimas - aistra“. Taip atsiranda patvarus ryšys - juk ji 
galų gale pirma moteris, kuriai ne vis tiek, ką jis mėgsta, — ir 
niekam nereikia meluoti ar apsimetinėti. 


5, Tarpinis pasimatymas — ne šiaip laisvalaikis su 

bičiuliais 

Jei naiviai paklaustumėte, kuo skiriasi pasilinksminimas su bi- 
čiulėmis nuo pasimatymo su vyru, atsakytume: su bičiulėmis tie 
siog susitinkate pabendrauti, o su vyru — ne tik. Tarpinis pasima- 
tymas, lygiai kaip ir vertinamasis, turi tikslą ir paskirtį. Ir toliau 
vyrą tikrinate bei dalijate jam pergales ir bausmes. Nors ir reikia, 
kad būtų smagu, svarbu ne vien tai. Jūsų dėmesys vis dar sutelk- 
tas į trokštamus santykius. Vis dar svarstote, ar šis vyras atitinka 
jūsų reikalavimus, ar verčiau pasidomėti kitu. Taigi prieš ir po 
pasimatymo nepamirškitė peržiūrėti savo reikalavimų sąrašo. Ne- 
siliaukite tikrinti jo pagal savo kriterijus. Tirkite jo būdą. Pramo- 
gaukite, bet nepamirškite savo rimtųjų ketinimų. 


6. Tarpinis pasimatymas — savaimingesnis 

Jei pamenate, vertinamieji pasimatymai yra griežtai apriboti: 
jie trumpi. Per juos reikia pamatyti, koks vyras yra, ką jis mėgsta ir 
ko ne, ir pradėti tikrinti jo vertybes. Jūsų užduotis - šmurkštelėti į 
draugužio vidų, susidaryti įmanomos arba ne bendros ateities vaiz- 
dą ir vėl ištrūkti, visam darbui sugaištant kuo mažiau laiko. 

Tarpinių pasimatymų formulė visai kita. Nors jie tebėra tiks- 
lingi, veiksmas plėtojasi daug lėčiau ir ne taip įtemptai. Tarpinių 

pasimatymų tikslas —- bendra judviejų patirtis, kuri padėtų visa- 
pusiškiau jį pažinti. Šiam tikslui pasiekti esama daugybės prie- 
monių. Nors tarpiniam pasimatymui reikia plano, jis neprivalo 
būti griežtas. Jei atrodys, kad dera, nedvejodama atitrūkite nuo 
jo. Jei atsiranda kokia netikėta proga, būtinai sumaniai ja pasi- 
naudokite. 

Kai Emė su Deniu atkako į parodos atidarymą (jos mintis), ji 
nebuvo numačiusi, kad dailininkas juodu pakvies į savo dirbtu- 
vę atšvęsti ir pasižiūrėti paveikslų kartu su nedideliu būreliu drau- 
gų bei kitų menininkų. Iš tiesų jie ketino eiti į restoraną, kuria- 
me buvo užsisakę staliuką. Bet dailininko pakviesti jie drauge 
praleido nepaprastą vakarą, kurio vėliau ilgai nepamiršo. Per pa- 
simatymą būkite nusiteikusi patirti netikėtus nuostabius dalykus, 
kurie padės giliau jį pažinti ir dar labiau judu suartins. 


7. Tarbiniam pasimatymui reikia atsarginio 

plano 

Gali būti ir atsitinka, kad kas nors nepavyksta, todėl visada 
verta turėti atsarginį planą. Ruošėtės eiti į botanikos sodą, o ką 
darysite, jei lis? Planavote apsilankyti Degas parodoje, o ką veik- 
site, jei eilė bus per ilga? Nesikrimskite, tiesiog prieš kiekvieną 
pasimatymą keletą minučių pagalvokite, ką galėtumėte veikti, 
jei pagrindinis planas subyrėtų. 


Tarpinio pasimatymo išbandymai 


Būtent! Išbandymai dar nesibaigė. Tiesiog dabar tikrinsite ki- 
taip. Flirtuodama aiškinotės esmines vyro savybes, labiausiai — 
patikimumą ir patrauklumą. Per vertinamąjį pasimatymą (ar pa- 
simatymus) toliau aiškinotės: ar jis kantrus? Ar romantiškas? Ką 
mano apie įsipareigojimą? Pridėjote dar keletą išbandymų savo 
pačios nuožiūra. Per tarpinius pasimatymus laikas pradėti ieškoti 

svarbesnių požymių — pagrindinių vertybių, kurias vyras privalo 
turėti, kad ryžtumėtės rimtai su juo draugauti. 

Tarpiniai pasimatymai neturi stokoti išbandymų, net jei jums 
to nebesinori. Susitikimai bus romantiški ir jam pasitaikys progų 
apsukti jums galvą. Atsižvelgdama į tai nepameskite blaivaus pro- 
to, nors jausmai ir lieptų liautis atidžiai stebėjus. 

Tikrindama vyrą per tarpinius pasimatymus mažiau klausinė- 
kite, o daugiau stebėkite. Pradedate gilintis į jo būdą, o tai nėra 
lengva. Pirmą kartą jį sutikusi, flirtuodama su juo taip pat mėgi- 
note ką nors sužinoti apie jo reputaciją: klausinėjote bendrų pa- 
žįstamų. Reputacija — ką apie jį galvoja kiti, o būdas - koks jis iš 
tikrųjų yra. Stebėdama jį galutinai suvoksite, koks tai žmogus. 

Įsidėmėkite: visa, ką jis be sąžinės graužimo daro kitiems, ga- 
liausiai ims be sąžinės graužimo daryti ir jums. Jei jis pasakoja, 
kad savo buvusią draugę apgaudinėjo, jai melavo, ja manipulia- 
vo, galite būti beveik tikra, kad ir jūsų laukia tas pat. Jei jis ne- 
paiso verslo etikos taisyklių, verta pamąstyti, kad ir su jumis tik- 
riausiai padoriai nesielgs. 

Atidžiai klausykitės ir to, ką jis jums sako. Per tarpinius pasi- 
matymus kai kurios moterys taip įsijaučia, kad patenka į rūką, 
kuris vadinasi „su manimi viskas bus kitaip“. Taip gali atsitikti 
net ir tada, kai vyras akivaizdžiai parodo, koks yra, koks buvo ir 
koks liks visą gyvenimą. Turite būti atidi. Kiek kartų teko guosti 
verkiančią draugę, kuri išsiskyrusi su vaikinu kalbėjo maždaug 
taip: „Aš privalėjau suvokti, kad jis niekada neįsipareigos. Juk 
vis sakydavo esąs ne iš tų, kurie veda“. Bent kartą tikriausiai te- 
ko girdėti tokią istoriją. Jei nepraleisite pro ausis to, ką vyras apie 
save kalba, ir vadovaudamasi savo kriterijais stebėsite jo elgesį, 
bus lengviau nuspręsti, ar verta toliau susitikinėti, ar geriau pasi- 
ieškoti kito. Neleiskite vyrui, neatitinkančiam svarbiausių jūsų 
reikalavimų, tapti „vienintele“ meilės ir draugystės viltimi. 

Dženifer tvarkėsi šauniai. Ji turėjo tikslų sąrašą ir tvirtai jo 
laikėsi. Ieškodama draugo ji ėjo į daugybę pasimatymų ir nesvy- 

ruodama mesdavo vyrus dėl priežasčių, kurios jai buvo svarbios. 
Ji buvo beveik metro ir aštuoniasdešimties centimetrų ūgio ir 
norėjo, kad vyras nebūtų žemesnis. Griežtai. Ji nerūkė ir nesvar- 
bu, kokiomis nuostabiomis ypatybėmis vaikinas būtų sublizgė- 
jęs: jei tik jis rūkė, iškrisdavo iš žaidimo. Į kitas savybes, pavyz- 
džiui, amžių, svorį, profesiją, ji žiūrėjo atlaidžiau. Dženifer gerbė 
savo poreikius, ir kai tik pastebėdavo, kad vyras paneigia pačius 
svarbiausius, išsyk jo nusikratydavo nepaisydama to, ką jam jau- 
tė - kad pernelyg neprisirištų prie „netikusio“ draugužio. 

Kai ateidavo laikas skirti tarpinį pasimatymą, Dženifer būdavo 
tikra, kad su tuo vyru verta bent jau pamėginti. Tačiau du pirmi 
tarpiniai pasimatymai buvo daugelio nevykusių draugysčių pabai- 
ga. Apie vieną vyrą Dženifer pasakoja: „Jis netgi gyrėsi man nu- 
sukdavęs mokesčius ir melavęs apie auditą! Supratau, kad jei džiū- 
gauja meluodamas valdžiai, kada nors džiūgaus ir meluodamas man. 
Po pasimatymo jam pasakiau: ačiū, man nebeįdomu“. 

Tikrindama vyrą per tarpinius pasimatymus nejįsijauskite taip 
stipriai, kad pražiūrėtumėte akivaizdžius jo tikrojo būdo bruo- 
žus. Klausykitės, ką jis sako, ir tirkite jo įpročius. Galvokite apie 
savo reikalavimus ir išdrįskite palikti vyrą, su kuriuo nebūtumėte 
laiminga. 


Ką reikia padaryti prieš tarpinį 
pasimatymą 


Skiriate tarpinį pasimatymą 

Darsyk primename: negalite juo pasikliauti. Ir po vertinamo- 
jo, ir po tarpinio pasimatymo pati turite pasirūpinti, kad kitas 
susitikimas būtų romantiškas. Po jūsų sumanyto malonaus pasi- 
vaikščiojimo zoologijos sode ir skanių pietų bei aistringo bučinio 
prie jūsų slenksčio vaikinas dažniausiai nesusipras, ką pasiūlyti 
kitam kartui. Jis paklaus bičiulių patarimo ir jums labai pasiseks, 

jei neteks eiti į ledo ritulio rungtynes. Tiesa, gali įvykti koks ne- 
įtikimas stebuklas ir jam kils romantiška idėja. Bet nepasikliau- 
kite vien juo. 

Įsidėmėkite: jei jis neišmano romantikos, dar nereiškia, kad 
jo negalima išauklėti. Ir jei jums teks būti jo mokytoja, nereiškia, 
jog jis beviltiškas arba kad su juo neverta prasidėti. Jam viskas 
puikiai seksis, kai tik pasipratins. Bičiulės skųsis, kad nėra gerų 
vyrų, O jūs džiaugsitės puikiu draugu, nes protingai rinkdamasi 
sugebėsite rasti ir atpažinti „nešlifuotą deimantą“. 

"Tačiau per tarpinius pasimatymus tą „deimantą“ reikės nušli- 
fuoti, o tai — jūsų švelnių rankų darbas. Pamąstykite, kas jums 
atrodo romantiška. Tą ir siūlykite veikti. Pateikiame galimų tar- 
pinio pasimatymo veiklos rūšių sąrašą. Kas iš jo patraukia? Kas 
atrodo romantiška? Kas tinka vietovėje, kurioje gyvenate? Išsi- 
rinkite vieną pasiūlymą ir pateikite jį vyrui, kai skirsite kitą pasi- 
matymą. 


Galimos pasimatymo vietos 
Ca Filmas nestandartiniame ar meniškame kino teatre 
Ca Gamta (jei su juo jaučiatės saugiai) 
Ca Išvyka į netolimą jaukų miestelį ar įdomų miestą 
Ca Saugi miesto dalis, kurioje abu retai lankotės 
Ca— Muziejus 
Ca Koncertas 
Ca— Prašmatnus restoranas 
Ca Ekskursija 
Ca Parkas, kur galima lesinti paukščius 
Ca Ledainė 
Ca Žaidimų parkas 
Ca— Botanikos sodas 
Ca Pasivažinėjimas užmiestyje 
Ca Planetariumas 
Ca Šokių klubas 

Ca Lauko kino teatras 

Ca Spektaklis 

Ca Zoologijos sodas 

Ca Jūrų muziejus 

Ca Valgio gaminimas jūsų ar jo namuose (tik jei jis nori!) 

Ca Vyno ragavimo vakarėlis 

Ca Pasivažinėjimas dviračiais 

C+— Humoro klubas 

Ca— Kokia nors turistų lankoma vieta, kur einate, tik kai 

turite svečių 
Sąrašą galima tęsti — čia tik pavyzdžiai. Per tarpinį pasimaty- 

mą reikia daryti tai, ko šiaip nedarote, eiti ten, kur paprastai nei- 
nate. Nėra jokio kito reikalavimo, tik kad susitikimas būtų kul- 
tūringas, malonus, su nuotykiais ar be jų ir kad patiktų jums abiem. 
"Tai lyg gyvenimo druska - galite nugyventi visą gyvenimą ir šito 
nenuveikti, bet jei nuveiksite, gyvenimas bus turiningesnis. Prieš 
skirdama savo draugui kitą pasimatymą, peržvelkite šį sąrašą. Ar 
jūsų mieste yra muziejus, į kurį norėtumėte nueiti? Gal šiuo me- 
tu ten atvežta paroda, kurią būtų įdomu pamatyti? Viską išsiaiš- 
kinkite, susižinokite smulkmenas, kad galėtumėte tiksliai perteikti 
savo draugui. Gal netoliese driekiasi gamtos draustinis? Gal ren- 
giamos išvykos pasižiūrėti ten gyvenančių paukščių? Pasiūlykite 
jam dalyvauti. Sugalvokite net kelis variantus. O kai ateis laikas 
skirti kitą pasimatymą (tuoj apie tai pakalbėsime daugiau), turė- 
site kelis apgalvotus romantiškus pasiūlymus. 


Kur ir kada prabilti apie kitą pasimatymą 


PER PASIMATYMĄ? 

Bene geriausia prabilti apie kitą pasimatymą, kol dar esate 
kartu. Tai ypač tinka draugystės pradžioje. Pabuvote su juo ma- 
žumėlę, jis neblogai išlaikė išbandymus, tačiau baiminatės, kad 
žuvelė neišslystų, taigi nusprendžiate iškart susitarti dėl kito kar- 

to. Tai visiškai pagrįsta. Tik žinokite, kad galbūt jis negalės iškart 
atsakyti. Gal dar nežino savo planų arba nepasiėmė užrašų kny- 
gelės. Jeigu sako, kad nėra tikras, nereiškia, kad jis jus atstumia. 
Tiesiog vėliau susisiekite telefonu ir pabaikite tartis. Bet dažniau- 
siai lengviau susitarti akis į akį. 


TELEFONU? 

Taip, galite paskambinti ir paskirti kitą pasimatymą. Visai pa- 
doru surinkti jo telefono numerį. Mes nustatėme, kad žmonės — 
ir vyrai, ir moterys — dažnai pernelyg sureikšmina skambučius. 
Mūsų nuolat klausinėja, ar dera skambinti ir kaip dažnai leistina 
skambinti. Atsakome: 1) skambinti visai padoru, 2) skambinki- 
te, kada norite. Neatidėliokite, nebijokite jam įkyrėti. 

Pagrindinė priežastis, dėl kurios ir vyrai, ir moterys nedrįsta 
skambinti — jie bijo pasirodyti nekantrūs. Ši baimė neleidžia jiems 
imtis neišvengiamos rizikos bendraujant su žmonėmis, ir jie lie- 
ka vieniši. Arba įklimpsta beprasmiškuose apmąstymuose: „Ar 
jau pakankamai ilgai laukiu? Praėjo viena diena. O gal dar die- 
ną palaukti? Aišku, taip ir padarysiu. Vienos dienos po susitiki- 
mo negana. Turiu ir jam suteikti galimybę paskambinti, jeigu 
jam patinku. Nereikia pasirodyti nekantriai“. Tai keista ir išgal- 
vota kova su savimi. "Tai tik bandymas pasiteisinti, kodėl nepa- 
darote dviejų paprastų dalykų, kad dar kartą pasimatytumėte. 
Juos galima padaryti bet kada ir visai nepasirodant nekantriai. 
Na, įsidrąsinsite? 

1. Surinkite jo numerį 

2. Kalbėkitės 

Tik tiek! Įsidėmėkite: vienintelė ir didžiausia priežastis, dėl 
kurios pasirodytumėte nekantri, yra ta, kad bijote pasirodyti ne- 
kantri. Kad skambutis nebūtų jūsų nekantrumo ženklas, turite 
tik nemanyti, kad skambinate iš nekantrumo. Taip nėra. Prie- 
šingai. Jis tikriausiai bus pamalonintas. Jei norite paskirti pasi- 
matymą, tik surinkite jo numerį ir kalbėkite. Išlaisviname jus iš 

begalinės baimės, dėl kurios atrodysite nekantri, kai jam paskam- 
binsite, arba dėl kurios viskas žlugs, jei ryšitės veikti. Jūs viską 
prasimanėte. Neįmanoma paskambinti „per anksti“. Tik padary- 
kite tai ir nesijaudinkite. 

Kai jis pakels ragelį, tiesiog pasakykite, ką ir kada siūlote veik- 
ti. Šypsokitės kalbėdama su juo - nuo to kitaip skamba balsas, jo 
maloniau klausytis. Neplepėkite per ilgai, nebent jis būtų didelis 
šnekuolis. Pataupykite kalbas kitam susitikimui —- pasimatymui, 
kurį paskyrėte. 


Romantiškų smulkmenų svarba 
 Prisiminkite kokią romantišką akimirką. Vaikščiojate su myli- 
muoju pajūryje saulei leidžiantis. Gulite su juo lovoje, klausotės, 
kaip jis kvėpuoja, ir stebite ryto saulės spindulio šokį. Kad ir kas 
tai būtų, toji akimirka tikriausiai pakeri smulkmenomis. Kiekvie - 
na smulkmenėlė buvo „kaip tik“. 

Romantiką kuria smulkmenos, o romantiškos akimirkos užbu- 
ria, kai visos smulkmenos susilieja į vieną „kaip tik“. Pasivaikščio- 
jimas paplūdimiu tobulas, temperatūra tobula, saulėlydis tobulas, 
tobulas smėlis tarp kojų pirštų. Arba gulint lovoje: saulė tobula, 
šviesa krinta tobulai, tobula patalynės klostė... netrūksta jokios 
smulkmenos ir niekas nekelia rūpesčių, niekas neblaško. 

Paskyrus pasimatymą verta apgalvoti ir mažmožius. Pamąstyki- 
te, kokių spalvų įausti į susitikimą, kad jis būtų dar smagesnis ir 
romantiškesnis. Jei iškylausite gamtos draustinyje, įsidėkite sausai- 
nių, sūrio ir vyno butelį. Jei traukiate į muziejų, numatykite neto- 
liese kokį restoraną. Vis klauskite savęs, ką padaryti, kad būtų dar 
smagiau, dar nepaprasčiau, dar labiau įsimintų. O susitikusi su drau- 
gu nustebinkite jį tomis žavingomis smulkmenomis. 


Geismų laisvė ir jos ribos 
Per tarpinius pasimatymus turite valdyti geismų proveržius. 
Kaip jau aiškinome, reikia tinkamai seikėti pergales ir bausmes. 

Moterys dažnai teigia, kad dar prieš pasimatymą verta nu- 
spręsti, kiek laisvės bus suteikta geismams. Marsė pasakojo: „Aš 
nusprendžiu, kad viskas turi vykti lėtai, bet vos pabučiavusi vai- 
kiną taip apkvaistu, jog kyla pagunda daugiau nebesivaldyti“. Ji 
pastebėjo, kad iš anksto apibrėžus geismų laisvės ribas labiau sek- 
davosi tvarkyti santykius taip, kaip reikalavo jos rimti ketinimai. 
„Žinau, kad esu linkusi atsiduoti per greitai, dar neišsiaiškinusi, 
ar su vaikinu galėčiau ilgai draugauti, - sako ji. - Kai man buvo 
dvidešimt, gerai buvo ir taip, bet dabar esu labiau subrendusi ir 
negaliu švaistyti laiko su vyriškiu, kuris mane greitai mes“. 

Jei nusprendėte iš anksto apibrėžti geismų laisvės ribas, pasa- 
kykite apie tai bičiulei ir pažadėkite, kad tų ribų neperžengsite. 
Pažadai kitiems žmonėms tesimi daug stropiau nei pažadai sau. 
Kai Marsė pažada savo draugei Dženet, kad sau ir vaikinui leis 
tik „pirmojo lygmens“ geismų laisvę, per pasimatymą ji žino, kad 
sulaužiusi pažadą nedrįs pažiūrėti bičiulei į akis. Nes pažadėjusi 
tik sau gali lengvai pamanyti: „Kas gi sužinos?“ ir leisti daug dau- 
giau, nei reikia jai pačiai. Jei pažadėsite kitam žmogui, pažadas 
neišnyks ir per pasimatymą išlaikysite nustatytas ribas. 

Dabar esate pasirengusi eiti į tarpinį pasimatymą. Suprantate, 
ką tai reiškia, kaip viskas vyks ir ką reikės daryti. Prisiminėte, 
kokių rezultatų norite, ir apibrėžėte ribas. Gal truputį jaudina- 
tės, bet nusiraminkite. Turite pagalbininkų, kurie išves jus iš ak- 
lavietės per tarpinius pasimatymus ir vėliau. 

Pirmyn! 

VL EN U O LLA EA 5 5 K YVRLOU S 


Kaip sužavėti 
vyrą Der 
tarpinį 
pasimatymą 


Pasimatymui pasirengėte, radote šaunią vietą, dėl visko susitarė- 
te. Susitinkate su savo draugu arba jis pas jus užsuka. Pamatote 
vienas kitą, pasižiūrite į akis... ir jūs jau kartu! 

Labai gerai, jei vaikinas jums patinka, su juo smagu ir jūs jį 
traukiate. Tačiau to nepakanka. Kad draugystė gyvuotų, reikia 
romantikos. O vaikinui romantika reiškia gundymą. Nusiteikite 
išmokti gundyti vyrą. 


Nuspręskite, ar norite veikti greitai 


Esama konkrečių veiksmų, kurių galite imtis norėdama gun- 
dyti veiksmingiau ir kartu nepasirodyti ištvirkusi ar pigi. Ką da- 
rysite ir ar labai skubėsite, priklausys tik nuo to, ar greitai pati 
trokštate būti sugundyta. 

Kai Marija ėmė draugauti su Deividu, jis jai labai patiko, bet 
kai kas ir kėlė nerimą. Mat jiedu gyveno tame pačiame keturių 
butų name ir jei santykiai būtų nuvylę, būtų daręsi nejauku kas- 
kart jį pamačius. Tačiau jis ją traukė ir atrodė, kad draugystė vi- 
sai įmanoma. Ji nepraleisdavo progos jį užkalbinti, o kai nusipir- 
ko naują komodą, kurią reikėjo užnešti į jos butą, pasinaudojo 
„pagalbos prašymu“ kaip įžanga ir pasibeldė į jo duris. Jis padėjo 
užnešti komodą, o ji pasiūlė pasilikti išgerti alaus, „kad galėtų 
atsidėkoti“. Truputį paplepėjus, ji garsiai pamąstė, ar jis nebūtų 
prieš su ja papietauti. Jis sutiko, ir santykiai buvo užmegzti. 

Vakarui baigiantis Deividas Marijai ėmė dar labiau patikti, 

tačiau ji nepamiršo, kad jei per greitai ir per veržliai vilios vyrą, 
kurio dar gerai nepažįsta, jų namas virs nesusipratimų židiniu. 
Todėl nusprendė veiksmus, kurių tuojau ir jus pamokysime, at- 
likti lėčiau ir taupiau. Ji nutarė leisti jam suprasti, kad juo domisi 
ir galėtų būti jo sugundyta, tačiau kartu aiškiai parodyti, kad nė- 
ra „lengvai pasiekiama“. 

Kita moteris, Dona, norėjo suvilioti Larį daug greičiau. Jie 
abu įsikūrė tame pačiame viešbutyje atvykę verslo reikalais į Hius- 
toną. Jis atvažiavo iš Taksono. Ji gyveno Čikagoje. Dona visai 
neketino su Lariu draugauti, tik troško vienos nakties nuotykio. 
"Tad nusprendė pasitelkti pačias išraiškingiausias mūsų siūlomas 
priemones. 

Kaip veržliai naudositės šiomis priemonėmis priklauso nuo 
to, ar labai skubate. Tai lyg bendravimo prieskoniai — jų nereikia 
per daug, nebent geidžiate mylėtis šią pat akimirką. Bendravi- 
mas su vyru — kaip maistas: juo daugiau prieskonių, juo aštresnis. 


Paprasti vyrų gundymo būdai 


Įsidėmėkite: kad ir kokia tiesmuka būtumėte, kai kurie vyrai vis 
tiek pernelyg drovėsis žengti pirmąjį žingsnį. Iokie vaikinai tik- 
riausiai yra nusvilę susitikinėjimo „karjeros“ pradžioje. Daugeliui 
vyrų yra atsitikę, kad moteris siuntė „aiškius signalus“, kurie nepasi- 
tvirtino. Tai pasitaiko ypač paauglystėje ir, deja, nemažai vyrų taip 
ir neatsigauna patyrę smūgį. Mūsų paskaitų dalyvis Stenlis pasako- 
jo, kad paauglystėje draugavo su mergina, kuri su juo flirtavo, eida- 
vo į pasimatymus ir netgi pabučiuodavo atsisveikindama. Tačiau 
kai jis panoro pabučiuoti ją aistringiau, ji įsiuto ir ėmė šaukti: „Ko- 
dėl vyrams vis atrodo, kad aš noriu su jais prasidėti?!“ Kitas vyriškis 
pažinojo merginą, kuri sykį visą vakarą pragulėjo ant jo sofos, pa- 
dėjusi galvą jam ant kelių, pasakodama savo geidulingas fantazijas, 
o paskui įtūžo, kai jis pabandė ją pabučiuoti. 

Tereikia keleto tokių įvykių, kad vaikinas nebesugebėtų tei- 
singai suprasti moters signalų — o beveik visiems vyrams tai yra 
nutikę bent vieną, bet dažniausiai daugiau kartų. Todėl teks pa- 
sistengti labiau ir veikti išraiškingiau, nei atrodo, kad reiktų. Tik 
taip pasieksite savo įtarų, kiautu apsišarvavusį draugą. 

Jei esate tokia moteris, kuri neflirtuoja ir vyrų negundo, galite 
atsikvėpti. Vienas iš pasimatymo privalumų yra tas, kad leidžiate 
laiką su vyru, kuris jūsų nepažįsta. Vyras, kuris jūsų nepažįsta, 
nežino, kad veik neflirtuojate ir nesielgiate gundomai. Jūsų veiks- 
mai — pačiai sau tokie neįprasti - jam neatrodys stebėtini. Jis pa- 
manys: „Ak, štai kokia ji!“ Jam tikriausiai netgi patiks. 

Taigi pirmyn, išbandykite šiuos gundymo būdus. Galbūt jie 
pasirodys keisti, bet pasikliaukite mumis: jam jie patiks. 


Būkite pasiekiama 

Kartojame dar kartą - turite būti pasiekiama. Jei nesuteikiate 
vyrui progos laimėti, jūsų santykiai eis velniop. Ir dar sykį prime- 
name (sakome primygtinai, kad suvoktumėte): būti pasiekiamai 
nereiškia pralaimėti vyrui ar leisti jam išlošti visas judviejų varžy- 
bėles. Tai reiškia leisti vyrui laimėti jūsų širdį, palankumą, pasi- 
gėrėjimą. Jei vyras negali laimėti jūsų širdies, palankumo ir pasi- 
gėrėjimo, draugystė pasmerkta žlugti net neprasidėjusi. Taigi gun- 
dydama vyrą būkite pasiekiama. 


Neskatinkite jo be priežasties 

Kuo labiau vyrą skatinsite, tikriausiai tuo labiau jam patiksite. 
Bet įsidėmėkite: pergalė vaikinui turi ir atrodyti pergalė, o ne 
koks nuolaidžiavimas. Jei vyrą apdovanosite nuolat ir be reika- 
lo, gresia pavojus sulaukti priešingų padarinių. Jei jis nejus, kad 
stengiasi norėdamas.laimėti (nes viską ir taip gauna), tai negalės 
ir didžiuotis pergale. Šitaip negerai. 

Turite išlaikyti vidurį: kad nebūtumėte nei per sunkiai, nei 
per lengvai laimima. Jei būsite pasiekiama per lengvai, jis nesi- 

jaus nepaprastas. Jam dingosis, kad pasiduotumėte bet kuriam. 
Jei būsite pernelyg išdidi, rizikuosite jam pasirodyti arba iš viso 
nepasiekiama, arba neverta tiekos pastangų. Nei viena, nei kita 
netinka. 

Apdovanoti vyrą reikia tada, kai jis ką nors suteikia — daž- 
niausiai kokį jausmą. Tiesiog nepamirškite įpročio mėgautis ma- 
loniais jausmais, kuriuos jis jums žadina, ir kalbėkite apie juos. 
Pasakykite, kas iš jo ar jo elgesio jus žavi ir kodėl jums tai svarbu. 
„Man patinka tavo apranga. Man taip gera būti su stilingu vy- 
ru“, „Ačiū, kad mane čia atsivedei“, „Tu toks išradingas (pritren- 
kiąs)“, „Tu toks romantiškas“, „Tavo akys labai vylingos“. Kai ap- 
dovanojate jį už tai, ką iš jo gaunate, jis pasijunta tikras laimėto- 
jas ir dėl to ima dar labiau jumis žavėtis. Juk jūs, šiaip ar taip, 
moteris, kurią įmanoma laimėti. Vyrai nedažnai tokių sutinka ir 
jiems atrodysite retas lobis — nes tikrai tokia būsite. 


Kalbėkite gundomais žodžiais 

Vieni žodžiai jausmingesni, kiti - ne tokie jausmingi. Žodžiai 
„šlapimas“, „užstatas“, „kontrolierius“ nėra tokie jausmingi, kaip 
„vylingas“, „patrauklus“, „aistringas“. Kad pasimatymas virstų vi- 
lione, pasistenkite kuo dažniau vartoti romantiškus žodžius, bet 
nepersistengti. Kitaip sakant, vartoti juos dažniau nei įprastai, 
bet kartu leisti pokalbiui tekėti laisvai. 

Štai romantiškų žodžių ir jų derinių sąrašas. Pratęskite jį savo 
sumanytais. 


Vylingas 
Patrauklus 
Pakvaišęs dėl... 
Romantika 
Liepsningas 
"Trokštamas 
Svajingas 

Geismingas 

Aistringas 

Jausti visu kūnu 
Neprilygstamas 
Egzotiškas 

Erotiškas 

Stebuklingas 
Nepaprastas 

Vienudu savo pasaulėlyje 


Dėmesio! Gal nutuokiate, kad esama žodžio, kuris gundo mo- 
teris, bet atstumia vyrus. Tas žodis - „meilė“. „Meilė“, kaip „iįsi- 
mylėti“, „įsimylėti, susituokti ir per amžių amžius būti vienas ki- 
tam ištikimiems“ - jei taip kalbėtų vyras, tikriausiai apsuktų jums 
galvą, tačiau jūs taip kalbėdama jo nesugundysite. Apie meilę 
pakalbėsite vėliau. Toliau skyriuje dar pamokysime, kaip įtraukti 
šį žodį į judviejų žodyną. 


„Per ilgai“ žiūrėkite jam į akis 

Kaip jau sakėme flirto skyriuje, „per ilgai“ žiūrėdama vyrui į 
akis sukuriate intymią aplinką ir pranešate vyrui apie savo ro- 
mantišką susidomėjimą juo. Bent retkarčiais kalbėdamasi susiti- 
kite su juo akimis. Tačiau tai ne spoksojimo varžybos. Įsidėmėki- 
te: griežtas, ilgas žvilgsnis dažniau suprantamas kaip agresyvus 
nei kaip gundantis. Bet net jei esate įpratusi bendraudama nie- 
kada nežiūrėti vyrui į akis, turėtumėte pabandyti nors retkarčiais 
žvilgtelėti. Taip jam parodysite, kad nebijote, o jei žiūrėsite atsi- 
palaidavusi, — dar ir tai, kad norite būti atvira ir nuoširdi. 

Jei pageidaujate vilioti sparčiau, „per ilgai“ išlaikykite žvilgs- 
nį. Nors kartą per pasimatymą užmegzkite akių ryšį ir nepaleiski- 
te žvilgsnio kokią sekundę ilgiau, nei norisi, o tada nukreipkite 
žvilgsnį į kitą veido dalį. Tai labai paslaptinga ir romantiška. Tai 
subtilus būdas priversti jį atverti savo „asmeninę erdvę“, paren- 

giantis jį artimesniam sąlyčiui vėliau. Tai tiesmuka jūsų roman- 
tiškų paskatų apraiška, tačiau ji tetrunka tiek, kad vyras nespėja 
pasijusti nejaukiai. 


Nužvelkite jo kūną 

Palaukite, palaukite! Prieš įsispitrėdama į jį kaip į kokį rau- 
menų kalną per Chippendale grupės pasirodymą suvokite, kad 
nužvelgti vyrą ir neatrodyti pigiai - delikatus menas. Viena ver- 
tus, jei labai akivaizdžiai žiūrėsite į jo kūną, vyras pamanys, kad 
esate lengvai prisiviliojama. Kita vertus, jei visai į jį nežiūrėsite, 
vyras įtars, kad nėra jums kūniškai patrauklus. Šią dilemą spręs- 
kite greitosiomis nužvelgdama jo kūną. Pažvelkite jam į akis, o 
tada greitai, per vieną dvi sekundes, perbėkite akimis visą jo kū- 
ną. Ir vėl žiūrėkite į akis. Taip padarykite kartą ar du per pokalbį 
ir jis supras, ką turite galvoje. 


Atsitiktinai jį palieskite 

Vyrai pastebi moteris, kurios juos liečia. Moteris, kuri kalbė- 
dama paliečia vyro plaštaką arba ranką, kai nori ką pabrėžti, gun- 
do daug labiau nei tokia, kuri religingai laikosi savo teritorijos ir 
elgiasi taip, lyg prisilietimas peržengtų kokią be galo svarbią ribą. 
Jei atsitiktinai, atsargiai paliesite vyrą, vėliau ir intymesni prisi- 
lietimai jam atrodys natūralūs. Jis įpras prie jūsų artumo ir pradės 
įsivaizduoti, koks džiaugsmas jo laukia, jei jus laimės. 

"Tokie prisilietimai greiti, švelnūs ir trunka tiek, kad jis nespė- 
ja pasijusti nejaukiai. Palieskite (ar net suspauskite) jo ranką, kai 
kalbėdama norite ką nors pabrėžti, ar palieskite nugarą eidama 
su juo prie stalelio restorane. 

Kartais moterys sutrinka ir pamato, kad nebemoka šio pa- 
prasto veiksmo. Jis lengvas: kai gestikuliuojate kalbėdama, jūsų 
ranka kartais nutolsta nuo kūno. Štai tada ir ištieskite ją dar to- 
liau, kad galėtumėte jį paliesti. 

Palieskite jo plaštaką 

"Tai stipresnis, veržlesnis veiksmas. Tiesiog akimirkai padėkite 
delną ant jo plaštakos, kai norite ką nors pabrėžti kalbėdama, 
palaikykite ją sekundę per ilgai, pažiūrėkite jam į akis ir patrau- 
kite ranką. 


Mirktelėkite jam 

Mirktelėjimas sukuria intymią aplinką tarp jūsų ir kito žmo- 
gaus. Mirktelėdama vyrui moteris užmezga ypatingą ryšį, sukuria 
akimirksnio pasaulėlį, kuriam priklauso tik ji ir jos švelnumo ob- 
jektas. Mirktelėdama vyrui parodote, kad jis nepaprastas. Mirk- 
telėkite greitai, juk ne garažo duris nuleidinėjate. Ir šypsokitės — 
čia nieko ypatingo, tik mirktelėjimas. 


Snabždėkite jam 

Šnabždesys galingas dėl daugelio priežasčių. Pirma, šnabždė- 
dama reikalaujate daugiau dėmesio. Jei nebus dėmesingas, jis jū- 
sų neišgirs. Antra, šnabždėdama sukuriate tik judviejų pasaulėlį. 
Trečia, šnabždėdama turite pasislinkti arčiau jo ir jis turi pasi- 
slinkti, kad išgirstų, ką šnabždate. Jei pasilenkiate per stalą jam 
pakuždėti, jūsų burna pavojingai priartėja prie jo ausies (nė ne- 
minint sustiprėjusios pagundos, jei dėvite palaidinę su gilia iš- 
kirpte). Tai intymu, bet kartu paprasta ir jums, ir jam. Neatrodo 
neįprasta ar keista. Dėl viso to jam vėliau nebus sunku romantiš- 
kai apie jus suktis arba suvokti romantišką jūsų elgesį. 


Veikite visu kūnu 

Jei stovėsite, sėdėsite, vaikščiosite ir judėsite taip, lyg būtumė- 
te kerinti ir pakerėta, labai paveikiai išreikšite žvalumą ir gyvy- 
bingumą, kurie taip traukia vyrus. Vis klauskite savęs: „Kaip aš 
sėdėčiau, jei būčiau be galo gyvenimo įaudrinta, kerinti ir pake- 
rėta?“ Taip ir judėkite. 

Užduokite jausmingus klausimus ir palaikykite 

gundomus pokalbius 

Kai gundote vyrą, siekiate, kad jis apie jus galvotų romantiš- 
kai ir geismingai ir kad elgtųsi tų minčių skatinamas. Pernelyg 
tiesmuka būti tikriausiai nenorite - galite jį atbaidyti, pasirodyti 
labai jau „pigi“ arba jis gali skausmingai jus atstumti. Turite kaip 
nors gudriau, atsargiau priversti jį mąstyti tą pat, ką ir jūs. 

To, ko jus pamokysime, nebūtinai prireiks kiekvieną kartą. 
Jausmingi klausimai ir gundomi pokalbiai nereikalingi, kai vyras 
taip įkaitęs, kad griūtų su jumis į lovą vos piršteliu pamojus. Bet 
vis dėlto moterys nėra be perstojo lepinamos galimybių paten- 
kinti savo geismus, kaip vyrai dažnai įsivaizduoja. Žinome, kad 
kartais būnate su vaikinu ir nenumanote, ar jis jūsų geidžia, ar 
ne. Žinome, kad kartais vaikinus tenka gundyti. Tokiais atvejais 
pasitelkite slaptą ginklą - jausmingus klausimus ir gundomus po- 
kalbius, - kad pakreiptumėte jo mintis reikiama linkme. Šios prie- 
monės ypač praverčia drovioms moterims, nes klausimus ir posa- 
kius galima įsiminti, pasipratinti juos garsiai sakyti ir atėjus tin- 
kamam metui iškalbingai vilioti tampa lengviau. 


APIE GUNDOMUS POKALBIUS 

Ar kada teko klausytis šlykščių pasakojimų? Sakysime, draugė 
perteikė savo negalavimo, sukėlusio vėmimą, pojūčius: smulkiai, 
su visomis detalėmis, po žingsnelį, nepraleisdama jokio niuanso. 
Ar pamenate, koks buvo tokio pasakojimo poveikis? Ar nepasi- 
jutote, tarsi jus taip pat pykintų? 

O ar nesinorėjo pertraukti pasakojimo apie baisią nelaimę, 
„nes klausydama ėmėte jausti nelaimės dalyvių išgyventą siaubą? 
Tikriausiai esate taip įsijautusi. Principas paprastas: klausytojai 
išgyvena pasakotojo perteikiamą jausmą. Štai kodėl pykina, kai 
draugė apibūdina savo ligą, ir nupurto šiurpas, kai kas nors pasa- 
koja apie nelaimę arba kruviną autoavariją. 

Norėdama sugundyti vyrą, kuris dar nėra įkaitęs taip, kad ne- 

pajėgtų atsispirti geismui, irgi pasinaudokite šiuo principu, tik at- 
virkščiai. Apibūdinkite jam jausmus, kuriuos norite pažadinti — 
romantiką, potraukį, riziką, susijaudinimą, geismą — tirštomis, ug- 
ningomis spalvomis. Klausimai ir jį turi priversti reikšti tokius pa- 
čius jausmus. Pasakojantis ir dalijantis šiais jausmais, jis ims juos 
išgyventi. 

Paprasta taisyklė: kai kas nors jums pasakoja, turite įsivaiz- 
duoti, kad suprastumėte, apie ką tas žmogus kalba. Jei asmuo 
apibūdins savo naują automobilį pasakydamas, kad tai raudonas 
mikroautobusas, būtinai jį įsivaizduosite. Net jei lieps neįsivaiz- 
duoti, vis tiek įsivaizduosite, kad žinotumėte, apie ką liepiama 
negalvoti. 

"Tas pat vyksta ir tada, kai pasakojate vyrui apie jausmus arba 
kai jis pasakoja jums. Norite to ar ne, jis išgyvens tą jausmą, kad 
suprastų, apie ką kalbate. Ar stipriai išgyvens, priklausys nuo to, 
ar vaizdingai pasakosite. Dabar smulkiai paaiškinsime, kaip tai 
padaryti. 


APIE JAUSMINGUS KLAUSIMUS 

Gundomo pokalbio pradžia - jausmingi klausimai. Teisingai 
užduoti, jie bene greičiausias būdas pasiekti tikslą — priversti jį 
romantiškai galvoti apie jus. Tai ne tik „pokalbio palaikymas“. 
"Taip užmezgate trokštamą ryšį. 

Jausmingi klausimai paprastai susideda iš trijų dalių: 

1. Pasiaiškinimo 

2. Perteikimo 

3. Klausimo 

Nors tai galioja ne visada ir nebūtina šias dalis sieti tokia tvar- 
ka, tačiau laikydamasi jos nesunkiai sukursite jausmingus klausi- 
mus ir imsite gundomai kalbėtis su draugu. 

Pasiaiškinimas — trumpai paaiškinkite, kodėl sumanėte užduoti 
tokį klausimą. Pavyzdžiui: „Mudvi su drauge neseniai apie tai 
šnekėjomės ir man įdomu, ką tu manai apie...“ arba „Vakarykštė 

televizijos laida man sukėlė minčių apie patrauklumą...“, arba 
„Pastaruoju metu man ypač smagu klausinėti žmonių apie ro- 
mantiką...“ 

Antra dalis — perteikimas. Prieš užduodama jausmingą klausi- 
mą trumpai perteikite jausmą, kurį norite jam sužadinti. Pavyz- 
džiui: „Buvo taip romantiška, jie nepaprastai traukė vienas kitą, 
viskas aplink tarytum įsielektrino, staiga juos apėmė nevaldoma 
aistra ir jie pirmą kartą pasibučiavo“ arba „Tavo širdis atsivėrė ir 
pajutai, kaip užvaldo aistra tai nepaprastai moteriai“. 

Trečioji dalis - pats klausimas. Pavyzdžiui: „Koks buvo tavo 
pirmas bučinys?“ arba „Ką romantiškiausio esi gyvenime paty- 
ręs?“ Dabar viską sudėkite ir išeis: 


Ca „Žinai, vakar per televiziją mačiau filmą apie du paaug- 
lius, kurie pamilo vienas kitą ir pirmą kartą bučiavosi. Taip 
jaudina, kai matai, kaip jie traukia vienas kitą, viskas ap- 
link tarytum įsielektrina, staiga juos apima nevaldoma aistra 
ir jie pirmą kartą pasibučiuoja. Aš pamaniau... Man smal- 
su, koks buvo tavo pirmas bučinys?“ 

Ca „Ar pameni, kaip pirmą kartą įsimylėjai? Atsimeni, vis- 
kas buvo taip nauja, nepatirta, taip nuostabu? Pirmą kartą 
supratai, kad kažkas geidžia tavęs, tavęs viso, tokio, koks 
esi. Ar galima tavęs paklausti, kaip tada buvo?“ 

Ca „Mano bičiulis Jonas pasakojo, kaip nuėjo į patį aistrin- 
giausią, patį karščiausią pasimatymą savo gyvenime. Buvo 
nuostabu. Įsivaizduok: tu su moterimi, kuri tau labai pa- 
tinka, ji labai graži. Jūs sėdit pasakiškame lauko restorane, 
žiūrite į ežerą. Girdi, kaip šiugžda jos drabužiai, kai ji juda. 
Ji maloniai kvepia, jos kvapas taip arti, kad beveik jauti jos 
skonį. Nė valgyti nesinori, tik sėdėti ir kvėpuoti tuo nepa- 
prastu jos odos aromatu. Na, jis taip pasakojo. Pasimaty- 
mas toks nuostabus: leidžiasi saulė, kyla mėnuo, sužiba 
žvaigždės, o judu tokie artimi. Ir tu ją palieti su tokia aistra, 

tokiu geismu, supranti? O kokia buvo aistringiausia tavo 
gyvenimo akimirka?“ 

Ca „Mudvi su drauge susiginčijome ir man įdomu, ką tu 
manai. Ar tiki meile iš pirmo žvilgsnio? Ar tau yra buvę, 
kad pamatei moterį, kažkas lyg trakštelėjo ir, nors susitiko- 
te pirmą kartą, atrodė, kad visada ją pažinojai? O gal po- 
traukį pradedi jausti pamažu? Ar taip yra nutikę?“ 

Ca „Ar tiki likimu? Kad kai kurie susitikimai, kai kurios pa- 
žintys nulemtos iš anksto? Esu tikra, kad patyrei tą išanksti- 
nio žinojimo ir bendrumo jausmą, kuris apima, kai pirmą 
kartą sutinki tam tikrą žmogų. Ar tau yra taip nutikę?“ 

Ca „Robertas, mano bičiulis, įsimylėjo. Taip smagu į jį žiū- 
rėti. Jis man pasakojo, kaip sutiko tą moterį ir pasijuto taip, 
lyg būtų pažinojęs ją visą gyvenimą. Įspūdis, lyg vienas ki- 
tam sakytų: „Ak, čia tu!“, nors jie ką tik susipažino. Ar esi 
kada sutikęs moterį ir pasijutęs taip, lyg visada ją būtum 
pažinojęs?“ 

Ca „Pamaniau, kad būtų labai smagu išvažiuoti atostogų, ir 
ėmiau visų klausinėti, ką gero jie yra nuveikę. Taip puiku 
klausytis apie idealias atostogas! Apie kokias atostogas tu 
svajoji?“ 

Ca „Žinai, įdomu, kad skirtingi žmonės pasijunta nepaprasti 
skirtingomis aplinkybėmis. "Tai yra kiekvienas turi savo bū- 
dą pasijusti nepaprastai: be galo mylimas, be galo artimas. 
Aš čia smalsauju: kaip tu supranti, kada labai patinki mo- 
teriai?“ 

Jei jums šie klausimai atrodo pernelyg asmeniški, klauskite apie 
vyrus, ne apie jį patį (kaip darėte flirtuodama). Jis vis tiek atsakys 
taip pat. Pavyzdžiui, užuot klaususi „Kaip tu supranti, kada labai 
patinki moteriai?“, paklauskite „Kaip vyrai supranta, kada labai 
patinka moterims?“ Bet kuriuo atveju atsakymas bus tas pats. 

Moterys dažnai mano, kad užduoti tokį klausimą reikia „tin- 
kamos“ nuotaikos. Sudėtinga, nes tokiems klausimams tinkama 

nuotaika sukuriama būtent tokiais klausimais. Užduodama šio- 
kios rūšies klausimus kurstote jausmingą nuotaiką, prie kurios dera 
gundomi pašnekesiai. Turite tiesiog ryžtis ir pradėti klausinėti. 

Ir dar —- ypač jei esate drovi ir beveik nežinote, apie ką su vyrais 
kalbėtis —- nesibaiminkite išmokti šiuos klausimus mintinai, tiesiog 
pažodžiui, kaip jie užrašyti. Labai skiriasi mūsų užrašytas klausimas 
apie pirmąjį bučinį ir paprasčiausias „Ei, tai koks buvo tavo pirmas 
bučinys?“, be jokio pasiaiškinimo ar perteikimo. 

Be to, neapšaudykite vyro visais klausimais iškart. Skambės 
dirbtinai. Juk nesate tardytoja. Elkitės subtiliai, pateikite šiuos 
klausimus tikslingai ir darysitės vis sumanesnė viliūgė. 


PARENKITE ATSAKYMUS Į ŠIUOS JAUSMINGUS KLAUSIMUS 

Kai užduosite jausmingų klausimų, jūsų draugas ne tik į juos 
atsakys, bet tikriausiai ir jūsų to paties paklaus. Tai ir yra gundo- 
mas pokalbis — kai vyras ir moteris klausinėja jausmingų, gundo- 
mų dalykų ir abu atsakinėja. Taigi jūs paklausite, jis atsakys, o 
tada: „O tau kaip? Koks buvo tavo nuostabiausias bučinys?“ 

Dažna klaida tokiais atvejais — tiesiog papasakoti apie roman- 
tiškiausius išgyvenimus taip, kaip ir buvo. Tai nėra blogai, tik 
vargu ar naudinga gundant. Jei norite jį suvilioti, turite papasa- 
koti savo jausmingą išgyvenimą arba tikros romantikos akimirką 
atsižvelgdama į jį. Štai dar viena proga išreikšti savo jausmus jam, 
ojis dar rimčiau susimąstys apie artimus ryšius su jumis. 

Elkitės taip. Pavyzdžiui, paklausėte draugo: „Koks jausmas, 
kai esi kam nors nepaprastai brangus?“ Jis atsako ir baigdamas 
priduria: „Štai taip. O kaip tu jautiesi, kai esi kam nors labai 
brangi?“ Vadovaukitės šiais nurodymais ir būsite neįkainojama. 


Atsakykite antruoju asmeniu. Tam pasitelkite frazę „Juk ži- 
nai, kaip būna, kai tu...“ Pavyzdžiui, atsakykite: „Gera jaustis kam 
nors labai reikalingai. Žinai, kaip būna, kai kas nors tave myli 
tokį, koks esi? Tu toks svarbus, toks puikus...“ Šiokius jausmus 

geriausiai apibūdinti esamuoju laiku. Taip jam lengviau dabar 
juos išgyventi, o ne tik prisiminti, kaip kažkada buvo. Sakykite: 
„Tuomet esi ramus ir leidi skleistis jausmams...“, o ne „Tuomet 
galėjai būti ramus ir leisti skleistis jausmams...“ Visaip gerai, bet 
esamuoju laiku paveikiau, taigi vartokite jį. 


Perteikite jausmą, kurį jam norite pažadinti. Dabar antruo- 
ju asmeniu apibūdinkite jausmus, kuriuos norite jam sukelti. Pa- 
vyzdžiui, aiškinkite: „Jautiesi, lyg ištirptum kitame žmoguje, ir 
taip gera. Judu tokie artimi, apima tokia aistra, regisi, kad metų 
metus vienas kitą pažįstat. Man tokios akimirkos pačios aistrin- 
giausios“. 


Kalbėkite apibendrintai. Jei pasakojate tikrą prisiminimą, ne- 
kalbėkite apie vyrą, su kuriuo buvote, ir kaip dėl jo ėjote iš pro- 
to. Antraip atstumsite savo dabartinį draugą. Sakykite: „Vakaras 
buvo nepakartojamas. Įsivaizduok: vaikščioji po žvaigždėm, oras 
nei per karštas, nei per šaltas, gėlės kvepia... Vėliau — geras vynas 
žvakių šviesoje... Viskas tiesiog tobula, supranti? Ir tokie bučiniai! 
Žinai, kai lūpomis palieti savo mylimojo lūpas ir niekaip nenori 
liautis...“ Nesakykite: „Buvau su Džoniu. Ak, koks vyras! Jis buvo 
toks nuostabus - jo kūnas buvo fantastiškas, ir jis vežiodavo mane 
ant savo Harley. Su juo vieninteliu patirdavau po kelis orgaz- 
mus!“ Šitaip sunaikinsite dabartinę pagundą. Kalbėkite apiben- 
drintai, kad draugas pasijustų jūsų potyrių bendrininkas. 


JAUSMINGUS KLAUSIMUS PAVERSKITE GUNDOMAIS 

POKALBIAIS 

Jei trokštate, kad jis pasijustų aistringai jūsų traukiamas ir keistai 
pakerėtas, turėsite palaikyti pokalbius aistringomis ir kerinčio- 
mis temomis. Jausmingus klausimus galima paversti gundomais 
pokalbiais - atsakant jam, kai jis smalsauja apie jus, ir užduodant 
pokalbį pratęsiančius klausimus. Pavyzdžiui, jei vyro pasiteira- 

vote: „Koks buvo aistringiausias tavo gyvenimo bučinys"“, jis gal- 
būt atsakys: „Su viena tokia mergina mokykloje“. Neleiskite jam 
čia sustoti! Nors atsakymą ir gavote, dėl dviejų priežasčių reikia, 
kad jis jį išplėstų. Pirma, reikia, kad jis papasakotų apie roman- 
tišką išgyvenimą, prisimintų, kaip tada jautėsi, ir imtų tą patį 
jausti dabar, šalia jūsų. Atgaivinęs prisiminimą jis trumpai grįš į 
praeitį ir tarsi iš naujo viską patirs. Antra, jums reikia žinių, ku- 
rios būtų naudingos, jei nuspręstumėte ir toliau jį gundyti. Jei jis 
nori prisipažinti, kas anksčiau jį jaudino, jūs, aišku, pageidausite 
išgirsti! Šitie klausimai padės pratęsti gundomą pokalbį; 

„Oho. Ir kas tave tada labiausiai jaudino?“ 

„Įspūdinga. Papasakok dar kelias smulkmenas“. 

„Žavu. Papasakok daugiau apie (ką nors iš jo prisiminimo)“. 

„Ir kaip tu jauteisi?“ 

„Neįtikima. Ar vėliau taip dar yra buvę?“ 


TRYS PAMOKOS PASIRENGTI KALBĖTI PER PASIMATYMĄ 

Susitikusi su vyru galite pradėti jaudintis. Palengvinsite sau 
užduotį, jei viskam, kam įmanoma, pasirengsite iš anksto. Todėl 
patariame prieš pasimatymą jausmingus klausimus ir atsakymus į 
juos pasirepetuoti garsiai. Žinoma, atrodo kvailai, bet labai pa- 
deda atėjus reikiamam metui palaikyti gundomą pokalbį. Pra- 
tindamasi iš anksto priprasite gundomai kalbėti, nurimsite ir im- 
site sklandžiau šnekėti. Po šių trijų pamokų jūsų jausmingi klau- 
simai ištirpdys bet kurį vyrą. 

Pirma, anksčiau pateiktus klausimus skaitykite garsiai, kol nors 
keletą išmoksite mintinai. Antra, įsivaizduokite jo atsakymus. 
"Tada garsiai kartokite pokalbį pratęsiančius klausimus. Trečia, 
pamėginkite balsiai atsakyti į savo pačios jausmingus klausimus, 
jei jis pasiteirautų jūsų. Jei garsiai pasirepetuosite, pamatysite — 
per pasimatymą būsite daug iškalbingesnė. 

Įsidėmėkite: ne visiems pasimatymams prireikia ilgų gundo- 
mų pokalbių. Jei jis jau dega geismu ir manote, kad ryšis pirma- 

jam bučiniui (ir jei pati tam pasiryšite!), jausmingi klausimai ir 
gundomi pokalbiai gali viską tik sugadinti. Bet jeigu dėl kokių 
nors priežasčių reikia sustiprinti žavesio kerus, jie padės. 


Būkite smagi 

„Būkite smagi“, kaip ir „gražiai elkitės“, yra nurodymas, kurį 
žmonės duoda nė nepaaiškinę, kaip jį įvykdyti. Mes patariame 
per tarpinius pasimatymus nepamiršti, kad vienas iš jų tikslų yra 
smagiai praleisti laiką, ir, jei tik susiklostys palankios sąlygos, links- 
minkitės į valias. Prieš pasimatymą įsidėmėkite visus šiuos nuro- 
dymus, bet vėliau leiskite sau atsipalaiduoti ir kartkartėmis viską 
pamiršti. Jei išmokote, jūsų smegenys neleis jums atsipalaiduoti 
per daug. Nebūkite stropuolė. Verta ieškoti progų pasilinksminti 
ir jomis naudotis. Viskas kartu padės sukelti trokštamą pagundą. 

Kai Liza ėjo trečiąsyk pasimatyti su Adamu, ji buvo nutarusi 
stiprinti santykius. Jis išlaikė daugelį išbandymų ir atrodė tinka- 
mas rimtai draugystei. Nors ir nebuvo geriausias pasaulyje flir- 
tuotojas, Liza išmoko nekreipti dėmesio į jo retas kvailystes ir 
džiaugėsi, nes vis geriau pažino nuostabų, šiltą, sumanų ir links- 
mą žmogų - Adamą. Po keleto pasimatymų ji nusprendė, kad 
reikia daugiau romantikos. Per pirmuosius susitikimus ji žiūrėda- 
vo jam į akis, dabar ėmėsi paveikesnio gundymo ir pradėjo „per 
ilgai“ į jas užsižiūrėti tikėdamasi, kad žvilgsnis labai jausmingas. 
Liza pasidarė dar labiau „pasiekiama“ nei anksčiau, atvirai juo 
gėrėjosi ir aiškiai sakydavo, kuo jai svarbios jo gerosios savybės. 
Ji vartojo daugiau gundomų žodžių, išdrįso užmegzti gundomus 
pokalbius klausinėdama apie pirmąjį bučinį, romantiškiausią 
akimirką ir netgi - apimta svaigulio — apie egzotiškiausią mei- 
lužę gyvenime. Liza kartą ar du per pasimatymą nužvelgė jo 
kūną žinodama, kad jis pastebi tą žvilgsnį. Ji atsitiktinai jį lietė 
ir spustelėjo jam ranką juokdamasi iš jo išdaigos. Ji mirktelėjo 
jam ir pasilenkė per stalą pašnabždėti jam į ausį (tą akimirką jis 
visas virpėjo ir ji galėjo spręsti, kad vos valdosi jos nepabučia- 

vęs). Per pasimatymą ji veikė visu kūnu: sėdėjo, stovėjo, judėjo 
kaip stipri, žvali, kerinti ir pakerėta moteris. Be to, leido sau ir 
pasilinksminti bei neapsisunkino pernelyg rimtai žiūrėdama į 
pasimatymą. 

Jai taip elgiantis, Adamas irgi įkaito. Ėmė dažniau ją liesti, 
žiūrėti į akis ir netgi keletą sekundžių palaikydavo jos ranką. Pa- 
simatymui baigiantis jis ėmė ją bučiuoti ir Liza galėjo leisti jam 
tiek, kiek pati norėjo. 


Po pasimatymo 


Nuspręskite, kad pasisekė kuo puikiausiai 

Suzana nueina į pasimatymą, o paskui nesijaučia vyrui pati- 
kusi arba mano, kad su juo greičiausiai nieko nebus, todėl labai 
graužiasi. „Kodėl aš niekam nepatinku? - verkšlena ji. —- Aš taip 
stengiuosi, ir vis tiek nieko neišeina. Tikriausiai niekada dau- 
giau neturėsiu draugo. Be to, esu per stora“. Ji taip viską išpučia, 
mąsto taip niūriai, kad neįstengia net įsivaizduoti, jog ne viskas 
prarasta. Siekiant kurti ir palaikyti rimtus santykius nepraktiška 
taip galvoti. Negalite sau leisti būti tokia pesimistė. Privalote iš- 
mokti visada sėkmingai bendrauti su vyrais, nesvarbu, ar jiems 
patinkate, ar ne, ar draugystė įmanoma, ar ne. 

Jūsų, ir niekieno daugiau, valia nuspręsti, kas yra sėkmingas 
pasimatymas. Jei esate kaip Suzana ir pasimatymas jums dingoja- 
si vykęs tik tada, kai vaikinas verčiasi dėl jūsų per galvą, maža to, 
yra nepriekaištingas būsimos rimtos draugystės bendrininkas, viską 
"apsunkinate daug labiau, nei dera. Tereikia, kad po, jūsų nuo- 
mone, sėkmingo pasimatymo ar bendravimo su vyru gerai jaus- 
tumėtės. Jūsų sprendimas, kad pavyko, turi padėti jums įžvelgti 
viską, kas buvo geriausia, o paskui pritaikyti tai kitam pasimaty- 
mui. Dažniausiai moterys kažkodėl mano, kad sėkmė - tai susi- 
pažinti ir paskirti nekalčiausią pasimatymą su šauniu, dėmesingu 

neurochirurgu, kuris myli vaikus ir nėra paskendęs darbuose, ir 
tai atlikti dera per vieną popietę. Arba dar kartais joms atrodo, 
kad jų išvaizda ir elgesys turi būti smulkmeniškai tobuli. Tokie 
sėkmės apibūdinimai pernelyg šykštūs, jais vadovaudamasi ne- 
susikursite nei trokštamo gyvenimo, nei bendrystės. Be to, šie 
tikslai nerealūs, net jei būtumėte gražiausia ir nuostabiausia mo- 
teris pasaulyje. Net ir joms pasitaiko suklysti, sugadinti pasimaty- 
mus, ir jas kartais atstumia vyrai. O kartu esama moterų, kurios 
pačios sau atrodo storos ir negražios, bet turi puikiausių draugų. 
Šios laimingos moterys žino tai, ko jūs galbūt ir nenumanote — 
kaip pačias baisiausias ir labiausiai žeminančias „nesėkmes“ pa- 
versti sėkme. 

Siūlome jums tokį apibrėžimą: sėkmė — tai bendravimas, iš 
kurio šio to išmokote. Tačiau nemąstykite ir pernelyg sudėtin- 
gai. Jei nors truputį pasimokėte iš nesėkmės, kitą kartą susiklos- 
čius panašioms aplinkybėms su kitu vyru daug lengviau tvarkysi- 
tės. O kitas kartas tikriausiai bus. 

Bekės požiūris labai skiriasi nuo Suzanos. Kad ir kaip susiklos- 
tytų aplinkybės, Bekė nusprendžia, kuo pasimatymas buvo ge- 
ras. Jei vyras pasitaiko aistringas savimyla, einąs iš proto dėl savo 
prabangaus automobilio ir vis pasakojantis istorijas, kaip „suma- 
lė į miltus“ verslo varžovus, Bekė tai suvokia kaip vertingą pa- 
moką. Galbūt įsidėmi, kaip iš anksto atpažinti tokius vyrus, o gal 
tiesiog pasinaudoja proga palavinti kantrybę. Jei po trečio susiti- 
kimo vyras prisipažįsta, kad nors anksčiau ir nemanė galėsiąs pa- 
sisakyti, dabar privalo jai atskleisti esąs vedęs, ji tikriausiai pasi- 
naudos šia patirtimi ir užglaistys didelę savo išbandymų prakti- 
kos spragą arba susigriebs anksčiau tikrinusi neatidžiai, nes jis 
atrodė „toks mielas“. Ji išmoks nekartoti klaidų ir dėl tokios pa- 
mokos pasimatymas bus pavykęs, nors jis baigsis ir ne taip, kaip 
tikėtasi. 

Jei pasiryšite kiekvieną pasimatymą laikyti vertinga patirtimi 
ir pamoka, jums neteks tapti santykių su vyrais auka. Bekė su- 

pranta, kad jei šio to pasimokė iš vaikino, kuris prisipažįsta esąs 
vedęs, ji nėra auka. Ji - bręstanti, vis daugiau sužinanti moteris ir 
jai sekasi bendrauti su vyrais. Reikia pridurti, kad nesąžininga 
teigti „išmokus“ ko nors destruktyvaus, pavyzdžiui: „Supratau, 
kad visi vyrai melagiai“ arba „Supratau, kad visada liksiu vieni- 
ša“. Turite išmokti ko nors vertingo. Pesimizmo ir savęs pasmer- 
kimo dingstys nėra vertingos. Reikia išmokti kai ko gero. 

Taigi kiekvieną santykių su vyru pamoką laikykite sėkme ir 
nesiilsėkite po susitikimo tol, kol neišsiaiškinsite, kuo ši patirtis 
buvo prasminga. Vis klausinėkite savęs: „Ką aš gero gavau?“ ir 
galiausiai suprasite. Tai laiduos jums sėkmę ateityje. Veržkitės sa- 
vo tikslo link, nenusivilkite ir nesustokite. Kiekvieną pasimaty- 
mą įvertindama kaip sėkmę atkakliai artinsitės prie savo svajo- 
nių bendrystės. 


Atmintinė po tarpinio pasimatymo 
Po tarpinio pasimatymo verta apmąstyti, ką ligi šiol nuveikė 
te. Štai pagrindinių tarpinio pasimatymo sudedamųjų dalių sąra- 
šas. Kurios iš jų sudarė jūsiškį susitikimą? 
Ar per tarpinį pasimatymą: 
Ca užtrukote ilgiau nei per vertinamąjį? 
Ca leidote vyrui pasijusti ypatingam? 
Ca— palankumu atsidėkojote už jo paslaugas? 
Ca gėrėjotės vyriškiu ir pasakėte jam, kuo jums svarbios jo 
gerosios savybės? 
Ca ištrūkote iš kasdienės tvarkos ir aplinkos? 
Ca— sužinojote, kuo jis aistringai domisi? 
Ca gėrėjotės jo aistringu pomėgiu! 
Ca turėjote atsarginį planą? 
C> nebuvote pernelyg priklausoma nuo plano? 
Ca- tikrinote vaikiną pagal savo kriterijus? 
Ca stebėjote jo būdą? 
Ca pastebėjote, ar jis lengvai bendrauja su kitais žmonėmis? 

Ca išsiaiškinote jo nuomonę apie įsipareigojimą? 

Ca pasimatymą paskyrėte tinkamoje romantiškoje vietoje? 

Ca papildėte pasimatymą romantiškomis smulkmenomis? 

Ca apsibrėžėte geismų laisvės ribas? 

Ca— nusprendėte, ar norite veikti greitai? 

Ca buvote „pasiekiama“? 

Ca— vartojote gundomus žodžius? 

Ca uždavėte jausmingų klausimų ir palaikėte gundomus po- 

kalbius? 

Ca „per ilgai“ žiūrėjote jam į akis? 

Ca nužvelgėte jo kūną! 

Ce atsitiktinai jį lietėte? 

Ca lietėte jo plaštaką? 

Ca— mirktelėjote jam? 

Ca šnabždėjote jam? 

Ca veikėte laikysena ir judesiais? 

Ca buvote smagi? 

Ca nepamiršote savo tikslo? 

Ca— nesiskundėte jam kitais vyrais? 

Ca nekalbėjote liūdnomis temomis, pavyzdžiui, apie smurtą? 

Ca nepasikliovėte vien juo dėl pasimatymo sėkmės? 

Ca neėmėte į širdį jo netakto? 

Po pasimatymo derėtų sau užduoti šiuos klausimus, nes tada 

nepamiršite to, kas jums svarbiausia. Taip niekur nenuklysite nuo 
savojo tikslo. 


Nuspręskite, ar draugausite toliau 

Vienas iš svarbiausių darbų po pasimatymo - patikrinti vyrą 
pagal savo reikalavimų sąrašą ir pažiūrėti, kaip jis atitinka rei- 
kalavimus. Jums tikriausiai magės šį darbą praleisti. Galbūt pa- 
norėsite, kad „santykiai klostytųsi, kaip likimas lems“, arba išsi- 
gąsite, kad vaikinas netiks pagal sąrašą. Dėl šito nesijaudinki- 
te, mes viską sutvarkysime. Bet į kriterijų sąrašą pasižiūrėti po 

tarpinio pasimatymo reikia. Nors keletą minučių turite nusi- 
leisti ant kietos žemės, kad ir koks nuostabus bei romantiškas 
atrodė pasimatymas. 

Dabar gali ateiti į galvą pakeisti sąrašą arba mesti vaikiną ir 
pasiieškoti kito. Pavyzdžiui, jei vaikinas jums labai patinka, ta- 
čiau nėra jūsų numatytos amžiaus grupės, galbūt nuspręsite, kad 
amžiaus reikalavimą galima pakeisti. O gal nutarsite, kad būtent 
šito reikalavimo keisti nevalia. Jei nekeisite reikalavimo, žinoki- 
te: ir toliau su juo matydamasi bei draugaudama vis tiek keisite 
reikalavimą. Jei tikrai taip svarbu, kad šis poreikis būtų paten- 
kintas, turite atsikratyti vaikino ir pradėti susitikinėti su kitu — 
kuo greičiau, tuo geriau. 

Tikriausiai nuspręsite, kad vaikinas - šaunus, ir reikalavimą 
galima pakeisti. Puiku. Keiskite. O tada toliau vertinkite drau- 
gužį, kol peržiūrėsite visą sąrašą. Jei vyras atitinka (arba dėl jo 
norisi keisti sąrašą) užtektinai jūsų reikalavimų, veikiausiai jis — 
jūsų būsimasis. Tada toliau romantiškai skrajokite padebesiais. 
Viskas klojasi gerai. 


DVYLIKITIAS SKYRIUS 


Kantrybė 
1 VyTŲ 
IŠSLUgOjimo 
menas 


Sveikiname! Flirtavote, ėjote į vertinamuosius pasimatymus ir 
su bent vienu draugužiu pasiekėte tarpinių pasimatymų pakopą. 
Laikas mokytis išsaugoti vyrą. 

Išsaugojimas — viskas, ką darote, kad gerai jaustumėtės ben- 
draudama su vyru. Šis rūpestis puoselėja besiskleidžiančią drau- 
gystę, kad ji nepaskęstų klampynėje, vadinamoje gyvenimu. 


Išsaugojimas ir išsisukinėjimas 


Nuolat stiprinti santykius — ne taip paprasta. Kartais teks ir 
prisiversti. Kai kurioms moterims rūpintis draugyste — beveik tas 
pat, kas mokėti mokesčius ar keisti automobilio alyvą. 

Moterys randa daug pasiteisinimų, kodėl nesistengia puoselė- 
ti besimezgančios draugystės, ypač jos pradžioje. Jos išsisukinėja. 
Tokios kaip Suzana sako: „Paskambinčiau jam, tiesiog paklaus- 
čiau, kaip sekasi, bet dabar labai neturiu laiko. Daug darbo, ir 
vaje! Kad galėčiau siekti vyro, turiu numesti dešimt svarų. Be to, 
tai vyras turi moteriai skambinti! Jei aš jam paskambinčiau, atro- 
dytų keistai. Prakeiktas patriarchatas, moterys visai negali pasi- 
reikšti!“ Matote, esame girdėję visus pasiteisinimus. 

Kitos moterys nesistengia rūpintis, nes nori, kad draugystė 
įsipliekstų „savaime“, joms svetima mintis, kad romantiką reikia 
kaip nors prisišaukti. Jei esate tokia, gal pabandykite suvokti, 
kad bijote taip pat kaip ir visos jūsų seserys, ir kad tą baimę 
reikia pripažinti bei įveikti. 

Išsisukinėjate dėl vienintelės priežasties: bijote bendrauti su 
kitu žmogumi, nes galite nukentėti. Nieko keista, kad bijote, tik 
neleiskite baimei jūsų sulaikyti. Jei nestiprinsite to pradinio ryšio 
su vyru, tai baimė pasirodyti nekantriai, būti atstumtai ir įskau- 
dintai apsunkins bet kokius įmanomus jūsų santykius, o jūs tei- 
sinsitės neturinti laiko ar esanti per stora. 


Pastiprinimų dažnis 


Kai pasiryžtate puoselėti draugystę su vyru, imate vartoti tai, 
ką bihevioristai vadina „pastiprinimu“. Pastiprinimas - atlygis, 
malonus jausmas už tai, kad subjektas padarė, ko buvo prašo- 
mas. Pavyzdžiui, šuniui duodant skanėstą kaskart, kai jis atbėga 
šaukiamas vardu, pastiprinamas jo elgesys - komandos vykdy- 
mas. Pamažu šuo pradeda atbėgti iškart, kai tik yra pašaukiamas, 
nes žino, jog paklusdamas gaus mėgstamą pastiprinimą. 

Reikia suprasti ir tai, kad vaišinamas skanėstu kiekvieną kartą, 
kai tik pašauktas atbėga, šuo aptings. Jo reakcija bus: „Na ir kur 
skubėti? Galiu atbėgti kada panorėjęs ir gausiu skanėstą“. Nuolati- 
nis pastiprinimas po kurio laiko liaujasi buvęs veiksmingas. 

Šitai galbūt pati pastebėjote bendraudama. Ar kada pažino- 
jote žmogų, kuris vis taip pat mėgino parodyti jums dėmesį? Įsi- 
vaizduokite, kad vieną rytą kuris nors bendradarbis nei iš šio, 
nei iš to atneša jums puodelį puikios kavos, vos spėjate atsisėsti 
prie stalo. Tikriausiai pasijustumėte ypatingai ir džiaugtumėtės, 
vėliau dieną sutikusi tą žmogų. Jį sietumėte su maloniu jausmu, 
„kurį suteikė dovana. 

Bet dabar įsivaizduokite, kad tas pats žmogus kiekvieną rytą 
tiksliai kaip laikrodis atneša jums kavos, nė karto nepamiršdamas. 
Pradžioje turbūt labai džiaugtumėtės. Paskui imtumėte vis mažiau 
stebėtis. Galiausiai beveik išvis nebekreiptumėte dėmesio. Gal net 
pradėtumėte skųstis, kad mėgstate visai ne tokią kavą, ar supyktu- 

mėte, jei kurią dieną jos negautumėte. Savaimingai pereitumėte 
nuo džiaugsmo, kurį suteikia kasdienės dovanos, prie įpratimo, 
kai jos atrodo įprasta gyvenimo dalis ar netgi prigimtinė teisė. Tai 
būdinga reakcija į nuolatinį, nesikeičiantį pastiprinimą. 

Rizikuojate, kad taip atsitiks ir vyrui, jei nuolatos jį lepinsite do- 
vanomis ir dėmesiu ar nepelnytai skatinsite. Pradžioje reikia dažnai 
vyrą pastiprinti: taip jį įpratinsite džiaugtis jus pamačius. Bet po ku- 
rio laiko nebedera taip dosniai švaistyti pagyrų ir dėmesio, jei norite, 
kad jie liktų veiksmingi. Elgesio žinovai tai vadina „daliniu pastipri- 
nimu“. Ne kiekvieną savaitę ir ne po kiekvieno pasimatymo nu- 
siunčiate jam atviruką. Ne kiekvieną kartą jam apsilankius vaišina- 
te. Flirtuojate su juo ne kas dieną tuo pačiu laiku ir ne tą pačią 
savaitės dieną. Nepastoviais intervalais leidžiate jam nuostabiai jaustis, 
todėl susitikimai visada jaudina ir žavi naujumu. 

Tina puikiai geba pastiprinti. „Kai tik pradedu susitikinėti su 
vyru, verčiuosi per galvą, kad jis kuo dažniau būtų patenkintas, — 
sako ji. - Tačiau vėliau galima nustatyti saiką. Nors dažnai būnu 
su juo maloni, tačiau geresnių rezultatų pasiekiu nestiprindama 
jo ypatingomis dovanomis kaskart susitikus“. Svarbiausia - sau- 
gotis bet kokio pastiprinamo elgesio, kuris tampa įpročiu. Ne- 
pražiopsokite dalykų, kuriuos visada darote norėdama jį pama- 
loninti. Ne visada jį vaišinkite, ne visada užeikite pas jį į darbą 
kas trys dienos. Kaitaliodama pastiprinimų dažnį pasieksite daug 
geresnių rezultatų. 


Seši būdai, kurie padės prasiskverbti į 
vyro širdį ir mintis 
Padėjome jums suprasti, kas yra draugystės puoselėjimas, kam 


jis reikalingas ir kaip reikia elgtis. Dabar duosime keletą konkrečių 
patarimų, kaip išsaugoti besiskleidžiančią romantišką draugystę. 

Visa tai jūs ir šiaip darytumėte, jei būtumėte įsimylėjusi, o ju- 
du taip trauktumėte vienas kitą, kad abu eitumėte iš proto nuo 
geismų. Jei šios būsenos dar nepasiekėte, dėmesio - taip elgda- 
masi ne tik jam labiau patiksite, bet ir jis jums labiau patiks. Ne- 
nustebkite, jei po šių veiksmų rimtai prie jo prisirišite. 


1. Meilės laiškeliai 

Palyginkime svaiginamus meilės laiškus, kuriuos vyrai rašo mo- 
terims, su tais, kuriais moterys apsuka galvas vyrams. Meilės laiškas 
moteriai turėtų būti neilgas, poetiškas ir meilus. Juo reikia kalbėti 
apie nuostabius jausmus, artumą ir neįtikimą intymaus ryšio pojū- 
tį. O meilės laiškas vyrui turėtų būti trumpas, šiek tiek poetiškas ir, 
jei tik įmanoma, juo reikia užsiminti apie kūnišką meilę. 

Taip, apie ją. Nors mūsų patarimas vyrams paprastai yra nieko 
pernelyg gašlaus meilės laiškuose nerašyti, jūs verčiau prasitarki- 
te apie ką nors truputį jaudinančio, antraip jūsų meilės laiškas 
patiks jam maždaug taip, kaip patinka vakare susirangyti su ryžių 
paplotėlių maišeliu ir žiūrėti kokį mergišką filmą, pavyzdžiui, „Plie- 
nines magnolijas“ (Steel Magnolias). Viskas neblogai, tik kad ne 
jo skonio. Jei neįstengiate užsiminti apie kūnišką meilę, užsimin- 
kite bent apie aistrą. Įprastas meilės laiškas susideda iš keturių 
dalių. Štai kaip jos surašomos į vieną: 


PIRMA, PRIPAŽINKITE, KOKS JIS NUOSTABUS 

Pagirkite jo vyriškumą. Kuo tikslesnis komplimentas, tuo ge- 
riau. Pavyzdžiui, geriau parašyti: „Iavo pilkose kaip plienas akyse 
spindi jėga ir aistra, kuriomis aš jaučiu tave degant kiekvieną kar- 
tą, kai prisiliečiu“ nei vien paminėti, kad jo „akys tikrai gražios“. 


ANTRA, PRISIPAŽINKITE, KAD SU JUO NUOSTABIAI 

JAUČIATĖS 

Dėkodama už jo suteiktus malonius jausmus dar kartą įver- 
tinsite jį kaip patikimą aprūpintoją. Parašykite visai paprastai, 

pavyzdžiui: „Būdama su tavimi jaučiuosi tokia nepaprasta. Tik 
norėjau tau už tai padėkoti“. 


TREČIA, PARAŠYKITE KĄ NORS GEISMINGO AR BENT JAU 

AISTRINGO 

Taip jį įkaitinsite. Aišku, jam džiugu, kad nuteikia jus malo- 
niai ir deramai tvarkosi. Aišku, jis laimingas, kad laimi jūsų širdį, 
ir jam smagu matyti, jog leidžiatės palenkiama. Bet meilės laiškui 
to nepakanka. Kad pakurstytumėte jo susidomėjimą jumis ir no- 
rą jūsų siekti, turite parašyti ką nors geismingo. 

Pavyzdžiui, tarkite: „Aš vis prisimenu tavo lūpas, liečiančias 
manąsias, kai pirmą sykį pasibučiavome. Vis iš naujo tai išgyve- 
nu ir trokštu dar“. Arba: „Vis svajoju apie palaimą, apimsiančią 
tave, kai galutinai suartėsime“. 

Kaip stipriai parašysite, priklauso nuo to, ar toli norite eiti per 
kitą susitikimą. Jei ketinate kitą kartą su juo mylėtis, galite rašyti 
labai drąsiai, pavyzdžiui: „Labai laukiu penktadienio, kai gamin- 
siu tau vakarienę. Aš ir pusryčius puikiai ruošiu!“ O jei tikitės 
pirmojo bučinio ar šiek tiek glamonių per kitą pasimatymą, bū- 
kite santūresnė. Tuomet rašykite: „Tikiuosi, kad tavo lūpos taip 
pat saldžiai bučiuoja, kaip ir kalba“. Šiaip ar taip, parašėte kai ką 
geismingo, - jis atsipeikės, susigriebs ir nekantriai lauks kito susi- 
tikimo. 


KETVIRTA, PARAŠYKITE, KAD NORITE VĖL SUSITIKTI 

Parašiusi apie kūnišką artumą pridurkite nekantriai laukianti, 
kada vėl jį pamatysite. Po tokio laiško jis bus tinkamai nuteiktas 
ir pasirengęs veikti. 


2. Elektroninis paštas 

Gaukite visų jums patinkančių vyrų elektroninio pašto adre- 
sus. Elektroninis paštas — puiki priemonė romantiškiems laiškams 
rašyti, taip jį pamaloninsite ir sujaudinsite, bet kartu neįkyrėsite. 

Elektroniniu paštu galima romantiškai šnekučiuotis, be to, 
turėsite galimybę iš anksto gerai parinkti žodžius ir kruopščiai 
pertikrinti laišką prieš jam jį pamatant. Elektroniniu paštu gali- 
ma rašyti meilės laiškus, o jei jis mėgsta taip bendrauti, galima 
užduoti ir romantiškus klausimus, kuriuos anksčiau aptarėme. 
Elektroninis paštas puikiai tinka palaikyti draugystę pasakojan- 
tis istorijas apie pirmąjį bučinį ir pirmosios meilės išgyvenimus. 

Tačiau reikia jus ir perspėti dėl susirašinėjimo elektroniniu 
paštu. Vyrams, daug labiau negu moterims, internetas yra visų 
pirma tarptautinė pornografijos kaupykla. Jūsiškis gal ir nesuge- 
bės gerai rašyti, nebus įpratęs prie ilgų elektroninių laiškų, bet 
tikriausiai interneto ryšį laikys tiesiu keliu į kūniškas aistras. To- 
dėl apie seksą veikiausiai prašneks greičiau, nei jūs pageidausite. 
Šiaip ar taip, naršydamas po internetą jis dažniausiai galvoja apie 
kūniškas aistras, taigi ir apie jus svajos panašiai. 

Antra, elektroniniais laiškais ir pati galite prabilti gašliai anks- 
čiau, nei tikėjotės. Juk smagu, jaudina, viskas regisi išgalvota, tai 
kodėl gi neišdrįsus ir nenusiuntus jam ko nors uždegančio? To- 
dėl, kad su juo susitikinėjate. Jis nėra nepažįstamasis, kurio nie- 
kada nepamatysite. Pernelyg įsiaistrinusi elektroniniais laiškais 
paspartinsite ir savųjų santykių raidą gal netgi labiau, nei norė- 
tumėte. | 

Išeitis —- atidžiai save prižiūrėti, kai rašote draugui romantiškus 
elektroninius laiškus. Keletas geismingesnių gaidelių - nieko blo- 
go, tik atsiminkite, kad per kitą susitikimą suartėsite maždaug 
tiek, kiek suartėjote elektroniniais laiškais. 

Rašydama vyrui elektroninį laišką nepamirškite anksčiau pa- 
"teiktų meilės laiškų taisyklių. Jei jis mėgsta elektroninį paštą, 
būtinai su juo susirašinėkite. Ir atsiminkite: elektroniniais laiš- 
kais nedera peržengti tų ribų, kurių nepageidaujate peržengti 
gyvenime. 

3. Gėlės 

Džimas pradėjo draugauti su Sendi ir po pirmosios meilės nak- 
ties gavo nuo jos gėlių. Jam tai neatrodė keista, priešingai, jis 
apsidžiaugė. „Su ja aš ir taip jaučiausi laimėtojas bei aprūpinto- 
jas, man nereikėjo to įrodinėti nepriimant dovanos, - pasakojo 
jis. - O ji taip šauniai sumanė, aš nė trupučio savęs nekaltinau, 
kad pirmas to nesugalvojau“. 

Nereikia leisti daug pinigų gėlėms. Paprastutė puokštelė ar 
kokia ramunė, laiškelis ir sauja šokoladinių saldainių tiks ne blo- 
giau (o gal net geriau) nei rožių puokštė ir kainuos pigiau. 

Pakalbėkime apie rožes: draugystės pradžioje (o gal ir nieka- 
da) rožių vaikinui nesiųskite. Dauguma vyrų yra matę, kaip stip- 
riai jos veikia moteris. Jie pastebėjo, kokios jos reikšmingos. Jei 
įteiksite vaikinui rožę ar jų puokštę, užduosite jam galvosūkį - jis 
susimąstys, ką tai galėtų reikšti. Jis nežinos, ką jos reiškia, bet įtars, 
kad kažką norėjote tuo pasakyti. Jis susirūpins, kad tai reikšmin- 
ga, kad jūs į jį taikotės daug rimčiau, nei jis norėtų. Ką daryti? 
Nedovanokite rožių. Išspręsta. 

Tinka gėles įteikti, jas palikti vaikinui namie ar darbe arba nu- 
siųsti. Jei nešite jas į namus, eikite tada, kai tikrai žinote, kad jo 
nėra, arba paskambinkite ir pasakykite turinti jam šį tą - gal galė- 
tumėte minutėlę užeiti? Jei įreikdama gėles su juo susitinkate (dar- 
be ar namie), pabūkite tik minutėlę. Nesisvečiuokite per ilgai, ne- 
bent jis prisispyręs prašo. Tiesiog įsmukite, pradžiuginkite jį ir išbė- 
kite. Jei liksite ilgiau, imsite galvoti apie savo reikmes bei emocijas 
ir lauksite iš jo pagyrų už puikią staigmeną. Nieko čia blogo, bet 
ne toks jūsų tikslas. Kai norite pamaloninti, galvojate apie jo jaus- 
mus, taigi greitai įlendate, pradžiuginate jį ir vėl išbėgate. 


4, Dovanos ir atvirukai 

Dovanos vyrams skiriasi nuo dovanų moterims. Miela dova- 
nėlė, kokią jūs nupirktumėte, jam tebūtų bevertis šlamštas, ku- 
riam reikėtų rasti vietą, ir pranašas tų dienų, kai judu galiausiai 

gyvensite kartu ir jam amžinai maišysis jūsų daiktai. Gerai, gal 
ne taip baisiai, bet vyrai ir moterys tikrai skirtingai supranta do- 
vanas. Šitas skirtumas buvo pabrėžtas sename Dilbert komikse. 
Pirmame paveikslėlyje pavaizduota moteris, gavusi atviruką nuo 
mylimojo. Ji šūkteli: „Ak, kaip nuostabu, aš amžinai jį saugosiu!“ 
ir priglaudžia prie širdies. Paskui nupieštas vyras, gavęs atviruką 
nuo savo draugės. Jis perskaito, apsidžiaugia ir sako: „Ačiū!“ Pa- 
baigoje jis plėšo atviruką į šiukšliadėžę, o ji persigandusi žiūri. 
Drykst, drykst, drykst. Štai kur tikriausiai atsidurs visi atvirukai, 
kuriuos jam siųsite. Jis apsidžiaugs ir išmes. Bet jei padovanosite 
jam kokį niekutį, jis nežinos, ką su juo daryti. Išmesti negalima, 
čia juk tikras daiktas. Kita vertus, kur jam dėti agato akmenį 
arba statulėlę su įrašu „Nepaprastos akimirkos“, kuriuos jam pa- 
dovanojote? Pasistatyti ant kavos stalelio? Juokaujate! 

"Tad kaip? Nedovanoti jam nieko? Ne, tiesiog dovanokite tai, 
kas jam bus naudinga, arba tai, kas savaime virs šiukšlėmis. Kaip 
jau sakėme, atvirukai vyrams atrodo iškart šiukšlės, taigi jie pui- 
kiai tinka meilės laiškams. Gėlės irgi gerai, nes po savaitės ar 
dviejų pačios virsta šiukšlėmis. Jis jomis pasidžiaugia ir meta lauk. 

Vyras įvertins, jeigu tai, ką jam nupirksite, bus naudinga. Ta- 
čiau prieš nutardama gerai pagalvokite. Visų pirma turite dova- 
noti tai, kas jam bus naudinga, o ne tai, kas bus naudinga jums, 
kai viešėsite pas jį. Tinklelis arbatai nėra gera dovana vyrui, jei 
vienintelė jo namuose geriate arbatą. Nupirkite jam arbatos tin- 
klelį, tačiau nevadinkite to dovana. 

Antra, jei draugui žadate pirkti tai, kas jam atrodo naudinga, 
dėmesio: gal jis tą daiktą jau įsigijo arba tiksliai žino, kokio mo- 
"delio ar firmos ta prekė turėtų būti. 

Dažnai geriausia dovana vyrui - maistas. Jis naudingas, nes jį 
galima valgyti. Ir suvartotas virsta šiukšlėmis. Padovanokite jam 
ką nors skanaus, o laiškelyje parašykite, kad valgydamas galvotų 
apie jus, ir tai bus romantiškiausia dovana jūsų draugui. 

5. Ir toliau leiskite jam laimėti savo širdį ir 

pripažinkite, kad puikiai jus aprūpina 

"Tai jau turi būti jūsų antroji prigimtis. Vyrą skatinate leisdama 
jam pasijusti jūsų laimėtoju ir aprūpintoju. Nenustokite to dariu- 
si vien todėl, kad jau pasiekėte tarpinių pasimatymų pakopą - iš 
tiesų turėsite nesustoti tol, kol draugausite. Kadangi draugystė 
truks visą gyvenimą, verčiau pratinkitės. 


6. Kūniška meilė 

Kūniška meilė - didžiausias įmanomas vyro pastiprinimas ir, 
aišku, būdas pakurstyti draugystės ugnį. Tai didžiausias apdova- 
nojimas, kokį tik galite vyrui suteikti. Ši žinia neturėtų jūsų ste- 
binti. Juk žinote, ką daryti. 


Nebe taip oficialiai 


Prašom susipažinti: šeima! 

Kada jį supažindinti su šeima? Dažniausiai pristatyti draugą 
šeimai atrodo labai reikšminga. Ir jums tikriausiai taip atrodys — 
tai bus ženklas, kad jūsų santykiai stiprėja ir kad jie gali būti pa- 
tvarūs. Kadangi tai taip svarbu, atidėkite vyro supažindinimą su 
šeima bent kelis mėnesius, kol įsitikinsite, kad draugystė stiprėja. 
Nereikia, kad kas mėnesį atvestumėte po naują vyriškį ir nepa- 
grįstai tvirtintumėte namiškiams, kad jis — „tas vienintelis“. Ši- 
taip neteksite jų paramos ir palaikymo. Prieš pakylėdama drau- 
gystę į aukštesnį lygmenį ir pristatydama draugą šeimai, palauki- 
te, kol įsitikinsite draugystės tvirtumu. 


Jo ir jūsų bičiuliai 
Susipažinti su vienas kito bičiuliais visai ne taip reikšminga 


kaip su šeimomis. Susipažinusi su jo bičiuliais netgi galėsite dar 
kartą jį patikrinti. Ar noriai jus jiems pristato? Kaip su jumis 

elgiasi, kai leidžiate laiką bičiulių draugijoje? Kokie jo santykiai 
su bičiuliais ir koks jų požiūris į jį? Iš to nemažai sužinosite apie 
jo būdą. 

"Tačiau supažindindama jį su savo bičiuliais galite ir prisivirti 
košės. Didžiausia bėda - jūsų draugams jis gali nepatikti, tada jie 
ims spausti jus, kol ir jūs sudvejosite, kad ir koks šaunuolis tas 
vaikinas būtų. Tonis, vienas iš mūsų paskaitų dalyvių, tai patyrė. 
Jis su Šena draugavo tris savaites ir turėjo keturis tarpinius pasi- 
matymus. Ji dievino jį. Jiedu karštai mylėjosi, buvo panašūs, jis 
išlaikė jos išbandymus ir gyvenimas buvo puikus. Šena jį supa- 
žindino su geriausia drauge Gvena ir čia prasidėjo bėdos. Gve- 
nai Tonis nepatiko. Ji nepasitikėjo juo, jai atrodė negerai, kad jis 
turi savo verslą, jai nepatiko jo papuošalai ir tai, kad lauke jis 
atsisagsto marškinius, jai dingojosi, kad Tonio žinutės Šenos at- 
sakiklyje pernelyg šiurkščios. Gvenos pastabos privertė Šeną su- 
abejoti, ar ją pačią Tonis žavi, ir ji paliko jį. 

Bičiuliai galbūt jums padės spręsti apie vyro būdą ir tai, ar jis 
patikimas, tačiau jie gali kritikuoti per stipriai ir rasti visokiausių 
smulkmenų, prie kurių įmanoma prikibti. Pagalvokite, ar jūsų 
bičiuliai gebės būti atviri, bet nesugadinti judviejų santykių. Jei 
ne, nesupažindinkite jų su savo vaikinu, kol santykiai dar nepa- 
tvarūs. O jei manote, kad jie įstengs būti objektyvūs, supažin- 
dinkite iškart. 


Kaip pasakyti „Aš tave myliu“ 

Vyrai viską painioja. Jie painioja ištikimybę ir santuoką (apie 
tai pakalbėsime vėliau, kai prieisime prie „įsipareigojimo sando- 
rio“), o žodį „meilė“ painioja su spąstais, kuomet santykiai susta- 
barėja, o jūs įkyriai prie jų kabinatės. Ir jie teisūs. (Juokaujame.) 

Nemanykite, kad jei jis nesisako mylįs, tai ir nemyli. Tikriau- 
siai myli. Panašu, kad vyrai įsimyli daug dažniau negu moterys — 
būtent todėl jiems tenka išmokti daug griežčiau tramdyti jaus- 
mus. Vyrus gąsdina emocinė priklausomybė, atsirandanti dėl lyti- 

nių santykių. Jie per stipriai prisiriša ir daug greičiau, nei buvo 
tikėjęsi. Kad nebūtų per daug pažeidžiami, jie išmoksta nejsi- 
jausti. Ir jiems puikiai sekasi išlaikyti atstumą. 

Nežinia, ar suprasite šią logiką, bet kai vyrui ištariate: „Aš 
tave myliu“, nepaglostote jam širdies. Tai veikiau skamba kaip 
įsakymas. Dažniausiai po „Aš tave myliu“ eina „Kodėl tu manęs 
nemyli labiau?“ Jei jis patyrė, kad meilė moteriai yra prievolė, o 
ne užtarnauta sėkmė, tai kuo greičiau spruks nuo jūsų ir jūsų 
troškimų. 

Geriausia meilės prisipažinimo apsauga nuo tokių bėdų - jo 
neišpūsti. Tegu jis nebūna reikšmingas ir sudėtingas. Antraip tik 
išgąsdinsite vyrą. Prisipažinkite džiaugsmingą akimirką, ištarkite 
lyg netyčia ir elkitės, lyg nieko nebūtų įvykę. 

Žinokite: kai esate su vyru, jis vis žvalgosi į jus tikrindamasis, 
ar viskas gerai, — ne tiek klauso jūsų, kiek stebi jūsų elgesį. Tai 
ypač pasitvirtina sakant „Aš tave myliu“. Kai judu džiūgaujate ir 
šėlstate, per juokus prisipažinkite „Aš tave myliu“ — taip jo ne- 
prislėgsite. Kita vertus, jei priremsite jį žvilgsniu prie sienos, reikš- 
mingai ištarsite „Aš tave myliu“ ir viltingai lauksite, jis pasijus 
sugautas. Neskriauskite jo. Neuždarykite jo savo meilės spąstuo- 
se. Tai visiškai beprasmiška. 

Jei versite vyrą prisipažinti, kad jus myli, neišvengiamai baigsis 
taip kaip Valerijai, bandžiusiai prispausti savo užsispyrusį drau- 
gą: „Aišku, myliu. Juk nebūčiau su tokia pusėtinos išvaizdos, 
vidutinio amžiaus moterimi, — nors galiu turėti jaunesnę ir karš- 
tesnę, - jeigu tavęs nemylėčiau“. Ji prirėmė draugą ir gavo skau- 
dų smūgį. Ir jums taip nutiks, jei versite vyrą prisipažinti meilę. 

Jei trokštate, kad draugas dažniau kartotų jus mylįs, visiškai 
beprasmiška jį versti. Jei jums atrodo, kad vyras per retai sako 
„Aš tave myliu“, ieškokite, kaip jis tai praneša be žodžių. Iš ko- 
kių jo veiksmų suprantate, kad jus myli? Atkreipkite į juos dė- 
mesį ir neįsitverkite taip žodžių „Aš tave myliu“. Jei nerandate 

akivaizdžių meilės įrodymų, pamąstykite, gal tikrai jis jums abe- 
jingas ir laikas jį mesti. O jei randate, mylėkite jį tokį, koks yra, ir 
neverskite nuolatos prisipažinti. 


Septynios barnio su vyru pakopos 


Per tarpinius pasimatymus pasitaiko bėdų. Turint galvoje, kiek 
daug laiko jūs praleidžiate kartu ir kaip didėja judviejų lūkesčiai, 
tikriausiai esate labiau įsitempę nei paprastai. Jis kiūto savo pa- 
saulėlyje mąstydamas, kokių nesąmonių prišnekėjo, nerimauda- 
mas, ar jums smagu, ir svarstydamas, kada pavyks pamatyti jus 
nuogą. Jūs tikriausiai kiūtote savo pasaulėlyje mąstydama, ar ju- 
du tinkate vienas kitam, ar ne, ar jam smagu, ir svarstydama, ką 
jis pamanys, kai pamatys jus nuogą. Iš viso to ir kyla bėdos. 

Judu galite susipykti ir teks apie tai pasikalbėti. Gal jis įširs. 
Gal jūs įširsite. Kad ir kas atsitiktų bendraujant, išeitis visada ta 
pati. Turite išklausyti jį ir neišrėžti, kad jis neteisus. Jei atrodo 
būtina, ir jūs pasakykite savo nuomonę, viską išsiaiškinkite ir 
taikiai bendraukite toliau. Vėliau daug daugiau pakalbėsime apie 
problemų sprendimą, o kol kas — tarpinių pasimatymų barnių 
sprendimo pagrindai. | 


1. Išklausykite jį 

Kai vyrai nusiminę, jiems dažniausiai reikia, kad juos kas nors 
(jūs) išklausytų. Laiku pasipasakojus apie bėdą, rūpestį ar nesusi- 
pratimą dažniausiai viskas greitai praeina. Tiesiog išklausykite jį 
nepertraukdama ir neaiškindama, kad jis klysta. Jei išklausysite 
ir nekritikuosite, jis tikriausiai greitai nurims. 


2. Pakartokite, ką jis pasako 
Vyras nori, kad ne tik jį išklausytumėte, bet ir kad gerai su- 
prastumėte viską, ką jis sako. Kai kartojate jo mintis, turite gali- 

mybę pasitikslinti, ko nesupratote, ir parodyti, kad atidžiai klau- 
sotės. Taip irgi padėsite jam atslūgti. 

Dažnai mes iš tikrųjų negirdime, ką kitas žmogus sako. Karto- 
dama paskui vyrą geriau jį suprasite. Pradėkite taip: „Tuoj pažiū- 
rėsim, ar aš teisingai tave supratau“. Taip nieko neiškreipsite, - o 
juk kiekvienas linkęs viską aiškintis savaip. Jei jis teigia kokią 
akivaizdžią nesąmonę, pavyzdžiui: „Man labai nepatinka, kai iš 
namų skambini darbo reikalais, nors esame kartu“, ko gero, iš- 
kreipsite šią mintį. Tikriausiai atsakytumėte maždaug taip: „Aiš- 
ku. Tuoj pažiūrėsim, ar aš teisingai tave supratau. Tu sakai esąs 
žinduklis, kuriam nerūpi mano darbo reikalai“. Iš tikrųjų jis ne 
taip sakė. Taigi jis jus pataisys ir šitaip aiškinsitės, kol suprasite, 
ką jis iš tiesų norėjo pasakyti. Galiausiai suvoksite, kad jis nesakė 
esąs žinduklis nei kad jūsų neremia, nei kad jam į jus nusispjaut, 
nei dar ko nors, ką pridūrėte pati. Galiausiai suvoksite, kad jis 
tik prisipažino nemėgstąs, kai iš namų skambinate darbo reika- 
lais, kadangi esate kartu. Tik tiek. 

Tikrai verta kartoti, ką vyras pasakė, kol viskas paaiškės. Tol, 
kol manysite, kad sakė esąs žinduklis, kad jam į jus nusispjaut ar 
dar ką nors, ką pati išsigalvojote, būsite išgirdusi ne jo žodžius. 
Atsakydama ne į jo žodžius sėsite milžiniško nesusikalbėjimo sėk- 
las. O atsakydama į jo žodžius malšinsite barnio audrą. Jis pasijus 
išgirstas ir nerimo debesys išsisklaidys. 


3. Padėkokite jam 

Net jei jo kalbos jus pykdo, net jei manote, kad viską, kas 
įvyko, jis pats nudažė tamsiomis, niūriomis spalvomis, padėkoki- 
te jam, kad panoro (ir išdrįso) su jumis pasikalbėti. Pasakyti jums, 
kas jį erzina, jo požiūriu, labai pavojinga. Vyrai dažniausiai būna 
išauklėti viską gniaužti savyje, kol sprogsta. Nusiėmęs nuo pečių 
tokią naštą jis pasijus laisviau ir taps jums dar artimesnis. O kai 
atsipalaiduos, nebe taip atkakliai ginsis. 

4, Išdėstykite ir savo nuomonę 

Šitą padarykite tik po to, kai pakartojote, ką jis sakė, nieko 
neiškreipėte ir jam padėkojote. 

Dažniausiai daug ir nereikia sakyti. Aišku, kad jis perdeda. Aiš- 
ku, elgiasi aikštingai. Bet paprastai viską įmanoma tiesiog pamiršti 
(žr. šeštą pakopą). Ne kartą pastebėsite, kad protingiau padaryti 
nuolaidą ir neišdėti visko, ką manote, bet puoselėti draugystę. 

Kita vertus, yra dalykų, kuriuos pasakyti būtina. Štai nesudė- 
tingos gairės „valyvai“ kalbėtis su vyru. 


SUSITARKITE DĖL APLINKYBIŲ 

Neverta ginčytis dėl to, ko, vieno iš jūsų nuomone, iš viso 
nebuvo. Jei pykstate, kad jis pavėlavo, o jis tvirtina, kad atėjo 
sutartu laiku, nelabai pagrįstai kaltinate jį nedėmesingumu. Ar- 
ba viską pamirškite, arba ginčykitės dėl laiko, kada jis žadėjo 
ateiti. Jei nesutariate dėl faktų, apie faktus ir turite kalbėtis. 


SAVO NUOMONĖS NELAIKYKITE FAKTU 

Tai tiesiog žudo santykius. Tai, kad jis nedėmesingas, nėra 
faktas. Tai jūsų nuomonė. Faktas (jei dėl to sutariate) yra tai, kad 
jis žadėjo ateiti 18.30, o jums teko laukti iki devynių. Jei pareik- 
šite: „Aš iš proto kraustausi dėl tavo nedėmesingumo“, daug grei- 
čiau sukelsite barnį nei sakydama: „Kai pažadi ateiti pusę septy- 
nių, o nesirodai iki devintos, man atrodo, kad elgiesi nedėme- 
singai“. Skirtumas toks, kad savo nuomonę pateikdama kaip 
savo nuomonę tiesiai ir aiškiai išreiškiate, ką manote. O pateik- 
dama ją kaip faktą tvirtinate Tiesą, kurią pajėgus įžvelgti tik Die- 
vas. Aišku, kad draugas ims prieštarauti. Jūs irgi prieštarautumė- 
te, jeigu jis taip kalbėtų. Tai, kad jis niekšas, nedėmesingas ar 
kad žodžiuojasi vien norėdamas jus įžeisti, nėra faktai. Tai jūsų 
nuomonė, jūsų vertinimas. Gal jis teisingas, gal ne, bet tai ne 
faktas. Kažkodėl žmonės nurimsta, kai savo nuomonę pripažįsta- 
te esant šališką, ir dar labiau įširsta, jeigu ją laikote šventa Dievo 

tiesa. Savo nuomonę laikykite nuomone ir numalšinsite barnį, 
išrėžkite ją kaip vienintelę tiesą — ir kaskart įpilsite žibalo į ugnį. 


PASAKYKITE, KAIP JAUČIATĖS 

Bardamasi su vyru apie jausmus kalbėkite paprastai. Minėkite 
tik pagrindinius: linksma, liūdna, bijau, pikta, gėda. Tiek turėtų 
užtekti. Kalbėsite sudėtingiau — už padarinius neatsakome. 


5, Žadėkite, atsiprašykite, prašykite 

Jei įveikėte pirmąsias keturias pakopas, jis tikriausiai aprimo. 
Jei manote, kad dera, pažadėkite daugiau niekada nedaryti to, 
kas jį supykdė. Būtinai atsiprašykite ir už tai, ką padarėte įsikarš- 
čiavusi ir dėl ko jį suerzinote. Niokojantis jūsų neapgalvotų žo- 
džių ir veiksmų poveikis paprastai neteks galios tiesiog atsipra- 
šius. Jei reikia, atsiprašykite. 

Ir prašykite: pasisakykite, ko norite, paklauskite, ko jis iš jūsų 
norėtų. Prašykite paprastai, pavyzdžiui: „Būk geras, nevėluok, 
jei jau pažadi ateiti tam tikru metu“ arba jausmingiau, pavyz- 
džiui: „Noriu tau rūpėti“. Su vyru geriau seksis aiškiai išreiškus, 
kokio elgesio pageidaujate - jei tik jis įstengtų taip elgtis. Taip 
pat galite iš jo reikalauti pasižadėjimų ir atsiprašymų. 


6. Viską pamirškite 

Jei jis pyko, tikriausiai jūs irgi. Kaip įmanoma greičiau pamirš- 
kite barnį ir imkitės ko nors kito. 

Dėl bet kokių rimtų santykių kartkartėmis reikia aukotis. Ne 
visada paskutinis žodis bus jūsų, ne visada suskubsite prisipažin- 
ti, kas jus erzina. Mąstykite taip: kas svarbiau - kiekvieną kartą 
nuodugniai iškloti, ką jaučiate ir galvojate, ar turėti tikrą draugą 
ir gerai su juo sutarti? Kuo lengviau pajėgsite aukotis ir kuo grei- 
čiau pamiršite nesutarimus, tuo gražesnė bus draugystė. 

7. Pakeiskite temą 

Jei jis pasakė beveik viską, ką norėjo, ir jūs pasakėte beveik 
viską, ką norėjote, kuo greičiau liaukitės. Neliepiame nešiotis 
akmens kišenėje, bet baikite bartis, kai ateina laikas. Viena iš 
didžiausių moterų klaidų - jos nenori susitaikyti. Jos nori kapsty- 
tis vis giliau ir giliau. Nedarykite taip. Leiskite vyrui — ir sau pa- 
čiai — atsikvėpti, tegu barnis praeina. 


Išvada 


Per tarpinius pasimatymus ima aiškėti, kaip klostosi jūsų san- 
tykiai. Vis atidžiau jį tikrinate, vis ilgiau būnate kartu, vis geriau 
jį pažįstate. 

Supratote, ko norite. Išsiaiškinote, kur yra vyrų, ir daugeliu jų 
pasidomėjote. Atstūmėte juos dėl svarbių priežasčių, nepabėgo- 
te dėl to, kad nemoka flirtuoti ar nesužavėjo iš pirmo žvilgsnio. 
Maloniai juos skatinote ir kartais elgėtės šalčiau, skyrėte vertina- 
muosius pasimatymus, o dabar su vienu ar keletu pasiekėte tarpi- 
nių pasimatymų lygmenį. Jūs vis artimesni. Gal jau mylėjotės. 
Gal jį pamilote. 

Bet palaukite! Čia dar ne rimta draugystė! Jis neįsipareigojęs. 
Jis nėra ištikimas. O jūs vis pastebite po kokį nedidelį trūkumą. 
"Truputį atitokite ir pagalvokite apie bėdas, kurių pridaro vyras, o 
tuomet kalbėsime apie „įsipareigojimo sandorio“ sudarymą ir įgy- 
vendinimą. Tada ir prasidės tikroji bendrystė! 


TRYLIKTAS SKYRIUS 


Sunkumai ir 
rūpesčiai 


„Jei nėra įsipareigojimo, laikas trauktis“ 
Larry Flynt, Esguire, kovas, 1999 

Rūpesčiai, nesutarimai, ginčai, sunkumai. Tai neišvengiama be- 
veik visų santykių dalis. Kiekvienoje įpareigojančioje santykių 
su vyru pakopoje gali iškilti keblumų. Šis skyrius nugramzdins 
jus į pragaro gelmes — santykių bėdas ir rūpesčius — ir vėl iš jų 
išvaduos. Kalbėsime apie sunkumus, atsirasiančius greičiausiai dėl 
jūsų kaltės, o tada aptarsime ir būdus, kaip vyras pridarys rūpes- 
čių. Tebūnie šis skyrius pirmoji pagalba įsižiebus konfliktui ar 
atsidūrus painioje padėtyje, į kurią jus nublokš bendravimas su 
vyru. Pradėkime. 


Pragariški basimatymai 


Būna taip 

Zoja jaudinosi eidama į pirmąjį pasimatymą su Džeikobu. Džei- 
kobas buvo gražaus stoto, patrauklus ir protingas profesorius, ku- 
rį ji sutiko prieš keletą savaičių vakarėlyje. Juos daug kas siejo ir 
jie nepavargdami šnekučiavosi apie politiką, meną ir madą. Džei- 
kobas buvo tikras Renesanso žmogus. Jis atrodė susidomėjęs Žo- 
ja, bet ji nebuvo tuo tikra. Prieš išeidami iš vakarėlio jiedu sutarė 
susitikti išgerti kavos, ir artėjant pasimatymo dienai Zoja vis la- 
biau troško jį išvysti. 

Zoja atrodė puikiai. Ji vilkėjo aptemptą sijoną ir palaidinukę 
su gilia iškirpte. Jautėsi esanti žavinga. Į kavinę atvyko anksti ir 
kantriai laukė Džeikobo. Jis atvažiavo sutartu laiku... su kita mo- 
terimi. 

— Čia mano mergina Lyna, — pasakė jis Žojai. — Pamaniau, 
kad neprieštarausi, jeigu pasiimsiu ją kartu. 

— Žinoma, ne, - atsakė Zoja akimirksniu suvokdama, kad jos 
planai visiškai žlugo. Jie trise susėdo ir Zoja iškart pastebėjo, kad 
Lyna su Džeikobu elgiasi valdingai ir reikliai. 

Džeikobas pasisuko į Zoją ir tarė: 

— Mūsų pokalbis vakarėlyje buvo toks nuostabus ir aš supra- 
tau, kad tu ir Lyna tikriausiai rasite bendrą kalbą. 

Zoja jautėsi nepatogiai ir buvo nuliūdusi. Jie trise vangiai kal- 
bėjosi apie nuobodžią politiką. Po kelių minučių Džeikobas pa- 
kilo nuo stalo ir tarė: 

— "Turiu pasiruošti rytojaus paskaitai. Tikiuosi, tau ir Lynai bus 
įdomu viena kitą pažinti. Lynai reikia naujų draugų. 

Džeikobas išėjo pro duris palikęs Zoją kęsti vieną baisiausių 
valandų gyvenime — kalbėtis su Lyna apie jos gyvenimą ir jos 
santykių su Džeikobu sunkumus. „Jaučiausi kaip kvailė. Buvau 
apsirengusi gundomai. Svajojau geriau pažinti Džeikobą. Koks 
menkysta“. Nereikia nė sakyti, kad nė vieno iš jų Zoja daugiau 
niekada nematė. 


Būna ir taip 

Darija nebuvo įgudusi vaikinų viliokė. Jai buvo daugiau kaip 
dvidešimt, tačiau ji visuomet pernelyg drovėdavosi ir bijodavo 
eiti į pasimatymus. Mokykloje buvo stropuolė ir apie susitikinėji- 
mą niekad rimtai negalvojo. Nors susitikinėjo su keletu vaikinų, 
visuomet elgdavosi pasyviai: palikdavo viską spręsti jiems ir nie- 
ko iš jų nereikalaudavo. 

Darija sutiko Semą koledže per chemijos paskaitas. Jis buvo 
devyniolikmetis, egzotiškos išvaizdos ir atrodė tikrai jai simpati- 
zuojantis dėl nepaaiškinamų priežasčių. Per pirmąjį pasimatymą 
jiedu nuėjo į restoraną. 

— Patiekalai buvo nuostabūs, - padėkojo Darija. 

Bet tada jis tarė: 

— Tu sumoki už pusę, ar ne? 

Darija visiškai neturėjo pinigų. „Nuo tada pasimatymas krypo 
vis blogyn. Jis pyko, kad nesumokėjau savo dalies, ir mes nebe- 
galėjome drauge gerai jaustis“. Pasimatymas baigėsi nemaloniai 
ir jie daugiau niekad nebesikalbėjo. 


Nutinka ir šitaip... 

Sju susitikinėjo su Maksu keletą savaičių. Kaip politikuojantis 
žmogus, jis buvo įsitraukęs į daugelį tolerancijos reikalaujančių gru- 
pių. Jie sutarė susitikti ketvirtadienio vakarą. „Jis nusivedė mane į 
„Šindlerio sąrašą“, — pasakojo ji mums. - Tai buvo siaubinga. Aš 
visą laiką verkiau. Filmas mane šiurpino, o dar labiau slėgė tai, kad 
jis pasikvietė mane į tokio įtempto siužeto filmą pačioje mūsų drau- 
gystės pradžioje. Tai buvo pats neromantiškiausias pasimatymas 
mano gyvenime“. Ji niekada daugiau jam nebeskambino. 


„ir netgi taip 

Ana sutiko Maiką važinėdamasi riedučiais. Jis buvo gražus. At- 
rodė kaip profesionalus sunkumų kilnotojas - įspūdingos krūtinės 
ir veido bruožų. Maikas buvo žavus ir koketiškas kaip pats kipšas. 
Eiti į pasimatymą su šiuo į Chibppendale šokėjus panašiu vaikinu 
Anai buvo įspūdingas įvykis, bet čia iškilo viena problema. 

„Kai mes susitikome, Maikas flirtavo su kiekviena sutikta mo- 
terimi. Siaubinga būti su žmogumi, kuris nori pašnekėti ir paflir- 
tuoti su kiekviena moterimi, išskyrus mane. Jaučiausi tikrai pa- 
žeminta. Tai buvo paskutinis kartas, kai mačiau Maiką“. 


Deja, ir tai tiesa 

Trisdešimt šešerių, aukštas, įdegęs Henris labai rūpinosi savo 
kūnu. Jis buvo draudimo agentas. Jiedu susipažino Rebekai at- 
ėjus atnaujinti savo poliso. Po pasimatymo prie kavos puodelio 
Henris palydėjo ją iki automobilio. Jie pasibučiavo, o viskas bai- 
gėsi jos bute. Besiglamonėjant ant sofos Henris tapo keistas: „Stai- 

ga jis pamėgino nuplėšti mano palaidinę. Kai jį sulaikiau, ėmė 
manęs maldauti, kad pasimylėčiau su juo. Tai buvo klaiku. Jis 
atrodė apgailėtinai. Aš priverčiau jį išeiti ir net atšaukiau savo 
draudimo polisą jo kompanijoje“. 


"Tokių pragariškų pasimatymų nestinga. Paskutinio Cosmopo- 
litan numerio straipsnis pateikia keleto kvailų dalykų, kuriuos 
vyrai pasakė ar padarė per pirmąjį pasimatymą, pavyzdžių: 

Ca Vyras paklausė savo merginos: „Ir kodėl visos geros mo- 
terys užimtos?“ 

Ca Vyras pasakė: „Mane labai intriguoja žudiko maniako 
mąstymas. Žavi tas įniršis ir aistra, kurią jis turėtų jausti, 
kai ką nors žudo“. 

Ca Vyras užgavo (ir suglumino) savo merginą sakydamas: 
„Aš maudausi po dušu keturiskart per dieną. Turiu tai 
daryti“. 

Ca Vyras jautėsi priverstas prisipažinti: „Kai myliuosi su 
moterimi, visuomet turiu įsivaizduoti, kad esu su kita“. 

Ca Vyras pasakė apie santuoką: „Nesu didelis šios institu- 
cijos šalininkas“. 

Ca Vyras pasakė apie savo buvusią merginą: „Kai kuriems 
žmonėms tiesiog reikia suduoti“. 

Ca Vyras pasikvietė moterį pietų į savo namus, o pasima- 
tymo pabaigoje tarė: „Kad šie santykiai išliktų nesavinin- 
kiški, kodėl tau nesusimokėjus savo dalies?“ Tada jis patei- 
kė jai parduotuvės čekį. 


Palaikymo spektras 


Dabar jau tikrai įsitikinote, kad visi tarpusavio santykiai rei- 
kalauja šiek tiek pastangų. Visiems reikia tam tikrų dalykų, kad 
jaustųsi, jog kam nors rūpi. Atsižvelgti į šiuos poreikius, vadi- 

nasi, palaikyti ir jūs turite tai daryti, kad jūsų vyriškis būtų lai- 
mingas. 

Vyrai labai skiriasi savo poreikiais, kuriuos patenkinus jie 
jaučiasi vertinami. Kai kurių vyrų poreikiai visiškai paprasti. 
Jei esate atidi ir nesielgiate nepagarbiai, jis jausis vertinamas ir 
žavėsis jumis. Kiti reikalauja nuolatinių komplimentų, ramina- 
mų žodžių ir dėmesio. Kai kuriems net reikia kovoti su jumis ir 
nuolat pyktis, kad santykiai juos patenkintų. Vyrams reikia skir- 
tingo palaikymo. 

Jums tikriausiai yra tekę girdėti moteris kalbant apie daug ir 
mažai palaikymo reikalaujančius vyrus. Ši skirtis labai naudinga. 
Štai kaip iš anksto nusakyti skirtumus tarp mažai ir daug palaiky- 
mo reikalaujančių vyrų bei tų, su kuriais reikia per daug pastan- 
gų, kad būtų verta prasidėti. 


Mažai palaikymo reikalaujantys vyrai 

Mažai palaikymo reikalaujantis vyras yra dovana moteriai. Jam 
daug nereikia, kad būtų su jumis laimingas. Jo poreikiai paprasti 
ir lengvai suprantami. Jis net nuoširdžiai jums padės pasakyda- 
mas, ko tiksliai jam reikia. 

Štai ką turėtumėte apie jį žinoti: 

Ca Jis mažai ką ima į širdį. Mažai palaikymo reikalaujantis 
vyras neužsipuls jūsų, kai padarysite klaidą ar pasakysite 
neapgalvotą pastabą. Jis nesunkiai išgyvena savo rūpesčius, 
todėl su juo lengva būti. 

Ca Jis puikiai tvardosi. Jei prislėgtas, nekels scenų ir neišsi- 
lies ant jūsų. Jis prisiima atsakomybę už savo jausmus. 

Ca Jis stengiasi būti protingas ir gali eiti į kompromisą, iš- 
klausyti jūsų reikalavimus ir nepasitenkinimą, o tuomet iš- 
pasakoti savuosius. 

Ca— Jis priima jus tokią, kokia esate. Nesistengia jūsų pa- 
keisti ar pataisyti. Priešingai, yra laimingas su jumis ir jūsų 
keistenybėmis. 

Ca— Jis neniršta. Jei jaučiasi įsitempęs, liūdnas ar prislėgtas, 
su tuo susidoroja pats ir dažnai jūs net nežinote apie tai. 
Ca— Jis jaučia turįs dar daug sužinoti apie gyvenimą. Atviras 
naujiems dalykams ir neskuba daryti išvadų. Pernelyg ne- 

sureikšmina savo nuomonės. 

Ca— Tai, kaip jaučiasi šią akimirką, jam visiškai nereikšmin- 
ga. Jis jausmingas, tačiau svarbiausius dalykus nusprendžia 
racionaliai, vadovaudamasis logika. 

Ca Jis labai romantiškas. Dažnai pasirūpina smulkmeno- 
mis, kurios daro jus laimingą, ir labiausiai vertina bendra- 
vimo romantiką. 

Ca Jis nesitiki, kad žinosite, ko jam reikia. Nežaidžia su 
jumis telepatinių žaidimų ir nenusimena, jei neskaitote jo 
minčių. Atvirai reiškia savo nuomonę ir troškimus. 

Ca— Jis emociškai pastovus, jam nebūdingi didžiuliai nuo- 
taikų svyravimai. 

Ca Jam pernelyg nerūpi kitų žmonių nuomonė apie jį. 

Ca Jis nuoširdžiai rūpinasi jumis ir mėgsta moteris. Jis ne- 
jaučia pagiežos kitai lyčiai. 

Ca— Jis veiklus bei kūrybingas ir nepriklauso nuo jūsų, kaip 
nuo paramos bei pramogų šaltinio. 

Ca Jis retai skundžiasi ir retai verkšlena. 

Ca— Jis gali būti spontaniškas ir smagiai su jumis leisti laiką, 
jis laimingas patirdamas su jumis romantiškų nuotykių. 


Vidutiniškai palaikymo reikalaujantys vyrai 
Labiau įtikima, kad susidursite su vidutiniškai nei su mažai palai- 


"kymoreikalaujančiu vyru. Vidutiniškai palaikymo reikalaujantis vyras 
turi daugiau poreikių ir labiau nei mažai palaikymo reikalaujantis 
vyras ima į širdį tai, ką jūs sakote ar darote. Su juo daugiau darbo. Jis 
daro daugiau klaidų. Tuo pat metu jis nėra taip valdomas savo jaus- 
mų, kad su juo nebūtų įmanoma susitvarkyti. Štai ką turėtumėte 
žinoti apie vidutiniškai palaikymo reikalaujantį vyrą: 

Ca— Kai kuriuos dalykus jis ima giliai į širdį. Yra keletas te- 
mų, kurių geriau vengti, pavyzdžiui, jūsų nemėgstamas spor- 
tas ar kito vyro patrauklumas. 

Ca— Jis kartkartėmis išsilieja ant jūsų. Jei nuotaika bloga, jis 
kartais išsilieja ant jūsų ir gali būti pagiežingas ar prieka- 
bus. Tačiau dažniausiai jis vėliau atsiprašys už tai atnešda- 
mas gėlių ar nusivesdamas jus į jaukų restoraną. 

Ca— Jis kartais elgiasi neprotingai. 

Ca— Jis įniršta, bet vėliau dėl to apgailestauja. Iškėlęs sceną 
atsiprašo ir stengiasi, kad vėl viskas būtų gerai. 

Ca— Jis kartais pamiršta elgtis su jumis kaip su mylimąja. Ne 
visuomet būna romantiškas, ne visuomet nuperka jums gėlių 
ar kur nors nusiveda. 

Ca— Opi tema gali būti jo finansai ir karjera. 

Ca— Jis vidutiniškai kūrybingas ir vidutiniškai verkšlenantis. 

Ca— Jam patinka mylėtis, bet kartais miegamajame jis sava- 
naudis. Kartais patenkina tik save, apsiverčia ir kietai už- 
miega. 

Ca— Jo nuotaikos kinta, bet jis nėra visiškai nuo jų priklau- 
somas. Tačiau vieną dieną gali būti laimingas, kitą — pik- 
tas, liūdnas ar susikrimtęs. 

Ca Jis kartais susirūpina, koks atrodo kitiems žmonėms ir 
ką kiti galvoja apie jus. 


Per karštas suvaldyti (reikalaujantis daug 

palaikymo) 

Daug palaikymo reikalaujantis vyras nesuvaldomas. Jo nuo- 
taikos ir elgesys —- nenuspėjami, be to, jis nuolat apsėstas rūpes- 
čių dėl visko, o ypač dėl jūsų. 

Daug palaikymo reikalaujantį vyrą rodo jo įsikalbėta teisė bū- 
ti tokio sunkaus būdo, kokio nori. Jis neįtikimai impulsyvus ir 
nepastovus, 0 jums reikia su tuo tvarkytis. Jei užsimano užrikti 
ant pavojingai atrodančio nepažįstamojo, jis tai ir daro, o jums 

reikia kęsti padarinius. Jei jis panūs šaukti, klykti, raukytis ar ap- 
skritai elgtis kaip kūdikis, nė nemanys susilaikyti. Jam nieko ne- 
reiškia per pietus jaukiame restorane užrikti ant jūsų ar iškelti 
sceną. Be to, jis mano, kad jei negali visiškai išreikšti savo jaus- 
mų kiekvieną akimirką, matyt, jūs stengiatės jį tramdyti. Štai ką 
jums reikėtų žinoti apie daug palaikymo reikalaujantį vyrą: 

Ca— Jis viską ima į širdį. Jei pradeda lyti, kai nori išeiti pasi- 
vaikščioti, jis pyksta ant oro. 

Ca Jis išsilieja ant jūsų. Jei lyja, kai jis nori pasivaikščioti, 
jis išlieja savo pyktį ant jūsų. Jei dėl kokios nors priežasties 
jo nuotaika bloga, jis išsilieja ant jūsų. 

Ca- Jis jaučia, jog turi teisę elgtis neprotingai. Jis niekada 
nesistengia būti protingas, o jūs tiesiog turite su tuo susitai- 
kyti. 

Ca Jis mano turįs teisę niršti. Būdamas įsitempęs, nusimi- 
nęs ar prislėgtas jis daro kas tik šauna į galvą, nesvarbu, 
kur būtų, o jums reikia tai ištverti. 

Ca- Jis tariasi žinąs „Dievo nuomonę“ apie viską ir džiū- 
gauja galėdamas visuomet tiesiai iškloti, ką jūs darote blo- 
gai. Jam patinka jus smulkiai visko mokyti remiantis savo 
paties beribėmis žiniomis apie tai, kaip iš tiesų sukasi pa- 
saulis. 

Ca Jį žeidžia viskas, ką jūs darote. 

Ca— Jis mano, kad tai, ką šią akimirką jaučia ir galvoja, yra 
svarbiausias dalykas pasaulyje. Jis niekada negali tiesiog iš- 

"gyventi to ir sutarti su gyvenimu. Jis turi teistis arba kautis 
dėl visko dabar pat. 

Ca Neįmanoma duoti jam atkirčio. Jei prikišite ką nors dėl 
jo elgesio, jis nesiklausys ir pakeis temą arba ims šaukti, 
kels triukšmą. Jis atrodo manąs, kad visos bėdos yra dėl 
jūsų ir už nieką neprisiima santykių atsakomybės. 

Ca Jis nieko neveikia ir yra nekūrybingas, bet nuolat skun- 
džiasi, kad jam nuobodu. 

Ca— Jis labai pavydus ir visada susikremta, kai būdama su 
juo kalbate ar žiūrite į kitą vyrą. 

Ca— Jis įsiunta, jei savaime nežinote, ko jam reikia. Jūsų 
negebėjimas akimoju perprasti jo poreikių jam įrodo, kad 
esate nejautri. 

Ca Jis labai nepastovus. Vieną minutę bus laimingas, kitą — 
liūdnas, ims verkti ar šaukti. 

Ca- Jis tiki, kad yra tik vienas teisingas kelias, o jūs darote 
viską blogai. 

Ca Jis nepagrįstai reiklus miegamajame net nepagalvoda- 
mas apie jūsų poreikius. 

Ca Jam nepaliaujamai rūpi, koks atrodo kitiems žmonėms 
ir ką kiti galvoja apie jus. 

Ca— Jis labai smulkmeniškas ir greitas peikti jūsų elgesį. 

Ca Jis ūmaus būdo. 

Ca— Jis susitikinėja su moterimis, bet iš tiesų jų nemėgsta. 
Moteris jis suvokia kaip neišvengiamą blogybę. 


Su kurio tipo vyru jūs dažniausiai susitikinėjate? Ar tai perne- 
lyg reiklus daug palaikymo reikalaujantis asmuo? Ar vidutiniškai 
palaikymo reikalaujantis gana reiklus asmuo? O gal jis angeliš- 
kas mažai palaikymo reikalaujantis vyras — tiesiog Dievo dova- 
na? Iš pat pradžių naudinga suprasti, kiek palaikymo reikės jūsų 
būsimam vaikinui — tai padės nuspręsti, ar verta su juo prasidėti. 
Kai įvertinsite vyrą, kurį turite savo rankose, tada žinosite, ko iš 
jo tikėtis. Tik jūs galite nuspręsti, ar pajėgsite susitvarkyti su daug 
palaikymo reikalaujančiu vyru (net jei mes primygtinai siūlytu- 
me jo vengti). Taip pat patartina išsiaiškinti priežastis, kodėl nuo- 
lat susitikinėjate su tam tikro tipo vyru, ir pasiryžti ką nors pa- 
keisti. 

Aštuonios paslaptys, kaip susitvarkyti su 
problemomis dėl vyrų 


Didžiausi spąstai, į kuriuos patenka moterys bendraudamos 
su vyrais, yra tai, kad jos netinkamai tvarkosi su vyrų sukeltomis 
problemomis. Užuot įveikusios sunkumą jos dažnai viską suga- 
dina. Jūs tikrai esate tai patyrusi: būnate su vyru, o jis atrodo 
susisielojęs. Jūs bandote padėti, tačiau susipykstate. Tuomet jis 
skundžiasi, kad jo neišklausote, kad jį teisiate bei kritikuojate ir 
nesuprantate jo požiūrio. Šis ginčas greičiausiai kilo dėl to, kad 
nežinojote aštuonių paslapčių, kaip susitvarkyti su problemomis 
dėl vyrų. Laikykitės šių taisyklių ir jūsų ginčų dienos pasibaigs. 


1. Stebuklingas vaistas vyro bėdai 

Vienas iš būdų įsivelti į ginčą su vyru yra mėginti taisyti jo 
padėtį. Moterys, kurios bando spręsti vyrų problemas, įklimpsta į 
nesibaigiančius rūpesčius. Spręsti vyro problemą yra didelė klai- 
da, nes jei taip darysite, jūs tapsite jo problema. Štai kaip tai 
vyksta. 

Vyrai tvarkosi su keblumais kitaip nei moterys. Kai vyrai turi 
rūpesčių, jie nori tvarkytis patys, ir nieko daugiau. Jie net gali 
jaustis galingi ir stiprūs žinodami, kad sukasi iš bėdos vieni savo 
brutalia stiprybe ir valia. Kai jūs stengiatės padėti, net jei jūsų 
pagalba nuoširdi, vyras greičiausiai jausis taip, lyg abejotumėte 
jo vyriškumu. Jis bijos tapti ištižėliu, kuriam reikia moterų, kad 
juo pasirūpintų. O moterys linkusios dalytis savo rūpesčiais. Vy- 
rai — ne. Jei, pavyzdžiui, vyras kuria kompiuterinę programą, o ji 
vis neveikia, neįprasta, kad kitas vyras jo paklaustų: „Kaip jautie- 
si?“ ir imtų pasakoti, kaip jis jautėsi, kai turėjo panašią bėdą kurda- 
mas savo programą. Vyrai pasiraitoja rankoves ir imasi darbo. 

Vyrai nelinkę lepinti vienas kito skųsdamiesi savo draugystė- 
mis. Jei du vaikinai yra sporto salėje ir vienas sako: „Aš sutikau 

aistringą moterį, bet ji man nepaskambino!“, kitas neims reikšti 
užuojautos, kaip blogai dėl to turėtų būti jaučiamasi. Labiau įti- 
kima, kad jis pasakys: „Kas atsitiko, gal pamiršai, kaip naudotis 
telefonu? Paskambink jai pats, kvaileli!“ Bėda išspręsta, ir pokal- 
bio tema keičiasi. 

Šis skirtumas tarp vyrų ir moterų aiškiai parodytas paskutinio- 
joje humoristinių piešinių Cathy („Ketė“) serijoje. Žiemos rytą 
sugedo Ketės automobilis ir ji negali išvykti į darbą. Ji paskambi- 
na savo vaikinui Irvinui ir šis pažada atvykti į pagalbą. Laukda- 
ma ji ima fantazuoti. „Jis atvažiuos ir mes būsime tokie laimingi 
vienas kitą pamatę. Gersime kavą, valgysime pusryčių bandeles 
ir šis automobilio gedimas mus suartins. Visa kita dings, mes juok- 
simės ir būsime laimingi įsimylėjėliai šį šaltą žiemos rytą“. 

"Tuo metu įeina Irvinas. „Aš iškviečiau vilkiką, jis čia bus po 
dešimties minučių, — praneša. — Taip pat iškviečiau taksi, kad 
galėtum nuvažiuoti į darbą. Turiu bėgti, šįryt svarbus susirinki- 
mas“. Ir išlekia, o Ketė paniūra: „Vyrai visiškai nesupranta, kaip 
spręsti problemas“. 

Moterims patinka numatyti problemos sprendimo būdą. Vy- 
rams patinka jas spręsti, geriausia vieniems. 

Kai vyras ima kalbėti apie savo rūpestį, jūs turite už jį nespręs- 
ti. Kadangi tai atrodo taip keista, leiskite pakartoti: kai vyras ima 
kalbėti apie savo problemą, jūs turite už jį nespręsti. Jei vyras 
pasipasakoja rūpestį, o jūs stengiatės rasti išeitį, jis beveik garan- 
tuotai supyks ant jūsų. Greičiausiai apkaltins, kad neišklausote 
jo ar ieškote priekabių. Tokią „padėką“ gausite, jei bandysite pa- 
dėti vyrui spręsdama jo problemas. 

Kai vyras jums išsako savo rūpestį, būkite dėkinga. Kol jis turi šią 
problemą, nedarys. jūsų savo problema ir niekuo nekaltins. Užuot 
sprendusi ją, verčiau išklausykite vyrą, pabūkite su juo ir patikinki- 
te, kad esate tikra dėl jo gebėjimų susitvarkyti savarankiškai. 

Kartą Karenos vaikinas Leo sielojosi dėl darbo rūpesčių. „Aš 
nežinojau, ką pasakyti, — pasakojo ji mums, — bet prisiminiau, 

kad nereikia spręsti jo problemos. Pabučiavau jį į lūpas ir pasa- 
kiau žinanti, kad jis pakankamai pajėgus susitvarkyti su bet ko- 
kia darbo bėda. Aš nusišypsojau Leo ir leidau jam išsipasakoti 
apie darbo rūpesčius. Jis liejo savo jausmus penkias ar dešimt mi- 
nučių ir galiausiai sustojo. Vėliau Leo pasakė man: „Negaliu pa- 
tikėti, kokia tu buvai nuostabi! Tu buvai tiesiog tobula, kai aš 
taip skundžiausi!“ Tai mane pritrenkė, nes iš tiesų aš nieko ne- 
dariau!“ Jei Karena būtų stengusis spręsti jo problemą, ji nebūtų 
atrodžiusi Leo tokia supratinga ir nuostabi. Tikriausiai jis būtų 
pasipiktinęs, kad draugė bandė duoti jam neprašytą patarimą, ir 
būtų įsiplieskęs ginčas. 

Turėtumėte pamėginti elgtis kaip Karena ir pasakyti vyrui, 
kad remiate jį, bandantį surasti problemos sprendimą, kartu jį 
paskatindama ir padrąsindama. Štai keletas stebuklingų frazių, 
tinkamų ištarti prislėgtam vyrui: 

C> „Žinau, kad esi toks stiprus, jog gali su bet kuo susitvar- 
kyti“. 

Ca „Aš visiškai pasitikiu tavimi“ ir karštai pabučiuoti. 

Ca „Esu tikra, kad žinai, kaip pašalinti šį sunkumą“. 

Ca „Aš palaikau tave, spręsk bet kokiu būdu, kuris tau 
atrodo protingas“. 

Ca „Tu gali tai įveikti, esu tikra“. 

Nesijaudinkite, jei pagausite save besikartojant. Patvirtinda- 
ma, kad jį remiate ir tikite jo gebėjimais, jūs suteikiate jam erdvę 
rasti išeitį iš bet kokios bėdos. Kai pabučiuojate jį, apkabinate ar 
atliekate kokį kitą geismingą veiksmą, jis jaučiasi galingas bei 
savimi pasitikintis ir tuomet sukaupia jėgų spręsti savo rūpestį. 


2. Ginčytis su vyru - lyg išimti bombos sprogdiklį 

Vienas iš mūsų paskaitų dalyvių buvo karinių sprogstamųjų 
užtaisų ekspertas. Jis papasakojo mums apie darbą su bombomis. 
„Dažniausiai bomba siunčiama tam tikru robotu, kad vėliau su- 
sprogtų. Jokių rūpesčių, jei tavęs nėra šalia. Tikri sunkumai išky- 

la, kai reikia nusigauti ir išimti sprogdiklį pačiam. Tikrai reikia 
būti kantriam, neskubėti ir suvokti, ką darai, kai išimi bombos 
sprogdiklį“. 

Mums pasirodė, kad apibūdindamas sprogdiklio išėmimą jis 
pateikė ginčo su vyru analogiją. Jei turite ką nors, kas už jus at- 
laikytų sprogimo bangą, tuo geriau, bet dažniausiai pati turėsite 
kovoti su vyru. 

Ginčytis su vyru keblu. Kaip ir išimant bombos sprogdiklį, 
negalima leisti savo mintims nuklysti nuo svarbiausio dalyko. 
Svarbiausias dalykas — užbaigti ginčą greitai, sukeliant kuo ma- 
žiau įtampos. Jei jus pagauna kokios nors detalės ar pasiduodate 
pykčiui, pralaimėsite ginčą, net jei techniškai jį laimėtumėte. Ga- 
lite jį priversti pripažinti, kad jūs teisi, o jis klysta, tačiau nesu- 
kursite harmonijos ir nesulauksite atpildo vėliau. 


3. Nuolat klauskite savęs: „Kas man svarbiausia?“ 

Lengva pamesti galvą ginčijantis su vyru. Jis teigia dalykus, 
kurie jus žeidžia, ir jūs norite apsiginti. Tai beveik tokia pat klai- 
da, kaip ir bandymas spręsti vyro problemą. Nuolat prisiminkite, 
ko labiausiai trokštate. Jei jūsų draugystė dar tik prasidėjo ir san- 
tykiai nėra pakankamai tvirti, primygtinai reikalaujame apskri- 
tai vengti ginčų su juo. Jei esate priversta ginčytis, prisiminkite, 
kas jums svarbiausia. Ar svarbiau jį įtikinti savo teisumu, ar svar- 
biau, kad jis trokštų jūsų? Atsakymas į šį klausimą lems jūsų elge- 
sį ginčijantis su vyru. 

Pirmasis Anetės ir Polo pasimatymas. Ji ėmė pasakoti jam apie 
savo mėgstamiausią moterų žurnalą. Polas atsakė, kad visi mote- 
rų žurnalai buki ir leidžiami tik tam, kad parduotų gaminius ir 
manipuliuotų moterimis. Jis tarė: „Labiausiai pasaulyje norėčiau, 
kad moterims moterų žurnalai ir mada nebūtų taip svarbu“. Čia 
Anetei reikėjo paklausti savęs: „Kas man svarbiau? Draugauti su 
Polu ar ginčytis?“ Jei ji būtų iškėlusi sau šį klausimą, tikriausiai 
nebūtų padariusi klaidos atsakydama: „Menkysta tu! Nesupran- 

tu, kuo čia taip piktintis. Tai kiečiausias moterų žurnalas — visi 
taip mano“. Natūralu, kad jis įsižeidė. „Tikrai visiems patinka šis 
žurnalas, ką? Na, aš manau, tik kvailos ir paviršutiniškos mote- 
rys vertina mados žurnalus labiau nei mintis ir intelektą“. Jie ėmė 
ginčytis. „Ką mes darome? — paklausė ji savęs. — Kas atsitiko?“ 
"Tai geras klausimas. 

Svarbu suprasti, kad įsižeisti dėl kieno nors žodžių yra jūsų 
pasirinkimas. Ar esate buvusi kieno nors įžeista ir paprasčiausiai 
nuleidote tai negirdomis? Galbūt pamanėte sau: „Neverta“ ir pa- 
prasčiausiai gyvenote toliau. Tuo metu jūsų atsidavimas kam nors 
kitam, - galbūt ryžtas gyventi taip, kaip norite, - buvo svarbiau, 
nei įrodyti kam nors, kad neleisite savęs įžeisti. 

Jei trokštate džiaugsmo iš meilės ir jus lengvai įžeidžia kvaila 
vyro pastaba, geriau greitai išmokite susitvardyti. Vyrai jums duos 
daugybę progų supykti. Turite pasirinkti nepriimti užgaulės ir ne- 
įsižeisti dėl jų žodžių. Kai sielositės, gal bus paranku įsivaizduoti, 
kad žmogus yra ne suaugęs, o tik vaikas. Įsivaizduokite, jei tą 
patį jums pasakytų šešiametis. Tai gali skambėti nemaloniai ir 
erzinamai, bet nepaveiks taip kaip jus dominančio vyro žodžiai. 
Jei įstengsite įsivaizduoti jį kvailu šešiamečiu vaiku, tai iškilus 
pagundai pajėgsite išlikti protinga. 

Viena iš mūsų paskaitų dalyvių Bonė pasirinko tokį būdą. Su 
Aivenu ji susipažino, kai vienas bičiulis pasikvietė juodu pasiirs- 
tyti valtele. Aivenas buvo arti trisdešimties ir gerai atrodė su sa- 
vo maudymosi kostiumu. „Jis buvo žavus, - pasakojo mums Bo- 
nė, — taigi nusprendžiau, kad dėl jo verta pasistengti“. Jų ben- 
dras bičiulis užsiminė, kad akademinis žurnalas neseniai išspausdi- 
no keletą Bonės straipsnių. Atsitiktinai Bonė turėjo su savimi 
vieno straipsnio kopiją ir parodė ją Aivenui. „Vyrai paprastai tei- 
giamai į tai atsiliepia, — pasakė ji mums, - bet Aivenas ėmė ieš- 
koti visokių spausdinimo klaidų ir kalbėti, kaip netinkamai vis- 
kas pateikta ir parašyta. Tai tikrai mane nuliūdino —- ką gi jis 
nuveikė, kad galėtų apie tai kalbėti? Tačiau aš vis klausiau savęs: 


345 


„Kas man svarbiausia?“ ir supratau, kad man visai nerūpi, ką jis 
galvoja apie straipsnį. Bonė išvengė ginčo su Aivenu ir jie kal- 
bėjosi kitomis temomis. Likusią pasiplaukiojimo dalį praleido be- 
sišnekučiuodami ir vis geriau pažindami kits kitą. Vėliau jie ke- 
letą kartų susitiko ir jai tikrai patiko būti su juo. „Jei būčiau gin- 
čijusis dėl to straipsnio, niekaip nebūčiau galėjusi pradėti su juo 
draugauti, - pasakojo ji mums. - Klausimas, kas man svarbiau- 
sia, tikrai viską pakeitė“. 


4. Niekuomet nesiaiškinkite su susikrimtusiu 

vyrų 

Jei jūsų draugužis susikrimtęs, jis greičiausiai bus dar ir neiš- 
mintingas bei dirglus. Ta tiesa tinka kiekvienam. Kai jūs esate 
susikrimtusi, jūs greičiausiai taip pat esate neišmintinga. Protas 
ir logika susisielojusį vyrą dar labiau prislėgs. Ar kada mėginote 
įdiegti logikos į susikrimtusio vyro mąstyseną!? Kaip sekėsi? Spė- 
jame, kad nieko neišėjo. 

Kai vyras susikrimtęs, jūsų užduotis - jo nekliudyti. Jūsų už- 
duotis — rūpintis savimi. Turite išlikti rami ir neįsivelti į jo rū- 
pesčius bei nesistengti jo auklėti. Leiskite jam būti nusiminu- 
siam, neduodama progos lieti pykčio ant jūsų. Galvokite apie 
tai, kam esate įsipareigojusi, ir siekite savo tikslo, o ne reikškite 
emocijas. 


5, Nieko neimkite į širdį 

Džina paskyrė Ioniui tarpinį pasimatymą. Viskas klojosi pui- 
kiai, kol Tonis pasakė: 

— Turėtų būti sunku gyventi netikrame pasaulyje. Turiu gal- 
voje, kadangi tu dirbi vien universitete ir visą laiką aplink aki- 
niuoti plikiai, turėtų būti sunku bendrauti su tikrais žmonėmis. 

Ne tikrame pasaulyje? Dirbi vien universitete? Tai galima va- 
dinti užgaule arba ne. Nelaimei, Džina nusprendė suprasti tai 
kaip įžeidimą. 

— Ir ką gi tai turėtų reikšti? Aš - tikrame pasaulyje! - atkirto ji 
Toniui. Tai, ką jis ištarė, ji ėmė domėn ir leido galimam ginčui 
įsiplieksti. 

Prisiminkite patirtą ginčą su vyru. Dažniausiai pokalbis vyk- 
davo puikiai. Jūs abu kalbėdavotės be jokių nesklandumų. Stai- 
ga kuris nors pasako ką nors kvaila, kas galėtų būti suprasta įžei- 
džiamai. Kitas ima tai į širdį — ir ginčas neišvengiamas. Kartais 
vyras, su kuriuo draugaujate, pasakys bukagalviškų dalykų, kurie 
jums nuskambės įžeidžiamai. Kartais jūs jam pasakysite tokių pat 
kvailų dalykų. Jeigu tai, ką vyras sako ar daro, imate į širdį, tai 
prarandate siekiamybės vaizdą ir jūsų tikslai prapuola. 

Kai bendraujate su vyru, ypač susidarius įtemptoms aplinky- 
bėms, turite prisiminti, koks yra jūsų trokštamas rezultatas. Ne- 
įtikimai lengva imti giliai į širdį tai, ką vyras sako ar daro, leisti 
sau įsiskaudinti ir tada pradėti ginčą. Štai sąrašas vyrų poelgių, 
kurių neturėtumėte imti į širdį. Kadangi susitikinėjate, be abejo- 
nės, rasite, ką pridėti prie šio sąrašo. 

Ca Nepaskambina 

Ca Ateina pavėlavęs ar visai neateina 

Ca Atšaukia ar atideda pasimatymą paskutinę minutę 
Ca Neįvertina visų mielų smulkmenų, kurias jam darote 
Ca Būna šaltas, tolimas, įsižeidęs ar su juo sunku bendrauti 
Ca— Neatsako į jūsų flirtą 

Ca Nepaiso jūsų, kai pasisveikinate 


6. Kaip švelniai nuramdyti vyrišką šiurkštumą 

Tad kaip įveikti nemalonų elgesį, jei negalima imti į širdį? Iš 
tiesų jums net nereikia paisyti tokių dalykų, kaip jo nepaskambi- 
nimas, kadangi daug paprasčiau prisiimti atsakomybę ir pačiai 
paskambinti. Taip pat dera elgtis, jei ką tik sutiktas vyras atrodo 
šaltas ar atžarus. Nuramdyti jo šiurkštumą - jūsų užduotis. Bet su 
iš tiesų storžievišku elgesiu, kaip kelių pasimatymų iš eilės pralei- 
dimas, reikia kovoti. Jei leisite vyrui tikrai jus apsunkinti neatsa- 

kydama į tokį jo elgesį, jis paprasčiausiai ir vėl tai darys, o gal net 
iškrės jums blogesnių išdaigų. Privalote atsakyti. 

Žinoti, kaip tvarkytis su vyro šiurkštumu neįsiveliant į ginčą, 
yra paslaptis. Turite pasiekti, kad jis kuo aiškiausiai suvoktų jūsų 
merginimo taisykles. Jis turi sužinoti, kas jums patinka ir kas ne. 
Kai vyrui aiškiai pasakote, kas jums tinka ir kas ne, tuomet jam 
reikia pasirinkti, kaip elgsis. Jūs neturite siusti ar nebesivaldyti. 
Nė vienas vyras negerbs moters, kuri, jo manymu, elgiasi kaip 
pamišėlė. Vyrai bus įbauginti tokio elgesio ir stengsis laikytis nuo 
jūsų atokiai. 

Vyro ir moters santykiai grįsti nuolatine pusiausvyros paieš- 
ka. Nustatyti ribas yra svarbu. Aiškiai apibrėžkite pageidauja 
mą ir nepageidaujamą elgesį. Sustiprindama savo sprendimą 
taikykite emocines pergales ir bausmes. Jei vyro elgesio neima- 
te į širdį, jūs gebėsite dovanoti jam pergalę, kai padarys tai, kas 
jums patiks, ir suprasite, kaip nubausti, kai padarys tai, kas jums 
nepatiks. Galiausiai jūs būsite daug reiklesnė ir už tai labiau 
verta pagarbos. 

Lailas praleido pasimatymą su Sinde ir nepaskambino atsipra- 
šyti. Ji dėl to nesigraužė. Nusprendė, kad Lailas daro jai spaudi- 
mą norėdamas pamatyti, kas iš to išeis. Dėl to, kad neėmė Lailo 
elgesio domėn, galėjo kalbėtis su juo telefonu nekeldama bar- 
nio. Užuot barusis, ji pasakė: 

— Klausyk, tu man patinki ir taip toliau, bet neatėjai į pasima- 
tymą ir net nepaskambinai atsiprašyti. Turiu taisyklę, kurią tau 
reikėtų žinoti: jei praleisi ir kitą pasimatymą, aš daugiau nebega- 
lėsiu su tavimi kalbėtis. Todėl, jei nori su manimi bendrauti, turi 
pasirodyti ir šįkart atnešti gėlių. 

Ji kalbėjo ryžtingai, nerėkė ir nesiteisino. Tiesiog nustatė ribą 
ir, užuot verkšlenusi, koks jis storžievis, leido jam pasirinkti: pasi- 
rodyti arba dingti. Jis atėjo į kitą vertinamąjį pasimatymą su gė- 
lėmis rankose ir jie nuostabiai praleido vakarą. „Jis darė spaudi- 
mą, kad pamatytų, ką gali sau leisti, - sakė mums Sindė. - Nebū- 

čiau daugiau su juo kalbėjusi, jei būtų praleidęs ir kitą pasimaty- 
mą, bet esu laiminga, kad jis pasirodė. Mudu puikiai praleidome 
laiką“. Nesigrauždama dėl Lailo elgesio, nepasiduodama depre- 
sijai ir nesileisdama supainiojama jo jausmų Sindė pajėgė veiks- 
mingai susidoroti su šia padėtimi. | 


7. Klausykite taip, kad vyras jaustųsi išgirstas 
12 skyriaus dalyje „Septynios barnio su vyru pakopos“ patarė- 
me, kaip išklausyti vyrą, kad jis jaustųsi išgirstas. Įrodyta, kad 
sprendžiant nesutarimus su vyrais šis būdas paveikus, nes abi pu- 
sės gali išdėstyti savo požiūrį, o tuomet greitai rasti tinkamiausią 
išeitį. 


8. Niekuomet nesiteisinkite 

Kai susikivirčysite su vyru, jums kils pagunda aiškintis ir tei- 
sintis, kas esate ir kodėl taip elgiatės. Nesvarbu, kaip prislėgta 
būtumėte, - nesiaiškinkite. Jei aiškinsitės ir teisinsitės, tik įpilsite 
alyvos į ugnį ir ginčas įsiplieks, o ne užges. Yra gera, praktiška 
taisyklė — vien tik atsakinėti į klausimus. Jei jis jūsų paklaus, ko- 
dėl šį ar tą padarėte, atsakykite į jo klausimą, bet nesijauskite 
taip, lyg būtumėte įpareigota atsiskaityti už kiekvieną savo poel- 
gį vien dėl to, kad jis susikrimtęs. 

Jūs susitikinėjate su šiuo vaikinu ne tam, kad gautumėte iš 
jo savo gyvenimo patvirtinimą. Pamenate, kad gaunate patvirti- 
nimą iš kitur? Vyras tik papildo jūsų gyvenimą, kad suteiktų 
jam meilės, o ne būtų pagrindinė geros jūsų savijautos sąlyga. 
Jei stengsitės gauti pripažinimą iš vyro, tapsite priklausoma ir 
lengvai pažeidžiama, kai jis neišvengiamai užgaus ar įskaudins 
jus. Paprasčiausiai prisiminkite, kas jums svarbiausia, atsakyki- 
te į rūpimus klausimus, išgyvenkite konfliktą nesiteisindama, ir 
viskas greitai nurims. 

Kaip vyrai ginčijasi ir ką jums daryti 


Žmonės ginčijasi skirtingai ir kiekvienas asmuo linkęs tvirtai 
laikytis savo ginčo įpročių. Yra du pagrindiniai vyrų ginčijimosi 
būdai. Jie arba kelia balsą, arba veikia gudrumu. Aptarsime kiek- 
vieną šių būdų atidžiau ir parodysme, kaip susitvarkyti su besi- 
ginčijančiu vyru. 


Rėksnys Plačiagerklis 

Vyrai, kurie linkę kelti balsą, ne tik susikremta - jie supyksta. 
Jie nesąmoningai įsitikinę, kad galės jus valdyti, jei pajėgs įbau- 
ginti savo pykčiu. Jei ne, jie arba labiau gerbs jus, arba išsineš- 
dins iš jūsų akiračio. Šiaip ar taip, jūs laimite, todėl verta išmokti 
tvarkytis su vyrais, kurie linkę kelti balsą. 


KAIP JĮ IŠSYK ATPAŽINTI 

Rėksnys yra kariautojas iš prigimties. Jis mėgsta kautis, atro- 
do griežtas ir dažnai įsižeis dėl menkiausio jūsų pasakyto nieko. 
Jis gali būti šiurkštus padavėjoms, mėgti pasakoti jums žiaurius 
nutikimus arba girtis savo nesutarimais. Jis gali būti užgaulus ir 
kritiškas bendraujant ar iškilus mažiausiam konfliktui. Jei su- 
sigriebiate vaikštanti ant pirštų galų, kad tik jis nesupyktų, jūs — 
su Rėksniu. 


KAIP SUJUO KOVOTI 

Rėksnys siekia bauginimais priversti jus nusileisti. Jis nesąmo- 
ningai nusprendžia, kad jei elgsis pakankamai neprotingai, gali 
pasiekti savo. Jūs nepajėgi laimėti ginčo su Rėksniu. Išeitis yra 
vengti nesutarimų su juo ir pasitraukti kaskart, kai jaučiate, kad 
jis darosi užgaulus. 

Įspėjimas: mėgstantys rėkti ir šiurkščiai elgtis vyrai gali tapti ir 
smurtingi. Jei kada pajusite, kad padėtis tampa pavojinga, ne- 
delsdama nešdinkitės. 

Manipuliuotojas 

Jūs tikriausiai girdėjote posakį „Neširsk, nusiramink“. Tuo va- 
dovaudamasis gyvena Manipuliuotojas. Manipuliuotojas mėgins 
netiesiogiai valdyti jus ir kartu visą padėtį. Manipuliuotojai pa- 
mišę dėl valdžios. Jie nesijaučia saugūs, jei negali manipuliuoti ir 
valdyti visko aplinkui. Šį jų polinkį sustiprina nesutarimas, nes 
jis yra tiesioginis jų valdžios išbandymas. 

Rėksnys veržiasi jus valdyti pykčiu, o Manipuliuotojas — proto 
žaidimais. Manipuliuotojas yra ypač susirūpinęs savo „teisumu“ 
ir „loginiais“ argumentais, kurie neva įrodo jo teisumą. Jis turės 
įrodymų ir argumentų, kodėl yra teisus, bet varys jus iš proto, 
nes „loginiai“ argumentai visai nebus logiški. Jis neracionaliai 
įrodinės, kad kalba protingai, visą laiką abejodamas jūsų psi- 
chine būkle, kadangi tapsite vis piktesnė ir piktesnė dėl jo prieš- 
taringumo. Manipuliuotojas dėsis esąs sveiko proto įsikūniji- 
mas, vyras, priverstas gintis nuo nepagrįstos jūsų atakos. Tai tik 
dar labiau jus erzins ir, jo nuomone, tik dar geriau įrodys, kad 
jūs neprotinga ir todėl klystate. Kai jis jums parodys, kaip pa- 
mišėliškai elgiatės, nejučia visiškai prarasite protą. Vaizdelis tik- 
rai nekoks... 


KAIP JĮ IŠSYK ATPAŽINTI 

Manipuliuotojas dažniausiai labai protingas ir gali veikti tai, 
kas reikalauja daug „civilizuotų“ konfliktų, pavyzdžiui: teisė, moks- 
las, vadyba ar administracija. Jis gali turėti gerą aukštąjį išsilavi- 
nimą. Bet vien šių ženklų neužtenka, daugelį vyrų ne manipu- 
liuotojų galima taip apibūdinti, o daugeliui manipuliuotojų ne- 
tinka šios charakteristikos. 

Kai susitinkate su Manipuliuotoju, jam reikia, kad viskas vyk- 
tų „tik taip“. Jis labai skrupulingas dėl savo poreikių ir komforto. 
Jam dažnai svarbu atmesti jūsų sumanymus, kad taip įrodytų tu- 
ris galios tai padaryti. Jo „priežastys“ jums pasirodys neįtikimai 
kvailos. Jis tobulina savo įgūdžius. Saugokitės. 

Manipuliuotoją sunku patenkinti. Viskas visada šiek tiek blo- 
gai. Skundimasis ir irzlumas jam yra būdas paimti valdžią į savo 
rankas. Restorane jis gali grąžinti maistą atgal arba pareikalauti 
gėrimo su tam tikra rūšimi džino. Jei jie šios rūšies neturės, jis 
giliai atsidusęs neužsisakys nieko. Jis gali skųstis dėl jūsų apran- 
gos detalių. Jūs pastebėsite, kad jaučiatės būnanti su itin valdin- 
gu ir irankiu žmogumi. Tai dėl to, kad jis — Manipuliuotojas. 


KAIP SU JUOKOVOTI | 

Nesiginčykite su juo. Saugokitės. Manipuliuotojas gali jus 
išvesti iš proto. Vienintelis būdas apsisaugoti nuo smegenų su- 
minkštėjimo yra vengti ginčo dėl jo spendžiamų apgaulingų pin- 
klių. Ginčijimasis nieko nepadės, o tik dar labiau jus supainios. 
Manipuliuotojas siekia valdžios, o ne logikos. Jis bijo, kad kai 
praras valdžią, jam atsitiks kas nors bloga. Apsimetimas, kad rū- 
pinasi logika ir protu, yra jo būdas gauti tą valdžią. Jis išvargina 
jus, o tada elgiasi, lyg būtumėte nelogiška, pagiežinga, patrakusi 
kvaišelė. Jei ginčysitės su juo logiškai, jis tuoj pat laimės, o jums 
viskas baigsis. 

Pasakykite jam, kad jis teisus. Tiek, kiek tik įstengsite, sa- 
kykite Manipuliuotojui, kad jis teisus. Jei yra bent menkiausias 
dalykas, dėl kurio jis teisus, pasakykite jam ir pabrėžkite, kad jis 
dėl to yra teisus. „Esi teisus, kad šie santykiai mums abiem yra 
labai svarbūs, - galite pasakyti. - Tai tikrų tikriausia tiesa“. Ban- 
dykite nekalbėti sarkastiškai. Jūs stengiatės suteikti jam tiek val- 
džios, kiek galite, todėl jis nurims neleidžiamas valdyti jūsų. 

Atsiprašykite už nelogiškumą. Taip pat labai svarbu pareikš- 
ti Manipuliuotojui, kad apgailestaujate dėl savo jausmų nelogiš- 
kumo. Jis gali reikalauti, kad jausmai būtų logiški, bet jūsų valia 
tvirtinti: „Manau, kad aš tokia nesu“. Tol, kol neįsitrauksite į 
ginčą apie tai, ar turėtumėte būti logiškesnė ar ne, - jūs saugi. 
„Man tiesiog svarbu susitikti su savo buvusiu vaikinu kaip su 
bičiuliu, — galite sakyti. —- Atsiprašau, kad tai visai neprotinga. 

Žinau, kaip tai turėtų erzinti. Bet aš noriu būtent to ir nemanau, 
kad tai pasikeis“. 

Pasakykite, koks jis jums svarbus. Turėkite omenyje, kad jis 
nėra blogas vaikinas. Jis tiesiog bijo prarasti valdžią. Jei išgirs, 
kad yra jums svarbus, galbūt tai jį nuramins. Jei jis jums nėra 
svarbus, vis tiek raskite ką nors gero. Jūs beveik visada galite 
sąžiningai tarti: „Tikiuosi, žinai, kad man svarbu, jog tu gerai 
jaustumeisi ir būtum laimingas“. Žinoma, tai svarbu - kai jis lai- 
mingas, su juo lengviau bendrauti ir gauti daugiau to, ko norite. 
Vien tokie žodžiai dažnai nuramins Manipuliuotoją. 

Pakeiskite aplinką. Jūs greičiausiai nieko naudingo nepešite 
iš ginčo su Manipuliuotoju, todėl užbaikite jį kuo greičiau. Išei- 
kite arba abu įsitraukite į kokią nors veiklą, kuri neleistų ginčy- 
tis, pavyzdžiui, pažiūrėkite kino filmą ar pabendraukite su kitais 
žmonėmis. 

Jų ieško policija, arba kaip dar ginčijasi vyrai. Mes jau išnag- 
rinėjome du pagrindinius vyrų ginčijimosi būdus: kelti balsą ir 
veikti gudrumu. Yra daugybė kitų vyrų ginčijimosi būdų, kuriuos 
taip pat turėtumėte žinoti. Kai skaitysite šį sąrašą, atsiminkite, 
kad jūs irgi šiek tiek priklausote išvardytoms kategorijoms. Mes 
visi turime savo konfliktų sprendimo strategiją. Sprendžiant ne- 
sutarimus svarbiausia yra' atpažinti skirtingus ginčijimosi įpročius 
ir mokėti su jais tvarkytis. 


DINGSTANTIS VYRAS 

Kai kurie vyrai, pakliuvę į ginčą ar atkaklias grumtynes, taip 
nuliūsta ir išsigąsta, kad sprunka. Dingstantis Vyras užsisklęs emo- 
ciškai bei psichologiškai ir taps tylus bei tolimas, atrodys apdujęs. 
Arba paliks ginčo vietą. Jis sės į savo automobilį ir paprasčiausiai 
išvažiuos. Dingstantis Vyras, ko gero, užaugo manydamas, jog 
grumtynių ir nesutarimų turėtų būti vengiama. Dabar, būdamas 
suaugęs, jis visomis pastangomis vengia ginčo. Dingstantis Vyras 
bijo jus įskaudinti, jį gąsdina jo paties pyktis bei galimybė pa- 

kenkti tiems, kuriuos myli. Užuot sprendęs konfliktą ir kalbėję 
sis apie kliūtis, jis sprunka ir pyksta tamsiame kamputyje vienas. 
Nors šie vyrai dažniausiai yra ištikimi partneriai, tačiau dings- 
tantieji per konfliktus vėliau gali reikalauti daug palaikymo. 

Tad kokia gi išeitis? Su Dingstančiu Vyru konflikto aplinky- 
bėmis reikia elgtis jautriai ir švelniai. Patartume visuomet leisti 
Dingstančiam Vyrui palikti ginčo vietą, o ne varginti jį ar mė- 
ginti sulaikyti. Vėliau, kai abiem atlėgs, ramiai aptarkite, kas at- 
sitiko, ir paklauskite jo, kodėl jis nuliūdo. Būtų pravartu forma- 
liai susitarti su Dingstančiu Vyru: jei jis išeis, judu per dvylika 
valandų bent jau telefonu aptarsite, kas atsitiko. Jei gebėsite ras- 
ti tinkamų būdų, kaip ginčytis su Dingstančiu Vyru, jis gali tapti 
nuostabus ir ištikimas mylimasis. 


VERKSNYS 

Prisipažįstame, kad nemėgstame Verksnio. Šie vyrai yra per- 
nelyg jausmingi. Kai su jais ginčijatės, jie verkia ir viską pernelyg 
dramatizuoja. Verksnys moka naudotis savo ašaromis. Jam bū- 
dinga pasitelkti ašaras, kad atremtų jūsų pyktį. Staiga, užuot aiš- 
kinęsis jūsų pykčio priežastis ir ieškojęs išeities, Verksnys apsiaša- 
roja, užgauna jūsų širdies stygas ir išnaudoja jūsų gebėjimą už- 
jausti. Jis veikiau elgsis šitaip, nei atsakys už savo elgesio padari- 
nius ar atvirai su jumis kovos. 

Ginčas su Verksniu gali būti sekinantis, nes jūs norėsite jį pa- 
guosti. Ginčijantis su Verksniu jūsų poreikiai tampa menkesni 
nei jo. Jis reikalauja dėmesio, nes verkia (šnirpšt). Kaip jūs galite 
būti tokia pikta? Ar nematote, koks jis prislėgras? (Šnirpšt šnirpšt.) 
Tuo metu, kai imate guosti Verksnį ir pamirštate savo pačios siel- 
vartą, Verksnys laimi kovą ir daugiau nėra atsakingas už savo 
veiksmus. 

Išeitis — tvarkytis su Verksniu paliekant jam atsakomybę už 
savo veiksmus ir iš visų jėgų stengiantis neįkliūti į jo emocines 
gudrybes. Jei Verksnys pažadina jūsų motiniškus instinktus, svar- 

biausia per dvylika valandų po dramatiško pokalbio prisiminti ir 
vėl aptarti, išspręsti bei užbaigti ginčą. Be to, turite ir toliau aiš- 
kintis, ko tiksliai jūs norite iš Verksnio, ir —- niekuomet neišduo- 
kite savo poreikių vien dėl to, kad jis verkia. 


ATSIPRAŠINĖTOJAS 

Kai kurie vyrai bandys išvengti ginčo pernelyg atsiprašinėda- 
mi, kad pamirštumėte ketinimą su jais ginčytis. Atsiprašinėtojas 
nepaprastai noriai prisiims atsakomybę už kiekvieną nesutari- 
mą. Šis vyras atsiprašinėjimą naudoja kaip būdą priversti jus pa- 
likti jį ramybėje. Jis plieks save už tokį blogą elgesį ir nepagarbą 
jums. Bet drauge jo atsiprašymai nebus guodžiantys, jie atrodys 
klaidinantys ir nenuoširdūs. 

Bendraudama su Atsiprašinėtoju turite tiksliai prašyti ir tiks- 
liai nurodyti tam tikras problemas. Kai jis stengsis nepaisyti atsa- 
komybės už nesutarimus mėgindamas užčiaupti jus atsiprašinėji- 
mais ir taip stverdamasis savo senųjų įpročių, turite pasiekti, kad 
jis tiksliai pasižadėtų keisti savo elgesį ir išklausytų jūsų liūdesio 
priežastis. Jei Atsiprašinėtojas nusiteikęs rimtai draugauti su ju- 
mis, turite priversti jį šnekėtis apie sunkumus ir mokytis nuošir- 
džiau elgtis iškilus nesklandumui. Jei Atsiprašinėtojas negali iš- 
spręsti iškylančių problemų, atsikratykite jo. 


Trys klasikiniai vengtinų vyrų tipai 


Pripažinkime: kai kurių vyrų reikėtų vengti. Išvengiant tik- 
rų niekšų jūsų gyvenimas klostysis geriau, būsite laimingesnė ir 
sutaupysite laiko. Trys klasikiniai tipai, kurių turėtumėte sau- 
gotis, yra STOP (Silpnas Trigubai Opus Pilietis), Niekšelis ir 
Iškrypėlis. Privalote žinoti ir įsisąmoninti šiuos vyrų tipus, kad 
galėtumėte juos lengvai atpažinti ir neapsunkintumėte jais sa- 
vo gyvenimo. 

Pamišusių ir sunkaus būdo vyrų buvo, yra ir bus. Ne visada 
lengva pasakyti, kada vyras yra tiek pakvaišęs ir tokio sunkaus 
būdo, kad derėtų jo vengti. Štai pagrindiniai įspėjamieji ženklai, 
kad susidūrėte su sutrikusios psichikos vaikinu. 


Jis tiesiai šviesiai sako jums intymius dalykus 

Kai kurie vyrai stengsis jus prisirišti nederamai dalydamiesi 
intymiais dalykais iš savo gyvenimo. Jie gali prisipažinti turį keis- 
tų erotinių fantazijų, polinkių, sunkumų, keistos patirties ar dar 
ko nors, kas atrodo nemalonu draugystės pradžioje. Kai vyras 
per daug atviras ir pirma laiko pernelyg atskleidžia, tai ženklas, 
kad jis nejaučia ribų. Todėl jam greičiausiai bus sunku intymiai 
bendrauti, jis bus linkęs būti per daug sąžiningas. Vyras, kuris 
siekia būti atvira knyga, links jums sakyti kiekvieną mintį, jaus- 
mą, idėją, atsiminimą ar dar ką nors, kas ateina į jo mažą galvelę. 
Jis gali būti sudėtingas ir daug palaikymo reikalaujantis vyras. 
Būkite budri: kai vyras pradės pasakoti intymius dalykus drau- 
gystės pradžioje, stebėkite, ar jis neturi rūpesčių dėl potencijos. 


Jis yra turėjęs daug žeminančių santykių 

Kai kurie vyrai yra patyrę daug nuoskaudų. Jie yra arba mazo- 
chistai ir mėgsta, kai moterys juos skaudina bei jais naudojasi, 
arba sadistai ir mėgsta patys skaudinti moteris. Jei vyras pratęs 
prie sadistinių arba mazochistinių patyčių, neįmanoma bendrauti 
normaliai ir mylėti vienas kito negąsdinant bei paslapčia neįžei- 
dinėjant. Jei vyras yra auka (mazochistas), ilgainiui jis pavers jus 
nusikaltėle ir pasirūpins, kad jį skaudintumėte. Jei vyras yra sa- 
distinis užgauliotojas, ilgainiui nuspręs, kad jam trukdote, ir nu- 
baus jus. Bet kuriuo atveju vyro, mėgstančio šiurkštų elgesį, de- 
rėtų vengti. Susitikinėdama su juo išgyvensite nereikalingą skaus- 
mą ir rūpesčius. 

Jis yra apsėstas ar turi neįveikiamų potraukių 

Apsėsti ar turintys neįveikiamų potraukių vyrai dažnai esti 
menininkai ir kūrybingi asmenys, kurie susiranda moterį ar kokį 
objektą ir tam paskiria savo gyvenimą, savo dėmesį. Apsėsti ir 
turintys neįveikiamų potraukių vyrai dažnai tvirtina: „Aš esu tik- 
ras apsėstasis“ arba: „Niekas iš mano rankų neištrūko be kovos“. 
Gali atrodyti keista, kad žmogus taip atvirai atskleidžia jums tam- 
siąją savo psichikos dalį. Tai įspėjamasis ženklas likti nuošaly, 
nebent norėtumėte, kad jis būtų apsėstas jumis. Nors kai kurie 
šių vyrų turės polinkį į nesveiką maniją dėl jūsų, kiti, turintys 
neįveikiamų potraukių ir linkę persekioti, bus tobulai geri vaiki- 
nai. Jie bus keisti ir savotiški, bet nepavojingi. 


Jums ausyse suskamba signalas: pavojus! 

"Tai visų svarbiausias požymis. Moterys dažnai nuslopina savo 
nuojautą, jei tik yra galimybė būti su vyru. Jos draugauja net su 
šiurpą keliančiais vyrais, kurie, jos žino, pridarys nesibaigiančių 
rūpesčių. Nesileiskite apdumiama kelių jausmingų pasimatymų 
ar romantiško vyro. Jei ausyse išgirsite skambant pavojaus signa- 
I ir turėsite blogą nuojautą dėl vyro, būkite stipri, pasitikinti 
moteris ir laikykitės nuo jo atokiau. Jei esate pakankamai protin- 
ga ir nuosekliai naudositėš šios knygos patarimais, susikursite ben- 
drystę, kokios visada troškote. Jums nereikia savęs žeminti ar sta- 
tyti į pavojų būnant su pamišėliais. Dar kartą kartojame: jei turi- 
te blogą nuojautą dėl vyro, laikykitės nuo jo atokiau. Įsiklausyki- 
te į save ir pasitikėkite savo vidiniu balsu. 

"Trys vengtinų vyrų tipai šių bruožų turi apsčiai. Pažvelkime į 
"kiekvieną iš arčiau. 


1. STOP 

Silpnas Trigubai Opus Pilietis, arba STOP bando suvilioti kitą 
lytį būdamas malonus, paslaugus, artistiškas ir dėmesingas mote- 
rų reikalams. Jis nešioja ypač brangius papuošalus ir auginasi plau- 

kus. Jis gali vaidinti taikų muzikantą ir groti būgnais arba mėgti 
pabrazdinti gitarą miško tankmėje. STOP net pats save įtikinė- 
ja, kad nėra rujojantis, nuo geismų apkvaitęs gyvulys kaip kiti 
vyrai. Jis pilnas šviesos ir gėrio ir visiškai neatrodo gyvastingas ar 
vyriškas. Kai iškrečia moteriai ką nors nemalonaus, ojis iškrečia, 
tai daro visiškai nesusivokdamas. Dar daugiau, jis niekuomet ne- 
prisiima atsakomybės už veiksmus, kurie užgauna ar įžeidžia žmo- 
nes. 

STOP - lyg jausmingasis Verksnys, tik dar blogesnis. STOP — 
ypač pavojingas, nes jis bus jūsų pusėje ir peiks visus vyrus kaip 
padermę, lyg pats būtų kitoks ar geresnis. STOP taip pat galima 
vadinti šiuolaikiniu silpnadvasiu, kuris niekina jus, kad nepaky- 
late „aukščiau“ savo pykčio jam. STOP elgiasi taip, lyg maldos ir 
meditacija būtų visų keblumų ir ginčų vaistas. Jis net gali vengti 
konfliktų prisidengdamas tuo, kad tai „nedvasinga“. Be to, gali 
naudotis šventraščių ištraukomis, kad jus paveiktų. STOP sle- 
piasi už savo šypsenos bei šventuoliškos išvaizdos, o iš tiesų daž- 
nai pyksta ir smerkia kitus. 

Visi STOP turi panašų pasipūtėliškos viršenybės prieš kitus 
vyrus jausmą. Jie tokie pilni savimanos, kad teisia kitus už jų 
netobulumą. Kad išspręstumėte konfliktą su STOP turite kalbė- 
ti tiksliai ir aiškiai. Jei jis įstengia nusileisti ant žemės, kad žmo- 
niškai pasikalbėtų apie čia ir dabar, tarkitės su juo, kaip pašalinti 
konflikto priežastis. 


2. Niekšelis 

Niekšelis yra sudėtinga problema. Jį lengva atpažinti, nes šis 
vyras visiškai nepatikimas ir nenuoseklus. Kartą jis surengs jums 
išvyką savo Harley Davidson motociklu į kaimą ir pamylės jus 
miške. Paskui tris savaites nieko apie jį negirdėsite. Kartą jis gau- 
siai apibers jus dovanomis, o kitą akimirką pyks dėl kažkokio 
keistoko jūsų anos savaitės poelgio. Nors Niekšelis turi gabumų 
jus mylėti ir būti nuostabus, niekad nežinosite, dėl ko jis nuliūs- 

ta, ir niekuomet nenumanysite, kaip jis elgsis ar reaguos. Su Niek- 
šeliu neįmanoma nieko planuoti, nes jis akimirksniu sugriaus jū- 
sų planus. Jei esate naivi, patikėsite, kad turite galios sutramdyti 
Niekšelį, bet tai netiesa. Tai Niekšelis turi galios sudaužyti jums 
širdį. Nors jam pavyktų būti karštu meilužiu ir jus žavėti, vis dėl- 
to nuolatiniai kivirčai ir netikėtos permainos nesuteiks jums pa- 
tvarios draugystės, apie kurią svajojate. 


3. Iškrypėlis 

Visiems vyrams rūpi kūniška meilė. Tai normalu. Iškrypėlis 
yra daug blogiau. Jis tarsi slepia nuo pasaulio tamsias paslaptis 
ir dažnai atrodo įtartinas bei pasalūniškas. Iškrypėlis dažniau- 
siai meluoja net pačius paprasčiausius dalykus. Miegamajame 
iškrypėlis gali užsiminti apie norus išbandyti įvairias iškrypėliš- 
kas erotines fantazijas, bet nesutiks patikslinti savo užuominų. 
Iškrypėlis taip pat gali pernelyg susidrovėti, kai prašneksite su 
juo apie seksą, net jei atskleisite savo pačios erotines fantazijas. 
Galimas daiktas, kad Iškrypėlis daug prisisvajoja apie kūnišką 
meilę ir niekam iki šiol nėra apie tai pasakojęs. Iškrypėliui, ko 
gero, trukdo tai, kad jis save labai griežtai vertina, kaltina save 
dėl troškimų, bijo, kad jūs jį smerksite, ir nerimauja, kad ilgai- 
niui bus „išaiškintas“. 

Iškrypėlis, kita vertus, gali atrodyti apžavėtas jūsų kūno ir ap- 
sėstas potroškio kalbėtis bei aptarinėti seksą su jumis. Jis gali nuolat 
mėginti jus paliesti ir pabučiuoti. Iškrypėlis gali pernelyg nekan- 
trauti, kai judu apims aistra. Susitikinėjant su Iškrypėliu ne ste- 
buklas jaustis taip, lyg jam nerūpėtumėte ir būtumėte reikalinga 
tik kūniškam geismui patenkinti. Kai bijote su vyru būti gun- 
danti, galbūt esate su Iškrypėliu. Kai atrodo, jog vyras meluoja ir 
slepia nuo jūsų tiesą, jis tikriausiai Iškrypėlis. Geriausia tiesiai jo 
paklausti. Jei neduos jus tenkinančio atsakymo, atsikratykite jo. 
Su Iškrypėliu veikiausiai nebus verta bendrauti, nes jis reikalaus 
labai daug palaikymo. 

Štai šių vyrų turėtumėte vengti, nes jie kelia per daug rūpes- 
čių. Gerai, jei imsite pastebėti tokius vyrus ir įprasite laikytis nuo 
jų atokiau. Vengdama pamišėliškų vyrų apsisaugosite nuo dide- 
lės kančios. 


Aštuoniolika sunkaus būdo vyrų ir 
kaip su jais tvarkytis 


Ar pasirengusi sužinoti apie kitus sunkumus ir rūpesčius? Pa- 
galvojome, kad verčiau vienu kartu įveikti šį įsivaizduojamą rū- 
pesčių kalną, todėl tęskime kelionę po keblumų keliančių vyrų 
pasaulį. Kai kurie vyrai padarys viską, kad sužlugdytų savo sėk- 
mingų santykių galimybes. Čia apibūdinsime daugiau sunkaus 
būdo vyrų, su kuriais tikriausiai susidursite ieškodama savojo, o 
kartu ir patarsime, kaip tvarkytis iškilus keblumams. Štai sun- 
kaus būdo vyrų sąrašas. 


Ypatingas Berniukas 

Kaip ir Silpnas Trigubai Opus Pilietis, Ypatingas Berniukas 
didžiuojasi, kad nėra toks kaip kiti vyrai. Jis dažnai palaiko „ypa- 
tingus“ ryšius su viena ar dviem moterimis, dažniausiai platoniš- 
kus. Jis dažnai rengiasi neįprastai arba dėvi „ypatingus“ drabu- 
žius. Daugelis moterų tolinasi nuo jo, nes šio žmogaus povyza 
byloja, kad jis nesubrendęs. Jos teigia, kad tas vaikinas kažkoks 
keistas. Kitos moterys gali jį mėgti, bet tik kaip bičiulį. Jei susiti- 
kinėjate su Ypatingu Berniuku, būsite laimingesnė, jei priversite 
jį stengtis tapti panašesnį į kitus vyrus, o ne išsiskirti iš jų. Būsite 
laimingesnė, jei padėsite jam pajusti žemę po kojomis ir suvokti 
dabartį, o ne leisite skraidyti padebesiais svajojant apie savo pla- 
nus, kurių jis niekada neįgyvendins. 

Vyras Feministas 

Šis geranoriškas vyras ėmė kovoti dėl moterų laisvės kaip dėl 
savo paties reikalo, bet nujaučiamos jo elgesio paskatos kelia 
nerimą daugeliui moterų. Jis lengvai postringauja apie tai, kad 
vyrai yra pasaulio rakštis ir kaip „visi vyrai“ įvairiausiais būdais 
skaudina moteris. Lyg jis negalvotų apie save kaip apie vyrą. Jis 
net gali pareikšti, kad išties taip negalvoja, o teikia pirmenybę 
sąvokai „asmuo“. Vyras Feministas didžiai gėdijasi savo vyriškos 
prigimties, erotinių fantazijų ir vyriškumo. Jis netgi pataikauja ir 
slapta tikisi išprašyti kūniškos meilės malonių atsiprašinėdamas 
už tai, kad yra vyriškosios giminės. Vyras Feministas gali dėtis 
esąs jūsų pusėje, bet ilgainiui juo nusivilsite. 


Moterų Bičiulis 

Kaip jau anksčiau sakėme, turėtumėte riboti platoniškų bi- 
čiulysčių su vyrais skaičių, nes tai pripratins jus būti vyro bičiule, 
o ne meiluže. 

Kai kurie vyrai taip neigia savo vyrišką tapatybę, kad apsupa 
save moterimis. Jie mano, kad turėti keletą moteriškosios lyties 
bičiulių lygu turėti keletą moteriškosios lyties meilužių. Ši gudry- 
bė retai kada pavyksta. Vyras, kuris daugiausia bendrauja su mo- 
terimis, iš paskutiniųjų neigia savo vyriškumą ir gali pasirodyti 
esąs sunkaus būdo vaikinas. Jis tikriausiai pasirodys esąs nuolan- 
kus menkysta, kuriuo galų gale nusivilsite. 


Nugalėtas Vyras 

Kai kurie vaikinai yra nugalėti gyvenimo ir atrodo nebeturį 
daugiau gyvybingumo. Nugalėtas Vyras yra sugniuždytas gyve - 
nimo. Jis neturi energijos, gyvybingumo ir vos prastumia die- 
ną. Jis atrodo susmukęs, pavargęs ir prislėgtas. Gyventi jam per 
sunku. Nugalėtas Vyras nepatrauklus moterims, nes yra neveik- 
lus ir negyvybingas. Jis pernelyg rimtas, piktas, pašaipus ir labai 
įžeidus. 

Nugalėtas Vyras išsunks jūsų energiją. Jis pesimistas ir mėgsta 
liūdinti kiekvieną, kas klauso siaubingų pasakojimų apie siau- 
bingą jo gyvenimą. Jei imsite susitikinėti su Nugalėtu Vyru, jis 
greičiausiai prislėgs ir nugalės jus. 


Menkysta Alaus Gėrovas 

Menkystos alaus gėrovai - amžini kaip pasaulis. Ši tąsa susiju- 
si su amžiumi ir fiziniu patrauklumu. Jei jis yra patrauklus 22 
metų sunkumų kilnotojas, galite pamanyti, kad jo - girto pa- 
daužos - įvaizdis yra žavus. Jei jis eina keturiasdešimtuosius ir 
nori tik apsikabinęs savo apvalų pilvuką žiūrėti televizorių, val- 
gyti dešrainius ir gerti daugiau alaus — turite bėdą. Jis tikrai bus 
ištikimas. Bet kas iš to? Keturiasdešimtmetis Menkysta Alaus Gė- 
rovas nieko gyvenime nesiekia. Ką regite ant anos sofos, turėsite 
gyvendama su šio tipo vaikinu. Galų gale jis taps iki ašarų nuo- 
bodus ir neketins keistis. Jei jūs pati nesate Menkysta Alaus Gė- 
rovė, venkite šio tipo vyrų, nes kitaip labai nusivilsite. 


Visažinis 

Niekas nemėgsta visažinių. Moterys nekenčia, kai vyras jas 
moko ar kalbasi su jomis iš aukšto. Tipiškas Visažinis mėgsta abu 
šiuos dalykus. Šis vaikinas turės atsakymą į bet kurį klausimą. 
Dažnai jis išmano kompiuterius ar kitą techninę sritį. Visažinis 
tiki, kad kuo daugiau žinių kitiems suteiks, tuo geresnis žmogus 
jis bus. Jis taip pat mano, kad kuo techniškesnę kalbą vartos, tuo 
labiau žmonės jį gerbs. Visažinis dažnai puikuojasi savo žiniomis, 
kad parodytų savo pranašumą prieš ką nors kitą. Tai jam padeda 
gerai jaustis. Rodydamas savo žinias kaip savigarbos šaltinį iš tie- 
sų jis išduoda savo nesaugumą. 

Vienas didžiausių nepatogumų susitikinėjant su Visažiniu bus 
tas, kad jis kalbės, kalbės ir kalbės apie tai, kas jums mažiausiai 
rūpi. Vienintelis būdas ištverti draugystę su Visažiniu — priversti 
jį užsičiaupti. Jei tik jis įstengs suprasti, kad mylite jį dėl jo paties, 

one dėljo išmanymo, galbūt pajėgs nusiraminti ir bendrauti ne- 
sislėpdamas už savo žinių arsenalo. Jei vyras supratingai prityla, 
kai susitinka su jumis, laikykite jį. Antraip kaip įmanoma grei- 
čiau sprukite. 


Vadovaujantis Išgama 

Vadovaujantis Išgama nori valdyti kiekvieną bendravimo krus- 
telėjimą. Jam sunku pritapti prie kito žmogaus bendravimo būdo 
ar leisti jums vadovauti nekritikuojant bei nelaidant įžūlių pa- 
stabų. Vadovaujantis Išgama reikalauja, kad derintumėtės prie jo 
bendravimo tono, jį bus sunku įtikinti elgtis taip, kaip pats ne- 
nori. Vadovaujantis Išgama atsisakys tartis su jumis, nes jis turi 
valdyti bet kuriomis aplinkybėmis. 

Vadovaujantis Išgama bandys valdyti ir jus. Galbūt jis jums 
skambinės kas dvidešimt minučių siekdamas įsitikinti, jog jūs ne 
su kitu vyru, arba reikalaus dirbti su juo, kad galėtų prižiūrėti jus 
ištisą dieną. Galbūt mėgins jums nurodinėti, kaip rengtis, ką val- 
gyti ir net ką skaityti. Jei esate nesaugiai besijaučianti moteris, 
turite savigarbos problemų, Vadovaujantis Išgama jums gali pasi- 
rodyti patrauklus pasirinkimas. Bet galų gale net siaubingai sa- 
vęs negerbianti moteris ims maištauti. Net jei nuspręsite su juo 
susitaikyti, Vadovaujantis Išgama nepuoselės jūsų bendrystės, nes 
jis pamišęs. Patartume laikytis atokiau nuo jo ir greitai pasiieško- 
ti vyro, kuris jus vertins. 


Dvilytis Berniukas 

Kai kurie vyrai labiau mėgsta nevyrišką išvaizdą. Net jei Dvi- 
lytis Berniukas yra nekenčiamas kitų savo lyties atstovų, jis vaikšto 
nutaisęs pasipūtėlišką ir išdiduolišką miną. Jis gali susisukti vir- 
vutėmis plaukus, vilkėti suknelę, prasidurti abi ausis ar stengtis 
panėšėti į moterį kitais būdais. Savo išvaizda Dvilytis Berniukas 
siekia įrodyti pasauliui, kad yra kitoks ir ypatingas. 

Nors Dvilytis Berniukas yra berniokiškai žavus ir kai kurioms 

moterims patrauklus, daugumai žmonių kelia pasibjaurėjimą. Gai- 
la, bet šio tipo vyras nekelia rimto įspūdžio. Dvilytis Berniukas 
linkęs būti neatsakingas, nepatikimas ir kuoktelėjęs. Jei jūsų ide- 
alus vyras turėtų atrodyti kaip moteris ir būti dar neatsisveikinęs 
su paauglyste, susiraskite Dvilytį Berniuką. Kitaip - nealpėkite 
dėl Dvilyčio Berniuko. 


Komediantas 

Komediantas vaidina moterims. Jis tiki, kad jei pakankamai 
juokins ir linksmins, moterys miegos su juo ir mylės jį. Nors 
žmonės paprastai vertina bičiulio ir mylimojo humoro jausmą, 
vien juo netinka grįsti santykius. Nuolatinį komediantų porei- 
kį juokinti žmones ir būti dėmesio centre lemia jų stiprus nepa- 
sitikėjimas savimi. Tarsi jie visuomet prašytų tam tikro pripaži- 
nimo iš kitų, užuot sėmęsi stiprybės iš savęs. Jei susitikinėsite su 
Komediantu, galiausiai susigriebsite išnaudojanti jį kaip laisva- 
laikio mašiną ir laukianti, kad jis jums vaidintų. Nevertinsite 
jo kaip vyro, su kuriuo galite draugauti nuoširdžiai, artimai ir 
aistringai. 


Apkiautėlis 

Susiraskite darbines pirštines ir suvirintojo akinius, netoliese — 
Apkiautėlis. Pagrindinė Apkiautėlio bėda ta, kad jis geriau jau- 
čiasi su mašinomis nei su žmonėmis, o ypač moterimis. Apkiau- 
tėlis kartais kvailai nerangus su moterimis. Jis užsisklendžia kom- 
piuterių ir mašinų pasaulyje, kur tariasi suprantąs, kas vyksta. 
Nors jis ištikimas ir atsidavęs, jam vis tiek reikia išmokti reikšti 
romantiškus jausmus ir potyrius. Dar daugiau, jis nė iš tolo nenu- 
tuokia apie tai, kaip turėtų jumis rūpintis. Apkiautėliai dažniau- 
siai esti pasibaisėtini pašnekovai, o savo lytinius poreikius taip 
ilgai neigę, kad jiems prireikia daug laiko apšilti. Jei susidūrėte su 
Apkiautėliu, pasiruoškite dideliam darbui - jį perauklėti. 

Psichiatras 

Psichiatras mano, kad jei tik pajėgs išspręsti moters proble- 
mas, ji norės su juo mylėtis. Psichiatras elgiasi lyg būtų ponas 
Gailiaširdis, bet visą laiką taikosi jus sugundyti. Jis išklausys pa- 
čius slapčiausius jūsų skundus ir - kartais - pasiūlys gerą patari- 
mą. Jis atrodo ypač malonus, bet kartu šiek tiek keistas. Tikriau- 
siai domitės, kodėl jis taip kilniai padeda jums išgyventi asmeni- 
nes krizes. Psichiatras — dažniausiai geras vaikinas, vienišas, bet 
kartu trokštantis su jumis permiegoti. Psichiatras mano, kad griū- 
site su juo į lovą, jei jis duos gerą patarimą. 

Susitikinėjimas su tokiais kaip Psichiatras dažniausiai baigiasi 
dideliu skausmu. Jie analizuos jus ir turės nuomonę apie jūsų el- 
gesį. Jie gali „skaityti“ jūsų sapnus ir aiškinti psichologines jūsų 
poelgių ir sprendimų priežastis. Didžioji visų Psichiatro tipo vai- 
kinų klaida ta, kad jie dalija neprašytus patarimus. Tie patarimai 
ilgainiui tampa našta, nesvarbu, kokie „naudingi“ jie atrodytų. 
Nė viena moteris nenori nevisaverčių santykių. Jei jums reikia 
pagalbos, eikite pas psichiatrą. Jei jums reikia vyro, susitikinėki- 
te, tik nesiklausykite nesąmonių ir vapalionių. 


Dvylikažingsnis 

Dvylikos žingsnelių programa yra nuostabaus bendravimo mo- 
delis, daugeliui žmonių padėjęs gimti iš naujo, bet mūsų tikslas 
nėra ją čia išdėstyti. Tačiau verta pažymėti, kad vyrai, be saiko 
persiėmę ta „programa“, būdami su moterimis gali kelti tam tikrų 
problemų. Jei ketinate susitikinėti su vyrais, besivadovaujančiais 
šia programa, pravartu žinoti, ko saugotis. 

Dvylikažingsnis linkęs žiūrėti į gyvenimą truputį per rimtai. 
Jus ims erzinti jo nesenkamas poreikis kalbėti apie savo emocinį 
skausmą ir atrodyti „pažeidžiamam“ prisimenant savo vaikystės 
traumas. Veikiausiai jis jums įgris dėl polinkio visur matyti žalin- 
gus įpročius. Jei norėsite išgerti, jis gali paklausti, ar jūsų šeimoje 
nebuvo alkoholikų. Jei užsidegsite cigaretę, jis, ko gero, ims skai- 

tyti pamokslą apie nikotino žalą. Regisi, kad bet kokie malonu- 
mai jam iš anksto įtartini, o jūs iš tikrųjų greitai pavargsite nuo jo 
pastabų. 


Vergas 

Vergas teigiamą moters dėmesį supranta kaip ženklą, kad ji 
neprieštarauja su juo pasimylėti. Dėl šio tikslo jis daro viską, ko 
tik moteris užsimano. Jei ji alkana, jis jai ruošia vakarienę. Jeigu 
jai reikia perstumdyti baldus, jis surengia įmantrų vaidinimą ati- 
dėdamas savo planus, kad visiškai jai atsiduotų. Jis mano, kad 
atsitiktiniai jos komplimentai, koks jis „mielas“, — pelnomi už 
akivaizdų jo pasiaukojimą, — žada taip laukiamą ir vis artėjančią 
meilės naktį. Vergas keliaklupsčiauja laukdamas tos nakties. 

Iš tiesų moterys nemėgsta vyrų vergų, net jei negailestingai 
juos išnaudoja kaip visų galų meistrus, bankomatus ar sekreto- 
res. Meilės džiaugsmų valanda visada tik tols ir vergai niekad 
negaus, ko nori. Tai lyg animacinis filmas Dilbert („Dilbertas“), 
kur Dilbertas eina į pasimatymą su moterimi, kad „išklotų plyte- 
lėmis jos vonią“. Tai ne pasimatymas, tai apsikvailinimas. Susiti- 
kinėti su Vergu ilgainiui įgris. Jei ieškote sielos draugo, susitiki- 
nėdama su Vergu niekad nepatirsite abipusės pagarbos. Jei nori- 
te išnaudoti vyrą, Vergas puikiai tiks. 


Žliumbis 

Žliumbis panašus į gyvenimo nugalėtą vaikiną, tik dar blo- 
gesnis. Užuot tyliai kentėjęs dėl to, ką jam padarė pasaulis, Žlium- 
bis pasirūpina, kad visi apie tai žinotų. Jo povyza ryškiai ir aiškiai 
byloja moterims: „Aš esu nesubrendėlis, o jūs nenorite su mani- 
mi susidėti“. Jei būsite protinga, suprasite šią mintį ir nieko iš jo 
nenorėsite. 

Gal Žliumbio gyvenimas buvo ypač nelaimingas ir gal iš tiesų 
jis turi daug kuo skųstis. Bet Žliumbis negeba veikti kaip subren- 
dęs žmogus ir nepajėgia atsakyti už savo bėdas. Iš tikrųjų žlium- 

biai mėgsta savo nelaimes. Jie saugiai pasislepia už verkšlenimo 
skydo. Rūpesčiai prasidės, kai imsite Žliumbio gailėtis. Sakysime, 
mėginsite gelbėti Žliumbį iš jo bėdų. Bet Žliumbis ilgainiui suža- 
los jūsų ausų būgnelius siaubingais pasakojimais apie savo sunkų 
ir baisų gyvenimą. Greitai tai taps nebepakeliama. 

Kaip ir Vergas, Žliumbis mano, kad jei jis gauna teigiamą, gai- 
lestingą atsaką iš moters, tai turi reikšti būsimą meilės naktį su 
ja. Kaip ir Vergas, jis painioja bet kokią teigiamą reakciją su įsi- 
jaudrinimu. Vienintelis skirtumas yra tas, kad Vergas siekia reak- 
cijos „Tu toks mielas, tu darai mane tokią laimingą“, tuo tarpu 
Žliumbis trokšta užjaučiamos reakcijos „Aš taip apgailestauju“. 
Neužkibkite nė ant vieno iš šių kabliukų. 

Paklausykite mūsų patarimo ir neleiskite Žliumbiui jūsų mul- 
kinti! 


Sužeistaširdis 

Dalyko esmė: Sužeistaširdis yra bėda. Jis iš jūsų nori tik dviejų 
dalykų: 

1. Mylėtis su jumis. 

2. Išsiverkti ant jūsų peties siekdamas, kad juo pasirūpintumėte. 

Meile nusivylęs vyras tikriausiai bus apimtas depresijos ir abe- 
jos savo gebėjimu turėti moterį. Nusivylęs meile vyras ieško kū- 
niškos aistros ir gali būti jos labai išsiilgęs. Jis naudos jus kaip 
„laikiną objektą“. Kitais žodžiais tariant, būsite atsitiktinė mažu- 
lė lytiniams poreikiams tenkinti, kol jis atsigaus nuo savo pasku- 
tinės draugystės. Jis verks ant jūsų peties ir miegos su jumis. Jūs 
prisirišite vienas prie kito. Jūs juo susižavėsite, o po kelių mėne- 
sių jis užsimanys skirtis arba permiegos su kuo nors jums už nuga- 
ros, o tada išsiskirs su jumis. Siaip ar taip, Sužeistaširdis yra bėda. 

Prisiminkime šio problemiško tipo savybes. Jis nori tik dviejų 
dalykų: 

1. Mylėtis. 

2. Išsiverkti ant jūsų peties siekdamas, kad juo pasirūpintumėte. 

Ar reikia dar ką pridurti? 

El Pigis“ 


El Pigis nėra animacinio filmo herojus. Jis tikras. El Pigis — 
šykštuolis blogiausia šio žodžio prasme. Jis taip stropiai taupo pi- 
nigus, kad nedaro nieko romantiško, kas gali kainuoti. Pavyz- 
džiui, El Pigį slegia mintis eiti į kiną. Prieš eidamas - jei jis iš viso 
eis — privalės jums atskaityti pamokslą, kaip per pastaruosius ke- 
letą metų pakilo kino teatrų bilietų kainos. Tai darydamas jis 
užmuš linksmumą ir džiaugsmą draugauti. 

Apsimesdamas, kad yra materialiai atsakingas ir taupus, El Pi- 
gis vengs mokėti per pasimatymus, susilaikys jus kur nors kviestis 
ir net vengs pirkti jam pačiam reikalingus dalykus. El Pigis grei- 
čiausiai rengsis nemadingai, dėvės apdriskusius drabužius, dvi- 
dešimt dvejų metų senumo akinius, jo butas bus apstatytas apsi- 
trynusiais baldais, nes nauji „per daug kainuoja“. Drauge El Pigis 
tikriausiai dirbs tikrai gerai mokamą darbą ir taupys pinigus pa- 
saulinei ekonomikos krizei ar kokiam kitam nenumatytam blo- 
giausiam atvejui, kurio niekad nebus. 

Jei norite būti pakviesta kur nors eiti ir dosniai apiberta dova- 
nomis, labai blogai. El Pigis reikalaus jūsų susimokėti savo dalį. 
Visada. Jei esate visiškai nematerialistiška moteris, šio tipo vaiki- 
nas jums galėtų tikti, bet jei norite žemiškų gėrybių ir kartkartė- 
mis įspūdingų kerų, atsikratykite El Pigio šiandien. 


Nekentikas 


Dirbome su daug vyrų, kurie nekenčia pasaulio. Iš tiesų jų 
mantra skamba taip: „Nekenčiu besąlygiškai“. Nekentikas yra 
klasikinis piktas vyras, padaugintas iš šimto. Jis apie viską turi 
tvirtą nuomonę ir paprastai kiekvieną akimirką ko nors ar kie- 
no nors nekenčia. Aptariate politiką? Jis nekenčia visų politi- 
kų. Norite eiti valgyti ledų? Jis nekenčia ledų. Jis nekenčia spor- 


* Originaliame tekste šis herojus vadinamas El Cheapo; cheap - (angl.) pigus, blogas, 
prastas (vert. past.). 


368 


to, tam tikrų muzikos grupių, savo buvusiosios ar net kurios 
nors spalvos. Nekentikas neišvengiamai nekęs jūsų ir jūsų nuo- 
monės apie tai, kaip turėtų klostytis santykiai. Nekentikas ne- 
linkęs fiziškai smurtauti, bet tikriausiai smurtaus emociškai ir 
bus užgaulus. Kai barsitės su Nekentiku, jis greičiausiai išrėš 
jums, kad nekenčia, kai išreiškiate jam tam tikrą jausmą ar mintį. 
Jis taip pat nekęs kai kurių jūsų ginčijimosi įpročių. Nekentikas 
yra labai dramatizuojantis, smarkus vyras. Jei esate jautri mote- 
ris ar su pikčiurnomis jaučiatės nepatogiai, laikykitės atokiau 
nuo Nekentiko. 


Kaimo Jurgis 

Daugelis mūsų paskaitų dalyvių susitikinėja su vyrais, kurie 
iš pažiūros visiškai normalūs, bet galiausiai pasirodo esą pras- 
čiokai ir stuobriai. Kaimo jurgiai gyvuoja visokiais pavidalais. 
Jis gali būti menkysta rasistas, tikėti kukluksklanu, būti karo 
pajėgų narys ar dalyvauti Baltųjų judėjime. Kaimo Jurgis taip 
pat gali būti barų mušeika, besikabinėjantis prie gėjų, žydų ar 
paauglių su tatuiruotėmis, kūno auskarais ir rožiniais plaukais. 
Kaimo Jurgis nekenčia tam tikrų žmonių grupių ir didžiuojasi 
„kietai“ elgdamasis ir baugindamas kiekvieną mažumą, kurios 
nemėgsta. 

Kai kurios moterys susitaiko su kaimo jurgiais ir jų rasistiniais 
polinkiais. Šios moterys tiki įstengsiančios pažaboti Kaimo Jurgį, 
bet Kaimo Jurgis niekad nekeis savo būdo. Nors jis gali būti įsi- 
pareigojęs jums ir net galvoti apie santuoką, bet ir toliau bus 
užgaulus ir net žiaurus kiekvienai savo nekenčiamai grupei. 

Negalime jums griežtai liepti skubiai atsikratyti šio nevykėlio. 
"Jis neketina keistis. 

Dvidešimt penkios sunkaus būdo 
moterys 


Nors tikrai linksma pažvelgti į visus atvejus, kai vyrai būna 
netikėliai, turėkite galvoje, kad ir jūs, ko gero, ne dovanėlė. Tik- 
riausiai aptiksite save kokiu nors pavidalu šiame sąraše. Tuo no- 
rime pabrėžti, kad mes visi turime bruožų, kurie nėra malonūs 
priešingai lyčiai. Jei gebame suvokti savo polinkius ir stengtis 
švelniau bei rečiau juos reikšti, galime tobulai sutarti vieni su 
kitais. Štai sunkaus būdo moterų sąrašas. Keli iš šių apibūdinimų 
tinka jums)? 

Ca Turtinga Kalė 

Ca— Alkoholikė arba Narkomanė 
Ca— Psichiatrė 

Ca Princesė 

Ca— „Nekenčiu tavęs už tai, kad mane myli“ 
Ca Barų Liūtė, arba Plėšri Katė 
Ca Prislėgtoji 

Ca Pikta Feministė 

Ca—> Ginčininkė 

Ca— Dejuotoja 

Ca Religinga Moralistė 

Ca Dramų Karalienė 

Ca Ragana 

Ca Sužeistas Paukštelis 

Ca Persekiotoja 

Ca—- Anorektikė 

Ca Hipochondrikė 

Ca Galingoji, arba Gelbėtoja 
Ca Keistų Spektaklių Aktorė 
Ca Vadovaujanti Išgama 

Ca Visažinė 


370 


Ca— Išvaizdžioji 
Ca— Žemės Motina 
Ca— Konfliktų Kurstytoja 


Skirtis lengva 


Jei suprasite, kad draugaujate su vienu iš anksčiau apibūdintų 
sunkaus būdo vyrų, jums tikriausiai teks su juo skirtis. Skyrybos — 
vienas iš blogiausių, bet kartais neišvengiamų meilės etapų. Štai 
pagrindiniai dalykai, kuriuos jums reikia žinoti, kad sėkmingai 
pasirengtumėte išsiskyrimo pokalbiui. 


Kodėl skirtis? 

Nevykusi draugystė - kaip sugedęs automobilis: vis prastėja ir 
prastėja, ir vis dažniau reikalauja remonto. Tam tikru metu pro- 
tingiau atrodo atsikratyti senosios transporto priemonės ir įsigyti 
naują. Kitas sprendimas - labai stengtis ir prižiūrėti automobilį 
nuolat jį remontuojant, kad išliktų tinkamos būklės. Net ir tada 
jis gresia tapti netikusiu daiktu. Jei ryžtatės padaryti viską, ko 
reikia, kad automobilis veiktų, ir dar ne per vėlu imtis darbo, 
galite išlaikyti savo automobilį važiuojantį neribotą laiką. Jei ne- 
norite, laikas jį išmesti. 


Kaip esate įsipareigojusi? 

Kuo ilgiau susitikinėjate su vyru, tuo sunkiau ir skaudžiau bus 
skirtis. Kuo labiau vienas kitą pažįstate, kuo labiau stengiatės 
sutarti, tuo daugiau prarandate, kai draugystė išyra. Išplėtojome 
metodą, padedantį suvokti įsipareigojimo vienas kitam lygį. Šios 
šešios įsipareigojimo vienas kitam rūšys padės jums nustatyti, kaip 
esate įsipareigojusi, ir numatyti sunkumus, kuriuos patirsite skir- 
damiesi. 

ŠEŠIOS ĮSIPAREIGOJIMO VIENAS KITAM RŪŠYS 


1. Vienos nakties nuotykis. Kiekvienas kada nors patiria vie- 
nos nakties nuotykį. Nė viena pusė dėl to nesistengia. Abiem tai 
grynai kūniška patirtis. Po nuotykio galite jausti įvairiausių emo- 
cijų — nuo kaltės iki troškimo vėl jį pamatyti. Kita vertus, vyras 
greičiausiai gerai praleido laiką ir būtų labai laimingas, jei nesusi- 
tiktų jūsų dar kartą. Geriausias būdas „užbaigti“ - paprasčiausiai 
niekada daugiau su juo nesikalbėti. 

Po vienos nakties nuotykio nesitikite, kad vėl jį pamatysite. 
Nors santykiai galėtų tapti kuo nors daugiau, jis greičiausiai ne- 
pageidaus jūsų dar kartą išvysti. Jei norės, tai tik kad vėl paten- 
kintų geismą. Šiaip ar taip, nesitikėkite iš vienos nakties nuoty- 
kio ko nors daugiau nei gryno sekso. Iš ryto eikite namo ir ven- 
kite apie jį galvoti. 


2. Pažintis. Čia turime omenyje vyrą, su kuriuo jus sieja keli 
pasimatymai. Vienos nakties nuotykis yra vien skubus geismo 
proveržis, tuo tarpu pažintis yra tai, kam paaukojote laiko. Nors 
jis jums patiktų ir net būtumėte radusi bendrų bruožų, per mažai 
laiko prabėgo, kad prisirištumėte vienas prie kito. Jei suprantate, 
kad toliau bendrauti neprasminga, greitai su juo išsiskirkite. Ne- 
užvilkinkite skyrybų pokalbio. "Iai tik abiem apsunkins gyveni- 
mą. Pasakykite jam nesitikinti, kad draugystė tęsis ilgai, ir kad 
jūs nusprendėte atsisveikinti. 


3. Susitikinėjote keletą savaičių. Jei buvote susitikusi su vyru 
keturis ar penkis kartus, tikrai jam patinkate. Kitaip jis tikriau- 
siai nebūtų skyręs laiko ir pinigų jus kur nors nusivesti. Po keleto 
pasimatymų jūs tikriausiai esate maždaug tarp nuomonės apie 
vienas kitą kaip apie mielus bei įdomius ir noro nuplėšti vienas 
kito drabužius bei šokti į lovą. Po keturių ar penkių pasimatymų 
„santykiai“ tikrai tampa nuoširdesni ir stipresni. Bet jei jūs per tą 

mėnesį tikrinote vyrą ir jums aišku, kad ilgai su juo neužsibūsite, 
geriausia skirtis. 

Po mėnesio pasimatymų patariame skirtis prie keturių akių. 
Šiuo metu jis jau ėmė svajoti apie jus kaip apie savo merginą, net 
jei niekad neprisipažintų to tikėjęsis. Jei mylitės, skirtis bus sun- 
kiau. Kai kurie vyrų ir moterų santykių žinovai tiki, kad vyrai 
greičiau prisiriša prie moterų nei moterys prie vyrų. Jei mylėjotės 
keletą kartų, vyras tikrai ima priprasti prie jūsų ir jau svarsto apie 
rimtą draugystę su jumis. 

Išsiskirti po keleto savaičių tikriausiai abiem bus sunku. Pir- 
mosios draugystės savaitės ir mėnesiai dažnai atrodo stebuklin- 
gi. Kai jausmai dar judu svaigina, išsiskirti sunkiau. Bet jei tas 
vyras — ne jūsų ieškomasis, skyrybos neišvengiamos. Nėra būdo 
diplomatiškai išsiskirti, todėl patariame atvirai pasakyti, kodėl 
manote, kad judviejų santykiai neturi ateities. Būkite mandagi. 
Nepulkite jo griežtai kritikuoti ir duoti patarimų. Nebūkite žiau- 
ri. Skirkitės, bet kaip galima švelniau. 


4, Jūs permiegojote su juo keletą kartų ir supratote, kad 
santykiai darosi painūs. Pasimylėjus keletą kartų net mieliau- 
sias vaikinas kartais gali pasirodyti kvaištelėjęs menkysta. Gal 
iš pradžių nepastebėjote jo būdo bruožų. Gal buvote taip apža- 
vėta, kad nepaisėte įspėjamųjų ženklų. Bet kuriuo atveju svar- 
bu greitai pasitraukti nuo tokio vyro. Kuo ilgiau draugausite su 
sunkaus būdo vyru, tuo kebliau bus skirtis ir tuo daugiau rūpes- 
čių jis jums sukels. 

Skirtis su sunkaus būdo vyru gali būti nelengva. Jis greičiau- 
siai reaguos gan jausmingai. Svarbu, kad nepamirštumėte pasirū- 
pinti savo saugumu. Pakvaišėliai gali imtis smurto ar kelti aud- 
ringas scenas. Geriausia tiesiog pasakyti, kad jūs nepasirengusi 
draugauti ar kad supratote negalinti duoti to, ko jis tikisi iš drau- 
gystės ir iš moters. Tik jokiu būdu neišvadinkite jo nesveikos 
psichikos menkysta iš pragaro ar dar bjauriau. Jei bijote, kad jis 

nesiimtų smurto, skirkitės viešoje vietoje, kad aplinkui būtų kitų 
žmonių. 


5. Jis - atsitiktinis meilužis. Kai kurioms moterims patinka 
draugauti ir mylėtis su vyru be jokių įsipareigojimų. Daug mūsų 
paskaitų dalyvių, tiek vyriškosios, tiek moteriškosios lyties, yra 
turėję tokių meilužių. Kartais šie lytiniai santykiai tęsdavosi me- 
tų metus. Kartais jie net virsdavo rimta draugyste. 

Jei skiriatės su meilužiu, pirmiausia pagalvokite, kodėl ardote 
santykius. Ar manote, kad jis jums kliudo sutikti idealą? Jei taip, 
atsikratykite jo. Su juo neįmanoma sukurti rimtos draugystės? Jei 
taip, kas gi trukdo skirtis? 

Viena iš priežasčių skirtis gali būti ir tai, kad po kurį laiką 
trukusių neformalių santykių jis nori „kažko daugiau“, ojūs - ne. 
Iš pradžių judviem patiko būti atsitiktiniais meilužiais, bet vėliau 
jis ėmė jumis žavėtis ir galvoti apie rimtą draugystę. Tuo tarpu jūs 
tenorėjote ir toliau išlaikyti esamą padėtį. 

Kita priežastis skelbti žaidimo pabaigą gali būti ta, kad jūs 
sutikote kitą vyrą ir užmezgėte įpareigojamus santykius. Tokio- 
mis aplinkybėmis atsitiktiniam meilužiui teks pasitraukti. Apie 
tai pranešti tiks paprasčiausias telefono skambutis ar pokalbis prie 
keturių akių. Tik būkite sąžininga, ir skirtis bus lengva. Jis tik- 
riausiai supras ir gal net pasidžiaugs su jumis. 


6. Susitikinėjote daugiau kaip tris mėnesius. Kad nebūtų ne- 
aiškumų: po trijų mėnesių jūs jau draugaujate ir esate jo mergina. 
Net jei taip nemanote, jis greičiausiai mano. Šiuo atveju išsiskyri- 
mas turi būti gerai apgalvotas. Jis liks įskaudintas, bet jūs bejėgė tai 
pakeisti, nebent išduotumėte save ir tęstumėte santykius. Gali bū- 
ti, kad abu išgyvensite tai jausmingai ir sielvartausite drauge arba 
atskirai. Kad ištvertumėte, jums reikės draugių paramos, nes savo 
kaltės ir sielvarto galite būti suviliota likti su juo. Po trijų mėnesių 
esate prisirišę vienas prie kito labiau, nei įsivaizduojate. 

Šeši įspėjamieji ženklai, kad laikas nutraukti 

ryšius | 

Kiekvienam iš mūsų tam tikri dalykai atrodo nesuprantami. 
Prieš pradėdama lankyti mūsų paskaitas Sendė niekaip negalėjo 
suprasti, kaip jos elgesys gali patraukti ar atstumti vyrus. Vyrai ir 
moterys daug ko nesupranta apie tarpusavio santykius. Pavyz- 
džiui, dažnai pasitaiko, kad moterys nepaiso įspėjamųjų ženklų 
apie santykių griūtį. Kadangi nesupranta, nemano, kad jie reikš- 
mingi, ir net sumenkina gresiančio pavojaus bei rizikos galimybę. 

Toliau rasite keletą įspėjamųjų ženklų, kad jūsų santykiai pa- 
vojuje. Jei aptinkate vieną ar daugiau jų bendraudama, turite 
rimtai pasvarstyti dėl skyrybų. Daugelis mūsų paskaitų dalyvių 
siaubingai kentėjo, tęsdami pavojingą ir užgaulią draugystę. Jei 
vieną ar daugiau įspėjamųjų ženklų pastebite bendraudama su 
savo draugužiu, greitai skirkitės, kad išvengtumėte galvos ir šir- 
dies skausmo. 


BUŪDAMA SU JUO SAU NEPATINKATE 

Tikriausiai kai kurie vyrai išryškina prasčiausias jūsų savybes. 
Jie atskleidžia jūsų nekantrumą, blogiausius bruožus, blogiausias 
mintis, blogiausius jausmus — viską, kas blogiausia. Kai kurios 
moterys neprisiima atsakomybės už savo neigiamas emocijas. Jos 
verčiau kaltina vyrus tvirtindamos, kad jie tyčia sukelia joms blo- 
gus jausmus. Nors jūs galbūt jo nemėgstate ar jis išryškina blo- 
giausias jūsų savybes, greičiausiai jis nedaro nieko. Jūs papras- 
čiausiai reaguojate į jį ir būdama su juo sau nepatinkate. Jūs 
esate atsakinga už savo jausmus. 

Pavyzdžiui, Hara susitikinėjo su politiniu aktyvistu Džimu. 
Iš pradžių jie gerai sutarė. Bet net ir tuomet ji jautėsi taip, lyg 
turėtų nuo jo slėpti savo mintis ir nuomonę. Hara nuolat bijo- 
jo, kad jei bus atvira, įsiplieks karštas ginčas. O Džimas nematė 
kliūčių išreikšti savo nuomonę ir darė tai visą laiką. Kadangi ji 
su Džimu nuolat buvo nesąžininga, ilgainiui šalia jo ėmė jaustis 

drovi ir baikšti. Taip elgdamasi Hara nekentė savęs, o santykiai 
vis blogėjo. 

Kaip galite spėti, draugystė greitai žlugo. Jei Hara būtų labiau 
kreipusi dėmesį į savo baimę ir nepatogumą, kurį jautė būdama 
su juo, ir atsiminusi, kad yra daugybė kitų siektinų vaikinų, ji 
būtų išvengusi virtinės kivirčų ir išsiskyrusi daug greičiau. 

Jeigu jums nepatinka jūsų elgesys būtent su šiuo vyriškiu, tai 
keiskite elgesio modelius arba nutraukite santykius. Paini padė- 
tis paprasčiausiai per brangiai kainuos. Atminkite, jei su juo jau- 
čiatės blogai, tai jūsų reikalas skirtis, ne jo. 


JIS JŪSŲ NEMĖGSTA 

Gali skambėti juokingai, bet daug moterų prisipažįsta susitiki- 
nėjančios ar ištekančios už vyrų, kurie jų nemėgsta. Vyrai yra 
pareiškę tokių pat dalykų: draugauja su moterimis, kurios atrodo 
nemėgstančios jų. Tokiu atveju pora lieka kartu, nes žavisi ir 
džiaugiasi kai kuriomis vienas kito savybėmis, bet apskritai vie- 
nas kito nemėgsta. Panieka vienas kitam rodoma nuolat kriti- 
kuojant, skundžiantis ir apskritai bjauriai elgiantis. 

Kai kurios moterys tokius santykius kaip šie paprastai tęsia 
išsisukinėdamos nuo joms sukeliamo skausmo ar nuolatinių smū- 
gių jų savigarbai. Nėra jokios priežasties draugauti su tuo, kuris 
nesielgia su jumis pagarbiai. 

Viena iš pagrindinių vertybių, kurias stengiamės įdiegti šioje 
knygoje, yra ta, kad jūsų savigarba ir pasitikėjimas savimi, kaip 
moterimi, yra bet kokios sėkmingos jūsų gyvenimo veiklos pa- 
grindas. Jei vyras, darbas ar kas nors kita jus žeidžia, nutraukite 
veiklą ar santykius nedelsdama. Jei draugystė nesuteikia jums ga- 
lios, pasitraukite. 


JIS NUOLAT TURI EMOCINIŲ SUNKUMŲ 
Bilas dažniausiai būdavo mielas. Jis —- malonus, nuoširdus, 
linksmas, turi gerą darbą, bet itin emocionalus ir nuolat pra- 

trūkdavo jausmais. Būdavo beveik neįmanoma numatyti, kas 
jį tam paskatins. Įpykęs jis keikdavosi ir svaidydavo daiktus kur 
pakliūva. Kai būdavo susikrimtęs, švokšdavo ir kūkčiodavo. Jo 
emocinių protrūkių gausa gąsdino Darleną. Ji tikrai jį mėgo, 
bet jautė, kad jo emociniai sunkumai kliudo jį pažinti ir gerai 
su juo jaustis. 

Bilas priklauso grupei vyrų, kurie mieli, tačiau taip nesivaldo, 
kad su jais sunku bendrauti. Nors Darlenai patiko Bilas, vis dėl- 
to patarėme skirtis. Jis buvo per daug smarkus ir nenuspėjamas, 
kad būtų įmanoma su juo draugauti. Nors gali atrodyti šiurkščiai, 
skyrybos yra geriausias būdas apsaugoti save, jei susitikinėjate su 
pernelyg siautulingu vyru. Skiriantis būkite švelni ir darykite viską, 
ką galite, kad liktumėte bičiuliai. 


JIS PER DAUG REIKLUS 

Kai kurie vyrai elgiasi taip, lyg jūs gyvenime neturėtumėte 
jokio kito tikslo, kaip tik jiems tarnauti. Galbūt jis dažnai skam- 
bina jums į darbą ir be galo ilgai plepa, kai turėtumėte dirbti. Gal 
jis bet kada naktį sustoja šalia jūsų namų ir baladoja į duris norė- 
damas pasimylėti. O gal jis paskambina prašydamas parvežti visą 
krūvą maisto produktų, netgi alaus ir picos. 

Kai kurios moterys reikliems vyrams lengvai nustato ribas. Kai 
jie bando įsiterpti į jų darbotvarkę, atsibeldžia keistai vėlyvu metu 
ar dar ko nors reikalauja, jos paprasčiausiai pasako „ne“. Ir vis- 
kas. Bet dauguma moterų sujaukia savo dienotvarkę ir savo gy- 
venimą, kad įtiktų vyrui. 

Bėdos pasipila tuomet, kai nustumiate savo dienotvarkę į 
šalį ir gaištate tvarkydama jo reikalus, kai turėtumėte gyventi 
pati dėl savęs. Geriausias sprendimas — pradėti skrupulingai 
vartoti stebuklingąjį žodelį „ne“. Galite užgaišti šiek tiek laiko, 
kol grąžinsite savo gyvenimą į senąsias vėžes, bet santykius iš- 
saugoti įmanoma, jei turite stiprią valią ir nebijote sakyti „ne“. 
Jeigu tai nepavyksta ar jis tampa dar reiklesnis dėl jūsų atsisa- 

kymų, laikas skirtis. Jei vyras reiklus draugystės pradžioje, lai- 
kui bėgant jis greičiausiai taps dar reiklesnis. 


JŪS JO NEGERBIATE 

Kodėl jūs su vyru, kurio negerbiate? Ar jis žavus, turtingas, 
laiptelis į jūsų karjeros aukštumas, ar kas? Patekote į rimtą bė- 
dą, jei susitikinėjate su vyru, kurio negerbiate. Nėra nieko, kas 
galėtų labiau pakenkti jūsų savigarbai. Draugaudama su vyru, 
kurio negerbiate, tapsite prislėgta ir mažiau savimi pasitikėsite. 
Ką apie jus sako faktas, kad susitikinėjate su vyru, kurio neger- 
biate? Šis klausimas greičiausiai vėliau neduos jums ramybės. 
Jei negerbiate vyro, su kuriuo draugaujate, neverta puoselėti 
santykių, nes tai per daug atsilieps jūsų savigarbai, asmenybės 
vientisumo jausmui, pažeis pasitikėjimą savimi bendraujant su 
kitais vyrais. 


JIS NORI ĮSITERPTI TARP JŪSŲ IR JŪSŲ DRAUGIŲ AR 

ŠEIMOS 

Kaip jau daug kartų minėjome, artimos bičiulės ir šeima yra 
labai svarbu. Vienišos klajūnės, leidžiančios laiką tik vienumoje 
arba su savo vyriškiu, gyvenimas ilgainiui neteks pagrindo. Ug- 
danti globa, draugiškos pašaipos ir neveidmainiškas atvirumas — 
dalykai, kuriuos viena kitai suteikia moterys - yra neįkainojami 
ir būtini jūsų psichinei sveikatai. Moteris, kuriai sekasi su vyrais, 
turi artimų draugių ir šeimos narių, su kuriais gali pasikalbėti, į 
kuriuos gali remtis ir jais pasikliauti. 

Siekdamas įsiterpti tarp jūsų ir jūsų draugių vyras mėgina val- 
dyti jūsų gyvenimą. Kitaip tariant, jis bando nutraukti jūsų ryšį 
su kitais. Jis užtveria kelią į pagrindinį jūsų moteriškos energijos 
ir nepriklausomybės šaltinį. Kodėl jis taip daro? Kokią grėsmę 
jūsų draugės ir šeimos nariai kelia judviejų santykiams? Vyras, 
kuris jus myli ir remia, niekad nebandys įsiterpti tarp jūsų ir jūsų 
draugių bei šeimos, jis skatins palaikyti jums brangius ryšius. 


378 


Esmė ta, kad dėl jokio vyro neverta nutolti nuo draugių. 
Vyrai ateina ir išeina, o artimos moterų bičiulystės gali tverti 
amžinai. 


Penki sėkmingo skyrybų pokalbio dėmenys 

Jei nusprendėte, kad jums reikia skirtis, štai skyrybų pokalbio 
modelis, kuris padės viską užbaigti tvarkingai, aiškiai ir gerano- 
riškai bei abiem padės greičiau atsipeikėti. 

1. Per skyrybų pokalbį būtina pasakyti jam viską, kas judviem 

bendraujant buvo blogai. 

2. Per skyrybų pokalbį reikia pasakyti viską, kas judviem bend- 
raujant buvo gerai. 

3. Per skyrybų pokalbį būtinai turite išklausyti jo nuomonę 
apie tai, kas judviem bendraujant buvo gerai ir blogai. 

4. Per skyrybų pokalbį būtinai pripažinkite jo teigiamą povei- 
kį jums ir padėkokite už tai. Per skyrybų pokalbį turite su- 
teikti jam galimybių laimėti. 

5. Jei įmanoma, atleiskite jam už viską, ką netikusio jis yra 
padaręs ar dėl ko pykote. 

Jei šie penki dėmenys sudarys jūsų skyrybų pokalbį, abu galė- 
site išsakyti vienas kitam tai, kas judviem bendraujant buvo ge- 
rai ir blogai. Jei abu laisvai išreikšite vienas kitam savo jausmus ir 
potyrius, bus lengviau išsiskirti ir gyventi toliau. 


Kaip susitvarkyti su pagrindiniais 
vyrų keliamais keblumais 


Dabar jau niekaip nepasiteisinsite, kad įsiveliate į santykius 
su ypač sunkaus būdo, reikliais ir netvirtos psichikos vyrais. Su- 
pažindinome su įvairiais vengtinų ir siektinų vyrų tipais. Jei pri- 
taikysite šios knygos patarimus sau, ilgainiui turėsite nuostabų 
vyrą, su kuriuo trokšite rimtai draugauti. 

Bet vos patikėjusi, kad santykiai klostosi puikiai... saugokitės! 
Bėda visu bjaurumu išlenda bendraujant net su santūriausiais 
vyrais. Kad padėtume išbristi iš tų neišvengiamų nesėkmių sie- 
kiant puikios draugystės, dovanojame šį greitosios pagalbos rin- 
kinį, tai yra — patarimus, kaip spręsti dažniausius vyrų keliamus 
keblumus. 


Klausimas: ką man daryti, kai jis blogos 

nuotaikos? 

Atsakymas: daugelis vyrų mano turį teisę būti prastai nusitei- 
kę ir elgtis, kaip užsimano. Kaip mums pareiškė vienas vyras: 
„Man nerūpi, ar moterims su manimi sunku!“ 

Kai vyras blogos nuotaikos, turite savęs paklausti, kas jums 
svarbiausia, ir nesigraužti dėl jo elgesio. Kai bendraujate su ne- 
kaip nusiteikusiu vyru, svarbiausia, ką turite žinoti, — tai vengti 
jį apdovanoti už prastą nuotaiką. Jei vyras paniuręs, o jūs styp- 
čiojate aplink jį ant pirštų galiukų, pataikaujate kiekvienam jo 
norui ir būnate ypač maloni, tai pratinate jį, kad prasta nuotaika 
yra puikus būdas priversti jus geriau su juo elgtis. Ir žinote ką? 
Dėl tokio jūsų elgesio kitą kartą jis greičiau taps surūgęs ir ilgiau 
nesistengs pralinksmėti. 

Keturi svarbiausi dalykai norint ištverti nekokią vyro nuotaiką: 

1. Pastebėkite tai; 

2. Šiek tiek užjauskite dėl jo bėdų; 

3. Išlikite linksma ir laiminga; 

4. Kaip įmanoma greičiau palikite jį ramybėje. Leiskite jam 
išgyventi savo nuotaiką ir paskambinti ar ateiti pas jus, kai 
jausis geriau. 

Štai kaip keletu žodžių perteikti savo nuostatas: 

1. Pastebėkite nuotaiką. „Prasta diena, ar ne?“, „Šiandien pras- 
tai jautiesi, ar ne?“, „Iuri rūpesčių, ar ne?“. 

2. Šiek tiek užjauskite dėl nuotaikos. Svarbiausia: niekad ne- 
bandykite spręsti jo problemų. Tik išklausykite jį ir šiek 

tiek užjauskite. Derėtų tarti: „Skamba nekaip. Įsivaizduo- 
ju, kaip blogai turėtum jaustis“arba „Oho, užjaučiu dėl sun- 
kumų.“. 

3. Išlikite linksma. Tai sunku. Bet jo surūgusi mina turi mažai 
jus veikti. Kitaip jūs paprasčiausiai pataikausite ir apdova- 
nosite jį už blogą nuotaiką. Aiškiai jam parodykite, kad jo 
nuotaika nepakeis jūsiškės. 

4. Kaip galima greičiau palikite jį ramybėje. Jeigu jis tikrai 
prislėgtas, tai norės susidoroti su tuo jūsų padedamas, vie - 
nas arba išsilieti ant jūsų. Jeigu jis nori jūsų pagalbos, ne- 
siūlykite sprendimų, tik paklausinėkite taip, kad jam pa- 
čiam paaiškėtų nusiminimo priežastys. Tikėkimės, jis pri- 
slėgtas ne dėl jūsų. Jeigu jis nori viską išsiaiškinti vienas ar 
išsilieti ant jūsų, palikite jį ramybėje. Vėliau tik džiaugsi- 
tės, kad pasitraukėte. 


K.: ką turėčiau daryti, kai jis mane kritikuoja? 

A.: kritikos esama įvairios. Turite palyginti gaunamas pasta- 
bas ir tai, kaip jis jums patinka, bei tos kritikos aštrumą. Jei tai 
smulkios pastabėlės ir jis jums tikrai patinka, gal sutiksite jį iš- 
klausyti, bet neimsite to galvon. Geriausias būdas praleisti kriti- 
ką pro ausis — nesiginti. Paprasčiausiai pasakykite ką nors pana- 
šaus į: „O, įdomu, kad tu taip manai“ arba „Aš nežinojau, kad 
tau taip atrodo“. Kai jis jus kritikuoja, niekad nesiteisinkite ir 
nesiaiškinkite. Antraip įsitrauksite į nemalonų pokalbį ar net 
ginčą. Prisiminkite savo trokštamą tikslą. Juk siekiate kurti san- 
tykius, o ne įrodyti savo teisumą bei jo kritikos nepagrįstumą. 
Jeigu pripažinsite kritiką ir praleisite pro ausis, ji baigsis taip pat 
staiga, kaip ir prasidėjo. 

Kartais geriausia kritiką užgniaužti pačioje pradžioje. Jis gali 
net neįtarti kritikavęs jus, o jums derėtų atkreipti į tai jo dėmesį. 
Galite ramiai, bet tiesiai pasakyti: „Ei, tu niekad su manim taip 
nekalbėjai ir man tai nepatinka. Prašau daugiau su manimi taip 

nekalbėti“. Jei jis labai kritiškas, tai pradės kivirčą, bet, šiaip ar 
taip, jums nederėtų gaišti daug laiko su itin priekabiais vyrais. 
Kaip dainuoja Madonna — Respect yourself („Gerbk save“). 


K.: ką daryti, jei jis man suduoda? 

A.: jei galite saugiai išsikapstyti iš situacijos, tučtuojau dinki- 
te. Nieko nesakykite. Nekreipkite dėmesio į jokius jo žodžius. 
Per pusę minutės palikite jo namus ar butą. Mes kalbame rimtai. 
Jeigu jaučiate pavojų, o vyras neketina išeiti iš jūsų buto ar išleis- 
ti jūsų iš savojo, nedelsdama skambinkite policijai. Buitinis smur- 
tas yra labai realus ir itin rimtas. Neleiskite jam plėtotis, o vyriš- 
kiui niekšiškai išsisukti. 


K.: ką daryti, kai imu pavydėti? 

A.: KETURIOS PRIEMONĖS PAŽABOTI PAVYDUI 

Pirmiausia paklauskite savęs: „Kodėl aš pavydžiu?“ Ar yra aki- 
vaizdžių įrodymų, kad jūsų vaikinas ar sužadėtinis mylisi su kita? 
Arjis tik flirtuoja? Ar būdamas su jumis jis stebi kitas moteris? O 
gal tai neprotinga ir nepagrįsta baimė? 

Pavydas gali tapti kenksmingu pleištu tarp vyro ir moters. Pa- 
vydas gali greitai išaugti į siaubingą dramą, kuriai derėtų egzis- 
tuoti tik baisiausiuose košmaruose. Geriausias būdas pažaboti pa- 
vydą - taikyti šias keturias priemones: 

1. Išliekite savo pavydo jausmą draugei. Išreikšdama kainas ir 
nerimastį pastebėsite kai ką tikra ir kai ką netikra. Išliejusi 
savo jausmus draugei būsite geriau nusiteikusi kalbėtis su 
savo partneriu. 

2. Užduokite konkrečius klausimus. Kai nurimsite, pasikalbėki- 
te su savuoju vyriškiu ir pasiteiraukite apie tam tikrus atsitiki- 
mus, dėl kurių pavyduliaujate. Gal ėmėte pavyduliauti, kai 
jis praėjusią savaitę vakarieniaujant kalbėjosi su padavėja, 
ojums atrodė, kad flirtuoja. O galbūt ėmėte pavydėti, nes jis 
stebėjo moteris su bikiniais, kai prieš keletą dienų judu degi- 


382 


notės paplūdimyje. Jus galėjo pagauti įtarimas, kai jis apka- 
bino savo bičiulę Eimę ir atrodė sujaudintas. 

Nesvarbu, koks atsitikimas sužadino jūsų pavydą, klaus- 
kite jo konkrečių dalykų. Paskui išklausykite jo atsakymus 
neįsiterpdama. 

Jei klausite jo apie konkrečius įvykius, o ne pateiksite 
bendrus teiginius ar plačius klausimus, jis galės atsakyti, o 
jūs — susitvarkyti su savo pavydu. 

3. Išsiaiškinkite. Kai jis papasakos, kas atsitiko, nuspręsite, ką 
daryti toliau. Galbūt jam atsakius į klausimus nebesikrim- 
site. Galėsite viską išmesti iš galvos ir džiūgauti su juo. Byla 
baigta. Bet jei po jo atsakymų vis dar jausitės prislėgta, tuo- 
met privalėsite apsispręsti, ar dar ko nors klausite. Užduo- 
kite jam papildomų klausimų, bet nesurenkite teismo ir 
neverskite gintis. Viską dėmesingai išklausykite ir stenki- 
tės suprasti jo išgyvenimus bei jausmus. 

Tai geriausiai pavyks, jei gebėsite įsijausti į jo padėtį ir 
suprasti jo patirtį. Tuomet galėsite ieškoti būdų, kaip iš- 
vengti pavydo ateityje. Jei tai išvirs į kivirčą, jūs greičiau- 
siai užsisklęsite, paniursite, verksite ir pridarysite daugiau 
žalos, be to, visai nesistengsite apsisaugoti nuo kitąkart jus 
užklupsiančio pavydo. Jeigu išsiaiškinsite jo elgesį ir supra- 
site jo patirtį, tai pagerinsite santykius ir lengviau susitvar- 
kysite su pavydu ateityje. 

4. Paprašykite ko nors konkretaus. Jei jau išsiaiškinote, kas iš 
tiesų atsitiko ir kodėl jus tai nuliūdino, galite rasti sprendi- 
mą, kuris jus apsaugos nuo būsimų pavydo priepuolių. Gal- 
būt jis jums pasakė, kad jei ir nužiūrinėja moteris paplūdi- 
myje, daro tai tik dėl smagumo. Jis netrokšta būti su jokia 
kita moterimi, išskyrus jus, ir pažada niekada jūsų neap- 
gaudinėti. Kai suprasite, kad toks elgesys nekelia jokios grės- 
mės jūsų draugystei, paprašykite jo šiek tiek jums padėti. 
Pavyzdžiui: „Žinau, kad myli mane, ir man svarbus mūsų 

ryšys. Aš būčiau tikrai dėkinga, jei nestebėtum kitų mote- 
rų mums būnant kartu. Tai mane liūdina, aš pavyduliauju 
ir jaučiuosi tau tolima. Ar padarytum tai dėl manęs (kuk- 
liai šypsotės)?“ 

Konkretus jūsų prašymas suteikia jam progą truputį pa- 
siginčyti. Kai prašote ko nors konkretaus, neverčiate jo 
smerkti savo įpročių ir elgesio. Jis gali apmąstyti jūsų pasiū- 
lymą ir jį priimti, atmesti arba dėl jo derėtis. Šiaip ar taip, 
jūs ieškote išsigelbėjimo iš savo pavydo ir pasidalijate spren- 
dimo teise su savo mylimuoju. 


K.: susitikinėju su vyru, kuris atsisako naudoti 

prezervatyvus. Ką man daryti? 

A.: kai vyras pareiškia jums, kad prezervatyvai nėra būtini, 
jūsų galvoje išsyk turi įsižiebti pavojaus signalas. Galite būti tik- 
ra, kad vyras yra neįsivaizduojamai kvailas. Tenkindama jo sil- 
pnaprotiškas užgaidas rizikuojate ne tik savo sveikata, bet ir at- 
eities planais, jei netikėtai pastotumėte. 

Planuoti nėštumą ir apsisaugoti nuo lytiškai plintančių ligų 
(LPL) — jūsų rūpestis. Nesaugaus sekso laikai baigėsi. Todėl da- 
bar vyras turi atsakyti už saugos priemones mylintis. Tai visų svar- 
biausia: jeigu jūsų santykiai nėra monogamiški ir mylitės nesau- 
giai, turite begalę šansų užsikrėsti venerine liga. Taip, vyrai ne- 
mėgsta prezervatyvų. Jie tikrai sumažina jautrumą ir pojūčius ak- 
to metu, bet kas iš to? Net jei prezervatyvai nemalonūs, jie yra 
savaime suprantamas dalykas. Jei vyras, su kuriuo susitikinėjate, 
nenori naudotis prezervatyvu, nesimylėkite su juo. Jei vyras lyg 
mažvaikis skundžiasi, koks bjaurybė yra tas prezervatyvas, jums 
tikriausiai teks jo atsikratyti. Tik jei jūsų santykiai — rimti ir esate 
vienas kitam įsipareigoję, galite pamąstyti, ar mylėtis be saugos 
priemonių ir kitaip planuoti nėštumą. 

Prieš pradėdami mylėtis be prezervatyvų, abu privalote pasi- 
tikrinti nuo LPL ir ŽIV, Jei abu esate sveiki, galite nuspręsti my- 

lėtis be saugos priemonių. Nenaudodami prezervatyvų jūs vis tiek 
rizikuojate susigriebti ligą ar pastoti, bet čia jau jums spręsti. Mes 
patariame daryti taip, kaip jums patogu, o ne nusileisti vyro troš- 
kimams. Taip pat patariame pasikalbėti - kol dar nesate lovoje — 
apie tai, ką darytumėte, jei taptumėte nėščia. 

Jeigu nesate vienas kitam įsipareigoję, patariame jums kliautis 
posakiu: „Nėra gumytės - nėra lovytės“ ir vengti nesaugaus sekso. 


Išvados 


Dabar jūs pasirengusi susitvarkyti su vyrų keliamais rūpes- 
čiais. Atpažįstate vengtinus vyrus ir nusimanote apie pagrindi- 
nius vyrų ginčijimosi būdus. Esate girdėjusi apie „palaikymo 
spektrą“ ir dabar jau žinote, kaip atpažinti daug, vidutiniškai ir 
mažai palaikymo reikalaujančius vyrus. Dabar suvokiate, kad 
nereikia spręsti vyrų problemų. Pasimokėte, kad aiškintis su su- 
sikrimtusiu vyru — bergždžias darbas, ir žinote, kad barantis su 
vyru nieko nereikia imti į širdį. Patyrinėjote keblumus, atsiran- 
dančius dėl jūsų kaltės, ir supratote, kaip reikėtų elgtis, kad 
kitąkart sektųsi sklandžiau. 

Paskui susipažinote su trimis pagrindiniais vengtinų vyrų ti- 
pais, su aštuoniolika sunkaus būdo vyrų ir net patyrėte, kaip pati 
pridarote rūpesčių vyrui, su kuriuo susitikinėjate. 

Viena iš sunkiausių problemų susitikinėjant — skyrybos. Jūs 
supratote, kodėl reiktų skirtis ir kaip tai padaryti. Paskui sužino- 
jote apie šešias įsipareigojimo rūšis ir šešis skirtingus skyrybų bū- 
-dus. Tuomet perskaitėte apie šešis įspėjamuosius ženklus, kad lai- 
kas nutraukti ryšius, ir galiausiai išmokote penkis tinkamo skyry- 
bų pokalbio dėmenis. 

Paskui aptarėme keletą skirtingų painių situacijų ir patarėme, 
kaip su jomis tvarkytis. Jūs sužinojote, kaip pažaboti savo pavy- 
dą, kaip elgtis su vyrais, nekenčiančiais prezervatyvų, kaip su- 

tramdyti vyrų šiurkštumą, ką daryti, jei vyras jus kritikuoja, ir 
kaip reaguoti į buitinį smurtą. 

Nors šio skyriaus informacija nepanaikins judviejų santykių 
nesklandumų, teisingai suprasta, ji padės išsaugoti taiką su vyru, 
kurį mylite, ir atsikratyti nemylimų. 


KETURIOLIKTAS SKYRIUS 


„Isipareigojimo 
sandoris : 
pasirenkite 

IsiDaTe1gOjimo 


pokalbiui 


ę 


Dar sykį pažvelkime į Didijį dešimties pakopų Planą. Mes ėjome 
ilgą kelią ir tuoj pat kituose skyriuose žengsime labai svarbų žings- 
nį. Prieš traukiant toliau verta įsitikinti, kad tvirtai žinome, ko 
siekėme prieš tai ir ką iki šiol nuveikėme. 

Pirmoji pakopa: išsiaiškinote, ko tikitės iš vyro ir iš tarpusa- 
vio santykių. Susikūrėte trokštamo vyro ir trokštamų tarpusa- 
vio santykių vaizdą. Išmokote nutiesti kelią į siekiamą tikslą ir 
neišklysti iš jo. Antroji pakopa: padarėte save vertą laimėti kur- 
dama asmeninį stilių ir labiau savimi pasitikėdama, o tai teigė 
vyrams, jog esate verta jų pastangų. Pakilote į trečiąją pakopą 
ir pažindinotės su daug kandidatų. Mes mokėme jus, ką sėkmės 
lydima moteris galvoja apie pažintis su vyrais, patarėme, kaip 
tvarkyti savo gyvenimą, kad netrūktų vyrų, ir pateikėme jums 
ilgą sąrašą vietų, kur patogiausia sutikti tinkamų vyrų ir ben- 
drauti su jais. Ketvirtoji pakopa —- pamoka apie tai, kaip patik- 
rinti šiuos vyrus. Jūs tyrėte juos flirtuodama ir skirdama verti- 
namuosius pasimatymus. Išmokote susidoroti su bukagalviško- 
mis klaidomis, kurias vyrai neišvengiamai daro, ir sužinojote, 
kaip atskirti rimtas klaidas nuo tų, kurias galite atleisti, ir vis 
dar puoselėti viltį rimtai draugauti. Sužinojote, kaip patikrinti 
vyrų patikimumą, kantrybę, dosnumą, atvirumą ir daugybę ki- 
tų bruožų. Įgudote patikrinti šiuos vyrus pagal savąjį svarbių 
kriterijų sąrašą. Jūs arba atstūmėte vyrus, neatitikusius jūsų kri- 
terijų, arba sąmoningai pakeitėte savo reikalavimų sąrašą, nes 
supratote, kad tam tikri kriterijai yra mažiau svarbūs, nei iš pra- 
džių manėte. 

Penktoji pakopa: išmokote emociškai paskatinti ir nubausti 
vyrą ir tai nuolat darėte flirtuodama bei per pasimatymus. Pame- 
nate, dalijote pergales ir bausmes — taip valdėte vilionių greitį, 
leidote vyrui suprasti, koks elgesys jums patinka ir koks ne, ap- 
dovanodavote jį, kai jums įtikdavo. Dar svarbiau, kad skatinda- 
ma įžiebėte jam norą įkvėptai siekti jūsų širdies. Mėgindamas 
laimėti jūsų širdį ir pamatęs, kad jūs iš tikrųjų pasiekiama, jis im- 
davosi to dar gyviau ir santykiai rutuliojosi. 

Šeštoji pakopa: rinkotės vyrą, su kuriuo praleisite daugiau lai- 
ko. Emėte vis dažniau susitikinėti ir apsipratote vienas su kitu, 
gal net pradėjote lytiškai santykiauti. Turėjote viliojamų pasima- 
tymų ir daug laiko pažinti vyrą tiesiog būdama su juo. Ryšys stip- 
rėjo ir judu įsimylėjote vienas kitą. Tvarkėtės su sunkumais, kai 
jų iškildavo (septintoji pakopa), o dabar imate klausinėti savęs: 
„Kur link rutuliojasi santykiai? Ar jie turi ateitį? Ar jis nori su 
manim būti ilgai? Ar ne metas rimtesniems dalykams?“ Jūs net 
galite susigriebti šiek tiek įpykusi, kad jis iki šiol pats apie tai 
neprabilo. Ar nesusimąstote, kad pats laikas ištarti: „Reikia pasi- 
kalbėti apie mudviejų santykius“. 

Dabar atsargiai! Nenorėtume sugadinti gero dalyko blogai ap- 
tardami „pokalbį apie mudviejų santykius“. Nenorėtume, kad tiek 
daug patyrusi jūs susipainiotumėte šioje kebliai susiklosčiusioje 
padėtyje. Tai, kaip susidorosite su „pokalbiu apie mudviejų santy- 
kius“, lems, kaip stipriai ir ar ilgam vienas su kitu susisaistysite - ir 
ar iš viso pavyks tai pasiekti. 

Apie rimtų santykių puoselėjimą pakalbėsime vėliau. Pirmiau- 
sia jums reikia tokius užmegzti. Daugybė vyrų siekia rimtų ir pa- 
tvarių santykių. Jeigu jūs kaip tik susitikinėjate su vienu iš tokių 
vyrų ir jei iki šiol laikėtės Plano, vadinasi, tapote verta laimėti, 
žingsnis po žingsnio padėjote jam palenkti savo širdį ir leidote 
jaustis nuostabiu aprūpintoju. Jūs kartu patyrėte daug malonių 
išgyvenimų ir stebuklingai susitvarkėte su nesklandumais. Kai 
kurie vyrai šiomis aplinkybėmis patys iškels pasižadėjimo klausi- 

mą ir prabils apie rimtus santykius be jūsų pagalbos ar raginimo. 
Bet jei nesate su vienu iš jų ar jūsų vyriškis neskuba susisaistyti, 
tuomet laikas jums išmokti pasirengti svarbiausiam pokalbiui. 


„Įsipareigojimo sandoris“ 


Daugelis moterų netikusiai bando priversti vyrą susisaistyti. 
Įsipareigojimo pokalbis yra šiek tiek daugiau nei moters ultima- 
tumas vyrui: pasižadėk man, arba aš palieku tave. Toks ėjimas 
gali priversti partnerį pasakyti, kad jis jums pasižada, bet vei- 
kiausiai tai nebus ilgam. Nes jei vyras iš tikrųjų nenusprendė bū- 
ti jums ypatingas (tik bijo, kad jį paliksite), jis paprasčiausiai bus 
linkęs pasakyti tai, ką norite išgirsti. Jis nenoromis stengsis atro- 
dyti jums įsipareigojęs ir piktinsis jumis, kad brukte brukate jam 
šį sprendimą. 

"Taip atsitiko Dženinai. Ji dešimt mėnesių susitikinėjo su Leo 
ir pastebėjo tampanti vis irzlesnė dėl to, kad jis neprašnenka apie 
ilgos draugystės galimybę. „Jis tiesiog gyveno šia diena visiškai 
negalvodamas apie ateitį, - pasakojo ji mums. - Jis buvo nepa- 
prastai laimingas mylėdamasis ir leisdamas laiką su manim, bet 
atėjo metas, kad net pamačiusi jį aš suirzdavau. Jis nesuprato, 
kad kažkas atsitiko ar kad atėjo pats metas pasikalbėti apie mūsų 
santykius, ir taip tik blogino padėtį. Tai vedė mane iš proto!“ 

Pagaliau kantrybė trūko ir Dženina surengė jam akistatą. 
„Klausyk, - tarė ji vieną naktį, kai jau buvo beužmingą, - mums 
reikia pasikalbėti apie mudviejų santykius“. Leo buvo šokiruotas 
jos balso primygtinumo. Tai jam atrodė visiškai netikėta. Žino- 
ma, jo nuostaba dar labiau nuliūdino Dženiną. „Kur link mes 
einame? — skubiai paklausė ji. - Ar tu ketini man pasižadėti, ar 
ne? Aš nebegaliu pakęsti šitos nežinomybės!“ Leo bandė išsisuk- 
ti klausdamas, ar jie kartais negalėtų pasikalbėti apie tai rytoj ir 
teigdamas turįs pagalvoti apie šį reikalą, o tik tada aptarti jį kar- 

tu. Dženina pasijuto atstumta —o taip ir buvo — ir ji spaudė smar- 
kiau: „Kodėl tau reikia apie tai pagalvoti? Negi negalvojai visus 
tuos mėnesius, kai buvai su manim?“ Aišku, šis pokalbis nedavė 
Dženinai trokštamo rezultato. Ji mums pasakojo: „Jis nebeprisi- 
minė šios temos, todėl turėdavau vis prabilti ir prabilti iš naujo. Jis 
taip išsisukinėdavo ir nervindavosi vos apie tai prašnekus, kad aš 
net ėmiau abejoti, ar jis iš tikrųjų mane myli, o gal tik naudojasi 
manimi tenkindamas geismus. Galų gale pareiškiau, kad jeigu jis 
nepasižadės man, ketinu jį palikti. Tada jis pasakė, kad pasižada, 
bet atrodė labai netikras savo žodžiais. Jam tai iš tiesų nepatiko. 
Be to, ir aš jaučiausi blogai, nes tarsi išpešiau pažadą jėga. Aš myliu 
Leo ir nenoriu su juo taip elgtis. Bet nežinojau, ką daryti“. 

Dženina nežinojo, kaip parengti vyrą kalbėtis apie įsiparei- 
gojimą nei kaip tinkamai apie tai prašnekti. Tokio pokalbio iš- 
dava - įtempti santykiai ir nepatikimas pažadas. Moterims taip 
nuolat nutinka. Mes negalime leisti, kad ir jums taip atsitiktų. 

Pagrindinis įsipareigojimo pokalbio dėmuo - įsipareigojimo san- 
doris. Įsipareigojimo sandoris — tai sąrašas dalykų, kurių ketinate 
atsisakyti, kuriuos ruošiatės paaukoti, jei vyras jums pasižadėtų. 
Norėdama suprasti įsipareigojimo sandorio svarbą pirmiausia tu- 
rite pažvelgti į santykius savo partnerio akimis. 


Įsipareigojimas jūsų ir jo akimis 


Kas yra įsipareigojimas? Jo samprata įvairuoja: nelygu mote- 
ris, vyras bei jų santykiai. Dažniausiai pasižadama būti ištiki- 
'miems, ypatingai vertinti vienas kitą ir sutartinai tikėtis (bent 
jau tikėtis) visą gyvenimą būti ypatingai ir romantiškai vienas 
su kitu susijus. Jei viskas pavyksta, toliau galvojama apie san- 
tuoką, bendrus finansinius reikalus, vaikus ir šeimą. Kartu sens- 
tama ir dalijamasi vienas su kitu kiekviena likusio gyvenimo 
diena. 

Šito trokšdami vyrai ir moterys sukuria skirtingas bendrystes 
ir jūs turite numatyti tam tikrus skirtumus, jei norite pateikti vy- 
rui įsipareigojimo sandorį taip, kad jis džiaugsmingai jį priimtų. 
Pirmiausia supraskite šitai: romantiškas visą gyvenimą trunkančių 
intymių ryšių paveikslas yra daugumos moterų pagrindinė svajo- 
nė, ne vyrų. Kai buvote mergaitė, tikriausiai svajojote apie „tą vie- 
nintelį“, nuostabius judviejų santykius, kurie tęsis amžinai, apie 
jūsų vaikų tėvą, nupirksiantį jums namą ir nulemsiantį jūsų ateitį. 
Galbūt ilgesingai vaizduodavotės savo vestuves, šeimą ir namus — 
judviejų bendrą gyvenimą. Stebėdavote vyrus, tikėdamasi iš pir- 
mo žvilgsnio atpažinti „tą vienintelį“. Kai nusprendėte, kad jau 
laikas pasikalbėti su partneriu apie judviejų santykius, pasiryžote 
įgyvendinti šią svajonę. Net santūriausios moterys nors truputį taip 
svajoja — tikrai dažniau nei dauguma vyrų. 

Kaip jau galėjote suprasti, vyrų svajonės kitokios. Jis greičiau- 
siai nepuoselėjo svajų apie „tą vienintelę“ moterį, su kuria įsikurs 
ir turės vaikų. Gali būti, kad jis visiškai nesvajojo apie savo ves- 
tuvių dieną, kokiame name norėtų gyventi su žmona ar kaip jis 
pavadins savo vaikus. Jo svajos apie moteris — visiškai kitokios ir 
toji trokštamų santykių vizija visiškai nesuderinama su jūsiške. 
Paprasčiau kalbant, kol jūs fantazavote apie vienintelę gyveni- 
mo meilę, jo pagrindiniai potroškiai buvo pasimylėti su daugybe 
jaunų gražių moterų. Jis apie tai nuolat karštai ir atkakliai svajo- 
jo nuo trylikos metų. Jums įpareigojami santykiai reiškia viso gy- 
venimo svajonės ir troškimo išsipildymą, tuo tarpu jam, keisčiau- 
sia, tokie santykiai reiškia niekuomet nepasiekti to, apie ką jis 
labiausiai svajojo ir ko labiausiai gyvenime troško. Net jei yra 
daugybė vyrų, siekiančių rimtų ir patvarių santykių, jie vis tiek 
paslapčia plėtoja savo pagrindinį nevaldomų geismų scenarijų. 

Turite gerbti šį savo ir jo didžiausių svajonių neatitikimą. Pa- 
prasčiausiai išjuokusi pagrindinę vyro svajonę ar skaudžiai jį įžei- 
dusi amžinai atbaidysite vyrą muo minties nuoširdžiai jums pasi- 
žadėti. Viena didžiausių klaidų, kurią moteris gali padaryti mė- 

gindama priversti vyrą susisaistyti, yra pažeminti tai, apie ką jis 
metų metus svajojo. Tokia moteris mano, kad jos didžiausias troš- 
kimas apie vienintelę ir ištikimą gyvenimo meilę yra neabejotinai 
protingas, tuo tarpu jos vyriškio fantazijos apie laisvą lytinį gyve- 
nimą yra užgaulios, vaikiškos, kvailos, nesubrendėliškos, paaugliš- 
kos ir absurdiškos. Ji kėsinasi į labai asmenišką ir brangią vyro, kurį 
tvirtina mylinti, dalį - jo pagrindinę trokštamų santykių viziją — ir 
sugėdina bei pažemina jį. Paskui nustemba, kai jis nesutinka atsi- 
sakyti šios svajonės, kad įgyvendintų kitą — jos pačios. 


Ko atsisako vyrai 

Išeitis — apmąstyti įsipareigojimo pokalbį pagarbiai atsižvel- 
giant į tai, ko atsisako vyras, kad būtų su jumis. Stai dalinis sąra- 
šas dalykų, kurių vyrai atsisako, kad susisaistytų su jumis, taigi 
pažvelkite jo akimis. 


KITŲ MOTERŲ 

Jei nesate viena iš septynių pasaulio moterų, kurios nori nemo- 
nogamiškų įpareigojamų santykių, tai tikitės, kad jums pasižadėjęs 
vyras nebesusitikinės su kitomis. Ne bėda, pasakysite jūs —- mėne- 
sių mėnesius su juo susitikinėjote ir žinote, kad jis tikrai niekam 
daugiau nesimeilino. | 

Neapsigaukite! Daugeliui vyrų atsisakyti galimybės turėti kitų 
moterų yra lygiai taip blogai, kaip atsisakyti tikros kitos moters. 
Pasąmonėje — ko jie niekada niekam neprisipažins — daugelis 
vyrų tiki, kad vieną dieną jie stebuklingai taps eržilais ir aistrin- 
gai pasimylės su gražiausia pasaulio moterimi. Bent jau dalis jų 
puoselėja šią viltį. Jei vyras to tikisi ir pasižada būti jums ištiki- 
mas, ką gi darys, kai nuogos žurnalų gražuolės ir egzotiškos šokė- 
jos pabels į jo duris? Dar sykį kartojame, jums tai gali atrodyti 
akivaizdus absurdas, bet jam tai yra tikra, net jei niekada to ne- 
pripažins. Kai vyras atsisako galimybės turėti kitą moterį, kad 
būtų su jumis, jis tikrai daug paaukoja, bent jau jam taip atrodo. 
Jei norite, kad vyro pažadas galiotų, turite gerbti šią auką. 

VIENVALDIŠKAI TVARKYTI ASMENINES LĖŠAS 

Gal vyras ir nepanūs tvarkyti savo finansų kartu su jumis iš- 
syk, kai tik pasižadėsite vienas kitam, bet veikiausiai jis numa- 
nys, kur link visa tai krypsta, ir tai gali jį šiek tiek gąsdinti. Jam 
patinka leisti pinigus kaip tik nori: sau pačiam. Dar sykį sakome: 
daugiau pasieksite, jei gerbsite auką, kurią jis apmąsto prieš susi- 
saistydamas su jumis, o ne išjuokdama tai ar kaltindama jį, kad 
bijo įsipareigoti. 


NEGALVOTI APIE VAIKŲ AUGINIMĄ 

Kai vyras pasiryžta su jumis susisaistyti, jį apninka visokios 
bauginančios mintys. Viena iš jų yra galimybė tapti tėvu. Net 
norintis turėti vaikų vaikinas nori jų „kada nors“. Artėjimas prie 
to „kada nors“ nėra jam svarbiausias prioritetas. Taigi rengdama- 
sis pasižadėti jums jis privalo atsisakyti savo laisvės atidėti vaikų 
auginimą į „galbūt kada nors“ stalčių. Staiga jūs taip pat įsitrau- 
kiate į pokalbi, ir jis ima prarasti dalį savo valdžios. 


NEPATEKTI Į SPĄSTUS 

Tol, kol nėra susisaistęs, jam nereikia jaudintis, kad pateks į 
spąstus. Jis jaučiasi laisvai, nes žino, kad gali bet kada pasitraukti. 

Jums pasižadėjęs jis praranda laisvę pasišalinti bet kada, kai 
reikalai ima blogėti. Jeigu jūs „siusite“ ant jo ar atsisakysite mylė- 
tis, jis bus labiau suvaržytas (bent jau jam taip atrodys) nei tada, 
kai nerūpestingai susitikinėdavote. Prašydama jo pasižadėti, pra- 
šote jo atsisakyti laisvės. Tai jį baugina, todėl turėtumėte būti 
supratinga. 


KITŲ DALYKŲ | 

Kiekvienas vyras yra individualybė ir prieš susisaistydamas sa- 
vaip bijo bei nerimauja. Kai galvojate apie savo poreikius ir pra- 
šnenkate apie pasižadėjimą vienas kitam, vienodai svarbu atsi- 
žvelgti į šiuos rūpesčius bei į kitus toliau išdėstytus dalykus. 

Keturi dalykai, kuriuos turite padaryti prieš 

įsipareigojimo pokalbį 

Jei pripažįstate jo didžiausios svajonės galią ir gerbiate jo au- 
kas, kurias prašote apsvarstyti, įsipareigojimo pokalbis jums sa- 
vaime pavyks geriau nei daugeliui kitų moterų. Jūs jo nepaže- 
minsite ir ši pagarba padės jam laisvai apsispręsti. Tačiau jūsų 
pagarba ir supratingumas tėra vienas iš pagrindinių veiksnių, po- 
kalbį apie santykius paversiančių tvirtu įsipareigojimo sandoriu. 

Jau suprantate jį ir užjaučiate dėl to, ko jis atsisako, o dabar 
turite pasirengti įsipareigojimo pokalbiui. Toliau pateikiamas ži- 
nias panaudosite kito skyriaus pamokoje. 


1. IŠSIAIŠKINKITE, KO JIS BIJO 
Kaip sakėme, visi vyrai yra skirtingi, todėl ir jų baimės skiriasi. 

Daugelis vyrų bijo to, ką jau aptarėme. Jis taip pat gali bijoti, kad: 

Ca- reikės remti jus finansiškai 

Ca— turės vaikų, kuriuos reikės išlaikyti 

Ca teks atsisakyti laisvės daryti ką nori ir kada nori 

Ca taip dažnai nesimatys su savo bičiuliais 

Ca turės atsisakyti savo pomėgių, kad galėtų daugiau laiko 

praleisti su jumis 

Ca—-jūs pašiepsite jo pomėgius ar aistras 

Ca santykiai sužlugs, o skyrybos bus siaubingos 

Ca—jūs atimsite tiek daug laiko, jog tai trukdys jo karjerai 

Ca-jūs reikalausite vis daugiau ir daugiau dėmesio 

Ca turės atsisakyti savo svajonių — pavyzdžiui, nebegalės, 

kaip visada norėjo, leistis į turą su roko grupe 

Ca— kai jis pasižadės, nebe taip smagu bus mylėtis 

Ca— teks vesti, o paskui finansiškai nukentėti per skyrybas 

Ca—jūs „siusite“ ant jo ir jis bus gerokai įklimpęs 

Ca jūs stengsitės jį keisti ir „reformuoti“ 

Ca— dabartiniai smulkūs nesutarimai vėliau sustiprės 

Ca-jūs jam tapsite vadovaujanti „mamos“ figūra. 

Visa tai jam atrodo tikra grėsmė, jeigu judu susirišite įpareigo- 
jamais saitais. 

Pagalvokite apie vyrą, su kuriuo susitikinėjate. Ką jis labiau- 
siai bijo prarasti, jei pasižadės jums? Ką ne taip labai bijo pra- 
rasti! Ir taip toliau. Ar didžiausias praradimas — galimybė susiti- 
kinėti su kitomis moterimis? Užsirašykite. Ar antra didžiausia 
baimė yra tai, kad jis atitols nuo savo bičiulių? Ir šitai užsirašy- 
kite. Susidarykite tokio ilgio sąrašą, kad atsiskleistų visos jo bai- 
mės ir rūpesčiai, kurie, jūsų nuomone, jį apniks prieš pasiža- 
dant jums. Iš kito skyriaus išmoksite, kaip atsižvelgti į šias bai- 
mes per savąjį įsipareigojimo pokalbį. Dabar tik pasižymėkite 
aukas ir praradimus, kurių, vyriškio nuomone, jūs prašysite, ir 
baimes, į kurias vertėtų atsižvelgti per judviejų įsipareigojimo 
pokalbį. 


2. IŠSIAIŠKINKITE, KO IŠ JO NORĖTUMĖTE 
Štai keletas dalykų, kurių moterys prisipažino pageidaujan- 
čios iš savo vyrų. Kurie jums tiktų? Kad jis... 
Ca— nesusitikinėtų su kitomis moterimis 
Ca nemiegotų su kitomis moterimis 
Ce su manimi praleistų bent du vakarus per savaitę 
Ca viešai pripažintų, kad mes pora 
Ca mane liestų ir būtų meilus viešumoje 
Ca neieškotų ko nors, kas mane pakeistų 
Ca— nenužiūrinėtų kitų moterų, kai aš šalia 
Ca— neitų pasigėrėti egzotiškomis šokėjomis 
Ca— netlirtuotų su kitomis moterimis internetu 
Ca— niekada neflirtuotų su kitomis moterimis 
Ca atsikratytų visos savo pornografijos; manęs jam pakaktų 
Ca bent kartą per savaitę mane kur nors nusivestų ir už 
viską sumokėtų 
Ca bent dukart per mėnesį nupirktų man dovanų 
Ca— prieš mėnesį suderintų planus su manimi 

Ca nustotų tiek daug linksmintis su savo bičiuliais, darytųsi 
atsakingesnis 

Ca beveik kasdien man paskambintų 

Ca— rūpintųsi manimi, jei pasigaučiau gripą. 

Viskas iš šio sąrašo yra tikrovėje įrodoma. „Jis negalvoja apie 
kitas moteris“ nėra įrodoma, nebent norėtumėte savo santykius 
paversti košmaru klausinėdama, ką jis galvoja. Bet net ir tada jis 
galėtų jums pameluoti. „Jis nenužiūrinėja kitų moterų, kai aš ša- 
lia“ yra patikrinama. Galite matyti, ar jis tai daro, ar ne. „Jis ma- 
ne kur nors nusiveda“ yra per daug neapibrėžta ir taip pat sun- 
kiai patikrinama. Kaip dažnai jus kur nors nusiveda? Vienąkart 
per metus? Kartą gyvenime! Geriau sakyti: „Jis mane kur nors 
nusiveda bent du vakarus per mėnesį“. Tai jau kai kas, ką galite 
lengvai patikrinti. 

Nesiūlome kiekvieno pateikto teiginio suprasti kaip nurody- 
mo, ko turėtumėte tikėtis iš vyro (daugiau apie tai netrukus). 
Svarbiausia, kad pati susidarytumėte šį sąrašą, žinotumėte, ko 
siekiate, ir pradėtumėte kurti įsipareigojimo pokalbį. 


3. IŠSIAIŠKINKITE, KAS IŠ JŪSŲ SĄRAŠO YRA REIKŠMIN- 

GA IR KO GALITE ATSISAKYTI 

Kai kurie dalykai, kurių norėtumėte iš vyro, yra svarbesni nei 
kiti. Kai kurie yra itin svarbūs: pavyzdžiui, jis turi būti visiškai 
ištikimas jums arba niekad neturi kelti balso prieš jus. 

Nors kai kurie jūsų sąrašo dalykai yra esminiai, kiti - daugiau 
lyg patogumai. Jų negavus gali būti nepatogu, bet apsieitumėte 
ir be jų, jei svarbiausi pažadai būtų įvykdyti. Tai dalykai, kurių 
galite atsisakyti ir taip paguosti jį dėl paties daromų aukų. Rouzė 
papasakojo mums apie tai, kaip ji vadovavosi šia taisykle kurda- 
ma savo įsipareigojimo sandorį su Skotu. „Žinojau, kad Skotui 
sekėsi mergintis ir jis patiko moterims, - pasakojo ji. - Žinojau, 
kad viso to atsisakyti ir būti ištikimam jam bus sunku. Aš supra- 
tau, kad jei dėl manęs jis atsisakys visų kitų moterų, tai mažiausia 

įmanoma mano duoklė - nesikrimsti, kad jis turi pornografijos 
ar eina pasižiūrėti striptizo šokėjų, net jei man pačiai tai atrodo 
gana šlykštu“. Rouzė įvertino Skoto auką (būti jai ištikimam) ir 
pati atidavė duoklę. 

Pagalvokite apie tai, ko iš savo sąrašo galėtumėte atsisakyti. Ka- 
rena įrašė pageidaujanti, kad Ričardas niekada prie jos nerūkytų 
cigarų, - surūkyti cigarą Ričardas ypač mėgo skaniai pavalgęs. Ka- 
rena nusprendė, kad jei jis sutiktų susisaistyti, ji nebesikrimstų ir 
nesiskųstų dėl jo rūkymo su sąlyga, kad nedarys to jos namuose. 

Keitė minėjo, kad vienas iš dalykų, kurių norėjusi iš Martino, 
buvo tai, kad jis su ja meiliai elgtųsi viešoje vietoje — dėl kažko- 
kių priežasčių Matinui buvo sunku tai daryti. Tai tikrai erzino 
Keitę, nes ji manė, kad jam nepatogu būti pastebėtam su ja. To- 
kią nuomonę Martinas kategoriškai neigė. Ji nusprendė, kad jei- 
gu jie susisaistytų, ji atsisakytų savo poreikio būti jo liečiama vie- 
šoje vietoje ir daugiau jo dėl to nebejaudintų. Ji suprato, kad 
galėtų to atsisakyti mainais į tas aukas, kurių laukė iš jo. 

Supraskite: turėti vyrą, įsipareigojusį jums, nepakanka. Jei no- 
rite sėkmingų ir patvarių santykių, reikia, kad jis pasižadėtų lais- 
vai. Jėga išplėštas pažadas nebus tvirtas. Pasipriešinimas dėl prie- 
vartos ilgainiui iškils į paviršių ir atitolins judu. Jums reikia vyro, 
kuris pasižadėtų tvirtai ir savo paties laisva valia. Jis turi pamatyti, 
kaip sujungdamas jėgas su jumis praturtins savo gyvenimą, o ne 
vien tenkins reikalavimus vis labiau aukotis be jokios padėkos. 

Ričardas įsipareigojo Karenai ne vien dėl to, kad ji jam leidžia 
retsykiais surūkyti cigarą. Martinas įsipareigojo Keitei ne vien 
dėl to, kad jis neprivalo jos liesti viešoje vietoje. Skotas įsiparei- 
gojo Rouzei ne vien dėl to, kad ji nekėlė vėjo už pornografijos 
žiūrėjimą ar lankymąsi striptizo klubuose. Tokios nuolaidos yra 
didelės pagarbos tikrajai vyro esmei ženklai. Šios moterys parodė 
vyrams, kad joms jie rūpi ne tik kaip „įsipareigojimo objektai“. 
Jos iš tikrųjų panoro išsiaiškinti, kiek jų mylimiesiems kainuotų 
įsipareigoti, ir atsižvelgė į tai. 

Supraskite: vyrai nepratę prie moterų, vertinančių aukas, ku- 
rioms jie ryžtasi įsibareigodami. Jei būsite viena iš tų moterų, - taip 
paliesite vyro širdį, kaip jokia kita moteris niekad nėra palietusi. 
Jūsų įsipareigojimo sandoris bus paveikus, nes sudarysite jį ne 
jėga ir ne vien tam, kad „žinotumėte, kur link krypsta santy- 
kiai“, nesvarbu, kokių psichologinių nuostolių jis dėl to patirtų. 
Tai bus tikros judviejų bendrystės pradžia. Taip parodysite jam 
savo atsidavimą ir vyriškiui daugiau nebus ko abejoti. 

Ir tai labiau nei kas nors kita paskatins jį priimti jūsų pasiūly- 
mą įsipareigoti. 


4. APGALVOKITE IR UŽSIRAŠYKITE, KĄ JIS JUMS 

SUTEIKIA 

Per įsipareigojimo pokalbį pasakysite jam, kuo jis jus aprūpi- 
na. Todėl turite iš anksto susidaryti sąrašą, kad nedvejodama ga- 
lėtumėte išvardyti, ką vertingo iš jo gaunate. 

Dabar per keletą minučių užsirašykite, ką jums suteikia jūsų 
mylimasis. Jeigu norite prisiminti, už ką savo mylimąjį galite va- 
dinti aprūpintoju, dar sykį atsiverskite 10 skyrių. 


Pasirenkite įsipareigojimo pokalbiui 


Iš dalies įvadas į įsipareigojimo pokalbį panašus į namo da- 
žymą. Kai galvojate apie namo dažymą, tikriausiai įsivaizduo- 
jate, kaip teptukas arba volelis panardinamas į dažus, prispau- 
džiamas prie sienos ir ant jos tepami dažai. Iš tikrųjų pats dažy- 
„mas — tai tik maža darbo „namo dažymas“ dalis. Daugiausia lai- 
ko sugaištama ruošiant paviršių. Apžiūrimos, nuplaunamos sie 
nos, nugremžiami seni dažai, kovojama su vorų kolonijomis ir 
pakeičiama sutrūnijusi medžio apdaila. Paruošus paviršių, tik- 
rasis namo dažymas — žaviausia darbo dalis — vyksta greitai ir 
lengvai. 

Pokalbiai apie santykius ir įsipareigojimą vyksta labai pana- 
šiai. Nors yra tam tikrų būdų tinkamai pradėti įsipareigojimo po- 
kalbį (juos apžvelgsime kitame skyriuje), išankstinis pasirengi- 
mas yra svarbiausia dalis. Įsivaizduokite mėginimą nudažyti na- 
mą prieš tai neparuošus paviršiaus. Tai būtų baisi nesėkmė. Ta- 
čiau taip elgiasi dauguma moterų, kai prašnenka vyrui apie san- 
tykius ar įsipareigojimą. Jos beveik visiškai nepasirengia pokal- 
biui. Galbūt pasiskundžia draugėms apie esamus santykius be įsi- 
pareigojimo: tai dažniausiai visas jų pasirengimas. Jos nesistengia 
suprasti didžiųjų svajų, kurių atsisakyti reikalaus savo mylimuo- 
sius. Gal jos net širsta, kad iš viso turi pradėti apie tai kalbėti. Jos 
nusprendžia prabilti, kai vyras yra pavargęs ar išsiblaškęs. Jos vi- 
siškai neturi įsipareigojimo sampratos ir tik reikalauja arba kelia 
sąlygas. Ar nuostabu, kad pokalbiai apie santykius ir įsipareigoji- 
mą atrodo tokie nepatrauklūs? 

Yra keletas paprastų veiksmų, kurių galite imtis „ruošdama 
paviršių“ įsipareigojimo pokalbiui. Jeigu juos padarysite, jūsų vy- 
riškiui pokalbis bus mielesnis ir galbūt jis net pats jį pradės. 


Ir toliau suteikite jam progų laimėti 

Vyrui svarbu su jumis jaustis laimėtoju. Lengva nepastebimai 
įprasti viens kitam primetinėti ydas ar kaltinti vienas kitą dėl 
kasdienių smulkmenų. Jokiais būdais to nedarykite. Atsispirkite 
pagundai nebeleisti jam laimėti. Jei norite įpareigojamų santy- 
kių, privalote nepamiršti žiūrėti į savo vyriškį kaip į laimėtoją ir 
aprūpintoją, be to, turite nuolat ir akivaizdžiai pastebėti tai, ką 
jis jums suteikia. Nenustokite džiaugtis tuo, kas jį žavi, net jei tai 
kvaila. Jei vyras su jumis jaučiasi nevykėlis, jis tikrai atsisakys 
įsipareigoti ir nesutiks net kalbėtis apie tai. Jeigu jis jaučiasi lai- 
mėtojas ir aprūpintojas — tai jau rimta priežastis būti su jumis. 
Kalbėtis bus daug lengviau. 


Išlikite verta laimėti 

Tiek vyrai, tiek moterys linkę nebesirūpinti savo išvaizda ir 
elgesiu, kai turi nuolatinį partnerį. Neleiskite, kad jums taip atsi- 
tiktų. Siūlome puoselėti savo stilių tiek savo pačios malonumui, 
tiek siekiant nuolat žavėti savo partnerį. Nenustokite domėtis 
tuo, ką mėgstate, ir kurti jus jaudinantį gyvenimą, nesvarbu, ar 
su vyru, ar be jo. 


Būkite puiki meilužė 

Didžiausia pergalė, kurią galite dovanoti vyrui, yra puikus ly- 
tinis gyvenimas. Jei vyras lytiškai patenkintas, daug labiau tikėti- 
na, kad jį įtikins jūsų siūlymas įsipareigoti. 

Išsiaiškinusi vyro fantazijas ir panorusi jas įgyvendinti lovoje, 
stipriai pririšite vyrą prie savęs. Be jokio vertinimo ar pasišlykštė- 
jimo išklausiusi jo fantazijas taip pat tapsite jam daug artimesnė. 
Nors geras lytinis gyvenimas nebūtinai reiškia, kad vyras sutiks 
jums įsipareigoti — jis gali tik laikinai naudotis jumis tenkinda- 
mas geismus — nevykęs lytinis gyvenimas sugadins geriausius jūsų 
ketinimus. 


Nepaliaujamai ieškokite būdų pagerinti santykius 

Smulkiau tai aptarsime kalbėdami apie patvarius santykius ir 
įsipareigojimo sandorio laikymąsi 16 skyriuje. Dabar tik pasaky- 
sime, kad jūsų vyriškis bus atviresnis per įsipareigojimo pokalbį, 
jei iki tol nepaliaujamai stengsitės gerinti santykius, t. y. surasti 
veiklą, kuri judu abu džiugintų. Pavyzdžiui, Kerolė ir Styvas iš 
pat pradžių išsiaiškino, kad jiems patinka kartu lankytis roman- 
tiškuose nakvynės namuose su pusryčiais. Gerai žinodama, jog 
Styvas pamirš surengti romantišką išvyką, jei viską paliksi likimo 
valiai, Kerolė pati pasirūpindavo, kad jie bent vieną naktį per 
mėnesį ištrūktų į tokią romantišką priebėgą. Taip ji vis ieškojo 
naujų nuostabių dalykų, kurie padėtų džiaugtis vienas kitu bei 
vertinti savąją bendrystę. 


Penkiolika įsipareigojimo žudikų 


"Tinkamai pasirengti įsipareigojimo pokalbiui ir vengti „įsiparei- 
gojimo žudikų“ prieš įsipareigojimo pokalbį yra vienodai svarbu. 

Įsipareigojimo žudikai yra tokie jūsų poelgiai, dėl kurių tam- 
pate sunkiai sugyvenama, taigi vyrui sunkiau jums įsipareigoti. 
„Bet minutėlę, - girdime jus verkšlenant. — Argi patys vyrai ne- 
daro tokių dalykų?“ Žinoma, daro. Daugelis vyrų turi ypatingą 
rinkinį būdų jus atbaidyti ir priversti nebenorėti būti kartu. Dau- 
giau apie tai skaitėte 13 skyriuje. 

Dabar verta pažymėti štai ką: apskritai kalbant, kai vyras įžei- 
džia moterį, ji nori jį keisti. Nori pasikalbėti apie tai, kas įvyko, 
išreikšti dėl šio įžeidimo kilusius jausmus ir kokiu nors būdu kreipti 
jo elgesį, kad jis daugiau taip nedarytų. Kai įsigali pastovūs san- 
tykiai, moteris veikiau mėgina keisti įžeidų savo vyriškio elgesį, 
nei mano jį dėl to palikti. 

Vyrai yra kitokie. Kai moteris įžeidžia vyrą, jis visai nenori jos 
keisti. Jis nori jos atsikratyti. Todėl, kai vyras jus įžeidžia, tai be- 
veik neturi reikšmės jūsų trokštamiems santykiams, atvirkščiai, 
nei kuomet įžeidžiate jį. Jis nepuoselėja svajonių, kad gali jus 
pakeisti, todėl, kai jam su jumis sunku, jis nutraukia ryšius. 

Poelgiai, kurių turite vengti, yra įsipareigojimo žudikai. Jei daž- 
nai atliksite šiuos veiksmus, jis tikrai jausis nepatogiai ir nejįsi- 
jungs į įsipareigojimo pokalbį. Pastebėjusi, kad mėgaujatės kai 
kuriais iš šių veiksmų, turėtumėte sustoti. Štai pagrindiniai įsipa- 
reigojimo žudikai: 

1. Viską gyvenime imate į širdį. Sunku būti šalia moters, kuri 
viską gyvenime ima į širdį. Tokia moteris pikta ir nepa- 
guodžiama - jei lyja, kai ji nori išeiti pasivaikščioti, arba 
įsiutusi — jeigu jos mėgstamas restoranas uždarytas, kai ji 
nori ten pavalgyti. Jei paprastus gyvenimo sunkumus su- 
prantate kaip viešą asmens įžeidimą, vyras nelabai norės 
jums įsipareigoti. 


2. Išliejate nusivylimą ant savo partnerio. Jeigu jūs išliejate pyktį — 
dėl uždaryto restorano ar lietaus — ant savo draugo, tai tik 
dar labiau jį tolinate ir dar labiau mažinate galimybę vie- 
nas kitam įsipareigoti. Jeigu jums atsitiktinai gali subjurti 
nuotaika ir geriau pasijuntate išsiliedama ant jo, taip klibi- 
nate patvarios draugystės pamatus. 

3. Jaučiatės turinti teisę elgtis neprotingai. Ne viskas bendrau- 
jant vienas su kitu turi būti racionalu ir logiška. Bet jei 
nuolat elgiatės labai audringai ir neprotingai, manydama, 
kad jis tiesiog turi su tuo susitaikyti, sumažinate galimybes 
susisaistyti. 

4. Jaučiatės turinti teisę „įniršti“. Jei rėkiate ar „einate iš proto“, 
kai esate nusiminusi ar prislėgta, ir nesiimate jokių priemo- 
nių susitvardyti, žiauri realybė parodys jums savo veidą ir 
joks vyras nė nemanys jums įsipareigoti. Mums visiems pasi- 
taiko valandų, kai būname prislėgti, bet gyvename toliau. 
Svarbiausia —- jūsų noras mėginti kontroliuoti savo elgesį, 
net kai esate susikrimtusi, ir noras paskui atsiprašyti, kad bu- 
vote blogos nuotaikos. Jei nesistengsite susitvardyti, kai ap- 
ninka liūdesys, vyrui bus daug sunkiau jums įsipareigoti. 

5. Tariatės žinanti „Dievo nuomonę“ apie viską. Jei pernelyg 
sieksite vesti savo draugą neginčijamos tiesos link, jis jau- 
sis, lyg nevertintumėte jo proto ar nuomonės, ir bus teisus. 
Šis jausmas apmalšins jo norą jums įsipareigoti. 

6. Pernelyg įsižeidžiate dėl įprasto vyriško elgesio. Vyrai daro įžei- 
džiamų dalykų. Tai gyvuliška prigimtis. Jūs teisi skirdama 
jam bausmę, kai jis taip pasielgia. Suraukti antakiai ar ne- 
dėmesingumas gali padaryti stebuklus keičiant jo elgesį ir 
padedant suprasti, kas jam leidžiama šalia jūsų ir kas ne. 

Svarbiausia: ar ilgai laikysite jį pralaimėtoju, kol vėl do- 
vanosite pergalę? Jei pamenate, siūlome skirti vyrui baus- 
mę, o paskui kiek galima greičiau — vėl pergalę. Jei nelei- 
džiate vyrui vėl jūsų laimėti po to, kai jus įžeidė, tai esate 
pernelyg įžeidi ir stumiate vyrą šalin. 

7. Geidžiate viską apsvarstyti arba kivirčytis „dabar pat“. Jei ne- 
išgyvensite sunkumų greitai ir pageidausite išsyk viską ap- 
svarstyti arba kivirčytis dėl kiekvieno mažmožio, jam bus 
sunkiau jums įsipareigoti. Tai nereiškia, kad nėra tokių da- 
lykų, kuriuos reikia aptarti nedelsiant. Bet jei suvokiate, 
kad keliate nesmagias scenas viešoje vietoje ar esant su 
kitomis poromis, nes reikalaujate ginčytis dėl kažko dabar 
pat, tai atstumiate savo partnerį. 

8. Jus sunku pakritikuoti. Niekam nepatinka, kai jų elgesį stip- 
riai kritikuoja. Kai kurie žmonės nesileidžia kritikuojami ir 
įdūksta, šaukia, be saiko įrodinėja arba verkia, užuot iš- 
klausę ir pagalvoję apie tai. Jeigu jaučiatės turinti teisę taip 
elgtis, stumiate savo draugą šalin. 

O. Tikitės, kad jis jus linksmins. Bet kuris žmogus, vyras ar mo- 
teris, kuris nėra kūrybingas, nuolat skundžiasi nuoboduliu 
ir nori, kad kiti žmonės jį ar ją linksmintų, rizikuoja nepa- 
tikti. Jei elgiatės taip, lyg vyras privalėtų jus linksminti, jam 
taip pat bus sunku jums įsipareigoti. 

10. Esate perdėtai jautri. Moteris, kuri ypač nusimena, jei jos vy- 
riškis, tarkim, žiūri į kitą moterį, turėtų pasvarstyti, ar ji nėra 
perdėtai jautri. Vyrui sunku įsipareigoti perdėtai jautrioms ar 
pernelyg besirūpinančioms savo pačių patogumu moterims. 

11. Esate tai aistringa, tai šalta. Vyrams patinka numatyti, ką 
jie gaus, jei lytiškai su jumis suartės. Jei vieną naktį jūs ne- 
paprastai aistringa laputė, o kitą įtūžtate, kai jis bent kiek 
parodo jūsų trokštąs, trukdote jam su jumis susisaistyti. 

12. Tikitės, kad jūsų partneris bus aiškiaregys. Mažai vyrų „sa- 
vaime žino“, ką daryti, kad jūs gerai jaustumėtės. Labai daž- 
nai mūsų paskaitų vyriškosios lyties dalyviai skundžiasi, kad 
moterys pageidauja daugiau malonių mažmožių ir roman- 
tikos. Bet kai jie paprašo savo draugių pateikti trokštamo 
elgesio pavyzdžių, jos pareiškia maždaug taip: „Turiu tau 
pasakyti, kad nepateiksiu“. 

Dėl aiškumo pasakysime, kad iš tiesų sutinkame su to- 
“mis moterimis. Vyro reikalas yra būti pakankamai atkak- 
liam ir nuovokiam ir bent jau kartkartėmis išsiaiškinti, kas 
padarytų moterį laimingą. Bet jei iš vyro nuolat tikėsitės 
aiškiaregystės ir bausite jį, kad jam tai nesiseka, labai įtiki- 
ma, kad jis paprasčiausiai nuleis rankas ir nutrauks judvie- 
jų santykius. Jeigu jo negebėjimas būti aiškiaregiu jums bus 
nejautrumo įrodymas, atstumsite jį. 

13. Esate emociškai netvirta. Vaikinai mėgsta pastovumą. Jiems 
patinka, kai dalykai susiklosto ir išlieka tokie pat amžinai. 
Retai kada vyras nusprendžia perstumdyti savo baldus „tik, 
kad pamatyčiau, kaip tai atrodys“, ar perkabinti paveikslus, 
„nes troškau naujovių“. Nuoseklumas viešpatauja tarp vyrų, 
todėl prieštaringos emocinės būklės moteriai, kuri vieną mi- 
nutę laiminga, o kitą — įniršusi, verkia ar būgštauja, vyrui 
sunkiau laisvai įsipareigoti. 

14. Esate priekabi. Elgdamasi taip, lyg būtų tik vienintelis tei- 
singas būdas gyventi ir nepaliaujamai įtarinėdama partne- 
rį viską darant blogai, atstumsite jį. 

15. Per daug nerimaujate, ką kiti žmonės pagalvos. Tai panašu į 
priekabumą. Jei pernelyg rūpinatės, ką kiti žmonės mano 
apie jus, ilgainiui šis rūpestis virs nerimu, ką kiti žmonės 
mano apie jūsų santykius ir apie jūsų draugą. Dėl tų jums 
nerimą keliančių kitų žmonių minčių imsite jo reikalauti 
keisti savo elgesį. Tapsite nebepakenčiama ir atgrasysite jį 
nuo savęs. 

Jei atpažinote kai kuriuos savo bruožus, neišsigąskite. Atminki- 
te, retai kada santykiai užsimezga ar nutrūksta dėl kokio nors vie- 
"no dalyko. Draugystė susideda iš tūkstančių sąveikų, kurių kiek- 
viena arba padeda, arba kenkia palaikyti tobulą ryšį, jausti pato- 
gumą, pasitikėjimą ir mylėti vienas kitą. Sveiki santykiai pajėgūs 
atlaikyti keleto iš šių įsipareigojimo žudikų atsitiktinius smūgius. 

Bet jeigu jus apibūdina daugelis šio sąrašo dalykų, turėtumėte 
pamąstyti, kaip pagerinti savo elgesį. Ar jūs norėtumėte įsiparei- 

goti žmogui, kuris viską imtų į širdį, lietų savo nusivylimą ant 
jūsų, elgtųsi neprotingai ir neatsiprašytų, nuolat tūžtų, būtų 
nepakenčiamas užsispyręs dogmatikas, nepakritikuojamas, per 
daug jautrus, nepastoviai geismingas, nuolat jus auklėtų ir t. t.? 
Žinoma, ne. Galite atleisti vieną ar du retkarčiais pasitaikančius 
tokio elgesio atvejus, bet jei dauguma šių bruožų dažnai kartotų- 
si, ieškotumėtės kito vyro. 

Jei skaitydama sąrašą daugsyk save atpažinote, nesijaudinkite — 
neigiamus bruožus galite pakeisti. Cia nieko nėra gėdingo. Jūs 
nesate blogas žmogus, o toks elgesys — tai ne jūs pati. Tai tik 
pluoštelis blogų įpročių. Bet juos galite pakeisti. 

Atpažinti problemą — vadinasi, imtis ją spręsti, o daugelis 
problemų yra mažesnės, nei mūsų jausmai verstų manyti. Jei 
skaitydama sąrašą daug kartų atpažinote save, o norėtumėte įgyti 
įpročių, kurie paskatintų vyrą mieliau įsipareigoti, patariame 
ieškotis kvalifikuotos pagalbos. Jei šiame sąraše radote tik kelis 
dalykus, nėra ko jaudintis — vien supratimas greičiausiai padės 
jums lengvai pakeisti tokius įpročius. Pastebėsite besigriebianti 
vieno iš jų ir tarsite sau: „Oho, ar aš tikrai noriu tai daryti - juk 
tokiu elgesiu atstumsiu savo draugą ir jis mažiau norės man įsi- 
pareigoti? Ar man būtina šitaip save pateikti?“ Greičiausiai nu- 
spręsite, kad ne, ir lengvai pasirinksite naudingesnį būdą ben- 
drauti. 


Aštuoni ženklai, kad jis pasirengęs 
įsipareigojimo pokalbiui 


Vis dažniau susitikinėjate su savo partneriu. Kartu leidžiate 
laiką, kartu tyrinėjate pasaulį, mylitės. Jūs prisirišę vienas prie 
kito. Jaučiate, kad pagaliau pribrendo laikas įsipareigojimo po- 
kalbiui. Štai iš ko galite spręsti, ar šis jausmas teisingas: 


1. Ištikimybė de facto. Galite būti dar nesusitarę įsipareigoti, 
bet jūs nesusitikinėjate su niekuo kitu ir esate beveik tikra, 
kad jis taip pat su niekuo nesusitikinėja. 

2. Leidžiate laiką kartu. „Įvykio“ jausmo susitinkant vienas su 
kitu praradimas yra neišvengiama santykių kūrimo dalis. 
Nėra gerai, jei šio jausmo nebelieka per visus jūsų pasima- 
tymus, — tai gali būti ženklas, kad gęsta romantiškos drau- 
gystės ugnelė. Tad natūralu, kad pradedate neformaliai leisti 
laiką. Jei tikrai nemažai būnate kartu, artėja metas įsipa- 
reigojimo pokalbiui. 

3. Jūsų gyvenimai yra susipynę. Jūsų daiktų yra jo namuose. Jo 
daiktų yra jūsų namuose. Jo vonioje yra jūsų dantų šepetė- 
lis, kai kurie jūsų drabužiai kabo jo spintoje ir t. t. Jis laiko 
nemažai ką jūsų namuose. 

4. Sukūrėte „ritualus“. Ar penktadienio vakarais visuomet iš- 
einate žuvies kepsnio? Ar kartu žiūrite savo mėgstamą te- 
levizijos laidą? Ar kiekvieno mėnesio antrą antradienį ei- 
nate šokti liaudies šokių? Ar turite mėgstamiausią restora- 
ną, kuriame nuolat kartu lankotės? Jei taip - judu susikū- 
rėte ritualus ir esate pasirengę įsipareigojimo pokalbiui. 

5. Susitikti jį - įprasta jūsų kasdienybės dalis. Jums darosi lengva 
susitikti arba būnate kartu net to iš anksto nenumatę. Jei 
visuomet matotės, tarkim, trečiadienio ir šeštadienio va- 
karais, tai jums jau kasdienybė. Tą patį galima pasakyti, jei 
kartu vykstate į darbą arba reguliariai susitinkate sporto 
salėje. Jei kuriate pastovią bendrą judviejų tvarką, jis tam- 
pa pasirengęs jūsų įsipareigojimo kalbai. 

6. Kasdien šnekatės telefonu. Jei paplepėti su juo telefonu kartą 
ar du per dieną yra natūrali jūsų kasdienybės dalis, tai ge- 
ras ženklas būsimam įsipareigojimo pokalbiui. 

1. Darote vienas kitam paslaugų, lengvinančių gyvenimą. Ar jūs 
paimate vienas kito drabužius iš valyklos arba pavėžėjate 
vienas kito vaikus? Ar atliekate, ko vienas kito paprašote? 
Tai taip pat geras ženklas. 

8. Padedate vienas kitam suprasti gyvenimą. Vienas iš pačių nuo- 
stabiausių poros santykių dalykų - kai partneris gali padėti 
suprasti gyvenimą. Jei vienas su kitu aptariate rūpesčius, 
padedate rasti išeitis ir numatyti sprendimo būdus - vadi- 
nasi, tampate pakankamai artimi, kad galėtumėte kalbėtis 
apie įsipareigojimą. 


Išvados 


Dabar jau atlikote parengiamuosius įsipareigojimo pokalbio dar- 
bus. Tapote supratingesnė ir sužinojote, ko vyras atsisako jums įsipa- 
reigodamas. Sužinojote, kad didžiausia jo svajonė veikiausiai labai 
skiriasi nuo jūsiškės ir kad įsipareigoti jam tikriausiai reiškia paaukoti 
savo svają tam, kad galėtų įgyvendinti jūsų troškimą. Atlikote ketu- 
ris darbus rengdamasi įsipareigojimo pokalbiui. Išsiaiškinote, ko jis 
labiausiai nenorės atsisakyti ir ko jūs iš jo tikitės. Apmąstėte, kokių 
įsipareigojimo reikalavimų galite atsisakyti, kad susisaistyti jam būtų 
lengviau, ir kurie reikalavimai yra svarbiausi. Šią esminę informaciją 
panaudoti per įsipareigojimo pokalbį išmoksite kitame skyriuje. 

Jūs parengėte jį įsipareigojimo pokalbiui nuolat padėdama jaustis 
laimėtoju ir aprūpintoju. Nuolat gyrėte jį, kad jums įtinka, ir leidote 
būti savo širdies riteriu. Jūs taip pat nenustojote rūpintis savimi ir 
tobulinti savo asmeninio stiliaus, kad išliktumėte verta laimėti. Bu- 
vote puiki meilužė ir nepaliaujamai ieškojote būdų judviem pajusti 
bendrystės malonumą. Pažvelgėte į save pačią — ar netyčia nelei- 
džiate siautėti kokiam nors „įsipareigojimo žudikui“. Jei aptikote, 
kad leidžiate, tai patyrėte turinti problemą, o tai žinodama gebėsite 
anksti pastebėti netikusius savo įpročius ir ilgainiui jų atsisakyti. 

Dabar esate pasirengusi apmąstyti patį įsipareigojimo pokalbį. 
Iš kito skyriaus išmoksite taip su vyru kalbėti apie įsipareigojimą, 
kad jis matytų, jog kuriate bendrą viziją, o ne paprasčiausiai 
verčiate jį paklusti jūsų reikalavimams. Tuomet jau galėsite mė- 
gautis savo išsvajota bendryste. 

PENKIOLIKTAS SKYRIUS 


Įsipareigojimo 


pokalbis 


Ar buvote kada nors pabučiuota vaikino, kai bučinio iš jo visai 
nesitikėjote? Moterys prisipažįsta, kad tai tikra nelaimė. Jis ne- 
rangiai bando įpiršti jums kažką, ko nenorite. Drauge jis bando 
išgauti iš jūsų kažką, ko nenorite duoti. Visa tai atrodo netikėta, 
nelaukta ir keblu. Jūs taip nustebusi ir sutrikusi, kad nežinote 
nei ką sakyti, nei ką daryti. 

Štai kaip jaučiasi vyrai, kai moterys pirmą kartą prabyla apie 
įsipareigojimą ir santykius. Jie jaučiasi taip pat kaip ir jūs, kai 
vyras siekia bučinio, kurio jūs netrokštate. Knygoje „Kaip sutarti 
su moterimis“ mokėme vyrus, kad raktas į pirmą bučinį yra pa- 
rengiamieji darbai, kuriuos reikia atlikti dar prieš ketinant iš viso 
kada nors bučiuotis. Aiškinome vyrams, kad nuo pat pažinties 
pradžios darant viską teisingai, moteris mielai sutinka bučinį ir 
net jo trokšta. Mes mokome juos būti romantiškus ir žavius nuo 
pat pirmos akimirkos, kai sutinka moterį, tuomet, net jei negei- 
džia bučinio, ji dėl jo nenustemba. Parengiamasis darbas yra pa- 
grindinė sąlyga, kad bučinys būtų malonus. 

"Tas pat pasakytina apie moterį, siekiančią įsipareigojimo po- 
kalbio su vyru. Jei neatlikote tinkamų parengiamųjų darbų (juos 
apibūdinome ankstesniame skyriuje), jūsų bandymas šnekėtis apie 
įsipareigojimą bus jam toks nelauktas, koks netikėtas jums būtų 
platoniško bičiulio bučinys. 

Pabrėžiame - tai lyg turistinės viryklės pakūrimas. Jei tik pul- 
site prie viryklės su įžiebtu degtuku, žinoma, jos neužkusrsite. Jei 
ugnis neužsidega, kaltas ne degtukas, ne jo laikymo ar brėžimo į 
dėžutę būdas. Kalta ne sugedusi turistinė viryklė ir ne įsipareigo- 

jimo baimė. Jūs tiesiog veikėte neteisingai. Jei sutelksite savo dė- 
mesį į tai, ką darote blogai uždegdama viryklę — juk bėda ta, kad 
nepripylėte į ją kuro, — nieko neišeis, kad ir ką darytumėte. Jums 
teks suprasti, kad pats viryklės uždegimas bus niekų darbas, jei 
tik įpilsite į ją degaus skysčio. 

Ankstesniame skyriuje kalbėjome apie priemones, reikalin- 
gas užkurti judviejų bendros kelionės viryklei. Šiame skyriuje ti- 
kimės, kad įvykdėte tai iki galo. Manome, kad jis jaučiasi laimė- 
tojas ir aprūpintojas, kad laiko jus verta laimėti, kad jį traukia 
jūsų aistra (kad ir kokį intymių santykių lygmenį būtumėte pa- 
siekę) ir kad nuolat ieškote naujų būdų kartu patirti malonumą. 
Tikimės, kad pasistengėte tapti supratingesnė dėl dalykų, kurių 
jam tenka atsisakyti, ir pamąstėte apie tai, ko pati sutiktumėte 
atsisakyti, kad būtumėte su juo. Tariamės, kad be perstojo ne- 
naikinate įsipareigojimo galimybės. 

Jei visa tai tiesa, jūs „pripildėte“ savo vyrą teisingai. Nėra ga- 
rantijos, kad jam labai patiks kalbėtis apie įsipareigojimą, lygiai 
taip, kaip nuostabi romantika dar nelemia teigiamo moters atsa- 
ko, kai vyras pirmąkart mėgina pabučiuoti. Tačiau neabejotina 
yra tai, kad jei „nepripildėte“ jo tinkamai, kaip patarėme anks- 
tesniame skyriuje, jis tikriausiai nebus pasirengęs įsipareigojimo 
pokalbiui. Jei tai padarėte, jis greičiausiai reaguos palankiau. 

Manykime, kad jūs tinkamai parengėte savo vyriškį, taigi ka- 
da, kur ir kaip turėtumėte pradėti įsipareigojimo pokalbį? 


Kada nepradėti įsipareigojimo pokalbio 


Tiek vyrus, tiek moteris lyg kas tempia už liežuvio pradėti 
pokalbį apie santykius pačiu blogiausiu metu. Dažniausiai taip 
nutinka todėl, kad asmuo, pradedantis pokalbį, yra susikrimtęs 
ar išsigandęs ir tikisi, kad pokalbis padės. Be to, kartais pasiren- 
kamas laikas, kai pokalbio taikinys yra lengviau pažeidžiamas, 

klaidingai manant, kad tas pažeidžiamumas palengvins pokalbį. 
Taip nebus. 

Moterys skundžiasi, kad vyrai priešinasi pokalbiams apie tar- 
pusavio santykius, ir tai yra tiesa. Bet tiesa yra ir tai, kad vyrai 
dar labiau priešinasi pokalbiams, jei mėginate juos pradėti netin- 
kamu metu. 

Sumenkinsime jūsų rūpesčius ir patarsime, kada nepradėti 
pokalbio apie tarpusavio santykius. 


Kai jis minga 

Moterys, įsigudrinančios pasikalbėti apie santykius vėlai va- 
kare lovoje ir kaip tik prieš užmiegant, veda vyrus iš proto. 
Vyrai nekenčia, kai moterys taip daro. Žinoma, mums nesvar- 
bu, ar vyrai to nekenčia. Jei vėlai vakare pradėtas pokalbis pa- 
dėtų jums pasiekti, ko norite, patartume taip daryti. Juk ši kny- 
ga nėra apie tai, kaip įtikti vyrui. Ji apie tai, kaip įkūnyti jūsų 
svajonių bendrystę. 

Deja, užpulti išvargusį ir nieko neįtariantį vyrą kalba apie jud- 
viejų santykius — nieko gero. Tai neduos jums, ko trokštate. O jį 
supykdys. Jis įtars, kad bandote „atakuoti jį, kai jis silpniausias“. 
Jis piktinsis, kad neleidžiate jam miegoti savo įkyriais klausimais, 
apie kuriuos pati ilgai galvojote, o jis tik dabar pirmą kartą girdi. 
"Tad kaip įmanydamas priešinsis šiam pokalbiui. 


Kai jis prislėgtas ar susikrimtęs 

"Tas pats kaip aukščiau. Jis priešinsis, jei imsite kalbėti apie jud- 
viejų santykius, kai jis prislėgtas ir sukrėstas ar susikrimtęs dėl ko 
nors kito. Turite emociškai pasiaukoti ir palaukti tinkamo meto. 


Kai jūs prislėgta ar susikrimtusi 
Kai jūs prislėgta ar susikrimtusi, tai ne geriausias metas svei- 


kam pokalbiui apie jūsų draugystės ateitį. Kai esate nepatenkin- 
ta, nes — pavyzdžiui — nežinote, kur link rutuliojasi santykiai, ir 

iškeliate šį klausimą, nes daugiau nė sekundės nebegalite tverti 
nežinojimo, jūs greičiausiai būsite šiurkšti ir kandi. Nėpasirodysite 
geriausiai. Būsite reikli ir pernelyg jausminga, galbūt pyksite ar verk- 
site. Geriausia, jei įsipareigojimo pokalbis būtų judviejų laisvos kū- 
rybos aktas. Jį lydintys jausmai turėtų būti šviesūs ir net malonūs — 
juk kartu kuriate galimą ateitį. Jei iškeliate šį klausimą būdama 
prislėgta, pikta ar nelaiminga, pokalbis bus tam (bent jau jo akimis 
žiūrint), kad pasijaustumėte geriau. Jis padarys bet ką, kad tik nu- 
ramintų jus ir sustabdytų jūsų ašaras. Jis prižadės tai, ko negali ar 
netesės, vien tam, kad jus užčiauptų, ir bandys kuo greičiau pa- 
keisti temą. Dar kartą sakome: kad galėtumėte kalbėtis apie savo 
santykius, turite palaukti, kol nebūsite susikrimtusi. 


Barnio įkarštyje 

Barnio įkarštis — blogiausias laikas iškelti įsipareigojimo klau- 
simus ir kurti patvarių santykių viziją. Veikiausiai barantis jis no- 
rės jus palikti, o jūs — pateikti ultimatumus, kurie jį atstums. Įsi- 
pareigojimo pokalbio tikslas - drauge kurti vieningą draugystės 
viziją, o ne priversti jį duoti, ko reikalaujate. Bardamiesi tikrai 
niekada nesukursite abiem patrauklios ateities svajonės. Laukite, 
laukite, laukite. 


Geriausias metas pradėti 
įsipareigojimo pokalbį 


Pirmas dalykas, kurį prašome padaryti — įveikite mintį, kad 
jūsų įsipareigojimo pokalbis turi būti didelis, sunkus ir baisus dar- 
bas. Jei naudositės mūsų metodu, pokalbis nepanėšės į vizitą pas 
dantų gydytoją. Jis mažiau bijos, nes per pokalbį jūs tinkamai 
išdėstysite savo mintis, be to, iki tol būsite tinkamai kreipusi san- 
tykius (žvilgtelėkite į ankstesnį skyrių). Jis nesipriešins dėl to, 

kad pasirinkote blogą laiką pokalbiui. Jūs išvengėte negudrių spąs- 
tų, apsunkinančių pokalbius apie meilę. 

Žinoma, kai kurie vyrai vis tiek priešinsis. Kai kurie vyrai yra 
daug kartų nusvilę kalbėdamiesi apie santykius, todėl pakanka 
išgirsti frazę „pasikalbėkime apie mudviejų santykius“ ir jie pabū- 
ge skuodžia šalin (štai todėl pamokysime jus, kaip kalbėtis to 
nesakant). Vyrai, kurie nesitiki ar netrokšta ilgai su jumis būti, 
taip pat priešinsis bet kokiam pokalbiui apie santykius. Vyrai, 
kurie anksčiau jautėsi moterų įkaitais, irgi bijos. Vėliau tame pa- 
čiame skyriuje parodysime, kaip elgtis su šia baime. Dabar turite 
pasirinkti tinkamą pokalbiui metą. 


Metas, kai abu turite laiko 

Turėsite pasirinkti akimirką, kai abu būsite atsipalaidavę ir 
leisite laiką kartu. Gulint ant sofos sekmadienio popietę - tie- 
siog idealu. Taip pat ir vaikštinėjant parke ar miške. 

Kelionės metas taip pat gali tikti, jei: 1) praeityje judu nesi- 
pykdavote automobilyje ir 2) pati kelionė nėra įtempta. Jei su 
šiuo vyriškiu bardavotės automobilyje, tai nuo šiol ten turėtu- 
mėte vengti bet kokio galimo konflikto. Deja, po kelių blogų 
išgyvenimų automobilyje jis gali imti atrodyti lyg „vieta bartis“. 
"Tad nesiaiškinkite santykių automobilyje, nebent niekada čia 
nesibarėte. 

Be to, jei kelionė įtempta, bet kokios kalbos erzins. Aiškinki- 
tės savo santykių klausimus automobilyje tik tada, jei pati kelio- 
nė lengva, graži ir linksma. 


Metas, kai nė vienas iš jūsų nėra prislėgtas, 

pavargęs ar susikrimtęs 

Tai reiškia, ne prieš gulantis į lovą ir ne tada, kai nors vienas 
iš jūsų užsivertęs darbais (ar, tuo labiau, yra darbe). Atskirai susi- 
tvarkykite su įtampa ir sunkiomis emocijomis, o tada jau galėsite 
kartu kalbėtis apie santykius. 

Metas, kai jis nėra įsitraukęs į ką nors kita 

Sekmadienį galite turėti daug laiko pasikalbėti apie judviejų 
santykius, bet jis gal per televizorių žiūrės Superbowl kėglių čem- 
pionatą. Kad ir kaip sumaniai tuo metu užšnekintumėte jį apie 


jis nėra įsitraukęs į kokią kitą veiklą. 


Metas, kai gerai jaučiatės kartu 

Pagaliau svarbiausias veiksnys pradėti pokalbį apie santy- 
kius bus jausmų bendrumas tą akimirką. Jeigu jaučiatės, lyg ju- 
du abu neštų atpalaiduojantis srautas, - tuomet tai geras metas 
pokalbiui. 


Keturiolika sėkmingo įsipareigojimo 


pokalbio grandžių 


Dabar metas jūsų įsipareigojimo pokalbiui. Yra daugybė blo- 
gų būdų apie tai kalbėti. Kaip pamatysite, dauguma moterų kal- 
ba apie įsipareigojimą taip, kad tik išgąsdina vyrus ir atgraso juos, 
o ne atvirkščiai. Naudodamasi mūsų metodu, atversite jo širdį ir 
išsklaidysite jo baimes. 

Šis procesas susideda iš daugybės grandžių. Jums gal net nerei- 
kės jų visų. Juk patarsime, kaip elgtis su vyru, kuris labai bijo 
susisaistyti. Jeigu jūsų draugas labai nori įsipareigoti, pokalbis gal- 
būt vyks greitai ir sklandžiai ir jūs galėsite praleisti kai kurias gran- 
dinės dalis. 

Bet šį rožinį verta išmokti. Jums tai pasirodys iš pagrindų ki- 
toks būdas kalbėtis apie įsipareigojimą nei tas ar tie, kuriuos ka- 
da nors esate išmėginusi. 

1. Išvardykite, ką jis jums suteikia 

Jei nuolat leisdavote savo vyrui jaustis aprūpintoju (o mes 
tikimės, kad taip), jau esate gerai išpurenusi dirvą. Jūs taip pat 
turite sąrašą dalykų, kuriuos jis jums suteikia, sudarytą aname 
skyriuje. Savo įsipareigojimo pokalbį pradėsite vardydama tai iš 
atminties. 

Kaip minėjome anksčiau, vyrai nėra pratę jaustis moterų pri- 
pažinti. Vyriškosios lyties požiūriu, moterys daugiausia kritikuoja 
vyrus, kad šie nėra kaip moterys. Tuo galbūt sunku patikėti, bet 
prašome jūsų priimti tai kaip tiesą, bent jau dėl šio pokalbio tiks- 
lo. Kai pripažįstate, kad vyras jus aprūpina, jį apima tikro vyro 
jausena iš tam tikro pirmykščio, instinktų lygmens. 

"Toks pripažinimo jausmas yra šios grandies tikslas. Reikia, kad 
jūsų vyriškis jaustųsi laimėtojas, kai įsijungs į pokalbį. Siekite pa- 
tikinti, kad jo gyvenimo moteris dėkinga už tai, ką jis jai sutei- 
kia, ir nėra gobši besotė, reikalaujanti vis daugiau. Girdėdamas, 
koks esąs puikus, jis atsipalaiduos ir bus palankiai nuteiktas. 

"Tai galėtų skambėti taip: 

„Klausyk, tu man daug davei, daug suteikei ir aš norėčiau pa- 
dėkoti tau už tai. Tu leidi man jaustis tikra dama ir aš tai vertinu. 
Su tavimi jaučiuosi graži ir gundanti, tu mane labai jaudini. Aš 
tikrai vertinu, kad visuomet man atidarai automobilio dureles ir 
jas uždarai, kai įlipu, ir visus tuos romantiškus mažmožius, ku- 
riais mane lepini. Tu mane apiperki ir kur nors nusivedi, ir aš 
visuomet didžiuojuosi, kai mus mato kartu. Tu pleti savo verslą 
ir tau vis geriau sekasi finansiškai — juk žinai, myliu tave ne dėl 
to, bet dėl to tavimi didžiuojuosi ir didžiavimasis tavimi man 
suteikia nuostabų jausmą“. 


2. Pripažinkite jo pasiaukojimą 
Si grandis panaši į ankstesniąją. Siekiate jam įteigti esanti vie- 


nintelė moteris, kuri iš tiesų supranta, kad vyriškis įtinka jai tiek 
duodamas, tiek daug ko pats atsisakydamas. Pripažindama jo pa- 

siaukojimus, parodote, kad vertinate tai, ką jis dėl jūsų daro, o 
ne sumenkinate ir reikalaujate daugiau. 

Ši dalis galėtų skambėti taip: 

„Noriu, kad žinotum: suprantu, kad dėl manęs kai ką ir paau- 
kojai. Žinau, kad nesusitinki su savo bičiuliais taip dažnai, kaip 
buvai pratęs. Žinau, kad dažniau tvarkai savo butą, nes man tai 
patinka. Sportuoji, kad būtum man gražesnis, ir dėl manęs nusi- 
pirkai naujų drabužių. Tu net kartais man gamini! Tai dalykai, 
kurių dauguma vyrų niekada nedaro, kad moteris pasijustų lai- 
minga. Tikiu, tai ne visuomet lengva, ir norėčiau, jog žinotum: 
aš tai vertinu“. 

Tai pasakiusi peržvelkite, ką jau nuveikėte: jūs su šiuo vyru 
elgiatės iš esmės kitaip nei bet kuri kita moteris, kada nors kalbė- 
jusi apie įsipareigojimą. Užuot užsipuolusi jį nepasitenkinimu ir 
reikalavimais, jūs jam išreiškėte padėką. Todėl jis bus atviresnis 
ir mieliau sutiks kitą jūsų ėjimą. 


3. Paprašykite jo patarimo 

Toliau paprašykite jo patarimo. Ši grandis pradeda tikrąjį po- 
kalbį apie judviejų santykius ir artina prie įsipareigojimo sando- 
rio. Bet jam dar nereikia to žinoti. Daugelis vyrų mieliau išgirstų, 
kad reikia kasti griovį, nėi moterį sakant „Reikia pasikalbėti apie 
mudviejų santykius“. Todėl, užuot sakiusi „reikia pasikalbėti“, pa- 
prašykite jo patarimo. Gal jo ir neįsiutintų kalbos apie santykių 
susitarimus, bet jam labai patinka dalyti patarimus. Galite tuo 
pasinaudoti per įsipareigojimo pokalbį. 

Ši grandis paprasta. Galite tarti taip: 

„Ar negalėčiau tavęs paprašyti dar vienos paslaugos. Man rei- 
kia patarimo dėl mūsų santykių“. 

Užuot baręsis su jumis ar gynęsis, jis pastatys ausis, kad išklau- 
sytų jūsų rūpestį ir pamėgintų padėti. 

4, Leiskite jam suprasti, kad turite ir kitų galimy- 

bių, nei vien būti su juo 

Čia prasideda pats įdomumas. Jūs norite jam pareikšti, kad turi- 
te ir kitų galimybių, nei vien būti su juo. Bet nenorite to pateikti 
kaip grėsmės. Tai greičiau galvosūkis, kurį išspręsti jums reikia jo 
pagalbos. Prašydama patarti, ar jums vertėtų susitikinėti su kitais 
vyrais ar ne, gausite daug geresnį atsaką, nei reikalaudama pasaky- 
ti, ar jis ketina būti ištikimas, kadangi jus jau pernelyg kankina tas 
netikrumas ir nežinomybė. Prašydama jo patarimo, ar jums derėtų 
leisti kitiems vyrams jūsų siekti, perleidžiate pokalbio vairą į jo 
rankas. Užuot gynęsis jūsų reikalavimų, jis turi išsiaiškinti, ar tikrai 
nori, kad būtumėte jo vienintelė. Galėtumėte sakyti taip: 

„Man reikia patarimo dėl mūsų santykių. Mes kartu jau (tiek 
ir tiek) laiko, o kiti vyrai aiškiai rodo, kad norėtų mane kur nors 
pasikviesti, ir labai maloniai su manimi elgiasi. Nesu tikra, ką 
man daryti“. 

Ši grandis daugeliui moterų tikra kliūtis, nes reikalauja apsi- 
mesti, kad kiti vyrai jumis domisi. O jei taip nėra? Jei nėra jokio 
kito vyro (apie kurį žinotumėte), besivaržančio dėl jūsų širdies? 
Ką tuomet jums daryti? 

Patikėkite: svarbiau, kad jūsų dabartinis draugas laikytų jus reta 
brangenybe, net jei šiuo metu tokia ir nesate. Visų pirma, kas įro- 
dys, kad nėra jumis susidomėjusių vyrų. Beveik garantuotai yra 
daugiau jumis susidomėjusių vyrų, nei nutuokiate, o jie laikosi ato- 
kiau, nes turite nuolatinį draugą. Tai vaikinas, kuris su jumis flir- 
tuoja kavinėje, vyriškis iš jūsų finansų paskaitų, mėgstąs aptarti 
paskaitą su jumis, vaikinas, su kuriuo kalbėjotės sporto salėje. Gal- 
būt praradote įprotį žiūrėti į tokius vyrus kaip į galimus partnerius, 
bet jų yra. Per įsipareigojimo pokalbį atsiminkite šitai: galėtumėte 
būti reta brangenybė, nors kol kas tokia ir nesijaučiate. 

Dar daugiau: mes tikime, kad jeigu vadovausitės šia knyga, 
atsiras daugiau jūsų siekiančių vyrų. Taigi iš tiesų pasistengusi 
galėtumėte turėti kitų vyrų. Tai jam ir tereikia leisti suprasti. 

Jei savo gyvenime nematote kito vyro, tai gali tekti truputį 
nekaltai pameluoti, jei išdrįsite. Pasakykite jam, kad Davidas 
Copelandas ir Ronas Louisas prisispyrę kviečia jus į pasimaty- 
mą ir jums reikia patarimo, kaip elgtis. Naudokitės mumis kaip 
dingstimi — tai dar viena mūsų paslauga. Jokio papildomo mo- 
kesčio. 


5, Tegu jis atsako 

Čia jis tikriausiai paklaus, ką jūs norite daryti. Jūs jau pareiš- 
kėte pažįstanti kitų patrauklių vyrukų ir nežinanti, ką daryti, vien 
dėl to, kad nesate nieko sutarę su juo - jūsų dabartiniu draugu. 
Paklausėte jo patarimo. 

Jis tikriausiai irgi iškels jums klausimą. Paklaus: „Ar tu nori 
susitikinėti su kitais vyrais?“ Atkreipkite dėmesį, kad dabar jis 
pateikia jums tokį klausimą, kokį jūs tikriausiai norėjote pateikti 
jam. Jūs galutinai palaužėte jo pasipriešinimą kalbėtis apie įsipa- 
reigojimą ir dabar jis klausinėja apie judviejų santykius. Užuot 
paprasčiausiai atsakinėjęs į jūsų reikalavimus, jis ima mąstyti, ko 
pats iš jūsų nori. 

Taigi jis greičiausiai paklaus jūsų, ar norite susitikinėti su ki- 
tais vyrais. Tačiau yra ir keletas kitokių galimų atsakymų. 


PASIDOMĖS KITAIS JŪSŲ GERBĖJAIS 

Jis gali paklausti: „Kas dar tavimi susidomėjęs? Ar aš jį pažįs- 
tu?“ Jeigu jis iš pavydžiųjų, gal netgi pradės spėlioti: „Ar tai Fre- 
das? Ar tai Lukas? Kas jis?“ Jeigu jūsų partneris iš pavydžiųjų, 
pirmą kartą išreikšdama mintį apie kitą vyrą turėtumėte kalbėti 
labai neaiškiai. Jeigu jis labai pavydus ir bijote, kad neįdūktų 
nuo minties apie kitą vyrą (tai jus tikrai gąsdina), tuomet netu- 
rėtumėte su juo kalbėtis apie įsipareigojimą. Turėtumėte skirtis. 
Dėl jokių santykių su vyru neverta rizikuoti savo saugumu. Pa- 
prasčiausiai aplink yra tiek daug kitų vaikinų, kad neverta gaišti 
laiko su tuo, kuris gali būti nenuspėjamai pavojingas. 

Jei nuogąstaujate, kad jūsų partneris užkibs ir paklaus „Kas 
jis?“, tai užsimindama apie kitas galimybes kalbėkite ypač miglo- 
tai. Pasakykite maždaug taip: „Šią mintį man pakišo jausmas, at- 
sirandantis, kai esu tarp vaikinų. Vyrai prieina prie manęs ir už- 
kalbina, flirtuoja su manimi, o aš nesu tikra, ką man daryti. Tur- 
būt nejučia juos traukiu, nors ir nenoriu to“. 


PASAKYS, KAD JUMS VERTĖTŲ SUSITIKINĖTI SU 

KITAIS VYRAIS 

Jūs nemenkai rizikuojate pateikdama įsipareigojimo pokalbį 
kaip pokalbį, o ne kaip ultimatumą. Rizikuojate, jei jis iš tiesų 
nenori jums įsipareigoti, nes tuomet tikrai tai pasakys. Kai užsi- 
minsite, kad turite kitų galimybių, jis gali sakyti: „Manau, tau 
vertėtų susitikinėti su kitais vyrais. Aš taip pat noriu susitikinėti 
su kitomis moterimis“. 

"Tai žiauri tikrovė, bet esame įsitikinę, kad geriau jums tai iš- 
girsti dabar, nei išgauti silpną, akivaizdžiai netikrą pažadą ir vė- 
liau išsiaiškinti, kad iš tiesų jis visai neketino pasižadėti. 

Jei iš savo partnerio išgirstate tokį atsakymą, mėginkite jam 
pasiūlyti trumpą bandomąjį įsipareigojimą. „Kai kurie iš šių vai- 
kinų atrodo nuoširdžiai susidomėję, bet, prisipažinsiu, mano sva- 
jonių pasaulyje mes turėtume būti kartu. Norėčiau rasti išeitį. 
Manau, kad mudu esame ganėtinai gera pora, ir norėčiau, kad 
kurį laiką pabandytume būti kartu. Tik trumpai, kad pamatytu- 
me, kas iš to išeis“. Žiūrėkite, ar jis su tuo sutiks. 

Jei jis negali įsipareigoti „tik trumpai, kad pamatytume, kokia 
iš mudviejų pora“ (ar bent sutikti pagalvoti apie tai), tada verta 
pasvarstyti, ar neatsikračius jo. Jeigu jis negali sutikti taip laisvai 
ir laikinai įsipareigoti, tuomet rimti santykiai su jumis jo nedo- 
mina. Liūdna, bet teks su tuo susitaikyti. 

6. Atsakykite į jo patarimą 

"Tačiau jis tikriausiai nepasirinko nė vieno iš šių kelių. Grei- 
čiausiai jis paklausė, ką jūs norite daryti. Tai teiravimasis — natū- 
rali patarinėjančio vyro elgsena. Jis paklaus: „Ar tu nori susitiki- 
nėti su kitais vyrais?“ Jūs galėtumėte sakyti: 

„Manau, iš tiesų nenoriu, jei mes taip apibrėšime savo san- 
tykius“. 

Tai svarbus sakinys. Pasakote jam, kad nenorite susitikinėti 
su kitais vyrais, bet tik jei judu taip apibrėšite savo santykius. Jei 
neapibrėšite šių santykių kaip vienintelių, nėra net ko galvoti 
apie juos kaip apie vienintelius. Jūs jam siūlote: „Susitarkime“. 

Pasakyti, kad norite šių santykių kaip vienintelių, jei apibrėši- 
te juos kaip vienintelius, yra daug paveikiau, nei paprasčiausiai 
pasakyti, kad nenorite susitikinėti su kitais vyrais. Jis gali jaustis 
visiškai laimingas, kai jūs įsipareigojate nesusitikinėti su kitais 
vyrais, nors pats visiškai nieko neįsipareigoja. Štai kodėl turite 
pabrėžti abipusiškumo svarbą ir nuspręsti apibrėžti savo santy- 
kius kaip vienintelius arba ne. 


7. Išreikškite jam savo abejones dėl 

įsipareigojimo ilgesniam laikui 

Klausimas, dėl kurio prašėte jo patarimo — ar turėtumėte ska- 
tinti kitų vyrų susidomėjimą, ar ne, - pradėjo įsipareigojimo po- 
kalbį. Tai iškėlė jam klausimą: ar aš noriu susisaistyti su šia mote- 
rimi, ar ne? Svarbu tai, kad jis pats sau užduoda šį klausimą. Jūs 
neklausiate. Jūs paprasčiausiai prašote patarimo! Prašydama pa- 
tarimo, o ne klausinėdama jo apie santykius, liekate neįtariama. 

Tą akimirką, kai jis susimąstys, ar nori jums įsipareigoti, jį ap- 
niks abejonės ir baimės įsipareigoti jums ilgam. Jis jums neprisi- 
pažins apie šias baimes. Pati turite išsiaiškinti ir susidoroti su šio- 
mis kliūtimis jam dar nespėjus apie jas pagalvoti. 

Geriausias būdas patikinti partnerį, kad jis saugus įsipareigo- 
damas jums, net jei turi baimių, — pasistengti jį suprasti ir išreikšti 

tai. Jei suprantate ar net turite tokių pačių rūpesčių, jis nesijau- 
dins, kad dėl to imsite bartis. Jam nereikės gintis. 

Moterys skundžiasi, kad vyrai joms neatskleidžia savo silpnų 
vietų. Žinoma, tai tiesa, bet ne tokia, kaip manote. Vyrai visą 
laiką rodo moterims savo silpnąsias vietas ir nuolatos būna mo- 
terų suniekinami. Kai jūsų partneris išgyvena baimę įsipareigoti, 
jis labai pažeidžiamas. Jei kaip nors prikišite jam, kad jo baimės 
yra kvailos ar nesubrendėliškos, tai pulsite jį silpnumo akimirką. 
Jei pareikšite, kad jis turįs sunkumų įsipareigoti, pulsite jį silpnu- 
mo akimirką. Jis staiga liausis bendravęs. Vėliau, kai vėl panorė- 
site atvirauti, jis prisimins, kas atsitiko, kai atsivėrė jums paskuti- 
nį kartą. Jo emocijos liks giliai paslėptos. 

Vienintelis (bent jau įsipareigojimo pokalbio) išsigelbėjimo 
būdas yra parodyti jam, kad suprantate ar net turite tokių pat 
baimių ir abejonių. Šios baimės ir abejonės įvardytos sąraše, kurį 
sudarėte aname skyriuje, — dalykai, kurių jis labiausiai baiminsis 
jums pasižadėdamas. Remkitės šiuo sąrašu ir atpažinkite didžiau- 
sias jo baimes. Paskui, panaršiusi po savo pačios psichiką, pamė- 
ginkite atrasti tokių pat baimių, nors ir silpnų. Tuomet pasidaly- 
kite su juo tomis panašiomis baimėmis ir abejonėmis susisaistyti. 

Pavyzdžiui, iš sąrašo gali matytis, kad jis bijo prarasti laisvę. 
Bijo, kad jei vienas kitam įsipareigosite, o draugystė nuvils, jis 
bus patekęs į spąstus. Veikiausiai ir pati dėl to nuogastaujate. Ši 
įsipareigojimo pokalbio grandis tinka jam apie tai prisipažinti. 
Iš sąrašo galite suprasti, kad jis bijo įsipareigojęs jums prarasti 
galimą patirtį su kitomis moterimis. Ši įsipareigojimo pokalbio 
grandis tinka papasakoti jam savo būgštavimus, kad įsipareigo- 
jusi nebegalėsite susitikinėti su kitais vyrais. Iš savo sąrašo gali- 
te suprasti: jis bijo, kad susisaisčius su jumis santykiai atims la- 
bai daug laiko ir jis nebeįstengs nieko daugiau nuveikti. Šią 
įsipareigojimo pokalbio akimirką pasidalykite su juo tokiais pat 
savo būgštavimais. 

Ši įsipareigojimo pokalbio dalis gali skambėti taip: 

„Tu man labai patinki - juk žinai, - bet aš turiu ir šiokių tokių 
abejonių dėl rimtesnių santykių. Aš susirūpinusi, kad jei su tavimi 
susisaistysiu, gali išblėsti ugnelė, o tada jausiuosi suvaržyta, supran- 
ti, ką turiu galvoje? Aš taip pat kartais iš tiesų nerimauju - o kas, 
jei mes netinkame vienas kitam? O kartais man neramu, kad mū- 
sų bendrumas atims per daug laiko, jei labiau suartėsime, - žinai 
gi, kiek daug savęs kartais tenka atiduoti darbui“. 

Tai kalbėdama parodysite, kad turite tokių pat baimių ir gali- 
te jį suprasti. Jūs galite įsivaizduoti jo padėtį. Tai suteikia jam 
psichinės erdvės jums atsiverti. 


8. Pasakykite jam, ką sutiktumėte paaukoti 

Šios grandies paskirtis - parodyti, kad sutinkate kai ką paau- 
koti ir iš jo tikitės to paties. Tai - neesminiai, bet pageidautini 
dalykai iš sąrašo, sudaryto aname skyriuje. Jūs siūlotės atsisakyti 
šių savo reikalavimų, jei labiau jam įsipareigojate. 

Štai čia ir pasiūlote įsipareigojimo sandorį. Sakydama jam, ko 
sutiktumėte atsisakyti, darote nuolaidų, kurios jį skatina nusi- 
leisti jums. Siūlotės paaukoti tam tikrus dalykus. Ar jis sutiks jums 
duoti mainais tai, ko norite? 

Ši įsipareigojimo pokalbio dalis gali skambėti taip: 

„Drauge matau, kad yra dalykų, dėl kurių tikriausiai galėčiau 
nusileisti, jei mūsų santykiai būtų labiau įpareigojami nei dabar. 
Manau, turėčiau susitaikyti su tuo, kad tau patinka pornografija, 
ir nekelčiau vėjo, jei kartkartėmis nueitum pasižiūrėti egzotiškų 
šokėjų. Turėčiau nesiskųsdama susitaikyti su tavo cigarų rūkymu 
restoranuose. Tektų apsiprasti, kad tau nepatinka manęs liesti 
viešoje vietoje, ir nustoti tuo skųstis. Žinau, kad tau taip pat tik- 
riausiai tektų ką nors paaukoti, jei mudu labiau vienas kitam 
įsipareigotume. Ar gali man patarti? Ką, tavo nuomone, turė- 
čiau daryti?“ 

Jūs išreiškėte rūpestį: esate reta brangenybė ir kiti vyrai jumis 
susidomėję (ar bent jau būtų, jei suteiktumėte jiems šansą). Jūs 

pasipasakojote apie galbūt jam pažįstamas dvejones ir pasisakė- 
te, ką sutiktumėte paaukoti. Galų gale paklausėte, ką, jo nuo- 
mone, turėtumėte daryti. Pasiūlėte sandorį. Metas jį sudaryti. 


9. Sudarykite įsipareigojimo sandorį 

Dabar jūs pradedate švelnų spaudimą įsipareigoti. Paklausėte, 
ką, jo nuomone, turėtumėte daryti. Jis tikriausiai atsakys maž- 
daug taip: „Na, man nelabai patiktų, jei susitikinėtum su kitais 
vyrais“. Tuomet tarkite: 

„Galbūt mums vertėtų pabandyti nuspręsti, kad kurį laiką bū- 
sime vienas kitam ištikimi ir įsipareigoję, tiesiog kad pažiūrėtu- 
me, kas iš to išeis“. 

Svarbu, kaip jūs tai pasakysite. Jei vyras tikrai bijo susisaistyti, 
sakinio dalis „kurį laiką, tiesiog kad pažiūrėtume, kas-iš to išeis“ 
yra būtina. Jei jis neserga fobija susisaistyti, to pridėti nereikia. 


10. Patikinkite jį, kad dabar jums pasižadėdamas 

neįsipareigoja rimtai ir ilgam 

Dabar turite susidoroti su jo baime, kad įsitraukdamas į šį po- 
kalbį jis pasmerkia save amžinai, į vedybas panašiai vergovei. Jei 
jis labai bijo susisaistyti, jūsų pastanga sudaryti įsipareigojimo san- 
dorį jį atbaidys. Turite pasakyti viską, ko reikia, kad įtikintumėte 
ji, jog neverčiate būti su jumis amžinai — jūs paprasčiausiai suda- 
rote ištikimybės ir „mes pora“ sutartį dabarčiai. Galimybės, kad 
tai tikriausiai tęsis labai ilgai ir ateityje taps rimtesniu įsipareigo- 
jimu, nereikėtų aptarinėti. 

Galėtumėte pasakyti: 

„Žinau, kad nesu pasirengusi rimtai ir ilgam tau įsipareigoti. 
Gal kada nors, bet ne dabar. Iš tiesų mes nepakankamai gerai 
vienas kitą pažįstame, kad žengtume tokį atsakingą žingsnį. Bet 
manau, kad įsipareigoti vienas kitam dabarčiai ir pažiūrėti, kaip 
klotųsi —- gera mintis“. 

Veikiausiai jis atsakys maždaug taip: „Gerai, sutinku“. 

11. Perfrazuokite įsipareigojimą 

Dabar jam atsakykite. Tarkite ką nors panašaus į: 

„Iuomet aš pasirūpinsiu, kad tie vaikinai žinotų, jog mudu 
esame vienas kitam ištikimi ir įsipareigoję, ir kad jie turėtų palik- 
ti mane ramybėje“. 

Jis tikriausiai pamanys, kad tai puiki mintis. 


12. Pradėkite drauge planuoti savo ateitį 

Dabar pereinate prie savo bendros ateities kūrimo. Galėtu- 
mėte pradėti šią pokalbio dalį sakydama ką nors panašaus į tai: 

„Žinai, manau, verta pamąstyti apie ateitį, kuri mus abu pa- 
darytų tikrai laimingus. Ar galiu tavęs dar paklausti? Jei turėtum 
idealius santykius — nebūtinai su manimi, tiesiog idealius santy- 
kius — kokie jie turėtų būti po metų? Ar gal po penkerių metų)? 
Ką norėtum būti sukūręs? Ką turėtum būti nuveikęs?“ 

Jis beveik garantuotai neturės atsakymo ir tikriausiai peradre- 
suos klausimą jums klausdamas, kokius jūs matytumėte santy- 
kius ateityje. Turėtumėte jam paaiškinti. 

Pradėkite šią pokalbio dalį apibūdindama bent keletą ateities 
galimybių, kurios, jūsų nuomone, jam pačiam patiktų. Jei žino- 
te, kad ir jam, ir jums svarbios kelionės, pasakykite tai. Jei žino- 
te, kad ir jam, ir jums svarbu geras lytinis gyvenimas, užsiminkite 
apie tai. Galėtumėte kalbėti kaip nors panašiai: 

„Na, aš tikrai norėčiau santykių, kurie mus abu labai džiu- 
gintų. Norėčiau, kad vyras, su kuriuo leisčiau laiką, būtų visiš- 
kai manimi patenkintas. Norėčiau, kad su manimi jis būtų lai- 
mingas, mėgautųsi ir svaigtų nuo mudviejų lytinio gyvenimo. 
Norėčiau, kad mudu labai remtume vienas kito karjerą. Norė- 
čiau, kad kartais ištrūktume kartu pakeliauti ir patirti naujų 
dalykų“. 

Visa tai jam išklojusi užduokite klausimą: „Aš pasmalsausiu — 
apie ką tu galėtum svajoti?“ 

13. Snekučiuokitės apie tai, kas šauna į galvą 

Dabar imsite laisvai šnekučiuotis apie judviejų bendrą ateitį. 
(Kaip tai galėtų vykti, pamatysite iš nuoseklaus pavyzdžio to- 
liau.) Štai keletas patarimų: 


VIS PRIMINKITE JAM SVARBIAUSIA 

Jis bandys išsisukti nuo kalbėjimo apie ateitį sakydamas, kad 
nežino atsakymų į jūsų klausimus dėl ateities. Jis taip sako, nes 
tai tiesa — jis iš tiesų apie tai negalvojo. Turite pateikti jam pa- 
vyzdžių, kaip galėtų būti, ir vėl paklausti, ką jis galvoja. 


VARTOKITE „MINKŠTIKLIUS“ 

Kalbėdama su juo nebūkite reikli. Vartokite „minkštiklius“. 
„Minkštikliai“ yra frazės, rodančios jam, kad jūs jo prašote, o ne 
įsakote pasidalyti savo mintimis. Tokios frazės kaip „man smalsu 
žinoti“ ar „jei norėtum pasidalyti“ yra „minkštikliai“. Nebijokite 
jas vartoti, kai jį kamantinėjate. 


PRIMINKITE JAM, KAD TAI NĖRA ASMENIŠKA 

Jei vyras tikrai bijo įsipareigoti, reikėtų jam priminti, kad ne- 
klausinėjate apie ilgą bendrystę su jumis. Klausinėjate apie ide- 
alią patvarią bendrystę. Tokiu būdu jis jums suteiks vertingų duo- 
menų apie bendrystę, kurią galėtumėte sukurti drauge, nebijo- 
damas, kad tai darydamas ilgam įsipareigoja jums. 


14. Apdovanokite jį! 

Jis jau pakankamai padarė, daugiau jo nebespauskite. Yra dau- 
gybė dalykų, kurių dar galėtumėte prašyti, bet jums tikrai reikia 
paprasčiausiai apdovanoti jį už tai, ką iki šiol padarė. Pažvelkite 
į tai, ką įvykdėte ir ką jam teko patirti: judu kalbėjotės apie san- 
tykius ir įsipareigojimą. Jis turėjo sutikti būti ištikimas. Tikrai pa- 
kankamai nuveikėte per vieną dieną. 

Ateityje padirbėsite stiprindama įsipareigojimą — išgaudama iš 

jo daugiau tikslumo, daugiau trokštamų dalykų ir labiau stengda- 
masi elgtis taip, kad patvarūs santykiai jam rodytųsi patrauklūs. 

Jei norite, kad vyras maloniai prisimintų šį pokalbį, padaryki- 
te viską, kad jis gerai jaustųsi jo pabaigoje. Tai pats laikas pasi- 
mylėti taip, kaip jam ypač patinka. Sveikiname! Jūs įgyvendino 
te savąjį įsipareigojimo pokalbį! 


„Įsipareigojimo sandorio“ pokalbis: 
vieno veiksmo pjesė 


Štai kaip galėtų atrodyti visas įsipareigojimo sandorio po- 
kalbis. 

Jūs. Klausyk, tu man daug davei, daug suteikei ir aš norėčiau 
padėkoti tau už tai. Tu leidi man jaustis tikra dama ir aš tai verti- 
nu. Su tavimi jaučiuosi graži ir gundanti, tu mane labai jaudini. 
Aš tikrai vertinu, kad tu visuomet man atidarai automobilio du- 
reles ir jas uždarai, kai įlipu, ir visus tuos mažmožius, kuriais ma- 
ne lepini. Tu mane apiperki ir kur nors nusivedi, ir aš visuomet 
didžiuojuosi, kai mus mato kartu. Tu pleti savo verslą ir tau vis 
geriau sekasi finansiškai — juk žinai, myliu tave ne dėl to, bet dėl 
to tavimi didžiuojuosi ir didžiavimasis tavimi man suteikia nuo- 
stabų jausmą. 

Jis. Oho, ačiū. Džiaugiuosi, kad tai vertini. 

Jūs. Noriu, kad žinotum: suprantu, kad dėl manęs kai ką ir 
paaukojai. Žinau, kad nesusitinki su savo bičiuliais taip dažnai, 
- kaip buvai pratęs. Žinau, kad dažniau tvarkai savo butą, nes man 
tai patinka. Sportuoji, kad būtum man gražesnis, ir dėl manęs 
nusipirkai naujų drabužių. Tu net kartais man gamini! Tai daly- 
kai, kurių dauguma vyrų niekada nedaro, kad moteris pasijustų 
laiminga. Tikiu, tai ne visuomet lengva, ir norėčiau, jog žino- 
tum: aš tai vertinu. 

Jis. Tai išties miela. Ačiū. Tau tikrai nėra už ką dėkoti. 

Jūs. Ar negalėčiau tavęs paprašyti dar vienos paslaugos. Man 
reikia patarimo dėl mūsų santykių. 

Jis. Žinoma. Kaip galėčiau tau padėti? 

Jūs. Mes kartu jau septynis mėnesius, o kiti vyrai aiškiai rodo, 
kad norėtų mane kur nors pasikviesti, ir labai maloniai su mani- 
mi elgiasi. Nesu tikra, ką man daryti. Man reikia patarimo. 

Jis. Oho, tai gana sudėtinga. Nesu tikras, ką atsakyti. Ar tu 
nori susitikinėti su kitais vaikinais? 

Jūs. Manau, iš tiesų nenoriu, jei mes taip apibrėšime savo san- 
tykius. Tu man labai patinki — juk žinai, - bet aš turiu ir šiokių 
tokių abejonių dėl rimtesnių santykių. Aš susirūpinusi, kad jei su 
tavimi susisaistysiu, gali išblėsti ugnelė, o tada jausiuosi suvaržyta, 
supranti, ką turiu galvoje? Aš taip pat kartais iš tiesų nerimauju — o 
kas, jei mes netinkame vienas kitam? O kartais man neramu, kad 
mūsų bendrumas atims per daug laiko, jei labiau suartėsime, - ži- 
nai gi, kiek daug savęs kartais tenka atiduoti darbui. Drauge ma- 
tau, kad yra dalykų, dėl kurių tikriausiai galėčiau nusileisti, jei mū- 
sų santykiai būtų labiau įpareigojami nei dabar. Manau, turėčiau 
susitaikyti su tuo, kad tau patinka pornografija, ir nekelčiau vėjo, 
jei kartkartėmis nueitum pasižiūrėti egzotiškų šokėjų. Turėčiau ne- 
siskųsdama susitaikyti su tavo cigarų rūkymu restoranuose. Tektų 
apsiprasti, kad tau nepatinka manęs liesti viešoje vietoje, ir nusto- 
ti tuo skųstis. Žinau, kad tau taip pat tikriausiai tektų ką nors pa- 
aukoti, jei mudu labiau vienas kitam įsipareigotume. Ar gali man 
patarti? Ką, tavo nuomone, turėčiau daryti? 

Jis. Na, man nelabai patiktų, jei susitikinėtum su kitais vyrais. 

Jūs. Galbūt mums vertėtų pabandyti nuspręsti, kad kurį laiką 
būsime vienas kitam ištikimi ir įsipareigoję, tiesiog kad pažiūrė- 
tume, kas iš to išeis. 

Jis. Gal ir nebloga mintis. Žinai, galėtume pabandyti. 

Jūs. Žinau, kad nesu pasirengusi rimtai ir ilgam tau įsipareigo- 
ti. Gal kada nors, bet ne dabar. Iš tiesų mes nepakankamai gerai 

vienas kitą pažįstame, kad žengtume tokį atsakingą žingsnį. Bet 
manau, kad įsipareigoti vienas kitam dabarčiai ir pažiūrėti, kaip 
klotųsi, - gera mintis. 

Jis. Gerai, padarykime tai ir pažiūrėkime, kaip klosis. Nema- 
nau, kad tau reikėtų dėl to taip jaudintis. 

Jūs. Tuomet aš pasirūpinsiu, kad tie vaikinai žinotų, jog mudu 
esame vienas kitam ištikimi ir įsipareigoję, ir kad jie turėtų palik- 
ti mane ramybėje. 

Jis. Man tinka. 

Jūs. Žinai, manau, verta pamąstyti apie ateitį, kuri mus abu 
padarytų tikrai laimingus. Ar galiu tavęs dar paklausti? Jei turė- 
tum idealius santykius — nebūtinai su manimi, tiesiog idealius 
santykius — kokie jie turėtų būti po metų? Ar gal po penkerių 
metų? Ką norėtum būti sukūręs? Ką turėtum būti nuveikęs? 

Jis. Oho, na ir klausimas. Nežinau, nė ką sakyti. O ko norė- 
tum tu! 

Jūs. Na, aš tikrai norėčiau santykių, kurie mus abu labai džiu- 
gintų. Norėčiau, kad vyras, su kuriuo leisčiau laiką, būtų visiškai 
manimi patenkintas. Norėčiau, kad su manimi jis būtų laimin- 
gas, mėgautųsi ir svaigtų nuo mudviejų lytinio gyvenimo. Norė- 
čiau, kad mudu labai remtume vienas kito karjerą. Norėčiau, 
kad kartais ištrūktume kartu pakeliauti ir patirti naujų dalykų. 
Aš pasmalsausiu - apie ką tu galėtum svajoti? 

Jis. Iš tiesų apie tai negalvojau. Man patiko, ką tu sakei. 

Jūs. Puiku. Kas tau labiausiai patiko, jei galiu paklausti? 

Jis. Na, man patiko linksmybės ir kelionės. Juk žinai, kaip aš 
domiuosi lėktuvais ir, manau, mūsų draugystė būtų puiki, jei be- 
veik kasmet vyktume į Eksperimentinės aviacijos renginį. Man 
"patiko ir ką tu kalbėjai apie seksą - džiaugiuosi, kad tau tai svar- 
bu! Man tai irgi svarbu. 

Jūs. Būtų puiku, jei mes tobulintume savo lytinį gyvenimą ir 
patirtume vis daugiau malonumų. Buvo nuostabu aną vasarą vykti 
į Oro šventę! Jei būtum ateityje po penkerių metų, ką dar prisi- 
mintum kaip nuostabiausius draugystės įvykius? 

Jis. Aš taip pat galvočiau apie daugybę pasibuvimų su mūsų 
draugais kartu ragaujant puikius patiekalus... 

Jūs. Žinau, apie ką kalbi! Maloniai ir linksmai šurmuliuojant 
draugijoje. 

Jis. Aha! Dar džiaugčiausi pakankamai atsidėjęs savo pomė- 
giams. Nenorėčiau, kad draugystė atitolintų mane nuo medžio 
darbų. 

Jūs. Čia galėčiau tave paremti. Aš dar įsivaizduoju, kad mes 
paskatintume vienas kitą rūpintis savo sveikata. 

Jis. Mes galėtume kartu treniruotis ir daugiau sužinoti apie 
sveiko maisto gaminimą. Net galėtume lankyti maisto gamini- 
„mo kursus! 

Jūs. Tai turėtų būti smagu! Tu toks nuostabus! Myliu tave! 

(Imate jį bučiuoti, o mes pamažu išnykstame...) 


Išvados 


Paskutiniais dviem skyriais užvertėme jus galybe informaci- 
jos. Ji pateikta smulkiai ir laipsniškai. Pateikėme ją taip, nes esa- 
me įsipareigoję padėti jums sėkmingai kalbėtis apie santykius ir 
todėl, kad žinome, kiek laiko užima nulukštenti vyro baimes ir 
nerimasčius bei atverti jį įsipareigojimo pokalbiui. 

Aišku, nėra vienintelio šablono, kuris numatytų viską, kas gali 
atsitikti bendraujant su kitu žmogumi. Suprasite, kad kai kurios 
grandys jums nepaprastai padės, o kai kurios neatrodys tinkamos 
vyrui, su kuriuo susitikinėjate. Gali paaiškėti, kad jis nesipriešina 
įsipareigojimo pokalbiui, taigi jums nereikės atlikti tiek daug pa- 
rengiamųjų darbų, kad susidorotumėte su įvairiomis jo baimėmis 
ir nerimasčiais. Bet jei jums reikia pavyzdžio, kaip įtaigiai ir jautriai 
kalbėtis su vyru apie įsipareigojimą, šis skyrius puikiai pagelbės. 

Be abejo, tai nėra vien tik pasvajojimas apie pažadus, kuriuos 
kada nors vienas kitam duosite. Kadangi ateinančias savaites ir 

mėnesius drauge kursite savo ateitį, privalėsite atnaujinti pokal- 
bi ir stiprinti įsipareigojimo sandorį. Nepamirškite laikytis tokios 
tvarkos, kurią jums čia pasiūlėme: užjauskite jį dėl visko, ko jo 
prašote atsisakyti. Tinkamai pasirenkite pokalbiui ir pradėkite jį 
tinkamu metu. Padėkokite jam už tai, ką jums suteikia, ir už tai, 
ką paaukojo dėl jūsų. Išreikškite jam savo rūpestį apie santykių 
perkėlimą į kitą lygį ir pasisiūlykite pati šį tą paaukoti. Paklauski- 
te jo patarimo ir drauge kurkite savo ateitį. 

Jūs sėkmingai įveikėte aštuntą ir devintą Didžiojo Plano pa- 
kopas: pateikėte jam įsipareigojimo sandorį ir jį sudarėte. Dabar 
esate vienas kitam įsipareigoję. | 

Kita pakopa aiški, tai - paskutinė Plano pakopa: įsipareigoji- 
mo sandorio laikymasis. 


ŠEŠIOLIKTAS SKYRIUS 


Ilgai 
mylėti 
vyrą 


Puikūs ir patvarūs santykiai retai kada „tiesiog atsiranda“. Jūs tu- 
rite padirbėti juos kurdama, stiprindama ir puoselėdama. Puose- 
lėti santykius — tai lyg rūpintis savo kūnu. Lyg lankytis sporto 
salėje: jei rūpinatės savo kūno sveikata, vienos treniruotės per 
mėnesį vargu ar pakaks. Rimti santykiai panašūs ir į dietą: lai- 
kantis dietos vieną dieną per mėnesį svoris nenukris. Kad jūsų 
rimta draugystė išliktų gyvybinga ir laiminga, reikia nenutrūks- 
tamos sutelkties ir dėmesio. 

Nors lankymasis sporto salėje iš pradžių gali panėšėti į darbą, 
įpratusi mankštintis įgausite jėgų ir patirsite didelį malonumą. Iš 
pat pradžių tai gali panėšėti į darbą, bet pirmieji rezultatai sutei- 
kia jėgų ir pradžiugina. Verta šiek tiek pasistengti, kad išsaugotu- 
mėte savo patvarių santykių ugnelę. 

Pastebėsite, kad kai kurie dalykai, kuriuos jums patarsime dary- 
ti, gali atrodyti nesąžiningi. „Kodėl aš turiu visa tai daryti, o jis — 
ne?“ — galbūt paklausite. Atsakymas paprastas: jei nesistengsite 
kurti savo draugystės tokios, kokios norite, jūsų santykiai pavirs 
į laukimo žaidimą. Abu mindžikuosite laukdami, kol kitas pada- 
rys ką nors miela, o jūsų meilės ryšys išsigims į košmarą žymint 
taškus, kas padarė daugiau. Bet jei imsitės kokių nors papras- 
čiausių veiksmų — net jeigu imsitės jų pirmoji — jūsų kilnumas 
įkvėps partnerį ir padės išsaugoti santykių ugnelę. 

Septynios paslaptys išsaugoti patvarių 
santykių laimę, džiugesį ir aistrą 


1. Nepamirškite mielų smulkmenų 

Po kurio laiko, praleisto drauge, daug moterų ima nebedvejo- 
ti dėl savo išrinktųjų. Vienas vyras pasakojo mums šią istoriją: 
„Prieš vedybas Reičelė kartą per savaitę man būtinai gamindavo 
vakarienę. Būdavo taip nuostabu grįžti namo, kai manęs laukė 
karšti valgiai, muzika, žvakės ir stiklas vyno. Tai visad mane pui- 
kiai nuteikdavo, jausdavau jos rūpestį. 

Kai mudu susituokėme, visa staiga pasikeitė. Ji nustojo ga- 
minti bet kokį ypatingesnį maistą. Kai paklausiau jos, kodėl man 
nebegamina, ji tik paliepė man nebūti moterų diskriminacijos 
šalininku ir pabėrė statistiką, pagal kurią moterims kliūva dau- 
giau namų ruošos nei vyrams“. Tai visai nepadėjo išsaugoti jų 
santykių gyvybės. 

Dažniausiai elgesys pasikeičia ne taip dramatiškai. Keičiatės 
laipsniškai: nustojate rūpintis mielomis smulkmenomis, nes ne- 
beteikiate joms reikšmės. Pačioje pradžioje jūs norėdavote pada- 
ryti ką nors mielo, kad pamalonintumėte vyrą. Meilė jums buvo 
taip apsukusi galvą, kad manėte niekada nesiliausianti daryti jį 
laimingą. Jūs tiesiog buvote pasiryžusi viskam. Jautėtės pilna ne- 
išsenkamo noro prasimanyti mažmožių, kurie jį džiugino, nes mei- 
lė jums patarinėjo. 

Bėda štai kokia: draugystės pradžioje jūs savaime susižavėjusi 
savo išrinktuoju. Tas savaimingas užsidegimas kursto neišsenka- 
mą norą jį pamaloninti. Mielomis smulkmenomis tariatės stipri- 
nanti judviejų ryšį. Taip nuolat elgdamasi darote jį laimingą. 

Deja, laikui bėgant jūsų troškimas daryti šiuos mažmožius ne- 
išvengiamai ims blėsti. Štai kaip tai vyksta. 

Kai imate geriau jį pažinti ir matyti kai kuriuos jo trūkumus, 
aišku, taip smarkiai juo nebesižavite. Geriau jį pažinusi nebesi- 

stengiate įtikti romantiškais mažmožiais, todėl vis rečiau ir re- 
čiau juos darote. Kai darote mažiau mielų niekučių, susilpnėja 
jūsų jausmas, kad jis yra ypatingas, tad nebenorite tiek daug steng- 
tis. Ilgainiui visai pamirštate mielas smulkmenas. Galų gale net 
pamanote, kad tai beprasmiška! Sveikiname. Pražudėte savo 
draugystę ir greitai skųsitės, kad užgeso ugnelė. Prieš tai išsiaiš- 
kindama jau ieškosite kito vyro, užimsiančio jūsų vaikino vietą. 

Jūs patekote į pasitenkinimo santykiais spąstus. Mielas smul- 
kmenas patikėjusi savo jausmams neišvengiamai rūpinotės jomis 
vis mažiau ir mažiau. Kuo mažiau džiugesio — tuo šaltesni santy- 
kiai. Kuo šaltesni santykiai — tuo mažiau priežasčių rūpintis pa- 
traukliais mažmožiais. 

Išvada - nesikliauti jausmais rūpinantis maloniomis smulkme - 
nomis. Jei norite, kad santykiai ir toliau išliktų gyvybingi ir jau- 
dintų, teiktų stiprybės ir būtų malonūs, privalote pasižadėti sau, 
kad darysite ką nors mielo, nesvarbu, ar jums to norėsis, ar ne. 
Numatykite tam laiko savo dienotvarkėje, jei kitaip neišeina. 
Tik padarykite tai. 

Moterys, sėkmingai ir ilgai mylinčios, supranta, kad gerus jaus- 
mus paskatina mielos smulkmenos, o ne atvirkščiai. Todėl tos 
moterys pasižada sau nuolat rasti būdų sužavėti savo partnerius, 
lyg draugystė būtų tik ką prasidėjusi. 

Debė ir Kevinas susituokę jau devynerius metus. Jie yra ste- 
buklas tarp visų bičiulių, kurių dauguma per šį laiką susituokė ir 
bent vienąkart išsiskyrė. Jų santykiai gyvi ir vis stiprėja, nors jų 
bičiulių - žlunga. Priežastis, kodėl jų santykiai tokie geri, yra ta, 
kad nei Kevinas, nei Debė nepamiršta mielų smulkmenų. 

Pavyzdžiui, buvome pas juos, kai Debė nusprendė nubėgti 
tapijokos Kevino-ruošiamam maistui. Ėjome kartu. Parduotuvė 
je ji pastebėjo futbolo vaizdo juostą, kurios norėjo Kevinas. „Ma- 
nau, Kevinui tai patiks, - pasakė ji mums. - Nupirksiu jam“. 

Kevinas buvo sužavėtas dovana. Jis pasijuto mylimas, nes De- 
bė pasirūpino miela smulkmena, kad išsaugotų santykių gyvybę. 

Jis savo ruožtu suskato ieškoti būdų, kaip nudžiuginti ją. O ko- 
dėl gi ne? Juk ji jį nudžiugino. Jis panoro maloniai atsakyti. 

Svarbiausia paslaptis išsaugoti meilę yra suprasti, kad vilioti 
reikia nuolatos. Nuolatos reikia rūpintis mielais mažmožiais. Ar 
įmanoma dar aiškiau pasakyti? Jei norite išsaugoti judviejų ryšį, 
turite vis prasimanyti mielų smulkmenų. 


2. Visokeriopai jį remkite 

Visuomet remkite savo partnerį, arba jūsų santykiai žus. Jis 
turi žinoti ir tikėti, kad būsite jo pusėje, kad ir kas atsitiktų. Toks 
pasitikėjimas ir parama išsaugos jūsų ryšį tvirtą. 

"Toliau bendraudami abu aiškinsitės, kas ir kokie judu iš tikrų 
jų esate. Visas gyvenimas yra saviieška, o draugystė — taip pat. 
Nenorime čia labai psichologiškai gilintis, bet tai svarbu supras- 
ti, jei siekiate rimtų ir patvarių santykių. 

Kitaip dar galima sakyti, kad judu abu niekad nenustosite keis- 
tis, mokytis ir tapti kitokiais žmonėmis, nei buvote, kai pirmą- 
kart susitikote. Žinodama tai, galite pasirinkti. Galite palaikyti 
savo besikeičiantį ir tobulėjantį draugą arba priešintis šiems pasi- 
keitimams. Jei visokeriopai jį remsite, labiau įtikima, kad ir jis jus 
visokeriopai rems. Jeigu nepalaikysite jo, ilgainiui viskas bus baig- 
ta. Jums rinktis. | 

Taip Liza prarado savo vaikiną. Klemas visada veržėsi keistis 
ir tobulėti. Jis ištisą dieną dirbdavo, o vakarais lankė paskaitas. 
Po metų jų draugystės jis ėmė vaikščioti į meno paskaitas, kurios 
jį tikrai uždegdavo. 

— Jaučiuosi, lyg pagaliau imčiau atrasti save, - kalbėjo jis pasi- 
kliaudamas Liza. - Manau, kažkur giliai mano viduje slypi meni- 
ninkas. Tai tikrai man teikia daugiau pasitenkinimo, nei kas nors 
kita kada nors teikė. 

Užuot parėmusi šį naują jo polėkį, Liza išsigando. 

— Daugiau pasitenkinimo nei aš? — išsyk paklausė. — Kaipgi 
taip. Turiu tau pasakyti, kad man neramu dėl tavo troškimo tap- 

ti menininku. Iš kur tu gausi pinigų? Aš negaliu tavęs išlaikyti. 
Be to, nepasitikiu tomis meniškomis sielomis, ypač šokėjais. Šiaip 
ar taip, jie visi tikri ištvirkėliai. O tie dailininkų modeliai? Jie 
pozuoja nuogi, ar ne? Pažadėk, kad būsi man ištikimas, gerai? 
Pažadėk tuoj pat! 

Kitus du mėnesius kaskart, kai Klemas vos užsimindavo apie 
savo naująją aistrą, Liza atsakydavo taip pat skeptiškai. Pagaliau 
viskas baigėsi Klemui pasakius, kad miega su viena moterimi iš 
meno paskaitų. 

— Ji mane supranta ir palaiko, — pareiškė jai. 

Liza įsiuto ir visiems draugams puolė skųstis, kad iš pat pra- 
džių buvusi teisi — tie menininkai pavogė jos vyriškį. Iš tiesų tai 
jinai jį atstūmė visiškai nepalaikydama jo polėkio. Negavęs pa- 
ramos jis rado moterį, kuri jį palaikė. 

Žinoma, gali būti baisu, kai žmogus, kurį mylite, užsidega ko- 
kiu nors jums visiškai svetimu dalyku. Tikrai galite jausti įtampą, 
jei jūsų vaikinas staiga atsiduria tarp skirtingų nei jūsų aplinkos 
žmonių ar siekia kažko, kas jums atrodo kvaila. Nepaisydama 
viso to turite palaikyti jo saviiešką, jei norite išsaugoti santykius. 
Tai jus suartins, o ne nutolins. 

Kai Danielis įsigijo šuniuką ir aistringai susidomėjo šunų dre- 
savimu, Zuzana irgi tuo susidomėjo. Nors ji žinojo, kad iš tiesų 
tai jo pomėgis, prisivertė įsitraukti ir atrado, kuo mėgautis. .Iš 
tiesų ji nedievino šunų ir būtų mieliau leidusi laiką namie, nei 
ėjusi su Danieliu į šunų dresavimo pamokas. Zuzana prisivertė 
susidomėti šunų dresavimu, nes žinojo, kad tai geriausias būdas 
išsaugoti draugystės ugnelę ir stiprinti ryšį. Ji taip pat suprato, 
kad jo pomėgis puikiai padeda atitrūkti nuo įprastos rutinos ir jai 
pačiai. Susidomėjusi savo vyriškio pomėgiais ji praplėtė akiratį ir 
atitrūkdavo nuo kasdienybės. 

Remdama savo draugą padėsite tvirto ir gražaus judviejų mei- 
lės rūmo pamatus. Jei užuot parėmusi imsite trukdyti jam tobulė- 
ti, liksite viena. 

3. Išklausykite ji 

Bendravimo pagrindus aptarėme 12 skyriuje, kalbėdami apie sep- 
tynias barnio su vyru pakopas. Gal bus naudinga vėl peržvelgti tuos 
bendravimo patarimus, nes tikrai pasitaikys aplinkybių, kuriomis tie 
patarimai jums pravers. Priminsime šias septynias pakopas: 

1. Išklausykite jį; 

2. Pakartokite, ką girdėjote; 

3. Padėkokite jam; 

4. Pasakykite savo nuomonę; 

5. Žadėkite ir atsiprašykite; 

6. Viską pamirškite; 

1. Pakeiskite temą. 


4. Rūpinkitės gera savo pačios savijauta 

Daug moterų klysta manydamos, kad santykiai su vyru pa- 
tenkins visus jų emocinius poreikius. Nors šie santykiai paten- 
kins daug jūsų poreikių, jie niekuomet nepatenkins jų visų. Kai 
mėginate vienais santykiais patenkinti visus savo poreikius, ne- 
sąžiningai apkraunate ir santykius, ir vyrą. Tai sukuria įtampą, 
dėl kurios padėtis tik blogėja, nes jūsų poreikiai nepatenkinami. 
"Tam tikri dalykai, į kuriuos moterys linkusios nebekreipti dėme 
sio, kai jau turi nuolatinį draugą, iš tiesų yra labai svarbūs ilgai 
bendraujant. Štai ką privalote daryti, kad gerai jaustumėtės. 


TURĖKITE DRAUGIŲ 

Jei norite, kad jūsų santykiai su vyru ilgai gyvuotų, privalote 
ir toliau turėti draugių. Santykių pradžioje lengva prarasti ryšį su 
bičiuliais. Kurį laiką taip galite išsiversti, bet kai jausmai šiek tiek 
atslūgs, svarbu atnaujinti ir palaikyti ryšius su draugėmis. Ge- 
riausia būtų, kad bendraudama su vyru niekada neprarastumėte 
ryšio su jomis. 

Bičiulystės su kitomis moterimis - tai erdvė jums atitolti nuo 
savo vyriškio ir būti tokiai, kokia šalia jo nepasirodote. Jei netu- 

rite draugių, rizikuojate imti su savo vyru elgtis taip, kaip elgtu- 
mėtės su draugėmis. Imsite tikėtis, kad jis bus daugiau moteris 
nei vyras, o jo vyriška prigimtis žeis labiau nei anksčiau. Turėda- 
ma draugių neleisite tam atsitikti. 

Be to, draugės jus kritikuos taip, kaip vyras negali. Jos taip pat 
duos puikių patarimų dėl jūsų santykių, kurių jūs ar jūsų partne- 
ris niekad nesugalvotumėte. Kai Molei tapdavo sunku su Džei- 
kobu, ji pasikliaudavo savo bičiulėmis ir prašydavo, kad jos aiš- 
kiai ir tiesiai pasakytų, kaip viskas atrodo iš šalies. Ši kritika pa- 
dėjo Molei vėl įkvėpti gyvybę santykiams su Džeikobu, kitaip jie 
būtų žlugę. 

Darykite viską, kad palaikytumėte bičiulystę su moterimis. 


NESIDALYKITE SU JUO VISKUO 

Daugelis jūsų minčių nėra naudingos kuriant patvarius santy- 
kius. Nėra labai protinga dalytis su juo savo troškimu aukštesnio 
ir raumeningesnio vyro ar kartkartėmis atklystančiomis minti- 
mis jį palikti. Juk ir su draugėmis ne kaskart šnekatės apie viską 
be išimties. Nėra reikalo išpasakoti jam dalykus, kurie jį liūdina 
ar nėra niekaip susiję su judviejų santykiais. Kai kurias savo min- 
tis tiesiog turite praleisti ir nesidalyti su juo. 

Kai Morynos gyvenime atsiranda vyras, ji mano, kad neabe- 
jotinai reikia dalytis kiekviena mintimi, jausmu ar pojūčiu, kuris 
ją užklumpa būnant su juo. Ji nesupranta, kad daugelis jos min- 
čių ir jausmų yra iš esmės nereikšmingi jų santykiams. Ji tvirtai 
tiki, kad bus nesąžininga, jei nesakys jam kiekvieno mažmožio, 
šaunančio jai į galvą. 

Pavyzdžiui, kartą jai su draugu vakarieniaujant restorane, tie- 
siai už lango, prie kurio stovėjo jų stalelis, iš limuzino išlipo pri- 
trenkiamai gražus, gundantis vyras. Moryna atvirai įsispitrėjo. 
Jos vaikinas išsyk tarė: 

— Jis turtingas, stotingas ir patrauklus. Ar tu mieliau būtum su 
juo nei su manimi! 

Susaistyta savo „sąžiningumo“ idėjos ji atsakė: 

— Daugeliu požiūrių manau, kad tikriausiai taip. 

Kaip galima spėti, tai buvo jų ginčo pradžia. 

Moryna pateko į „sąžiningumo“ spąstus. Jai vertėjo žinoti, kad 
reikėtų atsakyti maždaug taip: „Žinoma, jis puikus, bet tu turi 
viską, ko reikia, kad mane pakerėtum. Man patinka žiūrėti į ta- 
vo akis, bučiuoti tavo lūpas... ir aš tokia dėkinga, kad galiu būti 
su tavimi“. Tačiau Moryna ėmė lyginti savo vaikino privalumus 
su to turtingo ir gundančio gražuolio, išlipusio iš limuzino, bruo- 
žais. Paklususi savo poreikiui būti „sąžiningai“ ir viskuo dalytis ji 
išpasakojo jam, kaip norėtų būti su tokiu šauniu ir puikios išvaiz- 
dos vyru. Viskas baigėsi barniu, kurį ji sukėlė dalydamasi kiek- 
viena savo mintimi. 

Nesvarbu, su kokiu vyru susisaistysite, kai kurios jo savybės 
jus nervins. Jam jas išvardyti nėra sąžininga - tai pražūtinga. Maži 
jo asmenybės trūkumai tikriausiai nesikeis, o dalydamasi savo 
mintimis apie juos vargu ar padarysite teigiamą poveikį. Dėl šių 
trūkumų pasiskųskite draugėms ir meskite juos iš galvos, kai esa- 
te su juo. 

Nėra gerai dalytis nesvarbiomis ir trikdančiomis mintimis bei 
troškimais su vyru, kuriam esate įsipareigojusi. Pasakykite jam, 
kas svarbu, bet neprasimanykite rūpesčių, kol jų neturite. 


NENUSTOKITE KURTI SAVO TROKŠTAMO GYVENIMO 

Tai, kad jūsų gyvenime yra vyras, dar nereiškia, kad dabar 
galite laukti pripažinimo tik iš jo vieno. Čia galioja ta pati taisyk- 
lė, kaip ir susitikinėjant: gaukite pripažinimą iš savo gyvenimo, 
o ne iš vyro. Ir toliau būkite verta laimėti. 

Atminkite: juk norite, kad jis būtų nuostabi jūsų gyvenimo 
dalis, o ne pagrindinė būties priežastis ir sąlyga. Privalote nepra- 
rasti savo tikslų ir jų siekti. Ir toliau turite domėtis dalykais, kurie 
jūsų būtį darytų tokią, kokios norite. Ir toliau turite puoselėti 
savo asmeninį stilių ir siekti to, ko trokštate. Pagalvokite: jūsų 


441 


aistra gyventi tikriausiai buvo viena iš priežasčių, kodėl šis vy- 
ras jus įsimylėjo. Jei susisaisčiusi prarasite tai, nebebūsite mote- 
ris, kurią jis pamilo. Laikui bėgant toks paprastas dalykas su- 
griaus jūsų draugystę. 


5, Nebandykite keisti jo vyriškos prigimties 

Kaip sakėme 14 skyriuje, kai moteris įsižeidžia dėl savo vyriš- 
kio elgesio, tikriausiai mėgins jį keisti. O kai vyras įsižeidžia dėl 
moters elgesio, tikriausiai norės ją palikti. Todėl jis daug mažiau 
pakęs jūsų mėginimą jį keisti, nei jūs turėsite ištvermės priversti 
jį keistis. Ši kebli padėtis sūkelia daug rūpesčių puoselėjant rim- 
tus santykius. 

Blogiausia, kai moterys bando keisti įgimtą vyrišką elgesį. Rau- 
gėjimas, oro gadinimas, smurto filmų ar pornografijos pomėgis — 
tai natūralus vyriškas elgesys, kuris artimiausiu metu nepasikeis. 
Jeigu mėginsite keisti tokius savo vyriškio įpročius, vadinasi, mė- 
ginsite padaryti jį mažiau vyrišką ir labiau moterišką. Tokios pa- 
stangos nepadės išsaugoti rimtos draugystės. 

Užuot bandžiusi keisti pagrindinius bjaurius vyrų bruožus, iš- 
aiškinkite saviškiui, kad jūs ne prieš tokį elgesį - jums tik labiau 
patiktų, kad jis taip elgtųsi, kai jūsų nėra šalia. Skirkite jam baus- 
mę (tuomet kuo greičiau vėl pergalę), kai jis padaro kurį iš šių 
dalykų, bet nepaverskite to didele mergaitiška drama. Jei per daug 
sielvartausite, tarkim, dėl oro gadinimo ar raugėjimo, jis ims iš 
jūsų juoktis. Jūs suteiksite jam tai, ką bihevioristai vadina „para- 
doksiniu pastiprinimu“, ir jis toliau taip elgsis vien tam, kad jus 
suerzintų. 

Ramiau. Skirkite jam bausmę, tada kuo greičiau vėl pergalę. 
Pagarbiai ir rimtai paprašykite, kad tokius dalykus darytų kur 
nors kitur. Nesakykite, kad jis neteisus, ir negėdinkite jo, nesa- 
kykite, kad jis šlykštus ir jam nederėtų tokiam būti. Tik papra- 
šykite, kad atsižvelgtų į jus ir nedarytų tokių įžūlių vaikėziškų 
dalykų šalia jūsų. 

6. Išsaugokite aktyvų lytinį gyvenimą 

-Negalite leisti, kad jūsų lytinis gyvenimas mirtų. Dar sykį kar- 
tojame, išsaugoti aistrą — tai jūsų pasirinkimas, o ne jausmų reika- 
las. Jeigu pasikliausite vien jausmais, po poros metų jūsų geismas 
ims blėsti net būnant su aistringiausiu vyru. Turite nuolat stengtis 
išsaugoti lytinio gyvenimo žavesį. Turite nuspręsti išlikti aistringa. 
Patariame jums nepaliaujamai ir nenutrūkstamai išmėginti vis naujų 
lytinių žaidimų ir visados stengtis išsaugoti savo geismų naujumą. 

Lytinių santykių mirtis — tikra nelaimė, nes judviejų geismas 
yra ypatingoji jungtis, siejanti tik jus ir jūsų mylimąjį. Jei su juo 
nesimylite, jis gali būti tik bičiulis. Seksas yra aistringų santy- 
kių širdis ir kraujas. Laimei, paprasčiausio pasižadėjimo nuolat 
tobulinti savo lytinį gyvenimą dažniausiai pakanka, kad jį iš- 
saugotumėte. | 


7. Tegu jis jaučiasi laimėtojas ir aprūpintojas 

Dabar tai jau turėtumėte mokėti kaip penkis pirštus, bet pa- 
kartosime, kad dar geriau įsimintumėte: bet kurio santykių tarps- 
nio sėkmės sąlyga - leisti jam jaustis laimėtoju ir rūpintoju. 

Čia pridėsime keletą žodžių apie skundimąsi. Visiems patinka 
skųstis, bet kai skundžiatės savo vyriškiui, tai jį blogai nuteikia. 
Tai perša jam mintį, kad jūsų tinkamai neaprūpina - juk antraip 
jūs nesiskųstumėte. Todėl jūsų skundą jis priima kaip asmeninį 
jo, kaip vyro, įgūdžių ir gebėjimų įžeidimą. Taip atsiranda įtam- 
pa ir barniai. 

“ Skųskitės jam negirdint ir sutarsite daug darniau. 


Stiprinkite „įsipareigojimo sandorį“ 


Nieko visatoje nėra statiško. Tai liūdna gyvenimo tiesa. Visa 
kas arba veržliai kuriama, arba greitai išnyksta. Nėra kitos išei- 
ties. Kadangi visatos kaita yra natūrali, visa, kas sustoja, iškart 

ima atsilikti. Tobulėti ir keistis reikia vien tam, kad išliktumėte, 
kur esate. 

"Tai ypač tinka kalbant apie santykius. Turite nuolat daryti 
tai, kas judviem su mylimuoju teikia džiaugsmą ir malonumą. 
Besikeisdami turite artėti vienas prie kito. Tam tikru metu jums 
reikės sustiprinti įsipareigojimo sandorį. 

Prieš pradėdama iš naujo gvildenti judviejų santykius darsyk 
peržvelkite įsipareigojimo pokalbio skyrius (14 ir 15 skyrius). Lai- 
kykitės tos pačios tvarkos, kurią ten apibūdinome. Padėkokite 
už tai, kuo jis jums svarbus. Patvirtinkite jam, kad vertinate visa, 
ką jis paaukojo, kad patenkintų jūsų troškimus. Atsiminkite, kas 
iki šiol bendraujant buvo svarbiausia, o tada paprašykite jo pata- 
rimo dėl tolesnių santykių. Pasakykite jam, kas jums patiktų ir ką 
sutiktumėte paaukoti, kad jam būtų lengviau suteikti jūsų nori- 
mų dalykų. Paprašykite, kad kartu su jumis pabandytų įsivaiz- 
duoti idealius santykius. Atkreipkite dėmesį, kaip kai kurie iš šių 
dalykų pildosi. Pradėkite šnekučiuotis vienas per kitą, kaip anks- 
čiau esate darę. Jei gebėsite jam parodyti, kad judviem bendrau- 
jant pildosi jo svajonės, tikriausiai sulauksite teigiamo atsako. 
"Tuomet kartu pereisite į kitą savo santykių lygmenį. 


Mylėkite jį tokį, koks yra, ir tokį, koks nėra 

Žinoti, kaip išsaugoti santykius, yra svarbiausia, bet už visus 
patarimus ir strategijas dar svarbiau — žinoti, kodėl jį mylite. Jums 
turi būti aišku, kuriuos jo bruožus dievinate. Turite sąmoningai 
branginti bendrus išgyvenimus, abipusę trauką ir patirtą magiją. 
Kita medalio pusė: reikia mylėti jį tokį, koks jis nėra. Kai mylite 
vyrą tokį, koks jis nėra, randate būdų susitaikyti su bruožais, ku- 
rių jis neturi. Įstengiate susitaikyti su jo keistenybėmis, tuo, kas 
jus varo iš proto, ir tuo, kas erzina bei atrodo neprotinga. Susitai- 
kote su viskuo, kas jo nė iš tolo nedaro idiliško. Kai galėsite bran- 
ginti vyrą žinodama, kad jis netobulas, sustiprės judviejų ryšys, 
meilė bei artimumas. 

Kai nustosite savo vyriškį mylėti sąlygiškai ir liausitės tikėtis, 
kad jis pasikeis, patirsite naują santykių laisvę. Kai be jokių už- 
mačių jį pakeisti priimsite vyrą tokį, koks jis iš tiesų yra, —- ben- 
drausite taip, kaip visada svajojote. Jei besąlygiškai jį mylėsite, jis 
pranoks visus jūsų lūkesčius. Judviejų santykiai bus visavertiš- 
kesni, nerūpestingesni ir laimingesni, nei kada nors svajojote. 


Šešios laimingų, sveikų, aistringų ir 
patvarių santykių kliūtys 


Yra dalykų, kurie būtini laimingų ir patvarių santykių plėto- 
tei, bet yra ir tokių, kurių turite pasisaugoti. Būkite atidi, kad 
pastebėtumėte kliūtis, užkirsiančias kelią į artumą ir meilę. Kai 
suklupsite neįžvelgusi kliūčių, jūsų santykiai ims irti. Aišku, kad 
kliūtys išmuš jus iš vėžių, tačiau įmanoma apeiti jas suvokiant 
galimą jų žalą. Jei nebūsite budri, tikriausiai įkliūsite į kurią nors 
iš jų ar visas. Pastebėjusi kliūtis galite neleisti joms žaloti jūsų 
patvarios bendrystės. 


1. Elgiatės su juo kaip su drauge 

Jei nieko daugiau nepešite iš šio skyriaus, įsidėmėkite bent tai: 
geriausias būdas susigadinti santykius su vyru — elgtis su juo kaip su 
viena iš savo draugių. Nesitikėkite, kad vyras domėsis mada, pa- 
skalomis, drabužiais, makiažu, muilo operomis, filmais, moterų rū- 
pesčiais ir kitomis temomis, kurias aptarinėjate su merginomis. Tai 
vyras, ir jūsų santykiai su juo ganėtinai skiriasi nuo santykių su 
draugėmis, šeimos nariais ar bet kuo kitu. Bėda įsigauna, kai tiki- 
tės, kad jis į jus žiūrės kaip jūsų bičiulės, domėsis tais pačiais daly- 
kais kaip ir jūsų bičiulės ir elgsis kaip jūsų bičiulės. 

Koletė padarė klaidą bendraudama su savo vaikinu Haroldu 
kaip su viena iš savo draugių. Po vakarienės Koletė ėmė aiškinti 

Haroldui, kokie kvaili yra vyrai, kad jiems patinka sportas ir kiti 
„beprasmiški“ dalykai. Koletė pabrėžė, kad moterys domisi daug 
svarbesniais dalykais nei vyrai, pavyzdžiui, vaikais, šeimos verty- 
bėmis ir išsilavinimu. Prie Haroldo kritikuodama vyrus Koletė 
pastatė jį į nemalonią padėtį. Haroldas nežinojo, kaip atsakyti į 
tokią kritiką. Užuot apie vyrus ir rūpesčius dėl jų šnekėjusi su 
draugėmis ar kuo nors kitu, suprantančiu tokias mintis, Koletė 
savo nuomonę išdėstė Haroldui ir nokautavo jį. 

Jei įžeidžiate ar pašiepiate savo vaikiną bent kartą per savaitę, 
jūs be reikalo įžeidžiate jį daugiau nei penkiasdešimt kartų per 
metus. Nemanykite, kad jis to nepastebi, — tikrai pastebi. Ir ne- 
manykite, kad jis jums už tai neatsilygins, — tikrai atsilygins. 

Štai kitas būdas apie tai pamąstyti: įsivaizduokite, lyg turėtu- 
mėte meilės santykių banko sąskaitą. Kuo daugiau mielų smul- 
kmenų darote, kuo daugiau mylitės ir daugiau pergalių suteikia- 
te vyrui, tuo daugiau įplaukia į tą sąskaitą. Kuo padoresnė jūsų 
sąskaitos suma, tuo labiau jis norės jus padaryti laimingą. 

Kita vertus, kuo labiau žeidžiate jo jausmus ir kuo labiau jį 
baudžiate, tuo daugiau pasiimate iš šios sąskaitos. Šaipydamasi 
iš jo vyriškumo iššvaistote daugiau, nei manote. Kai įsiskolinsi- 
te, jis imsis revanšo ir ras būdų jums skaudžiai atsilyginti. Ne 
dėl to, kad jis blogas žmogus, jis tik bandys sutvarkyti buhalte- 
rinį balansą. 

Jūsų, kaip moters, darbas - patikinti, kad šios sąskaitos balan- 
sas visada bus teigiamas ir didesnis nei bet kurių ankstesnių jo 
santykių. Turite nuolat užlieti jį gausybe susižavėjimo, dėkingu- 
mo ir meilės, kuriuos jam jaučiate. Jei tai darysite, jis bus atlaidus 
ir mylės jus. Jei ne, mieliausią vyrą galite paversti nirštančiu bu- 
liumi. 

Savo patyčias pasilikite draugužiams. Nesielkite taip su vyru, 
kurį mylite. 

2. Menkinate jį 

Tai iš tiesų vienas blogiausių dalykų, kuriuos daro moterys, o 
daugybė moterų taip daro. Kai menkinate vyrą, su kuriuo drau- 
gaujate, iš bendrystės išvejate meilę. Nesielkite taip. Niekas taip 
nepakenks jūsų draugystei kaip jo menkinimas. 

Menkinimas dažnai pasireiškia patyčiomis ir abejonėmis dėl 
jo protingumo. Kai kurios moterys išvadina savo vaikinus ar vy- 
rus kvailiais, silpnapročiais ar bukagalviais. Liūdniausia, kad mo- 
terys mums prisipažįsta: pripratusios menkinti vyrą jos nė nebe- 
pastebi tai darančios. Jos tiesiog įpranta kandžiai tyčiotis iš savo 
vaikinų ar vyrų intelekto trūkumo. Posakis „Dievuliau, kaip gali 
būti toks bukas?!“ tiesiog sprūsta nuo liežuvio. 

Dabar jau nebereikia sakyti, kad toks elgesys kainuos jūsų laimę. 
Akivaizdu, kad jei kuomet susigriebsite menkinanti savo vyriškį, 
turite iš karto atsiprašyti ir pasiryžti daugiau niekada taip nesielgti. 
Vyras bus pilnas apmaudo, labai įskaudintas arba piktas. Bet kokiu 
atveju sugadinsite savo galimybę turėti puikius santykius. 


3. Ginčijatės 

Norite pražudyti bendrystę? Jei taip, ginčas yra patikimas bū- 
das tai pasiekti. Piktas ginčas linkęs misti pats savimi ir, blogiau- 
sia, judviejų santarve. | 

Kad suprastumėte, pirmiausia prisiminkite mūsų pokalbį apie 
tai, kaip svarbu, kad vyras jus sietų su gerais jausmais: pamatęs ar 
bent pagalvojęs apie jus gerai pasijaustų. Jūs siekiate to nuolat 
skatindama gerus jausmus ir dovanodama pergales, kai jis su ju- 
mis. Laikui bėgant jus matyti jam reiškia gerai jaustis. 

Kai ginčijatės su vyru, tie patys dėsniai veikia prieš jus. Jei daž- 
nai piktai, nemaloniai ginčijatės su vyru, pratinate jį jūsų buvimą 
sieti su pykčiu, blogais jausmais. Mokote jį jūsų šalintis, galvoti 
apie jus kaip apie raganą, kalę ar sieti su dar kuo nors nemaloniu. 
Kai jis jus pamatys ar bent pagalvos apie jus, jausis sugniuždytas ir 
prislėgtas, o paskui piktas, blogas ir pilnas apmaudo. 


447 


Reikalai dar pablogės, jei ir jūs jausitės prislėgta bei sugniuž- 
dyta. Po daugybės ginčų siesite jį su barniu, pykčiu ir blogais jaus- 
mais. Išvydusi ar vien tik pagalvojusi apie jį tapsite pikta. 

Dėl šios priežasties svarbu neįsivelti į nevaldomus ginčus. Žmo- 
nės dažnai mano turį teisę blogai elgtis su artimais žmonėmis — 
prisimenate posakį „Visuomet įskaudini tą, kurį myli“? Jei pajusi- 
te pradedanti ginčytis, pasistenkite išlikti mandagi. Žinoma, bus 
nesutarimų ir, žinoma, jūs supyksite. Tiesiog elkitės ramiau. Jei 
manote, kad nesusivaldysite, pasišalinkite nuo jo ir pabaikite aiš- 
kintis, kai jausitės ramesnė. 

Dar moterys ginčijasi naudodamos vyrą kaip emocijų atpirki- 
mo ožį. Jos neprotingai jį erzina dėl jo drabužių, veiksmų, išdai- 
gų ar kokio kito elgesio, kuris, jų nuomone, kvailas. Bloga yra 
tai, kad vyro menkinimas prišauks bėdą. Jo atsakas gali būti pyk- 
tis, tyla arba paprasčiausiai santykių baigtis. Naudodamasi vyru 
kaip emocijų atpirkimo ožiu sukuriate aplinkybes, kuriomis nė 
vienas iš jūsų negali laimėti, ir abu imate vienas kitą sieti su skau- 
džiais bei nemaloniais jausmais. 

Jei turite tikrų sunkumų dėl pykčio — o daugelis moterų turi — 
būtų protinga pasiieškoti profesionalios pagalbos. Geras psichiat- 
ras padės jums atsikratyti pykčio ir susikurti sėkmingesnius san- 
tykius. Jei nenorite terapijos, išsikalbėkite apie savo problemas 
su drauge. Blogiausius žodžius ištarkite jai, o ne savo partneriui. 
Suteikite sau galimybę išlieti priešiškiausius jausmus tokioje ap- 
linkoje, kuri nepakenks jūsų meilei. Jei nesusitvarkote su savo 
pykčiu ir nuolat ginčijatės su vyru, judviejų bendrystė ilgainiui 
žlugs ir išsiskirsite kaip priešai, o ne kaip partneriai. 


4. Meluojate jam 

Kartais melas yra „baltasis melas“ arba priklauso „nesidalyti 
viskuo“ kategorijai. Viskas gerai, iš tiesų tai - mandagumo forma. 
Jeigu jis klausia, sakykim, kaip jums patinka jo naujieji grindų 
kilimėliai, o jums jie visiškai nerūpi, vis dėlto atsakysite: „Ma- 

nau, jie labai gražūs“. Jeigu jis jūsų klausia, ką galvojate, tai iš 
tiesų nori sužinoti, ką gero pastaruoju metu apie jį galvojote. 
Nepasakokite jam, kad prisimenate, koks karštas atrodė Ricky'is 
Martinas vakarykščiame vaizdo klipe, ir kaip, jūsų nuomone, būtų 
puiku su juo susitikinėti. Nuoširdžiai ištarkite savo vaikinui, koks 
jis jums ypatingas. Jei elgsitės taip, kaip jus mokome šiame sky- 
riuje, visuomet žinosite apie jį ką nors ypatinga. 

Žalingas melas yra kas kita. Žalingas melas savo vaikinui ar 
vyrui veda jus slidžiu keliu ir ilgainiui sunaikins jūsų draugystę. 
Melas dažnai prasideda nesąmoningai nusprendus sužlugdyti sa- 
vo santykius. Jis užgimsta tą akimirką, kai nusprendžiate, kad 
rūpintis mielomis smulkmenomis dėl šio vyro yra per didelis var- 
gas ir kad jūs negaunate pakankamai dosnaus atlygio. Jis prasi- 
deda, kai nusprendžiate, jog jis daugiau nevertas jūsų pastangų. 
Imate ieškoti ko nors kito ir tuomet pradedate meluoti. 

Artimas jums vyras gali „tiesiog žinoti“, kada jam meluojate. 
Jis pajus, kad traukiatės nuo jo, ir pastebės, kad jūs tolimesnė nei 
paprastai. Psichologai dažnai sako, kad aštuoniasdešimt procen- 
tų bendravimo sudaro neverbalinis bendravimas. Jei tikitės, kad 
jis nepastebės jūsų dviveidiškumo, klystate. Bandant slėpti tiesą 
pasikeis jūsų veidas, pasikeis judesiai ir pasikeis jūsų balso tonas. 
Jis supras, kad kažkas negerai, ir ilgainiui jūs už tai sumokėsite. 

Štai tikra istorija apie tai, kas nutiko Džojai, mūsų paskaitų 
dalyvei. Ji susitikinėjo su Roniu, kuris po metų draugystės persi- 
kėlė į kitą miestą mokytis. Jie susitikdavo maždaug kartą per du 
mėnesius, nuolat kalbėdavo telefonu ir rašydavo elektroninius 
laiškus, kad jų santykiai išliktų gyvybingi. 

Vieną dieną Džoja sutiko Janą ir buvo pakerėta abipusės sim- 
patijos. Greitai ji su Janu griuvo į lovą, nors buvo prisiekusi nie- 
kuomet neapgaudinėti Ronio. Kitą rytą jai paskambino. Ronis. 
Po kelių pokalbio akimirkų jis paklausė Džojos: „Ar vakar tu 
mylėjaisi su kitu vyru?“ Džoja tik sustiprino savo melą ir nutylėjo 
Roniui apie trumpą meilės romaną su Janu. Praėjus dviem mė- 

nesiams po šio įvykio jiedu labai skaudžiai išsiskyrė. Janą sutrik- 
dė faktas, kad Džoja melavo Roniui, ir jis taip pat ją paliko. Ją 
apgaubė vienatvė ir kančia. Dėl to kalčiausias buvo jos melas. 

Nors iš pradžių būtų buvę skaudžiau, bet sąžiningumas Džojai 
būtų buvusi geriausia išeitis. Jos pirmasis melas — tai pažadas Ro- 
niui, kad bus ištikima. Džoja nežinojo, kad tai melas, bet taip 
buvo. Jeigu būtų tesėjusi žodį būti ištikima Roniui, nebūtų reikė- 
ję darsyk sumeluoti. 

Kai Ronis kitą dieną jos paklausė, ar ji miegojo su kitu vyru, 
būtų buvę geriau iškart pasakyti tiesą ir be baimės sutikti sunku- 
mus. Ronis būtų susikrimtęs, bet abu būtų galėję pasirinkti: arba 
išsiskirti, arba pamėginti draugauti toliau. Jis būtų gavęs progą 
rimčiau apmąstyti santykių per atstumą problemas ir imtis atitin- 
kamų veiksmų jas spręsti. 

Tačiau Džoja pamelavo, apsimetė, kad viskas gerai, ir atsidū- 
rė padėtyje, kuri vertė ją toliau meluoti, kad tiesa neišeitų į pa- 
viršių. Tačiau galiausiai Ronis viską išsiaiškino ir tai lėmė skyry- 
bas. Nebuvo galima pasitikėti Džoja po to, kai ji keliskart pame-- 
lavo jo neišduosianti. 

Nors ne visi vyrai tokie psichologiškai pagaulūs kaip Ronis, 
tačiau daugelis būtent tokie. Dviveidiškumas, po kuriuo slepiasi 
melas, neišvengiamai paskandins visa, ką gera buvote drauge su- 
kūrę. Apsvarsčiusi galimus padarinius pastebėsite, kad beveik 
kiekvienoje situacijoje verčiau sakyti tiesą, negu meluoti. Ne- 
meluokite jam. Tai svarbiausia. 


5. Kaltinate jį dėl savo bėdų 

Dabar pagrindinė šios knygos mintis jau turėtų būti aiški: jūs 
esate atsakinga už savo gyvenimo ir savo santykių kokybę. Visa- 
da seksis geriau, jei remsitės šia filosofija. 

Deja, daugelis moterų dėl savo bėdų mėgsta kaltinti savo iš- 
rinktuosius. Kaltinti vyrą dėl savo sunkumų yra vaikiška ir nesu- 
brendėliška. Iš patirties galime teigti, kad moterys, kaltinančios 

vyrus dėl savo bėdų, nenori prisiimti asmeninės atsakomybės. 
Pavyzdžiui, Bekė kaltino savo vaikiną Džeimsą už tai, kad jis jai 
neįtiko lovoje. „Jis nori mylėtis, bet yra tikras egocentrikas. Jam 
nerūpi mano jausmai, ar ko aš noriu. Dvi minutes mylėtis ir pas- 
kui stebėti, kaip jis apsiverčia ir užmiega, - man pakaks! - pikti- 
nosi ji. — Mylėtis su juo siaubinga. Džeimsas iš pradžių nebuvo 
toks“. Bet pasigilinę supratome, kad Bekė visai liovėsi rūpintis 
mielais niekučiais jam. Užuot miegamajame dėvėjusi gundomus 
apatinius ir glamonėjusi Džeimsą, jinai jį ignoravo. Užuot mėga- 
vusis aistra ir jo kūnu, Bekė buvo visiškai pasyvi ir nustojo sakyti 
jam, ko nori. Kadangi jų lytinis gyvenimas žlugo, Džeimsas nu- 
stojo rūpintis romantiškomis smulkmenomis dėl jos. 

Mes patarėme Bekei, kaip nustoti skųstis ir pakeisti savo elge- 
sį. Jos lytinis gyvenimas su Džeimsu vėl tapo nuostabus. Ji nie- 
kad nebūtų išsprendusi problemos kaltindama vien Džeimsą. Prieš 
pasikeisdama ji pirmiausia turėjo suprasti, kad kaltino jį, o tada 
jau apsispręsti liautis. 

Devynis kartus iš dešimties jūs esate kaltesnė dėl savo bėdų, 
nei norėtumėte pripažinti. Būtų dar geriau, jei ir dešimtąją prie- 
žastį paimtumėte savo žinion. Jei dėl savo bėdų kaltinsite vyrą, 
tai tik išpūsite tas bėdas ir viską sugadinsite. 


6. Nenorite jam alleisti 

Besirutuliojant bet kuriems santykiams ateis laikas, kai teks 
būti atlaidžiai. Kaip jau daug sykių kartojome, jis padarys jums 
nemalonių dalykų, lygiai kaip ir jūs padarysite jam nemalonių 
dalykų. Jei nebūsite jam atlaidi, jūsų elgesys sugriaus santarvę. 

Daugelis žmonių nežino paprasčiausių atlaidumo pagrindų. 
Jie moka ištarti „Atleidžiu“, bet nemoka to tesėti. Daugelis neži- 
no, kaip atleisti, kad praeitis liktų praeitis ir netrukdytų dabar- 
čiai. Daugelis moterų sako atleidžiančios, o paskui vis primena ir 
primena savo partnerių nusižengimus. Tai lyg būdas kankinti sa- 
vuosius vyriškius. 

Beveik metus išdraugavę Garis ir Šelija kartu nuėjo į vakarėlį, 
kuriame Garis labai nusigėrė. Paskui jis dingo su kita moterimi. 
Šelija aptiko juos besiglamonėjančius galiniame prieškambaryje. 
Visiškai girtas Garis paaiškino nežinojęs, ką darąs, ir Šelija par 
vedė jį namo. 

Kitą dieną jie pasikalbėjo apie tai, kas nutiko, ir ar jų santy- 
kiai turi ateitį. Suprantama, Šelija buvo pikta ir galvojo apie išsi- 
skyrimą. Ji pasakė Gariui: „Aš atsisakydavau kitų vyrų, nes bu- 
vau tau pasižadėjusi! Tikiuosi ir iš tavęs to paties arba noriu skir- 
tis“. Garis atsiprašė ir prisipažino, kad turi sunkumų su alkoho- 
liu. Kai per daug išgeria, ima elgtis impulsyviai. Jie pasvarstė, ar 
jiedviem bendraujant kilo didesnių problemų, ir nutarė, kad ne. 
Jis tiesiog labai nusigėrė ir tikrai kvailai pasielgė. Garis nuošir- 
džiai atsiprašė ir pažadėjo daugiau tiek daug nebegerti. 

Garis laikėsi pažado: nuo tada jis vakarėliuose išgerdavo la- 
bai mažai ar visai nevartodavo alkoholio. Jis išliko dėmesingas 
meilužis, rūpindavosi mielomis romantiškomis smulkmenomis 
ir buvo geras vaikinas. Bet Šelijai to neužteko. Ji vis priminda- 
vo jam tą nusižengimą. Kai tik supykdavo, prikišdavo maždaug 
taip: „Tikriausiai neprilygstu tai merginai vakarėlyje, a?“ arba: 
„Jei aš tau nepatinku, lažinuosi, kad ta vakarėlio mergina tave 
paimtų. Juk akių nuo jos negalėjai atplėšti“. Kalbėdamasi su 
Gariu Šelija neiškęsdavo nepriminusi apie jo klaidą. Ilgainiui 
Garis ėmė gintis nuo jos puolimų ir jiedu imdavo ginčytis. Ga- 
lų gale jie išsiskyrė dėl Šelijos nesugebėjimo atleisti. „Aš atsi- 
prašinėjau ir atsiprašinėjau, — vėliau sakė Garis, — bet Šelija 
niekaip negalėjo to pamiršti“. 

Jei norite iš tiesų atleisti, turite gebėti pamiršti, kas atsitiko. 
Tai reiškia daugiau apie tai nebekalbėti. Jei Šelija būtų tikrai atlei- 
dusi Gariui, po jų pirmojo pokalbio ji niekada daugiau nebūtų 
priminusi jo nusižengimo. Jei būtų knietėję vėl tai priminti, iš- 
ties atlaidi moteris būtų save suvaldžiusi. Kas buvo — pražuvo, 
tegu praeitis lieka praeitis. 

Tai nereiškia, kad iš pradžių pykdama ji klydo. Šelija buvo visiš- 
kai teisi parodydama, kad jo elgesys iškėlė didelę problemą. Buvo 
svarbu, kad Garis dėl to nepatogiai jaustųsi ir atsiprašytų. Bet pri- 
ėmus jo atsiprašymą jai nederėjo vėl to įvykio priminti, nebent Ga- 
ris vėl būtų ėmęs per daug gerti ar audringai flirtuoti su kitomis mo- 
terimis. Kol jis laikėsi savo pažado, Šelija turėjo būti užuomarša. 

Draugaudama su vyru retkarčiais supyksite dėl pateisinamų 
priežasčių. Jūsų vaikinas padarys tokių dalykų, dėl kurių jam tu- 
rėsite atleisti. Kad išsaugotumėte santykių gyvybę ir laimę, turite 
suprasti, kad atleisdama atsisakote teisės kamuoti jį dėl to, ką jis 
iškrėtė. Jūs atsisakote šios teisės visam laikui. Jums tai gali reikšti 
pasiaukojimą. Pasijutusi silpnesnė galbūt ir vėl panūsite tai pri- 
minti, kad „pastatytumėte jį į vietą“. Nedarykite taip. Tegu jūsų 
atlaidumas panaikina jo nusižengimus ir nebeleidžia iškilti jiems 
ateityje. Abu būsite daug laimingesni ir labiau sutarsite, jei iš- 
moksite iš tiesų atleisti. 


Artumas miegamajame 


Geismas padės puoselėti patvarius santykius labiau nei bet 
kuri kita priemonė. Kai pora gyvena sveiką lytinį gyvenimą, san- 
tykiai linkę vešėti. Kai jų lytinis gyvenimas nevykęs, santykiai 
paprastai tampa įtempti. Daugumos gyvybingų patvarių santy- 
kių pagrindas - geras lytinis gyvenimas. Pora dažnai mylisi ir geis- 
mą laiko svarbiausiu dalyku. Aistringas seksas — geras būdas leisti 
vyrui laimėti. Lytiniai santykiai, artumas ir aistra puoselės jūsų 
bendrystę ir sulaikys jį nuo kitų moterų. 


Trigubas puolimas: trys būdai pagerinti bet 

kurios moters lytinį gyvenimą 

Daugumos moterų lytinis gyvenimas nuobodus, negyvas ir ne- 
teikia pasitenkinimo, nes jos nėra ištobulinusios trijų svarbiausių 

miegamojo įgūdžių: bendravimo, technikos ir elgsenos. Jei tobu- 
lėsite pati, jūsų lytinis gyvenimas taip pat tikrai pagerės. Būtų 
dar geriau, jei kiekvienas iš šių gebėjimų teigiamai veiktų kitus. 
Kad, pavyzdžiui, pagerinus techniką, pagerėtų ir jūsų elgsena. 
Pagerėjus jūsų elgsenai taip pat pagerėtų ir technika. Be to, to- 
bulinti šiuos gebėjimus gali būti labai smagu. 

Suprantame, kad jūsų gyvenimas įtemptas ir jums nereikia 
dar vieno atliktinų darbų sąrašo. Yra šimtai knygų, aprašančių 
lytinį etiketą ir karščiausias vyrų fantazijas. Nuolat domėdamasi 
kiekviena iš šių trijų sričių, gilindama savo žinias ir įgūdžius, tap- 
site miegamojo karaliene. Būdama miegamojo karalienė, pajusi- 
te, kad jūsų bendrystė nuolat gerėja, o jūsų džiaugsmas, artumas 
ir romantika vis stiprėja. 


BENDRAVIMAS 

Visos problemos gali būti išsprendžiamos bendraujant. Rūpes- 
tis, baimė, nuotaika ar mintis nuvejama paprasčiausiai atveriant 
burną ir kalbant. Mes nuolat bendraujame. Kūno kalba, klausy- 
mosi įgūdžiai, balso tonas, žodžių parinkimas ir garsumas — vis- 
kas dalyvauja bendraujant. Miegamajame bendravimo įgūdžiai 
ypač būtini, jei norite būti aistringa ir įsimintina meilužė. Jie gali 
pataisyti arba sugadinti nuotaiką. Jei mylėdamasis vyras jaučiasi 
nervingas, komunikabili moteris gali greitai sustiprinti jo pasiti- 
kėjimą ir nuraminti jį. 

Moterys nuolat skundžiasi, kad vyrai nebendrauja ir nepa- 
kankamai kalba, ypač miegamajame. Koks geriausias būdas pra- 
dėti bendrauti? Kalbėti. Jei vyras yra drovus ir nebendrauja, jūs 
turite tai iš jo išpešti ir padaryti įžangą. Atsižvelgdama į tai, kad 
vyrų ir moterų kūnai tokie skirtingi, mylėdamasi turėsite užduoti 
klausimus ir bendrauti. 

Klausimus užduoda ne aistros vergas, o valdovas. Valdovas 
žino, kad kalbėjimas suintensyvins veiklą, o ne trikdys ją. Penė 
buvo lovoje su Kreigu. Ji lyžtelėjo jam kaklą ir Kreigas sudejavo. 

Penė tęsė ir ėmė ranka liesti kitą jo kaklo pusę. Kreigas dar la- 
biau dejavo. Tai tęsėsi keletą minučių. Penė trumpai sustojo ir 
paklausė, kaip stipriai Kreigas norėtų būti liečiamas. „Man pa- 
tinka būti šiurkščiai liečiamam“, - pasakė jis. Vėl jį liesdama Pe- 
nė naudojo daugiau jėgos. Kreigas dejavo dar garsiau. Dėl pa- 
prasto klausimo ir nežymaus lietimo pakeitimo Kreigas buvo dar 
labiau įjaudrintas. 


TECHNIKA 

"Technikai mes priskiriame vyro anatomijos išmanymą ir ži- 
nias apie lytinį bendravimą. Tai yra: pozos, sekso žaisliukai, lyti- 
niai vyrų sutrikimai, fantazijos, padariniai, nėštumo planavimas, 
ijaudrinimas, bučiavimasis ir t. t. 

Šis skyrelis tarsi viena lengva pamokėlė neišpasakos jums visų 
slaptų mylėjimosi pozų. Patariame nueiti į knygyną ir pasirinkti 
knygų apie vyrų lytines fantazijas, masažą, smulkiai aprašytas sekso 
pozas ir dar tokią, kuri jus įjaudrintų ir paskatintų erotiškai fan- 
tazuoti. Tikrai nepralošite įsigijusi Rono Louiso knygą Sexpecta- 
tions: Women Talk Candidly about Sex and Dating („Geismų lū- 
kesčiai: moterys atvirai kalba apie seksą ir pasimatymus“). Ši knyga 
atskleis jums daugelį lytinių fantazijų, kurias tikriausiai jūs drovi- 
tės išbandyti ar bent aptarti. Ši knyga jums nuostabiai padės la- 
vinti aistros techniką. Kai pasitikėsite savo įgūdžiais, bus leng- 
viau atsipalaiduoti ir mylėsitės aistringiau. 


ELGSENA 

Elgsena yra viskas! Jei miegamajame tinkamai elgsitės, mylė- 
tis bus smagu, lengva ir palaiminga. Netinkama elgsena pirš vy- 
rui mintį, kad esate užsispyrusi, bjauri, išsigandusi ir vengtina. 

Patartume miegamajame elgtis smagiai, visiškai neįprastai, žais- 
mingai, lengvabūdiškai ir pasitikėti savimi. Jei norite būti įsimin- 
tina meilužė, privalote pažadinti jam ypatingą aistrą ir smagumą. 
Turite leisti jam pasijusti laimėtoju! 

Kad išlavintumėte savo elgseną, stebėkite moteris, kurios, jū- 
sų manymu, su vyrais elgiasi gundomai ir kurias jūs gerbiate. Su- 
siraskite moterį kino žvaigždę, kuri, jūsų nuomone, yra puiki mei- 
lužė. Ką jos daro, kad apsuktų vyrams galvas? Stebėkite jų jude- 
sius, jų elgseną ir perimkite tai. Prieš atsidurdama lovoje su vyru 
nuspręskite, kokią elgseną norite perteikti. Darykite psichologi- 
nio pasiruošimo pratimus, o tuomet leiskite savo išrinktajam pa- 
tirti didžiausius išgyvenimus. 


Išvados 


Patvarius santykius reikia puoselėti. Jūs ir toliau turite tobulė- 
ti, spręsti nesutarimus ir džiaugtis. Jeigu pasiryžote turėti ilgą ir 
sveiką bendrystę, nepamiršite mielų smulkmenų, kad abu būtu- 
mėte laimingi ir patenkinti. 

Nors pirmieji veiksmai išsaugoti savo santykius gali panėšėti į 
sunkų darbą, po kurio laiko tai pasidarys lengva, teiks jėgų ir jūs 
išvysite savo pastangų vaisius. 

Kartais santykiai yra nesąžiningi. Visoje šioje knygoje kalbė- 
jome apie jus kaip apie centrinę jūsų gyvenimo figūrą. Jeigu 
ankstesnės draugystės buvo nevykusios, beveik garantuotai jūs 
turėjote ką nors dėl to daryti. Nors vaikinas galbūt buvo men- 
kysta, o draugystė nuo pat pradžių pasmerkta žlugti, tačiau ką 
nors keisti buvo jūsų reikalas. Jei norite išsvajotos bendrystės, 
turėsite veikti, kad išsaugotumėte ją gyvybingą ir sveiką. Aki- 
vaizdu štai kas. Jei nepuoselėsite santykių, jie greitai žlugs. Judu 
išvesite vienas kitą iš proto, nustosite bendrauti, eiti į smagius 
pasimatymus ir tapsite vaikai, įtūžtantys vienu metu, nes nė vie- 
nas iš jūsų nepasiekė savo. 

"Tad kokia gi išeitis? Naudokitės Septyniomis paslaptimis iš- 
saugoti patvarių santykių laimę, džiugesį ir aistrą. Šios paslaptys 
yra tokios: nepamirškite mielų smulkmenų, visokeriopai jį rem- 

kite, išklausykite jį, rūpinkitės gera savo pačios savijauta (tai yra 
turėkite draugių, nesidalykite su juo viskuo ir nenustokite kurti 
savo trokštamo gyvenimo), nebandykite keisti jo vyriškos pri- 
gimties, išsaugokite aktyvų lytinį gyvenimą ir tegu jis jaučiasi lai- 
mėtojas bei aprūpintojas. 

Norite dar? Nors Septynios paslaptys naudingos ir nuostabios, 
jų yra ir daugiau. Toliau stiprinkite įsipareigojimo sandorį. Tai 
išlaikys santykius gyvus ir gyvybingus. 

Pateikę jums problemų sprendimo sąrašą ir patarimų, kaip iš- 
saugoti sėkmingus santykius, mes taip pat įspėjome apie galimas 
laimingos bendrystės kliūtis. Įsidėmėkite tas kliūtis, kad galėtu- 
mėte jų išvengti savo santykiuose: elgiatės su juo kaip su drauge, 
menkinate jį, ginčijatės, meluojate jam, kaltinate jį dėl savo bė- 
dų ir nenorite jam atleisti. 

Kur kas svarbiau pasiryžti labiau jį mylėti ir turėti nuostabią 
bendrystę, o ne kerštauti ar būti „teisiai“, kai kivirčijatės ar nesu- 
tinkate su juo. 

Viena pačių svarbiausių patvarių santykių sąlygų yra sveikas 
lytinis gyvenimas. Jį sudaro erotinės fantazijos, glamonės, įžan- 
giniai žaidimai, pabaigos žaidimai ir gal net vaidinimai. Geriau- 
siai savo pačios geismingumą ir lytinį gyvenimą pažinsite nagri- 
nėdama „Irigubą puolimą“: tris būdus pagerinti bet kurios mo- 
ters lytinį gyvenimą. Trys įgūdžių grupės - bendravimo, techni- 
kos ir elgsenos — tai stulbinamo sekso paslaptis. Jei tapsite šių 
sričių valdovė, patirsite palaimą, artumą, romantiką, aistrą ir tu- 
rėsite laimingiausią pasaulyje vyrą. 

Copelandas ir Louisas nori, kad sutartumėte su vyrais, kaip 
visuomet troškote. Mes norime, kad judviejų ryšys būtų visiškai 
artimas, kad puikiai mylėtumėtės, visavertiškai bendrautumėte, 
vienas kitą remtumėte ir dar daugiau. Taip pat norime, kad bū- 
tumėte labiau patenkinta, nei kada nors galėjote įsivaizduoti. 
Vadovaudamasi mūsų duotais patarimais apie nuostabius ir pa- 
tvarius santykius, pajėgsite įgyvendinti savo svajones. 

SEPTYNIOLIKTAS SKYRIUS 


Išvados 


Gyvename pasaulyje, kuriame daugiau nebėra visiems bendrų 
susitikinėjimo taisyklių. Tam tikri žingsneliai, sudarę meilės šokį, 
per kelis paskutiniuosius dešimtmečius buvo pamiršti. Sekso re- 
voliucija paliko mums pasaulį, kuriame nei vyrai, nei moterys 
"nebežino, ko turėtų imtis, kad susirastų porą. Nuo tada mes visi 
kapanojamės ieškodami savo kelio. 

Nors patys meilės ritualai buvo prarasti, laimei, psichologinė 
esmė, kaip pradinis jų atsiradimo pagrindas, išliko nepakitusi. 
Moterys — vis dar moterys. Vyrai — vis dar vyrai. Mes vis dar 
norime iš esmės tų pačių dalykų, kurių visuomet norėjome, ir vis 
dar reaguojame į tuos pačius dirgiklius. Vyrai vis dar nori jaustis 
laimėtojai ir aprūpintojai. Moterys vis dar nori jaustis brangina- 
mos ir nešamos gražių romantiškų jausmų. Jei žinote, ko imtis — 
jūs vis dar galite šokti meilės šokį ir mėgautis kiekvienu jo žings- 
neliu. To jus išmokyti buvo šios knygos tikslas. 

Dabar jūs žinote meilės šokio žingsnelius, meilės žaidimo tai- 
sykles. Nuo šiol jums niekad nebereikės jaustis lyg „įstrigusiai“ 
meilės pinklėse. 

Bet kuriuo metu, bet kuria proga bendraudama su vyru galite 
remtis savo dešimties pakopų Didžiuoju Planu ir tiksliai žinosite, 
kaip mezgasi jūsų romantiškas ryšys, ką jau nuveikėte ir ko turė- 
tumėte griebtis toliau. Kaskart, kai tarsitės atsidūrusi meilės ryšių 
aklavietėje, tereiks atsiversti šią knygą ir rasti pakopą, kuri jus 
sustabdė. Ar jums sunku susipažinti su vyrais? Tai 4 ir 5 skyriai. 
Dar sykį peržvelkite tuos skyrius ir įsidėmėkite, ką daryti, kad 
sutiktumėte daugiau vyrų. O gal bėda ta, kad nesate tikra, ko 

norite. Tokiu atveju grįžkite į 2 skyrių ir pergalvokite, kokius 
pagrindinius reikalavimus keliate idealiems rimtiems santykiams. 
Jums rūpesčių kelia flirtavimas? Susivokėte, kad nemokate pa- 
skatinti vyrų prieiti ar nesugebate palaikyti gyvybingo pokalbio 
su vaikinu, kai jis jus pagaliau užkalbina? Visuomet galite grįžti į 
6 skyrių ir atnaujinti savo flirto įgūdžius, jei tokia jūsų bėda. 

O gal jums keblu išbandyti vyrus ir vis susidedate su tokiais, 
kuriems svetimi jūsų troškimai. Perverskite 7 skyrių ir pagilinkite 
vyrų tikrinimo žinias. Jūs jau draugaujate, bet turite sunkumų? 
Remkitės 13 skyriumi ir išsiaiškinsite, kaip susidoroti su santykių 
sunkumais. 

Bendraudama su vyru galite pajusti, kad reikia pasikalbėti apie 
judviejų įsipareigojimo vienas kitam raidą. Rengdamasi kalbėtis 
apie santykius remkitės 14 ir 15 skyriais. Arba galbūt suprasite, 
kad jūsų besitęsiantis bendravimas dabar mažiau jaudina nei anks- 
čiau. Išeitį rasite dar kartą perskaičiusi 16 skyrių. Nors nė viena 
knyga neišspręs visų kiekvienos moters meilės keblumų, šioji tu- 
rėtų neleisti jums išklysti iš kelio ir paskatinti jūsų ieškojimus. 
Naudokitės ja! 

Žinome, kad daugelis moterų šią knygą perskaitys visą išti- 
sai, o tik paskui ryšis palengva įgyvendinti čia pateiktą progra- 
mą. Tai gerai. Mes nesitikime, kad perskaitysite pirmus kelis 
skyrius ir nežiūrėsite, kas toliau, kol nepasinaudosite pirmųjų 
skyrių patarimais. Nesitikime, kad skyrių apie vertinamąjį pasi- 
matymą skaitysite tik paskyrusi vertinamąjį pasimatymą arba 
skyrių apie įsipareigojimo pokalbį atsiversite tik tada, kai nu- 
spręsite, kad atėjo metas įsipareigoti. Tikimės, kad jūs tikriau- 
siai perskaitėte visą knygą, o dabar ketinate nuosekliai įgyven- 
dinti programą. | 

Skatiname jus tai daryti. Jei iki šiol nesudarėte savo sąrašų, 
pavyzdžiui, apie idealų vyrą ir idealius santykius, siūlome kuo 
greičiau tai padaryti. Jei neprisiruošėte sudaryti pažinčių su vy- 
rais plano, taip pat siūlome nedelsti. 


"Taip pat raginame naudotis šia knyga kaip patariamąja susitiki- 
nėjant ir plėtojant santykius. Jūs daug atidžiau perskaitysite sky- 
rius apie flirtą, kai suvoksite daugybę gyvenime pasitaikančių flirto 
progų. Daug labiau atsižvelgsite į patarimus dėl vertinamųjų pa- 
simatymų, kai į tokius eisite. Dėmesingiau perskaitysite skyrius 
apie tarpinius pasimatymus, kai imsite dažniau susitikinėti. O 
skyriai apie įsipareigojimo pokalbį bus suprantamesni, kai ruoši- 
tės kalbėtis apie santykius su savuoju vyriškiu. 

Viliamės, kad ši knyga bus jums patarėjas, į kurį vis kreipsitės 
ir kreipsitės. Atminkite: jums daugiau niekad nebegrės pavojus 
„įstrigti“ meilės pinklėse. Daugelis kliūčių, su kuriomis susidursi- 
te, bus numatytos šio dešimties pakopų Didžiojo Plano. Prisi- 
minkite Planą, išsiaiškinkite, kuri pakopa jus sustabdė, sužinoki- 
te, kaip tuo atveju reikia elgtis, pasižiūrėkite, kokia bus kita pa- 
kopa, o tada toliau kurkite trokštamą bendrystę. 


Peržvelkime Didijį Planą paskutinį kartą: 


Pirma pakopa: tiksliai suvokite, ko norite iš vyro 

ir iš santykių 

Jūs tai darėte 2 skyriuje. Galvojote apie tai, ko tikitės iš rimtų 
santykių, ir atrinkote svarbiausius vyro bruožus, dėl kurių būtu- 
mėte su juo amžinai. 


Antra pakopa: tapkite tokia, kokią būtų verta 

laimėti 

Kaip tai pasiekti, išmokote 3 skyriuje. Sužinojote, kad asme- 
ninis stilius yra svarbiausias laimėti vertos moters bruožas. Suži- 
nojote, kad toks stilius yra daug daugiau nei paprasčiausias da- 
bartinės mados vaikymasis. Turinti asmeninį stilių moteris pui- 
kiai nutuokia, ką savo rengimosi būdu teigia sau pačiai, vyrams 
ir pasauliui. Tokia moteris taip pat pasitiki savimi. Ji yra tikra, 
kad kruopščiai ir apgalvotai ieškodama tinkamo vyro būtinai jį 

suras. Ji yra iš moterų, kuriančių gyvenimą, kuriuo galėtų džiaug- 
tis, nesvarbu, ar jame būtų vyras, ar ne. 


Trečia pakopa: susipažinkite su daugeliu 

kandidatų 

"Trečioji pakopa jus išmokė, kad susitikinėjimas — tai skaičių 
žaidimas ir kad pagal žiaurios tikrovės dėsnius privalote susipa- 
žinti su daug vyrų bei įtraukti juos į savąją pasimatymų sistemą, 
jei norite sutikti savo vienintelį trokštamą žmogų. 4 ir 5 skyriai 
išaiškino, kur yra vyrų ir kaip susitvarkyti savo gyvenimą, kad 
nuolat su jais matytumėtės. Taip pat sužinojote, kaip svarbu ne- 
paliaujamai siekti susipažinti su vyrais, o ne kartkartėmis truputį 
pasistengti ir stebėtis, kur visi vyrai pasidėjo. 


Ketvirta pakopa: išbandykite kandidatus 

Gir 7 skyriuose perskaitėte apie flirtą su vyrais ir apie pagrin- 
dinius flirto išbandymus. Išmokote, kaip elgtis, kad būtumėte leng- 
viau pasiekiama. Išmokote įžanginių frazių iš anksto apgalvotų 
poelgių, kuriuos pravartu panaudoti pradedant flirtuoti su vy- 
rais. Išmokote, kaip paversti vyrą flirto laimėtoju ir kaip suprasti, 
kurios iš jo flirto klaidų yra lemiamos, o kurios — tik jo neigiamos 
patirties su moterimis pavyzdžiai. Sužinojote „dvylika bjaurių klai- 
dų“, kurias jis gali padaryti flirtuodamas, ir kaip vėl viską grąžinti 
į vėžes. Išsiaiškinote, kaip patikrinti, ar vyras jus traukia, taip pat 
jo patikimumą, kantrybę, vertybes ir daugelį kitų bruožų. Paty- 
rėte, kaip tai padaryti greitai ir veiksmingai, todėl jums neberei- 
kia gaišti daug laiko susitikinėjant su vyrais, kurie iš esmės nesu- 
„derinami su jūsų draugystės tikslais. 


Penkta pakopa: skirkite vyrui emocinių pergalių 

ir bausmių 

Tai daryti pratinotės flirtuodama ir tikrindama kandidatus (6 ir 
7 skyriai). Sužinojote, kad būdamas su jumis vyras nori jaustis lai- 

mėtojas ir domėsis jumis, jei suteiksite jam tokį jausmą. Sužinojote 
apie emocines bausmes ir kaip svarbu po bausmės iškart vėl skirti 
pergalę, kad neprarastumėte vyro amžinai. Sužinojote, kaip svar- 
bu leistis „laimimai“. Ėmėte leisti vyrui laimėti savo širdį. 


Šešta pakopa: būkite su vyriškių 

Per vertinamuosius pasimatymus ėmėte rūšiuoti turimus vyrus 
(8 ir 9 skyriai). Sužinojote, kad vertinamieji pasimatymai yra faktų 
rinkimo užduotys ir paprastai trunka mažiau nei valandą, vyksta 
kavinėje ar kitoje kasdienėje vietoje. Susitikusi su pakankamai 
vyrų atradote vieną ar du dažnesniems pasimatymams (nuo 10 
iki 12 skyriaus), galutinai apsistodama ties vienu vyru, kaip gali- 
mu rimtų santykių partneriu. Pradėjote leisti su juo laiką skirda- 
ma tarpinius pasimatymus. Išmokote, kaip viliojamai ir jausmin- 
gai kalbėti su vyru ir kaip paspartinti ar sulėtinti gundymą. Pra- 
dėjusi skirti tarpinius pasimatymus patyrėte, kaip išsaugoti vyrą: 
pasiųsti meilės laiškelį, nupirkti dovaną, šnekučiuotis elektroni- 
niu paštu ir t. t. Santykiams rutuliojantis ėmėte labiau atsipalai- 
duoti ir laisviau su juo bendrauti. 


Septinta pakopa: įveikite sunkumus 

Nė vieni santykiai nesiklosto sklandžiai visą laiką. Jei norite 
bendrauti toliau, turite išmokti susidoroti su iškylančiais sunku- 
mais. 13 skyriuje supažindinome jus su įvairiais sunkaus būdo 
vyrais ir įvairiais vyrų ginčijimosi įpročiais. Davėme jums šiek. 
tiek patarimų, kaip susitvarkyti su sunkaus būdo vyrais ir sugrą- 
žinti santykius į vėžes, kai ištinka sunkumai. 


Aštunta pakopa: pateikite jam „įsipareigojimo 

sandorį“ 

14 skyriuje sužinojote, kaip ir kada pateikti „įsipareigojimo 
sandorį . Išsiaiškinote pagrindines moterų klaidas, daromas kal- 
bantis apie santykius, ir kaip elgtis, kad vyras norėtų jums įsipa- 

reigoti. Pradėjote suprasti, ko vyras atsisako jums įsipareigoda- 
mas. Išmokote nustatyti, kada vyras yra pasirengęs įsipareigoji- 
mo pokalbiui, ir išsiaiškinote, ką sutiktumėte paaukoti dėl drau- 
gystės. Palaipsniui sukūrėte savo įsipareigojimo pokalbį. 


Devinta pakopa: sudarykite „įsipareigojimo 

sandorį“ 

15 skyriuje išmokote, kaip sėkmingai sudaryti „įsipareigojimo 
sandorį“. Pasiūlėme pateikti vyrui „įsipareigojimo sandorį“ taip, 
kad jam tai atrodytų naudingas jėgų sujungimas, o ne paklusi- 
mas jūsų reikalavimams ir grasinimams. Sužinojote, kaip užmegzti 
abipusį pokalbį apie jūsų bendrą ateitį ir kaip išpešti iš vyro, kas 
jam svarbu su jumis bendraujant. 


Dešimta pakopa: laikykitės „įsipareigojimo 

sandorio“ 

Kadangi visatoje nėra nieko statiško, turite pasiryžti laikytis savo 
„įsipareigojimo sandorio“, arba jis iširs. 16 skyrius supažindino su 
pagrindinėmis sąlygomis, būtinomis norint išsaugoti gyvybingus san- 
tykius. Sužinojote, kaip mylėti vyrą tokį, koks jis yra, ir tokį, koks 
nėra. Perskaitėte apie gerų ir patvarių santykių kliūtis bei kaip jų 
išvengti. Supratote, kaip svarbu retkarčiais apmąstyti savo santykius 
ir sustiprinti „įsipareigojimo sandorį su savo vyriškiu. 


Baigiant 


Šios knygos išvadas iš tikrųjų parašysite jūs. Jas parašysite gy- 
vendama ir naudodamasi čia pateikta medžiaga. Jei į ją žiūrėsite 
kaip į įdomią knygą, kuri pravers keliais patarimais - gerai. Bet 
kur kas daugiau pasiektumėte, jei peržvelgtumėte programą ir 
veiktumėte pagal ją. Kaip panaudosite šią knygą — tokios bus ir 
jūsų išvados. 

Nors nepažįstame jūsų asmeniškai, mums iš tiesų rūpi, kas jums 
atsitiks ir kaip pavyks sutarti su vyrais. Norėtume, kad teisingai 
suprastumėte mūsų patarimus, ir viliamės, kad jie iš tiesų lems tei- 
giamus jūsų gyvenimo pokyčius. Tikimės kada nors jus pamatyti 
mūsų mokymo programos seminare ar kur nors pasaulyje, kur liki- 
mas lems susitikti. Nuoširdžiai dėkojame, kad skaitėte šią knygą ir 
taikstėtės su mūsų įžūlumu bei juokeliais. Reiškiame jums pagarbą, 
kad pakentėte tai, su kuo galbūt nesutikote ir kas atrodė sunku ir 
per griežta. Iš visos širdies patariame jums imtis reikiamų veiksmų 
ir plėtoti tokius santykius, kokių trokštate. Nesidrovėkite susisiek- 
ti su mumis ir pranešti, kaip sekasi. Galite parašyti mums elektro- 
ninį laišką adresu: succeed(Opobox.com, http://www.howtosuc- 
ceedwithmen.com arba atsiųsti laišką į JAV: P O. Box 55094, Ma- 
dison, WI 53705. Sėkmės ir laimingos bendrystės! 

